
ARHEOLOGIE 


O BISERICĂ MEDIEVALĂ LA MARGINEA NORDICĂ 
A ŢĂRII ROMÂNEȘTI. CERCETĂRILE ARHEOLOGICE 
PREVENTIVE DE LA BĂRĂȘTI (PUNCTUL „SĂLIȘTE”), COMUNA 
CICĂNEȘTI, JUDEŢUL ARGEŞ. CAMPANIA 2012” 


MARIUS PĂDURARU” 
ION DUMITRESCU 


Localitatea Cicăneşti este situată la aproximativ 17 km nord-vest faţă de oraşul 
Curtea de Argeş, iar punctul „Sălişte” se află în partea de nord a satului Bărăşti, 
aparținător comunei Cicăneşti. Zona în care se situează perimetrul cercetat are aspectul 
unui platou întins, delimitat în partea de vest de valea Bărasca. 

Primele menţiuni despre prezenţa unor vestigii arheologice în locul numit 
„Sălişte” le găsim în răspunsul învățătorului satului Cicăneşti, N. Diaconescu, din 15 
iunie 1871, la chestionarul arheologic iniţiat de către Alexandru Odobescu. Învățătorul 
precizează că într-un loc numit „Sălişte”, s-ar fi aflat un „orăşel [...] prăpădit dintr-o 
bătaie ce a fost între români şi tătari”. În lupta dintre români şi tătari, care a avut loc în 
ziua de Paşti, s-au folosit săgeți, care „s-au găsit pe la anu «1»850 de locuitori, arând cu 
plugul”. În răspunsul la o altă întrebare a aceluiaşi chestionar, învățătorul oferă o 
descriere a săgeţilor: „iară forma acelor săgeți, au fost lungi de o şchiopă, şi făcute ca 
sulița, şi cu urechi dinapoia, şi bucea”. Tot în acest loc „se cunoaşte şi ceva ruine de 
pietre, pe unde au fost case ale strămoşilor noştri, şi un ocolu de pietre, ca la trei prăjini 
de locu, unde a fost o biserică şi morminte, împrejuru, de oameni”. Învățătorul ne mai 
informează că „mai la vale de această poeană, [...] se află ca la cinci grămezi de 
bolovani, care au fost cuptoare de sticlărie, unde s-au fabricat sticle din piatră după apa 
Bărasca, care acum se găseşte cioburi de oale de topit, care poartă numele acel loc «La 
sticlărie»”!. 

Într-una din perieghezele întreprinse la faţa locului în anul 2008, de către 
Gheorghe Păun şi Spiridon Cristocea, în contextul elaborării monografiei comunei 
Cicăneşti, pe locul lăcașului, într-o aglomerare de bolovani, aflată în proximitatea 


* Cercetările arheologice s-au desfăşurat în perioada 18-26 iunie 2012, în baza autorizaţiei nr. 77/18.04.2012, 
emise de Ministerul Culturii şi Patrimoniului Naţional, fiind executate de către o echipă de arheologi de la 
Muzeul Judeţean Argeş; responsabil de şantier, arheologul expert conf. univ. dr. Spiridon Cristocea, 
directorul instituţiei menţionate. 

** Muzeul Judeţean Argeş, Piteşti. 

! Spiridon Cristocea, Marius Păduraru, Comuna Cicănești, judeţul Argeş. File de istorie, Piteşti, 2009, p. 21- 
26; Ioana Cristache-Panait, Biserici de lemn din judeţul Argeş, Piteşti, 2009, p. XIV. 

fundațiilor peretelui de nord-vest al naosului, a fost găsit unul de gresie (Pl. VI/1), în 
greutate de circa 20 de kg, de formă neregulată (L = 35 cm, | = 25 cm, h = 15 cm). Pe 
una dintre feţe (Pl. VI/2), în partea lăţită a pietrei, a fost incizată o cruce latină (L = 6,5 
cm, | = 4,2 cm), cu barele care alcătuiesc braţul orizontal inegale. Descoperirea a 
confirmat relatările învățătorului Diaconescu şi a grăbit inițierea campaniei 
arheologice. 

Iniţiativa deschiderii unui şantier arheologic în punctul „Sălişte” i-a aparţinut 
domnului academician Gheorghe Păun”. Obiectivul cercetărilor arheologice a fost 
acela de a stabili, în primă fază, natura vestigiilor (cronologie, tipul de construcţie). 

La deschiderea campaniei, pe zona unde erau concentrați cei mai mulţi 
bolovani, am trasat o secţiune (Sl) lată de 1,50 m şi lungă de 17 m. Ea a fost 
orientată pe direcţia vest-est, fiind delimitată în capătul vestic, către drumul comunal, 
de gardul de împrejmuire a proprietăţii, capătul estic fiind extins până în punctul unde 
pornea panta unei mici vâlcele. Pe această pantă, la un metru faţă de capătul estic al SI, 
am trasat o a doua secţiune (S2) orientată nord-sud, oarecum perpendiculară pe SI 
(vezi Pl. 1). 

În $2 au apărut doar câteva pietre dispuse haotic, fără să alcătuiască vreo 
structură, foarte probabil prăvălite sau antrenate de plug, singurele materiale 
arheologice descoperite fiind două potcoave de bovideu şi câteva cuie. 

În SI, imediat după înlăturarea stratului vegetal, la —0,20 m, au apărut 
fragmente ceramice şi câteva obiecte din fier, iar în capătul vestic, la aceeaşi adâncime, 
a fost surprinsă o fundaţie constituită din bolovani, lată de 1,10-1,15 m, care marca 
latura unei construcţii. Către capătul estic al secţiunii, a fost identificată o concentrare 
de bolovani care indica o a doua latura a aceleiaşi construcții. 

Dată fiind această situaţie, pentru a delimita clar construcţia în plan, am 
deschis nouă casete (vezi Pl. 1), dispuse de-o parte şi de alta a secţiunii SI (CI - 7,5x3 
m, ulterior extinsă; C2 - 7,5x3 m; C3 - 4,50x3 m; C4 - 3x2 m; C5 - 5x4,50; C6 - 2x2 
m; C7 - 2x2 m; C8 - 3x2 m; C9 - 3x2 m; C1O0-6xlm). 

Prin intermediul casetelor C2 şi C4 a fost pusă în evidenţă clar latura sudică a 
construcţiei. Lăţimea fundaţiei acesteia coincidea cu cea a laturii identificate în capătul 
estic al S1, respectiv, măsura 1,10 m. Prin castele C5, C3 şi CI, a fost evidenţiată latura 
nordică, însă traseul ei a putut fi doar dedus. În timp, pietrele care constituiau fundaţia 
laturii nordice au fost dislocate de plug. 

Prezenţa mormintelor, dar şi forma construcţiei, aproximativ dreptunghiulară, 
ne-au condus la concluzia că fundaţiile scoase la lumină în timpul cercetărilor 
arheologice aparţin unei biserici. 

Cantitatea mare de cuie apărute în săpătură, lipsa mortarului şi a cărămizilor 
(cu excepţia uneia descoperite în caseta C1) indică faptul că elevația bisericii era în 
întregime din lemn. De asemenea, nu au fost depistate nici resturi de moloz, ceea ce 
arată că pereţii nu erau tencuiți. 

Fundaţiile pe care se ridica elevația de lemn, destul de bine conturate pe latura 
sudică, erau constituite din unul-două rânduri de bolovani de mari dimensiuni (15-40 


x 


Fiu al locului, pasionat de istorie şi de cunoaşterea trecutului comunei sale natale, domnia sa a achiziţionat 
terenul din punctul „Sălişte” în scopul investigării sale din punct de vedere arheologic, finanţând, totodată şi 
campania arheologică preventivă. 

cm), aşezaţi ordonat, pe lat. De remarcat, prezenţa printre bolovanii aşezaţi în fundaţie, 
a unor bulgări de zgură de fier. Lăţimea fundaţiei varia între 1,10-1,15 m. Excepţie face 
caseta C2, unde fundaţia a apărut sub forma unei platforme de piatră, mult lățită în 
exteriorul bisericii (în dreptul altarului). Întrucât această structură se lăţea în zona unde 
panta începea să coboare, considerăm că rolul constituirii sale a fost acela de a conferi 
mai multă stabilitate construcţiei. Planul bisericii a fost stabilit cu destul de multă 
dificultate, pentru că latura nordică a fost aproape în totalitate distrusă, iar bolovanii din 
fundaţia absidei altarului au fost şi ei puternic deranjaţi (pl. 11/1). Totuşi, ţinându-se 
seamă de dispunerea mormintelor faţă de latura nordică, s-au putut aproxima 
dimensiunile bisericii. Ea măsoară pe axul longitudinal 14 m, iar în lățime 7 m 
(dimensiuni luate la exterior), edificiul reprezentând o biserică obişnuită pentru mediul 
rural medieval. 

Biserica avea plan de navă, cu absida altarului semicircular, fiind 
compartimentată în naos şi altar. Despărțirea dintre altar şi naos era marcată de câteva 
pietre dispuse relativ ordonat. O piatră cu formă paralelipipedică, de dimensiuni mari, 
este posibil să marcheze un prag. La interior, naosul măsura, pe axul longitudinal, 7,30 
m, iar altarul, 3,40 m. 

Aşadar, din punct de vedere al tipologiei Creţeanu, considerăm că biserica se 
încadra în tipul I, fără a putea însă preciza în care din cele şase variante (a, b, c, d, e sau 
f) se încadrează”, întrucât lăcaşul propriu-zis nu se mai păstrează. 

În casetele CI, C5, C6, C8 şi CO au fost identificate nouă morminte. Toate 
erau orientate est-vest, în conexiune anatomică, cu uşoare deviații în unele cazuri. 
Solul acid în care au zăcut oasele a făcut ca starea lor de conservare să fie foarte 
precară (Pl. 11/2). 

Mormântul 1 (ML). A apărut în caseta C5, la nord de biserică, la adâncimea 
de — 0,95 m; din corpul defunctului s-au păstrat doar cutia craniană, femurul şi tibia 
membrului drept; lungimea păstrată a scheletului a fost de 1,20 m; prezenta urme din 
lemnul sicriului; lipsit de inventar. 

Mormântul 2 (M2). A fost descoperit în caseta CI, la nord de biserică, la 
adâncimea de —0,80 m; din corpul defunctului s-au păstrat părţi din cutia craniană şi 
femurul drept; lungimea păstrată a scheletului a fost de 1,05 m; prezenta urme din 
lemnul sicriului; lipsit de inventar. 

Mormântul 3 (M3). A fost găsit în caseta C6, la sud de biserică, la adâncimea 
de —1 m; din corpul defunctului s-au păstrat cutia craniană, toracele şi membrele 
superioare; lungimea păstrată a scheletului a fost de 1,20 m; prezenta urme din lemnul 
sicriului; în zona abdomenului a fost găsit un inel de bronz realizat dintr-o verigă 
simplă (PL. 111/3). 

Mormântul 4 (M4). A fost identificat în caseta C6, la sud de biserică, la 
adâncimea de —l m; din corpul defunctului s-au păstrat parţial, cutia craniană şi 
bazinul; în zona bazinului au apărut patru bumbi realizaţi din metal (bronz) şi suflaţi cu 
argint. Ei au formă sferică, uşor aplatizaţi, prevăzuţi cu o tortiţă de prindere. Pe doi 
dintre bumbi, în jurul tortiţei s-au păstrat fire provenind de la veşmântul pe care l-a 


2 Radu Creţeanu, Biserici de lemn din Muntenia, Bucureşti, 1968, p. 10-11. 

purtat defunctul (Pl. I11/4). Bumbii asigură datarea mormântului în secolul XVI, piese 
similare fiind descoperite în necropola Bucureşti-Bârzeşti”. 

Mormântul 5 (M5). A fost descoperit în caseta CI, la nord de biserică, la 
adâncimea de —0,80 m; din corpul defunctului s-au păstrat cutia craniană şi femurul 
drept; lungimea păstrată a scheletului a fost de 0,75 m; prezenta urme din lemnul 
sicriului; lipsit de inventar. 

Mormântul 6 (M6). A apărut în caseta CI, la nord de biserică, la adâncimea 
de —0,75 m; din corpul defunctului s-au păstrat cutia craniană şi femurul drept; 
lungimea păstrată a scheletului a fost de 1,10 m; prezenta urme din lemnul sicriului; 
lipsit de inventar. 

Mormântul 7 (M7). A fost găsit în caseta C9, la nord de biserică, la adâncimea 
de —0,60 m; din corpul defunctului, s-au păstrat cutia craniană şi femurul stâng; 
lungimea păstrată a scheletului a fost de 0,90 m; prezenta urme din lemnul sicriului; 
groapa, clar vizibilă, de formă rectangulară, cu fundul albit, avea dimensiunile 
1,65x0,50 m; lipsit de inventar. 

Mormântul 8 (M8). A fost descoperit în caseta C9, la nord de biserică, la 
adâncimea de —0,60 m, la o distanţă de 0,40 m faţă de M7. Din corpul defunctului s-au 
păstrat cutia craniană şi femururile; lungimea păstrată a scheletului a fost de 1,10 m; în 
zona craniului s-a păstrat o porţiune dintr-o scândură provenind de la sicriu; groapa, 
clar vizibilă, de formă rectangulară, cu fundul albit, avea dimensiunile 1,70x0,70 m; 
lipsit de inventar. 

Mormântul 9 (M9). A fost descoperit în caseta C8, la nord de biserică, la 
adâncimea de —0,90 m; din corpul defunctului s-au păstrat cutia craniană, femururile, 
precum şi părţi din oasele membrelor superioare; lungimea păstrată a scheletului a fost 
de 0,90 m; lipsit de inventar. 

Din cele nouă morminte cercetate, doar M4 a putut fi datat pe baza 
inventarului, şapte morminte erau lipsite de inventar, iar în majoritatea cazurilor au fost 
observate urme provenind de la sicriu -— fragmente de lemn putred. Mormintele cu 
inventar erau dispuse la sud de biserică, către colțul sud-vestic. Adâncimea la care au 
apărut, varia între —0,60 şi —l m. 

Cea mai mare parte a materialului arheologic a fost descoperit în interiorul 
bisericii. Au fost recuperate câteva obiecte de fier şi ceramică (toată în stare 
fragmentară). Dintre piesele de fier amintim: un cuţit, un pieptene (modern?) de fier, 
posibil de la o ţesală (Pl. [1l/2) şi o unealtă (PI. I]l/1) realizată dintr-o bară de fier, 
prevăzută cu lamă de formă triunghiulară, cu tăiş convex şi mâner torsadat şi terminat 
printr-un inel. Piese similare cu cea de la Cicăneşti au apărut la cetatea Poienari, în 
săpăturile lui Gh. I. Cantacuzino * şi în aşezarea medievală de la Străuleşti-Măicăneşti”. 
Autorii cercetărilor de la Străuleşti-Măicăneşti consideră că unealta era utilizată în 





3 Panait 1. Panait, Aristide Ştefănescu, Situl Birzeşti, în „Cercetări arheologice în Bucureşti”, IV, 1992, p. 
157,PL.1. 

+ Gheorghe L. Cantacuzino, Cetatea Poienari, în „Studii şi Cercetări de Istorie Veche”, tom 22, nr. 2, 1971, p. 
281, fig. 11/5, nota 63. 

5 Margareta Constantiniu, P. L. Panait, Șantierul Băneasa-Străuleşti. Sectorul Măicăneşti (1964-1966), în 
„Bucureşti. Materiale de Istorie şi Muzeografie”, 6, 1968, p. 75, fig. 14/2, 14/6. 

apicultură, pentru desprinderea fagurilor“. În cazul nostru, considerăm că unealta era 
folosită pentru curățirea sfeşnicelor de ceară. În general, piesele de acest tip au apărut 
în contexte databile în secolele XIV-XVI. Spre exemplu, la Coconi, comuna 
Mănăstirea, astăzi în județul Călăraşi, astfel de răzuitoare au fost descoperite în 
inventarul mai multor bordeie, fiind utilizate încă în secolul XX „de gospodine la 
curățirea de aluat a coveţilor de pâine și poartă denumirea străină de «gripei>>””. Astfel 
de unelte, cu aceeași denumire, se folosesc şi în dogărit, cu particularitatea că în acest 
caz prezintă lama triunghiulară, îndoită în unghi de 90%. 

Ceramica a apărut într-o cantitate relativ mică. Cele mai multe fragmente 
provin de la oale şi căni. Predominante sunt vasele nesmălţuite, cele smălțuite 
reducându-se la câteva fragmente. Dintre piesele nesmălţuite, remarcăm prezenţa unor 
oale cu buza evazată, îngroşată în exterior (în formă de guler) şi cu o şănţuire pe faţa 
exterioară (Pl. IV). Ele îşi găsesc analogii în descoperirile din aşezările de la Străuleşti- 
Măicăneşti*, Tânganu”, de la cetatea Poienari”, Câmpulung"! şi se datează în secolele 
XIV-XV. Dintre piesele smălţuite amintim două fragmente ce pot proveni de la două 
farfurii cu decor realizat în tehnica sgrafirto (PL. V/2, 5), databile în secolul XVI-XVII 
şi un castronaş (fragmentar) databil în secolele XVII-XVIII (Pl. IV/3), acesta din urmă 
cu analogii în descoperirile de la Bucureşti (str. Smârdan) '?. 

În caseta C4, către latura sudică a bisericii (în naos) a apărut un fragment 
dintr-o cahlă-disc nesmălţuită (Pl. IV/1). Astfel de piese au fost descoperite la: 
Străuleşti-Măicăneşti — o piesă, într-un bordei şi datată de autorii săpăturilor în secolele 
XV-XVI!'$; la Poienari — o piesă, datată pe bază de analogii tot în secolele XV-XVI!“ şi 
în săpăturile recente din Bucureşti (str. Lipscani, nr. 30) — o piesă datată în secolul 
XVI”. 

Pe baza materialului descoperit, considerăm că biserica de lemn de la 
Cicănești a fost edificată în veacurile XV-XVI (cahla, ceramica şi inventarul 
mormântului M4 constituie elemente importante de datare) şi a fost mutată la începutul 
secolului al XVIII-lea sau chiar mai devreme. Susţinem ideea mutării lăcaşului de cult, 





* M. Constantiniu, P. I. Panait, Ioana Cristache-Panait, Şantierul arheologic de la Băneasa — Străuleşti, în 
„Cercetări arheologice în Bucureşti”, II, 1965, p. 212, fig. 103/2-3. 

7 Nicolae Constantinescu, Un sat din Câmpia Română în epoca lui Mircea cel Bătrân. Studiu arheologic şi 
istoric, Bucureşti, 1972, p. 92-93. 

5 Ibidem, p. 213, fig. 114/1-2. 

” P. IL. Panait, Mioara Turcu, lulia Constantinescu, Paul Cernovodeanu, Complexul medieval Tânganu 
(Cercetări arheologice, numismatice şi istorice) în „Cercetări arheologice în Bucureşti”, II, 1965, p. 244, fig. 
4/1-2. 

10 Gh. I. Cantacuzino, op. cit., p. 283, fig. 12/1-8. 

" Gh. LI. Cantacuzino, Maria Venera Rădulescu, Ştefan Trâmbaciu, Cercetări arheologice la Câmpulung, în 
zona vechii reședințe domneşti. 2000-2005, în „Materiale şi Cercetări Arheologice”, s.n., II, 2000-2006, p. 
95-143, fig. 52. 

i Gheorghe Mănucu-Adameşteanu, Andrei Măgureanu, P. |. Panait, Adina Boroneanţ, Elena Gavrilă, V. 
Rădulescu, Meda Toderaş, Ana-Maria Velter, Toth Boglarka, Botar Istvan, Bucureşti — Centrul istoric. 
Campania 2007. Raport preliminar privind cercetările arheologice efectuate pe strada Smârdan, în 
„Materiale şi Cercetări Arheologice”, s.n., III, 2007, fig. 3/4. 

'5 M. Constantiniu, P. |. Panait, 1. Cristache-Panait, op. cit., p. 218, fig. 116. 

"4 Gh. L. Cantacuzino, op. cit., p. 282. 

15 Gh. Mănucu-Adameşeanu, Raluca-lulia Popescu, E.-Florentina Gavrilă, Cristina Mitroi, Cristina 
Nestorescu, A. Măgureanu, Bucureşti — Str. Lipscani, nr. 30, în „Cronica cercetărilor arheologice din 
România. Campania 2011”, Târgu-Mureş, 2012, p. 187-188. 

întrucât nu au fost surprinse urme de distrugere (strat de arsură), după cum nu au fost 

identificate nici urme provenind de la bârnele de lemn putred, ceea ce ar fi indicat o 
om. _. . 16 

abandonare a edificiului . 





CASETA 7 


SECȚIUNEA 1 


CASETA 6 





CASETA 5 





CASETA 10 





Planşa I. Bărăşti, comuna Cicănești, judeţul Argeş, punctul „Sălişte”. 
Cercetări arheologice (2012) — plan general / 
Planche I. Bărăşti (Cicănești, dep. Argeş), lieu-dit «Săliște». 
Fouilles archeologiques (2012) — plan general. 





1% Acest material a fost redactat în cadrul proiectului de cercetare Expresivitatea arheologică a periferiei, 
coordonat şi sprijinit de CNCS-UEFISCDI (PN-II-RU-TE-201 1-3-0078). 

Planşa II. 1. Săpăturile arheologice de la Bărăşti, comuna 
Cicăneşti — vedere generală. 2. Mormintele M3 şi M2. / 
Planche II. 1. Les fouilles archeologiques de 
Bărăşti (Cicăneşti) — vue generale. 2. Les tombes T6 et T2. 

Planşa III. Piese de metal: 1. Obiect de uz casnic. 2. Pieptene. 3. Inel de bronz 
descoperit în M3. 4. Bumbi de metal descoperiți în M4. / 
Planche III. Mobilier metallique: 1. Piece d'usage commun. 2. Peigne. 3. Bague en 
bronze decouvert dans la tombe T3. 4. Boutons metalliques decouvert dans la tombe T4. 

Planşa IV. Ceramică din secolele XIV-XV / 
Planche IV. Ceramique (XIVeme — XVeme siecles). 

Planşa V. 1. Cahlă-disc. 2-5. Ceramică smălțuită. / 
Planche V. 1. Carreau de pole. 2-5. Ceramique emaillee. 

Planşa VI. 1. Bolovan de gresie descoperit pe locul bisericii. 
2. Detaliu cu crucea incizată pe bolovan. / 
Planche VI. 1. Rocher de gres decouvert place de l'Eglise. 
La Croix incisee sur la gres (detail). 

UNE EGLISE DU MOYEN AGE AU PERIFERIE NORDIQUE 
DE LA PAYS ROUMAINS. EXCAVATIONS ARCHEOLOGIQUES 
PREVENTIVES Ă BĂRĂȘTI (CICĂNEŞTI, DEP. ARGEŞ), LIEU-DIT 
«SĂLIȘTE» (2012) 


REsumE 


Les fouilles archeologiques effectuces dans le village Cicăneşti (Argeş), 
lieudit «Sălişte», ont mis aux jours neuf tombes et les fondations en pierre d'une 6glisc, 
dont les murs avaient 6t6 bâtis en bois. L'6glise, composâe d'une nef et d'un autel, 
avait un plan simple, en forme de navire. Elle mesurait, a l'exterieur, 14 metres en 
longueur et 7 mâtres en largeur. 

Les tombes, sauf deux (T3 et 'T4), manquaient d'inventaire fun6raire. 

D'apres le mobilier archeologique l'6glise datant du XVeme/XVI&me- 
XVIlleme sigcles. 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXI, 2012 





ISTORIE MEDIEVALĂ 


LOCALIZAREA BĂTĂLIEI DE LA POSADA 


IONEL-CLAUDIU DUMITRESCU” 


Istoria omenirii a fost plină de confruntări armate, ceea ce demonstrează 
caracterul agresiv al speciei. Dacă inițial dominau motivele legate de asigurarea 
necesităţilor materiale prin jaf, evoluţia intelectuală a permis formularea unor motive 
de ordin religios sau politic. Forţa credințelor mistice a împins masele de războinici în 
expediţii ce n-ar fi avut nicio utilitate imediată pentru militari. Religia creştină, 
tolerantă în teorie, încuraja violenţa pentru obţinerea de noi adepţi pentru mântuirea 
sufletelor păcătoase. Idei de regi apostolici sau cruciadă au prins imediat şi datorită 
elementelor practice (obţinerea de noi supuşi şi teritorii). Din păcate, noul stat Țara 
Românească se afla la o falie a celor ramuri ale creştinismului, ura religioasă fiind mai 
puternică decât raţiunea. Cum forţa militară părea destul de lipsită de importanţă, 
distrugerea proaspătului centru de putere şi aducerea la modelul catolic şi occidental se 
impunea. Domnitorul Basarab I nici nu era suficient de fidel şi nici nu prea era interesat 
de sfânta religie romană. Anul 1330 a oferit prilejul pentru realizarea unei campanii în 
adâncimea teritoriului inamic şi încheierea unei situaţii conflictuale. 

Confruntarea decisivă dintre armata munteană condusă de voievodul Basarab | 
şi oastea ungară în frunte cu regele Carol Robert de Anjou a rămas o enigmă în ceea ce 
priveşte locul desfăşurării. Orice enigmă atrage atenţia specialiştilor şi a amatorilor 
dornici de o rezolvare senzaţională. Teoria clasică susţine o amplasare a locului pe 
drumul dintre Curtea de Argeş şi Sibiu, undeva în zona localităţii Perişani!. Alţi istorici 
au împins amplasarea luptei în culoarul Rucăr-Bran. Poziționarea ţine şi de un fel de 
patriotism local. Mai aproape de adevăr a fost istoricul Constantin Rezachevici prin 
alegerea drumului îngust dintre Orşova şi Mehadia”. 


* Colegiul Naţional „Alexandru Odobescu“, Piteşti. 

! Vintilă Purnichi, Lupta de la Posada (9-12 noiembrie 1330) între marile bătălii ale istoriei europene, în 
Muşcelul, Revistă de istorie, nr. 3, mai 2011, p. 6. Unii autori se mulţumesc să afirme că a fost pe pământ 
argeşean (Florian Tucă, Semnificaţia istorică a bătăliei de la Posada din 9-12 noiembrie 1330, în Muşcelul, 
nr. 3, mai 2011, p. 8; Nicolae Stoicescu, Florian Tucă, 7330 Posada, Editura Militară, Bucureşti, 1980, p. 
121). Există şi varianta în care autorii se mulțumesc doar să amintească descrierea scurtă a încleştării şi 
rezultatul (Vladimir Zodian, Adrian Pandea, Mihai Zodian, Enciclopedie de istorie militară, Editura Militară, 
Bucureşti, 2006, p. 274). Obsesia identificării Posadei cu orice preţ merge până la interpretări copilăreşti ale 
elementelor obişnuite ale mediului natural. Astfel, în regiunea dorită a Perişanilor există mai multe toponime 
ce fac trimitere la culoarea roşie, imediat pusă în legătură cu sângele vărsat în valuri sub lovituri de bolovani, 
săgeți şi săbii (Petru Demetru Popescu, Basarab /, Editura Militară, Bucureşti, 1975, p. 115. Ideea a fost 
lansată de Andrei Pandrea). Nu se observă simplul fapt al prezenţei oxizilor de fier folosiți de oameni din 
vremuri imemoriale pentru obținerea de vopsea roşie. 

2 Constantin Rezachevici, Localizarea bătăliei dintre Basarab I şi Carol Robert (1330); în Banatul de 

Nu trebuie să uităm că Munţii Carpaţi nu sunt obstacole absolute din punct de 
vedere militar şi orice corp de oaste uşor înarmat poate să realizeze o învăluire. 
Trecerea de la Baia de Aramă spre valea Cernei era perfect posibilă, dar inamicul era 
obligat să urmeze drumul principal din cauza coloanelor de transport. 

Observăm că domnitorul Basarab a făcut o alegere strategică perfectă. 
Comandamentul advers nu se mai aştepta la o bătălie pe un teren ce părea controlat de 
propriile forţe după ocuparea Severinului. Soldaţii se gândeau mai mult la familii decât 
la o nouă pagină de glorie militară. Maghiarii aveau fortificaţii la Severin, Orşova şi 
Mehadia, deci aveau liniile de comunicaţii aparent asigurate. Chiar dacă nu aveau 
cunoştinţele geografice actuale, conducătorii munteni din secolul al XIV-lea ştiau că 
oastea regală nu avea decât un singur drum de întoarcere. Nu trebuia decât să se aştepte 
intrarea în capcană. 

Retragerea pe Dunăre ar fi fost dificilă din cauza stâncilor din fluviu, capcane 
mortale pentru navigatorii lipsiţi de experienţă sau de noroc. Nici numărul de 
ambarcaţiuni n-ar fi fost suficient pentru o oaste regală însoţită de multe bagaje şi cu o 
numeroasă cavalerie. Dar interpretarea despre bătălia din 9-12 noiembrie 1330 nu este 
complet satisfăcătoare. Distanţa dintre cele două localităţi rămâne prea mică pentru o 
încleştare pe aliniamente succesive timp de patru zile şi nu s-a observat existenţa unui 
sector montan mult mai dificil spre nord. 

Izvoarele istorice sunt relativ imprecise, dar informaţiile oferite par că descriu 
Poarta Orientală şi valea Timişului, adică aproximativ o distanţă de 20 de kilometri 
extrem de dificili. Zona abruptă şi împădurită era singura rută de retragere a armatei 
maghiare şi oştenii lui Basarab voievod au atacat-o permanent până la zdrobirea 
administrată la ieşirea din defileu. Soldaţii maghiari erau obligaţi să forțeze apărarea 
românească pas cu pas deoarece nu existau rute alternative. 

Locul îngust favoriza subţierea coloanei, ceea ce permitea lovirea în orice 
punct fără a exista posibilitatea unei reacţii rapide. A fost un dezastru complet, regele 
abia scăpând cu viaţă. Cronica pictată de la Viena a fost analizată pe toate părţile, dar 
nu s-a remarcat prezenţa cheii localizării bătăliei în exprimarea aparent confuză. 
Luptătorii maghiari erau prinşi ca într-o corabie, ca într-o vârşă, ceea ce arată clar locul 
confruntării. Autorul a vrut să spună că bătălia s-a dat acolo unde se trec munţii printr- 
un pas extrem de îngust. Descrierea se potriveşte de minune cu regiunea dintre nord 
Mehadia până aproape de Caransebeş. 

Lungimea traseului îngust Mehadia — Slatina ar fi pe drumul contemporan de 
circa 47 km. Poarta Orientală, zona Teregova şi defileul Timişului de la Armeniş erau 
perfecte pentru capcane. Cheile Teregovei au o lungime actuală de 2,4 km şi o 





Severin (I-II), în Anuarul Institutului de Istorie şi Arheologie A. D. Xenopol, laşi, XXI, 1984, p. 73-87 şi tom 
XXII, 1985, p. 391-407. Distanţa relativ redusă şi relieful destul de accesibil nu sunt factori favorizanţi ai 
acestei teorii lansate de către P. Drăgălina la 1899 (Nicolae Stoicescu, Florian Tucă, 1330 Posada, Editura 
Militară, Bucureşti, 1980, p. 107). În plus, inamicul mai avea un loc de refugiu şi manevră spre Orşova, ceea 
ce nu se mai putea face dincolo de Mehadia. Teoria a fost imediat combătută de către N. Constantinescu 
(Basarab I şi contribuţia sa la consolidarea Țării Româneşti, în Anuarul Institutului de Istorie şi Arheologie 
A. D. Xenopol, laşi, tom XXIII, 1986, partea a II-a, Iaşi, 1986, p. 553-570). Autorul menţionat consideră 
totuşi teoria domnului Rezachevici drept temerară. Bibliografia bogată a celor două opere istoriografice ne 
permite să economisim spaţiul tipografic. 

îngustime uimitoare. A fost nevoie să se taie şoseaua în peretele muntelui”. Calea ferată 
nici n-a mai avut loc şi a fost nevoie să se recurgă la realizarea unui tunel. Pantele cu 
înclinații de 60-70 permit existenţa pădurilor de foioase“. 

Călătorul Friedrich Uhl era impresionat în secolul al XIX-lea de pereţii 
verticali din zona Teregova”, accesul fiind dificil în lipsa unor localnici. Ploaia şi 
întunericul puteau să îngrozească orice invadator. Grohotişul putea să provoace în orice 
moment o alunecare în prăpastie“. Drumul spre satul Armeniş a fost un coşmar. Cheile 
Armenişului au aspectul interesant al combinării pereţilor verticali cu zonele 
împădurite”, copacii fiind perfecţi pentru realizarea abatizelor greu de străpuns de o 
armată aflată sub tirul arcaşilor. 

Românii au ocupat din timp poziţiile dominante de unde puteau lansa cu mare 
efect sulițe, săgeți, buşteni sau bolovani. Marele strateg Sun Tzu a scris că nu trebuie să 
lupţi decât coborând. Respectând legile fizicii, proiectilele lansate de pe înălțimi au o 
energie cinetică mai mare şi, implicit, o forţă de penetrare superioară. Înaintarea 
inamicului era încetinită prin îngrămădiri de pietre sau prăbuşiri de copaci. Drumuri 
mai bune au apărut aici abia în epoca austriacă, o amintire a celor romane din vechime. 
Să nu uităm că şi armata romană condusă de experimentatul împărat Traian a înaintat 
cu maximă prudenţă în anul 101, drumurile fiind protejate de castre pentru a se evita 
surprizele în terenul accidentat. S-a preferat chiar folosirea a două coloane de atac, 
trupele debarcate în regiunea de la vărsarea Cernei în Dunăre fiind secundare în raport 
cu cele ce ocoleau Munţii Banatului. Cronicarul medieval a amintit o cale cotită închisă 
pe ambele părţi de râpe înalte*, drumul prin defileu urmând toate meandrele râului 
Timiş”. Cum între regiunile accidentate există porţiuni mai largi, ostaşii munteni puteau 
să realizeze uşor abatize, prisăci, folosind toporul, unealtă şi armă obişnuită din dotarea 
armatelor medievale româneşti. 

O luptă asemănătoare a fost descrisă în detaliu de către cunoscutul istoric 
roman Titus Livius. Armata romană a fost obligată să străpungă apărarea unui defileu 
pentru a pătrunde în Macedonia regelui Filip. Soldaţii romani au reuşit să înfrunte 





3 Mihai Grigore, Defileuri, chei şi văi de tip canion în România, Editura Ştiinţifică şi Enciclopedică, 
Bucureşti, 1989, p. 223. 

1 Ibidem. Arcurile medievale aruncau săgeți periculoase până la 200 m (Istoria infanteriei române, vol. I, 
Editura Ştiinţifică şi Enciclopedică, Bucureşti, 1985, p. 120), ceea ce înseamnă că pedestraşii valahi puteau să 
realizeze un tir încrucişat în valea îngustă, adică o maximă eficienţă a loviturilor. Pierderile cumanilor pot fi 
explicate prin loviturile venite din cel puţin două direcţii, ceea ce nu permitea protecţia cu scuturile mici. 
Doar pavezele grele ale infanteriei erau suficient de rezistente pentru a opri o lovitură de săgeată indiferent de 
distanţa de la care a fost trasă. Nici armurile grele nu ofereau suficientă protecție împotriva loviturilor directe. 
Specialiştii militari din epoca modernă şi contemporană au încercat sau încearcă în permanenţă să execute 
acest tip de tir. 

5 Călători străini despre Țările Române, serie nouă, vol. IV, Editura Academiei Române, Bucureşti, 2007, p. 
605. 

4 Ibidem. 

7 Mihai Grigore, op. cit., p. 224. Izvoarele istorice amintesc fortificațiile pasagere din copaci doborâţi (prisăci 
sau abatize) realizate de soldaţii români în punctele mai uşor accesibile luptătorilor inamici (N. 
Constantinescu, op. cit., în loc. cit., p. 566). Nu este exclus ca prin doborârea unor copaci să se fi izolat părţi 
din oastea maghiară (C. C. Giurescu, Probleme controversate în istoriografia română, Editura Albatros, 
Bucureşti, 1977, p. 160), trupele mici fiind mai uşor de nimicit. 

8 Culegere de texte pentru istoria României, vol. |, Editura Didactică şi Pedagogică, Bucureşti, 1977, p. 36; 
N. Constantinescu, op. cit., în loc. cit., p. 566. 

” Mihai Grigore, op. cit., p. 223. 

ploaia de săgeți cu ajutorul scuturilor dispuse în stilul broască ţestoasă. Nici bolovanii 
de dimensiuni mici şi medii nu reuşeau mare lucru dacă formaţia de asalt îşi păstra 
coeziunea. Pierderile mari au fost suferite de ostaşii maghiari fără echipament defensiv 
greu, cetele de cumani fiind decimate. Scenariul bătăliei de la Posada, păstrăm 
denumirea intrată în uzul istoricilor, a constat în măcinarea dispozitivului inamic pe 
întreaga porţiune a defileului, iar atacul decisiv s-a dat cu forţe proaspete la ieşirea din 
strâmtoare, atunci când trupele maghiare erau complet epuizate. 

Dacă avem o durată exactă a bătăliei, patru zile de tentative de spargere a 
aliniamentelor defensive a dus la o prăbuşire a moralului celor loviți de un inamic greu 
de atins. Orice militar suferă crize de încredere atunci când armele din dotare sunt 
aproape complet ineficiente. Dezastrul a fost total. Acest atac final trebuie să fie plasat 
în preajma aşezării Slatina-Timiş. Resturile armatei regelui Carol Robert au fugit spre 
Caransebeş şi apoi spre Timişoara. Rezultatul bătăliei nu poate fi contestat de către 
cineva. A fost o victorie zdrobitoare a românilor. Cronicarul medieval scria că „a fost 
aici un cumplit dezastru, căci au căzut o mulțime de ostaşi, de principi şi de nobili şi 
numărul lor nu se poate socoti“. Au fost luaţi şi mulţi prizonieri, iar capturile în arme, 
bani şi obiecte de podoabă au asigurat îmbogățirea oastei muntene!. Nici regele Carol 
Robert de Anjou nu şi-a adus aminte cu plăcere de încleştarea din munţi, un coşmar 
rămas până la sfârşitul vieţii. 

Voievodul Basarab 1 Întemeietorul a dovedit că este unul dintre cei mari 
strategi din istoria militară, locul bătăliei fiind ales perfect după criteriile elaborate de 
gânditorul chinez Sun Tzu. A ocupat singurul drum de acces, poziţiile dominante şi a 
atacat atunci când adversarul avea moralul scăzut şi era cu gândul la liniştea căminului. 
Retragerile repetate ale oştenilor munteni au dus la apariţia unei siguranţe ce a adormit 
vigilenţa luptătorilor maghiari. Să nu uităm că războaiele medievale se caracterizau 
prin campanii destul de scurte din cauza marilor cheltuieli şi nu exista interes pentru 
manevre şi bătălii pe timp de iarnă. 

Dar oare putea voievodul Basarab I să aibă o cultură militară pe lângă o 
intuiţie nativă? Răspunsul nu poate să fie decât unul pozitiv. Conducătorii din spaţiul 
românesc erau în strânse legături cu statul bizantin, urmaşul Romei şi centru de 
spiritualitate ortodoxă. Chiar Menumorut invoca legături cu Constantinopolul. Este 
evident faptul că relaţiile nu se mărgineau doar la o colaborare simbolică în plan 
politic. Exista o circulaţie a cărților din diferite domenii. Metoda ocupării traseului 
retragerii inamicului este perfect descrisă în lucrarea De velitatione bellica din secolul 
al X-lea"!. Aproape că se vede textul din Cronica pictată de la Viena. Kekaumenos 
recomanda evitarea folosirii unui singur drum de ducere şi întoarcere, inamicul 
pregătind capcana mortală la ieşirea din ţară ?. 

Se poate concluziona că bătălia de la Posada s-a desfăşurat între localităţile 
Mehadia şi Slatina şi poate denumirea corectă ar fi Bătălia din defileul Timişului. 


singura soluţie fiind spargerea succesivă a aliniamentelor româneşti. Dezastrul n-a 


10 Culegere de texte pentru istoria României, vol. |, Editura Didactică şi Pedagogică, Bucureşti, 1977, p. 37; 
C. C. Giurescu, Probleme controversate în istoriografia română, p. 160. 

IL Pagini din gândirea militară universală, vol. |, Editura Militară, Bucureşti, 1985, p. 91/92. 

12 Ibidem, p. 103. 

putut să fie evitat. Regiunea extrem de accidentată şi-n secolul al XX-lea a împiedicat 
armata română în 1916 să încerce o forţare a defileului, comandamentul român fiind 
mulțumit cu ocuparea poziţiilor fortificate de la graniţă şi a localităţilor din valea 
Cernei până spre Mehadia”. 

Voievodul Basarab 1 a mai profitat de o eroare strategică a regelui Carol 
Robert de Anjou. Acesta se considera pe teren propriu în Banatul de Severin, dar 
populaţia din regiune era aproape în totalitate formată din români!”. Politica regilor 
angevini nu prea era acceptată de localnici din mai multe motive. Se acordau diplome 
de proprietar străinilor din slujba monarhului. Sistemul feudal se extindea prin 
creşterea numărului de iobagi. Se ştie că orice om încearcă să-şi apere libertatea prin 
toate mijloacele. Dările mari către rege, biserică şi proprietari nu erau pe placul 
oamenilor aspri de la munte. Peste secole, stăpânirea austriacă a fost întâmpinată cu 
ostilitate asemănătoare în Oltenia. Politica de promovare a catolicismului n-a picat bine 
conducătorilor locali. Se ştie că poporul sârb a preferat să sprijine cu armele trupele 
sultanului Baiazid în timpul cruciadei de la Nicopole (1396). Oastea munteană a fost 
primită cu bucurie şi ajutată în ceea ce priveşte pregătirile pentru ambuscadă. 
Documentele cancelariei maghiare amintesc mereu că lupta s-a desfăşurat la ieşirea 
noastră din această ţară”, deci un ţinut de frontieră disputat. 

Considerăm că în acest moment enigma bătăliei de la Posada a fost dezlegată. 
Plasarea în regiunea Argeşului sau Muscelului nu ţine decât de un obişnuit patriotism 
local. Călătorii străini găseau drumul de la Curtea de Argeş spre Sibiu drept 
impracticabil chiar şi la sfârşitul secolului al XVIII-lea. Doar existenţa a o sută de 
poduri de diferite dimensiuni permitea trecerea carelor spre vama austriacă de la 
Câineni. Cum situaţia drumului trebuie să fi fost mult mai rea în secolul al XIV-lea, 
regele Carol Robert de Anjou a preferat să se retragă pe drumul cunoscut, adică pe 
unde venise. Ipoteza forţării înaintării spre Câmpulung nu are o bază solidă, 
invadatorul fiind pus în situaţia avântării în necunoscut spre un drum greu de parcurs 
prin defileul Rucăr-Bran. În plus, râurile erau tot perpendiculare pe traseul de înaintare, 
ceea ce ar fi complicat manevrele carelor de transport şi ale infanteriei, presupus 
obosită după o campanie în adâncimea Ţării Româneşti. Dacă analizăm orice expediţie 
militară din epocile anterioare motorizării, constatăm că viteza de deplasare scădea 
drastic pe măsură ce traseul era mai lung. Cum soldaţii maghiari aveau echipament 
defensiv greu, se presupune cu temei instalarea unei oboseli cronice. 

Scenariul campaniei nu poate să fie decât următorul. Oastea condusă de regele 
Carol Robert de Anjou trebuia să rezolve problema stăpânirii teritoriilor locuite de 
români în regiunile de munte şi s-a înaintat spre cetatea Severinului. Fortificațiile de la 


15. Kirițescu, Constantin, Istoria războiului pentru întregirea României, vol. L, Editura Ştiinţifică şi 
Enciclopedică, Bucureşti, 1989, p. 236. 

A Ştefan Pascu, Voievodatul Transilvaniei, vol. II, Editura Dacia, Cluj-Napoca, 1979, p. 453. 

15 N. Constantinescu, op. cit., în loc,, cit., p. 567. 

15 Călători străini despre Țările Române, supliment 1, Editura Academiei Române, Bucureşti, 2011, p. 278. 
Unii autori mută bătălia spre regiunea Boişoara — Câineni (N. Constantinescu, op. cit., în op. cit., p. 568), dar 
nu se ţine cont de dificultatea unor drumuri de munte. Actualele rute de transport pot induce în eroare prin 
accesul facil. Documentele păstrate în arhivele argeşene amintesc de starea proastă a şoselelor chiar şi la 
1944-1945, când populaţia din regiunea argeşeană cuprinsă între râurile Argeş şi Olt nu intrase încă în 
sistemul circulației mărfurilor şi trăia aproape în autarhie, mai ales atunci când vremea era nefavorabilă. 

Mehadia, Orşova şi Severin erau puncte de sprijin pentru regalitatea maghiară. Cum 
Basarab I nu se supunea politicii angevine, invazia a continuat în adâncimea teritoriului 
muntean, dar nu s-a ajuns la o ciocnire decisivă. Se poate presupune că s-a aplicat 
tactica pământului pârjolit şi nimicirea unor mici detaşamente de cercetare şi jaf. Cum 
anotimpul era destul de înaintat (nu se cunoaşte situația meteorologică din perioada 
campaniei, foarte importantă în luarea deciziilor), regele a dat ordin de retragere spre 
baza de plecare pe traseul parcurs şi cunoscut. În mod normal, orice armată lasă 
detaşamente pentru apărarea liniilor de comunicaţii şi depozite cu alimente greu 
perisabile. Cum voievodul Basarab I părea un războinic laş prin evitarea luptelor corp 
la corp după idealul cavaleresc din Occident, regele Carol Robert a avut un sentiment 
de siguranţă. Nu este exclus ca domnitorul muntean să fi ordonat încetarea atacurilor 
asupra armiei inamice, ceea ce a amplificat încrederea în sfârşitul fericit al campaniei. 
Apropierea întâlnirii cu familiile, cu liniştea căminului conjugal, sporea lipsa de 
atenţie. Oare de câte ori nu s-au întâlnit de-a lungul istoriei astfel de demobilizări spre 
terminarea campaniilor militare? A urmat blocarea coloanei intrate în defileu, cu 
lovituri puternice din flancuri. Şocul fatal a fost dat chiar în zilele de 9 şi 10 noiembrie 
când a pierit floarea nobilimii maghiare şi o mulţime de preoţi catolici. Cum coloanele 
de aprovizionare erau vulnerabile, pedestrimea valahă a lovit şi aici cu putere. Lovitura 
a fost dată în defileul de la Teregova. Prinsă în capcană, oastea maghiară a fost 
obligată doar să pareze loviturile venite din toate părțile, iniţiativa tactică fiind a 
românilor. În final, în următoarea strâmtoare, regele a scăpat cu greu cu doar o parte 
din oastea mândră cu care intrase în Ţara Românească. Cei rămaşi în defileu au căzut 
sub armele grele ale asaltatorilor!” sau au fost luaţi în captivitate pentru plata unei 
răscumpărări, o metodă obişnuită în Europa acelor vremuri. 

Indiferent de poziţionarea în spaţiu, bătălia de la Posada a fost o mare victorie 
românească, recunoscută ca atare de către străini şi chiar de către regele Carol Robert 
(din păcate, sursele interne s-au pierdut sau eroii au preferat să fie modeşti şi să nu se 
laude din considerente religioase), darnic cu toţi cei care l-au salvat din cel mai mare 
coşmar al domniei. Umbra dezastrului l-a urmărit până la sfârşitul vieţii şi ecouri se 
mai găsesc şi în timpul domniei lui Ludovic de Anjou. 

Bătălia de la Posada reprezintă intrarea românilor pe scena marilor confruntări 
militare din perioada medievală. Basarab I, voievodul Ţării Româneşti, a ieşit din conul 
de umbră şi a intrat în galeria marilor comandanţi de oşti. Spre deosebire de mulţi regi 
şi împărați, n-a dorit să cucerească popoare străine şi fapte glorioase de arme i-au fost 
şterse de necruţătoarea trecere a timpului. Manualele integrate de istorie desăvârşesc 
opera de distrugere a gloriei militare prin motivul că autorii români au dat dovadă de un 
naționalism exagerat în scrierea istoriei. 





" Istoria infanteriei române, vol. |, p. 121. Dacă istoricul C. C. Giurescu recomanda cercetare aeriană pentru 
identificarea locului bătăliei spre Câineni sau Rucăr-Bran (C. C. Giurescu, Probleme controversate în 
istoriografia română, Editura Albatros, Bucureşti, 1977, p. 162), acum doar săpăturile arheologice pot 
confirma teoria prezentată în studiul de față. Deschiderea de şantiere pentru tronsoane de autostradă în 
viitorul mai mult sau mai puţin îndepărtat s-ar putea să aducă la lumină obiecte din inventarul oastei 
maghiare neobservate de ostaşii munteni în 1330, poate chiar celebrul sigiliu regal. 

THE LOCALISATION OF THE BATILE FROM POSADA 
Abstract 


The present paper discusses about the localisation of the battle from 1330 
known in the Romanian historiography as the Battle from Posada. Analyzing the 
description of the events in the springs of the time by comparison to the elements of 
relief, the author considers the placing of the battle in the Argeş area as being incorrect 
and sustains that the Hungarian disaster happened in the area situated between Mehadia 
and southern Caransebeş. 

The battle lasted for a long period of time (9-12 November 1330), fact that 
clearly indicates that it took place in a narrow path, a place where the army from the 
valley was forced to penetrate the defence of the enemy at any cost. The Hungarian 
army did not succeed and the king Charles Robert d” Anjou barely escaped. 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXI, 2012 





MELHISEDEC - PRIMUL EGUMEN AL MÂNĂSTIRII 
DLĂGOPOLSKIA („NEGRU VODĂ” DIN CÂMPULUNG) 


MARIA-VENERA RĂDULESCU” 


Edificiul ecleziastic din oraşul actualmente argeşean, Câmpulung, ctitorie a 
primilor voievozi munteni, biserică de curte, necropolă a lui Nicolae Alexandru 
Basarab (1351 p. sept. 1 - a. 1352 aug. 31 - 1364 nov. 16) şi poate chiar a lui Basarab 1 
(1324 a. iul. 26 - 1351 p. sept. 1 - a. 1352 aug. 31), mai apoi biserică de mir, se afla în 
primele decenii ale secolului al XVII-lea în stare de ruină. 

O nouă etapă de construcţie a lăcaşului de cult se va desfășura în perioada 
1635-1636), ctitor fiind, de astă dată, Matei Basarab (1632-1654). Hrisovul din 10 
aprilie 7155 (1647) ne lămureşte că biserica a rămas bună „până când vechimea şi 
cutremurul pământului cuprizând-o din toate părțile cu crăpături, surpatu-s-au şi s-au 
răsipit până la pământ, purtând într'acea vreme cursul anilor 7136 (1628). lar după 
surparea ei, zăcut-au piatra grămadă până în şapte ani”. În continuare, documentul ne 
spune că „[...] acea grămadă de pietre ce zăcea deasupra temeliei dând-o în lături, până 
la faţa pământului şi bine curăţind locul bisericii, aşa tocmai din faţa pământului, pe 
aceeaşi temelie, cu aceleaşi pietre, început-am a o zidi în cursul anilor 7143 (1635) şi 
cu ajutorul lui Dumnezeu şi cu sprijinul Preacuratei, săvârşitu-o-am în văleat 7146 
(1638) întru slava celui slăvit”5. Lucrările de zidărie terminate în 1636 au fost urmate, 
timp de doi ani, de pictarea şi amenajările din interior. După definitivarea lucrărilor, 
Matei Basarab va transforma întregul ansamblu arhitectonic în mânăstire de călugări şi 
va introduce încă de la început, ca formă de organizare monahală, „obştejitia”. Hrisovul 
amintit spune: „[...] pre această biserică, care au fost mai înainte biserică de mir, 
făcutu-o-am mănăstire şi nu proastă, ci adevărată obştejitie, cărei obştejitii ales-am 
întâiu să fie egumen ieromonah Melhisedec şi neşte pravile îi legiuim şi-i punem, care 
să cade a fi unde iaste chinovia, care pravile necălcate şi neclătite trebuiesc a se păzi în 
mănăstire până când va fi, care pravile acestea sunt: întâi, mănăstirea să fie obştejitie şi 
fraţii toţi la unul; a doua, de va vrea cineva să vină din altă parte să se egumenească 
acolea, în mănăstire, cu mită sau în alt chip meşteşugind, nici într-un chip să nu se puc, 





” Bucureşti. 

! Vezi textul celor două inscripţii puse de Matei Basarab la biserică, după terminarea rezidirii, în: loan 
Răuţescu, Câmpulung Muscel. Monografie istorică, Câmpulung, 1943, p. 74-77. 

? Biblioteca Academiei Române (BAR), Doc. ist., CLIX /4. Textul documentului după loan Răuţescu, op. 
cit., p. 77- 80. 

3 Ibidem. 

fără numai din aceia ce vor fi puşi într'acecaşi mănăstire; dintr-aceia să se aleagă cu 
săborul. Nici iarăşi să fie volnic egumenul a face rea cheltuială cu lucrurile şi cu averea 
mănăstirii în trebile lui deosebi, spre a-şi hrăni rudele lui cu bucatele mănăstirii; a treia, 
care călugăr va fi iubitor de ceartă şi cu nărav, făcător de bântuiale, de va face cu 
năravul lui cel rău turburări şi gâlceavă obştejiei, către Domn sau către Mitropolit, 
călugăr ca acela dezlipit să fie de către soborul obştejitiei; a patra, nu fie cuiva din aceia 
ce va alege Dumnezeu, după noi, Domni sau mitropoliți, a îndrăzni de a închina 
mănăstirea aceasta metoh altei mănăstiri de aiurea sau măcar şi de aicea din ţară, pentru 
ca nu cumva să se dea uitării pomeana ctitorilor şi ostenelile fraţilor să se dea periciunii 
şi mănăstirea să fie dată jafului şi obştejitia să se strice”. Urmau apoi alte puncte: să 
fie cântat paraclisul Preacistii de trei ori pe săptămână, egumenul şi fraţii să aibă grijă 
de călugării bolnavi şi de stareţii neputincioşi, să fie gonit din mânăstire cel ce va arăta 
vreo necredinţă sau hiclenie în veniturile mânăstirii, cum s-ar zice furtişag sau altceva 
den bazaconii, călugărul venit din altă parte la mânăstire să fie întrebat şi ispitit foarte 
amănunţit, pentru a se şti ce fel de om este, iar călugărul ce va pleca afară din mânăstire 
pentru vreo treabă a lui să primească cartea obştejitiei de blagoslovanie?. 

Voievodul fixase un adevărat cod pentru călugării din acest locaş monahal. 
Hrisovul reaminteşte o serie de danii domneşti precum şi proprietățile cumpărate până 
la acea dată, necesare bunei funcţionări a mânăstirii: vama şi pârcălăbia târgului din 
Câmpulung, cu tot venitul, păhărnicia din acelaşi oraş, vama zborului (bâlciului) ce se 
face în ziua de Sfântul Ilie, jumătate din vama domnească de la schila Rucărului şi a 
Dragoslavelor şi cu judecata de acolea şi cu tot vinăriciul domnesc de la satul 
Brătuleşti, în judeţul Muscelului, 1.000 bolovani de sare de la ocnele cele mici de lângă 
Târgovişte, jumătate din satul Bădeni, cumpărat de domn, cu rumânii şi cu munţii şi cu 
tot venitul, trei părţi din satul Voineşti, cumpărat de domn, cu rumâni, cu munţi şi cu 
tot venitul, satul Grădiştea, cu tot hotarul, cinci părți cumpărate de Melhisedec, iar o 
parte închinată mânăstirii de Tatul sluger, pentru pomană. 

Între proprietăţile mânăstirii era amintit şi satul Izvorani, ocină cu 15 delniţe 
cu vie, cu casele lui Muşat vistiernicul, cu pivniţă, cu heleşteu şi cu doi rumâni, cu tot 
venitul. La Izvorani, trei delniţe erau cumpărate de domn şi 12 delniţe erau cumpărate 
de părintele egumen Melhisedec. Domnul întărea mânăstirii toate dăjdiile şi dijmele 
anuale din satele Bădeşti şi Groşani“. 

Melhisedec (Fig. 1), primul egumen al mânăstirii, fusese numit de domn în 
anul 1638, aşa cum reiese din hrisovul datat 28 iulie 1650: „şi am pus egumen pe 
Melhie, dintâi denceputul mănăstirii, fiind de atunci până acum 12 ani”. Domnul îl 
laudă în mai multe hrisoave pentru realizările sale. Astfel, în documentul din 12 
ianuarie 1648 (7156), Matei Basarab aminteşte că Melhisedec a fost orânduit 
„nastavnic” la mânăstirea Dălgopolea, ales cu tot sfatul, după ce a ridicat şi a zidit 





1 Ibidem. 

* Ibidem. 

* Ibidem. 

7 Arhivele Naţionale Istorice Centrale (ANIC), M-rea Câmpulung, LXI/20; Catalogul documentelor Țării 
Româneşti din Arhivele Statului (CDŢR), vol. VII (1650-1653), volum întocmit de Marcel-Dumitru Ciucă, 
Silvia Vătafu-Găitan, Melentina Bâzgan, Bucureşti, 1999, doc. 189, p.80. 

mânăstirea, încă „până erau numai zidurile”5. Se arăta în continuare, că Melhisedec era 
un om destoinic şi vrednic, care a pus toată cheltuiala lui şi a adăugat mânăstirii bucate, 
dobitoace, moşii şi multe alte lucruri. 





Fig. 1. Melhisedec, primul egumen al Mânăstirii din Câmpulung (1638-1651), 
frescă, M-rea „Negru-Vodă ”, Câmpulung Muscel, sec. XIX. 


Domnul, împreună cu toţi dregătorii, preţuindu-l pentru întreaga sa osârdie, 
socotea că „mănăstirea să nu fie lipsită niciodată de egumenul Melhisedec, nici să fie 
dat afară din ea, până la moartea lui, ci să fie nastavnic şi egumen până la bătrâneţe, 
când, dacă va dori să pună alt egumen, să-l aleagă din soborul mănăstirii, cum scrie 
hrisovul domniei mele cel mare şi acesta să-l cinstească pe Melhisedec până la moarte, 
căci tot câştigul lui, dinainte vreme, l-a pus la mănăstire” (Fig. 2). Trei luni mai târziu, 
la 20 aprilie 1648, însuşi Paisie, patriarhul Ierusalimului, întărea hotărârea voievodului 
valah pentru ca Melhisedec să fie egumen pe viaţă la mânăstirea Câmpulung (Fig. 3). 


5 ANIC, M-rea Câmpulung, LXI/16; CD7R, vol. VI (1645-1649), volum întocmit de Marcel-Dumitru Ciucă 
şi Silvia Vătafu-Găitan, Bucureşti 1993, doc. 1027, p. 333. 

” Ibidem. 

19 ANIC, M-rea Câmpulung, LXI/17; CDR, vol. VI, doc. 1105, p. 405. 

Fig. 2. Matei Basarab orânduieşte pe Melhisedec egumen, până la bătrânețe, la 
M-rea Dlăgopolskia, 1648 (7156) ianuarie 12 (ANIC, M-rea Câmpulung, LXI/16) 

Fig. 3. Paisie, patriarhul Ierusalimului, întăreşte hotărârea lui Matei voievod ca 
Melhisedec să fie egumen pe viaţă la M-rea Câmpulung, 1648 (7156) aprilie 20 
(ANIC, M-rea Câmpulung, LXI/17). 

Documentul aminteşte, în context, incendiul ce devastase mânăstirea, când un 
duşman al egumenului, care nu vedea cu ochi buni zelul lui, în timp ce se făcea 
pregătire pentru un praznic, a dat foc bucătăriei, iar incendiul groaznic ce s-a iscat 
atunci topise într-o oră şi pietrele şi pământul din jur. Egumenul a refăcut biserica şi i-a 
sporit averea, fără ca domnul să-l mai ajute cu ceva!. 

Melhisedec Peloponezianul, de origine grec din Moreea, a fost probabil monah 
la Sfântul Munte, unde a învăţat şi carte religioasă grecească. Numele său va apare 
timp de un deceniu în documentele epocii, remarcându-se în istoria mânăstirii prin 
strădania de a organiza şi sporii averea acesteia cu o serie de proprietăţii şi cu mână de 
lucru (rumâni, ţigani) dar, îndeosebi, prin munca asiduă desfăşurată în nou înființata 
tipografie domnească de aici, unde au fost scoate de sub teasc patru cărţi religioase, 
spre „îndreptarea sufletelor creştineşti”. 

Proprietăţile mânăstirii în timpul egumeniei lui Melhisedec. Averea 
mânăstirii creşte printr-o serie de danii, făcute atât de voievodul Matei Basarab cât şi de 
unii boieri, precum şi prin cumpărări de terenuri, rumâni şi ţigani. Astfel, în hrisovul 
din 15 ianuarie 1644, Matei Basarab întărea Mănăstirii Câmpulung ocina din satul 
Bădeşti şi din muntele Preotesele, pe hotarele bătrâne, „ocină de moşie din zilele lui 
Neculae Alexandru voievod care este îngropat în mănăstire”. Prin hrisovul din 18 
aprilie 1645 (7153), voievodul Matei Basarab întărea aceleiaşi mânăstiri moşie în satul 
Morteni, judeţul Vlaşca, cu rumânii Dumitru, cu feciorul Voico, şi alţii, care au fost 
slobozi şi s-au vândut domnului, fiecare cu partea lui, cu 3 000 de aspri gata, iar 
voievodul i-a dăruit mânăstirii. În acelaşi hrisov, Matei Basarab întărea mânăstirii 
moşie tot la Morteni, partea lui Stroe diaconul, cumpărată de egumenul Melhisedec, de 
la Cazan din Morteni, cu 3000 aspri gata, apoi moşie în satul Uda, județul Vlaşca, 
partea Radului vătaf, de baştină şi cumpărătoare, 350 de stânjeni, cu vad de moară 
peste Călnişte, numită moara Udeanilor, cumpărată de domn cu 12 400 aspri gata, 
moşia fiind, în lung, din hotarul Costei până într-al pitarului şi în lat, din hotarul 
Botenilor până într-al Câmpuşorului, şi miluită mânăstirii ?. 

La 21 august acelaşi an, voievodul întărea mânăstirii de la Dlăgopol şi 
egumenului Melhisedec dijma de pe moşia satelor Bloturii şi Gurguiţi, de la orişicine 
va fi arat, „căci le-a dat mănăstirii cu tot venitul”!?. La 1 iulie 1646 (7154) Matei 
Basarab întărea mânăstirii Dlăgopoliu şi egumenului Melhisedec muntele Clăbucetul, 
cu tot venitul şi cu stânele ce vor fi, „şi să oprească pe toţi boierii care s-au ţinut de acel 
munte” 15. 

O altă importantă danie a lui Matei Basarab pentru mânăstire este consfinţită 
în documentul din 1647 (7155) ianuarie 20. Domnul întărea mânăstirii din Câmpulung 
şi egumenului Melhisedec moşie la Voineşti, județul Muscel, cu munte şi rumâni, 
cumpărate de la Mihai spătarul şi de la jupâneasa sa, muntele Zănoaga, până la 
Clăbucetul şi Luţele, apoi moşie la Bogăteşti, jumătate din tot hotarul, cu rumâni şi cu 
munţii Leaota, jumătate, Pietrile Albe jumătate, care a fost a mânăstirii „încă de la 





'! Ibidem. 

'2 ANIC, M-rea Câmpulung, VII/1; CDȚR, vol. V (1640-1644), întocmit de Marcel-Dumitru Ciucă, Doina 
Duca-Tinculescu, Silvia Vătafu-Găitan, Bucureşti, 1985, doc. 1219, p. 515. 

15 CDȚR, vol. VI, doc. 110, p. 62-63. 

'4 ANIC, M-rea Câmpulung, XVI/1; CDȚR, vol. VI, doc. 242, p. 111. 

15 ANIC, M-rea Câmpulung, XXXVI/1; CDȚR, vol. VI, doc. 548, p. 214. 

zidirea pământului”, jumătate de moşie la Bădeni, cumpărate de domn de la Coman 
Inăşescu şi fratele său, cu rumâni, munţii de pe Valea Stredii, Gruiul Ursului, Rătâiul, 
cumpărate de domn de la Frăcea'€. 

În acelaşi an, 1647, la 22 iunie, Matei Basarab întărea mânăstirii de la 
Câmpulung şi egumenului Melhisedec ocină în satul Creţuleşti, dată şi miluită de Para 
paharnic, încă de la moartea sa, căci s-a îngropat în acea mânăstire, moşie în Ghimpați, 
jumătate de sat, partea mânăstirii, ocină la Morteni, cu rumâni, jumătate cumpărată de 
domn, jumătate de Melhisedec, lângă moşia Ciupa a mânăstirii, ocină în satul 
Vultureşti, cumpărată de Melhisedec!/. Proprietăţile menţionate fuseseră măsurate şi 
stabilite ca întindere de 12 boieri hotarnici, cu douăzeci de zile înainte de emiterea 
hrisovului domnesc'5. 

Dintre daniile boiereşti, un loc deosebit îl ocupă cele ale paharnicului Para şi 
ale jupânesei sale, Elina. Într-un act din 1640 (7149) septembrie 1, jupâneasa Elina, 
văduva paharnicului Para, adeverea Mânăstirii Câmpulung, egumenului Melhisedec şi 
întregului sobor, că soţul ei a dăruit lăcașului, la moartea lui, un sălaş de ţigani, 100 de 
oi şi căruţa lui cu doi cai. Asemenea, dă şi ea mânăstirii, unde este îngropat soţul ei, 
moşie mai bună, Creţuleştii, cu case, grădină, moară şi livezi, fără rumâni, căci i-a 
iertat el la moarte. Dania cuprindea şi obiecte de orfevrărie. Se spune că a mai lăsat 
soţul ei să dea un pahar de argint la mânăstire, iar ea a vândut două pahare şi a 
cumpărat o cădelniţă de argint, de 290 de dramuri. Jupâneasa a mai dat mânăstirii un 
pahar mare, de 300 de dramuri, lăsat iniţial de paharnic să fie dat voievodului, dar cum 
acesta a refuzat, piesa era dăruită mânăstirii. Dania continua cu o stupină cu 40 de 
stupi, cinci iepe, patru boi, o moşie la Ghimpați, 80 de ughi, cu care Melhisedec 
cumpărase nişte vii la Izvorani. În încheiere, se preciza că acest zapis era o refacere a 
altuia, mai vechi, care fusese parţial distrus atunci când a ars mânăstirea. Martori erau 
Teofil arhimitropolit, Ignatie arhiepiscopul Râmnicului, Ştefan arhiepiscopul Buzăului, 
precum şi boieri mari şi mici ai Divanului 1 (Fig. 4). 

O altă formă de mărire a averii era cea a cumpărării de noi suprafeţe de teren. 
În 1644 (7152) iunie 15, uncheaşul Vlaicu Comcea din Câmpulung (Dălgopol) vindea 
egumenului Melhisedec un loc pe lângă mânăstire, din moară până în ţigănie, cu 10 
ughi bani gata”. Un an şi jumătate mai târziu, la 28 ianuarie 1646 (7154), Vlaicu 
Comcea şi fiii săi, Gherhina şi Necula, vindeau egumenului Melhisedec un alt loc, 
lângă moara mânăstirii, pentru şapte ughi”". Terenul era, probabil, în întregirea celui 
cumpărat anterior. Aflăm, astfel, că pe râul Târgului mânăstirea deţinea o moară, foarte 
utilă în buna gospodărire a obştei de călugări de acolo. 

În «1648» mai 20, Dochia, împreună cu feciorii ei, vindea lui Melhisedec de la 
„sfânta lavră Dalgopolea”, o moşie cu 20 de ughi, cumpărată de ea de la Stanciul al lui 
Lăudat din Câmpulung ”. 


1 CDŢR, vol. VI, doc. 729, p. 280. 

"7 ANIC, M-rea Câmpulung, XII/7; CDȚR, vol. VI, doc. 878, p. 334-335. 
'5 ANIC, M-rea Câmpulung, XII/6; CDȚR, vol. VI, doc. 853, p. 324-325. 
19 ANIC, M-rea Câmpulung, XII/4; CDȚR, vol. V, doc. 184, p. 89-90. 

% ANIC, M-rea Câmpulung, LIII/3; CDȚR, vol. V, doc. 1370, p. 571. 

2 ANIC, M-rea Câmpulung, LIII/4; CDȚR, vol. VI, doc. 377, p. 153. 

* ANIC, M-rea Câmpulung, LIII/22; CDȚR, vol. VI, doc. 1132, p. 416. 

Fig. 4. Actul de danie al jupânesei Elina pentru M-rea din Câmpulung Muscel, 
1640 (7149) sept. 1 (ANIC, M-rea Câmpulung, XII/4). 

În aceeaşi perioadă, lângă acest teren, mânăstirea cumpăra de la Stanciul, fiul 
lui Lăudat, o moşie mai mare, pe care se afla o pivniţă şi o grădină, plătind 4 000 de 
aspri. Noua proprietate achiziționată, situată în apropierea mânăstirii, era întărită, la 1 
iunie 1648 (7156), printr-un hrisov domnesc. La 20 iunie 1648 (7156), Melhisedec 
cumpăra de la Vişa şi de la soţul ei o funie de ocină în Cornet, vecină cu moşia Ciupa a 
mânăstirii, pentru 20 de ughi. Moșia era stearpă, „fără oameni şi fără rumâni”. 

Viile constituiau o altă importantă avere. Într-un document din 1646 (7154) 
aprilie 13 se arată că Stanciul din Izvorani vinde egumenului Melhisedec de la 
mânăstirea Dolgopol o vie în dealul Izvoranilor, lângă via cea mare a mânăstirii. Preţul 
era de nouă ughi şi jumătate *. În 1650 (7158) mai 20, Mihăilă şi Maria, fiii preotului 
Şărban din Izvorani, vindeau egumenului Melhisedec viile din Huma, cu pivniţă, 
jgheab, teasc şi cu alte „nămestii”, cu 40 de ughi bani gata”. 

Documentele amintesc cumpărarea de către mânăstire şi a unor munţi, care se 
adăugau daniilor domneşti. Pădurile ofereau lemn de construcţie sau/şi pentru foc, iar 
pajiştile loc de păşunat pentru vite. Actul din 1646 (7154) aprilie, f. z. pecetluia 
vânzarea de către Radul Urmălan, Brătilă, Ratiia şi alţii către egumenul Melhisedec, de 
la mânăstirea din Dălgopol, a două părți din muntele lor Muşuroele, a treia parte fiind 
dată de aceştia ca pomană mânăstirii „ca să le scrie moşii la pomelnic””. Actul de 
vânzare/cumpărare era întărit printr-un hrisov domnesc la 1646 (7154) mai 29%. 

În legătură cu mâna de lucru necesară, aflăm că în 1642, Iane postelnicul 
dăruia Mânăstirii Câmpulung şi egumenului Melhisedec două ţigănci, ce au fost de 
zestre ale răposatei sale soţii”. La 1647 (7156) octombrie 31, lane postelnic dă de 
pomană egumenului Melhisedec de la Mânăstirea Câmpulung încă o ţigancă”. Dania 
era întărită printr-un hrisov domnesc la 12 ianuarie anul următor, 1648. Conţinutul 
documentului ne dezvăluie amănunte despre firea milostivă a egumenului. Se spune că 
lane postelnic din Dălgopoliu, care între timp murise, ajunsese văduv, în mare 
slăbiciune, nevoie şi lipsă, fără căutare de la nimeni, iar egumenul l-a îngrijit timp de 
opt ani, până la vremea morţii şi l-a îngropat în mânăstire”. 

În anul 1642, Creaţa Mantei cu fiul ei, Ghiorman, vindeau egumenului 
Melhisedec şi la tot soborul, pe ţiganul Bejan cu ţiganca Chera şi feciorii, cu 4 000 de 
aspri gata”. 

În anul 1643 (7152) noiembrie 21, rumânii din Morteni, Dumitru cu fiul Voicu 
şi alţii se vând Mânăstirii Câmpulung şi egumenului Melhisedec, cu partea lor de 
moşie, cu câte 15 ughi de cap”. 





* ANIC, M-rea Câmpulung, LIII/5; CDȚR, vol. VI, doc. 1142, p. 419-420. 

% CDȚR, vol. VI, doc. 1161, p. 426. 

* ANIC, M-rea Câmpulung, XLVI/ 20; CDȚR, vol. VI, doc. 442, p. 174. 

2 ANIC, M-rea Câmpulung, L/1; CDȚR, vol. VII, doc.126, p. 59. 

27 ANIC, M-rea Câmpulung, XXXIV/1; CDȚR, vol. VI, doc. 468, p. 183-184. 
*% ANIC, M-rea Câmpulung, XXXIV/3; CDȚR, vol. VI, doc. 511, p. 200-201. 
* CDŢR, vol. V, doc. 852, p. 367. 

350 ANIC, M-rea Câmpulung, LXII/17; CDȚR, vol. VI, doc. 983, p. 367. 

51 ANIC, M-rea Câmpulung, LXII/16; CDŢR, vol. VI, doc. 1028, p. 383. 

% ANIC, M-rea Câmpulung, LXIII/17; CDŢR, vol. V, doc.795, p. 347. 

55 ANIC, M-rea Câmpulung, XII/35; CDȚR, vol. V, doc. 1164, p. 489. 

La 20 august 1646 (7154) Dobre ţiganul şi ţiganca sa, Neaga, vând 
egumenului Melhisedec şi soborului mânăstirii pe fiica lor, Stancea, cu 17 ughi bani 
gata, „deoarece a luat un ţigan al mănăstirii” ”. 

Un document din 15 noiembrie 1646 (7155) ne spune că jupâneasa Ancuţa şi 
feciorii ei din Pietroşani vindeau egumenului Melhisedec de la Dălgopole un rumân, 
Ion <Tângire», cu feciorii lui, cu 37 de ughi bani gata”. 

La 26 ianuarie 1650 (7158) un copil de ţigan, ai cărui părinţii erau deja ai 
mânăstirii, era cumpărat de Melhisedec de la postelnicul Condilo şi de la jupâneasa sa, 
Stanca“. 

Unele acte erau emanate chiar de cancelaria mânăstirii. La 10 mai 1644 (7152) 
Melhisedec ieromonah, cu tot soborul întărea iertarea de rumânie a lui larciul cu 
feciorii săi, din satul Ciupa, sat cumpărat de Matei Basarab şi dat mânăstirii, ocazie 
când voievodul îl iertase pe acesta de rumânie, fiind daţi mânăstirii, în schimb, trei 
ţigani, cumpăraţi din Câmpulung, cu 66 ughi fiecare. Documentul poartă semnătura în 
limba greacă a egumenului (Fig. 5). La 15 februarie 1650 (7158) se încheia un act 
între ieromonahul Melhisedec egumenul şi Mareş logofăt prin care se făcea schimb 
între două ţigănci“5. Documentul poartă iscălitura egumenului şi era întărit cu sigiliul 
ecleziastic (Fig. 6). Pecetea redă compoziţia Adormirea Maicii Domnului, hramul 
sfintei mânăstiri, iar în exergă, inscripţia include anul 7146 (1637-1638). Ocazional, în 
anul 1646, egumenul întreţine corespondență cu Michael Goldschmidt, judele 
Braşovului, fie în problema aprobării ca o ţigancă a mânăstirii să poată pleca, în urma 
căsătoriei, la Braşov”, fie pentru trimiterea la Câmpulung a unor ţigani, ca martori, 
într-o cercetare judiciară”. 


34 ANIC, M-rea Câmpulung, LXII/14; CDȚR, vol. VI, doc. 591, p. 230. 

55 ANIC, M-rea Câmpulung, LXII/15; CDȚR, vol. VI, doc. 654, p. 251. 

5 ANIC, M-rea Câmpulung, LXII/20; CDȚR, vol. VII, doc. 31, p. 27. 

37 ANIC, M-rea Câmpulung, LXI/12; CDȚR, vol. V, doc. 1329, p. 554-555. 

5 ANIC, M-rea Câmpulung, LX/26; CDȚR, vol. VII, doc. 48, p. 33; Şt. Andreescu, Documente privitoare la 
Mareş Băjescu şi la ctitoriile sale, în „Mitropolia Olteniei”, nr. 7-8, 1966, p. 699-700. 

Arhivele Statului Braşov, Primăria Braşov, Colecţia Stenner, seria slavă, doc. 612; CDȚR, vol. VI, doc. 
563, p. 220. 

0 Arhivele Statului Braşov, Primăria Braşov, Colecţia Stenner, seria slavă, doc. 542; CDȚR, vol. VI, doc. 
656, p. 251-252. 

Fig. 5. Melhisedec, ieromonah, egumen al M-rii Câmpulung, întăreşte iertarea de 
rumânie a lui larciul cu feciorii săi, 1644 (7152) mai 10. Documentul are 
semnătura în limba greacă a egumenului (ANIC, M-rea Câmpulung, LXI/12). 


WWW.Ccimec.ro 


40 MARIA-VENERA RĂDULESCU 








») 





ZI r N "să Z 

La 1 1) % DE N în MY ARS 

Măr = yy cet - (cam. E Ta m cat <- 1 Mt dati pe 
pei a E 
Xrrrtas. si rin îi: era. „Censf 7) certe: Anica g- ecc si ai 


N 


esto «ra patra Tin rar cejrd 77 (Of cegr 
. d i, d te că fi Pi. praga hal cois ny- 


pia n bn pie f7rns 20) 7 Luca ti 
efigia N 6 usa cresa. VI - Nasa - 


joi fa E Ea “og +: 2 of nel 7 TA 70 
gri 47] 7 pa 2 ȘI rr cartă 


mi TA 4 e] case i că 27; ter plecari 
sai Se fara ie, 
3 Eu /7n 409) p - 22 [. j Du, 
Ea Ss o] aja [oder Ala d, of ce Pap 
a, „atu 2, ao 


27 ui 4 p/ eff 7 





jderii cooag tf cd PL FIU) rob [seama Y- 
i E Di ea sets at d. „Der, pie fe : 


E pre Tiinited pe în Jeep a CA 
Pa 


E 


— 


îi 


7 
Av d 5 Y tipa 
/ ZA PA ud / If: 
Hipo PR 7 ji 
CE: ADI Pra, 
ţi po” (orunete îipo mentă 


pe oala: 
L 


- 


Fig. 6. Melhisedec, ieromonah, egumen al M-rii Câmpulung şi soborul acesteia, 
fac cu Mareş logofăt schimb între două ţigănci, 1650 (71538) februarie 15. 
Documentul are sigiliul ecleziastic al mânăstirii (ANIC, M-rea Câmpulung, LX/26). 

În alte cazuri, numele egumenului apare doar ca martor în diverse acte de 
vânzare/cumpărare, precum la 7 iulie 1644 (7152)*, în două documente din 18 august 
1645 (7153), la 24 octombrie 1645%, în două documente din 15 noiembrie 1645 
(7154)*, în actul din 8 ianuarie 1646 (7154)* sau în cel din 13 noiembrie 1646 
(7155)*. Pe aceste documente se păstrează semnătura lui Melhisedec, precum şi 
sigiliul său (Fig. 7). 


DI Ea [a 






oa uta 2 


Fig. 7. Sigiliul inelar şi semnătura egumenului Melhisedec pe un 
document din 1645 (7154) noiembrie 15 (BAR, Doc. Ist. XXIX/219). 


Matei Basarab a urmărit cu multă atenţie bunul mers al mânăstirii. În vara 
anului 1650 trimisese acolo pe Ştefan, mitropolitul ţări, şi pe Ghinea clucer cu scopul 
de a lua sama pe amănunt asupra veniturilor şi cheltuielilor mânăstirii şi a prezenta 
apoi domnului o informare scrisă. Strădania egumenului şi a călugărilor în 
administrarea averii (moşii, odăjdii, bucate şi dobitoace) era apreciată de domn care 
hotăra ca mânăstirea să rămână obştejitie cum a fost şi până atunci, egumenul să fie pus 
din mânăstire, dintre călugări, venitul şi cheltuielile să fie controlate doar de către 
mânăstire, cu stareţii şi bătrânii acesteia“. În spatele conţinutului acestui document 
bănuim că se ascunde ultima perioadă din viaţa egumenului. Bătrân şi probabil bolnav 
Melhisedec trezise oarecari nelinişti domnului care făcea acum un bilanţ al perioadei de 
doisprezece ani de egumenie şi lua, în consecinţă, unele hotărâri pentru viitorul 
mânăstirii. 





1! BAR, Doc. ist., MDL/36; CDȚR, vol. V, doc. 1391, p. 583. 

* BAR, Doc. ist., XXIX/189; XXIX/192; CDR, vol. VI, doc. 236, doc. 237, p. 109. 

“5 BAR, Doc. ist., XXIX/194; CDȚR, vol. VI, doc. 305, p. 128. 

“ BAR, Doc. ist., XXIX/ 182, 219; CDȚR, vol. VI, doc. 320, 321, p. 133. 

“5 BAR, Doc. ist., XXIX/193; CDR, vol. VI, doc. 364, p. 148. 

* CDŢR, vol. VI, doc. 653, p. 251; Şt. Andreescu, Trei veacuri de la întemeierea Mânăstirii Cornet şi a 
bisericii de la Băjeşti, în “Mitropolia Olteniei”, nr. 7-8, 1966, p. 677. 

+7 ANIC, M-rea Câmpulung, LXI/20; CDȚR, vol. VII, doc. 189, p. 80; L. Răuţescu, op. cit., p. 83. 

Penultimul document în care apare numele egumenului Melhisedec poartă 
data de 6 iunie 1651 (7159). Este un hrisov al lui Matei Basarab prin care întărea 
Mânăstirii Câmpulung (Dălgopol) cumpărăturile făcute de egumenul Melhie: o vie în 
dealul Piteştilor la Huma, de la fiii popii Şerban din Piteşti, cu 8000 aspri gata, un 
răzor de vie în dealul Izvoranilor, lângă via cumpărată de domn mănăstirii, de la 
Parasco negustor şi de la Stati Grecul, cu 8600 aspri gata, un loc de casă lângă 
mănăstire, în oraş, din moară până la ţigănie, de la Vlaicu Comcea cel Bătrân din 
Câmpulung, cu 2000 aspri gata, un rumân, Ion, cu fiii lui - Tudoru, Mardarie şi 
Ghinea, de la jupânița Ancuţa şi de la fiii ei (...), cu 7400 aspri gata, un sălaş de țigani 
(...) de la Creaţa a lui Manta şi de la fiul ei, cu 4000 aspri gata (...), o fată de ţigan, 
Stancea (...) cu 3400 aspri gata (...)"%. Este de înţeles că foarte apropiat de acea dată 
destoinicul egumen trecuse la cele veşnice. Mormântul său, din păcate încă 
neidentificat, se află desigur în incinta ansamblului monahal unde slujise. 


Melhisedec şi tipografia domnească de la Mânăstirea Câmpulung. 
Activitatea tipografiei domneşti din Câmpulung a început înainte de numirea lui 
Melhisedec ca egumen. În anul 1635 se scotea de sub teasc prima carte, Molitvenicul 
slavonesc”. 

Până la apariţia unei noi tipărituri vor trece şapte ani, timp în care evlaviosul 
egumen se sileşte la traducerea din greceşte în limba română a unor norme morale de 
convieţuire socială, numite de el învățături sufleteşti. Astfel, în septembrie 1642 apare 
cartea „ Învăţături preste toate zilele alese pre scurt den multe dumnezeeşti cărți de 
folosinţa tuturor creştinilor, prepuse de pre limbă grecească pre limbă rumânească””. 
Tipărirea se făcuse cu îngrijirea şi cheltuiala ieromonahului Melhisedec, egumenul 
Sfintei Mânăstiri de la Dlăgopoli (Fig. 8). Cartea propovăduia iubirea dintre oameni, 
înlăturarea urii, răbdarea şi umilinţa, înlăturarea lăcomiei, milostenia, pocăinţa şi 
spovedania. 

Peste un an, la 1l octombrie 1643, tipografia domnească de la mânăstire 
terminase cea de a treia carte. Era un Anfologhion, în limba slavonă, cuprinzând 
slujbele pentru sărbătorile sfinţilor, pe fiecare zi” (Fig. 9). Tipăritura, scoasă la lumină 
cu silința şi nenumărata cheltuială a egumenului este însoţită de două predoslovii 
scrise, în numele egumenului, de învățatul umanist Udrişte Năsturel, al doilea logofăt. 
Este lăudată domnia înţeleaptă a lui Matei Basarab, stăpân şi voievod al acestei ţări 
dacice, ctitor de multe biserici şi mânăstiri, şi arătată importanţa morii de hârtie şi a 
tiparului. Se sublinia că nu alfel, nici prin alt chip, ci numai prin tipografie ne va fi cu 
putinţă să împlinim cele de datoria noastră ?. 





% ANIC, M-rea Câmpulung, 1/2; CDȚR, vol. VII, doc. 390, p. 145. 

* loan Bianu şi Hodoş Nerva, Bibliografia românească veche, 1508-1830 (în continuare BRV), 1 (1508- 
1716), Bucureşti, 1903, nr. 35, p. 103-104. Un exemplar se păstrează la Biblioteca Academiei Române 
(CVR, 35) iar altul exista la Mânăstirea “Negru-Vodă” din Câmpulung Muscel (Cf. 1. Răuţescu, op. cit., p. 
80; Dan I. Simonescu, Viaţa literară şi culturală a Mânăstirii Câmpulung (Muscel) în trecut, Câmpulung, 
1926, p. 26-27). 

* BRV, I, doc. 43, p. 125-127. Un exemplar se păstrează la B A.R. (CVR, doc. 43). 

”! BRV, IL, doc. 44, p. 128-135. Un exemplar se păstrează la BAR (CVR, doc. 44). 

* BRV, Lp. 131. 

Fig. 8. Învăţături preste toate zilele, Câmpulung, 1642 (BAR, CVR, nr. 43). 

Fig. 9. Antologhionul slavonesc, Câmpulung, 1643 (BAR, CVR, nr. 44). 

În anul 1650 era tipărită la 
Câmpulung cea de a patra carte religioasă, 
Psaltirea slavonă”. Cartea era folositoare 
nu numai feţelor bisericeşti dar şi mirenilor. 
Se cuvine a aminti aici truda smeritului 
ieromonah Dionisie Eclisiarhul, ajuns mai 
târziu, e drept pentru scurt timp, mitropolit 
al Ungrovlahiei”, precum şi truda celui mai 
mic în tipografie, Preda Stancovici din 
Câmpulung. După această dată tipografia îşi 
încetează activitatea. În anul următor, cel ce 
întreţinuse flacăra acestor roade ale culturii, 
egumenul Melhisedec, trecea la cele veşnice. 
Chipul său, redat într-o frescă din secolul al 
XIX-lea din biserica mânăstirii, întâmpină şi 
astăzi enoriaşii. 


LISTA FIGURILOR 


Fig. 1. Melhisedec, primul egumen al 
Mânăstirii din Câmpulung (1638-1651), 
frescă, M-rea „Negru-Vodă”, Câmpulung 
Muscel, sec. XIX. 

Fig. 2. Matei Basarab orânduieşte pe 
Melhisedec egumen, până la bătrâneţe, la 
M-rea Dlăgopolskia, 1648(7156) ianuarie 12 
(ANIC, M-rea Câmpulung, LĂI/16). 

Fig. 3. Paisie, patriarhul Ierusalimului, 
întăreşte hotărârea lui Matei voievod ca 
Melhisedec să fie egumen pe viaţă la M-rea 
Câmpulung, 1648 (7156) aprilie 20 (ANIC, 
M-rea Câmpulung, LXI/17). 

Fig. 4. Actul de danie al jupânesei Elina 
pentru M-rea din Câmpulung Muscel, 1640 
(7149) sept. 1 (ANIC, M-rea Câmpulung, 
XII/4). 

Fig. 5. Melhisedec, ieromonah, egumen al 
M-rii Câmpulung, întăreşte iertarea de 
rumânie a lui larciul cu feciorii săi, 1644 
(7152) mai 10. Documentul are semnătura în 





Fig. 10. Pocal dăruit de Matei Basarab 
M-rii Câmpulung, 1641-1642 (C. 
Nicolescu, Argintăria, 1968). 


* BRV, I, doc. 58, p. 177-178; D. 1. Simonescu, op. cit., p. 31. 

5 Vezi Tudor Teotoi, Activitatea desfăşurată în Țara Românească de viitorul mitropolit Dionisie al 
Ungrovlahiei (1672), în vol. „Argeşul şi Ţara Românească între medieval şi modern. Studii de istorie şi 
arheologie. Prinos lui Spiridon Cristocea la 70 de ani”, Brăila-Piteşti, 2013, p. 329-343. 

limba greacă a egumenului (ANIC, M-rea Câmpulung, LXI/12). 

Fig. 6. Melhisedec, ieromonah, egumen al M-rii Câmpulung şi soborul acestuia fac cu 
Mareş logofăt schimb între două ţigănci, 1650 (7158) februarie 15. Documentul are 
sigiliul ecleziastic al mânăstirii (ANIC, M-rea Câmpulung, LX/26). 

Fig. 7. Sigiliul inelar şi semnătura egumenului Melhisedec pe un document din 1645 
(7154) noiembrie 15 (BAR, Doc. Ist. XXIX/219). 

Fig. 8. Învăţături preste toate zilele, Câmpulung, 1642 (BAR, CVR, nr. 43). 

Fig. 9. Antologhionul slavonesc, Câmpulung, 1643 (BAR, CVR, nr. 44). 

Fig. 10. Pocal dăruit de Matei Basarab M-rii Câmpulung, 1641-1642 (C. Nicolescu, 
Argintăria, 1968). 


MELHISEDEC - THE FIRST ABBOT OF THE DLAGOPOLSKIA 
MONASTERY („NEGRU VODĂ” IN CÂMPULUNG MUSCEL) 
Abstract 


Extensive activities of Prince Matei Basarab (1632-1654) as a benefactor 
include, among his most important achievements, the rebuilding of the Princely Court 
in Campulung (XIV” century) between 1635-1636 and its transformation into a 
monastery of monks. In 1638, the Prince appointed Melhisedec the Peloponnesian the 
first abbot of the monastery. The Princes and boyars” charitable bequests, acquisition of 
new lands and hiring new hands provided a thriving economic base to the monastery. 

Cultural life of the period is characterized by the princely print shop from the 
Campulung Monastery where, under abbot Melhisedec's care, will be published in 
September 1642 "Teachings for all days”, translated by the abbot from Greek into 
Romanian, an Antologhion written in Slavonic, on October 11, 1642, and the Slavonic 
Psalter in 1650. 

O VECHE CTITORIE DIN „MOLDOVLAHIA” DE PESTE PRUT: 
CĂPRIANA 1 (C. 1425 - C. 1542) 


NICOLAE CONSTANTINESCU” 


Argument 
Cu două decenii în urmă, la Chişinău, mi s-a propus (în chip 
neaşteptat!) să  cercetez arheologic vatra Mănăstirii 
Căpriana!. Ce a devenit iniţiativa regretatului, de astăzi. a 
distinsului profesor şi arheolog din 1991, Ion Hâncu - aici, 
în cele de faţă. 
N.C. 


O retrospectivă, aşadar (necesară în ce mă priveşte, deşi întârziată), aducând la 
lumină fapte şi întâmplări care au pregătit şi chiar au însoţit, în etape, un efort ştiinţific 
de oarecare anvergură, iar în unele privințe, aş putea zice, chiar deschizător de 
drumuri”. Toate acestea dezvăluind, pe alocuri întărind cu probe materiale de 
nedezminţit, soarta (dacă nu şi umilinţa) unui sit monastic din Codrii Lăpuşnei, pe 
Işnovăţ, în chip repetat oropsit de istorie, cum am consemnat, fie aluziv, fie neechivoc, 
în monografia deja apărută (din păcate cu ecou pasager aici, dincoace de Prut...)”. 

De la sine înţeles, în disputa (cu diferite fațete) ivită în ultimii ani, fie că este 
vorba de atribuiri ctitoriceşti, de încadrări cronologice şi chiar de identificări 








” Institutul de Arheologie „Vasile Pârvan“, Bucureşti. 

! Aflat în deplasare oficială, împreună cu Prof dr. on Hâncu am avut o întrevedere cu decanul Fac. de Istorie 
a Universităţii de Stat din Chişinău, Prof. dr. H. Ion Niculiţă (aprilie, 1991), de faţă fiind Prof.dr. Dumitru 
Protase (Cluj-Napoca) şi dr. Ion Ioniţă (laşi). Necesitatea unei investigaţii arheologice la Căpriana a fost 
unanim sprijinită de cei prezenţi. 

2 Dovadă emulaţia ce caracterizează literatura de specialitate din R. Moldova ulterioară anilor 1993-96 
(v.n.urm.). 

3 Gh. Postică, N. Constantinescu, Căpriana. Repere arheologice, Chişinău, Ştiinţa, 1996, 112 p., cu un 
Cuvânt înainte de Prof. dr. Petre Alexandrescu (88 fig., rez. franc., erata; bibliografie aproape la zi) 
/Academia Română, Institutul de Arheologie „Vasile Pârvan”; Academia de Ştiinţe a Republicii Moldova, 
Institutul de Arheologie şi Istorie Veche; Ministerul Culturii al Republicii Moldova, Direcţia principală 
Patrimoniu cultural, Arte Plastice; Universitatea Liberă Internaţională din Moldova/- Lucrare tipărită - de 
precizat - cu sprijin financiar din partea Guvernului României. - Altminteri, în urmă cu un deceniu a 
apărut valoroasa monografie (totuşi, cu unele interpretări eronate), cu bogată bibliografie /160 de titluri!/ şi 
mai ales documente (cele în ruseşte, din păcate, nu prea ne sunt accesibile) vezi Andrei Eşanu (coordonator), 
Valentina Eşanu, Nicolae Fuştei, Valentin Pelin, lon Negrei, Mănăstirea Căpriana (sec. XV-XX). Studiu 
istoric, documente, cărţi, inscripţii şi alte materiale, Pontos, Chişinău, 2003, 564 p. (ilustr. h.t., indice) - citată 
în continuare: Eşanu /alii, 2003. 

geografice - îmi voi expune opiniile (atenuând sau corectând, după caz, cele înfăţişate 
în monografia din 1996). 

În sfârşit, prin cele de faţă - menite nu doar să informeze pe cititorul din Țară, 
ci mai cu seamă să îi ofere acestuia un set de imagini lămuritoare (câteva absolut 
inedite), inclusiv un documentar pur tehnic (anume desenat). De altfel, abătându-mă de 
la „tipicul“ unei elaborări ştiinţifice de rutină, prezint mai întâi şi comentez ce se vede 
astăzi în vatra M-rii Căpriana, pe baza unui set ilustrativ selectat, urmând apoi să mă 
pronunţ asupra temei principale: cum s-a ivit şi ce a devenit ctitoria mai veche, 
Căpriana 1? 

(1). Ce vedem şi ce stă încă ascuns în vatra M-rii Căpriana? 

(1.1) După cele convenite în incinta Universităţii din Chişinău - în aprilie 
1991, prezenţa subsemnatului la Căpriana a fost pregătită - sau, mai degrabă jalonată - 
de un prealabil şi totodată inevitabil parcurs oficial (de exact doi ani şi asupra căruia 
am informaţii disparate...) - de, preliminarii să le zicem, la care am participat doar în 
ultima etapă. Problema investigaţiei arheologice de la Căpriana era cu certitudine în 
atenţia unor foruri decizionale - Ministerului Culturii de la Chişinău, deopotrivă, 
posibil, şi în a Institutului de Arheologie al Academiei din R. Moldova. Fapt este că 
abia la data de 3 III 1993 (urmare solicitării către Institutul de Arheologie „Vasile 
Pârvan” din Bucureşti şi Protocolului de colaborare încheiat) am ajuns la faţa locului, 
alături de o întreagă Comisie”. 

S-a ivit însă o neaşteptată poticneală, într-un fel şi amuzantă, căci fiind în chip 
cert prevenit, egumenul de atunci al M-rii, luvenalie, ne aştepta cu o servietă în mână, 
totuşi gata de plecare undeva... În Fig. 1/1-2 redau scene din întâlnirea memorabilă: 
călugărul cu spatele, avându-l în faţă pe dr. Gh. Postică, iar alături pe viceprimarul din 
sat (îmi scapă numele/ şi pe dr. Ion Hâncu, iar în altă secvenţă o vedem argumentând pe 
distinsa Silvia Ciubotaru (reprezentanta Ministerului); dar egumenul ni se înfățişa cu o 
vădită ostilitate: se opunea cercetării arheologice /,„Specialist din România? N-avem 
nevoie, ştim totul..., sunt documente la Athos... ”/?. Imaginea următoare (3) sugerează 
deja că lucrurile erau aşezate (se convenise între timp Protocolul cu Institutul academic 
bucureştean, din 12 III 1993), dovadă vizita pe şantier (23 VII 1993) a bunului român, 
Ministrul Culturii de atunci, dl Ion Ungureanu. Sub astfel de auspicii s-a desfăşurat în 
acel an investigația istorico-arheologică de la M-rea Căpriana. 

(1.2). Tematica privitoare la situl monastic din Codrii Lăpuşnei prezintă şi o 
componentă strict geografică, parţial supusă interpretărilor şi, de înţeles, unor 
controverse. În Fig. 2/1, localizarea aşezării pe o hartă-tip sovietică: am întărit marea 
buclă a aşa-zisei „trasă” în plan local, adică a şoselei strategice venite din Transnistria, 
ocolind aşezările, şi debuşând la Prut... /de reţinut, în centru am încercuit menţiunea de 
sub satul Bursuk: san. Gânku, cruciulița indicând M-rea Hâncu, ajunsă „sanatoriu”, 
precum şi Căpriana, o vreme.../. În harta 2/2 (uz polonez, încep. sec. XX?), mai 
aerisită, linia Bâcului clar definită şi tot astfel a Pârâului Işnovăţ, cu obârşia chiar în 

















+ În afară de Gh. Postică şi lon Hâncu, au participat - citez din memorie: d-nele Silvia Ciubotaru, arh. 
Codreanu şi arh. Terzioglu; d-nii arh. Răileanu şi ing. Stoian, precum şi vice-primarul. din Căpriana /îmi 
scapă numele/, Comisie întrunită în dimineaţa zilei de 3. III. 1993. Târziu, peste ani, aflu de reticenţa de 
moment a călugărului luvenalie Brăguţa: avea probleme disciplinare şi chiar de ordin penal, cf. Eşanu/alii, 
2003, p. 371, 375. A şi fost înlocuit din funcţie (august, 1993). 

5 Nu este cazul să arăt cum anume, vorbindu-i, am îndreptat pozitiv jenanta situaţie... 

vatra Căprianei, cum vom regăsi acest detaliu din teren în alte ilustraţii... Altminteri, 
ambele reproduceri ne oferă o imagine de ansamblu cu privire la localizarea moşiilor 
principale ale M-rii Căpriana (la origine, se ştie, ale lui Oană vornic din 1420, v. infra). 

- (1.3). Scrutând îndeaproape ambianța aşezământului monastic redată în Fig. 
3, atrage atenţia situarea topografică a satului omonim: acces dinspre NE (întrebare 
firească: cumva dinspre S în vechime, urcând amonte pe Işnovăţ?), adică prin Pănăşeşti 
în vechime Voloseni/ şi cătunul Cebanca (o prelungire, recent amenajată, spre SV către 
M-rea Condriţa situată pe „trasă” - ambele drumuri asfaltate mult după 1993). 
Ansamblul mănăstiresc de la Căpriana e mărginaş, în partea de SE a satului, la câteva 
sute de metri de „obârșia Işnovăţului” (menţiune din 1429, v-infra;, cum indică şi 
săgeata, care corectează localizarea din Căpriana, 1996, p. 13, 18-19, Fig. 2). Cercul 
negru de lângă m-re redă în zilele noastre starea reală din teren, respectiv şi fotografic, 
chiar cursul firav al Işnovăţului (sus) şi scurgerea din iazul situat la poarta 
aşezământului (jos). /Detalii topografice în ilustraţia următoare/. 

- (1.4). Era şi cazul, mai cu seamă că ilustraţia din Fig. 4 oferă detalii 
semnificative - şi chiar îndeamnă la o scrutare distributivă tocmai în plan strict 
topografic: ca aşezare, satul Căpriana e situat la confluenţa Işnovăţului cu un alt curs de 
apă denumit Târnauca (menţiune hotarnică în 1420 /„poiana Târnauca”/, şi 1429 /„„de- 
a curmezişul la Târnauca”/, „coasta Târnaucii” - denumire în toponimia locală (cf. 
Căpriana, 1996, I.c., unde consideram totuşi, eronat, că pe sub coasta amintită curge 
chiar Işnovăţul, de aceea şi semnele de întrebare, ca memorie retrospectivă, care 
însoțesc în ilustrație malurile apei)”. 

(1.4.1). De asemenea, ca imagine sintetică, Fig. 4 redă starea din primăvara 
anului 1993: configuraţia incintei principale a M-rii Căpriana - contur de incintă, vag 
patrulater neregulat, iar în privinţa componentelor principale am indicat numeric doar 
cinci, toate, exceptând biserica Adormirii - şi ea refăcută (1), datând din epocă târzie, 
de după raptul țarist din 1812 şi îndeosebi după prefacerile şi adaosurile în stil rusesc 
din acel secol - de unde şi încetăţenirea percepţiei, strecurată cu asiduitate şi încurajată 
politiceşte de regimul bolşevic instalat între Prut şi Nistru: exista pe Işnovăţ un 
„pamjatnik vosemnadskogo veka” /,„monument de secol 18“!!/, cum stătea scris cu 
doar câţiva ani înainte de 1993 pe poarta de intrare (ca de altfel şi pe unele documente 
topografice şi relevee folosite aici!!). 

Atrage atenţia clădirea alungită situată la sud de biserică, aparent unitară - de 
fapt fiind vorba de trei corpuri contigue: chilii actuale, dar în vechime posibile case 
egumeneşti dacă nu şi domneşti (2) şi (2”), cu beciuri intacte (cel dinspre V inundat 
din păcate de pânza freatică existentă”), fie (3) Paraclisul Sf. Gheorghe, c. 1840 /din 














* L-am convins în aceleaşi privinţe pe colegul-colaborator, vezi broşura Gh. Postică, Mănăstirea Căpriana (de 
la întemeiere până în zilele noastre), Ediţia a II-a, revăzută şi completată, Chişinău, 2003, p. 13-14 (cu unele 
confuzii privind apa Târnaucei). În schimb, vederi cu totul greşite încearcă să acrediteze despre situaţia 
topografică şi toponimică a zonei harnicul arh. Sergius Ciocanu - vezi articolul „Mănăstirea de pe Vişnevăţ 
şi Căpriana. - Aşezăminte monastice distincte. Hotarele moşiei Căpriana”, în „Lyragetia”. Anuarul 
Muzeului Naţional de Arheologie şi Istorie al Moldovei, Chişinău, 2007, p. 31-43 (am avut la îndemână doar 
mss. dact., cu două hărţi, oferit de autor). Voi reveni. 

7 Asupra acestor construcţii care ridică serioase probleme de analiză şi mai ales de încadrare cronologică, 
cf./Arh./ Alexandru Tofan, „Proiect de restaurare a edificiilor chiliilor cu pivnițe, componentă importantă 
în cadrul complexului monahal - mănăstirea Căpriana”, Patrimoniu, AD 8 /1998, /Chişinăvw/, p. 30-31 
(Extras), cu planuri, secţii şi alte detalii. 

1903 Sf. Nicolae/, clădit de egumenul athonit Ilarion. Spre E şi SE, pe o terasă mai 
înaltă la care urcă scări impunătoare, se detaşează de la sine monumentalele construcţii: 
Casa stăreţiei, construită sub egumenul Cosma, 1862, azi complet refăcută din temelii 
/de stareţul Filaret Cuzmin/ (4), alături fiinţând ctitoria din domnia lui Nicolae al II- 
lea, catedrala Sf. Gheorghe, 1903-1905, azi şi aceasta restaurată (5). Ca amănunt 
semnificativ: cimitirul indicat în colţul de NE al incintei mai era în 1993 complet 
răvăşit de buldozer... 

- (1.5). În schimb, biserica din vale ni se prezintă ca înfăţişare sub semnul 
destinului amarnic prin care a trecut, după cele întâmplate cu două secole în urmă... 
Consacrată hramului (preluat conform practicii ortodoxe de la lăcaşul mai vechi peste 
care s-a ridicat) - Adormirea Maicii Domnului //5 August pe stil gregorian, dar 28 
august pe cel iulian, practicat încă între Prut şi Nistru.../ sau Uspeniia. 

Cum sugera în al XVII-lea veac (şi doar în treacăt) Ureche vornicul, zidirea 
bisericii s-a datorat lui Petru Rareş Vy. (1527-1538, 1541-1546). Mărturia, de 
excepţie, se întâmpla a fi consemnată cu un an înainte de moartea renascentistului 
voievod (vezi splendida pisanie de la Sf. Dumitru din Suceava!), pe un monument de 
patrimoniu (înstrăinat...). Pe faţa (scoarță sau „doască ”, ziceau cei vechi) argintată, 
cândva şi aurită a Manuscrisului dăruit lăcaşului (Fig. 5), pe chenar stă gravată 
inscripţia slavonă, care (apud Murzakevici, 1844) ne arată - (în trad.): 

„T Binecinstitorul şi de Hristos iubitorul loan Petru voievod, din mila lui 
Dumnezeu Domn a toată Țara Moldovlahiei şi Doamna lui Elena şi fiii Domniei mele 
şi Iliaş voievod şi Ştefan voievod şi Constantin şi au făcut şi au împodobit această 
Tetraevanghelie şi am dat-o spre ruga Domniei mele în Mănăstirea noastră nou zidită 
numită Căpriana, în anul 7053<1545> luna octombrie "5. Limpede şi fără echivoc, 
aşadar, în ce priveşte „nou zidita” biserică! Imaginii din vremea noastră (vederea 
dinspre E - fotografie de ing. Laurenţiu Spoială, 1999, alăturat: panorama mai veche, 
destul de răspândită, publicată şi în 1996 - din arhiva Gh. Postică) i s-au dat replici 
diferite, respectiv, încercări de restituire, precum modelul prezentat aici, deja publicat 
tot în 1996 şi realizat de arhitecţii Eug. Bâzgu şi Gr. Burciu. 

- (1.6). „Destin amarnic”, am scris mai sus; s-ar cuveni să fie şi aici amintite 
cele simţite şi scrise, cu amărăciune şi revoltă, de adânc - şi universalul cunoscător 
Nicolae Iorga cu privire la monumentele religioase: 

„Cine a vrut, a fost lăsat să preschimbe, să prefacă şi să schilodească”, iar 
mai departe: „în biserici şi mănăstiri se păstrează însă slovele săpate în aur şi argint, 
prin lespezile ce acopăr morminte, prin pomelnice săpate în piatră la altare, prin 
piatra cu slove aşezate deasupra uşilor, - amintirea trecutului nostru, ori de-a fost 
bun, ori de-a fost rău, ori de cuprinde în el mari nenorociri, ori de vădeşte şi câte o 
clipă de fericire” (nscripţii, |, 1905, p. V-VI) / Subl. N. C. /. Câte dintre toate acestea 
s-au păstrat în ctitoria voievodală de pe Işnovăţ? 

(1.6.1). Radical modificată în stil rusesc, îndeosebi pe dinafară - turla masivă 





5 Şt. Gr. Berechet, „Mănăstirea Căpriana ”, „Anuarul CMI. Secţia din Basarabia”, Chişinău, 1928, p. 3-4 (şi 
n. Î, citată „Zapiski...”., vol. 1, Odessa, 1844, p. 292-93) şi p. 7-8 (reproduceri desen dar cu legende 
inversate: scena Adormirii şi inscripţia gravată se află nu pe faţa I a Evangheliarului, ci pe dosul scoarței II, 
cum probează şi cele patru pietre preţioase montate pe colţuri). Aici însă, folosesc ilustraţia ap. 
Căpriana, 1996, p. 24, Fig. 5. Detalii interesante privind conţinutul manuscrisului liturgic la Eşanu/alii, 
2003, p. 384-86. 

de pe naos, clopotniţa etajată peste pridvor (implicând, în sprijin, adaosul zidăriei de pe 
latura V, contraforturile fiind refăcute), modificarea cornişei, a învelitorilor, iar pe 
faţade ancadramente schimbate la ferestre ş.a. - dar şi în interior (eliminarea pereţilor 
gropniţei, rămânând doar patru pilaştri): toate acestea, deşi s-au păstrat contraforturile 
de model moldovenesc, au dat totuşi o înfăţişare tipic rusească bisericii lui Rareş Vv.; 
astfel au fost poruncile venite de sus, de la Sinodul de departe, date arhitektor-ului 
din 1819 de către Mitropolitul-Exarh Gavriil Bănulescu-Bodoni, respectiv 
arhimandritului Kiril Adrianopolitis (de amintit că ambii sunt înmormântați pe latura 
exterioară de S a lăcaşului)”. În Fig. 6./1 - primele săpături arheologice, din 1993 
/redau şi traseul marelui şanţ de drenaj, 2003 - proiect abandonat ulterior.../, iar în Fig. 
6/2 - o imagine sugestivă a înfățişării Uspeniei moldoveneşti cu chip rusificat, alături 
de o altă replică - restituire (autor arh. Sergius Ciocanu). 

(1.6.2). Spre a nu ieşi din contextul acestui ,, destin amarnic”, de menţionat şi 
chiar de evidenţiat anume corolarul acestuia, desăvârşit spre finalul veacului al XVII- 
lea când, precum şi dincoace, în Ţară, fenomenul distructiv al „mănăstirilor 
închinate” a atins şi aşezământul de pe Işnovăţ. Cumpănind sfatul chiriarhilor de la 
Suceava, Rădăuţi, Roman şi Huşi, al boierilor mari mici, Antioh Constantin Cantemir 
Vv., Domnul Moldovei, se vede nevoit să închine Căpriana lavrei athonite Zograful - 
motivațiile de căpetenie: „Deoarece a slăbit foarte şi a văduvit această sfântă 
mănăstire, şi a rămas fără venit şi cele trebuincioase pentru hrana lăcaşului acestuia, 
din pricina nelucrării şi a proastei chibzuieli a leneşilor şi netrebnicilor lui Dumnezeu 
călugări, care trăiesc în el”. 

(1.6.2.1). Document semnificativ, dar din alt unghi: e de luat în considerare 
faptul, de un anume interes istoric, că tot în acest al XVII-lea veac era deja consolidată 
în Moldova faima de unic-ziditor (şi oriunde) a Domnului Ştefan cel Mare şi Sfânt, 
căruia, explicit, i s-a atribuit şi ctitoria Căprianei! Astfel, ştiind că Vasile Lupu Vv a 
închinat M-rea Dobrovăț celei de la Zograful - şi din aproape aceleaşi motive, Antioh 
Constantin Vodă (altminteri, ştiut lucru, un analfabet!) justifica astfel închinarea către 
Sf. Munte: "Deci, mai înainte, sfântrăposatul lo Ștefan voievod cel bătrân şi bun, tatăl 
sfântrăposatului lo Bogdan voievod, ce-a fost ctitorul sfântului locaş Zograf, reînnoind 
şi miluind /.../_acest fost ctitor, sfântrăposatul domn mai sus-scris, Ștefan voievod, 
sfântului locaş, Zograf de la Sfântul Munte Şi să fie această mănăstire mai sus-scrisă, 
Căpriana, veşnic metoh sfântului locaş Zograf de la Sfântul Munte şi a fost ctitor şi 
fondator_al acestor două mănăstiri, Căpriana şi Dobrovăț, făcute de el lot nego 
săzdani, în originalul slavon - subl. N. C. Vezi şi infra, 2.5/” (7206/1698, ian. 30). 

De reţinut, altminteri, că Biserica Pogorârii Sf. Duh de la Dobrovăț a fost 
ultima (sau penultima, precum cea de la Reuseni) din viaţa lui Ştefan cel Mare, zidirea 
începând la 27 IV 1503 şi terminată, potrivit pisaniei, în anul 1504 /„al Domniei lui, 
anul patruzeci şi o lună din al optulea curgător ” - lorga, Inseripţii, II, 1908 (= „Studii 
şi Documente...”, XV), nr. 586, p. 206; cf. şi atât de cunoscuta lucrare a lui G. Balş, 
Bisericile lui Ştefan cel Mare, 1926, (p. 118 (= BCMI, XVIII/ 1925, fasc. 43-46)/. 
(Subl. N.C.). 














? Şt. Berechet, op.cir., p. 9, 21. 
10 Şt. Berechet, „Documente privitoare la Mănăstirea Căpriana", „Luminătorul”, LVIII / 1925, /Chişinău /, 
p. 17-18; cf. Eşanu/alii, 2003, p. 162-64. 

- (1.7). Alte detalii asupra monumentului de arhitectură în Fig. 7, accent pe 
microzona intrării de S (secţiunea arheologică din 2005 direcţionată spre scara intrării 
şi contrafortul de SV, reconstruit în 1819; şi aici se mai păstrează trotuarul din jurul 
lăcaşului, amenajat din pardoseala de cărămizi pătrate scoase din interior = etapa 
eventual Vasile Lupu Vv.). 

(1.7.1). // NOTA SPECIALĂ: schelele din imagini sunt din anul 2005, când 
se realiza proiectul de restaurare a ctitoriei lui Rareş Vv. Nu cunosc însă noua faţă 
redată bisericii, dar ştiu că nu s-a renunţat la clopotniţă, astfel încât imaginea a rămas 
încă departe de cea a Probotei-surori (cu care, la origine, era aproape perfect 
comparabilă, inclusiv dimensiunile)... Zadarnice, prin urmare, încercările de restituire 
/fînchipuite pe temeiuri curat moldoveneşti, chiar folosind şi sugestiile 
computerizate! - v. Fig. 8...//. 

- (1.8). Dar la cele prezentate mai sus mai sunt de adăugat şi câteva probe 
vizuale care nu trebuie ocolite, deoarece privesc nemijlocit trecutul vetrei mănăstireşti. 
Aşa, de pildă, în Fig. 9 /l este redată o parte din secţiunea arheologică paralelă cu 
faţada de V a Biserica Adormirii (la capătul ei de N va fi localizată microzona vechii 
clopotniţe - v. mai jos); se văd rămăşiţe de construcţii, demolate în etapa Bodoni - 
1819, din aceeaşi etapă datând şi masivul strat de moloz, vizibil în peretele secţiunii - 
moloz localizat altminteri şi în lunca pârâului (cercetări 2003-2005: am căutat zadarnic 
eventuale resturi ale obişnuitei Pisanii ctitoriceşti...). 

O fotografie din anul 2005 ne dezvăluie (2) şi un registru stratigrafic, mai 
exact: din microzona de S a bisericii, cu legătură către construcţia presupusei case 
egumeneşti 2” (supra, Fig. 4); în preajmă stă falnicul copac unde, în 1993, ne tocmeam 
cu fostul stareţ... care le ştia pe toate! (o imagine mai cuprinzătoare a locului respectiv, 
infra, Fig. 11). Am ezitat îndelung dacă e cazul să ofer tiparului imaginea parţială (3) 
realizată în anul 2002 de colegul dr. Gh. Postică - o vedere din interiorul pronaosului: 
câteva din zecile de morminte localizate (în spatele semnatarului de faţă - mormintele 
cu nr. 49 şi 50, al lui Dumitru Buzo, vel pitar (mort la 10 XII 1607 în luptă cu tătarii) 
şi, respectiv, al soţiei sale, cneaghina Cristina, de care m-am ocupat cu alt prilej, 
descoperind un neaşteptat arc, în spaţiu şi timp, cu un trist epilog domnesc în cripta de 
lângă Târgovişte, a Dealului!)'%; în fine, ca o completare (4), de data aceasta, bordura 
trotuarului Bodoni 1819-1821 (microzona N, altar). 

- (1.9). Noutatea absolută (summa summarum) din anul 2005 ne-a fost oferită 
în chip neaşteptat: descoperirea vechii clopotniţe (Fig. 10): situată cam la 35 m SV de 
biserică /marcaj, aici, pe un „topoplan” - M. Zoti, din august 1992/, construcţia are trei 
laturi masive (6, 60/c. 2 m) lucrate din piatră legată cu mortar consistent; este întărită 
cu câte un contrafort la colţuri (1,50/1,45 m). În scurt. o ruină grav deteriorată de 
conductele reţelei de termoficare din mănăstire (vezi în ordine imaginile laterale - foto: 
grupa de soldaţi în lucru, înregistrarea ruinei - la planşetă dr. Gh. Postică, la măsurători 
dr. Ion Tentiuc, iar ca asistent-privitor dr. arh. Sergius. Ciocanu'*; întreaga microzonă a 








"1 Posibili autori: arh. Eugen Bâzgu şi arh. Gr. Burciu. 

2 Cf. Târgovişte. Reşedinţa voievodală, 2009, p. 105-106, cu bibl. 

15 Care s-a grăbit cu publicarea descoperirii - vezi S$. Ciocanu, „Fortificaţii şi edificii medievale la 
Mănăstirea Căpriana ”, „Arta”.Seria Arte vizuale, Arte plastice, Arhitectură /2008, Chişinău, 2008, p. 53, 
fig. 2-3 (plan, secţii). Voi reveni. 

fost reacoperită cu pământ (inclusiv rămăşiţele clopotniţei!!), cum am constatat la faţa 
locului (30 XI 2005, v. ilustr. următoare). 

(1.9.1.). Într-adevăr, memoria fotografică, necruțătoare şi nedezminţită 
vreodată, depune o mărturie mai mult de cât evocatoare - una de substanţă simbolică: 
toate imaginile din Fig. 11 au fost realizate înainte de data calendaristică subliniată mai 
sus, cu excepţia celei din stânga-jos, realizată în acea zi de toamnă târzie, a Sf. Andrei, 
după calendarul nostru. Ce vedem în fotografie? În afară de construcții şi de tristeţea 
copacilor desfrunziţi - un amănunt semnificativ: aleea asfaltată ce venea către Casa 
Stăreţiei, proaspăt amenajată special, căci a fost prilejuită de vizita Patriarhului din 
Moscova în R. Moldova şi, evident, la M-rea Căpriana. Atunci, s-a crezut de cuviinţă 
că relictele clopotniţei voievodale, urâţite de vremuri, nu meritau în nici un chip să fie 
văzute - necum şi conservate la suprafaţa solului. (Subl. N.C.). 

Dar să ne vedem de treabă şi să trecem mai departe. 


(2). Date istorico-arheologice despre Căpriana |. 
Era necesar, metodologic, acest ocol informativ, întrucât aproape nimic nu se 


mai vede! din ceea ce va fi fost ridicat cândva - în „poiana lui Chiprian” _- un mai 
vechi şi dintâi locaş de închinare, purtând tot hramul Adormirii Maicii Domnului şi 
cunoscut o vreme drept „mănăstirea de la Vişnevăţ”. Deşi până prin 1993 număram pe 
degete cele pronunţate şi scrise în legătură cu astfel de menţiuni (şi, în general, 
despre M-rea Căpriana) - astăzi, indiscutabil şi datorită cercetărilor arheologice la care 
am contribuit, te întâmpină o întreagă şi împrăştiată literatură (inclusiv opinii dintre 
cele mai de neînțeles, care pun de regulă în încurcătură pe cititor, îndeosebi pe cel 
neavizat) "5; astfel încât consider că este cazul să insist, fie şi rezumativ, asupra acestor 
menţiuni. 

- (2.1). Prima, din uricul voievodului Alexandru cel Bun prin care îl miluia pe 
înaltul dregător Oană vornic (din Tulova), pentru credincioasă slujbă, cu mai multe 
moşii în dreapta Bâcului, respectiv pe afluentul Bâcovăţ /supra, hărţile din Fig. 2/ şi în 
împrejurimi (între hotare: „iar de la Fântâna Mare, pe deasupra la poiana 
Târ<n>aucăi şi de la poiana lui Chiprian la gura Pituşcăi, la seliştea lui 





14 Cu excepţia pronaosului actualei biserici, golit (complet!) în vederea amenajării în subteran a unui spaţiu 
muzeal/funerar şi unde se pot vedea şi analiza părţi întregi din structura fundaţiei |. 

i Supra, n. 3, 6, 13. Rezumativ. Argumente dintre cele mai diverse, cu totul aleatoriu folosite, dar teziste în 
toată regula (subl. N.C.) sunt evocate, fiind aproape aceleaşi, în toate opiniile contrare celor de faţă, aici 
susţinute. Astfel, deşi nu ni se spune cum arăta şi unde se afla ctitoria din vremea lui Alexandru cel Bun, 
înzestrată cu multe averi, totuşi se afirmă că „prima biserică de piatră ”: /respectiv Căpriana 1, n. N.C./ s-a 
ridicat pe „loc viran, defrişat de pădure” şi se datorează lui Ştefan cel Mare /zidită după 1470, „la 
rugămintea ” călugărilor de la Neamţ, probabil între „1497 şi 1496"7; a suferit „distrugeri ” - „Petru Rareş 
şi Elena Doamna au refăcut din ruine biserica şi mănăstirea în urma invaziei otomane din 1538” (Eşanu 
falii, 2003, p. 15-25/ argumente: tipul de construcție şi planimetria evoluată, tradiţia, actul din 1698, 
Pomelnicul -, Mileana” şi „ Alexandru "(infra, n. 32) sunt copii ai lui Ştefan cel Mare!, etc. etc. /. 

Cu vederi similare - arh. S. Ciocanu, mai ales în ultimul studiu, invocând „argumente în favoarea existenţei 
în secolul al XV-lea pe moşia Prisaca lui Căprian (sic) /Căpriana/ a două aşezăminte monastice”, primul, 
amintit documentar drept „mănăstirea de pe Vişnevăţ ”, în 1429 şi 1470, „abandonat din motive deocamdată 
rămase neclare spre finele secolului al XV-lea”, fundaţiile bisericii de zid descoperite arheologic se 
datorează lui Ştefan cel Mare /edificiul avea însă defecte construcţie, suferind probabil de pe urma unui 
cutremur, sau în urma invaziei otomane din 1538/, pe locul lor zidind Petru Rareş actuala biserică 
mănăstirească, terminată la 1542 - v. op. cit, 2008, p. 51 şi urm. 

Tigomir...ete.”, 25 IV 1420)'. (Subl. N. C.). 

- (2.2). Următoarea, în actul de donaţie al aceluiaşi voievod (indiciu de 
substanţă: amestecul direct al Domniei în edificarea lăcaşului de pe Işnovăţ!): „am 
cugetat cu gândul nostru bun şi cu bunăvoia noastră cea bună şi am dat soţiei noastre 
cnea<ghinei> Marena mănăstirea de la Vişnevăţ, unde este <eg>umen Chiprian, ca 
să-i fie ei uric, cu tot venitul şi cu toate folosinţele <care> ascultă <de> această 
mănăstire, ei, şi copiilor ei, iubitul nostru Petru <şi> altor fii şi fiice a noastre, care 
vor fi din cneaghina Marena...” (10 II 1429)" (Subl. N. C.). 

(2.2.1) Cât de justificate sunt sublinierile de mai sus? Simplu: ne obligă nu 
doar faptul că un nou personaj istoric apare în diplomatica lui Alexandru cel Bun Vv. 
(el însuşi, redat miniatural în aleasa cusătură de pe un odor liturgic, alături de soţia 
ultimă: Marena Doamna, vezi infra, Fig. 15), ci mai ales împrejurarea că în plan strict, 
al devenirii istorice, ca un nemaipomenit arc în spaţiu şi timp, tocmai fiica noului 
cuplu Domnesc din Suceava se va numi Chiajna, iar aceasta va ajunge la rându-i 
soţia unui alt personaj, direct implicat în complicata țesătură din acel veac al XV-lea... 
(v. infra. 2.7). 

(2.3). Fundarea Lăcaşului. Este de admis că acest călugăr, popa Chiprian, 
îndeplinea încă înainte de 1420 un vot al său, dar cu certitudine şi un îndemn (de 
presupus chiar participativ) dinspre Domnie (infra, prezenţa gropniţei!), defrişând un 
colţ de pădure, cu ajutorul focului - aşa cum se obişnuia în acele vremuri în toată 
Europa'S şi hărăzind „poiana” rezultată (îi va purta şi numele) ridicării unui locaş; în 
fruntea căruia se va afla el însuşi, ca egumen, în 1429 (totuşi, ceva neobişnuit: nici în 
1429 şi nici mai târziu, în 1470, hramul vechii ctitorii /Uspeniia/ de la Căpriana nu este 
deloc menţionat). De asemenea, privind în epocă, nu bate la ochi nici faptul (în parte 
insolit, ce-i drept) că acest nou aşezământ mănăstiresc este dăruit de voievod soţiei sale 
(o_probă decisivă care întăreşte ceea ce am sugerat mai sus: implicarea Domniei în 
apariţia fundaţiei religioase de pe Işnovăţul de Sus). Toate acestea, reunite, vor reliefa 
ulterior un şi mai pronunţat context familial, prin amintita Chiajnă, context cu relevanţă 
dramatică ivit mai târziu, implicând direct şi destinul Căprianei 1 (Subl. N.C.)., 

(2.3.1). Fapt este, cum se constată şi astăzi, că terenul ales pentru noua 
construcţie era în pantă accentuată dinspre E”, pe alocuri chiar denivelat; Fig. 12. arată 
lămurit acest ultim aspect (de reţinut pozarea construcţiei lui Rareş Vv - respectiv 
Căpriana II: pe toate laturile grosimea zidăriei după demolarea fostei Căpriana I este 














' Documenta Romaniae Historica IDRH!/, A. Moldova, 1, 1975, doc. 47, p. 67-68. Despre dorohoianul de 
origine, Oană /Vană/ vornic, vezi. Gonţa, Satul în Moldova medievală. Instituţiile, Ed. Şt. şi Encicl., 
Bucureşti, 1986, p. 272 şi urm; cf. Mihai Costăchescu, „Satele lui Oană dvornic de Suceava şi satele lui”, 
Extras din „Cercetări istorice”, I, Iaşi, 1929. Marele boier şi dregător a fost şi ctitorul vechiului Humor - v. 
/Arh/ Ştefan Balş, Mănăstirea Umor, ed. a 2-a, Bucureşti, 1967, p. 6. Avea curtea la Tulova, pe pârâul 
omonim - dar sondajul arheologic din anii '70 nu a oferit nimic concludent, v. M-D. Matei, loan Emandi, 
Habitatul medieval rural din Valea Moldovei şi din bazinul ȘŞomuzului Mare. Secolele XI-XVII, Ed. 
Academiei, 1982, p. 104 şi urm. 

' DRH, A. Moldova, II, doc. 84, p. 124-127. 

15 Vezi discuţia şi indicaţiile bibl. în Căpriana., 1996, p. 13-15. 

'9 Cu amănunte, infra, (2.5 - 2.7). 

% B de regretat că în 1993 şi mai târziu nu s-a realizat un profil schematic al sitului monastic, respectiv pe 
aliniamentul E-V (coborând aşadar chiar din deal, din preajma unui popas notoriu: „Izvorul lui Avram”, 
până în lunca Işnovăţului). 

mai mică, cea veche fiind aşadar excedentară / plan de situaţie din 1993, vezi în 
continuare, spre exemplificare, Fig. 13/ 1-3)”. Cât priveşte unghiul de pantă, faţă de 
acelaşi reper + / - 0, diferenţa de nivel dintre cota de fundare - Căpriana I, la Altar 
(Fig. 12 / 1) şi la Pridvor (Fig. 12 / VIII) este de c. 2, 70 m (pe o lungime din vechea 
construcţie de c. 34 m!), reper stratigrafic principal fiind tocmai dunga de cenuşă şi 
cărbuni rezultată prin defrişare /redată grafic printr-o şuviţă marcată cu puncte masate, 
conturul sinuos, gradat, sugerând chiar configuraţia terenului în etapa fundării/. De 
altfel, faţă de cota/ reper menţionată, şi trotuarul-Bodoni (1819), ca nivelment, pare a fi 
aşezat în trepte - în realitate adaptându-se pantei (Fig. 12 / I-X). //NOTA. Am indicat 
secţiunile I - X, practicate în anul 1993 în sectorul A, iar după caz, profilele de Nord şi 
Vest //. Cu precizările de mai sus, putem stărui acum asupra detaliilor de plan, specifice 
vechiului monument din vremea lui Alexandru cel Bun. 

(2.4). Din ceea ce se păstrează - fundaţii şi pe alocuri asize din elevaţie (pe o 
înălțime de o, 80 m, de pildă, în pronaos-ul actual, mai exact: sub pragul de piatră al 
impunătorului portal păstrat de la Petru Rareş Vv), construcţia din jurul anului 1425 a 
folosit cu precădere piatra de carieră, tiranţi de lemn, iar ca liant, un mortar destul de 
consistent /var hidraulic, nisip şi prundiş/; stratul de construcţie se află peste dunga de 
defrişare (de pildă, la adâncimea de exact 1, 75 m faţă de cota superioară a pragului 
amintit, măsurând la rându-i o, 30 m (în secţiune). 

(2.4.1). Configuraţia lăcaşului este de plan triconc: pridvor, pronaos, camera 
mormintelor /gropniţă /, naos cu abside, altar (încăperile subliniate nu erau, în epocă, o 
noutate, v. infra, n. 22 şi 28) şi prezintă o masivitate pronunţată, nelipsind acel element 
de sprijin, perechea de contraforturi - pe laturi, încadrând şi absidele, iar la colţurile 
de NV /SV ancorat în obişnuitul unghi obtuz (la absida de E, însă, contrafortul lipseşte, 
ca de altfel şi la Căpriana II, Fig. 14/2). 

Masivitatea construcţiei iese în evidenţă mai cu seamă datorită fundaţiei, cu 
grosimii neobişnuite, respectiv: 2,90 m (latura V, aceeaşi grosime la zidul-despărţitor E 
pridvor), 3,00 m pe laturile de N şi S, 3,50 m (absida Altar!!), 1,80-2,00 m (ziduri- 
despărțitoare gropniță). Câteva alte repere dimensionale, comparate cu edificiul mai 
nou vădesc de la sine specificul structiv al fostei ctitorii şi sunt deci de reţinut. Astfel: 
ax longitudinal Căpriana 1 măsoară 37,00 m /fundaţie/, iar Căpriana II respectiv 34, 
5 m /exterior; ax transversal 11,5 m /pronaos, fundaţie/ (1), respectiv 10,00 m /exterior/ 
(ID; ax transversal 16,00 m /abside, fundaţie N./ (1), respectiv 14, 2 m /exterior/ (II) 
etc. NOTA. Desenul-color din Fig. 14/ 2 redă, computerizat, înregistrări /interpretări 
din anii 1993-96.../ (Subl. N.C.). 

(2, 4.1.1). Un detaliu de planimetrie caracterizează îndeosebi configuraţia 
sânurilor laterale, care prezintă, din construcţie (aşadar ab origine) o aşa-numită 
fundaţie continuă, explicându-se nemaipomenitul ax transversal de la absida de N, de 
5,00 m! Tehnic /istoriceşte, la Căpriana I nu se inova în materie de construcţie, căci 
anterior vremii lui Alexandru cel Bun şi lui Chiprian-călugărul un astfel de detaliu de 
construcţie este deja înregistrabil la renumita ctitorie din veacul al XIV-lea, a 
voievodului Ţării Româneşti, Radu I, la Tismana (Fig. 14/ 1). Este de admis (dacă nu 








”! Preluări din Căpriana, 1996. 
 Apud /Arh./ Cristian Moisescu, Arhitectura românească veche, I, Meridiane, Bucureşti, 2001, p. 125 
(Fig. 139), care corectează interpretarea arheologului Gh. I. Cantacuzino /SCIVA, 47, 4, 1996, 357/. Cu 

chiar de la sine înţeles) că pe solida fundaţie (impusă de starea terenului) se ridicau 
ziduri mai reduse în grosime, iar conca absidelor, în semicerc interior, era o realitate, 
potrivit cerinţelor de cult. 

(2.5). O_dispută: problema ctitorilor. Am văzut că de timpuriu se 
consolidase deja numele lui Ştefan cel Mare în legătură cu zidirea Căprianei, 
explicându-se şi faptul că, figurativ, chiar mai târziu - la Zograful athonit, 
binefăcătorul Domn e menţionat drept „ktitor Dobroveţskii i Kaprianskii” şi va fi redat 
ca atare în fresca din anul 1817, alături de Alexandru Lăpuşneanu și de Vasile Lupu” 
(Subl. N.C.) Altminteri, o tăcere îndelungată ne întâmpină după 1429 în legătură cu 
noua ctitorie de pe Işnovăţ - nici o menţiune în acte de cancelarie sau în vechi cronici, 
inclusiv de la Ştefan cel Mare (cu zeci de pisanii ctitoriceşti). 

(2.5.1). Un posibil izvor al legendei ce se va ivi şi se va răspândi (cu un 
„focar” al ei chiar pe malul Işnovăţului, unde şi astăzi ni se arată locul unde a crescut 
„Stejarul lui Ştefan cel Mare”) ar ţâşni din acele documente-duplex, astfel zicând, 
ambele emanate de cancelaria domnească, în acelaşi an dar la interval de o lună. Astfel, 

(2.5.1.1). 1. IV 1470, Suceava. Ştefan cel Mare: „am dat şi am întărit 
mănăstirii noastre de la Neamţ /.../, unde este egumen rugătorul nostru popa Chir 
Siluan, în ţara noastră, în Moldova, prisaca lui Chiprian, la Botne, şi cu mănăstirea 
care este la obârşia Vişnivăţului şi cu toate prisăcile şi prisăcioarele câte sunt în acest 
hotar, pe care le-a stăpânit popa Chiprian...” (se indică hotarul şi sunt întărite alte 
sate, inclusiv Timişeştii şi Cristianeştii de la vărsarea Neamţului în Moldova / de 
reţinut: încă în 1407 ambele sate erau întărite mănăstirii de la Neamţ de către 
Alexandru cel Bun, care a clădit aici vechiul edificiu de zid, demolat în 1497- pentru 
circumstanţe, v. infra, n. 26! /, de asemenea, sunt menţionaţi nominal ţiganii cu sălaşele 
lor). Act original, slavon - ca martori, primii înşiraţi: „credința panului Stanciul şi a 
fiului său pan Mârza ”, nimeni alţii decât fiul, respectiv nepotul fostului Oană vornicul, 
dar acum, în 1470, /coincidenţă întâmplătoare?/ soțul şi, neîndoielnic, fiul amintitei 
mai sus, Chiajna..!”. (Subl. N.C.). Dar lucrurile au căpătat o neaşteptată turnură, 
într-adevăr. 

(2.5.1.2). - 7 V 1470, Suceava. Ştefan cel Mare, prin „cartea” sa face 
cunoscut: „/.../ a venit înaintea noastră şi înaintea mitropolitului nostru, chir Teoctist 
şi înaintea boierilor noştri, mari şi mici, bătrâni şi tineri, mătuşa noastră, Chiajna, de 
bunăvoia ei şi nesilită de nimeni, şi a dat ocina sa dreaptă, pentru sufletul părintelui ei, 
Alexandru voievod, şi pentru sufletul mamei ei, Marina, şi pentru sufletul şi sănătatea 
ei, mănăstirii noastre de la Neamţ, unde este hramul Înălţării domnului dumnezeului şi 
mântuitorului nostru, lisus Hristos, unde este egumen rugătorul nostru, chir popa 
Siluan, în țara noastră, în Moldova, prisaca lui Chiprian, la Botne. /.../. lar hotarul 
acestei prisăci să fie începând din jos, de unde cade Molovateţul în Vişnivăţ, apoi în 
sus pe Vişnivăţ, până la obârşie, şi poienile de la obârşia Vişnivăţului, toate până la 
hotarul cneaghinei, iar de la mănăstire drept la Târnauca, apoi peste Târnauca, drept 

















regretatul arhitect, receptiv la noutăţile în domeniu, am discutat despre configuraţia şi structura planului 
vechii ctitorii de la Căpriana (despre care, evident, nici subsemnatul nu eram la curent privitor la acel detaliu 
de construcţie, ivit chiar după data la care distinsul autor îmi oferea sinteza sa, în 8 IV 2002). Un gând pios i 
se cuvine în acest loc. 

* Cf, Căpriana., 1996, PL. 2 (cu bibl.). 

i DRH, A. Moldova, II, doc. 163, p. 241-243. 

la Cârlani, înapoi la hotarul cneaghinei. Acesta îi este tot hotarul”. (Subl. N.C.). Act 
original, slavon /„se afla în 1879 la m-rea Căpriana.”.n. edit./, ca martori, în frunte, 
credinţa aceloraşi Stanciul şi Mârza%.(Subl. N.C.). 

IINOTA. Este redată aici moşia principală a vechiului aşezământ monastic - 
areal ilustrat cât se poate de limpede mai ales în Fig. 2/2; Cârlanii din vechime, sunt 
Stejărenii de astăzi, ibid. 2/1, iar „hotarul cneaghinei”, poate şi „șanțul ” amintit ne 
trimit indiscutabil la documentul/donaţie din 1429//. 

(2.5.2). Aşa cum am şi presupus?6, ceva neobişnuit s-a petrecut atunci, în 
primăvara anului 1470: Domnul, în virtutea stăpânirii superioare /dominium eminens/ 
întăreşte Neamţului, ca metoh, mănăstirea de pe Işnovăţ care, atenţie!, nu e „a noastră”, 
nimic despre hram, despre egumenul-rugător, nici o menţiune despre stăpânirea 
urmaşei Doamnei Marena! Explicaţie plauzibilă: o dispută, dacă nu cumva şi o ceartă 
se va fi petrecut în Casa dinastică din Suceava. Acolo, unde, în final (şi peste numai o 
lună de zile) a precumpănit voinţa lui Ştefan! Într-adevăr, ca fapt real oglindit de al 
doilea document: deşi acesta dovedeşte că este moștenitoare a maicii sale în ce 
priveşte stăpânirea moşiei, a vechii mănăstiri, pe Chiajna, mătuşa lui Ştefan /tiotka 
naşa!, în pofida eufemismului diplomatic („nesilită de nimeni ”) o vedem consimţind 
la înstrăinarea Căprianei I - aceasta fiind şi semnificaţia actului din 7 V 1470...! 
(Subl. N.C.). //NOTA. Nu cunosc, din păcate, nimic din arhiva M-rii Neamţul (cea 
veche, demolată şi înlocuită la 1497 de actualul monument), pentru stabili dacă şi cum 
anume e înregistrabil transferul din 1470 - catastife, pomelnic etc.//. 

(2.5.3).În scurt, nimic din cele întâmplate în primăvara anului 1470 nu 
încurajează ipoteza unui aport ctitoricesc al lui Ştefan cel Mare în edificarea unui nou 
locaş mănăstiresc la Căpriana - în sensul, că biserica popii Chiprian din 1429 (pe care o 
avem aici în vedere) ar fi dispărut (arăta altfel, era de lemn, etc.), cum se admite”. 
Dimpotrivă, absolut totul - din unghi strict _tehnic/arhitectural/, prin fundaţia 
Căprianei I, prin structura planimetrică a acesteia ni se dezvăluie tocmai acea etapă 
artei construcţiilor religioase (ultimul sfert al sec. XIV - prima jum. a sec. XV) - una de 
căutări şi soluţii, cum dovedesc cu prisosință noile interpretări asupra unor vechi 
lăcaşuri, unele investigate arheologic, precum Probota I (din prima jum. a sec. XV; 
avea şi gropniță (a înlocuit edificiul vechi, probabil de lemn: Sf. Nicolae din Poiană, 
c.1375 /, apoi Bistriţa I, ante 1407 şi alte câteva? - toate, în funcţie de cerinţe şi mai 














 DRH, A. Moldova, II, doc. 165, p. 245-247. 

% Căpriana, 1996, p. 19-22. Cf. Eşanu/alii, 2003, p. 9 şi urm. cu interpretări discutabile (era posibil ca popa 
Chiprian să mai trăiască în 1470, dar faptul, în sine, ar fi fost consemnat în ambele documente - el fiind unul 
din ctitori!). Cert, Marele Domn sărise în 1470 în ajutorul călugărilor de la Neamţ, să nu scăpăm din vedere 
un fapt: ţinutul învecinat, îndeosebi, devenise teatru de război, el trăise evenimentele legate de invazia lui 
Mathias Corvinul, din 1467 (învins în lupta de la Baia!) Altminteri, cum arăta „marea” mănăstire de la 
Neamţ, la 1470, se poate vedea din analiza planului pe care îl avea biserica zidită de Alexandru cel Bun - vezi 
Cr. Moisescu, op.cit., p. 163 (Fig. 196: o construcţie de abia 10 m lungime!). Desigur, lucrurile se schimbă 
radical, o dată cu ridicarea impozantei ctitorii a lui Ştefan cel Mare, din 1497. 

ZI Supra, n. 15 (arh. S. Ciocanu...). 

% Cr. Moisescu, op. cit, p. 161 (Fig. 192 -193), cu remarca interesantă privitoare la evoluţia (sau mai degrabă 
adaptarea) deja-cunoscutului plan triconc din sec. XIV: „După cum s-a constatat arheologic, între prima 
biserică de la mânăstirea Bistriţa, ctitorită de Alexandru cel Bun nu cu mult înainte de anul 1407, şi cea de la 
Probota, există frapante asemănări în forma triconcă a planului alungit prin intercalarea unei camere a 
mormintelor şi în marcarea cu câte un rezalit exterior a absidelor laterale” (subl. Cr. M., care /n, 540 / citează 
cercetările efectuate de Lia şi Adrian Bătrâna). La Căpriana 1, rezalitul exterior lipseşte, arcuirea absidelor 

faimosului „stil moldovenesc”, din plin reprezentat de ctitoria renascentistului Domn, 
Petru Rareş Vv.(Subl. N.C.). 

(2.6). Altminteri, este evident că vechea ctitorie a rămas în umbra izvoarelor 
mai bine de un secol - cu fondator aievea neidentificat altcumva, ca persoană, decât în 
legătură cu des-amintitul Chiprian, despre care nu ştim cine a fost de fapt” (a purtat 
un alt nume, ca mirean, iar cel călugăresc, cu specific alogen /'om din Cipru'/ a condus 
în plan local, printr-o ciudată mutație, la o derivație asociativă prin toponimul 
Căpriana, deja înregistrabil sub Petru Rareş Vv.; supra, Fig. 5 şi n. 8; Subl. N.C.). 

Dar Mănăstirea de pe Işnovăţul de Sus a apărut în timpul unui Domn-ctitor şi 
binefăcător la rându-i în atâtea locuri din Moldova medievală - Alexandru cel Bun 
(1400-1432), astfel încât nu e deloc hazardat să admitem că donatorul din 1429 era de 
fapt şi unul din ctitorii/ constructori! (Subl. N.C.). 

(2.6.1). Voievodul şi soţia sa, Marena Doamna, îşi dovedesc şi altfel 
munificenţa chiar în vremea când se ridica din temelie Căpriana I: prin splendida, 
migăloasa țesătură (lucrată poate în atelierul Doamnei) a Epitrahilului zis „de la 
Staraia Ladoga” 1€.1427-1432/, probabil hărăzit, potrivit inscripţiilor greceşti, unui 
lăcaş din Sud (bizantin/athonit?), piesă de patrimoniu moldav înstrăinată într-un târziu 
pe pământ rusesc... Cuplul donator este redat jos, la poale (Fig. 15), Domnul în dreapta 
/ respectiv stânga privitorului /, Doamna de partea cealaltă. Să-l urmăm deocamdată, în 
descriere şi comentarii, pe N. Iorga: 

„Alexandru cel-Bun apare numai pe epitrahilul din Rusia, supt desemnuri 
bisericeşti. Poartă aceeaşi pălărie ca Împăratul loan Paleologul ori, în Apus, Ludovic 
al XI-lea, regele Franciei. Îmbrăcămintea e arhierească bizantină. Figură lungă, cu 
părul bogat, ochii mari, musteți pleoştite şi barba de Hristos. În jur /de fapt redată 
columnar, majuscule pe patru şiruri; o reproduc aici transliterat, n. N.C./: Io 
Alexandroy (nu Alexandros, deci meşterul român) Voevonda /sic, n. N.C./ 
aytokrator pases Moldovlaheias kai Parathalasias / „Jo Alexandru voevod autocrat 
a toată Moldovlahia şi a Maritimei” (deci afirmarea posesiunii Cetăţii Albe). În faţă 
un portret al Doamnei, încoronată, ceiace dovedeşte originea ei bizantină, princiară, 
în foarte bogate rochii lungi şi inscripția: Marina aytokratoresa pases Moldovlaheias 
kai Parathalasias (Maina autocrată a toată Moldovlahia şi a Maritima /sic /”. % 
(NOTA. Cusătura redă într-adevăr Voevonda., cu omega şi acest nd care ar fi trebuit 
să fie nt / de multă vreme şi în epocă redând în greaca târzie pe d(elta) /. Particularitate 
de stil, aşadar, cu totul semnificativă fiind şi afirmarea stăpânirii până la Marea cea 
Mare, redată prin „Parathalasia”...). 

Interpretări corecte ale marelui savant - cu o excepţie, poate esenţială: Marena 
/sau Marina nu a fost nicidecum o prinţesă bizantină, ci o moldoveancă neaoşă! 
Posibil chiar „di pi loc”, cum glăsuiesc moldovenii, deci Lăpuşneancă! A avut şi un 








reproducând de la sine, limpede, planul triconc (alungit, prin adăugarea pridvorului - cunoscut în Valahia, cf. 
Târgovişte, încep. sec. XV) şi a gropniţei. 

* Eşanu/alii, 2003, p. 29-30 încearcă totuşi un ipotetic tablou, reunind crâmpeie cu privire, cert, la un 
cărturar omonim de la Neamţ. 

% N. Iorga, Domni Români după portrete şi fresce contemporane, Sibiu, 1930, p. V /Comisiunea 
Monumentelor Istorice/. 

frate, pe nume Bratul, mare boier, martor în Sfatul domnesc (1428-1429). În 
Pomelnicul de mai târziu al M-rii Căpriana, pictat pe lemn (,„prescrieri” din 1821- 
1860), la loc de cinste sunt menţionate numele Doamnei Marena şi al soţului ei, la 
Răposaţii, îndată după „Ștefan /cel Mare/ Voevod, Maria Doamna, Bogdan, Melieana 
/sic! /, Alexandru Voevod”? 

(2.7). Posteritatea a voit (şi nu e vorba aici de hazardul istoriei, ci de o 
potriveală semnificativă a unor destine!), ca fiica lui Alexandru şi a Marinei, numita 
Chiajna, să deţină nu doar rolul de moştenitoare /donatoare la Căpriana, ci să aibă un 
statut de vază în alt plan: cel social - politic propriu-zis! Într-adevăr, riotka lui Ştefan 
din 1470 era deja în vârstă înaintată, dar ca era de multă vreme căsătorită - cu cine?, 
într-adevăr, cu nimeni altcineva decât acelaşi Stanciul, fiul beneficiarului (din 1420) 
Oană vornic! Martor, am văzut, în uricul din 1429 - acest mare boier, menţionat de 
multe ori şi Stanciul Marele” ne oferă şi cheia dezlegării problemei: cum de au ajuns 
satele şi pământurile întărite de Alexandru cel Bun în 1420, ca înainte de 1470 şi după 
această dată să fie reunite ca moşii ale Căprianei. Simplu, de la tată la fiu/fiică, prin 
moştenire şi, mai cu seamă, prin mariajul Stanciul-Chiajna ” .(Subl. N.C.). 

În fine, întrucât am folosit de atâtea ori acest termen, adesea fatidic, destin, 
cum să apreciem faptul că ambii amintiţi până aici şi-au aflat, pe rând, la câteva zile, 
odihna veşnică? Letopiseţul de la Bistriţa consemnează: „Într-acelaşi an /1479/, 
August în 8. Duminică seara, răposat-au roaba lui Dumnezeu, Chiajna, fata lui 
Alexandru Voievod, iar Marele Stanciul răposă 3 zile după dânsa”. 

O lume şi un trecut istoric doar în parte destăinuit se regăsesc sub oropsita 
ctitoriei lui Petru Rareş Vv. de la Mănăstirea Căpriana. Ultimul cuvânt este încă 
departe de a fi găsit şi rostit, dar convingeri şi o fărâmă de adevăr am găsit de cuviinţă 
să fie înfăţişate în aceste pagini. 








INOTA. Ilustraţia procesată de di Mihai Vasile /. 





51 Trei menţiuni ca martor în Sfatul domnesc - 1428, XII, 4, Suceava: „credința panului Bratul fratele 
doamnei”; 1429, VI, 1, Suceava: „credința panului Bratul şi a copiilor lui“; 1429, VI, 19 Suceava: 
„credinţa panului Bratul fratele doamnei şi a copiilor lui ” (DIR, Veacul XIV, XV A. Moldova, vol. 1/1384- 
1475/, doc. 82, p. 72, doc. 92, p, 82, respectiv doc. 94, p. 85. Este cumva acelaşi cu Bratul cel Mare, frate cu 
Neagoe de după anul 1443?- cf. valoroasa lucrare postumă a regretatului Alexandru I. Gonţa, Documente 
privind istoria României. A. Moldova. Veacurile XIV-XVII (1384-1625). Indicele numelor de persoane, 
Ediţie îngrijită şi Cuvânt înainte de Ion Caproşu, Ed. Academiei, 1995, p. 82-83, s.v. /Institutul de Istorie 
„Nicolae Iorga”/. 

* Eşanu/alii, 2003, p. 431-435. 

% În istoriografie s-a admis o primă căsnicie a Chiajnei cu voievodul Vlad Dracul al Ţării Româneşti - cf. 
Const. Cihodaru, Alexandru cel Bun (23 aprilie 1399 - 1 ianuarie 1432), Junimea, laşi, 1984, p. 269 
(„viitorul ginere al lui Alexandru cel Bun”), mai explicit la p. 280: hărăzită de Alexandru, în 1431, lui 
Zwidrigaillo al Lituaniei /n. 35: Şt. S. Gorovei, Muşatinii, 1976, 49/, Chiajna, a doua fiică a voievodului „a 
fost soţia lui Vlad Dracul. După moartea cestuia înainte de 4 XII 1447, omorât de Vladislav II din ordinul 
lui Iancu de Hunedoara, la Bălteni, n. N.C. /, a devenit soția lui Stanciul cel Mare, fiul lui Oană, vornicul de 
Suceava” (în n. 35 mai sunt citați Ilie Minea /1928 „p. 134, n. 1”, corect. p. 74 (n. 1), n. N.C/, Virgil 
Ciocâltan/1976), citați ca atare de subsemnatul în Târgovişte... 2009. 

3% Alex. L. Gonţa. op.cit., p. 520 (Oană), 633-34 (Stanciul). 

iz: Aspect ocolit, culmea!, chiar în monografia citată - vezi Eşanu/alii. 2003, Indice, s.v. Stanciul pan, 155- 
156 (fiind vorba doar de faptul că amintitul mare boier e martor în Sfat, la 1470...). 

% loan Bogdan, Cronice atingătoare de istoria românilor, Bucureşti. 1895, p. 42, 56 şi facsimil X. 

Fig. 1. 

Fig. 4. 

Biserica M-rii Căpriana 
Petru Rareş / c.1541 — 1545 / 


Ctitorie „din nou” a voievodului 

Fig. 7. 

14104 Sm. 


fundatie continuă 





4 


3. Căpriana, 1993. Biserica Adormirii. Plaruri generale comparative: 


Lă 
EEE] punatata Biserica, 1428-10420), EZ] camelia serică fe 1851-1445) 
Li 
ÎI furata rateaza pa 1821, ÎN pereri at aizericir-u de 2982-4805) demotaţi ta 2819-1821. 


2 CAPRIARA = 1 pe.d033, 

Fig. Il. 

Fig. 14. 

AN OLD FOUNDATION FROM "MOLDOVLAHIA” 
FROM BEYOND THE PRUT RIVER: CĂPRIANA 1 (C. 1425 - C. 1542) 
Abstract 


Presentation / synthesis and illustration of the author's own opinions, who 
participated at the historical and archaeological exploration from Căpriana Monastery 
(R. Moldova) beginning in the spring of 1993. There are presented both the 
geographical position (Fig. 2-3) and the configuration of the actual monastic site — the 
church of Petru Rareş Vv. /c.1542, having as patron the Holy Virgin, or Uspeniia v. 
Fig. 5 /, old houses with cellars /from the 16-th century the earliest/ and a chapel / 1840 
/, the Abbey /1862, today completely re-built /, St. George Church/ 1905 / and other 
buildings from the Western side (Fig. 4, 7-8).. The archaeological research began in 
1993 (Fig. 6/1, 9-10.) revealed the presence of a cemetery not only around the old 
church, but also inside it (narthex and porch), and of a bell-tower, demolished in 1819- 
21, when the church was modified following the Russian style. 

But the main discovery confirmed the old documentary sources (1420, 1429, 
1470 and the 16-th — the 18-th century) which talks about the "poiana lui Chiprian” 
and „mănăstirea de la obârşia Vişnivăţului” 1 or „de la Vişnivăţ”, having the same 
Chiprian as Superior. (v.n, 14): the solid foundations (Fig. 13) of a tryconc plan church 
/ important is the continuous foundation from the lateral absis, v-n. 22, 28/, with 
porch, narthex, the mortuary chamber, nave, and altar (Fig. 12, 14/2). Contrary to some 
opinions (see bibl.), based mainly on tradition (already noticed in the 17-th century) 
which affirm that it is the foundation of the great voivode Ştefan cel Mare şi Sfânt — in 
fact, and it is also almost proved from an archaeological viewpoint, it is a foundation 
of Chiprian and, certainly, it is a foundation of t the Lordly House from Suceava, 
through the person of the voievode Alexandru cel Bun /1399-1432 / and of his wife 
Marena (a native, v.n. 31), both of them represented in a miniature style on a church 
garment/ Epitrahilion, c.1427-31, with the special mention, in Greek, that the maritime 
area was owned, Parathalasia, Fif. 15). It is important to be mentioned an interesting 
family context: Stanciul, the son of the beneficiary from 1420, Oană Minister for 
Internal Affairs de Suceava, will marry Chiajna, the daughter of Alexandru Vv. And 
Marena (they will die in 1479), the fortune inherited by this couple was almost directly 
owned by Căpriana I, and then by another foundation of Petru Rareş Vv., Căpriana II 
(the first one dedicated as succursal of Neamţului Monastery, 1470, and the second 
one to that from Zograful-Athos, 1698...). 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXI, 2012 





ORĂŞENII DIN CÂMPULUNG ŞI NEAGOE BASARAB. 
CU PRILEJUL IMPLINIRII A 500 DE ANI DE LA 
URCAREA ACESTUIA IN SCAUNUL DOMNESC 


RADU OPREA" 


Ascensiunea pe tron a lui Neagoe Basarab, înfăptuită după 23 ianuarie 1512), 
a avut loc în contextul unor grave crize interne prin care treceau puterile suzerane ale 
Țării Româneşti. Tulburările dinastice, ce nu se încheiaseră încă, aduseseră Imperiul 
Otoman în pragul celei mai acute crize pe care o cunoscuse după bătălia de la Ankara, 
cu o sută zece ani în urmă”. lar frământările declanşate în Regatul Ungariei, la 
începutul secolului al XVI-lea, au avut drept consecinţă un pustiitor război țărănesc 
intern”. Acestea erau condiţiile politice externe de care au profitat cu abilitate 
Craioveştii, cel mai bogat, mai influent şi mai puternic neam boieresc din toată Țara 
Românească, pentru a-l propulsa în scaunul de la Târgovişte pe reprezentantul său, 
fostul mare-postelnic, apoi comis, fiul drept al marelui-vornic Pârvu Craiovescu, 
tânărul de cca 30 de ani, Neagoe, care-şi luase numele de Basarab tocmai pentru a-l 
evoca, chipurile, pe presupusul său tată domnesc, defunctul Basarab cel Tânăr 
Țepeluş”. 

Dar dacă conjunctura politică externă favorizase oarecum ascensiunea la tron 
a lui Neagoe, nu acelaşi lucru s-ar putea spune despre rezistenţa opusă de gruparea 
boierimii din interiorul şi din afara hotarelor, susținătoare îndârjită a succesiunii la 
domnie a descendenților lui Mihnea cel Rău”. Tocmai din această direcţie s-a 


” Direcţia pentru Cultură şi Patrimoniul Naţional a Judeţului Argeş. 

N. Iorga, Inscripţii din bisericile României, |, Bucureşti, 1905, p. 101; Constantin C. Giurescu, Dinu C. 
Giurescu, Istoria românilor, vol. 2, Bucureşti 1976, p. 227; Dr. Radu — Ştefan Ciobanu, Neagoe Basarab, 
Bucureşti, 1986, p. 62; Constantin Rezachevici, Cronologia critică a domnilor din Ţara Românească şi 
Moldova a. 1324 — 1851, |, Bucureşti, 2001, p. 144 — 145; Istoria românilor, vol. IV, ed. a Il-a, revăzută şi 
adăugită, coord.: acad. Ştefan Ştefănescu, acad. Camil Mureşanu, acad. loan — Aurel Pop, Bucureşti, 2012, p. 
481. 

2 Robert Mantran (coord.), Istoria Imperiului Otoman, trad. de Cristina Bârsan, Bucureşti, 2001, p. 121. 

3 G. Gundisch şi P. Binder, Frământări în Transilvania în preajma războiului țărănesc din 1514. Răzvrătirea 
lui Ioan Secuiul, în „Studii”. Revistă de istorie, tom. 20, 1967, nr. 2, p. 289 — 305; Gernot Nussbăcher, 
Contribuţii privitoare la mişcările sociale din sud-estul Transilvaniei la începutul secolului al XVI-lea, în 
„Revista de istorie”, tom. 32, 1979, nr. 7, p. 1315 — 1326; Pâl Engel, Regatul Sfântului Ștefan. Istoria 
Ungariei medievale 895 — 1526, trad. din limba maghiară de Aurora Moga, ed. îngrijită de Adrian Andrei 
Rusu şi loan Drăgan, Cluj-Napoca, 2006, p. 364, 376 — 379; Ioan-Aurel Pop, Istoria românilor, Bucureşti, 
Chişinău, Cluj, 2010, p. 94. 

+ Manole Neagoe, Neagoe Basarab, Bucureşti, 1971, p. 26; Dr. Radu-Ştefan Ciobanu, op. cit., p. 41. 

> N. Iorga, Istoria românilor. Vol. IV: Cavalerii, vol. îngrijit de Stela Cheptea şi Vasile Neamţu, Bucureşti, 
1996, p. 206; Manole Neagoe, op. cit., p. 55 — 56, 70 — 72, 79 — 80; Dan Pleşia, Neagoe Basarab — originea, 

manifestat o anume încordare a relaţiilor pe care le-a avut Neagoe Basarab cu 
regalitatea ungară, cu autorităţile transilvane (îndeosebi cu municipalitatea Braşovului) 
şi cu Moldova, în prima jumătate a domniei sale, până prin anul 1517. 

Obişnuiţi să adăpostească un pretendent sau altul, pe care-l foloseau apoi ca 
mijloc de permanentă presiune şi şantaj în raporturile lor politice şi economice cu 
voievozii munteni, cu scopul de a obţine de la aceştia condiţiile şi privilegiile 
comerciale dorite, orăşenii saşi din sudul Transilvaniei — îndeosebi cei din Braşov — au 
încercat să aplice procedeul amintit şi în relaţiile cu Neagoe Basarb, mai cu seamă în 
prima parte a guvernării sale. De regulă, totul se petrecea cu acordul şi chiar la 
îndemnul voievodului transilvan şi, desigur, al suveranului de la Buda. 

La rândul său, Bogdan al III-lea, domnul Moldovei, nu uita o clipă faptul că 
tatăl său, marele Ştefan, i-a dat la naştere şi numele Vlad, nume care trimetea îndată la 
descendența acestuia din ramura Drăculească a dinastiei Basarabilor, ceea ce implica şi 
pretenţii directe la ocuparea tronului muntean. De altfel, mama lui Bogdan, doamna 
Maria Voichiţa, fiica lui Radu cel Frumos, era persoana apropiată care-l incita, mai tot 
timpul, pe fiul său să pornească cu război asupra lui Neagoe, un neavenit fiu de boier 
ajuns domn, când mai nimerit ar fi fost să-l instaleze în scaunul de la Târgovişte pe 
nepotul său de văr, Mircea pretendentul, fiul lui Mihnea cel Rău, ce hălăduia în tot 
acest timp când la Buda, când la Braşov, când în cetăţile transilvane de graniţă ce 
aparţineau lui Bogdan (Ciceu şi Cetatea de Baltă)”. 

Aşa se face că în primii cinci ani de domnie ai lui Neagoe Basarab relaţiile 
comerciale cu oraşele sud-transilvane, în special cu Sibiul cu care avuseseră o foarte 
bună înţelegere rudele sale Craioveşti, n-au încetat cu totul dar — cele cu Braşovul, de 
pildă — au fost destul de reduse ca pondere, tocmai datorită unei anume încordări a 
raporturilor politice”. 

Dar lucrurile aveau să capete un făgaş relativ normal odată cu începutul anului 
1517, când o solie braşoveană solicita domnului muntean confirmarea vechilor lor 
privilegii în comerţul cu Țara Românească. Scrisoarea de răspuns a lui Neagoe 
Basarab, datând se pare din perioada ianuarie — februarie 15177, respingea în mod 
categoric solicitările braşovenilor, subliniind faptul că acestea lezau direct interesele 
fundamentale ale negustorilor munteni şi chiar ale domniei: „n-am putut să juruim 
pentru lucrul neguţătorilor şi al târgurilor, fiindcă aţi poftit domnia voastră ca să umble 


familia şi o scurtă privire asupra politicii Țării Româneşti la începutul veacului al XVI-lea UI), în „Studia 
Valachica”, II, Târgovişte, 1970, p. 124-125, 126; Dr. Radu-Ştefan Ciobanu, op. cit., p. 91-96. 

* N. Iorga, op. cit.; Constantin C. Giurescu, Dinu C. Giurescu, op. cit., p. 228; Constantin A. Stoide, 
Legăturile dintre Moldova, Țara Românească şi Transilvania la începutul secolului al XVI-lea, în „Archiva 
Moldaviae”, 1, 2009, p. 388 — 398. 

7 Manole Neagoe, op. cit., p. 70 — 72; Constantin C. Giurescu, Dinu C. Giurescu, op. cit.; Dr. Radu-Ştefan 
Ciobanu, op. cit., p. 128 — 129. 

3 Ioan Bogdan, Documente şi regeste privitoare la relaţiile Țării Româneşti cu Braşovul şi Ungaria în 
secolele XV — XVI, Bucureşti, 1902, doc. LXXXII, p. 80 — 82, document datat eronat 1474 şi atribuit lui 
Basarab Laiotă, vezi şi Grigore G. Tocilescu, 534 documente istorice slavo-române din Ţara Românească şi 
Moldova privitoare la legăturile cu Ardealul (1346-1603), Bucureşti, 1931, doc. 267, p. 256-258; Radu 
Manolescu, Comerţul Țării Româneşti şi Moldovei cu Braşovul (Secolele XIV-XVI), Bucureşti, 1965, p. 61- 
63 şi n. 3; Ştefan Suciu, Gernot Nussbăcher, Monica Cincu, Relaţiile Țării Româneşti şi Moldovei cu 
Braşovul 1369-1803. Inventar arhivistic, Bucureşti, 1986, doc. 107, p. 48. 

” Radu Manolescu, op. cit., p. 61. 

oamenii domniei voastre şi să vânză marfă prin toate târgurile şi prin toate oraşele din 
ţara noastră şi să cumpere peşte prin gârle ca şi neguţătorii noştri. Aceasta n-o putem 
face, căci vedeţi bine şi domnia voastră, dacă vom slobozi pe neguţătorii domniei 
voastre să cumpere şi să vânză prin oraşele noastre, atunci săracii şi neguţătorii noştri 
cum se vor mai hrăni şi cui vor vinde peştele şi cum se vor înlesni să se plătească de 
dajdia domniei mele?”. În continuare, domnul le făcea cunoscut că, împreună cu sfatul 
boierilor, au hotărât: „ca să fie volnici neguţătorii domniei voastre să vânză în scaunul 
domniei mele, la Târgovişte şi la Târgşor şi la Câmpulung, dar să vânză oamenilor 
noştri cu ridicata, iar prin alte târguri să nu umble”. 

Cu acelaşi prilej, voievodul le mai scria saşilor braşoveni că ar accepta totuşi 
cererea lor numai cu condiţia îndeplinirii unui mai vechi deziderat al negustorilor 
munteni: „Dacă veţi slobozi însă domnia voastră pe neguţătorii noştri să cumpere şi să 
vânză peste tot prin ţara înălțimei sale craiului şi la Orade, şi la Cluj, şi la Timişvar, şi 
în Râjnov, şi în Ţara Bârsei, atunci vom slobozi şi noi pe oamenii domniei voastre 
peste tot în ţara noastră, să fie volnici să vânză şi să cumpere în ţara noastră... Deci, 
orice veţi slobozi şi veţi sfătui, domnia voastră să trimeteţi un om uşor, ca să facem 
carte de credinţă şi jurământ, cum au făcut şi ceilalţi domni dinaintea noastră”. 

Aşadar, preluând unele încercări făcute de-a lungul timpului de Vladislav al 
II-lea, Vlad Ţepeş, Radu cel Frumos şi Basarab Ţepeluş, Neagoe Basarab a impus 
restricţii libertăţii de mişcare a negustorilor braşoveni, care nu mai aveau voie să vândă 
sau să cumpere decât în aşa-zisele „iarmaroace de graniţă”!!, denumire nu tocmai 
potrivită în opinia unor cercetători de azi, deoarece iarmarocul era un târg anual, în 
timp ce pieţele în care veneau braşovenii erau permanente (pe lângă bâlciurile anuale), 
aşa că mai nimerită ar fi, după aceşti istorici, formularea „târguri de hotar”, 
Câmpulungul, Târgoviştea şi Târgşorul fiind pentru braşoveni primele oraşe pe care le 
întâlneau în cale, dacă luau drumul Dâmboviţei sau al Prahovei '?. Aşa se face că cele 
trei oraşe primeau, cu această ocazie, drept de depozit, contrabalansând într-un fel 
vechiul drept de depozit al Braşovului, care data de pe vremea lui Ludovic cel Mare, în 
timp ce orăşenii din Câmpulung, de pildă, se bucurau de anumite scutiri doar în 
propriul oraş, dar pe care le aveau cel puţin din timpul lui Mircea cel Bătrân sau al 
fiului său, Mihail, asociat la domnie !5. 

În privinţa răspunsului pe care trebuiau să-l dea la scrisoarea lui Neagoe 
Basarab, braşovenii nu au fost de acord cu condiţiile puse de voievodul muntean care-i 
priva astfel de vechile lor privilegii şi-i aducea la un statut de egalitate cu negustorii 
autohtoni. Astfel că, în tratatul încheiat între Țara Românească şi Ungaria, la 17 martie 
1517, problema relaţiilor comerciale dintre cele două părţi a fost formulată în aceeaşi 
termeni în care apăreau şi în textul scrisorii lui Neagoe către braşoveni. Tocmai de 





19 loan Bogdan, op. cit., p. 80-81; Radu Manolescu, op. cit., p. 62-63; Şerban Papacostea, „Începuturile 
politicii comerciale a Ţării Româneşti şi Moldovei (secolele XIV-XVI). Drum şi stat”, în idem, Geneza 
statului în Evul Mediu românesc. Studii critice, Cluj Napoca, 1988, p. 151-180, aici p. 180; Laurenţiu 
Rădvan, Noi interpretări cu privire la raporturile comerciale dintre Țara Românească şi Braşov (a doua 
jumătate a secolului XIV- începutul secolului XVI), în „Anuarul Institutului de Istorie «A. D. Xenopol»”, 
tom. XLIII-XLIV, 2006-2007, p. 45-46. 

'! Radu Manolescu, op. cit., p. 55. 

"2 Laurenţiu Rădvan, op. cit. 

'5 Ibidem. p. 40-41. 

aceea, autorităţile municipiului de sub Tâmpa au încercat să facă tot felul de şicane 
neguţătorilor munteni, nedându-se înapoi de la obstrucţii, hărţuiri, intimidări, 
ameninţări, neplata datoriilor etc. Ca urmare, domnul intervenea de fiecare dată, pe 
lângă magistratul braşovean, apărându-şi supuşii şi cerând, adesea pe un ton imperativ, 
să li se facă dreptate în temeiul vechilor cutume. Aşa, de pildă, într-o scrisoare emisă la 
Piteşti, probabil în vara anilor 1517-1519, când este atestată prezența domnului în 
scaunul de aici, Neagoe Basarab roagă autorităţile braşovene „în privinţa afacerei unui 
om al nostru, anume Dobromir din Dălgopole (Câmpulung), căci iată cum noi am scos 
pe turcii negustori care au fost în Câmpulung, aşa ei au avut datorii la omul nostru mai 
sus-zis Dobromir; şi când acum, apoi turcii l-au tras pe omul nostru Dobromir pentru 
datoriile ce el este dator, iar Dobromir are iarăşi datorii acolo la oameni de-ai domniei 
voastre”. Cu alte cuvinte, domnul îi roagă pe braşoveni să-i determine pe debitorii lui 
Dobromir din Câmpulung să-şi restituie datoriile, pentru ca Dobromir să-şi plătească, la 
rândul său, datoriile către negustorii turci, alungaţi de curând de către voievod din 
Câmpulung. 

Cu alt prilej, Neagoe Basarab îi roagă pe braşoveni să-i sprijine pe supuşii săi, 
Stoica şi Stanciu din Câmpulung, însoţiţi de sluga sa Negre, ca să-şi redobândească 
sumele de bani împrumutate unor locuitori din Braşov, pentru a putea restitui o datorie 
faţă de un negustor turc „lar dacă vă este Stanciul vinovat şi strâmb, apoi domnia 
voastră să trimiteţi carte şi un om al domniei voastre către domnia mea, aşa domnia 
mea voi lua de la dânsul şi nu veţi avea domnia voastră pagubă, şi veţi avea legea 
dreaptă.”!5 O altă scrisoare a domnului Țării Româneşti, către magistratul oraşului 
Braşov, este cea din 24 iunie, prin care cere salvconduct pentru supusul său, Popa 
Petru, din Câmpulung: „cum ca el să aibă ispravă, să umble slobod şi în pace pentru 
treburile sale, cum umblă şi oamenii domniei voastre în ţara domniei mele. Şi dacă va 
avea cineva cu el vr-o treabă, acela să vie de faţă înaintea domniei mele; domnia mea îi 
voi ţine lui legea dreaptă, iar din drum să nu-l bântuiţi”. 

Dar cea mai cunoscută personalitate muşceleană ce a activat în domeniul 
negoţului, în vremea lui Neagoe Basrab, cel care a intrat deja în istoria culturii 
româneşti, este cunoscutul Neacşu din Câmpulung. EI a intrat în relaţii de afaceri, dar şi 
de prietenie şi colaborare amiabilă, cu persoane influente ce făceau parte din categoria 
patriciatului braşovean, încă de la începutul veacului al XVI-lea (din anul 1503) şi până 
aproape de jumătatea celui de-al treilea deceniu al acestui secol, ultima menţiune 
cunoscută a lui aflându-se în registrul de socoteli al castelanilor cetăţii Bran, pe anul 
153417. Ca urmare a mesajului transmis autorităţilor braşovene, prin intermediul 
celebrei sale scrisori, Neacşu a determinat luarea unor măsuri urgente pentru a 
preîntâmpina primejdia invaziei otomane: convocarea, la 12 iulie 1521, a adunării Ţării 





"+ loan Bogdan, Documente şi regeste, doc. LV, p. 260; Grigore G. Tocilescu, 534 documente istorice slavo- 
române, doc. 265, p. 253-254; Ştefan Suciu, Gernot Nussbăcher, Monica Cincu, Relaţiile Țării Româneşti şi 
Moldovei cu Braşovul, doc. 328, p. 111. 

'5 loan Bogdan, op. cit., doc. LXXVIII, p. 266; Grigore G. Tocilescu, op. cit., doc. 261, p. 250-251; Ştefan 
Suciu, Gernot Nussbăcher, Monica Cincu, op. cit., doc. 302, p. 105. 

16 loan Bogdan, op. cit., doc. LXXII, p. 265; Grigore G. Tocilescu, op. cit., doc. 250, p. 239-240; Ştefan 
Suciu, Gernot Nussbăcher, Monica Cincu, op. cit., doc. 308, p. 106. 

" Ouellen zur Geschichte der Stadt Kronstadt in Siebenbiirgen, Kronstadt, vol. II, p. 477 (se va cita: Quellen 
Kronstadt). 

Bârsei pentru pregătirea planului de apărare, trimiterea unei informări către 
vicevoievodul Transilvaniei, strecurarea unei iscoade în Țara Românească, transportul 
unor puşcaşi la Bran, paza în munţi efectuată de locuitorii din Baciu în pasul Timiş 5. 
Dar cea mai însemnată urmare a scrisorii lui Neacşu a fost faptul că însuşi Johannes 
Benkner, judele primar al Braşovului, împreună cu senatorul Johann Beer, au venit la 
curtea lui Neagoe Basrab, pentru a se înţelege asupra celor ce se petreceau în realitate. 
S-ar putea ca tocmai boala necruțătoare care-l măcina pe voievod, în acel timp, să-l fi 
determinat să se folosească de legăturile directe şi eficiente pe care le avea supusul său, 
Neacşu din Câmpulung, cu negustorii şi magistratul din Braşov, pentru a transmite un 
mesaj urgent despre iminentul atac otoman. 

După cum se vede, Neagoe Basarab a fost mereu alături de supuşii săi ce 
practicau negoţul, atât pe piaţa Braşovului, cât şi în bazarul oraşului Sibiu, aşa cum îi 
stătea bine unui adevărat principe umanist, ai cărui supuşi erau trimişi în solie de la 
Veneţia la Raguza, de la Roma la Florenţa, în toată lumea renascentistă din Europa 
celui de-al XVI-lea veac. 

Şi totuşi, ca o concluzie, am putea spune că, în ciuda neîmplinirii visului 
dinastic din timpul scurtei şi intensei sale vieţi, Neagoe Basarab, primul domn muntean 
descinzând dintr-o familie boierească, va reuşi peste ani, în zorii veacului viitor, să 
legitimeze întemeierea unei noi dinastii a ţării, ai cărei reprezentanţi — trăgându-se tot 
din Craioveşti — se vor revendica, deschis, ca urmaşi ai săi”. 


THE INHABITANTS OF CÂMPULUNG & NEAGOE BASARAB. 
THE CELEBRATION OF 500 YEARS 
SINCE HE BECAME A VOIVODE 
Abstract 


In a pact with the Hungarian Kingdom, on the 17-th of March 1517, Neagoe 
Basarab restricted the freedom of trading for the merchants from Braşov, who could 
perform their activities only in the "fairs from the borders” from Câmpulung, 
Târgovişte & Târgşor. Because the authorities from Braşov were unsatisfied because of 
this situation, they tried to hinder the merchants from Walachia în various ways such as 
obstructions, harassing, and intimidations etc.; consequently, the voivode was forced to 
intervene to the magistrate of Braşov in order to help various townsmen from 


18 Quellen Kronstadt, I, p. 345-347; Gernot Nussbăcher, Din cronici şi hrisoave. Contribuţii la istoria 
Transilvaniei, Bucureşti, 1987, p. 77; Radu Oprea, La o aniversare a scrierii române: 490 de ani de la 
redactarea Scrisorii lui Neacşu din Câmpulung, în „Argesis”. Studii şi comunicări. Seria Istorie, tom. 
XX, Muzeul Judeţean Argeş, Piteşti, 2011, p. 76-77. 

'9 Manole Neagoe, Neagoe Basarab, ed. cit. p. 27; Dr. Radu-Ştefan Ciobanu,, Neagoe Basarab, ed. cit., p. 
42; Tahsin Gemil, Românii şi otomanii în secolele XIV-XVI, Bucureşti, 1991, p. 161; Istoria românilor, vol. 
IV, ed. cit., p. 482. 

Câmpulung who had been wronged: Dobromir, and the merchants Stoica & Stanciu, 
and even Popa Petru. 

After he had fixed the issue, Neagoe Basarab sent to the inhabitants of Braşov, 
in 1521, through the famous letter written by Neacşu from Câmpulung, a well known 
merchant of the time, a message that determined the taking of some decisions in order 
to prevent the danger of an imminent Ottoman invasion. 


Neagoe Basarab has always supported his subordinates merchants who used to 
trade both in Braşov and Sibiu. 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXI, 2012 





PRIVIREA LUI MATEI BASARAB CĂTRE EUROPA ORIENTALĂ 
RADU ŞTEFAN VERGATTI” 


În secolul al XVII-lea, în special după începerea războiului de 30 de ani 
(1618-1648), s-a pus problema definirii noțiunii de Europa. Ea a apărut ca o necesitate 
pentru politologi, pentru teologi, pentru istorici, pentru toți cei încadraţi în termenul 
general, dar ambiguu, de umaniști şi intelectuali”. Poate definiţia cea mai clară şi mai 
modernă pentru continentul european a fost formulată de Henri Maximillien de Sully”, 
fost ministru al regelui francez Henri IV (1589-1610). În anul 1628, când şi-a 
definitivat lucrarea „Le grand dessein d'Henri IV”, a arătat că cercetările lui în 
domeniul istoriei, politicii, demografiei, teologiei etc. îi permit să încadreze pământul 
lui Jaffet între Oceanul Atlantic și Munţii Urali, între Oceanul Înghețat de Nord și 
Marea Mediterană”. 

Era o formulă îndrăzneață a unui om care prezenta viziunea despre Europa a 
vârfurilor conducătoare din regatul francez. El s-a apropiat de gândirea actuală, de 
definiția dragă generalului Charles Maurice De Gaule. 

În cancelariile marilor puteri continentale s-a acceptat, oarecum, noțiunea 
propusă de Henri Maximillien de Sully. Concomitent cu impunerea termenului de 
latinitate orientală, devenit o realitate palpabilă pentru umaniști, mai ales, după 
acțiunea temerară a lui Mihai Viteazul (1593-1601). Totodată, a început să se discute 
redivizarea Europei. De aici au apărut noţiunile de Europa Occidentală, Europa 
Centrală şi Europa Orientală. Jacques Le Goff a propus ca Europa Occidentală să 
suprapună aria dominată de confesiunea catolică“. Pornind de la aserţiunea lui, pentru 
discuţia de faţă propun să fie integrată în noțiunea de Europa Orientală acea suprafață 
unde populaţia majoritară crede în confesiunea ortodoxă. 

În această parte a continentului se încadrează și românii. 

Am pus astfel problema, deoarece m-am gândit la majoritatea populaţiei dintr- 
o zonă unde se interferează mai multe confesiuni. Numai în felul acesta se poate 
întreprinde o investigaţie ştiinţifică de succes. Cred că în alt mod nu poate fi abordată 
tema, căci minoritățile confesionale sau religioase nu puteau fi determinante în luarea 
deciziilor. Îmi sprijin afirmaţia pe situaţia existentă în secolul al XVII-lea în 
Transilvania, unde populaţia majoritară era de confesiune ortodoxă. Ea a impus 





” Universitatea „Valahia“, Târgovişte. 

! Jacques Le Goff, Les intellectuels au Moyen Âge, Paris, 2004, passim. 

? Cf. Jean-Baptiste Duroselle, L'1dee d'Europe dans histoire, Paris, 1965, p. 97-98. 

3 Ibidem. 

4Cf, Jacques Le Goff, La civilisation de l'Occident medieval, Paris, 1964, Introduction, p. V-VI. 

totdeauna să se țină seama de interesele ei, cu toate eforturile făcute pentru a se afirma 
confesiunile recepte. Situaţia din Transilvania era asemănătoare cu aceea din sud-estul 
continentului. Şi acolo populaţia majoritară era de confesiune ortodoxă, cu toate că 
stăpânirea politică aparţinea Sublimei Porţi. Totdeauna, însă, sultanii au ținut seama de 
cuvântul Bisericii Ortodoxe şi de voinţa populaţiei majoritare. 

Matei Basarab (1632-1654), când a venit pe tron, s-a arătat conştient de 
această situație. Și-a dat seama, din timpul anilor 1630-1632, petrecuţi în lupta pentru 
ocuparea tronului, că trebuia să încheie alianţe solide pentru a putea cuceri şi menţine 
puterea. Avea nevoie de oameni în care să se poată încrede, să-i fie o bază în momente 
grele. A căutat să se sprijine pe doi stâlpi ai societăţii: pe Biserică şi pe boierimea 
legată prin interesele ei de ţară. El proceda astfel, deoarece îşi dădea seama de puterea 
şi capacitatea clerului și de influența marii boierimi de țară. În condiţiile în care 
cunoştinţele de scris şi citit erau puţin răspândite în societatea românească — circa 5- 
10% dintre locuitori erau alfabetizaţi — cuvântul preoţilor avea mare greutate. El se 
bucura de mare audiență, fie când se rosteau predicile duminicale, se oficiau slujbe la 
sărbători sau în cazul Sfintelor Taine. Domnul a înţeles că trebuia să se bazeze pe clerul 
românesc, care îi putea fi devotat, transmițând planurile lui de la gură la ureche, în 
diverse forme. A procedat în acest mod, deoarece o bună parte a mănăstirilor şi 
bisericilor din Ţara Românească fuseseră închinate către Muntele Athos şi Muntele 
Sinai”. În această situaţie, o mare parte din bunurile agonisite de clerul ortodox din 
țările române plecau către meleaguri străine. În vederea opririi scurgerii bogățiilor 
românilor, pe acele canale, domnul Matei Basarab într-un prim hrisov din anul 1639, 
după ce i-a acuzat pe greci că au încălcat obiceiurile mănăstirilor şi pravilele ctitorilor, 
că şi-au „spurcat mâinile cu orbitoarea mită”, că se ocupă cu „vinderea” şi că „începură 
a (...) cârciumări sfintele mănăstiri şi lavrele domnești a le pune metoaşe dajnice altor 
mănăstiri de pre în Ţara Grecească şi de la Sfetagora, făcându-le hrisoave de 
închinăciune fără ştirea sveatului şi fără de voia săborului”, interzice închinarea a 22 de 
mănăstiri mari din ţară, 5 dintre acestea fiindu-i ctitorie“, numărul lor ajungând la 39 ca 
urmare a semnării altor hrisoave”. 

Apoi a trecut direct la sprijinirea instituţiei eclesiastice româneşti. Analiza 
hrisoavelor şi cronicilor a dovedit că Matei Basarab a fost cel mai mare ctitor din Evul 
Mediu în Țara Românească. A construit din temelii sau a reparat circa 40 de mănăstiri 
şi lăcaşuri de cult din Țara Românească, la care se adaugă cele din sud-estul Europei, 
din Transilvania, din Moldova, precum şi ctitorii şi daniile către locurile sfinte Athos, 


5 Ion Bodogae, Ajutoarele româneşti la mănăstirile din Sfântul Munte Athos, Sibiu, 1940, passim; Pierre $. 
Năsturel, Le Mont Athos et les Roumains, Roma, 1986, passim; Nicolae Stoicescu, Matei Basarab, Bucureşti, 
1988, p. 94-125. 

SI. Brezoianu, Mănăstirile zise închinate şi călugării greci, Bucureşti, 1861, p. 135-142; dintr-un hrisov al 
patriarhului Ierusalimului, Paisie, datat 3 iulie 1638, rezultă că Matei Basarab a luat o serie de măsuri pentru 
protejarea lăcașurilor sfinte româneşti de lăcomia clericilor greci (cf. Arhivele Naţionale Istorice Centrale, 
Fond Mănăstirea Tismana, XCVII/19). Acestor prime hrisoave le-au urmat şi altele, pentru ajutorarea 
clericilor români din bisericile orientale. 

7 Hrisovul lui Mateiu Voievod Basarab pentru desrobirea sfintelor monastiri închinate, din anul de la 
facerea lumii 7149 iar de la Hristos 1641, dat în scaunul Târgoviștei, Bucureşti, 1889. 

5 C. C. Giurescu, Matei Basarab, cel mai mare ctitor bisericesc al neamului nostru. Știri noi despre 
lăcașurile lui, în vol. Prinos la sărbătorirea a optzeci de ani de vârstă I.P.S. Arhiepiscop și Mitropolit 
Nicodim, Patriarhul României, Bucureşti, 1946, p. 167-176. 

Sinai etc. Nu trebuie uitat cazul micii şi fermecătoarei Mănăstiri Arnota. Legenda 
spune că în zilele în care lupta pentru cucerirea tronului, Matei Aga din Brâncoveni a 
fost urmărit de duşmani. Atunci, un arnăut care-l însoțea a schimbat caftanul cu el. 
Urmăritorii, înşelaţi de aparenţe, l-au ucis pe arnăut. În locul unde a căzut, la doi ani 
apoi, în 1633, domnul Matei Basarab va porunci să se înalțe mănăstirea pe care a 
numit-o evocator Arnota, cerând ca ea să-i fie loc de veci”. De altfel şi planul bisericii 
mănăstirii, de cruce greacă înscrisă, arată că aceasta a fost destinată ceremoniilor de 
rang aulic!. 

Dintre lăcașurile de cult, ctitorite de Matei Basarab, trebuie amintite, în primul 
rând, Mănăstirea Brâncoveni!!. Ea a format un complex monastic a cărui reparaţie a 
început-o domnul în 1635, împreună cu ruda sa, Preda Brâncoveanu, bunicul lui 
Constantin vodă Brâncoveanu (1688-1714)!7. Alături de acest monument plin de 
magnificență pot aminti ca fiind mărturii de piatră şi de zid lăsate de Matei Basarab, 
prin ctitorire, reparare, înzestrare: Mănăstirea Comana (Giurgiu) "5, Mănăstirea Sadova 
(Judeţul Dolj), Mănăstirea Căldărușani (Judeţul Ilfov), Mănăstirea Măxineni (fostul 
Judeţ Râmnicu Sărat), Mănăstirea Plătăreşti (Judeţul Ilfov), Mănăstirea Strehaia 
(Judeţul Mehedinţi), Mănăstirea Cornățel (satul Mănăstirea, Judeţul Ilfov), Mănăstirea 
Negoeşti (Judeţul Ilfov), Mănăstirea Brebu (Judeţul Prahova), Schitul Bărbătești 
(Judeţul Dâmboviţa), Mănăstirea Plumbuita (în marginea orașului București), 
Mănăstirea Cârnul (Judeţul Buzău), Mănăstirea Drăgănești (în apropierea orașului 
Râmnicu-Vâlcea) etc.!*. În anii domniei, din porunca lui Matei Basarab a fost reparată 


” Pentru redarea legendei, v. R. Șt. Ciobanu (Vergatti), Pe urmele stolnicului Constantin Cantacuzino, 
Bucureşti, 1982, p. 43-44. 

19 Iniţial, domnul Matei Basarab a fost înmormântat în pridvorul Bisericii Domnești înălțată de Petru Cercel 
în Târgoviște. Ulterior, către sfârşitul domniei lui Mihnea al III-lea (1658-1659), osemintele deshumate ale 
domnului Matei Basarab au fost mutate la Mănăstirea Arnota (cf. D. Cristescu, Sfânta Mănăstire Arnota, 
Râmnicu-Vâlcea, 1937, p. 133; Victor Brătulescu, Monumente de artă din Târgoviște. Morminte voievodale 
de la Târgoviște şi Arnota, în „Glasul Bisericii”, nr. 3-4, 1967, p. 291-322. 

1! Cf. Călători străini despre Țările Române, coord. M. M. Alexandrescu-Dersca Bulgaru, M. Holban, P. 
Cernovodeanu, vol. V, Bucureşti, 1973, p. 208; Gr. Ionescu, Istoria arhitecturii în România. Vol. II, De la 
sfârşitul veacului al XVI-lea până la începutul celui de al cincilea deceniu al veacului al XX-lea, Bucureşti, 
1965, p. 119; Dorin Teodorescu, Brâncovenii lui Constantin Basarab voievod, în vol. Constantin Basarab 
Brâncoveanu, Slatina, 2004, p. 31-35. 

"2 Virgil Drăghiceanu, Curțile domneşti Brâncoveneşti, V. Lămuriri asupra curţii din Brâncoveni, după 
planuri contemporane, în „Buletinul Comisiunii Monumentelor Istorice” (BCMI), VI, 1913, p. 132-133 
(planurile şi descrierea inginerului Weiss); idem, Palatul de la Brâncoveni, în BCMI, VIII, 1915, p. 192 şi 
urm.; T. G. Bulat, Știri noi cu privire la fundaţiile Brâncoveneşti oltene (Brâncoveni, Mamul şi Hurez), în 
„Mitropolia Olteniei”, nr. 9-10, 1964, p. 746-747, 750-751. 

15 În Mănăstirea Comana, Matei Basarab a făcut mici reparaţii şi, în anul 1640, a adus osemintele rudelor 
sale, ale domnului Radu Șerban şi ale domnului Nicolae Pătraşcu (fiul lui Mihai vodă Viteazul); domnul 
Radu Șerban fusese înmormântat inițial la Viena în domul Sf. Ştefan, mutat apoi la Gy6r, de unde l-a adus la 
Comana Matei Basarab. Nicolae Pătraşcu, la rândul lui, a fost şi el îngropat tot la Gyăr. De acolo, a fost adus 
în țară, cu concursul aceluiași domn Matei Basarab. Transportarea resturilor pământeşti ale celor doi domni 
s-a făcut cu ajutorul Ancăi (Ancuţa), fiica lui Radu Şerban şi soția lui Nicolae Pătraşcu. Osemintele celor doi 
domni au fost puse într-o criptă comună din Mănăstirea Comana. Ele au fost acoperite de o lespede din piatră 
dispărută în 1854, din inconştienţa călugărilor greci care au făcut o reparație, în realitate destructivă, pentru 
Mănăstirea Comana. Lespedea omagia pe cei doi domni care „amândoi tare şi vârtos pentru lege şi pentru 
moşie cu păgânii turci, tătari şi cu eretici unguri s-au bătut” (cf. Al. Elian, C. Bălan, H. Chircă, O. 
Diaconescu, /nscripțiile medievale ale României, ], Oraşul București, Bucureşti, 1965, p. 526). 

14 A se vedea N. Stoicescu, op. cit., p. 94, 98-102 şi notele aferente. 

clădirea Mitropoliei Ungro-Vlahiei din Târgovişte, care l-a impresionat pe diaconul 
ctitoriei ridicate de Neagoe Basarab (1512-1521), voievodul-model pentru Matei 
Basarab, reparând şi clopotniţa și chiliile splendidei Mănăstiri din Curtea de Argeș“. A 
reparat și refăcut Mănăstirea Slobozia (Judeţul Ialomiţa)", Mănăstirea Tismana 
(Judeţul Gorj), Mănăstirea Govora (Judeţul Vâlcea), catedrala din Râmnic, bisericile 
Sărindar (București) și Sfinţii Împărați (Târgovişte), Sf. Nicolae (Târgovşite), Sf. 
Nicolae Andronești (Târgovişte), Sfinţii Apostoli (Ploieşti), Sf. Procopie (Gherghița), 
biserica Domnească (Caracal) '*. 

În afara hotarelor țării românești Matei Basarab a ctitorit Mănăstirea Soveja 
sau Dobromira, în anul 1645, ca urmare a împăcării cu domnul moldovean Vasile 
Lupu”, biserica Turnu Roşu sau Porceşti (Transilvania), bisericile Sf. Apostoli din 
Șiştov, Sf. Paraschiva și Sf. Pantelimon din Vidin (Bulgaria)”. În același timp, a 
reparat, renovat, repictat mai multe aşezăminte eclesiastice la Muntele Athos: Sf. 
Mihail al Sinadelor din Marea Lavră”, biserica mare a Mănăstirii Xenophon, Biserica 
Mănăstirii Dionisiou (1647), trapeza Mănăstirii Hilandar (1645), biserica Mănăstirii 
Simopetra (1640-1650), paraclisul Maicii Domnului de la Rusicon (1645) şi al 
Mănăstirii  Kutlumuz (1640), chiliile Mănăstirii Pantocrator (1637-1641)”. 
Concomitent, a dat 7000 groşi pentru refacerea acoperişului bisericii din Bethleem”. 

Desigur că amintirea tuturor acestor aşezăminte eclesiastice arată clar că pe 
suprafaţa Ţării Româneşti ele formau o reţea. Ea acoperea toată suprafaţa țării cu 
fortificații, căci multe din mănăstirile ctitorite ori reparate de Matei Basarab erau 
înconjurate de şanţuri şi ziduri puternice.  Însemnat este și că influenţa Bisericii 
Ortodoxe se întindea mai departe de hotarele Ţării Româneşti, în sud-estul Europei şi 
în Transilvania. Prin legăturile ei, Biserica Ortodoxă românească şi-a întins autoritatea 
şi către est, spre Ucraina şi Rusia. Ierarhii Bisericii Ortodoxe, izvorâţi din mănăstirile 
românești, au fost folosiţi de domn şi pentru misiuni diplomatice şi pentru crearea de 
legături între curtea lui Matei Basarab şi monarhii din Europa orientală şi centrală, 
interesaţi în dominarea acestei părți a continentului. 

Astfel, Teofil, episcopul Râmnicului, viitor mitropolit, a îndeplinit în 1631 o 
primă misiune către Matei Basarab. Din însărcinarea lui Leon vodă Tomşa, în acel an, a 
venit la boierii pribegi aflaţi în Ţara Făgărașului, în frunte cu Matei Aga din 
Brâncoveni şi le-a cerut să revină în Țara Românească”. 


15 Călători străini despre ţările române, vol. VI, Partea I, Paul de Alep, îngrijit de M. M. Alexandrescu- 
Dersca Bulgaru, București, 1976, p. 118-120. 

19 Cf. Grigore Ionescu, Curtea de Argeş. Istoria oraşului prin monumentele lui, Bucureşti, 1940, p. 136 şi 
urm. 

17 A se vedea Ştefan Grigorescu, Ialomița medievală, Slobozia, 2004, passim; idem, Așezări şi monumente 
ialomițene, Slobozia, 2006, passim; idem, Mănăstirea „Sfinţii Voievozi ” Slobozia, Slobozia, 2009, passim. 

18 CF. Nicolae Stoicescu, op. cit., p. 98-102, inclusiv notele. 

'9 Ibidem, p. 102. 

% Ibidem. 

” Ibidem; în biserică Matei Basarab este pictat în portretul votiv, în calitate de ctitor. 

* Pierre Ș. Năsturel, Le Mont Athos et les Roumains, ed. cit., p. 70, 80, 150-151, 265-266. 

% Documente privitoare la istoria românilor culese de Eudoxiu de Hurmuzaki, vol. XIII bis, publ. de G. 
Murnu şi C. Litzica, București, 1914, p. 469, 471 (se va cita Hurmuzaki). 

Cf. Mircea Păcurariu, Istoria bisericii ortodoxe române, vol. IL, Bucureşti, 1982, p. 42. 

În anul 1635, Matei Basarab a cerut, tot prin preoți, ajutorul mitropolitului 
Kievului, Petru Movilă. L-a rugat pe acesta să-i dea o tipografie pentru Țara 
Românească. Imediat, i s-a răspuns pozitiv. A fost expediată o tipografie la Câmpulung 
Muscel. Ea era însoţită de meșteri tipografi, în frunte cu Timotei Alexandrovici 
Verbiţki de la Lavra Pecerska din Kiev”. EI a rămas în Ţara Românească până în anul 
1642, când a fost înlocuit de tipograful loan Kunotovici”S. Atunci, din porunca lui 
Matei Basarab, care şi-a dat seama de însemnătatea cărții în raport cu manuscrisul, au 
început să iasă de sub teascuri numeroase tipărituri. 

În acelaşi an, 1635, din delegaţia Ţării Românești, care la Alba-Iulia a semnat 
tratatul cu principele Transilvaniei Gheorghe I Râckâczi (1630-1648), au făcut parte şi 
preoţi ortodocşi. Era firesc. Preoţii ştiau să scrie şi să citească şi vorbeau limbile de 
circulaţie internaţională. Caracterul tratatului semnat la Alba-lulia a fost deosebit”. 

EI stabilea raporturi de vasalitate de tip planum, adică Țara Românească putea 
avea doi suzerani, sau mai mulţi, în acelaşi timp: Sublima Poartă şi Principatul 
Transilvaniei. Pluralitatea vasalică era o practică obişnuită în dreptul feudal“, din 
păcate nerelevată până în prezent. 

Forța dată Țării Românești de existența unei reţele de așezăminte eclesiastice a 
fost evidentă pentru toată Europa orientală. Era clar că Matei Basarab avea 
posibilitățile materiale pentru a înălța și întreţine ctitoriile sale. 

În condiţiile existenţei orașelor deschise în Ţara Românească, multitudinea 
lăcașurilor de cult constituia și un element al apărării teritoriale”. În incintele lor se 
putea adăposti populaţia, se puteau ascunde tezaurele, se puteau depozita provizii. Este 
un aspect care face parte din politica practicată de țările din Europa orientală, în care se 
înscria şi Matei Basarab. 

Memoria colectivă a reţinut preocuparea domnului pentru construirea de 
mănăstiri şi biserici, în scopuri multiple. Semnificative în această direcţie sunt 
cuvintele scrise de Radu Popescu: „Matei viind în scaun, altă grijă nu avea şi făcea 
mănăstiri pretutindeni şi biserici întru lauda lui Dumnezeu, carii se văd până acum. 
Până la acest domn puţine zidiri au făcut domnii cei mai dinainte, iar Matei au 
înfrumusețat ţara cu tot fealiul de zidiri: mănăstiri, besearici, case domneşti care să 
pomenesc şi până astăzi”. 

Slujitorii clerului din Țara Românească erau purtătorii cuvântului domnului 
Țării Românești şi, ca atare, în continuă mișcare. La Alba-lulia, în anul 1640, 
mitropolitul Ungrovlahiei, Teofil, l-a cunoscut pe mitropolitul ortodox al Transilvaniei, 
Ghenadie. Ca urmare, i-a trimis o tipografie din Ţara Românească. Apoi, după anul 





* Ibidem, p. 47; cu el au sosit meşterii Ivan Kunotovici din Kiev, Ivan Glebkovici etc. Ei au pregătit ucenici 
români (ibidem, p. 286). 

% Ibidem. 

21 Pentru acest tratat, v. Endre Veress, Documente privitoare la istoria Ardealului, Moldovei și Țării 
Românești. Acte și scrisori, vol. LX (1614-1636), Bucureşti, 1937, p. 343-344. 

3 Cf. Robert Boutruche, Seigneurie et feodalite, vol. II, Paris, 1970, p. 165-166, 168 şi urm.; Radu 
Manolescu, Societatea feudală în Europa Apuseană, Bucureşti, 1974, p. 251-254. 

” Pentru dispoziţia teritorială, strategică, a mănăstirilor construite şi reparate de Matei Basarab, a se consulta 
Emil Condurachi, Vladimir Dumitrescu, Mircea D. Matei, Harta arheologică a României, Bucureşti, 1972, p. 
78. 

* Radu Popescu, Istoriile domnilor Țări Româneşti, introducere şi ediţie critică întocmite de Const. 
Grecescu, Bucureşti, 1963. 

1642, a imprimat pentru Transilvania, la cererea mitropolitului Ghenadie, Pravila de la 
Govora”. Tipărirea pe unele exemplare a numelui mitropolitului din Alba-Iulia arată 
clar că-i era destinat acel cod de legi. Impunerea acelorași norme pentru toți românii 
dovedește orientarea lui Matei Basarab spre Europa răsăriteană. La sfârşitul anului 
1640, la Târgovişte, acelaşi mitropolit Teofil l-a hirotonisit pe Ilie Iorest ca mitropolit 
al Transilvaniei ?. 

Nemulțumit de comportarea lui Gheorghe I Râk6czi, care nu respecta 
contractul vasalic, în anii 1637-1638 Matei Basarab a decis să depășească limitele 
Europei orientale şi să se adreseze suzeranului superior, împăraţilor germani Ferdinand 
II și Ferdinand III”. 

Trebuie să remarc, cum nu s-a făcut până în prezent, că domnul Țării 
Româneşti a acţionat pe baza principiilor dreptului feudal. Făcea apel la suzeranul 
superior pentru a cere pedepsirea prin judecată aceluia care nu respecta contractul 
vasalic. Cei doi împărați germani nu au reacționat. Erau prea ocupați cu războiul de 30 
de ani, cu manevrarea lor de către „l'Eminence grise”, părintele Joseph du Tremblay și 
de elevul său, cardinalul de Richelieu. Poate Matei vodă ar fi trebuit să țină seama de 
cele gândite, spuse și apoi scrise de Jan Kemeny în jurnalul său: „alianţa noastră cu 
românii va fi spre paguba noastră, pentru că suntem prea slabi, atât noi, cât şi ei spre a 
ne putea apăra unii pe alţii”. 

Dezamăgit de refuzul împăraţilor germani şi de demersurile profesorului 
Johann Heinrich Bisterfeld din Alba Iulia“, Matei Basarab a încercat, în 1638-1640, să 
se adreseze Veneţiei“. Nici aici nu a avut succes. În consecință, Matei vodă a decis să 
se ocupe exclusiv de relaţiile cu Europa orientală. În acest sens, avea să folosească al 
doilea instrument al său pentru politica externă: boierimea. Încă din anii luptei pentru 
cucerirea tronului, Matei aga încheiase alianțe solide. Ele prevedeau consolidarea 
domnului pe tron prin blocarea pătrunderii otomanilor în ţară. S-a remarcat în scris, ca 
un curent de opinie generală, schimbarea mentalităţii referitoare la turcii otomani. Solul 
polon Jerzy Krasinski nota la 2 aprilie 1636 în „jurnalul” său: „în acel timp am aflat şi 
marea sa ură față de turci, precum şi puternica sa dorință de dezrobire a creştinilor de 
sub jugul păgân. Întrucât nu ar putea-o realiza prin propriile sale puteri, ar dori foarte 
mult să contribuie la aceasta, cel puţin, cu averile sale”. 

Această stare de spirit a domnului, transmisă solului, a fost confirmată şi 
întărită, puţin apoi, în anul 1640, de Angelo Petrica din Sonnina“ și de episcopul 
catolic din Bulgaria, Petre Deodato Baksic”. 





3! loan Bianu, Nerva Hodoş, Bibliografia românească veche (B.R.V.), vol. I, Bucureşti, 1903, p. 39. 

* M. Păcurariu, vol. II, ed. cit., p. 64 şi urm. 

5 B. Veress, op. cit., vol. X, p. 84-86, 91-92, doc. 49, 54; Ion Sîrbu, Mateiu- Vodă Băsărabăs auswărtige 
Beziehungen. 1632-1654. (Zur Geschichte des europăischen Orients), Leipzig, W. Friedrich, 1899, p. 74, 79- 
83; D. C. Giurescu, Matei Basarab diplomat, în Matei Basarab şi Bucureștii, Muzeul de Istorie a 
Municipiului Bucureşti, București, 1983, p. 61. 

* Călători străini, vol. V, ed. cit., p. 143-144. 

55 Cf. Istoria României, vol. Il, Bucureşti, 1964, p. 163, 298. 

5 1. Sîrbu, op. cit., p. 254-255; Dinu C. Giurescu, op. cit., p. 6. 

37 Călători străini, vol. V, ed. cit., p. 121. 

3 Ibidem, p. 59. 

* Ibidem, p. 207. 

Era firesc. Matei-aga, împreună cu boierii pământeni conduși de Lupu 
Mehedinţeanu şi Barcan stolnicul, luptaseră împotriva invadării Ţării Româneşti de 
către greci şi levantini. Aceştia veniseră după asasinarea lui Mihai Viteazul ca o reacţie 
răzbunătoare a Sublimei Porţi. Atunci fuseseră aduși pe tron domni greci de înaltă şi 
perfidă şcoală politică stambuliotă, ca Radu Mihnea sau Leon Tomşa. Unul dintre 
principalii aliaţi boieri ai lui Matei Basarab a fost Constantin Cantacuzino. Deşi grec de 
origină, el s-a integrat rapid şi total în tabăra românească prin căsătoria cu domnița 
Elina, fiica mezină a fostului domn Radu Șerban (1601; 1602-1611). Mai mult, a 
devenit conducătorul boierilor pămînteni“, acţionând împotriva lui Stroe Leurdeanu și 
a Bălenilor”. EI a fost boierul care l-a ajutat pe Matei Basarab să stabilească bune 
raporturi cu puternicul Abaza-pașa din Silistra. Relaţiile postelnicului Constantin 
Cantacuzino cu turcocraţia au permis ca sultanul să recunoască darea caftanului de 
domn de către Abaza-pașa lui Matei Basarab”. 

Era un fapt neobişnuit. Domnul ar fi trebuit să fie întronat, învestit cu cafatan 
de către sultan, sau de delegaţii acestuia. Or, acum se încălca această regulă. Matei 
Basarab, cu ajutorul lui Constantin Cantacuzino, a reparat această greşeală, dublată de 
alungarea trimisului sultanului pentru tron, Radu Iliaş. S-a dus la Istanbul cu daruri 
bogate şi a cumpărat tronul“. La 16 martie 1633 Matei Basarab a intrat în Bucureşti ca 
domn recunoscut de sultan“. 

Drept răsplată, lui Constantin Cantacuzino i s-a redat şi întărit dregătoria de 
vel postelnic, pe care o va deţine toată domnia lui Matei Basarab. Paul din Alep a 
consemnat în relaţia sa de călătorie că marele postelnic Constantin Cantacuzino venea 
zilnic la palatul domnesc, îl sfătuia pe Matei Basarab, iar acesta nu lua nicio hotărâre de 
unul singur.“ Fiind un om discret, măsurat, cu știință în a lua decizii în viaţa politică, 
marele postelnic nu s-a afişat niciodată în primul plan. EI l-a sfătuit pe domn cum să 
procedeze, îndreptându-l, în special, spre Europa orientală. 

Desigur, influența marelui boier, lăsată în umbră până în prezent, deşi pusă în 
adevărata ei lumină de Paul din Alep, de relaţiile altor călători străini şi de 
corespondenţă sau de hrisoave“ a fost mult mai însemnată ca a măruntului preot 
Ignatie sârbul din Nicopole“. Acestuia i s-a atribuit o pondere prea mare în obținerea 
tronului de către Matei Basarab”. Adevăratul creier al marii boierimi pământene a fost 
Constantin Cantacuzino. Acesta l-a însărcinat pe preotul din Nicopole ca în anul 1631 


* C£.R. Şt. Ciobanu (Vergatti), Pe urmele stolnicului..., ed. cit., p. 39-40. 

41 Cf. Spirion Cristocea, Marele vornic Stroe Leurdeanu, Brăila, 2011, passim. 

* Istoria Țării Româneşti 1290-1690. Letopiseţul Cantacuzinesc, ed. critică întocmită de C. Grecescu şi D. 
Simonescu, Bucureşti, 1960, p. 101 precizează că Abaza-paşa „numaidecât l-au îmbrăcat cu caftan”; Radu 
Ștefan Vergatti, Matei Basarab şi postelnicul Constantin Cantacuzino, în Analele Universităţii din Craiova, 
Seria Istorie, 2006, p. 103-113. 

“* Pentru o oarecare detaliere a faptelor, v. N. Stoicescu, op. cit., p. 26-31, 32-33 şi notele aferente. 

* Ibidem. 

15 N. Stoicescu, Dicţionar al marilor dregători din Țara Românească şi Moldova, sec. XIV-XVII, Bucureşti, 
1971, p. 135. 

4% C£. Călători străini despre ţările române, vol. VI, partea I, ed. cit., p. 147. 

+! Cf. Radu Ștefan Ciobanu (Vergatti), Pe urmele stolnicului..., ed. cit., p. 40 şi urm. 

+5 Documenta Romaniae Historica, B. Țara Românească, vol. XXIV (1633-1634), întocmit de Damaschin 
Mioc, Sava Caracaș, Constantin Bălan, Bucureşti, 1974, p. 215. 

% Cf. N. Stoicescu, Matei Basarab, ed. cit., p. 22-23. 

să plece în Ţara Făgăraşului pentru a-l înştiința pe pribeagul Matei aga despre acceptul 
lui Abaza-pașa, aflat în Rusciuc, de a-l căftăni ca domn”. Pentru preot fost o simplă 
solie. Alegerea mesagerului este explicabilă uşor. Un banal preot de ţară, de origină 
sârbă, de la o biserică din Nicopole, nu atrăgea atenţia printr-o deplasare a lui. Dar de la 
ducerea unei scrisori, până la conţinutul ei, este o distanţă lungă. Cei care au trimis şi 
au negociat mesajul au fost marii boieri. 

Matei Basarab, pentru care haina recunoșştinţei nu a fost prea grea, l-a răsplătit 
pe Ignatie sârbul, făcându-l în 1636 episcop al Râmnicului şi, apoi, în 1653 mitropolit, 
iar pe fiul său, Voicu, paharnic”. A procedat astfel, deoarece Ignatie se dovedise un om 
ascultător. El putea ajuta la dezvoltarea relațiilor cu Europa orientală, unde ţinea seama 
de confesiunea căreia-i aparţineau românii. 

Ținându-se cont de criza în care intrase Sublima Poartă, de orientarea 
sultanilor Murad IV (1623-1640) şi Ibrahim 1 Deli (1640-1648) către frontul din 
Orientul Apropiat — Irak, de evoluţia războiului de 30 de ani, principele Transilvaniei, 
Gheorghe | Răkoczi şi regele Poloniei Wladislaw IV au decis să iniţieze o „cruciadă” 
târzie antiotomană”. Folosind firele nevăzute ale diplomaţiei ţinute în mână de marele 
postelnic Constantin Cantacuzino s-a încercat să fie atras în joc şi Matei Basarab. 
Acţiunea făcea parte din politica Europei orientale. Au fost utilizați şi frații lui 
Constantin Cantacuzino din Moldova, Toma şi Iordache Cantacuzino. Ei aveau o 
poziţie influentă la curtea domnească, fiind mult lăudaţi de Miron Costin."” 

Pentru a-l flata şi a-l atrage pe înțeleptul Matei Basarab i s-a oferit, în 
perspectivă, titlul onorific de generalisim al Orientului *. 

Jocul diplomatic, în care a fost implicat şi Matei Basarab, nu a dat rezultat. 
Seimul polonez s-a opus unui război cu Sublima Poartă. A mers până la a-l ameninţa pe 
regele Wladislaw IV că-l va detrona dacă încearcă să continue dăunătoarele lupte cu 
Sublima Poartă”. În anul 1648 au murit și Wladislaw IV și Gheorghe 1 Răk6ezi, 
promotorii ideii de cruciadă, aşa că planul unei ample lupte antiotomane a încetat. 

În schimb, curtea de la Bucureşti a continuat să se orienteze spre Europa 
orientală. Acolo, Regatul Poloniei se afla în plină decădere, iar în locul său se ridica 
Imperiul țarilor. Printr-o politică înţeleaptă, țarul Alexei Mihailovici (1645-1676) a 
reușit ca la 8 ianuarie 1654, prin hotărârea Radei de la Periaslav, în Catedrala 
Adormirii Maicii Domnului, să alipească la Imperiul țarist Ucraina cazacilor 
zaporojeni, practic o regiune de margine a Regatului Poloniei”. Unul dintre argumente 
şi criterii a fost cel al credinței comune în confesiunea ortodoxă. Invocând acelaşi 
argument, al apartenenţei la ortodoxie, la 7 februarie 1654 ţarul Alexei Mihailovici i-a 





” Radu Ştefan Vergatti, Matei Basarab şi postelnicul Constantin Cantacuzino, loc. cit. p. 105 şi urm. 

51 Cf. Aurelian Sacerdoțeanu [Şerban Răzeşul], Iarăşi despre mitropolitul Ignatie Sirbul, în „Biserica 
Ortodoxă Română”, nr. 11-12, 1964, p. 1085-1097. 

* Cf. Călători străini despre ţările române, vol. V, ed. cit., p. 374, 377. 

53 „Ce oameni au fost aceşti doi aicea, în ţara aceasta, ales Iordache vistiernicul, fără scrierea mea crez că va 
trăi numele lor în veci, într-această țară de pomenirea oamenilor, de om în om... Capite ca acelea abia de au 
avut ţara cândva sau de va mai avea” (Miron Costin, Letopiseţul Țării Moldovei de la Aron vodă încoace, în 
Opere, vol. I, publicat de P. P. Panaitescu, Bucureşti, 1958, p. 169). 

51 Cf. Călători străini despre ţările române, vol. V, ed. cit., p. 374, 377. 

55 Cf. Miron Costin, op. cit., p. 126. 

* Rac această afirmaţie, deoarece Ucraina este o denumire care arată o regiune de margine. În cazul de faţă, 
indică zona hotarului de răsărit a Regatului Poloniei. 

scris lui Matei Basarab”. A repetat ceea ce solicitase puţin înainte hatmanul Bogdan 
Hmelnițki în altă scrisoare către Matei Basarab. Ţarul, într-un limbaj şi o formă mult 
mai clare, voia o unire a tuturor ortodocșilor în lupta contra semilunei. Era o 
fundamentare a planului de lungă durată a expansiunii ruşilor către cucerirea 
Istanbulului. Ţara Românească accepta mult mai bine integrarea în acest plan 
convenabil Bisericii Ortodoxe şi marii boierimi. 

Au fost un proiect şi o direcţie trasate pentru politica Ţării Românești din a 
doua parte a secolului al XVII-lea până la instaurarea definitivă a domniilor fanariote. 
A fost meritul lui Matei Basarab de a fi înțeles care trebuia să fie orientarea țării sale, 
spre lumea ortodoxă, spre Europa orientală. Nu s-a scris până acum, dar şi în această 
direcţie, a liniei ortodoxe, domnul a fost un deschizător de drum. Din păcate, la 9 
aprilie 1654 domnul a pierit. Era bătrân, suferind din cauza rănilor provocate în lupta 
de la Finta, infectate artistic cu otrava picurată de boierii hicleni”5, mâhnit de intrigile 
mitropolitului Ştefan, pe care de altfel a mai avut puterea să-l caterisească””. Însă în 
acest domeniu, al politicii externe, al relaţiilor cu Europa orientală, domnul a avut grijă 
să lase urmaşi vrednici“, dintre care, poate, cel mai de seamă s-a dovedit stolnicul 
Constantin Cantacuzino“. 


MATEI BASARAB'S ORIENTATION TOWARDS THE EASTERN EUROPE 
Abstract 


The voivode Matei Basarab (1632-1654), one of the most important figures of 
the 17-th century in Walachia, was focused on Argeş & Muscel as main support in 
practicing his power . Here he had a strong church and faithful boyars he could rely on. 
Other basis for his approach were represented by the population of the cities, especially 
that of Pitești, who began to emancipate, as well as a strong agricultural basis capable 
to sustain the economy. From here he began to orient his policy toward the Eastern 
Europe. He oriented toward that side of Europe because he had been disappointed by 
the attitude of the Western Europe towards him. 


57 Cf. Istoriceskie sviazii narodov SSSR i Rumânii v XV-naceale XVIII v. Dokumenti i materiali, v treh 
tomah//Relaţiile istorice dintre popoarele URSS şi România în veacurile XV-începutul celui de-al XVIII-lea. 
Documente şi materiale în trei volume, tom II, 1633-1673, Moscova, 1968, p. 241-244. 

* Georg Krauss, Cronica Transilvaniei. 1608-1665, traducere şi studiu introductiv de G. Duzinchevici, E. 
Reus-Mârza, București, 1965, p. 160-162. 

* Hurmuzaki, XIV/1: 1320-1716, ed. N. Iorga, Bucureşti, 1911, p. 195-197. 

S Matei Basarab nu a avut norocul să poată impune pe tron un om dorit de el: Mihai Pătrașcu, nepotul lui 
Mihai Viteazul (înmormântat în Mănăstirea Comana, împreună cu mama lui, Anca), Istratie Leurdeanu 
(însurat cu Ilinca, sora lui Mihai Pătraşcu, deci şi ea nepoata lui Mihai Viteazul), Mateiaș (mort de tânăr, 
după ce fusese înfiat de Matei Basarab, nepot al soției domnului şi fiu al lui Udrişte Năsturel), Diicu 
Buicescu (o rudă a lui Matei Basarab dinspre mamă). 

S! Pentru activitatea lui de creator al cancelariei moderne a Țării Românești, v. R. Şt. Ciobanu (Vergatti), Pe 
urmele stolnicului Constantin Cantacuzino, ed. cit., p. 233-240 şi urm. 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXI, 2012 





JUPÂNIŢA DESPA HRISTODORA, STRĂ-STRĂNEPOATA 
BOIERILOR VLĂICULEŞTI DIN PISCANI-ARGEȘŞ ŞI 
PRESUPUSUL EI MORMANT DIN BISERICA ACESTUI SAT 


TEODOR DINA" 


Într-un articol publicat în revista Mitropolia Olteniei, distinsul cercetător, 
regretatul Radu Creţeanu, referindu-se la „Monumentele religioase de pe Valea Râului 
Doamnei”, printre care şi biserica „Sf. Nicolae” din Piscani (com. Dărmăneşti, judeţul 
Argeş), scoate în relief o serie de date cu privire la trecutul acestui important 
monument de cult creştin ortodox, multe dintre ele necunoscute, sau neconfirmate 
documentar până în prezent!. 

Deşi unele dintre datele prezentate nu sunt confirmate documentar, exemplu 
afirmaţia potrivit căreia biserica ar fi fost schit de călugăriţe, cu denumirea „Schitul 
Pisculeşti”, afirmaţie preluată din lucrarea cunoscutului istoric şi folclorist muscelean, 
Constantin Rădulescu-Codin: „Muscelul nostru” (1922), articolul menţionat devine 
interesant, în special, prin valoarea ipotezei cu privire la identificarea personajului 
înhumat în pronaosul bisericii”. 

Cităm: „Ca element de interes, în biserica din Piscani, trebuie menţionată şi o 
piatră de mormânt aflată în pronaos care, după elementele sculptate, în relief slab - o 
rozetă mare şi o cruce cu suport şi două braţe orizontale, din care una oblică - precum 
şi literelor din fragmentul de inscripţie conservat, este mult anterioară epocii de 
construcţie a bisericii, dovedind existenţa unui locaş de cult anterior”. 


” Piscani, judeţul Argeş. 

! Radu Creţeanu, Monumente religioase de pe Valea Râului Doamnei, în revista Mitropolia Olteniei nr. 1-2/ 
1969, p. 45. 

2 C. Rădulescu-Codin, Muscelul nostru, Tipografia Vlădescu Câmpulung, 1922, p. 48. Despre Schitul 
Pisculeşti (neidentificat până în prezent) vezi şi Fraţii Tunusli, Istoria politică şi geografică a Ţării 
Româneşti până la 1774, Bucureşti, 1863, p. 174, carte rară, în fondurile Bibliotecii Academiei Române. 
cercetată de autor la data de 10 august 1976. 

3 Biserica din Piscani a fost ctitorită iniţial de Vlaicu mare logofăt Piscanul între anii 1534-1536, în acelaşi 
timp cu biserica mânăstirii Valea (Țiţeşti-Argeş) ctitoria domnitorului Radu Paisie (1535-1545) la construcția 
căreia, împreună cu fraţii săi, Mihnea stolnic şi Badea sluger, a fost ispravnic din dispoziţia domnitorului. 
Mormântul din pronaos, a cărui lespede masivă dovedeşte cert că este mai veche decât actualul locaş de cult 
(reconstruit în secolul al XVIII-lea de către Epraxia monahia, stareţa schitului Valea Mare-Podgoria, 
împreună cu fraţii săi, Constantin Potoceanu şi lon „brat ego”) aparţine sigur ctitorului inițial, Vlaicu 
Piscanul, cum rezultă din cercetările efectuate de către arheologul prof. dr. Flaminiu Mârţu în 1971. 
Fragmentul de inscripție păstrat pe lespede (fiindcă restul scrisului de pe acesta a fost distrus, prin martelare, 
în secolul XIX, în disputa pentru moşii, dintre boierul Barbu Bellu şi Ioanichie Văleanu, stareţul mânăstirii 
Valea) conţine doar două cuvinte: „MIRCEA VOIVODA”, numele domnitorului Mircea Ciobanul, în timpul 
domniei căruia a fost lucrată lespedea respectivă pentru mormântul ctitorului Vlaicu Piscanul. 

Identificarea mortului este imposibilă deoarece, din motive necunoscute, întreaga 
inscripţie care era în chenar, a fost tăiată, rămânând numai două cuvinte: 
„(A)LIXANDRU VOIVODA”. Despre care Alexandru voievod este vorba şi căruia 
dintre boierii din Piscani, atestaţi între 1568 (începutul domniei lui Alexandru Mircea) 
şi 1627 (sfârşitul domniei lui Alexandru Coconul) trebuie atribuită piatra (de mormânt, 
n.ns.) este bineînţeles, greu de precizat”. Cu titlu de ipoteză ne-am putea gândi la 
Jupaniţa Despa, stră-strănepoata lui Mihnea pârcălab, fratele lui Vlaicu mare logofăt 
Piscanul care, se ştie, că a murit în anul 1623, când domnea (în Ţara Românească, 
n.ns.) Alexandru Coconul. Date comunicate de Dan Pleşia”?. 

Înainte de a o identifica pe „Jupaniţa Despa”, stră-strănepoata lui Mihnea 
pârcălab din Piscani, pe care „o cunoaştem” cert din conţinutul documentului din 25 
iulie 1631, căreia ilustrul profesor Radu Creţeanu îi atribuie (ipotetic!) mormântul din 
pronaosul bisericii din Piscani, se cuvine să amintim de adevăratul beneficiar al acestui 
locaş de veci, Vlaicu mare logofăt Piscanul, precum şi despre moartea tragică a 
acestuia, la 1 octombrie 1544. 

Se ştie că Vlaicu a îndeplinit iniţial funcţia de clucer, în domnia lui Radu de la 
Afumaţi. 

Asemenea, datorită calităţilor sale, a fost înălţat în treapta de mare logofăt în 
timpul domniei lui Vlad Vintilă (1532-1535), funcţie pe care a îndeplinit-o şi în prima 
jumătate a domniei lui Radu Paisie (1535-1545). 

În aceşti ani de vârf ai carierii sale politice, pe lângă domnitorii menţionaţi, 
Vlaicu a devenit un boier bogat, cumpărând mai multe moşii, sate şi părţi de sate, 
printre care (în 1532) şi „din Piscani, jumătate, şi din a doua parte, a şasea parte...”€. 

Din păcate, cu toată atenţia de care se bucura din partea domnitorului Radu 
Paisie, care l-a menţinut în treapta de mare logofăt (şeful cancelariei domneşti) şi i-a 
încredinţat chiar conducerea lucrărilor de reconstrucţie a ctitoriei sale, mânăstirea 
Valea, boierul din Piscani nu s-a arătat loial până la sfârşit voievodului. 

„... În vara anului 1539 a avut loc încercarea lui Şerban Banul din Izvorani 
(...) de a-l scoate din domnie pe Radu Paisie. Silit inițial să părăsească domnia, 
voievodul se reîntoarce cu ajutor otoman şi se răzbună crunt pe boierii „hicleni” cărora 
le confiscă averile””. 

Vlaicu din Piscani deşi nu a luat parte făţiş la încercarea de scoatere din 
domnie a voievodului legiuit, de către rebelii conduşi de Banul Craiovei, Şerban din 
Izvorani, este bănuit ca partizan al acestora şi, treptat (în câteva luni) a fost 
marginalizat, după 15 octombrie 1540 fiind eliminat din Sfatul Domnesc. 

După eliminarea din Sfatul Domnesc, fostul mare logofăt se retrage pentru 
scurt timp de la Târgovişte la conacul său de la Piscani, pentru a se ocupa de averile 





* După anul 1623, respectiv, după moartea boierilor Vlăiculeşti, când moşia Piscani a intrat în stăpânirea 
mânăstirii Valea, până la începutul secolului XX, când s-au stabilit boierii Crăsăneşti, nu au mai fost boieri în 
acest sat. Partea de est a satului cu moşia din „Lunca Mânăstirii” şi cu Dealul Iudei au fost administrate de 
vechili ai mânăstirii Valea, iar partea de vest, cu moşia din Lunca Râului Doamnei au rămas în stăpânirea 
moşnenilor piscăneni, până în primele decenii ale secolului XIX, când au intrat în stăpânirea vistierului 
Ştefan Bellu. 

” Radu Creţeanu, loc. cit. p. 45. 

* Documente privind istoria României (D.L.R.) B. sec. XVI. vol. IL. p. 115-118. 

7 Stoica Niculăescu, Domnia lui Radu Paisie voievod, Craiova, 1938, p. 20. 

sale, puse acum în dispută de către noii dregători domneşti ai lui Radu Paisie. Un 
document din 29 aprilie (1541-1544?) emis de cancelaria lui Radu Paisie pentru Borcea 
şetrar şi Radu vistier (din Goleşti) întăreşte acestora stăpânirea „peste toate averile ce 
le-au ţinut Părşanu vornic şi Vlaicu (mare) logofăt (...) anume, Vierăşul şi Mărăcinenii, 
cu morile şi alte averi, şi ţiganii, şi morile de la Goleşti ce au fost ale lui Vlaicu (mare) 
logofăt...”:. 

Cu siguranţă toate averile „rău agonisite” de Vlaicu Piscanul, cumpărate sau 
dobândite de acesta prin danii domneşti „pentru dreaptă şi credincioasă slujbă” au fost 
confiscate pe seama domniei şi dăruite apoi altor dregători credincioşi domnitorului. 

Domeniul Vlăiculesc, constituit în decurs de două decenii, din mai multe 
moşii şi sate (17 sate, 17 părţi de sate, 3 munţi, 7 mori şi 26 de sălaşe de ţigani robi) 
începe acum să se destrame, nemaiputând fi reconstituit vreodată de către urmaşi . 

O nouă încercare a boierilor ostili lui Radu Paisie, de a-l scoate din domnie şi 
a-l înlocui cu un domn favorabil intereselor lor, a avut loc în iunie 1544. Fugar în 
Transilvania, în 1543, Vlaicu Piscanul se raliază şi el cu pretendentul Laiotă Basarab şi 
cu pribegii munteni care se alăturaseră acestuia: Stroe din Floreşti, Stanciu, fiul lui 
Toma din Pietroşani (Prahova), Manole, Mihalcu şi încă mulţi alţii!0. 

„ar aceştia împreună cu Laiotă vodă, care era acolo fecior de domn, însoţiţi de 
o trupă de mercenari, au intrat în ţară. În prima luptă dintre (mercenarii lui) Laiotă şi 
(oştile lui) Radu Paisie, a biruit Laiotă şi a luat domnia la Târgovişte. În acest timp a 
înălțat pe Stroe spătarul la rang de mare Ban al Craiovei, iar pe Stanciu postelnic, la 
rang de mare vistier...” 

„Radu vodă - completează cronica ţării - a fugit cu boierii la Nicopol şi a venit 
domn Laiotă Basarab (...) lar peste două luni iarăşi a venit (Radu Paisie, n.ns.) cu 
mulţime de turci, şi a avut (iarăşi) război cu Laiotă, la Fântâna Țiganului, şi a fost 
izbânda Radului vodă” !”. 

În această luptă „... Laiotă Basarab a fost tăiat luptând (în luptă, n.ns.) şi tăiaţi 
au fost de Radui Paisie şi toţi boierii prinşi alături de Laiotă ca: Vlaicu logăfot din 
Piscani, Stroe Banul şi Stanciu vistier...” 5. 

Oricât de sumar, lucrarea lui Stoica Niculăescu şi alte lucrări apărute în timp, 
bazate pe documente şi cercetări în teren, au consemnat că lupta de la „Fântâna 
Țiganului” a pus punct biografiei lui Vlaicu mare logofăt Piscanul, acesta fiind prins 
împreună cu învinşii şi tăiat odată cu aceştia din porunca domnitorului Radu Paisie'?. 

Deşi „ctitor” al mânăstirii Valea, la reconstrucţia căreia fusese ispravnic, în 
1535, şi căreia îi făcuse danie încă din timpul vieţii jumătate din satul Racoviţa 
(Mioveni-Argeş) „... şi cu moara şi cu un sălaş de ţigani, anume Grozea cu copiii 





5 D.L.R.,B. sec. XVI. vol. IL. pag. 278. 

” În 1532, Vlaicu clucer stăpânea 3 sate, 6 silişti (părţi de sate) 2 munţi şi 6 sălaşe de ţigani, iar în anul 1540, 
când a fost eliminat din Sfatul Domnesc, stăpânea 17 sate, 17 silişti, 3 munţi, 7 mori şi 26 sălaşe de ţigani 
robi, conf. D.I.R., B. sec. XVI, vol. II, Introducere, p. 16. 

107. C. Filitti, Banatul Olteniei şi Craioveșştii, în Arhivele Olteniei, nr. 11/ 1932, p. 170. 

!! Stoica Niculăescu, op. cit. p. 21. 

"2 Letopiseţul Cantacuzinesc (cronicari munteni) vol. L. 1961. p. 116. 

15 Stoica Niculăescu, op. cit. p. 21. 

'+ Ion Nania, Date noi cu privire la lupta de la Fântâna Țiganului, în Studii şi comunicări de istorie, 
Bucureşti, 1965, p. 375-379. 

15 Valentin Gheoca, Radu Paisie, un domnitor controversat, în Magazin istoric, nr. 3/1985, p. 27-30. 

lui...” Vlaicu Piscanul nu a fost înmormântat în acest locaş de cult. Radu Paisie, 
ctitorul principal, împotriva căruia Vlaicu complotase împreună cu învinşii de la 
Fântâna Țiganului, nu a permis ca „trădătorul Iuda” să-şi afle odihna veşnică în locaşul 
ctitorit de el!€. 

Mormântul lui Vlaicu Piscanul, în biserica din Piscani, ctitorită de el, a fost 
determinat cert de către arheologul Prof. Dr. Flaminiu Mârţu, fost director al muzeului 
orăşenesc C-lung, adus special de autor în anul 1976, când au fost cercetate la suprafaţă 
şi urmele conacului său, în „Deal la Dospina”. 

Acest mormânt din pronaosul bisericii actuale din Piscani a stat mult în atenţia 
cercetătorilor, cu toţi fiind de acord că acesta aparţine ctitorului principal al locaşului 
de cult, fără însă, a-l şi nominaliza pe acesta din lipsa unor date istorice certe. 

Fragmentul de inscripţie păstrat pe lespedea masivă care acopere enigmaticul 
mormânt al ctitorului, a fost eronat citit şi interpretat, fapt ce a generat o serie de 
contradicții cu privire la persoana celui care îşi doarme, de peste 460 de ani, somnul de 
veci în biserica închinată marelui ierarh Nicolae al Mira Lichiei. 

Unii cercetători, citind (eronat) fragmentul de inscripţie păstrat, respectiv: 
„(ADLIXANRU VOIVODA” au concluzionat că este vorba de domnitorul Alexandru 
Ipsilanti (1774-1782) în timpul căruia ar fi putut trece la „cele veşnice” ctitorul 
restaurator din sec. XVIII, Constantin Potoceanu '. Studiul, cu multă seriozitate, al 
unor documente inedite din fondul mânăstirii Valea, coroborate cu cercetări în teren, au 
confirmat ipoteza că urmele conacului din Dealul Iudei, ca şi mormântul din pronaosul 
bisericii, aparţin lui Vlaicu mare logofăt Piscanul. 

Dacă pe lespedea mormântului din pronaos ar fi scris Alexandru voievod, şi 
acesta ar fi fost un domnitor în timpul căruia a decedat Constantin Potoceanu, ctitorul 
din secolul XVIII, a cărui moşie, rămasă bisericii din Piscani (închinată schitului Valea 
Mare-Podgoria) şi preluată prin schimb de către marele vistier Ştefan Bellu, în 1817, se 
pune firesc întrebarea; cine şi de ce a distrus inscripţia de pe lespedea de mormânt? 

Călugării de la Valea, vecini cu moşia lui Belu? În nici un caz, fiindcă biserica 
era (rămasă) pe moşia lor încă din 1577, de când a fost „închinată” de către Vlaicu 
logofăt (cel mic). În faţa bisericii era încă din 1707 piatra de hotar între cele două 
moşii, menţionată în timpul a cel puţin trei hotărnicii: 1707, 1736 şi 1777. 

Barbu Bellu? În nici un caz. Tabloul ctitorilor cu portretele Potocenilor 
(nemaivorbind de actele de care dispunea) demonstra cert că biserica era ctitorită (în 
sec. XVIII) de Potoceanu şi sora sa Epraxia monahia „chiar pe moşia lor”, acum în 
stăpânirea lui Barbu Bellu, prin schimbul de moşii făcut de bunicul său (Ştefan Bellu) 
cu călugărițele de la schitul Valea Mare în 1817”. 





1 În biserica mânăstirii Valea este înmormântată soţia acestuia „logofetiţa Neaga”, fiul adoptiv al acestuia, 
Vlaicu logofăt (cel mic) şi soţia acestuia Moma, călugărită sub numele de „Monahia Maria”. Cercetări 
recente (din păcate, foarte sumare) executate de prof. dr. Spiridon Cristocea, director general al Muzeului 
Judeţean Argeş, au descoperit şi mormântul jupaniţei Anca, mama lui Vlaicu Piscanul, trecută la cele veşnice 
în anul 1536, când fiul său, marele logofăt, era în grațiile domnitorului ctitor Radu Paisie. 

1 "Teodor Dina, Taina vechilor zidiri, Piteşti, 2012, p. 67. 

'% Radu Creţeanu, loc. cit. p. 48. 

1% Arhivele Naţionale Bucureşti, Manuscrisul nr. 683 (Condica de moşii Ştefan Bellu, 1817) fila 96. Copia în 
colecţia autorului. 

Şi dacă lucrurile s-au lămurit, fragmentul de inscripţie păstrat pe lespedea de mormânt: 
„MIRCEA VOIVODA”, reprezentând numele domnitorului Mircea Ciobanul (1545- 
1559, cu întreruperi) în timpul căruia a fost lucrată şi pusă pe mormântul lui Vlaicu 
Piscanul, ucis pentru trădare cu câteva luni înainte de venirea la tron a acestuia, (17 
martie 1545) se pune firesc întrebarea: Cine era jupaniţa Despa şi de ce s-a presupus că 
mormântul din pronaosul bisericii din Piscani îi aparţine? 

Se ştie că în anul 1532, s-au puţin mai înainte, Vlaicu clucer (mai târziu mare 
logofăt) împreună cu fraţii săi, Mihnea pârcălab şi Badea slujer, au cumpărat de la 
moşnenii piscăneni „din Piscani jumătate, iar din a doua parte, a şasea parte” cum 
rezultă din hrisovul din 29 decembrie 1532”. Întrucât Badea slujer s-a căsătorit la 
Găvăneşti, „pe apa Teleormanului” stăpânirea efectivă a moşiei Piscanilor a rămas 
fraţilor săi Vlaicu clucer şi Mihnea pârcălab. 

Deşi locuia cu familia la Târgovişte, în preajma domniei, unde avea un rol 
deosebit, fiind iniţial clucer, iar mai târziu mare logofăt, Vlaicu a acordat un interes 
deosebit moşiei de la Piscani, construind aici conac şi dependinţe gospodăreşti, o 
„curte” de fapt, cu rol de reşedinţă rurală, cum aveau toţi boierii mari din vremea sa. 

Tot el a ctitorit şi biserica din acest sat între anii 1534-1536, în care a fost şi 
înmormântat, după tăierea sa, pentru trădare, la 1 octombrie 1544.1) Neavând copii, 
Vlaicu Piscanul a înfiat pe nepotul său, Vlaicu (cel mic) fiul fratelui său Mihnea 


pârcălab „„... pe care l-a făcut fiu al său, lăsându-i toate averile sale, iar Vlaicu, nepotul 
său, să-i facă lui pomeni după moarte”. 
La rândul său, Vlaicu (cel mic) neavând nici el copii, „.... a lăsat la moartea sa, 


toate averile sale, soţiei sale Moma, însă numai cât va fi ea vie, iar după moartea ei, 
toate aceste averi să-i fie sfintei mânăstiri Valea...”7. 

Aşadar, toate averile lui Vlaicu mare logofăt Piscanul (sate, moşii, mori pe 
apă, sălaşe de ţigani robi etc.) împreună cu moşia de la Piscani „jumătate, şi din a doua 
parte, a şasea parte” au intrat în stăpânirea mânăstirii Valea, prin „dania” făcută de 
Vlaicu (cel mic) înainte de moartea sa fără urmaşi. 

Mihnea pârcălabul, fratele lui Vlaicu Piscanul, a avut doi fii: pe Vlaicu (cel 
mic) logofăt de cancelarie, şi pe Mihnea armaşul. Vlaicu cel mic, împreună cu Moma, 
soţia sa, au fost înmormântați la mânăstirea Valea, mormintele lor fiind descoperite în 
timpul cercetărilor arheologice din anul 1969”. 

Mihnea armaşul (fiul lui Mihnea pârcălab) a stăpânit doar jumătate din averile 
tatălui său, neavând drept de succesiune la averile unchiului său Vlaicu Piscanul, averi 
pe care acesta le-a lăsat cu testament nepotului său Vlaicu cel mic. 

Neavând nici el copii (eu am şapte!) a lăsat la moartea sa, partea sa de moşie 
din Piscani, la doi nepoți colaterali: Hristodor diaconul şi Dumitru logofăt din 
Târgovişte. Acestor nepoți ai lui Mihnea armaşul, le confirmă Mihai Viteazul printr-o 





% Teodor Dina - Biserica „Sf. Nicolae” din Piscani-Argeş, Piteşti, 2010, p. 20-25. 

NOTĂ. Profesoara Adela Păunescu, fiica învățătorului emerit Vasile Popescu din Retevoieşti (Pietroşani) 
Argeş, m-a informat că printre documentele păstrate de la tatăl său există o notă din care rezultă că Vlaicu 
Piscanul, împreună cu învinşii de la Fântâna Țiganului, au fost reţinuţi câteva luni (din iunie până la 1 
octombrie 1544) la Mânăstirea Tismana-Gorj. 

” DLR, B. sec. XVII. vol. IV. p. 308. 

* Flaminiu Mârţu, Mânăstirea Valea (Ţiţeşti-Argeş) în lumina controverselor istoriografice şi a cercetărilor 
arheologice, în Mitropolia Olteniei, nr. 7-9/ 1971, p. 630-640. 

„carte”, din 16 martie 1595, stăpânirea asupra acestor proprietăţi funciare, amenințate 
de călugării de la mânăstirea Valea, care insistau, de jure şi de facto, să acapareze 
întregul domeniu Vlăiculesc din Piscani. 

Hristodor diaconul şi fratele său Dumitru logofăt, nepoţii lui Mihnea armaşul, 
au locuit efectiv o mare parte din viaţă la Târgovişte, în capitala ţării. Ei nu au venit la 
dreptul de moştenire din Piscani decât în momentul în care partea lor de moşie 
(arendată, desigur unor moşneni locali) a fost ameninţată cu acapararea de către 
mânăstirea Valea, efectiv după moartea boierilor Vlăiculeşti. 

În anul 1595, în divanul prezidat de Mihai Viteazul, ei câştigă o judecată cu 
mânăstirea Valea, iar în timpul domniei lui Radu Şerban (1602-1610) îşi „aleg” partea 
lor de moşie din „rămăşiţele” domeniului Vlăiculesc, şi o stăpânesc până în toamna 
anului 1623, când, printr-o judecată arbitrară, Alexandru Coconul şi tatăl său, Radu 
Mihnea, domnitori ai Țării Româneşti, dau câştig de cauză mânăstirii. 

„... am cercetat şi am judecat după dreptate şi după lege - cităm din hrisovul 
lui Radu Mihnea - şi am adeverit că umblă (nepoţii lui Mihnea armaşul, n.ns.) cu cărți 
(acte) mincinoase, şi nu au nici o treabă cu satul Piscani. Aşa au rămas de lege şi de 
judecată, Radu, Tudora şi Tudpran (copiii lui Hristodor diaconul şi Dumitru logofăt, 
n.ns.) înaintea domniei mele. Şi am dat domnia mea ca să fie moşia Piscani sfintei 
mânăstiri Valea...”%. 

Dumitru logofăt „din Piscani” a locuit cu familia mult timp la Târgovişte, fiind 
logofăt de cancelarie, având şi modeste proprietăţi funciare (ogradă cu pomi şi răzoare 
cu vie) pe Dealul Târgoviştei, cum cităm dintr-un document din 25 iulie 1631%. 

A fost căsătorit cu Dobra din Româneşti (com. Bălileşti-Muscel) cu care a 
avut doi copii: Radu şi Tudoran, menţionaţi în hrisovul din 2 septembrie 1623, când au 
pierdut dreptul de moştenire în Piscani. A decedat tânăr „când a fost în zilele lui Şerban 
voievod” (Radu Şerban, n.ns.) în anul 1602, fiindcă în anul următor, soţia sa „jitelniţa 
Dobra”, văduvă fiind, cumpăra singură părţi de moşii în satele Negreni şi Tămăşeşti 
(Dârmăneşti) 5. 

După moartea lui Dumitru logofăt din Piscani, Dobra s-a recăsătorit cu Badea 
din Româneşti şi a mai dat naştere la doi copii: Leca şi Paraschiva, pe care (mai târziu) 
îi găsim în judecată cu Radu, fratele lor vitreg, în divanul prezidat de Matei Basarab”. 

„Fiindcă Badea din Româneşti, după moartea lui Dumitru logofăt din Piscani, 
a luat-o pe Dobra şi a făcut-o soţia lui. Şi a cheltuit Badea toată strânsura şi toată 
averea lui Dumitru logofăt, şi hainele şi sculele (bijuteriile, n.ns.) lui toate...””. 

Amândoi, şi Badea şi Dobra, au decedat, în condiţii neelucidate complet, în 
timpul domniei lui Leon Tomşa (1630-1632). 

Hristodor diaconul, era fratele mai mare al lui Dumitru logofăt din Piscani. 
Amândoi au locuit mult timp la Târgovişte unde, pe lângă funcţiile pe care le deţineau 


5 DIR. B. sec. XVII, vol. IV, p. 308. Mânăstirea Valea, beneficiara averilor lui Vlaicu Piscanul nu avea 
nici un drept juridic asupra averilor lui Mihnea pârcălab (fratele său) respectiv, nepotul său, Mihnea armaşul, 
care, neavând copii, le-a lăsat moştenire la doi nepoți colaterali. Hristodor diaconul şi Dumitru logofăt. 

“ Documenta Romaniae Historica (D.R.H.), vol. XXIII, doc. 259, din 25 iulie 1631. 

% DLR, B. sec. XVII. vol. L. p. 350. 

% D.R.H. vol. XXIII, doc, 278. 

” Ibidem. 

(primul eclesiast, celălalt logofăt de cancelarie) au avut şi modeste proprietăţi funciare 
în afara oraşului. 

Nu ştim, din păcate, cu cine a fost căsătorit. Documentele de care dispunem 
sunt sărace în conţinut (uneori contradictorii) de aceea se impun a fi acceptate cu 
prudenţă. Ştim sigur că a avut 3 fete (eu am 7!) două căsătorite cu funcţionari din 
treptele inferioare ale aparatului de stat feudal: Mitrea pitar şi Cârstea logofăt din 
Căţăiani „ale căror jupânese sunt vere primare cu Radu, fiul lui Dumitru logofăt” şi una 
mai mică, Despa (Despina) născută mai târziu, prin 1603-1604, care a fost înfiată de 
Dragomir din Târgovişte. 

„... Scris-am şi mărturisim cu această carte a noastră - cităm din documentul 
din 25 iulie 1631 - ca să fie la mâna lui Nica căpitan, ca să se ştie că a cumpărat el 4 
(patru) răzoare cu vie în Dealul Târgoviştei, pe coasta Mânăstirii Dealul, den jos, de la 
Dragomir, care fost tatăl de suflet al Despei, fata lui popa Hristodor, fratele lui Dumitru 
logofăt din Piscani (...) Pentru că aceste 4 răzoare de vie, fost-au moşie lui popa 
Hristodor. Deci la apropiatul lui de moarte, le-a dat fiicei sale Despa, şi a dat-o şi pe 
Despa, mică de numai două săptămâni, fată de suflet lui Dragomir, pentru lipsă şi de 
sărăcie, în zilele lui Şerban voievod (Radu Şerban, 1602-1610 n.ns.) 

Şi au hrănit-o Dragomir pe Despa 20 de ani, până ce s-a căsătorit lar apoi, la 
vremea ei de moarte, pentru multă căutare şi bine ce au avut de la Dragomir (sic/) i-au 
dat şi i-au lăsat ea aceste 4 răzoare (cu vie) pentru pomană, ca să-i fie lui de moşie. 
Apoi Dragomir le-a vândut lui Nica căpitanul, cum scrie mai sus (...) 

Iar după aceea, când a fost în zilele domnului nostru Leon voievod (Tomşa, 
1629-1632, n.ns.) după moartea lui Dragomir, un nepot al popii Hristodor, anume 
Radu, fiul lui Dumitru logofăt din Piscani, el a scornit pâră pentru această vie şi s-a 
judecat cu Nica căpitanul, în divan, înaintea domnului nostru...” %. 

Aşadar, Despa, fiica lui Hristodor diaconul, a decedat înaintea lui Dragomir, 
tatăl său vitreg, care (din dragoste!) îi răpise şi cele 4 răzoare cu vie lăsate de tatăl său, 
Hristodor, când a dat-o de suflet. 

Nu ştim, din păcate, cu cine a fost căsătorită. Ştim sigur că a decedat foarte 
tânără, în timpul domniei lui Alexandru Coconul, prin 1623-1624, cum rezultă din 
documentul din 25 iulie 1631. Nu a fost (în nici un caz) înmormântată în pronaosul 
bisericii din Piscani, locurile de veci în locaşurile de cult fiind rezervare ctitorilor 
acestora. 

Ea nu poate fi confundată cu Despa vistierniceasa, soţia lui Iane, vistierul lui 
Leon Tomşa şi Matei Basarab, aceasta fiind grecoaică, ca şi soţul său, înmormântat la 
mânăstirea Valea”. 

La data de 23 iulie 1643, domnitorul Matei Basarab (1632-1654) o scuteşte de 
dijmă, respectiv de impozit „„... de stupi, de oierit, de goştinărit, de cai de olac, de toate 
dăjdiile şi de toate mâncăturile, câte sunt în ţara domniei mele, deoarece este străină şi 
săracă şi fără soţ şi feciori, ajungând-o vremea bătrânețţii aici în ţară. 





% D.R.H. (1630-1632) vol. XXIII, doc. 259 cercetat la Biblioteca judeţeană Piteşti, 19 iulie 1993. NOTĂ. 
Radu, fiul lui Dumitru logofăt din Piscani era văr primar cu Despa-Despina, părinţii lor fiind fraţi. Întrucât 
Despa mai avea două surori, căsătorite, cererea lui pentru aceste 4 răzoare cu vie pare nejustificată. 

* Flaminiu Mârţu - loc. cit. p. 42. NOTĂ. Despa vistierniceasa şi soţul său Iane vistier, au avut conac chiar în 
apropierea bisericii din satul Hârteşti (Bucşeneşti, com. Țiţeşti- Argeş) păstrat acum ca rezervaţie arheologică, 
cercetată de mai multe ori (la suprafață) de autorul acestui articol. 

Şi cât va fi în viaţă să stea în căscioarele rămase de la bărbatul ei, iar după 
moartea ei, acestea să rămână mânăstirii Valea, după cum au fost făgăduite”. 

Căscioarele, despre care menţionează Matei Basarab în „cartea” sa din 23 iulie 
1643, „făgăduite” de Iane vistier mânăstirii Valea, pentru a i se îngădui să-şi afle 
„odihna veşnică” în sfântul locaş şi pentru a fi pomenit la „sfântul jertfelnic cât va fi 
sfânta mânăstire” au fost „închinate” în 1647, de Despa, mânăstirii Cotroceni, ctitoria 
Cantacuzinilor. 

Nemulţumiţi de atitudinea a vistiernicesei, văduva lui Iane grecul, călugării de 
la Mânăstirea Valea o cheamă în judecată pentru a câştiga dreptul lor de proprietate, 
rămas de la acesta, susținând că Despa, neavând copii, sau alți moştenitori direcţi, nu 
putea stăpânii decât o singură cameră din locuinţa-conac până la moartea sa”. 

Încurajată de puternica familie a cantacuzinilor munteni, Despa nu se lasă 
intimidată de călugării de la Valea, şi la 22 aprilie 1670, dăruieşte lui Şerban 
Cantacuzino, viitorul domn (1678-1688) satul Hârteşti, „cu casele de piatră” şi cu 
biserica din apropiere”. 

Decedată după această „dăruire” către mânăstirea Cotroceni, care a generat un 
lung conflict între cele două aşezăminte monahale, Despa va fi fost înmormântată în 
preajma bisericii din Hârteşti (Bucşeneşti) aproape de conacul său. 


THE YOUNG TIILED LADY DESPA HRISTODORA, THE GREAT- 
GREAT-GRANDAUGHTER OF THE VLĂICULEŞTI BOYARS FROM 
PISCANI-ARGEŞ AND HER SUPPOSED TOMB FROM THE 
VILLAGE CHURCH 
Abstract 


Based on archive documents the author tries to contribute to the finding of the 
real tomb of the young titled lady Despa Hristodora. The great professor Radu 
Creţeanu (hypothetically!) considers that the tomb from the narthex of the church from 
Piscani is hers, the great-great-grandaughter of Mihnea chief magistrate from Piscani, 
who we certainly know from the document from 25 July 1631. 

The person buried in this tomb seems to be, though, Vlaicu Great Chancellor 
Piscanul, after his tragic death, on the 1-st of October 1544. He was high lord steward 
at the beginning of his career, under the reign of Radu de la Afumaţi. 

The tomb of Vlaicu Piscanul, in the church from Piscani, that he himself had 
founded, was certainly discovered by the archaeologist Professor Flaminiu Mârţu 
Ph.D., ex-manager of the Câmpulung City Museum. 





3 Arhivele Naţionale Bucureşti, Mânăstirea Valea, fotocopie, XVII/3, 1643, traducere de prof. dr. Nicolae 
Leonăchescu. Vezi şi „Catalogul documentelor Țării Româneşti din Arhivele Statului Bucureşti, vol. V. doc. 
nr. 1086, în colecţia autorului. 

51 Vicenţiu Daniel Pascu, Gabriela Olteanu, Bianca Floriana Pascu, Însemnări monografice, Comuna Țiţeşti, 
judeţul Argeş, Editura Tiparg, 2007, p. 40. 

* Idem, p. 48. 

CRIZA POLITICĂ DIN ȚARA ROMÂNEASCĂ ŞI ATITUDINEA 
MARILOR PUTERI, UNGARIA ŞI IMPERIUL OTOMAN, IN 
PRIMA JUMĂTATE A VEACULUI AL XV-lea 


LUCIAN CONSTANTIN PALADE” 


După moartea lui Mircea cel Bătrân, pentru Țara Românească a început o 
perioadă de criză politică, statele vecine, Ungaria şi Imperiul Otoman, găsind prilejul să 
intervină frecvent în politica sa internă”. 

Un izvor important cu privire la situaţia politică internă a Țării Româneşti în 
răstimpul 1418-1456 este reprezentat de Cosmografia lui Aeneas Sylvius Piccolomini, 
cunoscut ca papă sub numele de Pius al II-lea (1458-1464): „Printre valahi în vremea 
noastră au fost două facţiuni, una a Danilor şi cealaltă a Dragulilor, dar cum aceştia 
erau mai slabi decât Danii şi erau asupriţi de ei în tot felul, au chemat pe turci în ajutor 
şi, ajutaţi de forţele acestora, au zdrobit pe Dani aproape nimicindu-i. lar Danii, 
primind ajutor de la loan de Hunedoara, care cârmuia Ungaria, acesta «prin acţiunea sa> 
nu i-a reinstalat într-atât pe aceia, cât a dobândit pentru sine însuşi glorie şi bogății, ca 
unul care, smulgând pământurile Danilor de sub puterea turcilor, le-a ocupat el, 
reţinându-le ca posesiuni perpetue pentru sine şi pentru urmaşii săi””. 

Potrivit mărturiei lui Pius al II-lea, desele schimbări în scaunul domnesc al 
Țării Româneşti în perioada 1418-1456 s-au datorat confruntării interne dintre două 
grupări rivale, una a sprijinitorilor „Danilor” (Dăneştilor-urmaşii lui Dan 1), cealaltă a 
susținătorilor  „„Dragulilor” (Drăculeştilor - descendenţii lui Mircea cel Bătrân, 
desemnaţi după numele lui Vlad Dracul)”. 

La 25 august 1419, regele Ungariei, Sigismund de Luxemburg, a hotărât să 
declanşeze o ofensivă antiotomană”. Probabil că tot acum, Mihail 1 (1418-1420) a 
încetat să mai plătească tribut turcilor“. 





” Liceul cu Program Sportiv, Câmpulung. 

! Vasile Pârvan, Istoria statelor româneşti până la 1526, în Idem, Studii de istorie medievală şi modernă, 
ediţie îngrijită, note şi indici de Lucian Nastasă, Bucureşti, Ed. Ştiinţifică şi Enciclopedică, 1990, p. 217; 
Ştefan Ştefănescu, Țara Românească de la Basarab I „Întemeietorul ” până la Mihai Viteazul, Bucureşti, Ed. 
Academiei, 1970, pp. 59-60; Lucian Constantin Palade, Relaţiile Țării Româneşti cu Ungaria şi Imperiul 
Otoman în secolul al XV-lea, ediţia a II-a, Bucureşti, Ed. Ars Docendi, 2011, pp. 33-47. 

2 Aeneas Sylvius Piccolomini, Cosmografia, în Călători străini despre Țările Române, vol. L, volum îngrijit 
de Maria Holban (redactor responsabil), Bucureşti, Ed. Ştiinţifică, 1968, p. 472 şi p. 474. 

3 A se vedea A. D. Xenopol, Lupta între Drăculeşti şi Dănești, în Analele Academiei Române. Memoriile 
Secţiunii Istorice, seria a II-a, tom. XXX, Bucureşti, 1907, pp. 183-272; Ştefan Andreescu, Vlad Țepeș 
(Dracula). Între legendă şi adevăr istoric, ediţia a II-a, Bucureşti, Ed. Enciclopedică, 1998, p. 14. 

1 lie Minea, Informaţiile româneşti ale cronicii lui lan Dlugosz, laşi, Inst. de Arte Grafice „Viaţa 
Românească”, 1926, p. 16. 

Avertizat de ameninţarea care se profila la Dunărea de Jos, sultanul Mehmed | 
a trimis o armată condusă de bes-ul de Vidin împotriva Severinului, dar, după ce a 
distrus această cetate, a fost respinsă peste Dunăre de comitele de Timişoara, Pipo 
Spano de Ozora!. 

În august 1419, domnul Țării Româneşti, având sprijinul regelui Ungariei, a 
respins atacul turcesc îndreptat împotriva Banatului de Severin. 

Cu scopul de a întări apărarea Transilvaniei dinspre sud, în toamna anului 
1419, Sigismund de Luxemburg a anexat Severinul” şi castelul Bran" la Ungaria. Cum 
pe bună dreptate a observat istoricul E. Denize, „acest comportament anexionist din 
partea Ungariei în dauna statelor creştine mai mici cu care trebuia să se alieze pentru a 
putea lupta cu succes împotriva turcilor, nu a făcut decât să semene suspiciuni şi 
neîncredere în rândul acestora, să fie o frână în calea realizării unei adevărate coaliţii 
creştine antiotomane”!!. 

După ce pacificase provinciile asiatice şi înăbuşise mişcarea bedreddinistă, 
sultanul Mehmed I a organizat „un mare război sfânt” împotriva Ţării Româneşti, 
întrucât domnul acesteia „s-a răzvrătit din nou, devenind neascultător şi a încheiat 
înţelegere cu craiul unguresc”, încălcând astfel „tratatul (ahid) şi pactul (misak)” 
încheiat cu Poarta!7. Pornită în aprilie sau la începutul lunii mai 1420'%, expediţia, 
realizată prin cooperarea flotei cu armata de uscat, a antrenat efective impresionante, 
conduse de însuşi sultanul Mehmed 1“. În acest sens, cronicarul turc, Kodja Husein, a 
relatat: a fost strânsă „oastea de Anatolia, cu oştile principilor de Karaman şi 
Kastamonu şi oastea de Rumelia, cu toţi conducătorii şi emirii lor şi cu gazii!* şi 


acângii şi cu toată oastea de pedestraşi”€. 


5 Constantin Rezachevici, Cronologia domnilor din Țara Românească şi Moldova a. 1324-1581, vol. |, 
Secolele XIV-XVI, Bucureşti, Ed. Enciclopedică, 2001, p. 84. 

* Viorica Pervain, Lupta antiotomană a ţărilor române în anii 1419-1420, în Anuarul Institutului de Istorie şi 
Arheologie Cluj-Napoca, tom. XIX, 1976, p. 61. 

7 Eugen Denize, Românii între leu şi semilună. Relaţiile turco-veneţiene şi influenţa lor asupra spaţiului 
românesc (sec. XV-XVI), Târgovişte, Ed. Cetatea de Scaun, 2003, p. 34. 

8 Ştefan Ştefănescu, Țara Românească de la Mircea cel Bătrân până la Vlad Ţepeş (1418-1456), în Istoria 
Românilor, vol. IV, De la universalitatea creştină către Europa „patriilor”, Ştefan Ştefănescu şi Camil 
Mureşanu (coord.), Bucureşti, Ed. Enciclopedică, 2001, pp. 304-305. 

” Constantin C. Giurescu, Istoria românilor, vol. IL, De la Mircea cel Bătrân şi Alexandru cel Bun până la 
Mihai Viteazul, ediţie îngrijită de Dinu C. Giurescu, Bucureşti, Ed. All Educational, 2003, p. 7. 

'9 Radu Lungu, Domnitori şi principi ai Ţărilor Române. Cronologie ilustrată, Bucureşti, Bd. Paideia, 2010, 
p. 22. 

'! Eugen Denize, op. cit., p. 34. 

12 Kodja Husein, „Beda' i ul-veka' i (Evenimentele minunate)”, în Cronici turceşti privind Țările Române, 
Extrase, vol. I, Sec. XV - mijlocul sec. XVII, volum întocmit de Mihail Guboglu şi Mustafa Mehmet, 
Bucureşti, Ed. Academiei, 1966, pp. 446-447. 

'5 Faptul rezultă din relatarea pe care regele Poloniei, Wladyslav Jagello, a trimis-o lui Sigismund de 
Luxemburg la 27 iulie 1420 în care se arăta că turcii „„mânaţi de furie au invadat şi năpădit cu totul 
pământurile Țării Româneşti cu întreaga putere a armatelor lor; trecând totul prin foc şi sabie, după multe şi 
de nepovestit omoruri şi jafuri le-au supus în întregime şi, fiindu-le smulse jurăminte de credinţă prin 
îngrozitoare siluiri, au primit tributuri şi dări îngrozitoare” (Apud Constantin Rezachevici, Cronologia 
domnilor, p. 85). 

14 Viorica Pervain, op. cit., în loc. cit., p. 71; Ştefan Ştefănescu, Țara Românească de la Mircea cel Bătrân 
până la Vlad Ţepeş (1418-1456), în loc. cit., p. 305. 

'5 Termen arab folosit pentru a-i desemna pe războinicii care participau la raziile de jaf organizate împotriva 
triburilor inamice. În secolul al XIV-lea, gaziii îşi vor face simțită prezența, odată cu înaintarea otomană în 

Nu există niciun indiciu dacă atacul s-a realizat dintr-o singură direcţie sau din 
mai multe, dar cert este faptul că acesta a fost îndreptat împotriva celor mai importante 
cetăţi de la hotarele sudice ale Țării Româneşti, Giurgiu şi Turnu, şi a două cetăţi din 
Dobrogea, Isaccea şi Enisala. 

La sfârşitul lunii iulie sau la începutul lui august 1420, turcii au cucerit şi 
distrus cetatea Severinului şi au prădat Banatul, Mihail I aflându-şi sfârşitul în cursul 
acestei campanii'*. O însemnare în limba greacă, contemporană evenimentelor, 
probabil datorată diaconului Ioannes Eugenikos din Thessalonic, de pe un codice din 
secolul al XIII-lea, Parisinus Graecus, menţionează că: „În anul 1420 [...] Mai ales în 
luna iulie cutremure puternice şi mari au pricinuit aproape un cataclism, amenințând tot 
oraşul 'Thessalonic cu pierderi mari şi numeroase; apoi au urmat căderea Valahiei Mari 
sub turci şi uciderea copiilor lui Mircea Voievod, a lui Mihail şi a altor copii ai săi”. 

În ansamblu, campania lui Mehmed I a însemnat pentru Țara Românească 
pierderea Dobrogei şi prejudicierea gravă a independenţei ţării, atât prin pierderea liniei 
de apărare a Dunării, cât şi prin impunerea unui domn favorabil turcilor în lupta pentru 
influență desfăşurată aici între Ungaria şi Imperiul Otoman”. Pentru otomani şi în 
cursul veacurilor următoare, Dunărea a continuat să reprezinte frontiera ce despărțea 
„teritoriul necredincioşilor” de „ţările islamice”?!. 

Potrivit opiniei istoricului Alexandru V. Diţă, în anul 1420, şi nu mai 
devreme, trebuie să vedem momentul unui început: „Începutul «seriei istorice» în care 
«închinarea şi tributul» către Înalta Poartă se instaurează treptat ca mod românesc de 
convieţuire - în limite reciproc consimţite - cu o forţă politico-militară copleşitoare, 
căreia îi va mai trebui însă peste o jumătate de secol de luptă susținută pentru a 
permanentiza această situaţie juridică a Ţării Româneşti, o dată cu domnia lui Basarab 


Laiotă”?, consemnat de tradiţie a fi acela „care au închinat ţara turcilor”?. 


Europa, la frontiera cu statele creştine din Balcani, iar apoi la granița cu Ungaria şi Imperiul habsburgic. 
Pentru o perioadă de circa două sute de ani, de la sfârşitul secolului al XIV-lea şi până la sfârşitul secolului al 
XVI-lea, gaziii şi Dunărea au avut o istorie comună, care a implicat drept elemente esenţiale ideea de „război 
sfânt”, prada şi martirajul. Gazi-ii erau prin excelenţă cei care aveau misiunea de a lupta împotriva 
„necredincioşilor”. De-a lungul secolelor XV-XVII, denumirea de gaz a fost aplicată tuturor participanţilor 
la „expedițiile sfinte” otomane, întrucât din punct de vedere juridic şi religios, toate conflictele dintre 
Imperiul otoman şi statele europene erau considerate a fi părți integrante ale „războiului sfânt” (cihâd) 
(Viorel Panaite, Dreptul păcii şi războiului în Islamul Otoman. Glosar şi bibliografie, Bucureşti, Ed. 
Universităţii din Bucureşti, 2008, pp. 76-77). 

16 Kodja Husein, op. cit., în loc. cit., p. 447. 

1! Radu Ştefan Vergatti (Ciobanu), Lupta domnilor români de la Mihail la Vlad Ţepeş pentru apărarea 
unităţii cu Dobrogea (1418-1456), în Muzeul Naţional, nr. IV, 1978, pp. 84-85. 

'5 Bugen Denize, op. cit., p. 36. 

19 Acte Minore”, în Fontes Historiae Daco-Romanae. Izvoarele istoriei României, vol. IV, Scriitori şi acte 
bizantine. Secolele IV-XV, publicate de Haralambie Mihăescu, Radu Lăzărescu, Nicolae Şerban Tanaşoca, 
Tudor Teoteoi, Bucureşti, Ed. Academiei, 1982, p. 341. 

% Bugen Denize, op. cit., p. 36. 

”! Viorel Panaite, Dunărea, apă de gazii, în Miscellanea in honorem Radu Manolescu Emerito, Bucureşti, 
Ed. Universităţii din Bucureşti, 1996, p. 176. 

* Alexandru V. Diţă, Mircea cel Mare. Între realitatea medievală şi ficţiunea istoriografică modernă, 
Bucureşti, Ed. Publiferom, 2000, p. 457. 

% Istoria Ţării Româneşti (1290-1690). Letopiseţul Cantacuzinesc, ediţie critică de C. Grecescu şi D. 
Simonescu, Bucureşti, Ed. Academiei, 1960, p. 4. 

Momentele cele mai dificile, de la sfârşitul veacului al XIV-lea şi din deceniul 
al doilea al secolului al XV-lea, când direcția principală a invaziei otomane viza 
cucerirea Ţării Româneşti, fuseseră depăşite însă prin acţiunile lui Mircea cel Bătrân şi 
lupta dusă până la sacrificiu a fiului său, Mihail 1”. Energia atacurilor otomane de la 
sfârşitul deceniului al doilea al secolului al XV-lea s-a consumat la hotarul dunărean al 
Țării Româneşti, şi Ungaria şi-a putut astfel pregăti apărarea şi apoi trecerea la ofensivă 
în al doilea sfert al secolului *. 

Dispariţia lui Mihail 1 în împrejurările confruntărilor maghiaro-otomane din 
1420 a deschis seria luptelor pentru succesiune în Țara Românească. 

În contextul internaţional din secolul al XV-lea şi al luptelor interne pentru 
tron, Ţara Românească s-a găsit ameninţată permanent de trupele otomane de akincilar 
staționate în sudul Dunării, trupe îndreptate spre teritoriul ei ori de câte ori voievodul 
sprijinit de otomani fusese detronat de un altul sprijinit de unguri”. 

După campania sultanală din anul 1420, situaţia politică a Principatului sud- 
carpatic a cunoscut o înrăutăţire mai ales în privinţa raporturilor cu Imperiul Otoman, 
Radu Praznaglava, un fiu nelegitim al lui Mircea cel Bătrân, devenit domn după 
moartea prematură a lui Mihail I, arătându-se dispus la concesii faţă de turci”. Astfel, 
noul domn a încheiat o înţelegere cu aceştia, admițând să plătească haraci şi să permită 
trecerea prin Ţara Românească a trupelor otomane care în anul 1421 au devastat Ţara 
Bârsei”. 

Ieşirea Ţării Româneşti din sfera de influenţă a Ungariei şi ameninţarea 
implicită a Transilvaniei în 1420 şi 1421, au determinat activizarea politicii regatului 
maghiar faţă de lupta antiotomană". 

Sigismund de Luxemburg a manifestat un interes statornic pentru situaţia de la 
Dunărea de Jos, interes politic, având în vedere rolul Ţării Româneşti de avanpost 
natural al Ungariei, şi interes economic, ce ţinea seama de necesităţile comerciale ale 
oraşelor din sudul Transilvaniei”. Proiectul comercial al regelui maghiar, schiţat la 
1412 şi reluat după 1418, urmărea redeschiderea vechiului drum comercial 
bicontinental ce lega Orientul de Europa răsăriteană şi centrală prin intermediul 
tătarilor, a coloniilor genoveze de la Marea Neagră şi a văii Dunării; funcţionalitatea 
acestui drum impunea cooperarea celor două ţări române, ce deţineau controlul gurilor 
fluviului şi de-a lungul cărora se făcea legătura între bazinul Mării Negre şi Europa 


% Constantin Rezachevici, Rolul românilor în apărarea Europei de expansiunea otomană. Secolele XIV-XVI. 
Evoluţia unui concept în contextul vremii, Bucureşti, Ed. Albatros, 1998, p. 182. 

% Ibidem. 

% Bogdan Alexandru Halic, Pace şi război în Țara Românească în secolele XIV-XVI, Bucureşti, Ed. 
Comunicare.ro, 2003, p. 180. 

* Viorel Panaite, Dreptul păcii şi războiului în Islamul Otoman, p. 29. 

% Documenta Romaniae IHlistorica, D. Relaţii între Țările Române, vol. | (1222-1456), volum întocmit de 
Ştefan Pascu, Constantin Cihodaru, Konrad G. Giindisch, Damaschin Mioc, Viorica Pervain, Bucureşti, Ed. 
Academiei, 1977, doc. 48, pp. 95-98. 

% Budoxiu de Hurmuzaki, Documente privităre la istoria românilor, vol. I, partea a Il-a, 1346-1450, 
Bucureşti, 1890, doc. CCCCXXV, p. 515. 

% Viorica Pervain, Lupta antiotomană la Dunărea de Jos în anii 1422-1427, în Anuarul Institutului de Istorie 
şi Arheologie Cluj-Napoca, tom. XXVI, 1983-1984, p. 87. 

3! Ibidem, p. 88. 

centrală”. În scopul apărării acestor interese a fost firesc ca Ungaria să sprijine 
mişcarea de rezistență ce a luat naştere în Ţara Românească împotriva facțiunii 
prootomane a lui Radu Praznaglava, pentru înlocuirea acestuia cu un domn favorabil 
luptei antiotomane i 

După moartea lui Mehmed I (1421)**, în Imperiul Otoman au urmat trei ani de 
criză politică, timp în care Murad al II-lea a luptat în Rumelia şi Anatolia cu cei doi 
pretendenți Mustafa, primul, unchiul, al doilea, fratele noului sultan”. 

Legat de asediul turcesc asupra Constantinopolului (1422)*, în izvoare apare 
numele lui Dan al II-lea. Cronicarul bizantin, Ducas, în cadrul relatărilor privitoare la 
Vlad Dracul, a consemnat că „un nepot de-al lui Mircea, care se numea Dan [...] se 
găsea împreună cu Murat, care lupta împotriva Constantinopolului. Cum era gata 
pentru orice faptă de arme, mergea împreună cu turcii, în ambuscade. EI s-a strecurat 
pe ascuns în oraş, s-a făcut cunoscut împăratului [loan al VIII-lea Paleologul], a mers 
alături de bizantini şi a săvârşit fapte de vitejie împotriva turcilor. Dar, cum Murat a 
oprit asediul oraşului şi n-a reuşit ceea ce îşi dorise, ci şi-a greşit scopul, Dan s-a 
închinat împăratului şi i-a cerut permisiunea de a pleca pe drumul cel mai drept acasă. 
Împăratul l-a cinstit, l-a urcat pe una dintre cele mai mari corăbii şi l-a trimes pe Marea 
Neagră la Cetatea Albă. Boierii care se aflau acolo l-au proclamat domn şi l-au pus în 
scaunul bunicului său”. 

În acest context, împotriva opțiunii politice promovate de Radu Praznaglava, 
care tindea să transforme "Țara Românească într-un stat vasal turcilor, a avut loc reacţia 
unei bune părţi a marii boierimi care, în toamna anului 1422 l-a adus în scaunul de 


“2 Ibidem. A se vedea Florin Constantiniu, Şerban Papacostea, Tratatul de la Lublau (15 martie 1412) şi 
situaţia internaţională a Moldovei la începutul veacului al XV-lea, în Studii, XVII, nr. 5, 1964, pp. 1136- 
1137; Şerban Papacostea, Kilia et la politique orientale de Sigismond de Luxemburg, în Revue roumaine 
d'histoire, nr. 3, 1976, pp. 422-427. 

% Viorica Pervain, Lupta antiotomană la Dunărea de Jos în anii 1422-1427”, în loc. cit., p. 88. 

3 Mehmed I a murit la numai 32 de ani în timpul unei vânători, ca urmare a unei crize cardiace. Se impune 
a aminti în acest context şi opinia potrivit căreia Mehmed 1 ar fi murit în urma unei răni foarte grave 
primită în cursul campaniei sultanale din Transilvania şi Ţara Românească (Bogdan Alexandru Halic, op. cit., 
p. 159,n.3). 

%5 În 1422 Murad al II-lea l-a învins pe unchiul său, care înaintase din Rumelia împotriva lui, în fruntea 
begilor de frontieră. Adunându-şi toate forţele sale, între 2 iunie şi 6 septembrie 1422, Murad al II-lea a 
asediat Constantinopolul, care îl sprijinise pe rivalul său. În acest context, toţi prinții supuşi din Anatolia s-au 
revoltat şi l-au instigat pe fratele mai tânăr al noului sultan, Mustafa, să încercuiască Bursa, capitala otomană. 
Ridicând asediul Constantinopolului, la 20 februarie 1423 Murad al II-lea l-a învins pe fratele său, 
pedepsindu-i, totodată, pe conducătorii anatolieni care l-au incitat pe Mustafa (Halil Inalcik, Imperiul 
Otoman. Epoca clasică, 1300-1600, ediţie îngrijită de Mihai Maxim, Bucureşti, Ed. Enciclopedică, 1996, pp. 
63-64). 

5 Conducătorii oștirii au aşezat cetele turcilor în rânduială în faţa cetăţii, aşa cum le poruncise profetul lor 
mincinos. Ei au poruncit arcaşilor nenumărați ai turcilor să tragă cu toţii deodată asupra cetăţii şi a zidurilor 
din faţă spre a lua şi ucide romei, spre a-i înspăimânta pe ceilalți şi a-i face să fugă de la ziduri, şi în felul 
acesta să-şi deschidă drum, să intre fără împotrivire musulmanii şi să cucerească oraşul. Văzând maşinile de 
război şi de luptă ale turcilor, mulţimea de neamuri nenumărate a oştirii lor, avântul tătarilor, îndrăzneala 
musulmanilor şi puţinele succese proprii, deoarece turcii ucideau unii romei înăuntrul şanţurilor şi pe alţii în 
afara lor, lângă porţi, poporul romeilor s-a înspăimântat grozav şi cei mai mulți se gândeau să fugă” (Ioannes 
Cananos, „Povestire despre războiul împotriva Constantinopolului din anul 1422”, în Fontes, vol. IV, p. 357). 
37 Ducas, „Cronica turco-bizantină”, în Fontes, vol. IV, p. 425. 

domnie pe Dan al II-lea“, înscăunarea acestuia însemnând reluarea luptei împotriva 
turcilor, în scopul restabilirii situaţiei din vremea lui Mircea cel Bătrân”. 

Se impun a fi făcute două precizări. Pe de o parte, trebuie subliniat faptul că 
intervalul 1420-1422 reprezintă începutul unei lungi serii de conflicte dinastice în Țara 
Românească în care atât otomanii, cât şi maghiarii s-au implicat în mod direct“. Al 
doilea aspect care trebuie evidenţiat este opţiunea antiotomană a factorilor decizionali 
ai Principatului sud-carpatic; practic, în momentul în care condiţiile au permis-o, 
principii români, indiferent cine îi susţinu-se să ia domnia, se raliază, sub diferite 
forme, efortului de cruciadă antiotomană“. De fapt, menţinerea unui relativ echilibru 
între Ungaria şi Poartă va constitui elementul de continuitate a opţiunilor de politică 
externă a Principatului sud-carpatic. 

Anton Verancsics (1504-1573), umanistul şi diplomatul de origine dalmată, 
ajuns arhiepiscop de Esztergom şi primat al Ungariei, a menţionat în lucrarea De situ 
Transilvaniae, Moldaviae et Transalpinae că în Ţările Române „, ... aceşti principi erau 
întăriţi de regii Ungariei, care, câteodată, puneau alţi principi sau îi aduceau din nou în 
scaun pe cei alungaţi ... faţă de aceşti regi, principii se legau solemn jurând credinţă 
regilor şi le plăteau un tribut anual sau ascultau de ei”. 

În condiţiile în care Murad al II-lea (1421-1444; 1446-1451) a iniţiat o politică 
ofensivă în Moreea, cucerind Serbia răsăriteană şi supunând Bosnia şi Herţegovina, 
apărarea liniei Dunării, şi ca atare a Europei Centrale şi Orientale, a revenit domnilor 
Țărilor Române şi forţelor militare în bună parte româneşti din Banat şi Transilvania, 
conduse de florentinul Filippo Scolari (Pippo Spano de Ozora) şi apoi de românul 
Iancu de Hunedoara, beneficiind şi de resursele militare ale regatului maghiar”. 

Întrucât Imperiul Otoman a privit înscăunarea lui Dan al II-lea ca un gest ostil, 
de rupere a relaţiilor stabilite cu Ţara Românească în vremea domniei lui Radu 
Praznaglava, la începutul anului 1423, o oaste turcească condusă de beg-ul Mehmed a 
trecut Dunărea cu scopul de a-l readuce pe Radu Praznaglava la domnia Țării 
Româneşti“. La 26 februarie 1423, fiind susţinut de contingente bănăţene comandate 
de Filippo del Scolari, comitele de Timiş, Dan al II-lea a obţinut o importantă victorie, 
invadatorii fiind constrânşi să se retragă la sud de Dunăre $. 

După asediul Constantinopolului, în 1422, sultanul Murad al II-lea şi-a 
concentrat atenţia spre supunerea principatelor anatoliene (1423-1429, 1435/1436, 
1443, 1444), lăsând hotarul european pe seama beg-ilor de margine, pe care îi numea 
dintre apropiații săi, şi a comandanților de akângii meniţi să macine rezistenţa Ţărilor 


3 La 23 octombrie 1422, Dan al II-lea era instalat în scaunul domnesc de la Târgovişte (D.R.H., D., I, doc. 
136, pp. 221-222). 

* Eugen Denize, op. cit., p. 38. 

0 Bogdan Alexandru Halic, op. cit., p. 181. 

+! Ibidem. 

“2 Paul Cernovodeanu, Societatea feudală românească văzută de călători străini (secolele XV-XVIII), 
Bucureşti, Ed. Academiei, 1973, p. 88. 

* Constantin Rezachevici, Rolul românilor în apărarea Europei de expansiunea otomană, p. 184 şi p. 437. 

“ Stefan Ştefănescu, Țara Românească de la Mircea cel Bătrân până la Vlad Ţepeş, în loc. cit., p. 307. 

SN. Iorga, Biruinţa din 1423 a lui Dan Vodă contra turcilor, în Revista istorică, tom. 22, nr. 4-6, 1936, p. 
112; loan Haţegan, Banatul şi începuturile luptei antiotomane (1389-1426). Rolul lui Filippo Scolari, în 
Revista de istorie, tom. 31, nr. 6, 1978, p. 1035; Nicolae Stoicescu, Dan II] — viteaz apărător al independenţei 
Țării Româneşti, în Magazin istoric, XX, nr. 10, 1986, p.4. 

Române şi a Ungariei“. Faptul că Murad al II-lea a petrecut mult timp în Anatolia, 
supunând din nou principatele anatoliene Aydin, Menteşe, Teke, Germiyan şi o parte 
din Kastamonu şi aducând sub protectoratul său Karamanul, nu numai că n-a slăbit 
presiunea otomană asupra nordului Dunării, ci, dimpotrivă, a sporit-o, prin încurajarea 
acţiunilor prădalnice ale trupelor de frontieră şi prin aducerea pe frontul european a 
forțelor Anatoliei redobândită în cea mai mare parte”. 

Urmărind consolidarea poziţiei Ţării Româneşti în alianţa politico-militară 
antiotomană şi în dorinţa de a trece la o acţiune mai hotărâtă împotriva turcilor, în 
condiţiile luptelor interne din Anatolia şi a dispersării forţelor din Rumelia pe mai 
multe fronturi“, regele Ungariei a decis să organizeze, pentru vara anului 1423, o 
campanie împotriva turcilor, a cărei desfăşurare a fost cunoscută datorită unor scrisori 
raguzane, în care unele informaţii au ajuns prin intermediul negustorilor întorşi din 
Țara Românească sau de la Vidin şi Belgrad: la 8 octombrie s-a ştiut la Raguza că 
regele Ungariei a trimis o mare oaste în Bulgaria, unde înainta în chip fericit; la 25 
octombrie 1423, raguzanii, răspunzând scrisorii lui Sigismund din 2 septembrie, îl 
înştiinţau că-i trimit veşti bune despre armata pe care regele a chemat-o înapoi din 
Boemia pentru a o trimite în părțile Bulgariei şi ale Ţării Româneşti, unde înainta cu 
succes, şi că, în urmă cu puţine zile, au primit vestea că această armată a luptat cu o 
oaste de 15.000 de turci, oastea regală având un succes total”. 

În zonele rămase încă greceşti ale Peninsulei Balcanice presiunea otomană a 
continuat. Astfel, Salonicul, al doilea oraş al Imperiului Bizantin, care era apărat de 
Andronic, fiul împăratului Manuil al II-lea, a fost asediat în 1423 de fiii lui Evrenos 
beg şi de Turahan beg”. În fața amenințărilor otomane tot mai mari, guvernatorul 
bizantin a cedat acest important oraş venețienilor”! Încercând să explice sultanului de 
ce a ocupat Salonicul, Senatul venețian l-a trimis în solie pe Niccold Giorgio, cu 
misiunea de a susţine că cetatea lagunelor a ocupat Salonicul pentru ca acesta să nu fie 
cucerit de o putere ostilă turcilor, iar dacă nu ar fi reuşit să-i convingă pe turci, trebuia 
să-l contacteze pe domnul Ţării Româneşti, Dan al II-lea, pentru ca acesta să-i atace pe 
turci în primăvara anului 1424, ajutat, bineînţeles, de forţe navale veneţiene”?. Evident, 
Veneţia, posesoarea unei diplomaţii excelente, cunoştea foarte bine poziţia politică şi 
militară a domnului muntean şi dorinţa sa de a lupta împotriva turcilor. Din păcate, 
ajuns la Adrianopol, Niccold Giorgio a fost arestat la 7 martie 1424, astfel încât acesta 
nu a mai putut să-l contacteze pe domnul Țării Româneşti”. 

După ce a vizitat Veneţia şi Milano, în scopul obţinerii unor ajutoare materiale 
şi a acordului de participare a statelor italiene la lupta antiotomană, împăratul bizantin, 
Ioan al VIII-lea Paleologul, a ajuns, în iunie 1424, în Ungaria, la Buda, unde a solicitat 


1% Constantin Rezachevici, Rolul românilor în apărarea Europei de expansiunea otomană, p. 182. 

“ Ibidem, pp. 182-183. 

“5 Pentru invaziile turceşti în Moreea şi Albania, conflictul cu Veneţia pentru Salonic şi luptele interne din 
Anatolia din anul 1423, a se vedea Halil Inalcik, Imperiul Otoman, p. 64. 

* Apud V. Pervain, Lupta antiotomană la Dunărea de Jos în anii 1422-1427, în loc. cit., p. 93. 

5 Aurel Decei, Istoria Imperiului otoman până la 1656, Bucureşti, Ed. Ştiinţifică şi Enciclopedică, 1978, 
p. 86. 

”! Eugen Denize, op. cit., p. 38. 

” Ibidem, pp. 38-39. 

5 Ibidem, p. 39. 

alianţa regatului maghiar în lupta împotriva turcilor“. În septembrie 1424, aflat în 
drum spre Chilia, împăratul bizantin a trecut prin Ţara Românească pentru a trata cu 
Dan al II-lea probleme legate de lupta antiotomană, acest fapt constituind un indiciu a 
situaţiei relativ stabile a Principatului sud-carpatic””. Referindu-se la această acţiune, 
cronicarul bizantin, Georgios Sphrantzes, a relatat: „Şi la sfârşitul lunii octombrie a 
anului 33 [Anul 6933, luna octombrie, 1424], împăratul chir loan [loan al VIII-lea 
Paleologul] s-a întors la Constantinopol dinspre numita Chilia de la râul Dunărea, 
după ce au plecat într-acolo corăbii de la Constantinopol. 

Căci trimisese din Ungaria un om de altă limbă şi de alt neam ca să vină pe 
uscat cu un mesaj cifrat. Când acesta a sosit, a cerut să-l vadă pe împărat [Manuil al II- 
lea Paleologul] pentru că avea de spus ceva neapărat. Cum s-ar fi putut aceasta, ca un 
asemenea om, singur singurel, să-l vadă pe împăratul care era bolnav, căci zăcea la pat? 

Deci, după multe discuţii, au fost trimişi în sfârşit la acest om doi dintre 
tovarăşii mei care i-au spus omului, arătându-mă pe mine: «Sau vrei să-i spui acestuia 
de aici, sau du-te unde vrei». 

Atunci, luându-mă deoparte, mi-a dat scrisoarea cifrată şi mi-a destăinuit şi de 
unde şi de când a plecat. De îndată ce am potrivit cifrul şi m-am dus să-l citesc, am 
declarat că cer o răsplată, deoarece voi anunţa o mare bucurie, de faţă fiind slăvita 
stăpână [Elena Dragasses, soţia împăratului Manuil al II-lea] şi nora sa, iar despotul 
lipsea, fiind plecat la o vânătoare. Când am citit scrisoarea, care spunea că e sănătos şi 
că porneşte cu bine înspre părţile de la marea Țară Românească şi să se trimită corăbii 
la locul numit Chilia, ca să-l ia şi să-l aducă, toţi s-au bucurat foarte tare”. 

În primăvara anului 1424, în Țara Românească a avut loc o nouă incursiune 
turcească, Radu Praznaglava fiind reinstalat în scaunul de domnie: „,... în anul 1424 - 
menţionează marele istoric, Constantin C. Giurescu, — Radu e din nou domn, cu 
sprijinul unei armate turceşti. Şi de data aceasta, Sigismund trimite ajutor protejatului 
său; Dan este însă cumplit bătut şi abia scapă cu viaţă, trebuind să se refugieze în 
Ardeal. Cu treizeci de ani mai înainte şi Mircea cel Bătrân trebuise să se retragă peste 
munţi, la Braşov, dar ce deosebire de situaţie! În timp ce Mircea discuta de la egal la 
egal cu regele Ungariei, Dan este un vasal ...”. 

Semnificativ în acest sens este un document emis la 10 iulie 1424 de regele 
Sigismund de Luxemburg, cu referire la evenimente recente: „[...] foarte de curând, 
pomenitul Nicolae de Chaak, în urma poruncii maiestăţii noastre, a trimis o mare parte 
din oamenii săi de oaste în Țara noastră Românească, în ajutorul credinciosului nostru, 
a măritului Dan, voievodul Ţării noastre Româneşti, împotriva năvălirii sălbaticilor 
turci, care atunci unelteau să intre în pomenita ţară, şi când sus-însemnatul Ladislau zis 
Forro, care era atunci căpitanul sau conducătorul acelor oameni ai lui Nicolae de 
Chaak, a suferit răni grele şi nu puţine, odată cu măcelărirea sau moartea unora dintre 
scumpii lui fraţi şi slujitori, în lupta făcută şi dusă cu turcii cei sălbatici de către 
pomenitul Dan voievodul”. 





1 Viorica Pervain, Lupta antiotomană la Dunărea de Jos în anii 1422-1427, în loc. cit., p. 94. 
55 Ibidem, p. 95. 

se Georgios Sphrantzes, Memorii, anii 1401-1477, în Fontes, vol. IV, pp. 439-441. 

37 Constantin C. Giurescu, Istoria Românilor, vol. Il, p.8. 

* D.R.H., D, L, doc. 140, p. 225. 

Potrivit opiniei istoricului Viorica Pervain, după 15 august 1424 s-a desfăşurat 
campania antiotomană condusă de Pippo de Ozora, în zona Orşova-Severin, aflată în 
vecinătatea Vidinului, unul dintre cele mai însemnate centre otomane de la Dunăre”. 
Noul caracter al expediției este relevat de actul regesc din 16 octombrie 1424, în care 
„se menţiona expediţia noastră ostăşească pentru ridicarea, înnoirea şi refacerea cetăţii 
noastre a Severinului şi a altor întărituri de graniţă”. 

În vederea apărării fortificațiilor recent întărite, în luna noiembrie, 
vicecomitele de Timiş, Mecksei Emeric, a fost însărcinat, probabil de Pippo de Ozora, 
cu recrutarea şi trimiterea de ostaşi la Severin şi în insula Saan, ceea ce dovedeşte că 
cetatea Severinului nu a fost dată domnului Țării Româneşti, Dan al II-lea, în aceasta 
fiind instalată o garnizoană ungară“. 

Succesele luptei antiotomane din anii 1422-1424 de la Dunărea de Jos l-au 
determinat pe Murad al II-lea să încheie, spre sfârşitul anului 1424, un armistițiu pe doi 
ani cu Ungaria”, în scopul concentrării forţelor sale în lupta cu venețienii pentru 
Salonic$. Acest armistițiu a cuprins, probabil, şi clauze referitoare la Țara 
Românească, care a continuat să rămână în sfera de influenţă a Ungariei, după cum 
rezultă din privilegiul lui Dan al II-lea pentru braşoveni din 10 noiembrie 1424%. 

Tratativele turco-maghiare din 1424 nu au fost însă viabile, ambele părţi 
privind cu neîncredere armistițiul, semnificative fiind evenimentele ce au avut loc la 
Dunărea de Jos în anul 1425 când Țara Românească a fost supusă unui atac otoman din 
mai multe direcţii“. Proporţiile însemnate ale forțelor otomane precum şi faptul că au 
trecut prin Ţara Românească prin mai multe vaduri, rezultă din trimiterea, la porunca 
lui Sigismund de Luxemburg, a două oştiri, din Banat şi din Transilvania, una înaintând 
pe la Severin de-a lungul Dunării, cealaltă, probabil, de la Braşov, prin munţi, spre Țara 
Românească; la 3 septembrie 1425, regele Ungariei le scrisese raguzanilor că a trimis 
trei armate puternice împotriva duşmanilor săi, din care una împotriva husiţilor, alta 
împotriva turcilor, sub comanda lui Pippo de Ozora, iar a treia, de asemeni, împotriva 
turcilor, în ajutorul lui Dan al II-lea, sub comanda lui Nicolae de Csâk, voievodul 
Transilvaniei. 

În opinia unor reputați istorici, în anul 1425, încercând să imite modelul 
marelui său înaintaş, Mircea cel Bătrân, Dan al II-lea ar fi iniţiat, în colaborare cu 
Sigismund de Luxemburg o ofensivă de anvergură împotriva turcilor, domnul muntean 
ocupând câteva cetăţi şi obţinând o frumoasă victorie lângă Vidin”. Oastea victorioasă 


5 Viorica Pervain, Lupta antiotomană la Dunărea de Jos în anii 1422-1427, în loc. cit., p. 9%. 

40 Ibidem, p. 97. 

S1 Ibidem. A se vedea V. Motogna, Banatul românesc în prima jumătate a veacului al XV-lea, în Revista 
Institutului social-politic Banat-Crişana, an XIII, mai-august 1944, Timişoara, p. 456. 

“2 Nicolae lorga, Geschichte des Osmanischen Reiches, LI, Gotha, Friedrich Andreas Perthes, 
Aktiengesellschaft, 1908, p. 391. 

S% Viorica Pervain, Lupta antiotomană la Dunărea de Jos în anii 1422-1427, în loc. cit., p. 98. 

% Documenta Romaniae Historica, B. Țara Românească, vol. I, (1247-1500), întocmit de Petre P. Panaitescu 
şi Damaschin Mioc, Bucureşti, Ed. Academiei, 1966, doc. 55, p. 109. 

SV. Pervain, Lupta antiotomană la Dunărea de Jos în anii 1422-1427, în loc. cit., pp. 98-99. 

4% Ibidem, p. 99. 

SI Ştefan Ştefănescu, Criza politică din al doilea sfert al veacului al XV-lea, în Istoria Românilor, vol. IV, De 
la universalitatea creştină către Europa „patriilor”, Ştefan Ştefănescu, Camil Mureşanu şi loan-Aurel Pop 
(coord.), ediţia a II-a, Bucureşti, Ed. Enciclopedică, 2012, p. 336. 

era însoţită de un fiu al fostului ţar bulgar, Si3man, pretendent pe care Sigismund îl 
aşezase la Lipova, urmând a fi înscăunat ca ţar al Bulgariei eliberate: este vorba de 
Eufrosin, numit şi Fruzin, căruia sursele venețiene îi spun „domn al Zagorei”%. În acest 
context, documentele vremii menţionează pentru prima dată folosirea mercenarilor” în 
oastea Țării Româneşti 9. 

Referindu-se la participarea domnului muntean Dan al II-lea la expedițiile 
organizate în Peninsula Balcanică, istoricul Constantin Rezachevici a consemnat: 
„Campaniile sud-dunărene, purtate adesea în 1423-1426 împreună cu Filipo Scolari sau 
Nicolae Csâki, în cursul cărora a dus lupte de la Silistra la Vidin şi a încercat să 
restaureze ţaratul bulgar... l-au făcut să intre nu numai în folclorul balcanic, sub 
numele Dan «cel Viteaz», ci să câştige faimă în întreaga Europă”. 

Pregătirile de cruciadă organizate de regele maghiar, Sigismund de 
Luxemburg, care conta pe colaborarea Ţărilor Române, a Poloniei şi a flotei 
venețiene”, precum şi întărirea poziţiilor Ungariei în Serbia * şi Bosnia l-au determinat 
pe sultanul Murad al II-lea să contraatace sg 

Semnele unei noi crize politice în Principatul sud-carpatic s-au manifestat în 
1426 când, după reuşita iniţială de a rezista trupelor turceşti ce îl susțineau pe Radu 
Praznaglava”*, Dan al II-lea a fost învins (30 mai) '€ şi nevoit să se retragă la Râşnov, în 
Țara Bârsei, de unde, la 24 ianuarie 1427, împreună cu Dom Pedro”, fiul regelui 
Portugaliei, loan I, şi cu oşti maghiare, a pornit spre Țara Românească pentru alungarea 
lui Radu Praznaglava . În acest context, domnul Moldovei, Alexandru cel Bun, a 
atacat şi a cucerit Chilia (1426), acest eveniment marcând începutul seriei 
confruntărilor armate cu Dan al II-lea ?. 


4 Ibidem. 

% Ostaşi profesionişti, angajaţi cu leafă şi, în schimbul unei părţi din pradă (în condiţii de război) într-o oaste 
străină, fiind specializaţi în mânuirea unei arme (Mihai Manea, Mic dicționar de termeni istorici, Bucureşti, 
Ed. All Educational, 1999, p. 165). 

7 Costin Scorpan, Istoria României. Enciclopedie, Bucureşti, Ed. Nemira, 1997, p. 186. 

7! Constantin Rezachevici, Rolul românilor în apărarea Europei de expansiunea otomană, pp. 185-186. 

* La 31 octombrie 1425, Veneţia a răspuns favorabil propunerii lui Sigismund de Luxemburg privind 
realizarea unei ligi antiotomane (Eugen Denize, op. cit., p. 39). 

7 Prin tratatul încheiat la Tata, în mai 1426, între Ungaria şi Serbia, Sigismund l-a recunoscut pe Gheorghe 
Brankovic, nepotul despotului Ştefan Lazarevic, moştenitor la tronul Serbiei, în schimbul unor importante 
cetăţi sârbeşti, printre care Belgrad, Macva şi Golubac (Viorica Pervain, Lupta antiotomană la Dunărea de 
Jos în anii 1422-1427, în loc. cit., p. 103, n. 89). 

7 În primăvara anului 1426, Imperiul Otoman a organizat ofensiva împotriva Ţării Româneşti, a Serbiei şi 
Bosniei, ajungând până în Croaţia (Ibidem). 

5 DRH, D., |, doc. 149, pp. 238-240; Ştefan Ştefănescu, Țara Românească de la Mircea cel Bătrân până la 
Vlad Ţepeş, în loc. cit., p. 308. 

7% Nicolae Iorga, Studii istorice asupra Chiliei şi Cetăţii-Albe, Bucureşti, Inst. de Arte Grafice Carol Găbl, 
1899, p. 84; Idem, Locul românilor în istoria universală, ediţie îngrijită de Radu Constantinescu, Bucureşti, 
Ed. Ştiinţifică şi Enciclopedică, 1985, p. 210. 

77 A se vedea Nicolae Iorga, Un prinţ portughez cruciat în Ţara Românească a secolului al XV-lea, în Idem, 
Studii asupra Evului Mediu românesc, Bucureşti, Ed. Ştiinţifică şi Enciclopedică, 1984, pp. 194-197. 

7% Constantin Rezachevici, Cronologia domnilor, p. 88. 

? Enciclopedia bătăliilor din istoria românilor, George Marcu (coord.), Bucureşti, Ed. Meronia, 2011, pp. 
65-66. 

În 1426, Dan al II-lea a încheiat un tratat de alianță defensivă cu regele 
Ungariei, Sigismund de Luxemburg“. La 5 noiembrie, regele maghiar a hotărât 
trimiterea unui ajutor bănesc pentru întreţinerea a 1.000 de mercenari români (100 de 
călăreţi şi 900 de pedestraşi) în sprijinul voievodului muntean Dan al II-lea: „„[...] 
Aşadar noi [...], după sfatul sus-amintitului comite Pippo <Spano» şi a celorlalţi baroni 
ai noştri, am hotărât că pentru siguranţa şi apărarea osebită a acelui Dan voievodul 
trebuie să păstrăm tot timpul la acel Dan voievodul 1.000 de oameni, adică 100 de 
călăreţi şi 900 de pedestraşi”*!. 

La sfârşitul anului 1426, Radu Praznaglava a fost instaurat de către turci, 
pentru scurtă vreme, în scaunul de domnie al Ţării Româneşti ?. 

O grea lovitură pentru creştini şi pentru lupta antiotomană a fost reprezentată 
de decesul lui Pippo Spano, survenit la 27 decembrie 1426, la Lipova, când se pregătea 
o nouă expediţie împotriva turcilor în Ţara Românească”. 

Războiul turco-veneţian (1425-1430) şi prefigurarea unei coaliţii antiotomane 
la care urma să participe şi regele Ungariei au fost evenimentele care au influenţat 
direct situaţia Principatului sud-carpatic“. Astfel, în primăvara anului 1427, profitând 
de faptul că forţele principale ale sultanului Murad al II-lea erau îndreptate împotriva 
Salonicului” şi primind ajutor din partea lui Sigismund de Luxemburg, Dan al II-lea 1- 
a alungat definitiv pe Radu Praznaglava din scaunul domnesc al Ţării Româneşti, 
relevant, în acest sens, fiind un document datat Câmpulung, 6 aprilie 1427: ,,... 
meritele şi faptele vitejeşti ale credinciosului nostru Ioan, fiul lui Nicolae, fiul lui 
Leukus de Kallo prin care (fapte), el, sub steagul credinciosului şi iubitului nostru, 
măritul bărbat loan de Maroth, ban de Maevo, stăpânul nostru, înfruntând bărbăteşte 
întâmplările soartei, în mai multe rânduri, ei fără a ocoli primejdiile amenințătoare, în 
Țara noastră Românească, dimpreună cu pomenitul său stăpân, împotriva fiilor 
vicleniei, adică a turcilor, prigonitorii cei cruzi ai lui Hristos şi ai întregii credinţe 
ortodoxe (care) unelteau, în disprețul maiestăţii noastre, să pună în fruntea 
voievodatului acelei Ţări Româneşti pe necredinciosul nostru Radul, poreclit 





5 Jon lonaşcu, Petre Bărbulescu, Gheorghe Gheorghe, Tratatele internaţionale ale României. 1354-1920. 
Texte rezumate, adnotări, bibliografie, Bucureşti, Ed. Ştiinţifică şi Enciclopedică, 1975, doc. 40, p. 25. 
Nicolae Iorga l-a numit „tratat formal de apărare reciprocă” (Cf. N. Iorga, Istoria Românilor, vol. IV, 
Cavalerii, volum îngrijit de Stela Cheptea şi Vasile Neamţu, Bucureşti, Ed. Enciclopedică, 1996, p. 12). 

% D.RH, D.,1, doc. 151, p. 244. 

5 Constantin Rezachevici, Cronologia domnilor, p. 88. 

53 George Lăzărescu, Nicolae Stoicescu, Țările Române şi Italia până la 1600, Bucureşti, Ed. Ştiinţifică, 
1972, p. 65. 

5 Eugen Denize, op. cit., p. 40. 

55 Pentru a împiedica declanşarea unui război cu turcii, Senatul venețian l-a însărcinat pe Pietro Loredano, 
învingătorul din 1416, să negocieze o nouă pace cu Murad al II-lea, oferindu-i un tribut anual între o mie şi 
două mii de ducați. Loredano trebuia, de asemenea, să-şi ducă flota în faţa portului Gallipoli pentru a-l presa 
pe sultan şi a-l obliga să-şi divizeze forţele, şi să încerce să-i ridice împotriva lui Murad al II-lea pe Ismail, 
nepotul său, pe emirul de Smirna, Gazi Djuneid (1419-1424) şi pe cel de Karamania, Ibrahim. Şi această 
misiune a eşuat, astfel încât, în 1425 a început cel de-al doilea război turco-veneţian, care va dura până în 
1430. Astfel, în mai 1425, turcii au început asediul Salonicului. În 1426 şi 1427, Veneţia a încercat să 
salveze oraşul prin încheierea unei păci cu sultanul, dar acesta a refuzat (Ibidem, pp. 39-40). Pentru acest 
război al Salonicului a se vedea Camillo Manfroni, La marina veneziana alla difesa di Salonicca, în „Nuovo 
Archivio Veneto”, nuova serie, XX, 1908, pp. 1-68; Halil Inalcik, Imperiul Otoman, p. 64. 

5 Stefan Ştefănescu, Țara Românească de la Mircea cel Bătrân până la Vlad Ţepeş, în loc. cit., p. 308. 

Praznaglava, iar pe credinciosul înălțimii noastre, din inimă iubit (de noi), pe vrednicul 
de cinste şi măritul bărbat Dan, pus de noi ca voievod al zisei noastre Ţări Româneşti 
să-l lipsească şi să-l alunge din stăpânirea acelor (părţi), s-au străduit din toate puterile 
lui să fie pe placul nostru şi a sfintei noastre coroane regeşti şi să se facă pe sine iubit şi 
plăcut (nouă). 

Astfel, stăruința, iscusinţa şi veghea lui loan banul, cu vitejiile lui, precum şi 
faptele îndatoritoare ale zisului Ioan şi ale altor slujitori ai pomenitului loan banul, au 
deschis calea dobândirii din nou a zisei noastre Țări Româneşti şi a apărării (noastre) 
de năvălirile duşmănoase ale zisului Radul şi ale turcilor; în felul acesta, datorită 
slujbelor vrednice de laudă şi altor fapte vitejeşti şi iscusite ale lui Ioan banul şi ale 
zişilor lui slujitori, întorcându-ne noi iarăşi în Țara noastră Românească şi, din osebita 
poruncă a maiestăţii noastre, loan banul şi mai sus-zisul Ioan, precum şi ceilalţi slujitori 
şi oameni ai lor, rămânând ca soldaţi în acea "Țară a noastră Românească. Şi pomeniţii 
Radu Praznaglava şi turcii fiind puşi pe fugă de acolo, pomenitul Dan voievodul a fost 
pus din nou în stăpânirea voievodatului său, după dorinţa noastră. Foarte mulţi dintre 
locuitorii acelei Ţări a noastre Româneşti şi anume românii care au luat partea lui Radu 
Praznaglava şi a turcilor şi s-au abătut, ca nişte rătăciţi, din calea adevăratei credinţe, 
lepădându-se de greşelile lor, au fost siliţi să se întoarcă la statornicia credinţei pe care 
ne-o datoresc şi pe care ei trebuie să ne-o păstreze nouă şi sfintei noastre coroane 
regeşti”S. 

Într-un document datat 19 mai 1427, emis la Feldioara, se menţionează că 
„acum, în timpul din urmă, păşind în Ţara noastră Românească, cu două sute şi 
douăzeci şi cinci de lăncieri, recrutaţi de asemenea pe cheltuiala sa, dând ascultare 
maiestăţii noastre «Sigismund de Luxemburg», ca să pună din nou în stăpânirea sa pe 
măritul Dan voievod, pe care duşmanul său, Radul, cu un alt nume numit Praznaglava, 
venind cu putere turcească, îl alungase din Țara Românească, <păşind dar în aceste 
părți cu alţi credincioşi de-ai noştri, baroni, nobili şi oşteni, şi alungând pe pomenitul 
Praznaglava, a pus din nou în stăpânirea sa paşnică, dimpreună cu alţi pomeniţi 
credincioşi de-ai noştri, pe Dan voievodul”5:. 

Succesul domnului Dan al II-lea în Țara Românească şi pregătirile cruciate de 
la Dunărea de Jos l-au determinat pe sultanul Murad al II-lea să intervină, în primăvara 
anului 1427, edificatoare în acest sens fiind scrisoarea căpitanului general venețian, 
Andreea Mocenigo, către ducele Cretei, din 3 aprilie 1427, care menţiona, printre 
altele, că oastea de uscat a turcilor se pregătea „a merge spre Dunăre, pentru a se 
împotrivi puterilor Ungariei şi ale românilor, care aşezaţi acum la zisa cale, vor să 
treacă în Grecia”. Profitând de tergiversările regelui Sigismund de Luxemburg, 
Murad al II-lea a atacat din nou Țara Românească pe la Severin, probabil în mai 
1427%. Constantin Filozoful, biograful despotului sârb Ştefan Lazarevic, a relatat 


57 Gheorghe Pârnuţă, Ştefan Trâmbaciu, Documente şi inscripţii privind istoria oraşului Câmpulung-Muşcel, 
vol. I (1215-1699), Bucureşti, Editura Semne, 1999, doc. 14, pp. 143-144. 

 D.RH, D.,1, doc. 158, p. 254. 

Ș9, Apud Alexandru A. Vasilescu, Urmaşii lui Mircea cel Bătrân până la Vlad Ţepeş, 1418-1456, I, De la 
moartea lui Mircea cel Bătrân până la Vlad Dracul, 1418-1437, Extras din Revista pentru Istorie, 
Arheologie şi Filologie, XV, Bucureşti, 1915, p. 32. 

% Viorica Pervain, Lupta antiotomană la Dunărea de Jos în anii 1422-1427, în loc. cit., p. 113. 

sosirea sultanului la Vidin, de unde, trecând Dunărea, oştile sale au asediat „cetatea 
Severinului şi au cucerit Insula ungurilor” împreună cu corăbiile aflate acolo”. 

În aşteptarea rezultatelor tratativelor cu teutonii şi cu venețienii, regele 
Ungariei menţiona, în actul emis la 1 iunie 1427, la Măgheruş, despre „oastea noastră 
regească pe care noi o vom ridica în curând, cu ajutorul lui Dumnezeu, spre Țara 
noastră Românească, împotriva prea sălbaticilor turci””. La 4 iulie, acesta a cerut 
teutonilor să urgenteze trimiterea ajutoarelor, deoarece, în august urma să înceapă 
ostilitățile cu turcii”?. 

Cu o oaste puternică, Sigismund de Luxemburg a intrat, după 12 iulie 1427, în 
Țara Românească şi s-a îndreptat spre Severin, noul centru de greutate al luptelor de la 
Dunărea de Jos”. 

Scrisoarea trimisă de rege legatului apostolic, cardinalul Henric de Beaufort, la 
27 septembrie 1427, din tabăra de lângă Belgrad, a dezvăluit caracterul acestei 
expediţii şi cauza ce a determinat schimbarea lui: „toată vara aceasta ne-am trudit şi ne 
trudim zilnic împotriva turcilor, duşmanii crucii lui Christos şi necredincioşi, care 
asediind cetatea noastră Severin, din ţara Valahiei, încercau s-o cucerească cu asalturi 
războinice «şi», grăbindu-ne în ajutorul acesteia, voiam, încurajați de înalta dreaptă a lui 
Dumnezeu, să purtăm acolo războiul. Dar, răspândindu-se zvonul despre moartea 
despotului Serbiei, principele şi slujitorul nostru cel mai credincios, turcii 
nemaiaşteptându-ne pe noi puţin, părăsind asediul cetăţii şi atraşi cu lăcomie de ţara 
Serbiei, pe dată s-au întors împreună cu întreaga lor armată spre Serbia”. 

În opinia istoricului V. Pervain, „lupta antiotomană purtată la Dunărea de Jos 
în anii 1422-1427 şi, mai ales proiectul de cruciadă, conturat în anii 1426-1427 au 
relevat câteva aspecte caracteristice, printre care strânsele legături economice şi politice 
dintre Ţările Române şi Ungaria, tratativele purtate în vederea realizării unei cooperări 
a flotei apusene în Marea Neagră şi pe Dunăre, colaborarea potenţială a albanezilor şi a 
grecilor, tactica deschiderii ostilităților în timpul iernii, neprielnică modului otoman de 
a purta lupta, şi planul de a folosi Țara Românească ca loc de trecere pentru ofensiva în 
Imperiul otoman, pentru a scurta astfel drumul prin teritoriul inamic, aspecte ce se 
înscriu ca precedente ale mișcării de cruciadă conduse de Iancu de Hunedoara”. 

La moartea despotului Ştefan Lazarevic (19 iulie 1427), în Serbia s-a declanşat 
o criză politică”. În aceste condiţii, pentru a împiedica ocuparea totală a acestei țări de 
către turci, Sigismund de Luxemburg a amânat aplicarea proiectului de cruciadă 
preconizat şi s-a îndreptat cu oastea spre Serbia, dar a fost învins de otomani la 
Golubac (3 iunie 1428)%. Iată ce a consemnat istoricul N. Vatin referitor la acest 
eveniment: „[...] Sigismund venise să ocupe Belgradul, în timp ce otomanii cucereau 


” Ibidem. 

” D.RH, D., |, doc. 159, p. 256. 

% B. Joachim, Kânig Sigmund und der deutsche Ritterorden in Ungarn, 1429-1432, în Mitteilungen des 
Instituts fiir oesterreichische Geschichtsforschungen, 1912, fasc. 1, p. 94. 

” Edificator în acest sens este actul dat de regele Ungariei la 22 iulie 1427, „în tabăra de la Rapiz, în 
Valahia” (Apud Alexandru A. Vasilescu, op. cit., pp. 32-33). 

% Apud Viorica Pervain, Lupta antiotomană la Dunărea de Jos în anii 1422-1427, în loc. cit., p. 114. 

% Ibidem, p. lI5. 

” Ştefan Ştefănescu, Țara Românească de la Mircea cel Bătrân până la Vlad Ţepeş, p. 309. 

% Constantin C. Giurescu, Istoria Românilor, vol. II, p. 9. 

Alacahisar şi Golubac (Giigercinlik) pe Dunăre. În iarna 1427-1428, regele Ungariei a 
început asediul acestui oraș. Însă întăririle trimise, sub comanda beilerbeiului Sinân, i- 
au pus pe fugă pe unguri, lăsând în urmă numeroşi morţi şi prizonieri””. 

În virtutea tratatului de alianţă defensivă încheiat cu Sigismund de Luxemburg 
în 1426, Dan al II-lea a participat la luptele pentru cetatea Goluba!%, 

A urmat o nouă invazie turcească în Ţara Românească, în cursul căreia şi-a 
pierdut viața Radu Praznaglava!!. Nu avem însă nicio ştire a vremii despre momentul 
şi felul în care a murit acest fiu al lui Mircea cel Bătrân, care, spre deosebire de ilustrul 
său părinte, s-a menţinut în scaun doar cu ajutorul turcilor'%. 

Relaţia nesigură cu Sigismund de Luxemburg, care i-a retras dreptul asupra 
cetăţii Bran (1427) şi i-a aşezat la Severin pe Cavalerii teutoni (1429-1432), dar şi 
creşterea puterii partidei filo-otomane în interior, l-au determinat pe Dan al II-lea să 
accepte plata „tributului întreg” (integrum censum) către Poartă. 

La 3 iunie 1428, Dan al II-lea a încheiat pace cu turcii, prin aceasta fiind 
consacrată poziţia de autonomie a Ţării Româneşti, fapt ce a tensionat raporturile dintre 
domnul muntean şi Sigismund de Luxemburg“. 

În februarie 1429, prin tratatul încheiat de Ungaria cu Imperiul Otoman, a fost 
reconfirmat statutul de autonomie al Țării Româneşti %. 

După plecarea guvernatorului Andronic în Moreea, raporturile turco-veneţiene 
s-au deteriorat, în interiorul oraşului Salonic începând animozităţile între ortodocşi şi 
catolici!%. În acest context, sultanul Murad al II-lea a trimis oastea din Anatolia, 
comandată de beglerbeg-ul Hamza bes şi cea din Rumelia, sub comanda beg/erbes- 
ului Sinan beg, pentru a începe asediul Salonicului (februarie 1430)'%, acesta fiind 
cucerit la 29 martie 1430'%. În aceste condiţii, la 4 septembrie 1430, cetatea lagunelor 
a fost obligată să încheie pacea cu Imperiul Otoman". 

Aşa cum pe bună dreptate a arătat istoricul E. Denize, „începând cu secolul al 
XV-lea, situaţia internaţională a Ţării Româneşti depindea într-o măsură destul de 
importantă şi de starea de pace sau de război dintre Veneţia şi Imperiul otoman. În 
general, pacea dintre cele două puteri avea consecinţe negative asupra spaţiului 
românesc, în vreme ce declanşarea războiului aducea o uşurare pentru ţările române, le 
permitea să profite de faptul că armatele otomane erau prinse în luptă cu trupele 
venețiene pe teatre de operaţiuni îndepărtate şi nu puteau să mai amenințe teritoriul de 
la nord de Dunăre”. Astfel, războiul turco-veneţian din 1425-1430 a favorizat pe Dan 


” Nicolas Vatin, Ascensiunea otomanilor (1362-1451), în Robert Mantran (coord.), Istoria Imperiului 
Otoman, Bucureşti, Ed. Bic All, 2001, p. 63. 

1% Constantin Rezachevici, Rolul românilor în apărarea Europei de expansiunea otomană, p. 186. 

101 Stefan Ştefănescu, Țara Românească de la Mircea cel Bătrân până la Vlad Ţepeş, p. 309. 

1% Constantin Rezachevici, Cronologia domnilor, p. 88. 

1% Enciclopedia bătăliilor din istoria românilor, p. 112. 

104 Ştefan Ştefănescu, Istoria Medie a României, Partea a II-a, Principatele Române. Secolele XIV-XVI, 
Bucureşti, 1992, p. 105. 

19% dem, Criza politică din al doilea sfert al veacului al XV-lea, în loc. cit., p. 337. 

1% Aurel Decei, Istoria Imperiului otoman până la 1656, p. 86. 

1% Jbidem, p. 87. 

1% Eugen Denize, op. cit., p. 40. 

1% Jbidem. 

10 1bidem, p. 41. 


WWW.CIMec.ro 


CRIZA POLITICĂ DIN ȚARA ROMÂNEASCĂ ŞI ATITUDINEA... 115 





al II-lea şi gruparea boierească antiotomană din Țara Românească, care au obţinut 
victoria împotriva susținătorilor lui Radu Praznaglava""! 

Înainte de 8 februarie 1431, Vlad Dracul, un fiu nelegitim al lui Mircea cel 
Bătrân'!”, a fost chemat la Niirnberg de către regele Ungariei, Sigismund de 
Luxemburg, care l-a investit cu domnia Țării Româneșşti'!?, conferindu-i totodată şi 
două ordine prestigioase, cel al Sfântului Ladislau şi cel al Dragonului, de unde i se 
trage şi cognomenul Dracul, cu forma populară Dracula!!€. 

În luptă cu o parte a nobilimii maghiare anarhice, şi pe fondul luptelor pentru 
stăpânirea Bosniei, regele Sigismund de Luxemburg şi regina Barbara Cilli au creat, la 
12 decembrie 1408, Ordinul Dragonului, menit în primul rând să adune în apărarea 
regelui şi a familiei sale o bună parte a marii nobilimi din Ungaria în frunte cu familia 
Gara şi Cilli!!5. Ordinul îşi propunea apărarea crucii şi distrugerea duşmanilor acesteia, 
simbolizaţi de vechii dragoni (Draconis tormuosi) cu ajutorul Sfântului Gheorghe. 
Membri fondatori au fost 24 de mari nobili ai regatului, în frunte cu despotul Ştefan 
Lazarevit, conducătorul Serbiei, între care Nicolae de Gara, palatinul Ungariei; Ştibor 
de Striboricz, voievodul Transilvaniei; Pipo de Ozora, banul de Severin, etc., în general 
marii dregători de curte şi cei teritoriali!!7. 

Au fost primiţi şi membri străini în calitate de aliaţi, care nu depuneau 
jurământ de fidelitate faţă de Sigismund de Luxemburg, precum regele Poloniei, 
Vladislav Jagiello; Witold, marele cneaz al Lituaniei; Henric al V-lea, regele Angliei; 
reprezentanţi ai caselor italiene Carrara della Scala; conducători ai Veneţiei, Padovei şi 
Veronei 15. 

La 1 iunie 1431, Dan al II-lea a murit eroic într-o luptă împotriva turcilor!!*, 
criza politică ce s-a declanşat în Țara Românească finalizându-se cu instalarea pe 
tronul muntean a lui Alexandru Aldea'%, un alt fiu nelegitim al lui Mircea cel 
Bătrân!?!, care avea sprijinul domnului Moldovei, Alexandru cel Bun'?. Edificatoare 
în acest sens este relatarea istoricului I. Minea: „Prea strânsă apare domnia lui 
Alexandru al II-lea Vodă de scopurile politice moldoveneşti, încât putem admite că 





1! Jbidem, p. 166. 

12 Sergiu Columbeanu, Radu Valentin, Vlad Dracul (1436-1442; 1443-1447), Bucureşti, Ed. Militară, 1978, 
p.21. 

15 D.RH, D., |, doc. 179, pp. 280-281. 

14 Ilie Minea, Vlad Dracul şi vremea sa, Extras din Cercetări istorice, IV, laşi, „Viaţa Românească“, 1928, 
p. 87; Aurel Răduţiu, Despre numele „Drakula ”, în Anuarul Institutului de Istorie Cluj, tom. 35, 1996, pp. 
25-33. 

15 Constantin Rezachevici, De la Ordinul Dragonului la Dracula, în Magazin istoric, XXXIL, nr. 2, 1998, p. 
60. 

"16 Ibidem. 

1 Ibidem. 

118 Jpidem. 

"9 Dan Berindei, Istoria românilor din paleolitic până în 2008. Cronologie, Bucureşti, Ed. Cartex 2000, 
2008, p. 39. 

120 Alexandru Aldea a fost instalat pe tronul Ţării Româneşti cu concursul unei armate otomane, comandată 
de beglerbeg-ul Anatoliei, Hamza beg, albanez de origine, împreună cu Firuzbeyoglu Ali beg şi Karaca paşa 
(Cf. Aurel Decei, Istoria Imperiului otoman până la 1656, p. 87). A se vedea Tiberiu Ciobanu, Domnitori 
români mai puţin cunoscuţi, Timişoara, Ed. Excelsior Art, 2005, pp. 28-36. 

12! D.R.H, D., L, doc. 191, pp. 290-291. 

'2 Istoria poporului român, coord: Andrei Oțetea, Bucureşti, Ed. Ştiinţifică, 1970, pp. 141-142; Petre P. 
Panaitescu, Istoria românilor, p. 104. 

trupe moldoveneşti au instalat noua domnie şi acelaşi Alexandru cel Bun a făcut tot 
posibilul pentru ca această domnie să dăinuiască” 

Domnia lui Alexandru Aldea a reprezentat victoria marilor boieri asupra 
autorităţii domneşti, aceştia tutelând pe domn prin exponentul lor, Albul „cel Mare”, 
care conducea politica Ţării Româneşti, impunându-i lui Aldea să renunţe la 
organizarea rezistenţei față de turci, să lărgească privilegiile boierimii, contribuind 


astfel la limitarea puterii domneşti '"*. 


THE POLITICAL CRISIS IN WALACHIA AND THE ATTITUDE 
OF HUNGARY AND OF THE OTTOMAN EMPIRE IN THE FIRST 
HALF OF THE 15-TH CENTURY 
Abstract 


After Mircea's death (31“ of January 1418), the Romanian Country 
experienced a period of political crisis, thus the neighbour states, Hungary and the 
Ottoman Empire, having the opportunity to interfere with its internal policy. In order to 
prevent the installing on the Wallachia throne of the claimers sustained by Hungary and 
implicitly preventing the increasing of the Hungarian kingdom influence in the 
Romanian Country, the Turks organized expeditions in the North of the Danube, by 
suporting their own favourites. 

The intensification of the Ottoman influence into the South Carpathians 
principality during the reign of Radu Praznaglava (1420-1422; 1426-1427) generated a 
strong resistance movement, whose exponent became Dan II. Here a series of fights 
took place, being associated with the internal conflicts between the boyars groups 
gathered around the two rulers: Dan II being helped by the king of Hungary, Sigismund 
of Luxembourg. 





12 Ilie Minea, Vlad Dracul şi vremea sa, p. 43. 
1 Istoria Medie a României, partea 1 (sec. al X-lea - sfărșitul sec. al XVI-lea), Bucureşti, Ed. Didactică şi 
Pedagogică, 1966, p. 178. 

MUZEUL JUDEŢEAN ARGEŞ 

TEZAURUL MONETAR DE LA 
FALFANI, JUDEŢUL ARGEŞ - SEC. XVIII 


ROMEO MASCHIO" 


În anul 1964 în satul Fâlfani, comuna Stolnici”, jud. Argeş, într-un punct 
neprecizat topografic a fost găsit un tezaur de monede turceşti”. 

Tezaurul se compune din 56 de monede emise de Ahmed III (1703-1730; 
1115-1143 H) - 1, Mahmud I (1730-1754; 1143-1168 H) - 29, Osman III (1754-1757; 
1168-1171 H) - 3, Mustafa III (1757-1774; 1171-1187 H) - 23. 

Catalog 

1. Yirmilik - Mustafa III, anul 11, 1767, inv. 297 

Av. Tugra 

Rv. Duribe fi Islâmbol 1171 

Istambul; AR; G = 9 g; D= 31 mm;%; puţin tocită 


N. P., nr. 6362. 

2. Yirmilik - Mustafa III, anul 10, 1766, inv. 307 
Idem 

Islambol; AR; G = 9,16 g; D= 31 mm; î; bună 
N. P., nr. 636 


3. Onluk - Mahmud I, an 1, 1730, tocită, inv. 294 

Av. Sultaniil berreyny ve hakaniil bahreyni essultan bin essultan 
Rv. Tugra, duribe fi Kostantiniye 1143 

Constantinopol; AR; G = 4,70 g; D = 25 mm; ? ; tocită; inv. 294 
N. P., nr. 575 

4. Onluk 

Idem 

AR; G = 5,60 g; D=25 mm; f; tocită; inv. 295 

N. P., nr. 575 

5. Onluk 

Idem 





” Muzeul Judeţean Argeş, Piteşti. 

! Comuna Stolnici atestată documentar la 22 noiembrie 1557 (cf. DIR, XVI, B. Ţara Românească, vol. III, 
doc. 88). 

? Alte informaţii despre condiţiile descoperirii sau persoane care au găsit monedele nu se cunosc. Tezaurul a 
fost donat muzeului de Miliția Costeşti. 

3 Nuri Pere, Osmanlilarda madeni paralar, Istambul, 1968. 

AR; G = 4,54 g; D = 25 mm; î ; tocită; perforată; inv. 296 
6. Onluk 

Idem 

AR; G = 4,56 g; D = 26 mm; Y ; tocită; inv. 300 

7. Onluk 

Idem 

AR; G = 4,80 g; D = 25 mm; K ; tocită; perforată; inv. 334 
8. Onluk 

Idem 

AR; G = 4,80 g; D = 25 mm; * ; bună; inv. 305 

9. Onluk 

Idem 

AR; G = 5,78 g; D= 25 mm; K ; tocită; perforată; inv. 316 
10. Onluk 

Idem 

AR; G = 4,40 g; D = 25 mm; SK ; puţin tocită; inv. 322 

11. Onluk 

Idem 

AR; G = 5,40 g; D = 25 mm; K ; tocită; inv. 325 

12. Onluk 

Idem 

AR; G = 5,20 g; D = 25 mm; î; tocită; inv. 326 

13. Onluk 

Idem 

AR; G= 5,41 g; D= 25 mm; î; bună; inv. 327 

14. Onluk 

Idem 

AR; G = 4,90 g; D = 25 mm; î ; puţin tocită; inv. 329 

15. Onluk 

Idem 

AR; G = 4,90 g; D = 26 mm; K ; tocită; inv. 308 

16. Onluk 

Idem 

AR; G = 5,30 g; D = 25 mm; X; bună; perforată; inv. 323 
17. Onluk 

Idem 

AR; G = 4,90 g; D = 25 mm; Î; bună; inv. 335 

18. Onluk. Osman III, anul 1, 1754 

Av. Sultaniil berreyny ve hakaniil bahreyni essultan bin essultan 
Rv. Tugra, duribe fi Kostantiniye 1168 

Constantinopol; AR; G = 5,38 g; D= 25 mm; î; bună; inv. 331 
N. P. nr. 600 

19. Onluk - Mustafa III, anul 2, 1758; bună 

Av. Tugra 

Rv. Duribe fi Islâmbol 1171 

AR; G = 4,90 g; D= 25 mm; î; bună; inv. 298 
N. P. nr. 637 

20. Onluk 

Idem 

AR; G = 4,24 g; D = 25 mm; Î; puţin tocită; inv. 330 
21. Onluk 

Idem 

AR; G=4 g; D = 25 mm;&; tocită; inv. 332 
22. Onluk 

Idem 

AR; G = 3,70 g; D= 25 mm; f; tocită; inv. 333 
23. Onluk 

Idem 

AR; G = 3,98 g; D= 24 mm;* ; tocită, perforată; inv. 324 
24. Onluk - Mustafa III, anul 4, 1760 

Av.-Rv.: idem nr. 19 

AR; G = 4,23 g; D= 25 mm; î; bună; inv. 314 
25. Onluk - Mustafa III, anul 5, 1761 

Av.-Rv.: idem nr. 19 

AR; G = 4,48 g; D= 25 mm; î; bună; inv. 312 
26. Onluk 

Idem 

AR; G = 4,90 g; D= 25 mm; %; bună; inv. 293 
27. Onluk - Mustafa III, anul 6, 1762 

Av.-Rv.: idem nr. 19 

AR; G = 3,92 g; D= 25 mm; î; puţin tocită, tăiată; inv. 323 
28. Onluk - Mustafa III, anul 7, 1763 

Av.-Rv.: idem nr. 19 

AR; G = 4,20 g; D= 24 mm; Î; bună; inv. 306 
29. Onluk 

Idem 

AR; G = 4,48 g; D = 25 mm; Î; puţin tocită; inv. 308 
30. Onluk - Mustafa III, anul 8, 1764 

Av.-Rv.: idem nr. 19 

AR; G = 4,60 g; D = 24 mm; î; bună; inv. 310 
31. Onluk - Mustafa III, anul 9, 1765 

Av.-Rv.: idem nr. 19 

AR; G = 4,30 g; D= 25 mm; î; bună; inv. 313 
32. Onluk - Mustafa III, anul 10, 1766 

Av.-Rv.: idem nr. 19 

AR; G = 4,27 g; D= 25 mm; î; bună; inv. 319 
33. Onluk 

Idem 

AR; G = 4,50 g; D = 25 mm; î; bună; inv. 299 

34. Beşlik, Ahmed III, anul, 1703 

Av. Sultaniil berreyny ve hakaniil bahreyni essultan bin essultan 
Rv. Tugra, duribe fi Kostantiniye 1115 

AR; G = 3,07 g; D= 20 mm; î ; tocită, jumătate; inv. 335 
N. P., nr. 335 

35. Beslik, Mahmud LI, anul, 1730 

Av. Sultaniil berreyny ve hakaniil bahreyni essultan bin essultan 
Rv. Tugra, duribe fi Kostantiniye 1143 

AR; G = 2,38 g; D= 19 mm; ; tocită, perforată; inv. 342 
N. P., nr. 376 

36. Beslik 

Idem 

AR; G = 2,77 g; D = 20 mm; A; bună; inv. 345 

37. Beslik 

Idem 

AR; G = 2,46 g; D= 20 mm; î ; puţin tocită, perforată, ruptă; inv. 292 
38. Beslik 

Idem 

AR; G = 2,57 g; D= 20 mm;* ; bună, perforată; inv. 301 
39. Beslik 

Idem 

AR; G = 2,70 g; D = 20 mm; î ; bună; inv. 302 

40. Beslik 

Idem 

AR; G = 2,41 g; D= 20 mm; A; tocită; inv. 315 

41. Beslik 

Idem 

AR; G = 2,40 g; D = 20 mm; 7; puţin tocită, perforată; inv. 320 
42. Beslik 

Idem 

AR; G = 2,88 g; D= 20 mm; Î; bună; inv. 337 

43. Beslik 

Idem 

AR; G = 2,40 g; D = 20 mm; Y ; bună; inv. 338 

44. Beslik 

Idem 

AR; G = 2,70 g; D = 19 mm; K ; tocită; inv. 339 

45. Beslik 

Idem 

AR; G = 2,20 g; D= 19 mm; ; tocită, perforată; inv. 340 
46. Beslik 

Idem 

AR; G = 2,20 g; D = 20 mm; Y ; tocită; inv. 341 

471. Beşlik 

Idem 

AR; G = 2,50 g; D = 20 mm; Y ; tocită; inv. 313 

48. Beslik 

Idem 

AR; G = 2,60 g; D = 20 mm; %; bună; inv. 346 

49. Beslik - Osman III, anul 1, 1754 

Av. Sultaniil berreyny ve hakaniil bahreyni essultan bin essultan 
Rv. Tugra, duribe fi Kostantiniye 1168 

Constantinopol; AR; G = 2,30 g; D= 20 mm; ?; tocită; inv. 311 
N. P., nr. 601 

50. Beslik 

Idem 

AR; G = 2,94 g; D =20 mm; î; bună; inv. 344 

51. Beslik - Mustafa III, anul 1, 1757 

Av. Tugra 

Rv. Duribe fi Islâmbol 1171 

Istambul; AR; G = 2,80 g; D =20 mm; ?; puţin tocită; inv. 291 
N. P., nr. 638 

52. Beslik 

Idem 

AR; G = 1491 g; D=20 mm; * ; puţin tocită, perforată; inv. 317 
53. Beslik - Mustafa III, anul 2, 1758 

Av.-Rv. ldem 

AR; G = 2,10 g; D=20 mm; 7; puţin tocită; inv. 303 

54. Beslik 

Idem 

AR; G = 2 g; D=20 mm;K; bună; inv. 304 

55. Beslik - Mustafa III, an 7, 1763 

Av.-Rv. ldem nr. 51 

AR; G = 1,70 g; D= 19mm; f; puţin tocită; inv. 309 

56. Beslik - Mustafa III, an 8, 1764 

Av.-Rv. ldem nr. 51 

AR; G= 2,31 g; D=20 mm; î; bună, perforată; inv. 321 


Tezaurul se eşalonează pe o perioadă de 64 de ani 1703-1767 şi cuprinde trei 
nominaluri din sistemul monetar otoman - yirmilik“, onluk5, beşlik, de valoare 
mijlocie şi mică. Monedele sunt emise în capitala imperiului cunoscute sub cele două 
denumiri Kostantiniye şi Islâmbol, având pe avers o formulă augurală la adresa 
sultanului, iar pe revers locul şi anul de batere. 





1 Yirmilik = 20 parale. 
* Onluk = 10 parale. 
* Beşlik = 5 parale. 

Deşi Ahmed III, continuatorul reformei monetare întreprinse de Mehmed IV 
(1648-1687) extinsă de Mustafa II (1693-1703) a avut o activitate monetară însemnată 
- a bătut emisiuni cu nominaluri diferite, unele ajungând să fie tezaurizate în acumulări 
cu punct terminus în sec. XIV - în tezaur nu apare decât o singură monedă emisă de 
acesta. Celelalte 55 au fost bătute în perioada 1730-1767, iar acest hiatus dintre prima 
şi următoarele monede care se succed cu regularitate creează impresia că acest depozit 
nu conţine toate monedele descoperite. 

Secolul XVIII a însemnat pentru Țara Românească circulaţia a numeroase 
monede , variate ca tip şi origine datorită lipsei monedei autohtone. Deşi în aparenţă se 
aprecia existenţa unei profunde dezordini monetare în realitate a funcţionat un sistem 
monetar dominat de moneda turcească. 

Un alt fenomen monetar însemnat al acestui secol a fost transformarea treptată 
a leului în monedă de calcul fixată la 40 parale sau 120 de bani. 

Compoziţia tezaurului furnizează şi unele informaţii privitoare la posesorul 
acestui depozit. Probabil a fost o persoană modestă care a lucrat cu monedă măruntă 
acumulând-o în cote relativ mici. 

Cele 56 de piese reprezentau un capital de 11 piaştri şi 25 de parale”. 

Sumarul tabel de preţuri pe care îl redăm mai jos permite să ne facem o idee 
despre ce se putea cumpăra cu această sumă după 1767: 13.000 bucăţi şindrilă - 10 
piaştri;, | oaie - 3-4 piaştri; 1 vacă cu vițel - 8 piaştri; 1 pereche cizme - 1 piastru 17 
parale; | chintal păcură - 3 piaştri. 

În ceea ce priveşte cauzele îngropării tezaurului, acestea nu sunt clare, dar 
evenimentele care s-au derulat după 1768 (războaiele ruso-austro-turce) au contribuit la 
ascunderea acestui depozit monetar. 


THE MONETARY TESAURUS FROM FÂLFANI, 
ARGEŞ COUNTY - THE 18-TH CENTURY 
Abstract 

The thesaurus discovered at Fâlfani, Stolnici Parish, Argeş County in 1964 has 
56 coins issued in the Ottoman Empire between 1703 and 1767. 

Their value was not very high. They were very much used in Walachia of that 
time; it was a financial phenomenon that led to the usage of the “leu” for calculation. 

It is not clear why the thesaurus was hidden. The most plausible reason can be 

considered the events that followed the Russian-Austrian-Turkish Wars (after 1768) 





7 1 piastru = 40 parale. Mai multe amănunte privind circulaţia monetară şi echivalenţele dintre monede în sec. 
XVIII vezi: A. Berciu Drăghicescu, Dinică Ciobotea, Viaţa economică a Țării Româneşti în epoca lui 
Constantin Brâncoveanu, în „Revista Arhivelor“, 4, 1993, p. 370-423; Toma Rădulescu, Veronica Predoi, 
Tezaurul monetar de la Frăsinet - Teleorman (sec. XVII-XVIII), în „Oltenia“, Studii şi comunicări, 
Arheologie-istorie, vol. XV, 2004, p. 54-58. 

Inv. 295. Avers/Revers Inv. 305. Avers/Revers 

Invy. 327. Avers/Revers Inv. 298. Avers/Revers 

Inv. 308. Avers/Revers 

Invy. 335. Avers/Revers Inv. 302. Avers/Revers 

Inv. 339. Avers/Revers Inv. 311. Avers/Revers | 

Inv. 321. Avers/Revers 








Inv. 303. Avers/Revers 

BRĂTĂȘEŞTI, UN SCHIT ARGEŞEAN UITAT 
SPIRIDON CRISTOCEA” 


În satul Brătești, din comuna Albeștii de Argeș, judeţul Argeş, departe de 
obştea sătească actuală, se păstrează biserica schitului Brătăşeşti. Aşa cum se prezintă 
astăzi această biserică este un lăcaş edificat din cărămidă, de plan trilobat, compus din 
altar, naos, pronaos şi un pridvor deschis, singura turlă înălțându-se peste pronaos, 
acoperişul fiind de şiţă. 

În anul 1863, cu ocazia vizitei pe care a efectuat-o în judeţul Argeş, H. Trenk! 
a poposit şi la schitul Brătăşeşti, pe care l-a imortalizat într-una din picturile sale, 
oferindu-ne astfel o frumoasă imagine a acestui lăcaş (Fig. 1). 

Pisania de piatră” din 1819 aflată în pridvor, deasupra uşii de intrare în 
biserică, ne arată că schitul „celu vechiu“ zidit de paharnicul loan Vâlsănescu „aste 
acum stricat şi părăsit“, iar al doilea lăcaş „din temelie au ridicat cu cheltuiala sa, 
părintele Parthenie arhimandrit şi prin silinţa părintelui Varlam“, fiind târnosit de 
episcopul Argeşului Iosif. Deşi biserica fusese sfinţită după 13 decembrie 1793, când 
Iosif devine episcop, în scurt timp, în 1813, ea a fost „„meremetisită“ de către Dorotheu 
arhimandrit care a făcut „tâmpla, pridvorul şi altele ce au trebuit şi beserica de nou 
peste tot s-au învălit; 2 clopote de nou s-au făcut şi s-au aşăzat...; s-au făcut şi pre afară 
şi alte lucruri mai multe precumu chiliile şi cişmeao ce să află-n curte“ (Fig. 2). 

Schitul este menţionat în lucrări apărute în secolul al XIX-lea, cum ar fi cele 
ale lui Dionisiu Fotino” sau cea editată de Fraţii Tunusli“ când printre metocurile ce 





* Muzeul Judeţean Argeş, Piteşti. 

' Muzeul Naţional de Artă al României, Stampe, D. R. III, 4210, 4314. 

* Textul pisaniei a fost publicat de Constantin Bălan, Inscripţii medievale şi din epoca modernă a României 
Judeţul istoric Argeş (sec. XIV-1848), Editura Academiei Române, Bucureşti, 1994, p. 139-140: „Întru slava 
lui Dumnezeu ce în Sfinti Troiță să slăveşte şi-ntru cinstea Naşterii Sfântului loannu Botezătoriului, ce să 
prăznuiaşte schitul celu vechiu, ce iaste acum stricat şi părăsit, de păharnicul Ioan Vîlsănescul? întîi au fostu 
ziditu. Apoi al doilea ctitori după acesta au urmat şi într-acestu loc din temelie au ridicat cu cheltuiala sa, 
părintele Parthenie arhimandrit şi prin silința părintelui Varlam, ce s-au ostenit şi fără zăbavă au luatu 
săvârşire şi de zugrăvit. lar de preao sfinţiia sa I-ul episcopu Argeşului s-au târnosit, adecă de chir losifu, 
stăpânul nostru s-au sfinţitu şi s-au mai adaos şi alt hram, a celor 2 mucenici Sfinţii Serghie şi Vacii, ca să-i 
prăznuim aici, acum. lar la leat 1813 s-au meremetisită prin Dorotheu smeritul arhimandrit şi prin 
blagosloveniia acestui stăpân arhiereu m-amui silit din câtă putere am avutu şi eu făcînd tîmpla, pridvorul şi 
altele ce au trebuit şi beserica de nou peste tot s-au învălit; 2 clopote de nou s-au făcut şi s-au aşăzat prin 
ajutorirea şi altora ce s-au îndemnată; s-au făcut şi pre afară şi alte? lucruri mai multe precumu chiliile şi 
cişmeao ce să află-n curte. Ci şi de acumu înnainte cei ce vor mai ajutora, plată şi pomenire ca cei dinutii vor 
avea; 1819“ 

5 Dinosie Fotino, Istoria generală a Daciei sau Transilvaniei, Țerei Munteneşti şi a Moldove, Împrimeria 
Naţională a lui Iosef Romanov et companie, Bucureşti, 1860, p. 161 

existau atunci în Muntenia se afla şi schitul Brătăşeşti. 

Câteva pagini îi consacră ]. Neda care menţionează că schitul a fost clădit de 
loan Vâlsănescu în domnia lui Grigore Ghica (1733-1735), că la 25 martie 1759 este 
închinat mănăstirii Curtea de Argeş de nepoţii acestuia, şi că Parthenie arhimandritul a 
refăcut lăcaşul. 





Fig. 1. Schitul Brătăşeşti, după pictura lui H. Trenk, 1863. 


Numărul relativ mare de documente aflate în arhive ne permit să reconstituim 
cât de cât istoricul acestui lăcaş monahal. Primul document ce se păstrează este o 
scrisoare (Fig. 3) a lui loan Vâlsănescu, din 25 martie 1735, dată „ermonahului chir... 
şi călugăraşilor câţi să află lăcuitori la schitul nostru de la Brădăşăşti“, prin care 
emitentul le dăruia o roată, din cele două, de la moara de pe apa Vâlsanului, făcută de 
„răposatul unchiu-mieu, Leca slugeriul Mălureanul“. Deşi emitentul precizează în 
partea finală a scrisoarei că o va întări cu „iscălitura şi peceatea mea“, el n-a iscălit-o, 
ci a aplicat numai pecetea, care parţial este acoperită de un fragment de hârtie aplicat 
pentru a întări actul ce este deteriorat. Pecetea este identică cu cea aplicată pe actul din 
22 septembrie 1735 şi aparţine ctitorului loan Vâlsănescu. Scrisoarea ne arată că 
schitul, care se numea Brădăşăşti, nu Brătăşeşti ca astăzi, era deja construit, ctitorul 
fiind loan Vâlsănescu€. 

O altă scrisoare, a aceluiaşi loan Vâlsănescu (Fig. 4), din 22 septembrie 1735, 
ne aduce noi date despre construirea acestui schit.  Menţionând că a „ridicat din 


1 Fraţii Tunusli, Istoria politică şi geografică a erei Romaneșşti de la cea mai veche a sa întemeere pănă la 
1774, Typographia Naţionale a lui Stefan Rassidescu, Bucureşti, 1863, p 174. 

” 1. M. Neda, Date despre schitul Brătăşeşti (Argeş), în „Revista Istorică Română“, IX, 1939, p. 296-303. 

* Direcţia Arhivelor Naţionale Istorice Centrale (în continuare: DANIC), Episcopia Argeş, V/4. 

temelie acest schitişor de piatră, de sihastri“, ctitorul arată că moşia pe care l-a clădit 
fusese „cumpărată de strămoşul nostru, Vucina marele păharnic, de la Badea din Argeş 
şi cu rumânii“. După moartea  Vucinei, jupâneasa lui, Neaga, a dat-o zestre unei 
nepoate, Marica, care, la rândul ei, a vândut-o marelui logofăt Grigorie Albescul de la 
care, după moartea acestuia, a ajuns la nepoata sa, Chiajna, şi la soţul ei, Pârvul căpitan 
Câmpinean. Făcând moşia vânzătoare şi ştiind că se trage de la Vucina, cei doi au 
vândut-o lui loan Vâlsănescu care a ridicat un „schitişor“ în zilele lui Grigorie Ghica 
voievod, cu blagoslovenia mitropolitului Stefan”. 

Potrivit primului document 
prezentat, schitul Brătăşeşti a fost 
construit de loan Vâlsănescu între 5 
aprilie 1733, data când şi-a început 
domnia Grigore al II-lea Ghica, şi 
25 martie 1735. 

În scrisoarea lui, din 22 
septembrie 1735, loan Vâlsănescu 
menţionează că a făcut un „schitişor 
de piatră“, dar în pisania din 1819 nu 
se menţionează materialul din care 
arhimandritul Parthenie a făcut acest 
lăcaş, care după cum se vede astăzi 
este din cărămidă. Dar într-o 
catagrafie din 26 ianuarie 1795 sunt 
menţionate „Cărţile i  odăjdiile 
- = - schitului celui vechiu, ce s-au dat la 
"SE DUMNEZ6ESC LACASȚII-. besearica cea noao de lemn ce s-au 
PĂZIT TIMP DE10âNI SAU REFĂCUT - făcu la Brătăşăşti““, ceea ce ne 


PRIN STĂRUINȚA ȘI AJUTORUL P& arată că la această dată există aici un 
PERIOR AL MO eee lăcaș făcut din acest material. 


-. 


JTOS TEODOSIE OPRESCU ÎN + Probabil că, după ce 
RSI AN: i pe *9n=4998 CU TOATA „schitişorul de piatră“ al lui Ioan 
| "DOAEA Pet Bi pi BRTGALOR a Vâlsănescu s-a „stricat şi părăsit“, a 
“5 TIND AJUTA: -. = ai TI CRESTINI 129 fost ridicată o biserică de lemn, ce 
E : . pu exista la 26 ianuarie 1795, după care 
arhimandritul  Parthenie a ridicat 
lăcaşul de zid menţionat în pisania 
din 1819. Râmâne ca descoperirea unor noi documente să confirme sau să infirme 
ipoteza existenţei la Brătăşeşti a trei biserici, una de piatră, a lui loan Vâlsănescu, una 
de lemn, şi cea de a treia din piatră făcută de arhimandritul Parthenie, potrivit pisaniei 
din 1819. 
Despre acest loan Vâlsănescu, aşa cum reiese din documentele de mai sus, 
putem spune că era un boiernaş local, ajuns la o anumită stare materială care i-a permis 
să construiască un lăcaş monahal. 






mii 













Fig. 2. Pisaniile bisericii schitului Brătăşeşti. 





7” DANIC, Episcopia Argeş, V/5. 
3 DANIC, Episcopia Argeş, LXVIII/10. 

Fig. 3. Scrisoarea lui loan Vâlsănescu din 25 martie 1735. 


WWW .Cimec.ro 


BRĂTĂȘEŞTI, UN SCHIT ARGEŞEAN UITAT 133 








Fig. 4. Scrisoarea lui loan Vâlsănescu din 22 septembrie 1733. 

Pentru a-şi afirma poziţia sa socială el şi-a confecţionat şi un sigiliu pe care l-a 
aplicat pe cele două documente, din 25 martie şi 22 septembrie 1735, dar pe care nu le- 
a semnat. De formă rotundă, sigiliul (Fig. 5) are în câmp o cruce, având de o parte şi de 
alta a braţului vertical inscripţia cu litere chirilice: ÎOHb/BbJICb (Ion Vâlsănescu). 

Peste aproape 25 de ani, la 24 iunie 1759, trei 
nepoți ai ctitorului, Grigorie Vâlsănescu postelnic, 
Ghiorghie comis Vâlsănescu şi Ioniţă Vâlsănescu, 
văzând „multa supărare ce are acest sfânt schit de unii de 
alţii... ca să aibă de acum înainte acest schit oareşce 
razim şi apărare“, îl închină mănăstirii de la Argeş „cu 
toate moşiile şi hodoarăle ei, atât mişcătoare cât şi 
nemişcătoare, ca să fie supt supunerea şi chiverniseala 
egumenului argeşean“. Printre condiţiile închinării, în act 
se menţionează că egumenul argeşean putea îndepărta 
pe omologul său de la Brătăşeşti dacă-l găsea „neharnic“, 
Fig. 5. Sigiliul lui dar nu putea „a să întinde sau a luoa câtuş de cât din 
bucatele schitului... ci numai să aibă a-şi luoa 
embadichiul, cel rânduit de noi, adică schitul să aibă a 
da, din an în an, câte ocă cinci de ceară la sfânta mănăstire“”. 

Ctitorind lăcaşul monahal, loan Vâlsănescu I-a înzestrat cu „cele trebuincioase 
odoară bisericeşti şi cu parte de moşie înprejurul schitului“, dar şi cu „un petecel de 
moşioară, ce se numeşte Vasalaţii“, în judeţul Ilfov. Întrucât această moşioară, „fiind 
foarte depărtată, nici cu un venit n-au putut a să folosi schitul“, la 2 septembrie 1781 se 
face un schimb cu vtoriii vistierul Costandin care a primit moşia Vasalaţii şi a dat 
schitului moşia Valea Rea din judeţul Argeş. Actul de schimb, întărit şi de mitropolit, a 
fost semnat de 22 de persoane, printre care egumenul Parthenie de la Argeş, egumenul 
Dionisie de la Brătăşeşti, doi urmaşi ai ctitorului, G Vâlsănescu biv vt. comis şi lon 
Vâlsănescu, ceilalţi fiind monahi de la respectivul schit. 

Ca şi în cazul altui schit, Bădicenii, terenul pe care a fost zidit schitul 
Brătăşeşti nu a fost bine ales, astfel că, „din slăbiciunea locului, s-au fost crăpat peste 
tot, nemaifiind nădejde de a să mai putea sluji întrânsul“. Diata, din anul 1795, a lui 
Parthenie arhimandritul Episcopii Argeş ne furnizează multe date despre reconstruirea 
bisericii din Brătăşeşti, dar şi a schitului din Bădiceni. Astfel, pentru „ca să nu rămâie 
pomenirea numitului ctitor uitată“, Parthenie a zidit la Brătăşeşti „alt schit din temelie, 
cu cheltuiala mea, la alt loc mai temeinic, tot pe moşiia numitului schit celui vechiu“, la 
primul hram, Naşterea Sfântului loan Botezătorul, adăugând încă unul, Sf. Mucenici 
Serghie şi Vach, ale căror moaşte, capetele, s-au aflat o perioadă la Episcopia 
Argeşului. 

În afară de construirea schitului, Parthenie l-a „înfrumusețat cu zugrăveală şi 
cu odoară bisericeşti şi cu din dobitoace şi cu alte locuri ce am mai cumpărat, tot 
alăturea cu ceailaltă moşie a schitului“. De asemenea, a mai dat schitului 500 stânjeni 
de moşie la Cacaleţii de pe Vâlsan, din care 150 fuseseră cumpăraţi de nepotul său, 
Isaia monah (lacob logofătul), care la moartea sa i-a dat un zapis ca din toată averea sa 








Ioan Vâlsănescu. 





” DANIC, Episcopia Argeş, V/8. 
10 DANIC, Mitropolia Bucureşti, XV/36. 

„să să facă o beserică“ şi ce va prisosi să rămâie danie aceştia, ca „şi părţile de moşie 
ce le-au mai avut cumpărate la Bădiceni, cu o roată de moară“. 

Neputându-să face biserică la Bădiceni „numai cu avuturile răposatului“ s-a 
mai primit ajutor din satul Corbii, donatorii fiind trecuţi în pomelnic. Părţile de moşie 
ale lui Isaia monah din Cacaleţi, ca şi cumpărătorile făcute de Parthenie, au fost date 
danie schitului Brătăşeşti, iar părţile de moşie din Bădiceni, cu roata de moară, urmau 
să fie stăpânite de celelălat nepot al său, Pavel postelnicul, iar după moartea lui 
rămâneau schitului Bădiceni. Tot Parthenie a mai dat schitului Brătăşeşti moşia Topliţa 
pe care el a răscumpărat-o de la Răducanu Budişteanu, întrucât arhimandritul 
Damaschin îi era dator 635 de taleri, ca şi vii în Dealul Piteştilor ş. a. 

După cum menţionează în diată, la zidirea schitului Parthenie a „fost numai cu 
cheltuiala, dar toată purtarea de grije şi alte ajutoare s-au făcut prin cuviosul părinte 
Varlaam ieromonah şi înpreună cu mine l-am priimit ctitor“. De aceea, Parthenie a 
hotărât ca părintele Varlaam să aibă şi „purtarea de grije, ca până va trăi sfinţia sa să 
fie schitu asupră-i cu toată iconomia, având înpreună şi pe nepotul mieu, Dorothei 
ierodiaconu, carele şi el iaste călugăr cu metania din Sfânta Episcopie“. În situaţia când 
Varlaam va vrea „a să depărta de la schit sau a să trage din treaba iconomii sau de să va 
întâmpla chemare de la Dumnezeu din viiaţa aceasta“, Episcopia nu putea să 
„orânduiască pe altul, ci să fie nepotul mieu, Dorothei, cât va trăi“. În caz că Episcopia 
nu-l va orândui pe Dorothei, acesta urma să stăpânească „atât părțile de moşie ot apa 
Vâlsanului, cât şi moşiia Topliţa, până va trăi, iară, după petrecaniia sa, iarăşi să rămâe 
ale numitului schit“. În privinţa viețuitorilor din schit, Parhenie hotăra ca „să fie preot 
ieromonah şi cu trei patru monaşi, adecă câţi să va socoti că vor putea să să 
chivernisească“. 

Lăcaşul zidit de Parthenie a fost târnosit de episcopul Argeşului, Iosif, care, la 
19 aprilie 1795, a întărit „acest aşezământ ce din buna voia sa au făcut ca întocma să se 
urmeze“. 

Deci potrivit documentelor prezentate mai sus prima biserică de la Brătăşeşti a 
fost construită de loan Vâlsănescu între 5 aprilie 1733 şi 25 martie 1735, iar al doilea 
lăcaş a fost ridicat de arhimandritul Parhenie înainte de 19 aprilie 1795, fiind târnosit 
de episcopul Argeşului, Iosif, între 13 decembrie 1793 şi 19 aprilie 1795. 

Documentele cercetate de noi ne-au dat posibilitatea să cunoaştem numele 
numai a unora din egumenii care au administrat schitul Brătăşeşti după 1795, primul 
fiind Varlaam. 

Egumenul Varlaam. Ajutându-l pe arhimandritul Parthenie la construirea 
bisericii, Varlaam a fost lăsat de acesta, prin diata din 1795, ca să aibă „purtarea de 
grije“ a schitului, cât timp va trăi. La 21 mai 1795 episcopul Iosif dă voie schitului 
Brătăşeşti şi cuviosului ieromonah Varlaam să facă două roate de moară în vadul 
Episcopiei, de pe apa Vâlsanului, unde schitul Robaia avea o roată, urmând să dea pe 
fiecare an câte două oca de ceară”!. 

În timpul cât era purtător de grijă, schitul Brătăşeşti a avut o pricină pentru un 
hotar cu Păţiţii, de aceea Varlaam s-a jeluit ispravnicului de Piteşti, pan Ştefănică, care 
a poruncit zapciului Iordache Balotă şi facă cercetare la faţa locului. De faţă fiind şi 
postelnicul Nicolae din Corbeni au fost chemați locuitori din Brăteşti care n-au vrut să 


"! DANIC, Episcopia Argeş, V/31. 

primească carte de blestem, arătând că pârcălabul Preda cel Bătrân ştie hotarele. 
Întrucât Preda n-a putut veni, fiind bătrân şi orb, a trimis pe „nepoții lui, oameni de 
credinţă, spuindu-le şi semnele“. Ca urmare la 28 octombrie 1799 sătenii şi cu Păţiţii s- 
au învoit „cu părintele pă aceste semne mai sus arătate“! 

Nu ştim cine era egumen la 18 decembrie 1800 când popa Marin cu fiii săi, 
Costandin şi lon din Bohari, iscălesc un zapis prin care adeveresc că au pus zălog 50 de 
stânjeni la Cacaleţi, ce se aflau pe lângă moşia schitului Brătăşeşti, pentru 70 de taleri. 
Dacă în soroc de trei ani nu restituiau talerii, Episcopia urma să devină „stătătoare“ 
asupra stânjenilor. Cum se întâmpla mai în toate situaţiile, cei doi fraţi n-au putut să 
restituie banii, de aceea la 26 aprilie 1808 Costandin semnează pe acelaşi zapis că 
pentru 25 de stânjeni a primit 40 de taleri de la schitul Brătăşeşti, iar celălalt frate, Ion, 
semnează, la 21 octombrie 1817, că a primit 45 de taleri pentru cei 25 de stânjeni "3. 

Nici la 12 martie 1801 nu ştim cine era egumen, când monahia Elisaveta cu 
fetele ei, Ilinca şi Dobra, din satul Goleştii de Argeş, fac danie schitului Brătăşeşti „o 
sălişte de pomi i câtvaş loc, care l-am avut şi eu de cumpărătoare..., ca să-mi fie de 
pomenire mie şi părinţilor miei şi la tot neamul mieu“!*. 

La 11 ianuarie 1804, trei locuitori din satul Cacaleţi, vecini cu moşia schitului 
Brătăşeşti de aici, dau un zapis părintelui Dorotheu, episcopul Argeşului, în urma 
învoielii pe care au făcut-o în faţa ispravnicilor: „să fim volnici a sămăna orii ce vom 
voi pe numita moşie şi să dăm şi noi ajutori la schit de casă câte trii zile de clacă şi din 
sămănăturiile ce vom sămăna pe moşie din toate să răspundem dijma după obicei, 
adecă din grâu, din porumbu, din meiu i din altele din zăce una, iar din fân din şasă 
copită una. Încă ne-au dat voie să fiim slobozi a căra lemne uscate de foc din pădure, 
iar la verză... când vor avea trebuinţă de a ne face vreo namestiie la casăle noastre să 
ne învoiască cu omul schitului cu tocmeală să plătească şi aşa să tăiem. Jir şi ghindă, 
când să va face în pădure, să fim slobozi a mânca râmătorii noştri plătind ghindăritu... 
suhat de capre încă să nu plătim, iar când să vor găsi de isprăvnicelu schitului tăind de 
la pământ copaci sau dărâmând să avem a plătii de capre câte cinci parale. Aşijdărea să 
fim volnici a nu suferi pă alţii din alte sate a mânca în moşie cu vitele lor şi când pe uni 
ca aceaia i-ar prinde vitele au a să învoi cu noi, iar nu cu schitul“ !?. 

La 19 iulie 1809, ginerele comisului Gheorghiţă Vâlsănescu dă un zapis în 
urma schimbului pe care l-a făcut cu schitul Brătăşeşti. Astfel el a dat schitului două 
delniţe pe care le avea în Brătăşeşti de la socrul său, dând acestuia „o părăsişte de vie în 
Dealu Bădeştilor“!€. 

Egumenul Dorothei. Nu ştim când şi-a încetat activitatea Varlaam şi nici când 
a venit succesorul lui, dar la 17 august 1806 cel ce era purtător de grijă al schitului era 
chir Dorothei. Acestuia îi vinde un urmaş al ctitorului, pentru 50 de taleri, partea sa, 
jumătate din roata de moară şi din jumătate de roata de piuă de la moara pe care a avea 
în tovărăşie cu răposatul popa Marin din Bohari!. 





'2 DANIC, Episcopia Argeş, V/35. 
'5 DANIC, Episcopia Argeş, V/36. 
"4 DANIC, Episcopia Argeş, V/37 
15 DANIC, Episcopia Argeş, V/39. 
1* DANIC, Episcopia Argeş, V/43 
1! DANIC, Episcopia Argeş, V/41. 

În anul 1814 stareţul schitului Brătăşeşti (Fig. 6), unde locuiau 20 de călugări, 
era tot Dorothei. Acesta împreună cu tot soborul trimit o jalbă domului în care cereau 
să le dea „liude câţiva oamani, ca să fiie întru posluşania acestui sfânt schit“. Ca 
urmare, domnul Ioan Gheorghe Caragea, având în vedere că „sânt strâmtoraţi pentru 
cele de trebuinţa hrani, fiind loc de munte, păduri şi piiatră, unde nu să poate ajunge ca 
să-şi facă agonisita vieţi“ s-a „milostivit“, la 22 octombrie 1814, „ca să ţie liude şase 
oamnei streini şi neîntraţi la vreo orânduială“!5. 


Să 





Fig. 6. Biserica schitului Brătăşeşti înainte de restaurare. 


Un alt domn care s-a milostivit în urma jalbei călugărilor de la Brătăşeşti este 
Alexandru Şuţu care, la 19 iunie 1819, pe lângă cei „liude şase oameni străini“ , le mai 
dă câte 100 bolovani de sare pe fiecare an ca să-i ia de la ocnele de peste Olt'?. 

În timp ce stareţ era Dorothei, un Pandelică, fiul popei Calciul din oraşul 
Argeş, „din bun cuget şi neîndemnaţi de nimini“, face danie schitului Brătăşeşti, la 5 





'* DANIC, Episcopia Argeş, V/49. 
'* DANIC, Episcopia Argeş, V/53. 

mai 1817, „zece răzoară dă vie şi cu tot pometu din poalele acestor răzoare“ de la 
Goleşti, judeţul Ageş. Părţile donate fuseseră ale unchilor lui, preoţii Hera şi Sima, şi în 
urma alegerii lor, din 1799, Pandelică le-a cumpărat şi le-a stăpânit cu bună pace, dar 
acum, văzând că „viia s-au părăginit şi noi încă ne-am îngreoiat“, le-a dăruit schitului. 
Văzând dania făcută de Pandelică, vărul său, Gheoca, a dăruit şi el, la 5 mai 1817, 
partea de vie ce o avea de la tatăl său Ioan, fratele popii Calciul”. 

În catagrafia din 9 aprilie 1823 a Episcopiei Argeş figurează şi schitul 
Brătăşeşti, întrucât era închinat acestei mănăstiri. În catagrafie sunt menţionate moşiile 
(Brătăşeşti, Cacaleţi, Bădiceni, Cerbureni) şi viile (o vie în Dealul Goleştilor, o vie la 
Ciofrângeni), ca şi două silişti de pruni de la Goleşti, toate aceste proprietăţi aflându-se 
în fostul judeţ Argeş”. 

În timpul „răzmeriţei“ din 1821 arhimadritul Dorothei de la Argeş a dus la 
schitul Brătăşeşti o parte din „alămurile bisericii i alte mărunţişuri“ pentru a le 
adăposti de apostaţi sau de turci, dar s-au furat şi de aici”? 

Porfirie iconom. Despre un Porfirie, pe care documentele ni-l prezintă ca 
iconom al schitului Brătăşeşti, aflăm dintr-o jalbă a monahului Alecsie primită la 
Episcopie la 25 septembrie 1851. Călugăr la Brătăşeşti de 40 de ani, Alecsie reclama că 
fiind bucătar „s-au întâmplat de m-am bolnăvit şi nu am putut îndeplini ascultarea mea 
cu care eram însărcinat, rămâind numai o seară slujbaşii sfântului schit fără bucate 
gătite de mine“. A doua zi, Porfirie s-a prezentat la chilia unde zăcea Alecsie cerându- 
i să meargă la cuhnie spre a-i găti bucate. Răspunzându-i că este bolnav, Porfirie „au 
început cu feluri de hule bătându-mă nemilostiv, încât mi-au adăugat boala“. De aceea, 
văzând „asemenea asprime, am fost silit a-mi strânge calabalâcul şi a mă strămuta la alt 
schit, unde să-mi aflu oarecare mângâere acum al vârsta bătrâneţilor, unde şi am găsit 
la sfântul schit Robaia“. La cele reclamate de Alecsie, Episcopia îi scrie lui Porfirie, la 
25 septembrie 1851, ca „să nu silească numitul reclamant a face mai mult decât 
puterile-l ajută, fiind om bătrân şi neputincios“. 

Dar Episcopia îi scrie şi pitarului N. Popescu, la 30 septembrie 1851, ca să-l 
anunţe pe Porfirie „să înceteze cu desăvârşire de a mai supăra pă oricine“, iar dacă nu 
se astâmpăraă „să-l isgoneşti din schit cu desrădăcinare ca pă un netrebnic“. 

La 12 decembrie 1851 N. Popescu răspunde la porunca Episcopei, din 30 
septembrie 1851, arătând că Porfirie „să află venit de aiuria aicia în schit“ la 
recomandaţia protosinghelului şi iconomului Episcopiei, chir Gherasim, şi că întrucât 
„nu s-au părăsit dă relele lui purtări... s-au şi isgonit din schit cu desăvîrşire“. 

O adresă a episcopului Climent trimisă, la 21 decembrie 1851, protopopului 
plăşilor Argeş, Loviştea, Topolog şi Olt, ne dă mai multe detalii despre acest Porfirie. 
Venit de la mănăstirea Câmpulung, Porfirie fusese primit la Brătăşeşti „ca să lucreze 
nişte sfeşnice pă la mai multe biserici de aici, având meşteşugul strungăriii“. Fiind însă 
„om răsvrătitor, supus la patima băuturilor spirtoase şi alte netrebnicii“, a fost alungat 
din schit, la 12 decembrie, pentru a merge la mănăstirea Câmpulung de unde venise. 
Întrucât „poate să va fi pripăşit la vreunul din schiturile aceştii eparhii sau prin sate“, 
episcopul îi cere protopopului să cerceteze dacă s-a pripăşit pe undeva „şi găsindu-l să- 





 DANIC, Episcopia Argeş, V/52. 
1 DANIC, MCIP, dos. 1/1823, f. 2 r-21 v. 
% DANIC, MCIP, dos. 1/1823, f. 13 r-l15v. 

] rădice cu tot calabalâcul ce va avea şi aducându-l la cucernicia ta să-l porneşti cu într- 
adins la urma sa“. 

De abia numit episcop al Argeşului, la 17 ianuarie 1845, Samuil Tărtăşeşcu 
Sinadon, fost stareţ al mănăstirii Vieroş şi al schitului Buliga din Piteşti”, avea de gând 
să se retragă, după încetarea activităţii, la schitul Brătăşeşti, intenţie pe care i-o face 
cunoscută şi mitropolitului Neofit prin raportul 363, care din păcate nu s-a păstrat. 
Răspunzând raportului lui Sinadon, mitropolitul aprecia, la 9 iulie 1845, ca „fiind de 
laudă“ dorinţa acestuia de a se retrage „la un loc de linişte unde să vă petreceţi rămăşiţa 
zilelor, aţi ales acest schituleţ având poziţie bună şi aer curat“. Pentru „aducere în stare 
bună“, întrucât se afla în „desăvârşită dărăpănare“, episcopul a „orânduit pe pitarul 
Nicolae Popescu, omul Episcopii, să caute de biserică“. Încă din 28 aprilie 1845 
Cârmuirea Episcopii Argeş dăduse schitul Brătăşeşti sub îngrijirea pitarului Nicolae 
Popescu pe o perioadă de cinci ani, între 23 aprilie 1845 şi 23 aprilie 1850. Conform 
acestui aşezâmânt pitarul trebuia să facă următoarele: „o roată de moară din nou pă apa 
Vâlsanului. Să învălească clopotniţa bisericii cu şiță. Să facă curtea schitului de jur 
înprejur cu pari despicaţi şi îngrădirea cu nuele şi străşiniţă şi cu porţi în doocă canaturi 
de scânduri de brad. Un grajd din nou cu păreţi de vârghini învălit cu şiţă cu încăpere 
de şase cai. Dooă crămi la amândooă viişoarele. Schitul de la Ciofrângeni şi Goleşti să 
le meremetisească şi să le învălească cu şiţă. Un slon din nou, cu doosprezece furci, 
învălit cu şiţă pentru ţinere în păstrarea buţilor schitului şi a teascului de unt de nucă. 
Un şopron din nou, în patru furci, învălit cu şiţă, pentru adăpostirea trăsurilor. Să 
indatorează dumnealui să ţie biserica schitului în bună stare, cu toate cele 
trebuincioase, să poarte grija de vitele casi şi să lucreze viile bine, ca să le aducă în 
stare bună“%. 

Starea proată a schitului reiese şi dintr-o adresă, din 7 iulie 1845, a 
eclisiarhului Episcopiei, Silivestru, prin care informa Cârmuirea Episcopiei că 
duhovnicul de la Brătăşeşti arătase că „sfântul antimis ce este acolo e foarte rupt şi 
ponosit cu totul“. Ca urmare, la 9 iulie 1845, Cârmuirea îi scria lui Silivestru că-i 
trimite „un sf. antimis vechi, cu care să să slujească deocamdată, până vor veni cele noă 
de la Bucureşti“?€. 

În anul 1849 Ioniţă Sterioiu din Băiculeşti, printr-o jalbă înaintată Judecătoriei 
Argeş, a cerut un codru de loc din moşia Topliţa care a fost călcată de către schitul 
Brătăşeşti. Prin cartea de hotărâre 40/1849 Judecătoria Argeş a dat câştig de cauză lui 
Ioniţă Streioiu, însă prin ofisul Domnului 412/11 aprilie 1849 pricina a intrat în 
cercetarea Curţii Apelative Civile, Secţia că 

Ca şi la alte lăcaşuri monahale, după secularizarea averilor mănăstireşti şi 
reforma agrară din 1864, clădirile lor au intrat într-o proces de degradare, cele mai 
multe ruinându-se, fenomen care s-a întâmplat şi la Brătăşeşti, mai ales că la un 
moment dat schitul şi-a încetat existenţa. 





Serviciul Judeţean Argeş al Arhivelor Naţionale (în continuare: SJAAN), Episcopia Argeş, 128/1851, f. 1-8 
% "Teodor Mavrodin, Episcopia Argeșului 1793-1949, Piteşti, 2005, p. 18. 

% SJAAN, Episcopia Argeş, dos. 50/1845, f. 1-2, 12. 

* SJAAN, Episcopia Argeş, dos. 50/1845, f. 8-9. 

2 SJAAN, Episcopia Argeş , dos. 143/1850, f. 2-3, 514. 

La 18 iunie 1870 îngrijitorul bisericii din Brătăşeşti, preotul loan sachelarie, 
făcând cunoscut ministrului Cultelor că „învălitoarea după biserica schitului Brătăşeşti 
din multa vechime au ajunse în ruină, încât când ploă pică în biserică“, cerea să i se 
facă reparaţie. 

La ordinul trimis de ministru prefectului de Argeş, la 26 iunie 1870, de a se 
face deviz pentru reparaţie acesta a delegat specialişti pentru a constata starea bisericii. 
La 29 august 1870 s-a încheiat un proces verbal, semnat de primarul G. Popescu, 
preotul Ion şi experţii Oprea Sima, Ion Nicul, Gheorghe Marin, în care au menţionat că 
acoperişul nu se mai poate repara şi trebuie făcut altul din nou. De aceea, la 5 
septembrie 1870, prefectul îi răspundea ministrului că nu s-a putut face deviz deoarece 
„învelitoarea bisericii Brătăşeşti nu se mai poate repara, fiind cu desăvârşire ruinată“. 
Dar la 11 septembrie 1870 ministrul îi cerea prefectului să facă un deviz pentru 
învelitoarea bisericii din Brătăşeşti, document pe care prefectul N. Nanoescu îl trimite 
la 19/3 februarie 1871. Înaintat arhitectului G. Bureli spre a-l analiza, acesta îi 
răspunde ministrului, la 23 martie 1871, că „devizul'* nu este susceptibil de nici un fel 
de verificare“, dar că este de părere ca să se încuviinţeze „essecutarea acestei lucrări, 
condiționând însă ca antreprenorul să nu fie achitat decât după ce lucrarea va fi 
revizuită şi controlată de către arhitectul ce ministrul va delega întru aceasta“. 

Întrucât repararea acoperişului nu începea, la 6 iulie 1871 preotul Ioan 
sachelarie scria ministrului că „fără să învelească din nou, putință nu mai esistă, căci 
altfel se ruinează“, la care acesta îi răspundea, la 11 august 1871, că „estimp nu sunt 
fonduri pentru asemenea reparaţiuni“. 

La aproape trei ani de la prima adresă, preotul loan sachelarie îi scria 
ministrului, la 6 martie 1873, că „învelitoarea sfintei biserici, precum şi a odăilor ce se 
găsesc înprejurul bisericii, sunt în complectă ruină şi de s-ar întâmpla a se porni 
niscarea ploi şi zidurile s-ar strica“. Răspunsul ministrului, din 21 martie 1873, nu 
diferea de cel din 11 august 1871: „fondul asigurat în bugetul anului curent pentru 
asemenea reparaţiuni s-a distribuit pentru îmbunătățirile altor aşezăminte religioase“. 

Cu ocazia reviziei făcute bisericilor din zonă, episcopul Iosif al Argeşului a 
constatat şi starea bisericii din Brătăşeşti, de aceea, la 1 octombrie 1873, el scrie 
ministrului că „atât învelişul bisericei au ajuns în complectă stricăciune, cât şi 
încăperile din înprejur“, cerând să se repare cât mai repede „căci astfel acest schit, fiind 
isolat de comună, biserica va rămânea în părăginire, căci nu ar avea unde să 
locuiască servitorii lui şi chiar arendaşul moşii, carii astăzi locueşte acolea, însă cu 
pericolul vieţii“. 

O nouă adresă îi trimite pr. loan sachelarie ministrului, la 6 martie 1875, în 
care menţiona că „şiţa învălitori dupe dânsa astăzi să află tare ruinată“, răspunsul, din 8 
aprilie 1875, fiind acelaşi: „fondul asigurat ... pentru asemenea cheltueli este sleitu“. 

În vederea reparării acoperişului, preotul loan sachelarie s-a adresat şi 
mitropolitului arătând în raportul său că biserica, cu hramul Sf. loan Botezătorul, „fiind 
construită tare din vechime, învălită cu şiţă, astăzi a devenit învelitoarea într-o sigură 
ruină, astfeliu că la orice ploi pică pe toate părţile pe bolte“. 





*% Devizul în valoare de 1157,10 lei conţinea: 60.000 şiţă mare de Argeş - 600 lei, 80 oca cuie - 133,60 Lei, 
bătutul şiţii - 120 lei, 300 tinichele de brad pentru facerea saceacului bisericii - 174 lei, 20 ocă cuie pentru 
bătutul tinichelelor - 59 lei, lucru saceacului - 70,50 lei. 

Cu toate acestea nu s-a întreprins nimic pentru repararea acoperişului, astfel 
că, la 13 septembrie 1876, episcopul Ghenadie se adresa din nou ministrului 
menţionând că, „mai lăsându-se în starea în care se găseşte acum, peste puţin timp se 
va ruina cu desăvârşire“. La adresa episcopului, ministrul îi răspunde acestuia, la 28 
septembrie 1876, că încă din 28 aprilie 1876 îi ceruse prefectului să facă deviz şi să-l 
trimită. Întrucât devizul înaintat de prefect, la 11 iunie 1876, se pierduse, ministrul îi 
cere prefectului, la 9 octombrie 1876, să facă altul. La devizul trimis de prefect 
ministrului, la 3 noiembrie 1876, acesta îi răspunde, la 15 noiembrie 1876, că „nu 
poate fi admis pentru motivul că nu se arată suprafacia pătrată de învelitoare“. Un nou 
deviz este întocmit şi trimis de prefect ministrului, la 5 februarie 1877, valoarea lui 
fiind de 865 lei. O nouă jalbă înaintează episcopul Ghenadie ministrului, la 27 aprilie 
1877, în care se arată că, „de s-ar mai lăsa în starea de ruină în care se găseşte astăzi, s- 
ar deteriora cu totul“. 

După şapte ani de adrese, la 26 mai 1877 ministrul trimite o adresă 
Monitorului Oficial să se publice anunţul că în ziua de 30 iunie se va ţine licitaţie cu 
oferte sigilate pentru darea în antrepriză a facerii acoperişului învelitoarei schitului 
Brătăşeşti. Dar la 29 septembrie 1877 prefectul îl anunţă pe ministru că la licitaţie nu s- 
a prezentat nici un amator, şi de aceea cere o altă zi de licitaţie. Ca urmare, la 4 
octombrie 1877, ministrul cere din nou Monitorului Oficial să anunţe că pe 22 
octombrie va avea loc o nouă licitaţie. Din adresa înaintată ministrului de prefect, la 25 
octombrie 1877, aflăm că nici de data aceasta nu s-a prezentat nici un concurent, astfel 
că ministrul hotărăşte amânarea pentru primăvara lui 1878, „timpul fiind trecut a se 
mai ţine nouă licitaţie“. 

Văzând că nu se face nimic pentru reparare, preotul loan sachelarie trimite un 
raport prefectului, la 28 decembrie 1877, prin care-l anunţa că „mă însărcinez a face 
însumi în regie toate acele reparaţiuni prevăzute în deviz cu suma oferită de onor 
ministru al cultelor de lei 868“. La 18 iunie 1878 preotul Ioan sachelarie înaintează un 
raport episcopului prin care-l anunţa că se angajează ca să efectueze reparaţiile cu 
suma de 868 lei şi de aceea îi cerea să intervină la minister pentru a se obţine această 
aprobare. De abia la 2 august 1878 ministrul îl anunţa pe loan sachelarie, ca şi pe 
episcop, că a autorizat pe îngrijitor să facă reparaţiile „sub privegherea prea sânţiei 
voastre“*. 

Întrucât nu se mai păstrează documente nu ştim când s-au făcut reparaţiile la 
biserica fostului schit Brătăşeşti (Fig. 7) şi cât timp au mai fost locuite clădirile anexe. 
Prin decretul regal 4320/1920 schitul Brătăşeşti a fost subordonat mănăstirii Robaia 
care a aşezat aici un ieromonah. O pisanie din 1928, scrisă cu vopsea sub cea din 
piatră”, ne arată că lăcaşul a fost părăsit de 10 ani, şi către între 1924 şi 1928 a fost 
refăcut din nou prin strădania părintelui superior al mănăstirii Robaia, protos Teodosie 
Oprescu, ajutat şi de alţi creştini. 





* DANIC, MCIP, dos. 715/1865, f. 2-6, 13-16, 20-21, 25-26, 28, 30-31, 35-37, 41-45, 53-60, 69-71, 78-82. 
3 Pisania în limba română cu alfabet latin are cuprinsul: „Acest sf. şi dumnezeesc lăcaş, fiind părăsit timp de 
10 ani, s-au refăcut din nou prin stăruința şi ajutorul părintelui superior al monastirii Robaia, protos 
Teoodosie Oprescu, în cursul anilor 1924-1928, cu toată podoaba din interior şi exterior, fiind ajutat de alţi 
creştini 1928“ 

Fig. 8. Hramul din 7 octombrie 2009. 

Întrucât schitul a fost desfiinţat în 1959, biserica a devenit lăcaş de mir al 
locuitorilor din satul Brăteşti. După 1998 când a revenit mănăstirii Robaia, schitul a 
intrat într-un amplu proces de consolidare şi restaurare, astăzi fiind un frumos şi 
autentic monument argeşean. 

Din anul 2007 viaţa călugărească şi-a reluat firul întrerupt mai mult de 40 de 
ani, stareţa de la mănăstirea Robaia, Petronia Dobrescu, cu binecuvântarea episcopului 
Argeşului şi Muscelului, Calinic Argeşeanul, aşezând aici câteva maici aduse de la 
schitul Robaia care ţin aprinsă flacăra credinţei şi a vieţii duhovniceşti (Fig. 8). 

Aşezat departe de obştea sătească din Brăteşti, lăcaşul monahal de la 
Brătăşeşti, situat într-un superb cadru natural, constituie un lăcaş de credinţă pentru 
credincioşii din această parte a judeţului Argeş. Păcat că astăzi puţini credincioşi îl 
frecventează, întrucât distanţa din Brăteşti până aici, chiar dacă nu este prea mare, nu 
poate fi parcursă decât cu piciorul. 


1 1735 martie 25 


Dat-am această scrisoare a mia sfinţii sale ermonahului chir...*! şi călugăraşilor câţi să 
află lăcuitori la schitul nostru de la Brădăşăşti, ot sud Argeş, unde iaste hramul Sfântului şi 
Slăvitului Proroc Înnainte mergătoriu şi Botezătorului Ioan, ca să aibă a ţinea şi a stăpăni o roată 
de moară de la Muşăteşti, din apa Vălsanului, să le fie de hrana lor. 

Pentru că această moară iaste făcută de răposatul unchiu-mieu, Leca slugeariul 
Mălureanul, pe moşia dumnealui de la Muşăteşti, încă 2 roate de moară. Şi netrăind feciorii carii 
au avut de trupul dumnealui, au socotit, încă din viiaţa dumnealui pentru sufletele dumnealor, de 
mi-au dat, dintr-aceste 2 roate de moară, roata cea din jos, făcându-mi şi scrisoare de danie, 
înpreună cu jupâneasa dumnealui, cu mare blestem, ca cine s-ar scula din nea...*? cu ajutoriu 

.% acum, în zilele prea luminatului domnului nostru Ion Grigorie Ghica Voevod, şi cu 
blagosloveniia prea sfinţitului mitropolit chir Stefan şi cu osteneala şi cu cheltuiala mia am 
ridicat din temelie acest schitişor de piiatră de sihastri, la această moşioară a noastră ce s-au 
numit mai sus. 

Şi neavănd călugăraşii, carii sănt lăcuitori acolo, cu ce să să hrănească, am dat şi am 
închinat această roată de moară, ce mi-au lăsat şi mie de pomană unchiu-mieu, Leca slugeariul, 
ca să fie călugăraşilor de hrană. Şi le-am pus numele dumnealor la pomeanic înpreună cu părinţi 
noştri ctitori, ca să aibă veacinică pomenire. Şi le-am dat şi scrisoarea ce mi-au făcut de danie 
unchiu mieu, Leca slugeariul, pe această roată de moară. 

Şi puiu şi eu blestem, ca cine s-ar scula din neamul micu, în urma mia, să strice această 
danie, să aibă urgia domnului nostru Is Hs şi blestemul acelor 318 sfinţi părinţi de la Nicheia şi 
să-i fie înpotrivnic Sfântului şi Slăvitului Proroc Înainte Mergătoriul şi Botezătoriul Ioan. 

Şi eu, pentru întărirea şi mai adevărata credinţă, mi-am pus iscălitura şi peceatea mea, 
ca să să crează. 

Şi am scris eu, popa Costandin ot Corbeani, mart<ie> 25 dni, 7243 


DANIC, Episcopia Argeş, V/4 





51 Loc alb. 
Loc rupt. 
53 Loc rupt. 

2 1735 septembrie 22 


Văzut-am unde zice că toate lucrurile şi facerile de bine, carele să fac spre partea 
bisericească, sânt cinstite şi lăudate şi mai de folos decât toate lucrurile ceale politiceşti. 

Cu ajutoriul lui Dumnezeu, m-am îndemnat şi eu, pentru pomenirea părinţilor şi a 
noastră, de am ridicat din temelie acest schitişor de piatră, de sihastri, pe această moşioară a 
noastră, ce să chiamă Brădăşăştii, care moşie au fost mai înnainte cumpărată de strămoşul nostru 
Vucina marele păh<arnic> de la Badea din Argiş şi cu rumânii, câţi au fost şăzători acolo. 

Şi în urmă, după petrecaniia strămoşului nostru Vucinei, rămâind jupăneasa dumnealui, 
Neaga, au fost datu-o de zestre unii nepoate a dumneaei, anume Mariica. Şi în urmă, această 
nepoată a dumneaeci au vândut această moşie şi cu rumânii la dumnealui Grigorie Albescul 
marele log<o>f<ă>t. Şi dup<ă> petrecaniia dumn<ea>lui, rămâind la o nepoată a dumnealui, 
anume Cheajna, şi această jupăneasă făcănd această moşie vănzătoare şi întrebându-ne şi pe noi, 
ştiind că să trage de la strămoşul nostru Vucina păh<arnic>, m-am tocmit cu dumneaei jupăneasa 
Chiajna şi cu boiariul dumneaei, anume Părvul căpt<itan> Cămpinean, fiind amândoi înpreună, 
şi o am răscumpărat de la dumnealor, însă numai moşiia, fără rumâni, dupre cum scrie zapisul 
dumn<ea>lor, că rumânii i-au răscumpărat mai înnainte. 

Şi pe această moşie, acum, în zilele domnului nostru lo Grigorie Ghica Voevod, şi cu 
blagosloveniia prea sfinţitului mitropolit chir Stefan ...* ridicat acest schitişor, puind hramul 
Naşterii prea Sfântului Slăvitului Pr<oo>roc Înainte Mergătoriu şi Botezătoriului Ioan. Şi am 
închinat acest ...% carii să vor afla acolea lăcuitori, ca să le fie de hrană şi de chiverniseala lor. 

Şi am dat şi zapisul jupâneasi Cheiajnii de răscumpărătoarea aceştii moşii şi alte 
scrisori vechi ce au fost de răscumpărătoarea aceştii moşii la schit. 

Şi după petrecaniia mea, cine va rămânea în urmă din neamul mieu, las cu legătură şi 
cu blestem să nu aibă voe a închinarea acest schitişor, nici moşiia, la nici o mănăstire de ceale 
mari, nici să aibă voe a luarea cevaş, au din cărţi, au din alte dichise ale bisearicii, au din venitul 
moşii ce ar fi, de nimic să nu să atingă, numai cine ar rămânea în urma mea din nepoți, din 
strănepoţi, unul după altul să aibă a purtarea grijă, ca să nu lipsea<scă> preot de la bisearică şi 
de ce le-ar păsa să-i ajutoreze. Şi pă care din preoţi va fi mai mare acolo şi l-ar conoaşte că nu 
caută de slujba bisearicii şi face stricăciune să aibă voe a-i lua sama şi pe unii ca aceia să-i 
scoaţă. lar carii din neamul micu, au din cei striini, în urma mea, ar vrea ca să supue acest 
schitişor la vreo mănăstire, au moşiia, au să ia dintr-ale bisearicii cevaş, să aibă a darea sama 
înaintea direaptii judecăţi a domnului nostru Is Hs şi să-i fie înpotrivnic Sfântului Pr<oo>roc şi 
Botezătoriul Domnului loan al căruia iaste hramul sfintei bisearici. 

Şi am întărit această scrisoare cu iscălitura şi pecetea mea, sept<emvrie> 22 dni, It. 
7244. 

1735-7244 

Şi am scris eu, popa Costandin ot Corbeani 


DANIC, Episcopia Argeş, V/S5. Sigiliu rotund, în tuş. 

3 1759 iunie 24 

Grigorie Vâlsănescu post<elnic> i Ghiorghie comis Vâlsănescu i loniţă Vâlsănescul. 
Dat-am scrisoarea noastră sfintei şi dumnezăeştii mănăstiri Argeş, unde să cinsteaşte şi să 


prăznuiaşte hramul sfintei Adormiri a prea sfintei Născătoarii de Dumnezeu P<u>r<ur>ea 
Fecioarei Mariei, şi sfinţii sale părintelui arhimandritului chir Nichifor, nastavnicul aceştii sfinte 





* Loc rupt. 
55 Şters un rând. 

mănăstiri, şi a tot soborul. Precum să să ştie că avându noi un schitişoriu, anume Brădăşăşti ot 
Argeş", făcut şi zidit din temeliia lui de unchiul nostru, loan Vâlsănescul, şi înzăstrat cu ce s-au 
putut, care schit, până acum, au fost de sineşi neînchinat nimănui, dar văzând noi multa supărare 
ce are acest sfânt schit de unii de alţii, însăşi de egumenaşi, care mai înnainte era necăutat, ca să 
aibă de acum înnainte acest schit oareşce razim şi apărare, ca să nu fie călcat de toţi, ne-am 
îndemnat, de bună voia noastră, de am închinat acest sfânt schit la sfânta mănăstire Argeşul, cu 
toate moşiile şi hodoarăle ei, atât mişcătoare cât nemişcătoare, ca să fie supt supunerea şi 
chiverniseala eg<u>m=<enului> argeşan. 

Şi eg<u>m<enul> de la schit, sfinţiia sa, să aibă volnicie a-i lua seama şi găsindu-l 
neharnic a-l scoate şi a pune alt. Însă şi părintele eg<u>menul Argeşului să nu aibă a să întinde 
sau a luoa cătuş de căt din bucatele schitului, au din moşii, au din ţigani, au dintr-alte venituri, ci 
numai să aibă a-şi luoa embadichiul, cel rânduit de noi, adică schitul să aib<ă> a da din an în anu 
câte ocă cinci de ceară la sfânta mănăstire, iar mai mult nimic. 

Şi pentru aceasta am dat această carte de închinăciune, întărită cu iscăliturile şi peceţile 
noastre, ca să să crează, ionie 24 dni, 1759 

G. Vălsănescu post<elnic> 

G. Vălsănescu comis 

Methodie ierm<o>nah eg<u>m<en> ...2 

Toma Răt<escu> biv vel şat<rar>, mărturie 58 


7 


DANIC, Episcopia Argeş, V/8. 
4 1781 septembrie 2 


Sfântul schit Brătăşăştii, de aici din sud Argeş, unde să prăznueşte hramul Naşterii 
Sfântului loan Botezătorul, care schit iaste zidit şi înălţat din temelie de răposatul şufarul loan 
Vâlsănescul, înzestrându-l cu cele trebuincioase odoară bisericeşti şi cu parte de moşie înprejurul 
schitului, mai dându-i şi în sud Ilhov un petecel de moşioară, ce să numeşte Vasalaţii, stânj. ...*%. 

Şi din râvnă d<u>mnezeiască au închinat acest sfânt schit metoh sfintei mănăstiri 
Argeş, înpreună şi cu mai sus numitele moşioară, cu enbatic hotărât ce să dea pe anu la sfânta 
mănăstire şi sfânta mănăstire să poarte grija de toate cele trebuincioase. 

Deci această moşioară Vasalaţii, fiind foarte depărtată, nici cu un venit n-au putut a să 
folosi schitul. Şi aşa văzând că pentru dăpărtarea nu să poate agonisi cu nici un venit, ne-am 
înştiinţat cum că alăturea cu acest petec de moşie are şi dumnealui vt<orii> vist<ier> Costandin 
sin ...“0 un hotar de moşie a dumnealui, l-am rugat de ne-au găsit altă moşie, aici în sud Argeş, 
ce să chiamă Valea Rea, luată schimbu de la sfânta Mitropolie, care moşioară să alătură cu 
Fleştii, tot ai sfintei Mitr<opolii>, despre apa Baţcovului. Şi mai întâi luând în voe de la prea 
sfinţiia sa părinte mitropolitu ţării, chirio chir Grigorie, şi cu voia dumnealor boerilor ctitori, carii 
sânt tot de un neamu cu mai sus numitul ctitor, am făcut schimbu cu dum<nealui> vt<orii> 
vist<ier> Costandin de i-am dat această moş<ie> Vasalaţii în locul moşii Valea Rea, pre care ne- 
au dat zapis ca să o stăpânească sfântul schit în veaci. Deci şi dumnealui să aibă a stăpâni această 
moş<ie> Vasalaţi în veci, atât dumnealui cât şi coconii dumnealui, cât Dumnezeu îi va dărui, pe 
semnele cele vechi, după cum au stăpânit şi sfântul schit. 

La care schimbu am rugat şi pe prea sfinţiia sa părintele mitropolit de au întărit acest 
zapis. Aşijdearea şi noi, cu totă obştea sfinti mănăstiri, am întărit cu iscăliturile noastre înpreună 





5 Adăugat pe margine. 
37 Indescifrabil. 

* Semnături autografe. 
% Loc alb. 

% Loc alb. 

şi cu ai dum<nea>lor boerilor ctitori, ca să fie de mare credinţă, dându-i dumnealui şi zapisele 


cele vechi de această mai sus numită moşioară. 


Sept<emvrie> 2, 7290 
Parthenie arh<i>m<andrit> ig<u>m<e>n argeşan 
Pimen ic<ono>m 
Dionisie erm<onah> ig<u>m<en> brătăşesc 
Athanasie erm<onah> duh<o>v<nic> 
G. Vălsănescu biv vt<orii> comis 
Ion Vălsănescu 
Climent erm<onah> 
Alecsie erm<onah> 
Silivestru monahu 
Ionichie mon<a>h chielar 
Ananiia monah 
Dionisie monah 
Rafail monah 
Macarie monah 
Dionisie erm<onah> dichiu 
Nectarie ermonah 
Athanasie eclisarh 
Coman erm<ona>h 
Nicodim monah 
losaf ierodiacon 
Grigorie monah 
Bogoslav monah“! 


DANIC, Mitropolia Țării Româneşti, XV/36 


11 Semnături autografe. 

5 1795 ianuarie 26 


CĂRȚILE 1 ODĂJDIILE SCHITULUI CELUI VECHIU, CE S-AU DAT LA 
BESEARICA CEA NOAO DE LEMN CE S-AU FĂCUT LA BRĂTĂŞĂȘTI 

1 antimis nou ce s-au dat de prea sf. părintele episcop chir Iosif Argeşanul; 1 
Evanghelie rumânească; 2 mease de pânză pă sf. preastol, vechi; 1 Liturghie rumânească; 1 
sfântă cruce, veache; 2 sfite de bogasiu, vechi; 1 stihari de cit, vechiu; 2 părechi rucaviţe de cit, 
vechi; 1 poias, făr de paftale; 1 sfânt potiriu de cositori; 1 discos i o zveazdă i lingură de cositori; 
2 procoveaţe de mătase, vechi; 1 aer de mătase, vechiu; 1 cădealniţă de alamă; 3 dveri de cit; 1 
poală de iconostas de cit; | poală de tetrapodul cel mic, de cit; 1 Minei Anthologhion rumânesc, 
pe 12 luni; 1 Ohtoih, de ceale mici, rumânesc; 1 Apostol rumânesc; 1 Triod rumânesc; 1 Ceaslov 
mare, dezlegat. 

Cărţi i odăjdii i alte lucruri date de mine arh. la schitul cel nou Brătăşeşti. 1 sfânt 
antimis nou, cu sfinte moaşte, dat de pomană de prea sf. părintele Iosif episcop Argeş; | masă de 
pânză, pă sfântul preastol; 1 masă de cit cu sângif roşu, de bogasiu, noao, pă sfântul preastol; 1 
rând de sfinte vase de argint potir, zveazdă, discos, lingură; 1 sfită noao albă, cu flori de 
calemcheri; 1 sfită, ipac de cit; 1 stihar roşu cit de tocat; 1 epetrafir de cutnie, cu trei ciucuri de 
ibrişim; 2 părechi rucaviţe, de cit; | poias, prost, cu paftăluţe de alamă; 3 procoveţe de 
calemcheri, cu aerul; | masă, de cit, la proscomidie; 3 dveri, de cit, cu vărgi de tocat roşu; | masă 
mare roşie, de cit, de tocat, pentru învălişul sf<â>ntului preastol; 1 perdea, la uşa besearici, de 
carton; 1 poală, la iconostas, de carton; 1 poală, la tetrapodul cel mic, de carton; 2 sfeaşnice de 
fier, făcute de părintele Varlaam; 2 sfeaşnice mari de lemn, proaste, cu şase făclii de ceară; 1 
iconostas, încheiat de scânduri de anin; 6 tocuri de candele de alamă, cu sticlele lor; 1 cădelniţă 
de alamă; 1 păreache mucări, de ceale mari, de stinsul făcliilor;, 1 analoghion pentru cetitul 
Sfintei Evangheliei; 6 ferestri de sticlă, puse în cerceveale şi cu ţâţâni, puse în stâlpii ferestrilor; 2 

sfeaşnice de alamă la oltari; 1 peşchir, la sfântul oltariu; 1 cârlig de fier, pentru rădicatul 
candelelor; 12 Minee lunovnice rumâneşti, date de pomană de răposatul părintele Rafail iermh 
igumenul hurezanul, care din pricina răzmeriţii s-au fost strămutat şi le-au răscumpărat alt 
părinte, Bogoslov iermh, numai opt, şi le-au dat schitului, iar patru s-au dat de mine arhm. din 
care cumpărasem la Sf. Episc. şi prisosea; | Sf<â>ntă Evanghelie rumânească, noao; | Apostol 
rumânesc, nou; | Ohtoih rumânesc, nou, de ceale mari, dat de părintele episc. Argeş; 1 Liturghie 
rumânească, mică, veache; | Molitveanic rumânesc; 1 Triod rumânesc; | Penticostari rumânesc; 
1 Ceasoslov rumânesc; 1 Psaltire rumânească; 1 carte a Sfântului Isac Sirul; 1 carte a Sfântului 
Grigorie Sinaitul; 1 carte a Sfinţilor Ierarhi; 1 carte pentru sfânta ascultare, s-au răpus; | Alfa 
Vita, cu tipariu; | Minunile Preacestii cu puţintel tâlc din Psaltire, s-au răpus; 1 carte a lui Ilie 
Miniiat; 1 carte loan Scărariul 

Vitele ceale date de mine arhimandritul. 6 vaci mari; 2 boi de jug; 3 gonitoare în 
primăvară; 40 oi mari; 25 râmători mari. 

2 tingiri mari de aramă; 2 tingiri, ipac, de mijloc; 6 talere de cositoriu; | masă vărgată 
de pânză supţire; 6 părechi cuțite, cu linguri, ipac de cositori. 

Moşioarăle. | moşiia cu siliştea de pomi Brătăşăştii, pă care iaste zidit schitul, de la 
ctitorul cel dintâiu, loan Vălsănescul. 

8 pogoane, tot alăturea cu a schitului, de la Stanciul Eşanu, cumpărată de mine arh. cu 
tl. 40, s-au făcut schimb cu alte locuri de livade de la Oprea Marinescul i din Martalogul. 

1 livade  Baltelor, ipac cumpărată de mine arh. cu tl. 50, de la Barbul Brătescul, 
statornică. 

1 ipac, altă livade de la Matei Brătescul, cumpărată, drept tl. 30. 

1 moşioară, la Cacaleţi, pă Vâlsan, stânjăni 500, cumpărată de mine arh. i de nepotu- 
mieu, răposatul Isaiia monah. 

1 moşiia Topliţa să o stăpânească după coprinderea zapisului, răscumpărată cu tl. 400 
din rămasele arhm. Damaschin, tot de mine arh. 

1 moşiia Bădiceni, cu o roată de moară, are a o stăpâni schitul, iarăşi după coprinderea 
zapisului. 

1 bucată moşie din hotarul Muşăteştii al Sf. Episc., ce să chiamă Poeniţele, adecă 
muchia Burdemanului, spre schitul Robaia, pe plaiu, până în apă, şi de aici în jos, pă apă, până în 
hotarul Căloteştilor, care moşiie, fiindcă au avut schitul cel vechiu altă moşie Vasilaţii, la sud 
Ilfov, între alte moşii ale sfintei Mitropolii, au luat cu schimb şi au dat altă moşie la Valea Rea, 
lângă Fleşti, în sud Argeş, care moşie fiind depărtată schitului şi fiind de trebuinţă Sf. 
Episc<opii> pentru îndemnarea lucrului viei ot Piteşti, s-au priimit la sf<â>nta Episcopie şi au 
dat această mai sus numită bucată de moşie sf<â>ntului schit. 

1 viişoară la Goleşti, rămasă de danie de la un părinte Savatie monah, pentru care s-au 
priimit de Sf. Episcop<ie> un rozor mare, alăturea cu viia Sf. Episc<opii> ot Piteşti, din viia mea 
a arh. să-l stăpânească Sf. Episcopie de acum până în rozorul de supt guşă la brâu, însă vie bună, 
lucrată. 

2 case de lemn, la un loc alăturea cu schitul cel nou, făcute de părintele Varlaam, cu 
sobele lor, cu cuptoriu în tindă şi coperite cu şise, la care au ajutat şi răposatul d<u>hovnicul 
Athanasie de la Brădet, cu t<a>I<eri> 40. 

1 vie, pe Valea Bădeştilor, la sud Muşcel, dată de ctitorul cel dintâiu”. 

Ţiganii. 1 Radul ţiganul Ostroveanul, cu un copil al lui, Dumitraşcu, care i-am 
cumpărat, cu tl. 240, de la postelnicul Ioniţă Dănicelul, iar pe alt copil al lui, anume Hrizea, 
cumpărându-l eu şi pe acela cu tl. 120 l-am vândut prea sf. părintelui episcop, iar mumă-sa iaste 
rumâncă; | ipac Radul ţiganul cumpărat tot de la numitul boiar, cu tl. 80; 1 Pavel sin Cârstea, al 
schitului celui vechi, dat de ctitorii cei dintâi, adecă neamul acestui ţigan, iar ţiganga lui, 


* Scris de altă mână. 

Dobrica, iaste a Sf. Episcopii, însă Pavel ţiganul au mai avut o soră în ţigăniia Episcop<iei>, 
după un ţigan Costandin brat Uţă croitoriul şi murind i-au rămas o copilă în loc; 1 ţigancă 
Ştefana, a Sf. Episc<opii>, dată după Radul ţiganul, cel mai sus zis numit, însă fiindcă soacra 
vătafului Ştefan iaste bună a schitului celui vechiu şi mai are feate care prisosesc peste aceaste 
doao ţigance ale Sfintei Episcopii. 

3 capete de vite, însă o vacă mare, doi boi de jug, din vitele ceale vechi ale schitului. 

1 tavă mică de aramă. 

Ceale adaose prin părintele Varlaam. 2 boi de jug; 1 vacă cu vițel; 1 vacă stearpă; 20 
capre fătătoare; 15 oi mari, cu 5 de danie de la răposatul Nicodim mon<a>h, osebit de 5 oi, ce au 
făgăduit Ion Bucel a da şi el de danie; 1 vacă, de la moş Roman, de danie; 8 mătci de stupi; 5 
putini mari, seci, pentru prune, din care doao sânt cu varză; 4 buţi mari, seci, pentru prune; 4 
butoae, ipac seci, de vedre 30; 1 cazan de aramă, de vedre 7, cu ţăvile lui; 2 tigăi de aramă; | car, 
cu 8 cercuri de fier i cu bleavurile lui; 1 plug cu fiarăle lui; 4 căldări, de câte doao ocă de aramă; 
4 sahane spoite de aramă; 4 topoară de casă, 2 mai mari; 1 lanţ de fier pentru car, cu zale 50; 2 
cârceae la car, cu vârtejul lor; 6 hârdae de brad; 4 veadre, ipac de brad; 40 talere de lemn, cu 
lingurile lor i cu 80 străchini. 

Și la vreamea eşiri meale dintr-această vremealnică viaţă orice voi mai lăsa cu diată 
să fie iarăş ale numitului schit“, 95 ghenrie 26 

Parthenie arhm<imandrit> ig<umen>, episc. Argeş" 


DANIC, Episcopia Argeş, LXVIII/10 





% Scris de altă mână. 
+ Semnătură autografă. 

6 1795 aprilie 19 


De vreame ce prea cuviosul arhimandrit al Sfintei Episcopii, chir Parthenie, din râvnă 
d<u>mnezeiască îndemnându-se, au zidit din temelie acest sfânt lăcaş din agonisita sa, carele cu 
ajutoriul lui D<u>mnezeu s-au tărnosit de noi, întărim acest aşăzământ ce din bună voia sa au 
făcut, ca întocma să se urmeze, şi rugăm şi pre cei ce după noi de la Dmnezeu vor fi orânduiţi 
episcopi acestui sfânt scaun ca să să păzească şi de frăţiia lor nestrămutat, nici mai adăogând, nici 
mai scăzând aceasta. 

Iosif, Episcop Argeşului, adeverez“, 1795 aprilie 19 

De vreame ce schitul Brătăşăştii, hramul Naşterii Sfăntului loann Botezătoriul, ce au 
fost zidit de răposatul loann Vâlsănescul şi închinat sf<in>tii Episcopii Argeşului, cu moşioara 
de prin prejur, cu embatic ca să dea la sf<ă>nta Episcopie (fiind atuncea mănăstire) pe an cinci 
ocă de ceară, iară altă supărare să nu i să mai facă. Care schit, din slăbiciunea locului, s-au fost 
crăpat peste tot, nemai fiind nădejde de a să mai putea sluji întrănsul. 

Şi pentru ca să nu rămâie pomenirea numitului ctitor uitată, m-am îndemnat eu, de a 
mea bună voe, şi am zidit alt schit din temelie, cu cheltuiala mea, la alt loc, mai temeainic, tot pe 
moşiia numitului schit celui vechiu, la care am pusu doao hramuri, unul al Naşterii Sf<â>ntului 
loann Botezătoriul, ce au fost dintru întâiu, şi altul al Sfinţilor Mucenici Serghie şi Vahco, ale 
cărora sfinte moaşte, adecă capetele amăndoao, să află la Sfânta Episcopie. L-am înfrumusețat cu 
zugrăveală şi cu odoară bisericeşti şi cu din dobitoace şi cu alte locuri ce am mai cumpărat, tot 
alăturea cu ceaialaltă moşie a schitului. Am mai dat şi cinci sute stănjini de moşie din hotarul 
Cacaleţii, după Vâlsan, în care sumă de stănjini au mai fost cumpărătoare o sută cinci zeci 
stânjini de răposatul nepotul mieu, Isaiia monah. Şi fiind că la moartea lui au dat zapisu asupra 
mea, ca din tot avutul lui mişcătoare şi nemişcătoare să să facă o beserică, şi ce va mai prisosi să 
rămâe danie sf<i>ntii beserici, cum şi părţile de moşie ce le-au mai avut cumpărate la Bădiceni 
cu o roată de moară, unde şi eu am mai cumpărat, după cum zapisele arată. 

Şi neputându-să face besearică numai cu avuturile răposatului, s-au dat ajutoriu la 
facerea besearicii din satul Corbii, cu hramul Sf<â>nta Troiță, şi s-au pusu şi la pomeanic (căci 
din dobitoace ce au mai fost rămas s-au răpus din răzmiriţă) toate. Iară aceastea numite părţi de 
moşie rămăind le-am dat danie acestui sfânt schit Brătăşăştii, înpreună şi cu cumpărătoarele 
meale, şi asemenea s-au pus la pomeanic şi la sf<ă>ntul schit înpreună cu mine. 

Dar pănă a trăi nepotul mieu Pavel i s-au lăsat părţile de moşiia de la Bădiceni, cu roata 
de moară, să le stăpânească în pace. lar după moartea lui, nimenea să nu aibă a să întinde la 
această parte de moşie i la moară, ci să rămăie bune ale numitului schit, ca unele ce sănt 
închinate prin zapis de pomenitul mai sus, răposatul nepotul mieu, Isaiia monah. 

Căci nu iaste vreo clironomie părintească, ci numai din agonisita lui, fiind că care să va 
întinde peste hotărărea răposatului şi peste a mea să ştie că va avea a da răspuns la înfricoşatul 
judeţ, înaintea lui Dumnezeu. 

Aşijderea, am mai dat sf<â>ntului schit şi moşiia Topliţa, care o am avut răscumpărată 
din rămasele arhimandritului Damaschin, căci rămâind dator numitul arhimandrit la unii alţii, 
între carii unul au fost vt<orii> vist<ier> Răducanu Budişteanu, cu t<a>l<eri> 635, şi prin 
judecată cu poruncă domnească s-au făcut hotărărea răposatului prea sfinţii sale părintelui 
mitropolitu Grigorie ca să i să vânză tot avutul arhimandritului şi dintr-acele să i să plătească 
datoriile, între care intrând şi această numită moşie, am dat eu banii şi am oprit moşiia care las să 
o stăpânească sf<â>ntul schit cu bună pace. Iară până a mai trăi eu, la vânzarea ghinzii şi a jirului 
să nu să amestece. 

Am mai dat şi alte mărunţişuri, care să vor treace la catastih, cum şi din viia ce o am 
cumpărată la Dealul Piteştii, de la boiari Lăngeşti, adecă locul alăturea cu viia Sf<i>ntii 


15 Semnătură autografă. 

Episcopii, în care loc, osebit de viia ce am făcut-o eu, cu hotărâre ca după petrecaniia mea din 
viaţa această să rămăe danie Sf<i>ntii Episcopii. 

Au fost mai făcut şi un Rafail monah, care şi aceaia am cumpărat-o, şi am dat Sf<i>ntii 
Episcopii schimb un rozor mai lat, care să alătură pe lângă via Sf<i>ntii Episcopii, şi căpătâiul 
din sus mearge până la brău, din jos de nuc, ca să stăpânească Sfânta Episcopie de acum, şi în 
locul acestui rozor au dat prea sf<i>nţiia sa părintele episcop schimb alta viişoară, în Dealul 
Goleştii, ce au fost dat-o de danie răposatul Savvatie monah ca să o stăpânească sf<â>ntul schit 
nestrămutată, cu pometul din poalele ei, fiind că s-au pus şi la pomenicu schitului aceşti doi 
monaş, Savvatie şi Rafail. 

Mai avănd sfântul schit o moşie Vasilaţi, în sud Ialomiţă, care moşie lundu-să de 
Sfânta Mitropolie în zilele răposatului întru fericire părintelui Grigorie mitropolitu i-au dat 
schimb altă moşioară, la Valea Rea, lângă Fleşti, care fiindu-i schitului iarăş depărtată şi Sfintii 
Episcopii trebuincioasă pentru via dă la Piteştii au priimit-o prea sf<i>nţiia sa părintele episcopul 
şi au dat schitului alt petec de moşie din hotarul Robăi, care să chiiamă Poeniţele, alăturea cu 
moşiia ceaialaltă a schitului. 

Şi fiind că la zidirea acestui schit eu am fost numai cu cheltuiala, dar toată purtarea de 
grije, încă şi alte ajutoare, s-au făcut prin cuviosul părinte Varlaam ieromonah şi înpreună cu 
mine l-am priimit ctitor, dar şi cu purtarea de grije, ca pănă va trăi sfinţ<ia> sa să fie schitu 
asuprăi cu toată iconomiia, având înpreună şi pe nepotul mieu, Dorothei ierodiiaconu, carele şi el 
iaste călugăr cu metaniia din Sf<â>nta Episcopie. Şi de va vrea numitul părinte Varlaam vreo 
dată a să departa de la schit sau a să trage din treaba iconomii sau de să va întâmpla chemare de 
la D<u>mnezeu din viiaţa aceasta, atuncea Sf<â>nta Episcopie să nu orânduiiască pe altul, ci să 
fie nepotul mieu, Dorothei, cât va trăi. lară cănd înpotrivă nu va priimi Sf<â>nta Episcopie, 
atuncea să aibă a stăpăni numitul Dorothei, atât părţile de moşie ot apa Vâlsanului, căt şi moşiia 
Topliţa, pănă va trăi, iară, după petrecaniia sa, iarăş să rămăe ale numitului schit. 

Şi păzându-să aceaste danii nestrămutate de Sf<â>nta Episcopie, osebit de doao 
praznice ce are să le facă pe la hramuri în tot anul, după cum să va putea, a doao zi la hramul 
Sf<i>nţilor Mucenici să facă o pomenire la tot neamul micu. Iară, neputăndu-să face, atuncea şi 
mai la urmă, când va putea, să să facă, numai să nu rămâe. Şi să mai dea şi la Sfănta Episcopie 
ocă trei ceară, osebit de cinci ce s-au fost aşezat dintâiu, care aceastea ocă ceară, după petrecaniia 
mea să să dea, fiindcă rămâne şi venitul pădurii tot pe sama schitului. 

Iară la sf<â>ntul schit să fie preot ieromonah şi cu trei patru monaşi, adecă câţi să va 
socoti că vor putea să să chivernisească, iară pentru mult puţin ce s-ar mai afla dintru ale meale, 
după sfârşitul mieu, să aibă a să urma după deosebită diată ce voi face. 

Şi de s-ar găsi vreun zapis al micu de vreun aşezământ făcut mai nainte, până a mă 
răndui igumen la Argeş, să nu fie ţinut în samă, ci această carte şi diată ce îm voi face să fie 
crezute, 1795. 

Parthenie arh<i>mandrit Sf<i>n<tii> Episcopii Argeş adeverezu 

Parthenie ig<u>m<en> berislăvesc, martoru 


DANIC, Episcopia Argeş, V/30 


1 Semnături autografe. 

BRĂTĂŞEŞTI, A FORGOTTEN CONVENT FROM ARGEŞ COUNTY 
Abstract 


Brătăşeşti Convent is situated in the area of the village Brăteşti, Albeşti de 
Argeş Parish, Argeş County. It was built between the S-th of April 1733 and the 25-th 
of March 1735 by a country squire named loan Vâlsănescu. Because of the poor 
resistance of the ground the convent was built on, the building did not resist along the 
time. Because of that, the archimandrite Parthenie found another place of worship on 
the 19-th of April 1795. 

ISTORIE MODERNĂ ŞI CONTEMPORANĂ 


SFÂRȘITUL DOMNIILOR FANARIOTE 
ŞI REINSTAURAREA DOMNIILOR PAMANTENE 
ÎN ŢARA ROMÂNEASCĂ ȘI MOLDOVA (1822) 


CLAUDIU NEAGOE” 


Într-un studiu publicat în urmă cu câţiva ani puneam în discuţie datele la care 
„regimul fanariot” sau „turco-fanariot” a fost instaurat în Țările Române, respectiv 
1711 în Moldova şi 1716 în Țara Românească, fără a ridica vreo obiecţie asupra 
momentului de final al acestuia, respectiv anul 1821, mai precis cu domnia foarte 
scurtă şi, de altfel, nominală a lui Scarlat Callimachi (febr. - mai 1821)!. Totuşi, o 
cercetare mai atentă a surselor documentare şi narative din perioada 1821-1822, ne 
determină, în cele ce urmează, să revenim asupra acestei probleme de cronologie şi să 
punem, de această dată, sub semnul întrebării chiar momentul de final al domniilor 
fanariote. 

La scurtă vreme după moartea lui Alexandru Suţu, ultimul principe fanariot care 
a domnit efectiv în Ţara Românească, eveniment petrecut în noaptea de 18/19 ianuarie 
1821 şi datorat unor cauze care au fost elucidate până astăzi”, muntenii au aflat, cu 
îngrijorare, de izbucnirea „rebeliei” slugerului Tudor Vladimirescu”, precum şi de aşa 
numita „za-vera” a eteriştilor greci, conduşi de Alexandru Ipsilanti”. 

Pentru restabilirea situaţiei, Poarta a numit ca domn al Țării Româneşti pe 
Scarlat Callimachi, fostul domn al Moldovei (1806, 1807-1810, 1812-1819. În 
vremea aceea, Callimachi se bucura de un statut privilegiat în rândul protipendadei 
greceşti din Istanbul, iar familia sa făcea parte din celebrul „cartel” fanariot, care 
monopolizase, începând cu 1819, domniile celor două principate româneşti”. Mai mult 


” Universitatea din Piteşti. 

! Claudiu Neagoe, Instaurarea „regimului fanariot” în Moldova şi Ţara Românească. Consideraţii generale, 
în „Arhivele Olteniei”, Serie nouă, nr. 22, 2008, pp. 75-84, 

2 Vezi, în acest sens, articolul lui Marian Stroia, Împrejurările morții domnului Alexandru Suţu (ianuarie 
1821), în volumul: Identitate naţională şi spirit European. Academicianului Dan Berindei la 80 de ani, 
Bucureşti, Editura Enciclopedică, f. a., pp. 159-162. 

3 Jalnica cântare a lui Zilot, în Zilot Românul (Ştefan Fănuţă), Opere complete, ediţie de Marcel-Dumitru 
Ciucă, Bucureşti, Editura Minerva, 1996, p. 149. 

* Ibidem, p. 150. 

5 Mihai Țipău, Domnii fanarioți în Ţările Române, 1711-1821. Mică enciclopedie, ediţia a Il-a, Bucureşti, 
Editura Omonia, 2008, p. 57. 

% A se vedea pe larg despre, la Andrei Oțetea, Un cartel fanariot pentru exploatarea Țărilor Române, în 
„Revista de Istorie”, tom. XII, nr. 3, 1959, pp. 111-121, precum şi în Memoriile principelui Nicolae Şuţu, 


WWW.CIMec.ro 


162 CLAUDIU NEAGOE 





decât atât, principele Scarlat Callimachi se bucura de o oarecare apreciere în rândul 
unei părţi a boierimii muntene, care îl considera a fi „un domn nu numai înţelept, cu 
vrednice măsuri şi cu iscusinţe, ci şi cu temere de Dumnezeu, iubitor de dreptate şi dă 
liniştita petrecere a supuşilor înălțimii sale”. 

În ceea ce priveşte data la care Callimachi a fost numit domn, informaţiile 
oferite de cronicarii epocii, ba chiar de unele documente, sunt contradictorii. Potrivit 
relatărilor lui Naum Râmniceanu, de pildă, acesta ar fi fost numit domn înainte de 3 
februarie 1821, căci la această dată un trimis al său sosea în Bucureşti, aducând 
poruncă pentru boieri de a organiza un corp de vreo 500 de arnăuţi, puşi sub comanda a 
patru căpitani care trebuiau să apere capitala ţării şi anume Iordache Olimpiotul, numit 
mare serdar, lanache Farmache, Ghencea şi lanache, „toţi aleşi purtători de arme şi 
credincioşi, cu soldă multă şi cheltuială mare din partea domnitorului”. După 
informaţiile meşteşugarului bucureştean Ioan Dobrescu, ştirea numirii lui Callimachi ca 
domn al Ţării Româneşti, ar fi fost adusă de la Poartă pe 5 februarie 1821, „miercuri 
seară spre joi, la 4 ceasuri din noapte”, de un „capu-oglan”” al acestuia, respectiv 
serdarul Stavri 9. 

Ion Ghica relatează faptul că Scarlat-vodă Callimachi ar fi fost numit domn la 
data de 7 februarie 1821!|. Ştirea era însă neoficială şi ea circula în mediile 
consulatelor străine din Bucureşti '?. Ea a devenit oficială abia la 26 februarie/10 martie, 
aşa după cum reiese din raportul ambasadorului englez la Înalta Poartă, lordul 
Strangford Percy Clinton, către Sir Robert Castlereagh, ministrul Afacerilor Externe al 
Marii Britanii (1812-1822)'5. Din acest raport mai aflăm şi un alt amănunt interesant şi 
anume faptul că Rusia s-ar fi arătat nemulțumită de nominalizarea lui Scarlat 
Callimachi ca domn al Ţării Româneşti. Aceasta ar fi dorit ca fiul fostului domn 
Alexandru Suţu, beizadeaua Nicolae Suţu, să primească această numire. De altfel, 


mare logofăt al Moldovei, 1798-1871, ediţie de Georgeta Penelea-Filitti, Bucureşti, Editura Fundaţiei 
Culturale Române, 1997, p. 65. 

I Revoluţia de la 1821 de loan Dârzeanu biv vel serdar, în Documente privind istoria României. Răscoala 
din 1821 (în continuare: DIR. Răscoala din 1821), vol. V: Izvoare narative, redactor responsabil Andrei 
Oțetea, Bucureşti, Editura Academiei, 1962, p. 45. 

3 Naum Râmniceanu, Izbucnirea şi urmările zaverei din Valahia până la pieirea celor doi conducători ai ei, 
principele Alexandru Ipsilanti şi Tudor Vladimirescu, un umil necunoscut din judeţul Mehedinţiului, în 
Izvoare narative interne privind revoluţia din 1821 condusă de Tudor Vladimirescu, reeditate de G. D. Iscru 
(coordonator), Natalia Trandafirescu, Marcel Ciucă şi Ilie Cristian, Craiova, Editura Scrisul Românesc, 1987, 
p. 117. 

” Ilie Corfus, Cronica meşteşugarului loan Dobrescu (1802-1830), în „Studii şi articole de istorie”, VIII, 
1966, p. 349. 

19 Ludwig Kreuchely von Schwerdtberg, «Bucureştii în timpul revoluţiei din 1821 de sub conducerea lui 
Tudor Vladimirescu». Extrase din rapoartele adresate baronului von Militz, însărcinat cu afaceri al Prusiei 
la Constantinopol, 13 martie 1821, în Călători străini despre Țările Române în secolul al XIX-lea (în 
continuare: Călători străini. Sec. XIX), serie nouă, vol. I (1801-1821), îngrijit de Georgeta Filitti, Beatrice 
Marinescu, Şerban Rădulescu-Zoner, Marian Stroia, redactor responsabil Paul Cernovodeanu, Bucureşti, 
Editura Academiei Române, 2004, p. 927. 

'! Jon Ghica, Din timpul zaverii, în ldem, Scrisori către V. Alecsandri, volum îngrijit de Alexandru George, 
Bucureşti, Editura Fundaţiei Culturale Române, 1997, p. 83. 

"2 Revoluţia de la 1821 de loan Dârzeanu biv vel serdar, în loc. cit., p. 45. 

'5 Revoluţia din 1821 condusă de Tudor Vladimirescu. Documente externe (în continuare: Revoluţia din 
1821. Documente externe), redactor responsabil Andrei Oțetea Bucureşti, Editura Academiei, 1980, doc. 21, 
p. Il. 

mama acestuia, Eufrosina, care era soră cu Scarlat-vodă Callimachi, oferise Porții suma 
de 13 milioane de piaştri „pentru a asigura această demnitate fiului ei”, numai că 
favoritul sultanului, Halet efendi a zădărnicit această încercare, susţinută, se pare, şi de 
Rusia'“. După data de 6 martie 1821, turcii au pregătit o armată de 40.000 de oșteni 
care să intervină în Țara Românească pentru restabilirea ordinei şi instalarea ca domn a 
lui Scarlat Callimachi >. 

Până la urmă, numirea lui Scarlat Callimachi, care a avut loc între 3 şi 15 
februarie 1821, a fost acceptată şi de Rusia, ca dovadă instrucţiunile lui Ioannis 
Antonios Kapodistrias, consilierul privat al ţarului Alexandr 1 Romanov (1801-1825), 
către baronul Stroganov (14/26 martie 1821), ambasadorul Rusiei la Constantinopol. 
Kapodistrias vedea în instalarea principelui Callimachi, care se bucura de încrederea 
sultanului, precum şi de consideraţia grecilor fanarioți, o soluţie de restabilire a situaţiei 
în Principate. Acest principe ar fi putut, în opinia lui Kapodistrias, „să-i readucă la 
sentimente mai bune pe locuitorii Principatelor şi să ralieze la cauza guvernului său, pe 
marii proprietari atât de mult interesaţi în menţinerea păcii şi modului de administrare 
pe care tratatele le garantează”! 

În urma intervenţiei în forță a trupelor otomane împotriva mişcării eteriste şi a 
răscoalei declanşate de Tudor Vladimirescu, cele două principate româneşti, Ţara 
Românească şi Moldova, au intrat, până la 31 mai 1821, sub ocupaţie militară otomană. 
La sfârşitul lunii decembrie, în urma demersurilor făcute de marile puteri europene", 
Poarta a fost nevoită să-şi retragă cea mai mare parte a trupelor la sud de Dunăre, 
lăsând, totuşi, pentru o mai mare siguranţă, 1.600 de soldaţi la Bucureşti şi alţi 600 la 
Iaşi. Neîndoielnic, Poarta Otomană se temea de o eventuală intervenţie a Rusiei, despre 
care se ştia că susținuse în secret mişcarea eteristă. Aşa se explică de ce ea intenţiona să 
trimită din nou peste Dunăre, în primăvara anului 1822, noi trupe, respectiv 1.400 de 
soldaţi în Ţara Românească şi 6.000 de soldaţi în Moldova'*. 

Majoritatea acestor trupe avea să fie evacuată, în cele din urmă, din cele două 
Principate, începând cu 10 iulie"? şi sfârşind cu 15/27 septembrie 1822, cu excepția 
unui corp militar de aproximativ 2.000 de beşlii, rămas în Țara Românească sub 


4 Ibidem. 

15 DIR. Răscoala din 1821, vol. IV: Eteria în Principatele Române, redactor responsabil Andrei Oțetea, 
Bucureşti, Editura Academiei, 1960, doc. 108, p. 171. 

'5 Ibidem, doc. 42, p. 168. 

17 Istoria românilor, vol. VII, tom. I: Constituirea României moderne (1821-1878), coordonator Dan 
Berindei, Bucureşti, 2003, p. 55. În realitate însă, puterile europene, membre ale Sfintei Alianțe, nu au făcut 
altceva decât să intervină pentru a preveni o eventuală animozitate ce ar fi putut surveni între Rusia şi Poarta 
Otomană în privinţa „chestiunii Principatelor”, căci, pe lângă faptul că cerea constant respectarea 
prevederilor adoptate anterior în privința Principatelor Române (1774 şi 1812), Rusia mai pretindea să i se 
recunoască şi dreptul de a participa în mod direct, alături de Poartă, la reorganizarea acestora; a se vedea pe 
larg despre toate acestea, la Cristina Oghină-Pavie, Problema românească în contextul relaţiilor 
internaţionale (1821-1822), în volumul: Identitate naţională şi spirit European. Academicianului Dan 
Berindei la 50 de ani, Bucureşti, f. a., pp. 337-340. 

1% Bfectivele respective sunt menţionate în scrisoarea cneazului Marko Gheorghevici, trimisă principelui sârb 
Miloş Obrenovici (22 iunie 1822); Revoluţia din 1821. Documente externe, doc. 148, p. 425. 

15 Revoluţia de la 1821 de loan Dârzeanu biv vel serdar, în DIR. Răscoala din 1821, vol. V: Izvoare 
narative, p. 144. 

comanda lui Hasan bey, zis şi Gavanasoglu, aceştia formând „garda princiară” a lui 
Grigore al IV-lea Ghica”, precum şi a unui corp de 1.000 de beşlii lăsat în Moldova”. 
Scarlat Callimachi fusese ultimul grec fanariot numit ca domn al ării 
Româneşti la 26 febr./10 mart. 1821%, însă izbucnirea răscoalei lui Tudor şi mişcarea 
eteristă îl împiedicaseră să ocupe efectiv tronul, el fiind reprezentat la Bucureşti de 
caimacamii săi, Constantin Negri şi Ştefan Vogoride (7-29 martie 1821)”. Nu după 
mult timp, principele Callimachi, bănuit de turci că ar fi întreţinut legături secrete cu 
Eteria, a fost exilat împreună cu toată familia sa la Bolu, în Asia Mică”. Ulterior, 
aflând că tatăl său, bătrânul Alexandru, a fost aruncat în temniţă, iar fratele său, Iancu, 
a fost decapitat, Scarlat Callimachi avea să moară în urma unui atac de apoplexie”. 
Prin „firmanul” din 21 mai 1821%, Poarta l-a confirmat din nou pe postelnicul 
Constantin (Costache) Negri „caimacam al guvernatorului otoman în Țara 
Românească””. La începutul anului următor, mai precis la 29 ianuarie 1822, Ştefan 
(Ştefanache) Vogoride a fost confirmat caimacam în Moldova. Cei doi caimacami 
erau în realitate „executanţi docili ai paşalelor în ceea ce priveşte nevoile oştirii şi 
încasarea dărilor” şi se aflau sub „autoritatea directă a seraskerului paşă de Silistra”. 
În schimb, Poarta lăsase acestora „mână liberă în gestiunea treburilor interne”. 
Problema numirii unor noi domni în Țara Românească şi Moldova iscase mari 
disensiuni în Divanul imperial. În consiliul din 24 iun./6 iul. 1822, membrii Înaltului 
Divan hotărâseră ca domnii să fie numiţi din rândul boierilor pământeni”!. Turcii 
dădeau astfel curs dorințelor boierilor români din Moldova şi Ţara Românească, 
exprimate într-o serie de memorii adresate anterior Înaltei Porţi, precum cel al boierilor 
munteni din 8 martie 1822“ şi cele ale boierilor moldoveni din 31 martie” şi respectiv 
20 septembrie 1821“. În plus, boierii munteni refugiaţi la Sibiu, apelau la bunăvoința 
marilor puteri europene, cerând un „guvern” pământean care să le asigure „drepturile, 


% Revoluţia din 1821. Documente externe, doc. 160, pp. 471-472. 

2 DIR. Răscoala din 1821, vol. II: Documente interne, redactor responsabil Andrei Oțetea, Bucureşti, 1960, 
doc. 71, p. 174. 

i Revoluţia din 1821. Documente externe, doc. 21, p. 111. 

% Ludwig Kreuchely von Schwerdtberg, «Bucureştii în timpul revoluţiei din 1821 de sub conducerea lui 
Tudor Vladimirescu». Extrase din rapoartele adresate baronului von Militz, însărcinat cu afaceri al Prusiei 
la Constantinopol, 13 martie 1821, în Călători străini. Sec. XIX, vol. 1 (1801-1821), 2004, p. 934. 

24 Revoluţia din 1821. Documente externe, doc. 117, p. 357. 

*5 Andrei Oțetea, op. cit., p. 114. 

% Revoluţia de la 1821 de loan Dârzeanu biv vel serdar, în DIR. Răscoala din 1821, vol. V, Izvoare narative, 
p. 92. 

2 Revoluţia din 1821. Documente externe, doc. 146, p. 422. 

*% DIR. Răscoala din 1821, vol. III, Documente interne, doc. 16, pp. 45-46. 

2 Revoluţia din 1821. Documente externe, doc. 146, p. 422. 

30 Ibidem, p. 423. 

51 Ibidem, doc. 150, pp. 428-429. Din Cronica lui loan Dobrescu aflăm că hotărârea numirii unui domn 
pământean în Ţara Românească a fost anunţată la Bucureşti printr-un firman împărătesc: „1822 iulie 6, joi 
noaptea spre vineri, au sosit ferman de la Țarigrad sus la mitropolie. Iar vineri s-au strâns boerimea şi norodu 
în dealul mitropoliii şi s-au cetit acel ferman în trei limbi. Pace, pace! lar dumnealui banu Grigore Ghica, 
domn în Țara Muntenească [...]”; Ilie Corfus, Cronica meşteşugarului loan Dobrescu (1802-1830), în „Studii 
şi articole de istorie”, VIII, 1966, p. 360. 

2 DIR. Răscoala din 1821, vol. III, Documente interne, doc. 27, pp. 79-81. 

%3 Ibidem, vol. |, redactor responsabil Andrei Oțetea, Bucureşti, 1959, doc. 279, pp. 441-442. 

3 Ibidem, vol. IL, doc. 197, pp. 347-349. 

proprietăţile şi existenţa amenințate în fiecare clipă”, apoi reînnoirea vechilor 
„capitulaţii” şi garantarea acestora de către toate guvernele europene, pentru ca românii 
să fie scăpaţi „de orice subguvernare” formată din indivizi interesaţi care, datorită 
scurtei lor şederi în cele două Principate, nu fac altceva decât să profite de ele în toate 
chipurile, ruinându-le. Aşadar, boierii munteni cereau să fie „izbăviţi de orice influenţă 
străină precumpănitoare” şi să nu depindă decât numai de „congresul general” al 
puterilor europene” 

Excluderea fanarioţilor şi restabilirea domnilor pământeni presupuneau însă şi o 
schimbare a modului în care urmau să fie administrate Principatele, iar în această 
privinţă era nevoie şi de acceptul formal al Rusiei. 

La 26 iun./8 iul. 1822 s-a pus din nou problema numirii domnilor din rândul 
grecilor fanarioți. Deja se vehiculau numele unor potenţiali candidaţi, aşa după cum 
aflăm din raportul trimis, la 29 iun./11 iul. 1822, de ministrul plenipotenţiar al Franţei, 
Frangois Latour Maubourg către ministrul Afacerilor Externe, ducele Montmorency. 
Aceşti posibili candidaţi erau: Alexandru, fiul lui Scarlat Callimachi, fostul domn, care 
se bucura de o foarte mare susţinere atât în rândul fanarioţilor, cât şi în rândul înalților 
demnitari otomani, apoi lacovachi Arghiropol, fiul fostului mare ban, Gheorghe 
Arghiropol şi, totodată, ginere al lui loan Gheorghe Caragea, precum şi fiul fostului 
domnitor, Alexandru Suţu”. Cu toate acestea însă, cauza fanariotă avea să fie pierdută. 

Dar ce a determinat Poarta să renunţe definitiv la numirea domnilor dintre 
fanarioți? Răspunsul îl găsim, exprimat cât se poate de clar, în nota oficială remisă de 
guvernul otoman, la 4/16 iulie 1822, ambasadorului britanic la Poartă, lordul 
Strangford, care anunţa numirea noilor domni dintre pământeni: „având în vedere că 
prin perseverenţa naţiunii greceşti, cum ştie toată lumea, într-o răscoală deschisă, şi în 
perversitatea lor, indivizii din această naţiune, chiar cei care nu au luat parte la 
răscoală, nu sunt de fel potriviţi şi nu merită în niciun chip, conform cu principiile de 
guvernare, de a mai ocupa posturi, Sublima Poartă a ales şi numit dintre boierii 
originari din Moldova şi din Țara Românească, aşa cum se proceda în vechime, anume 
pe loan Sturdza logofătul, boier originar din Moldova, ca domn al Moldovei, şi pe 
Grigore Ghica banul, originar din Ţara Românească, ca domn al Ţării Româneşti”"*. 

De mai multă vreme guvernul otoman începuse să manifeste o oarecare 
neîncredere față de fanarioți, iar evenimentele petrecute în anii 1821-1822 i-au 
transformat pe aceştia în persoane indezirabile. Cauzele decăderii fanarioţilor au fost 
însă mult mai complexe. Domniile arbitrare şi tiranice instituite şi susținute de Poarta 


5 F. G. Laurengon, Noi observaţii asupra Ţării Româneşti (1822), Călători străini despre Țările Române în 
secolul al XIX-lea, serie nouă, vol. II (1822-1830), coordonatori: Paul Cernovodeanu şi Daniela Buşă, 
Bucureşti, 2005, p. 39. 

5 Ioan C. Filitti, Frământările politice şi sociale în Principatele Române de la 1821 la 1828, în Idem, Opere 
alese, ediţie de Georgeta Penelea, Bucureşti, 1985, p. 123. 

si) Revoluţia din 1821. Documente externe, doc. 150, p. 429. 

5 Ibidem, doc. 151, p. 431. Cartea lui Grigore-vodă Ghica din 1 iulie 1822 se găseşte, în original, la 
Biblioteca Academiei Române, doc. DCCCV/427 şi în copie la Direcţia Arhivelor Naţionale Istorice 
Centrale, Condica domnească 98, f. 391-392. Tot astfel, firmanul prin care a fost numit domn al Moldovei 
Ioniţă Sandu Sturdza se găseşte la Biblioteca Academiei Române, doc. CXXIII/49. 

Otomană după 1774, prădarea sistematică a resurselor celor două principate de către 
otomani, aceştia fiind conştienţi de faptul că nu aveau asupra lor „decât o autoritate 
momentană”", abuzurile şi jafurile fanarioţilor veniţi în Moldova şi în Țara 
Românească mânaţi doar de dorinţa de a se îmbogăţi cât mai rapid”, lipsa tot mai acută 
a numerarului, între 1818-1820, precum şi fuga unui număr foarte mare de familii, fapt 
care a diminuat capacitatea de plată a tributului față de Poartă, au provocat o 
nemulțumire generală împotriva „cârmuirii” fanariote”. Aşa se explică necesitatea 
renunțării la domniile străine şi revenirea la cele pământene, care puteau aduce avantaje 
mult mai numeroase Porții Otomane. 

Numirea noilor domni a fost anunţată, aşadar, în vara anului 1822, prin 
intermediul celor doi caimacami ai acestora, marele vistier Mihail Filipescu, trimis la 
Bucureşti, şi respectiv marele spătar Mihail Sturdza, trimis la laşi$. 

La 12 iulie, cei doi domni primeau „caftanele uzuale sau veşmintele de 
onoare”, ce urmau a fi îmbrăcate abia la Silistra, iar la 13 iulie au primit firmanele de 
învestire ”. Pentru a face faţă cheltuielilor de călătorie, domnii s-au împrumutat la Halet 
efendi cu câte 40.000 de piaştrii fiecare“. Odată ajunşi la Dunăre, guvernatorul 
Silistrei, Mehmed Selim paşa, urma să facă publică numirea celor doi domni, să-i 
îmbrace cu caftanul de domnie şi să le pună pe cap cuca, acestea reprezentând semnele 
distinctive ale demnităţii lor“. De remarcat este faptul că, în ceremonialul de învestire 
întâietatea a fost acordată domnului Ţării Româneşti, Grigore al IV-lea Ghica, având în 
vedere preponderența acestei ţări în raport cu Moldova, mai redusă din punct de vedere 
teritorial“. 

Desemnarea marelui ban Grigore Ghica ca domn al Ţării Româneşti, precum şi 
celelalte măsuri adoptate de Poarta Otomană au nemulţumit pe boierii pribegi de la 
Braşov şi Sibiu, care şi-au exprimat protestele printr-un memoriu redactat la 14 august 
1822 şi adresat ţarului Rusiei”. Cei 35 de boieri mari şi mici, în frunte cu mitropolitul 
Dionisie Lupu şi cei trei episcopi, Galaction al Râmnicului, Gherasim al Buzăului şi 
Ilarion al Argeşului, considerau că, prin numirea lui Grigore Ghica ca domn al Ţării 





* Lionardo Panzini, Scrisori din Țara Românească, 1 decembrie 1776, în Călători străini despre Ţările 
Române, vol. X, partea a I-a, îngrijit de Maria Holban, M. M. Alexandrescu-Dersca Bulgaru, Paul 
Cernovodeanu (redactor responsabil), Bucureşti, 2001, p. 215. 

“0 William Wilkinson, Relaţiile despre Principatele Ţării Româneşti şi Moldovei, «1820», în Călători străini 
despre Țările Române în secolul al XIX-lea, serie nouă, vol. 1 (1801-1821), p. 636. 

+! Căpitanul Thomasin, Itinerar de la Constantinopol la Bucureşti, trecând prin Adrianopol şi de la Bucureşti 
la Turnu Roşu sau Rothenthurn unde se afla Lazaretul de la frontiera Valahiei cu Transilvania, decembrie 
1814, Călători străini despre Ţările Române în secolul al XIX-lea, serie nouă, vol. 1 (1601-1621), p. 602. 

42 Frangois Recordon, Scrisori despre Țara Românească, 1815-1821. Scrisoarea a X-a, în Călători străini 
despre Țările Române în secolul al XIX-lea, serie nouă, vol. 1 (1801-1821), pp. 693-694. 

4 Revoluţia din 1821. Documente externe, doc. 153, p. 438. 

+ Ibidem, doc. 154, p. 440. 

“ Ibidem, doc. 153, p. 438. 

“% Ibidem, doc. 154, p. 440. 

+ Ibidem, doc. 156, p. 445. 

“% Ibidem. Potrivit relatărilor lui loan Dârzeanu, primul ceremonial de învestire ar fi fost însă cel al domnului 
moldovean: „[...] sâmbătă la 9 ale lunii lui septemvrie s-au făcut alaiul ţi ţărămonia domnilor, priimindu-să 
dă către măria sa paşa Silistrii, mai întâi domnul Moldovii şi apon domnul Ţării Româneşti, Carora li s-au 
făcut îndăstulă cinste şi mare ţărămonie”;, Revoluţia de la 1821 de loan Dârzeanu biv vel serdar, în 
Documente privind istoria României. Răscoala din 1821. Izvoare narative, vol. V, p. 153. 

* DIR. Răscoala din 1821, vol. III, Documente interne, doc. 51, pp. 128-132. 

Româneşti, Înalta Poartă „nu a vrut să lase poporului alegerea noului domn cum se 
făcea în vechime”, că ţara continua să rămână sub controlul şi sub dominaţia turcilor, 
exercitată prin intermediul paşei de Silistra, dar mai ales se arătau îngrijoraţi de faptul 
că guvernul otoman ar fi instituit „noi orânduieli privitor la regimul ţării”, pe care ei le 
considerau ilegale, deoarece acestea se făcuseră „fără părerea clerului bisericesc şi a 
întregii clase boiereşti şi fără consimţământul puterii protectoare”*!. 

Dubla învestitură a avut loc la Silistra, pe 21 august 1822“. Guvernarea celor 
două „Provincii” româneşti a fost încredințată aşadar, în întregime, principilor 
pământeni. La 13/25 septembrie 1822, Grigore-vodă Ghica sosea în Bucureşti, iar la 
15/27 septembrie trupele otomane erau retrase la sud de Dunăre, cu excepţia corpului 
de begşlii al lui Hassan bey (Gavanosoglu), care formau „garda” domnului. Grigore al 
IV-lea Ghica se arăta a fi, la vremea aceea, „un bărbat de caracter, loial, dezinteresat, 
prietenos în cel mai înalt grad faţă de creştini, respectând cu străşnicie disciplina 
militară şi osândind implacabil orice exces săvârşit de oştenii săi sau de alți turci”. 

De acum niciun dregător otoman, nici măcar sangiacbey-ul de la Silistra, nu mai 
avea voie să se amestece în administraţia celor două Principate. Pentru siguranţa celor 
doi domni pământeni, dar şi pentru o strictă supraveghere a acestora, Poarta lăsa în cele 
două Principate 2.000 de beșii turci, sub comanda lui Gavanosoglu Hassan bey. 


LA FIN DES REGNES PHANARIOTES ET LA RESTAURATION DES 
REGNES AUTOCHTONES EN VALACIHIE ET EN MOLDAVIE (1822) 


REsumE 


L/'intervention en force des troupes ottomanes du Sud du Danube contre le 
mouvement r6volutionnaire grec conduit par Alexandru Ypsilanti, aussi contre la 
revolution de Tudor Vladimirescu fit les deux Principautes roumains revenir sous le 
contr6le de la Porte ottomane. Du 1“ juin 1821 au 15/27 septembre 1822, les deux 
principautâs de la Valachie et de la Moldavie, situ6s sous l'occupation des armâes 
ottomanes, furent laissces, jusqu'ă l'av&nement des nouveaux princes, ă la garde des 
gouverneurs adjoints (caimacami), qui 6taient directement subordonnâ6s au gouverneur 
et au commandant militaire de Silistra. La nomination de nouveaux princes dans les 
deux principautes roumains a dâclench6 de vives disputes ă la Cour imperiale 
ottomane, les Grecs de Phanar cherchant, par des intrigues et en corrompant de hauts 
dignitaires ottomans, ă regagner les deux trânes de Bucarest et de Iaşi. Toutes ces 
demarches n'eurent pas cependant le râsultat attendu. Connaissant quand mâme la 
mauvaise foi des derniers princes phanariotes qui, mâme s'ils cherchaient par tout 





5 Ibidem, p. 130. 

5! Ibidem, p. 131. 

pa Revoluţia din 1821. Documente externe, doc. 159, p. 469. 
5 Ibidem, doc. 160, pp. 471-472. 

5 Ibidem, doc. 156, p. 446. 

moyen de prouver leur soumission et leur fidelit€ envers la Porte ottomane, ils traitaient 
en secret avec les pouvoirs chrâtiens et surtout avec la Russie, le sultan decida de faire 
revenus sur les trOnes des deux Principaut6s roumains des princes 6lus parmi les 
boyards autochtones. C'est ainsi que, le 12-13 juillet 1822, deux boyards autochtones, 
recevaient les enseignes et les firmans de princes, le premier accedant au trâne de la 
Valachie, le second ă celui de la Moldavie. Le 13/25 septembre et respectivement le 
14/26 septembre 1822, les nouveaux princes €taient installes ă Bucarest et Iaşi par le 
gouverneur de Silistra, Mehmed Selim pacha. 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXI, 2012 





DE LA MARELE ORIENT AL FRANȚEI ÎN COLECŢIA 
MUZEULUI JUDEŢEAN ARGEŞ VIA CÂMPULUNG 


DRAGOŞ MĂNDESCU” 


Printre arheologi circulă un dicton a cărui paternitate „se pierde în negura 
vremilor““, hâtru şi cu o oarecare tentă de autoironie, dar puternic ancorat în realităţile 
ce-i confirmă mesajul, cum că cele mai importante descoperiri se fac în depozitele 
muzeelor. Lăsând deoparte arheologia, prezentăm în cele ce urmează o la fel de 
interesantă descoperire, făcută nu în depozitul muzeului, ci chiar în expoziţia 
permanentă şi aparţinând unei epoci mult mai recente decât cele care îi preocupă 
îndeobşte pe arheologi. 

Este vorba de o placă ovală din tablă de cupru cu dimensiunile de 50 x 35 cm, 
destinată a fi suspendată pe un perete (cum indică clema de prindere fixată pe partea 
inferioară) şi bogat decorată prin repusaj, plasată în expoziţia permanentă a Muzeului 
Judeţean Argeş în sectorul destinat Revoluţiei de la 1848 (sala 7). În registrul inventar 
al muzeului a fost înregistrată la 12 septembrie 1974, cu nr. inv. IMC 674: 
„Galvanoplastie. Alegorie 1848“. Sunt indicate, de asemenea, originea piesei şi forma 
în care aceasta a intrat în colecţia muzeului, şi anume printr-o donaţie făcută în anul 
1974 de o oarecare familie Simion din Câmpulung. Nu este exclus ca această piesă să- 
şi fi găsit încă de la început locul în expoziţia permanentă de istorie a muzeului 
argeşean, proaspăt inaugurată în 21 august 1974, în cadrul căreia a fost prezentată 
publicului vizitator drept o alegorie a Revoluţiei de la 1848. 

Iconografia este bogată în simboluri şi extrem de sugestivă (fig. 1/a-b). În 
centru câmpului plăcii este reprezentat un personaj feminin tânăr, înaripat, peste al 
cărei piept nud trece o banderolă în diagonală sprijinită pe umărul drept. Femeia 
înaripată poartă podoabe (cercei, o stea deasupra frunţii, un colier de care atârnă o 
cruce malteză), la brâu are un mic şorţ pe care se disting figurate echerul şi compasul 
suprapuse, iar coapsele îi sunt acoperite de faldurile unui vesmânt larg. Braţul stâng 
este ridicat oblic susținând o faclă aprinsă şi un simbol în formă de cerc, iar în cel 
drept, apropiat de corp ţine mai multe obiecte dintre care se disting clar o oglindă, un 
echer, un compas, o mistrie, un ciocan şi probabil o daltă. Tânăra înaripată este 
încadrată de trei îngeraşi sau genii înaripate, în zbor, unul în faţa şi ceilalți doi în 
spatele acesteia. Cel din faţă ţine în mâna dreaptă o spadă, iar în cea stângă un fragment 
de lanţ, iar cei din spate susţin o ramură înfrunzită. 


* Muzeul Judeţean Argeş, Piteşti. 

Fig. la. Efigie masonică din colecția Muzeului Județean Argeș, 
nr. inv. IMC 674 - fotografie (de Daniel Răcăşanu). 

Fig. lb. Efigie masonică din colecția Muzeului Judeţean Argeş, 
nr. inv. imc 674 - desen (de Ovidiu Taifas). 

Personajul feminin şi cei trei îngeraşi zboară deasupra globului pământesc 
situat în fundalul imaginii, în partea de jos, înconjurat de norişori pe care se sprijină o 
carte deschisă şi tablele legii. În spatele Pământului este reprezentat Soarele răsărind. 
Pe boltă apare banda zodiacală, iar dintre zodii apar reprezentate prin semnele specifice 
Balanța şi Gemenii. Deasupra benzii zodiacale şi a personajului feminin, bordând 
câmpul la marginea sa superioară, este marcată cu capitale deviza «Liberte, Egalite, 
Fraternitey». Pe banda din exergă apar în lateral majusculele ] şi B, iar deasupra un 
triunghi înaripat din care pornesc raze. Piesa nu prezintă vreun indiciu (monogramă, 
nume, marcă de atelier, ştanță de serie etc.) care să ne permită atribuirea sau 
proveniența. 

Din punct de vedere al semnificației, alegoria abundă în simboluri cu conotaţii 
cert masonice descrise pe larg în dicționarele şi ghidurile de semne şi simboluri!. 
Tânăra femeie înaripată cu sânii dezveliţi reprezintă Libertatea victorioasă şi năzuinţa 
spre egalitate. Crucea de Malta de la gât este vechiul simbol al Ordinului Cavalerilor 
Templieri, preluat de masoneria modernă. Şorţul care îi încinge brâul este un cert 
accesoriu masonic. Toate obiectele pe care le ţine în mâini sunt simboluri masonice, cu 
adânci semnificaţii în imagistica ritualurilor specifice: compasul, echerul, ciocanul, 
dalta, mistria sunt instrumentele cu ajutorul cărora se construieşte templul perfecțiunii. 
Oglinda este simbolul prudenţei, al înţelepciunii şi al cunoaşterii. Făclia din mâna 
dreaptă reprezintă triumful raţiunii asupra întunericului dogmatismului şi ignoranței. Al 
doilea simbol din mâna stângă, cel rotund, nu este altceva decât acel ouroboros, veche 
emblemă al societăţilor secrete, reprezentat ca un şarpe sau dragon ce-şi devorează 
coada. Cei trei acoliţi poartă şi ei simboluri masonice: lanţul rupt vorbeşte despre 
zdrobirea tiraniei, despre eliberarea de toate constrângerile, fie ele sociale, economice 
sau religioase. Ramura înfrunzită, mai degrabă decât o reprezentare a măslinului păcii 
înfăţişează creanga de salcâm, simbol al nemuririi, al credinţei. În franemasonerie, o 
ramura de acacia indica mormântul lui Hiram, dar asocierea vine din credințe mult mai 
vechi. Acacia este o planta veşnic verde si foarte rezistenta. Adeseori, din grinzile de 
lemn de salcâm răsar muguri. Evreii obișnuiau să o planteze pe morminte ca un simbol 
al vieţii, dar şi ca un marcaj de mormânt. 

Cartea deschisă şi tablele legii simbolizează Biblia şi Talmudul, ambele cărți 
sacre (Marile Lumini ale masoneriei) fiind deschise pe altarele templelor masonice. 
Cele două zodii figurate pe banda zodiacală nu sunt întâmplător alese: Balanța 
reprezintă justiţia, echilibrul, armonia, iar Gemenii unitatea contrariilor şi egalitatea. 

Exerga poartă, la rândul său, mesaje masonice dintre cele mai notorii: literele J 
(în stânga) şi B (în dreapta) simbolizează cele două coloane, Jachin şi Boaz, aşezate de 
Hiram la intrarea în Templul lui Solomon, în faţa Hikalului, una în dreapta, cealaltă în 
stânga (Regi 7, 15-22). Acestea sunt reproduse până astăzi în orice templu masonic. Ele 
reprezintă legătura dintre cer şi pământ, dar şi interdependenţa dintre principiul feminin 
(Jachin) şi cel masculin (Boaz), dintre frumuseţe şi forță. Triunghiul înaripat este, 
desigur, ochiul atoatevăzător ce-şi aruncă razele asupra întregii compoziţii de dedesubt. 


! Bibliografia este imensă. Ne limităm la menţionarea celor mai facil de accesat, precum Jean Ferre, 
Dicţionar de simboluri masonice, Editura Paralela 45, Piteşti, 2004; Clare Gibson, Semne şi simboluri - ghid 
ilustrat. Semnificaţii şi origini, Editura Aquila '93, Oradea, 1998; Albert G. Mackey, Legendele, miturile şi 
simbolurile Francmasoneriei, Editura Herald, Bucureşti, 2011. 

În sfârşit, cele trei cuvinte care apar ca un leitmotiv al Revoluţiei de la 1848 (şi 
datorită cărora, desigur, efigia a fost aşezată în muzeu în sectorul expozițional destinat 
acestui mare eveniment istoric la nivel european) nu sunt nici ele străine de masonerie. 
Vehiculată intens drept o deviză eminamente republicană, «Libertate, Egalitate, 
Fraternitate» pare a fi fost, în realitate, împrumutată de la Francmasonerie, în speţă de 
la Marele Orient al Franţei”. Chiar dacă se poate spune pe drept cuvânt că îşi are 
rădăcinile în Revoluţia Franceză, această deviză nu capătă un caracter oficial decât cu 
instaurarea celei de-a doua Republici. Prima asociere consfinţită dintre cele trei idealuri 
şi regimul republican apare în „Le Moniteur Universel“ din 27 februarie 1848 care 
anunţa că guvernul provizoriu a decis să înscrie sub drapelul naţional francez, cuvintele 
„Republique Francaise, Liberte, Egalite, Fraternite“. Adevărata sa origine avea să fie 
relevată un an mai târziu, odată cu promulgarea primei Constituţii a Marelui Orient al 
Franţei (GODF), la 10 august 1849: „Francmasoneria, instituţie esenţial filantropică, 
filosofică şi progresistă, are la bază existenţa lui Dumnezeu şi nemurirea sufletului; ea 
are ca obiect exercitarea binefacerii, studiul moralei universale, al ştiinţelor şi al artelor 
şi practicarea tuturor virtuţilor. Deviza sa a fost dintotdeauna: Libertate, Egalitate, 
Fraternitate”. Oricum, disputa asupra primordialităţii iniţierii acestei devize nu este 
încheiată”. 

Cert este că deviza străjuieşte şi astăzi Marele Templu Arthur Groussier din 
Paris, Sediul Marelui Orient al Franţei. Merită adusă în discuţie şi fresca plasată 
imediat sub ea, în absida de est a Marelui Templu (fig. 2). 





Fig. 2. Paris, Marele Templu Arthur Groussier - Sediul Marelui Orient al 
Franței. Absida estică, cu fresca executată de P. Poisson în 1854 şi detaliu cu 
personificarea Francmasoneriei. După www.godf.org. 


2 Alex Mihai Stoenescu, Istoria loviturilor de stat în România. Revoluţie şi francmasonerie, vol. |, Editura 
RAO, Bucureşti, 2002, p. 381; Mihai Sorin Rădulescu, Loji masonice bucureştene din perioada domniei lui 
Carol 1. Documente pariziene inedite, în "Bucureşti. Materiale de istorie şi muzeografie", Muzeul 
Municipiului Bucureşti, 13, 1999, 135. 

* Robert Amadou, Liberte, Egalite, Fraternite. La Devise r&publicaine et la Franc-Magonnerie, în 
„Renaissance traditionelle. Revue d'etudes maconniques et symboliques“, 17-18 (ianuarie-aprilie), 19-20 
(iulie-octombrie), 1974 (= Nomero Special 1, 1977). 

Cu o puternică încărcătură militantă, această frescă a fost executată de P. 
Poisson în 1854, imediat după ce această vestită şi puternică lojă masonică a cumpărat 
superba sală de bal a familiei Grimaldi spre a o transforma în cel mai important templu 
al său. O tânără cu pieptul dezegolit (năzuinţa spre egalitate), întruchipând 
Francmasoneria, domină Pământul şi naţiunile lumii. Printre atributele sale apar spada 
flamboaiantă, echerul delta (simbolul echilibrului perfect) şi compasul de navigaţie, 
cartea Legii, totul pe fundalul unui cer care începe să se însenineze. Aşadar, suficient 
de multe similitudini cu efigia din muzeul piteştean pentru a pleda spre o sorginte 
comună. 

Câteva dintre aceste elemente simbolice se regăsesc şi în celebrul tablou 
atribuit lui Jean-Francois Le Barbier (1738-1826) reprezentând cele 17 articole ale 
Declaraţiei Drepturilor Omului şi Cetăţeanului din 1789, una dintre cele mai 
importante piese ale iconografiei Revoluţiei Franceze (fig. 3). Acest tablou, expus în 
Muzeul Carnavalet din Paris conţine clare referiri la simbolistica masoneriei“: 
personificarea Libertăţii înaripate (e drept, mai puţin dezgolite decât în reprezentările 
mai târzii), foarte evidenţiate ochiul atoatevăzător şi ouroboros şi mai discret cele două 
coloane laterale (Jachin şi Boaz) ce sprijină textul declaraţiei. 





Fig. 3. Jean-Frangois Le Barbier, „Declaraţia Drepturilor Omului şi 
Cetăţeanului din 1789* (1791) - detaliu. Paris, Muzeul Carnavalet. 





* Julie Viroulaud, Jean-Jacques-Francois Le Barbier lAîn€ et les francs-macons: autour d'une ceuvre 
d'inspiration maconnique, La Declaration des Droits de l'Homme et du Citoyen, în „La Revue du Louvre et 
des musces de France“, LXI, 2011, 4, p. 80-86. 

Alte analogii pot fi desprinse din aşa-numita imortalizare a ideologiei 
republicane concretizată într-un tablou pe care Ministerul de Interne al Franţei i l-a 
comandat pictorului Nicolas Louis Francois Gosse (1787-1878) în anul 1848. 
Compoziţia, intitulată Libertate, Egalitate, Fraternitate sau Sclavia abolită, s-a pierdut, 
dar a supravieţuit o schiţă expusă în Muzeul Departamental d'Oise din Beauvais (fig. 
4). Avem de a face tot cu o prezentare alegorică a idealului revoluţionar, cele trei 
personaje (Libertatea în centru, având la dreapta sa Fraternitatea, iar la stânga 
Egalitatea) ridicându-se deasupra pământului”. Ca şi în alegoria noastră, globul 
pământesc este vizibil parţial în partea de jos a reprezentării artistice. Postura 
personajului ce întruchipează Libertatea este în multe privinţe asemănătoare cu cea de 
pe piesa din muzeul piteştean: înaripată, cu braţul stâng ridicat oblic, cel drept coborât 
dar în ambele ţinând simboluri, piciorul drept dezgolit şi adus în faţă etc. Sunt şi multe 
diferenţe, considerabile ca însemnătate: simbolurile sunt cu totul altele în reprezentarea 
de la Piteşti (de exemplu, locul tricolorului francez de la brâul Libertăţii de la Beauvais 
este luat de şorțul masonic), celelalte două femei din triada pictată de Gosse sunt 
înlocuite de îngeraşii acoliţi ai personajului central de pe efigia noastră etc. 





Fig. 4. Nicolas Louis Francois Gosse, „Schiţă pentru Libertate, Egalitate, Fraternitate 


sau Sclavia abolită “ (1848). Beauvais, Muzeul Departamental d'Oise. 





” Nelly Schmidt, Abolitionnistes de Vesclavage et reformateurs des colonies (1820-1851). Analyse et 
documents, Karthala, Paris, 2000, p. 383, 402, pl. 53. 

Ajungem în final şi la spinoasa problemă a apartenenţei acestei piese, despre 
care nu avem vreun indiciu cert. Provenind de la Câmpulung, este foarte probabil să fie 
legată de spaţiul muscelean sau argeşean. Nu este exclus ca această efigie masonică să 
aibă conexiuni directe cu familia Brătienilor cărora să le fi aparţinut la un moment dat. 
Înclinaţiile masonice ale unora dintre cei mai însemnați membri ai acestei „dinastii 
politice“ sunt notorii şi nu mai reprezintă astăzi pentru nimeni un tabu. De asemenea, 
trebuie precizat că modelul francmasonic adoptat de Brătieni este cel de sorginte 
franceză, mediu din care provine cu siguranţă şi efigia noastră. Este suficient să 
aducem în discuţie „cariera“ de francmason a lui Ion C. Bratianu (1821-1891). Iniţierea 
a avut loc la Paris, în 1846, în Loja Atheneul Străinilor, tutelată de Marele Orient al 
Franţei; tot aici se afiliază Lojii Trandafirul Perfectei Tăceri, în care la 14 iulie 1847, 
este ridicat la gradul de Maestru. În 1848 era afiliat lojii bucureştene Frăția, după care 
se reîntoarce la Paris, unde va fi arestat după câţiva ani pentru participarea la atentatul 
împotriva lui Napoleon al III-lea. Reîntors la Bucureşti, fondează, în 1857, alături de 
alţi fraţi reveniţi din exil, Loja Steaua Dunării al cărei venerabil maestru devine“. 
Brătianu iese din masonerie după Congresul de la Berlin (1878), aşadar la trei decenii 
de la iniţierea sa, interzicându-le totodată şi fiilor Ionel, Dinu şi Vintilă să-i calce pe 
urme. Momentul coincide şi cu eliminarea, la 13 septembrie 1877, din ritualul Marelui 
Orient al Franţei a referirilor la creştinism”. 

Apoi, mai ales n-ar trebui uitată familia Goleştilor, cu preocupări masonice 
chiar mai vechi decât cele ale familiei Brătianu. Constantin (Dinicu) Golescu este 
fondatorul, la 1827, împreună cu loan Heliade Rădulescu şi Stanciu Căpăţâneanu, al 
unei loji masonice muntene, transformată ulterior în Societatea Filarmonică. În 1834, o 
facțiune desprinsă din această lojă intră sub obedienţa Marelui Orient al Franţei, despre 
care am vorbit mai sus şi de la care, dat fiind simbolismul absolut specific al 
reprezentărilor figurate, se revendică şi efigia din muzeul argeşean. Trei dintre cei mai 
importanți membri ai familiei Golescu, Ştefan, Nicolae şi Alexandru, făceau parte din 
această facțiune masonică. Parisul va fi fost scena întâlnirilor şi colaborărilor în 
domeniul masonic al fraţilor Goleşti cu numeroşi revoluționari din toată Europa, aşa 
cum au fost cele din 1837 cu polonezul Mihail Czajkowski?. Şi un ultim indiciu: 
stabilirea la Câmpulung, în casa construită în primii ani ai sec. XX de tatăl lor, 
inginerul botanist Vasile Golescu (1875-1920) — şi el având solide legături cu Franţa, 
prin studiile pe care le face la Nancy)” —, a ultimelor descendente ale familiei Golescu, 
domnişoarele Irina şi Elena Golescu (decedate în 2001), şi proveniența din acest oraş a 
efigiei masonice prezentate aici să fie numai o pură coincidență? Trebuie să 
recunoaştem că o asemenea reconstituire a traseului efigiei masonice pare extrem de 
tentantă: de la Alexandru G. Golescu (Negru, Arăpilă) (1819-1881), om politic de 
primă mână şi mason cu state vechi, cu activitate ferventă pe acest plan încă din 


* Daniel B6resniak, Francmasoneria în Europa de Est, Editura Nemira, 1994, p. 13-17, 106-107, 128; 
Emilian M. Dobrescu, Jluştri francmasoni, Editura Nemira, Bucureşti, 1999, p. 147. 

7 A. M. Stoenescu, op. cit., p. 398, 400-401, 410, 426. 

5 Radu Ştefan Vergatti, Boierii Goleşti şi acţiunea masonică prepaşoptistă din Valahia, în „Museum. Studii 
şi comunicări“, Muzeul Viticulturii şi Pomiculturii Goleşti - Argeş, VIII, 2008, p. 27-30. 

” Valeriu Alexiu, Vasile A. Golescu şi învățământul silvic românesc, în „Ecos. Revistă de educaţie ecologică 
şi ocrotirea naturii“, 18, 2006, p. 44-46. 

perioada „Frăției“, piesa trece în posesiunea unuia dintre cei 11 fii ai săi, nimeni altul 
decât Vasile Golescu, de la care ajunge la fiicele acestuia - câmpulungenele Irina şi 
Elena. De la acestea la familia Simion din Câmpulung, care la rândul său o donează 
muzeului din Piteşti, n-ar mai fi decât un pas. 

Oricum ar fi, piesa prezentată aici este deosebit de frumoasă şi interesantă prin 
prisma simbolisticii conţinute. Nu-i cunoaştem gradul de raritate - ar putea să fie un 
unicat, dar la fel e posibil să-i aparţină unei serii - dat fiind că astfel de piese sunt 
rareori publicate. Demersul de faţă s-ar putea constitui şi într-un îndemn adresat 
muzeografilor la reevaluarea potenţialului propriilor colecţii. Surprizele nu vor întârzia 
să apară. De asemenea, dacă s-ar confirma vreodată itinerariul piesei pe care am 
îndrăznit să-l propun mai sus, am avea de a face cu o probă fizică de netăgăduit ce 
dovedeşte apartenenţa la o lojă masonică sub obedienţa Marelui Orient al Franţei a 
unuia dintre cei mai importanţi reprezentanţi ai familiei Golescu - Alexandru G. 
Golescu-Negru (Arăpilă). 

Şi, în final, mai rămâne o întrebare: cum a fost posibil ca această efigie 
masonică, fără să deranjeze pe nimeni şi prin urmare să fie automat înlăturată fără drept 
de apel şi cu posibile consecinţe grave, să reziste în expoziţia permanentă a muzeului 
din 1974 şi până în 1990 — aşadar într-o perioadă când Francmasoneria era un subiect 
tabu (în afara legii încă din 1948) — zi de zi sub ochii sutelor de mii de vizitatori 
perindaţi prin faţa sa şi sub nasul vigilentelor organe de îndrumare şi control a căror 
competență, nu-i aşa?, n-ar putea fi pusă de nimeni la îndoială... 

Mulţumiri: autorul exprimă sincere mulțumiri domnului Horia Nestorescu- 
Bălceşti pentru sprijinul colegial acordat cu promptitudine şi eficiență. Opiniile avizate 
împărtăşite de Domnia sa mi-au fost de un real ajutor în elaborarea acestui material. 


FROM THE GREAT ORIENT OF FRANCE IN THE COLLECTION 
OF THE ARGEŞ COUNTY MUSEUM VIA CAMPULUNG 
Abstract 


The article presents a exhibit from the history permanent exhibition of the 
Argeş County Museum, donated in 1974 by the Family Simion from Câmpulung. It 
was for a long time considered to be an allegorical representation of the 1848 
Revolution. In reality, it is a Masonic effigy, having an elaborated symbology that 
refers to The Great Orient of France. The two important families of Argeş, Golescu & 
Brătianu, had contacts with this strong Masonic Lodge or with some others 
subordinated to it. It is possible that this effigy belonged to one of the two families. The 
author believes it belonged to the Golescu Family, namely to Alexandru G. Golescu- 
Negru (Arăpilă) (1819-1881), an important political personality of his times and a 
Freemason. 


10 Dimitrie R. Rosetti, Dicţionarul contimporanilor din România (1800-1898), ediţia a II-a, Editura Alfa, Iaşi, 
2004, p. 123; Stelian Neagoe, Oameni politici români, Editura Machiavelli, Bucureşti, 2007, p. 334-336; 
Nicolae C. Nicolescu, Șefii de stat şi de guvern ai României (1859 - 2003), Editura Meronia, Bucureşti, 2003, 
p. 171-174. 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXI, 2012 





OBȘTEA MOŞNENILOR DIN CREMENARI 
TEODOR MAVRODIN” 


Instituţia obşte, fiind cea mai veche formă de producţie, dezvoltată din 
comuna primitivă, a jucat un rol important în istoria românilor. Această formă de 
organizare s-a păstrat până în zilele noastre, asupra pădurilor şi izlazurilor, exceptând 
perioada comunistă. 

Obştea stăpânea în comun teren de cultură, păşuni, păduri şi ape!. 

Iniţial, ea cuprindea pe descendenţii unui moş comun, de unde vine şi cuvântul 
moşie, adică terenul stăpânit în devălmăşie de către membrii aceleiaşi cete. 

„Pătrunderea în obşte se făcea prin căsătorie sau înfrățire, iar mai târziu, prin 
cumpărare de pământ, dar toate numai cu aprobarea comunităţii“. Cum activităţile 
economice de bază erau cultivarea pământului şi creşterea animalelor, suprafaţa de 
teren era repartizată în aceste direcţii. 

Vatra satului era înconjurată de trupurile de moşie, care cuprindeau terenul 
arabil, izlazul şi pădurea”. 

Intrarea în stăpânire individuală a vetrei satului şi apoi a pământului de 
cultură a dus la slăbirea obştii. Scoaterea din indiviziune a pământului de cultură a dus 
la apariţia nemulțumirilor, deoarece suprafeţele împărţite între membrii obştii nu erau 
asemănătoare din punct de vedere al calităţii. La aceasta s-au mai adăugat şi abuzurile 
unor moşneni. 

Stăpânirea în colectiv a izlazurilor, apelor, prundişurilor, pădurilor şi munţilor 
a condus la exploatarea şi administrarea acestora în mod irațional. De aceea, statul a 
intervenit prin Ministerul Agriculturii şi Domeniilor punând sub control aceste bogății 
naturale prin Codul Silvic adoptat în anul 1910. Astfel, ministerul a întocmit 
aşezăminte tip pentru obşti, urmând ca acestea să fie adaptate de fiecare, ţinând seamă 
de specificul local. După aceea aşezământul adoptat devenea lege pe care trebuia s-o 
respecte fiecare obşte. Înainte de toate trebuiau stabilite listele membrilor obştilor şi 
drepturile fiecărui moşnean. 

Astfel, potrivit articolului 29 din Codul Silvic, la Judecătoria Ocolului Rural 
Budeşti, judeţul Argeş, s-a alcătuit o comisie formată din: judecătorul Mihail M. 
Pantelimon - preşedinte, Hristudor C. Cutcudache, administratorul plasei Oltul de Jos şi 


* Piteşti. 

!P. P. Panaitescu, Introducere în istoria culturii româneşti, Bucureşti, 1969, £. 157. 

* Florin Constantinescu, O istorie sinceră a poporului român, Editura Univers Enciclopedic, Bucureşti, 1997, 
p.41. 

Toma Veinescu - controlor fiscal al Circumscripţiei nr. 4 Şuici, membri asesori, asistați 
de notarul comunei Cremenari, Petre |. Popian, ca secretar, care a întocmit listele 
moşnenilor pe baza înscrisurilor prezentate şi a mărturiilor depuse de cei interesaţi. 

Odată întocmite, listele s-au afişat pe uşa judecătoriei pentru două luni, astfel 
ca cei interesaţi să le consulte şi să facă eventuale contestaţii, potrivit articolului 36 din 
Codul Silvic. Apoi Tribunalul Judeţean Argeş a emis sentinţe civile în baza cărora 
listele cu moşnenii şi părţile din pădure” ce li se cuveneau au rămas definitive. 

„Imobilul numit Dosu Saftei, «cu» pădure măruntă pe el, al moşnenilor din 
comuna Cremenari, judeţul Argeş“, în suprafaţă de aproximativ 7.500 m”, a aparţinut 
popii Nicolae duhovnicu zis şi Vătăşelu, care a avut şase copii: Stan, Ion, Şerban, 
Zamfir, Scarlat şi Dumitru. După moartea tatălui lor copiii şi-au vândut drepturile, 
astfel: Şerban P<opa» Neicolae> Vătăşelu vinde jumătate, la 10 august 1853, logofătului 
Ion Angheloiu, care murind rămâne fiului Florea Angheloiu, care vinde în 1892 lui 
Constantin Dumitru Liciu, iar acesta transmite drepturile, în 1893, lui Constantin |. 
Popescu, iar cealaltă jumătate o lasă fiicei sale Gherghina Ion Bălan, iar după deces 
rămâne fiului său Nicolae I. Bălan; Stan lasă „diată“ fratelui său Scarlat; Dumitru vinde 
partea lui, la 20 iulie 1851, tot lui Scarlat, iar acesta, la 26 decembrie 1852, îşi vinde 
toate drepturile logofătului Ion Popescu, care are o fiică, Ioana C. Petrache, iar aceasta 
un copil numit lon D. Popescu; Zamfir P. N. Vătăşelu, la 29 iulie 1854, vinde dreptul 
său logofătului lon Anghelescu (Angheloiu?) care, la 21 martie 1855, transmite dreptul 
logofătului Gheorghe Popescu, iar acesta, la 7 aprilie 1855, transmite dreptul 
logofătului Ion Popescu, al cărui moştenitor este Ion D. Popescu; Ion P. N. Vătăşelu îşi 
vinde dreptul, la 23 ianuarie 1857, logofătului lon Angheloiu, al cărui drept „s-a 
transmis la C. I. Popescu“. 

În acelaşi timp moşnenii recunosc loanei I. Z. Teodorescu drept de 
codevălmaş pe a şaptea parte din imobil. 

Şi astfel tabelul cu moştenitorii codevălmaşi asupra trupului de pădure numit 
Dosul Saftei avea următoarea alcătuire: 

1. Ion D. Popescu cu patru părţi din şapte; 

2. Constantin I. Popescu, o parte din şapte; 

3. Ioana N. I. Z. Teodorescu, o parte din şapte; 

4. Nicolae I. Bălan, o jumătate; 

5. Constantin 1. Popescu, o jumătate”. 

Este de remarcat faptul că după decesul preotului Nicolae duhovnicu zis şi 
Vătăşelu fiii săi şi-au înstrăinat drepturile, ceea ce înseamnă că tatăl lor ţinea de moşie 
să nu se risipească. 

Cu Decizia nr. 16, din 16 decembrie 1910, Tribunalul Argeş a aprobat tabela 
„codevălmaşilor moşneni pentru separare în punctul Răzoru cu Vii“, în suprafaţă „ca 2 
ha“, care descind din: Popa Dumitru Silişteanu, Popa Nicolae Vătăşelu, Deaconu Ene, 
Preda Silişteanu, Nicolae sin Ion Ganţu şi Pătru B. Silişteanu“. 





” De obicei suprafaţa ce-i revenea unui moşnean se numea „dram“, însă comisia de la Judecătoria Budeşti 
foloseşte denumirea „parte“. Deciziile Tribunalului Argeş au fost emise în decembrie 1910 şi prima jumătate 
a anului următor. 

3 A.N.S.J. Argeş, fond Tribunalul Judeţului Argeş, reg. 18/1911, f. 43-45. 

1 AN.S.]. Argeş, fond Tribunalul Judeţului Argeş, reg. 18/1911, f. 108-111. 

Tabela cuprinde 48 de codevălmaşi, unii descendenţi ai celor şase menţionaţi 
mai sus, iar alţii care au cumpărat drepturile unor moşneni, tuturor împărţindu-li-se 
pădure în suprafaţă de aproximativ 2 ha. 






















































































Nr. | Numele şi prenumele Capacitatea Cumpărat Moştenitor Comuna | Proporția 
crt. drepturile lui | al moşului 
1. |loanaN.I.Z. Teodorescu |căsătorită - P. ]. Silişteanu |Cremenari 1/12 
2. |lonI. Gh. Popescu major - a Fă 1/36 
3. |MariaC.R. Milcă a - 3, i 1/36 
4. |loanaFI.B. Ene i - i Bălceşti 1/36 
5. |lon D. Popescu n - Scarlat, Cremenari 1/D2 
Dumitru, Stan, 
Zamfir P. N. 
Vătăşelu, 1/2 
parte de la 
Şerban P. N. 
Vătăşelu 
6.  |Constantin |. Popescu și - 35 i, 1/72 
7 = FI Ion P. N. EA 5 1/36 
Vătăşelu 
8. |Nicolae I. Bălan FN z FA 1/D2 
9.  |Constantin I. Popescu Fă Deaconu  Ene|Deaconu Ene Vă 1/6 
prin Ion 
Angheloiu 
10. |Gh.D.Z. Bălăşoiu 3 - Preda SE 1/288 
Silişteanu 
11. Petre D. Z. Bălăşoiu i - = n 1/288 
12. |lonD.Z. Bălăşoiu fi - i 3 1/288 
13.  |Constantin D. Z. Bălăşoiu |minor - ” 3 1/288 
14. |lonl. Z. Bălăşoiu major - i 1/288 
15. |Maria N. Gh. Vlădulescu |căsătorită - - Bercioi 1/144 
16. |Gh.Z. Bălăşoiu major - 5 Cremenari 1/D2 
17.  |loana . Ceopleanu căsătorită - 35 Ai 1/96 
18. |Dumitra C.R. Bălăşoiu  |necăsătorită - 35 ă 1/96 
19. |Nicolae D. Purcaru major Constantin R. XR RA 1/96 
Bălăşoiu 
20. |Dumitra T. Trucmel văduvă - Fi SI 1/48 
21. |loana N. Ducu căsătorită - FR Pleşoi 1/44 
22.  |loana D. Stegaru E - 3 Mihăeşti- 1/44 
Vâlcea 
23.  |Floarea P. Pantilică văduvă - Fi Cremenari 1/44 
24. [Radu I. Duculeci major - i 1/44 
25. |Gh.I. Duculeci d a 3 n 1/44 
26.  |lon S. Duculeci 53 - 35 XI 1/48 
27.  |lon D. Popescu Fa Dumitra M. 3 ă 1/48 
Şopârlă 
28.  |Maria D. I. Popescu minori, Ioana LI.  D.|Nicolae IL. „i 1/96 
reprezentaţi Tănase prin |Gânţu 
prin  cotutoriijtatăl lor D. 
Ioana şi Simion |Popescu 
29. |Elena D. 1. Popescu Dinovici i 1/96 
30.  |AlecuD. I. Popescu a 'ă 1/96 
31. |lonD. 1. Popescu 1/96 























WWW.CIMec.ro 





182 TEODOR MAVRODIN 

































































32.  |Constantin I. Popescu major Maria LL P. Fa Fă 1/24 
Gântu 
33. |loanaD. I.I. Glodeală căsătorit Ion Gânţu 3 Bercioi 1/12 
34.  |Joiţa D. Popescu major Ion şi Dumitru |Pătru B.|Cremenari 1/384 
R. P. Silişteanu|Silişteanu 
prin moşul lor 
Popa Neacşu 
împreună cu 
minorii 
defunctului D. 
I. Popescu de 
mai jos 
35. |Maria D. Burcoci căsătorită A Ciofrângeni 1/384 
36.  |Gheorghe C. Popescu major i Cremenari 1/192 
37.  |Gheorghe C. Popescu major E a 1/192 
38. [Maria D. I. Popescu minori, Costică R. Ri Ai 1/384 
reprezentaţi Popescu prin 
prin  cotutorii|tatăl lor 
lor loana  şi|Dumitru IA 
Simion Popescu 
39. |Elena D.I. Popescu Dinovici = i 1/384 
40.  |AlecuD. I. Popescu - 5, - 1/384 
41. |lonD. 1. Popescu - sii st, 1/384 
42.  |loana D. Petre căsătorită - 5 pa 1/192 
43.  |Dumitra C. Ciucă căsătorită - A Fa 1/192 
44.  |Zanfira N. V. Stegaru căsătorită - ss e 1/192 
45. |lonD. Petre major - Fa fă 1/192 
46.  |Gheorghiţa N. V.|căsătorită - ss, Fă 1/48 
Vlădulescu 
47. |lon D. Duminică major - 3 Fa 1/24 
48.  |Gheorghe D. Trache 3 - 3, Pleşoi 1/24 























Cu Decizia nr. 15, din 16 decembrie 1910, s-au stabilit părțile moşnenilor 
codevălmaşi în „imobilul ca 4 ha numit Crângu Catina“, aflat în satul Teodoreşti, 
comuna Cremenari, descendenţi ai „autorilor: Popa Dumitru Silişteanu, Popa N. 
Vătăşelu, Deaconu Ene, Preda Silişteanu, Nicolae sin Ion Gânţu şi Pătru B. 
Silişteanu“”. 

Tabela alcătuită cuprinde pe aceiaşi codevălmaşi şi autori ca la decizia 
anterioară, doar „proporţia“ (părţile) sunt diferite. 

















Nr. | Numele şi prenumele Capacitatea Cumpărat Moştenitor Comuna | Proporția 
crt. drepturile lui | al moşului 
1. |loanaN.I. Z. Teodorescu |căsătorită - P. |. Silişteanu |Cremenari 1/12 
2. |lonl. Gh. Popescu major - i - 1/36 
3. |Maria C.R. Milcă i - î si 1/36 
4. |loanaFI.B. Ene PR Scarlat, RI i 1/36 
Dumitru, Stan, 
Zamfir P. N. 
Vătăşelu, 1/2 
parte de la 
Şerban P. N. 
Vătăşelu 























5 A.N.S.]. Argeş, fond Tribunalul Judeţului Argeş, reg. 18/1911, f. 112-115. 

5. |lon D. Popescu EI - Popa N.|Cremenari 1/9 
Vătăşelu 
6.  |Constantin I. Popescu Fă - 3 îi 1/D2 
7 ADN E RI Ion P. N. pă i 1/36 
Vătăşelu 
8.  |Nicolae I. Bălan 25 Deaconu  Ene|Deaconu Ene i 1/6 
prin Ion 
Angheloiu 
9.  |Constantin I. Popian PA - Preda E 1/288 
Silişteanu 
10. |Gh.D.Z. Bălăşoiu “i - ă 2 1/288 
11. |PătruD. Z. Bălăşoiu în - i] a 1/288 
12. |lonD.Z. Bălăşoiu pa - FI E 1/288 
13.  |Constantin D. Z. Bălăşoiu |minor Prin Gh. D. ȘI E 1/44 
Bălăşoiu 
14.  |lon. Z. Bălăşoiu major - er A 1/44 
15.  |Maria N. Gh. Vlădulescu |căsătorită - e) Bercioi 1/72 
16.  |Gheorghe Z. Bălăşoiu major - cu Cremenari 1/96 
17.  |loana I. Ceopleanu căsătorită - R - 1/96 
18.  |Dumitra C. R. Bălăşoiu  |major, - SI E 1/48 
necăsătorită 
19.  |Nicolae D. Purcaru major Constantin R. es î 1/44 
Bălăşoiu 
20. [Dumitra T. Trucmel văduvă - d sn 1/44 
21. |loanaN. Ducu căsătorită - i Pleşoi 1/144 
22.  |loana D. Stegaru a - FA Mihăeşti- 1/144 
Vâlcea 
23. [Floarea P. Pantilică văduvă - i Cremenari 1/144 
24.  |Radu I. Duculeci major - Ph î 1/144 
25. |Gh. L. Duculeci EA - 35 zi 1/48 
26.  |lon S. Duculeci si - i. Fi 1/48 
27.  |lon D. Popescu FA Dumitra M. Fă Ri 1/48 
Şopârlă 
28.  |Maria D. . Popescu minori Ioana LI. D.|Nicolael. Cremenari 1/96 
reprezentaţi Tănase Gânţu 
29. |ElenaD.I. Popescu prin  cotutorii zi ăi 1/96 
30. |Alecu D. I. Popescu Ioana şi Simion = FA 1/96 
31. |lonD.I. Popescu Dinovici a RE 1/96 
32.  |Constantin I. Popescu major Marin | PP. i Fa 1/24 
Gânţu 
33.  |loanaD. IL. I. Glodeală căsătorit Ion Gânţu 4 Bercioi 1/12 
34.  |loniţă D. Popescu major Ion şi Dumitru |Petre B.|Cremenari 1/48 
R. P. Silişteanu |Silişteanu 
35.  |Maria D.C. Burcoci căsătorită Prin moşul lor 5 Ciofrângeni 1/284 
Popa Neacşu 
împreună cu 
minorii 
defunctului D. 
1. Popescu 
36.  |Gheorghe C. Popescu major - P Cremenari 1/384 
37.  |Gheorghe C. Popescu major - RI ŞI 1/192 

38. |Maria D. 1. Popescu minori, Costică R. A 1/384 

reprezentaţi Popescu prin 

prin  cotutorii|tatăl lor 

lor  loana  şi|Dumitru IL. 

Simion Popescu 
39. |ElenaD.I. Popescu Dinovici = să R 1/384 
40.  |AlecuD. I. Popescu - e i. 1/384 
41. |lonD.I. Popescu - i, Și 1/384 
42.  |loana D. Petre căsătorită - E, 3 1/192 
43. Dumitra C. Ciucă căsătorită - Ș “ 1/192 
44. |Zanfira N. V. Stegaru căsătorită - si și 1/192 
45. |lonD. Petre major - să 35 1/192 
46.  |Gheorghiţa N. V.|major - 4, si 1/48 

Vlădulescu 

41. |lon D. Duminică major - = si 1/24 
48.  |Gheorghe D. Trache 3, - Pleşoi 1/24 























Pentru stabilirea drepturilor fiecărui moşnean în imobilul Fundăturile Mici, în 
suprafaţă de „aproximativ două hectare“, aflat în satul Teodoreşti, a fost emisă Decizia 
nr. 13 din 16 decembrie 1910, împotriva căreia s-a făcut apel de către: Ion D. Popescu, 
C. I. Popescu, Ion I. Gh. Popescu şi Nicolae Bălan. Tribunalul Judeţului Argeş, prin 
sentinţa civilă nr. 363/1911, a respins apelul, astfel că tabela cu moşnenii codevălmaşi, 
întocmită de comisia plasei, a rămas valabilă. Cei 48 de moşneni erau urmaşi ai 
„autorilor: Popa Dumitru Silişteanu, Popa Nicolae Vătăşelu, Deaconu Ene, Preda 
Silişteanu, Nicolae zis Ion Gânţu şi Pătru B. Silişteanu“. Unii şi-au înstrăinat drepturile 
iar alţii au cumpărat, după cum se arată mai Jos: 

Stan Popa N. Vătăşelu lasă diată fratelui său Scarlat; 

Dumitru Popa N. Vătăşelu vinde, în 1851, fratelui său Scarlat, iar acesta vinde 
tot ce avea, la 26 decembrie 1852, logofătului Ion Popescu, care murind rămâne fiica 
Ioana C. Petrache, la rându-i având copil pe Ion D. Popescu; 

Zamfir Popa N. Vătăşelu vinde, la 29 iulie 1854, logofătului Ion Angheloiu, 
care transmite drepturile, la 21 martie 1855, logofătului Gheorghe Popescu, iar acesta, 
la 7 aprilie 1855, transmite drepturile logofătului lon Popescu, al cărui moştenitor este 
Ion D. Popescu; 

Şerban Popa Vătăşelu vinde, la 10 august 1853, logofătului Ion Angheloiu 
jumătate din drepturile sale, iar cumpărătorul murind rămâne un copil Florea 
Angheloiu care vinde în 1892 toate drepturile „din devălmăşie cu moşnenii Constantin 
D. Liciu“, iar acesta transmite aceste drepturi lui Constantin I. Popescu, iar jumătate 
din partea lui Şerban Vătăşelu rămâne fiicei sale Gherghina I. Bălan; 

Ion sin Popa N. Vătăşelu vinde, la 23 ianuarie 1857, drepturile tot logofătului 
Ion Angheloiu, al cărui drept s-a transmis la C. I. Popescu; 

Deaconu Ene vinde, la 10 decembrie 1850, logofătului Ion Angheloiu, în ale 
cărui drepturi intră C. |. Popescu; 

Constantin Răduţ Bălăşoiu vinde, în 1897, drepturile sale lui Nicolae D. 
Purcaru; 

Dumitra M. D. Şopârlă vinde, în 1894, lui lon D. Popescu; 

Ioana |. Dumitru Tănase, născută Niţă Gânţu, vinde dreptul, în 1891, 
defunctului Dumitru I. Popescu, care lasă în urmă patru copii minori (Maria, Elena, 
Alecu şi Ion D. I. Popescu), reprezentaţi prin cotutorii Ioana şi Simion Dinovici; 

Maria, soţia defunctului Pătru I. Gânţu, mort fără copii, vinde drepturile de la 
soţul său, logofătului Ion Angheloiu, ale cărui drepturi s-au transmis la C. I. Popescu; 
Ion Gânţu vinde, în 1904, drepturile succesorale fiicei sale Ioana D. I. 
Glodeală; 
Dumitru şi lon Radu Petre Popescu vinde, în 1813, „preotului Neacşului 
duhovnicu, ai cărui moştenitori se văd în arborele genealogic“; 
Ioana C. Miulescu şi Gheorghiţa G. Gr. Constantinescu vând, în 1910, 
drepturile succesorale fratelui lor Gheorghe C. Popescu; 
Costea (Costică) R. Popescu vinde, în 1896, drepturile sale defunctului 
Dimitrie 1. Popescu. 
Prin decizie Tribunalului Argeş a aprobat tabela cu următorii codevălmaşi 
















































































Nr. | Numele şi prenumele Capacitatea Cumpărat | Moştenitoral | Comuna | Proporția 
crt. drepturile lui moşului 
1.  [loanaN.I. Z. Teodorescu |căsătorită - Popa. I.|Cremenari 1/12 
Silişteanu 
2; Ion I. Gh. Popescu major - fă FA 1/36 
A Maria C. R. Milcă AR - NI RA 1/36 
4. Ioana FI. B. Ene AR - i Bălceşti 1/36 
Ș. Ion D. Popescu sI Scarlat, Popa N.|Cremenari 1/9 
Dumitru,  Stan|Vătăşelu 
şi Zamfir P. N. 
Vătăşelu, 
6. Constantin I. Popescu a - NE E 1/72 
Ț. Constantin I. Popescu d Ion P. N. i p: 1/36 
Vătăşelu 
8. Nicolae I. Bălan Na - RA FI 1/72 
9. Constantin I. Popescu - Deaconu Ene  |Deaconu Ene i 1/6 
10. |Gh.D.Z. Bălăşoiu A - Preda 3 1/288 
Silişteanu 
11. |Pătru D.Z. Bălăşoiu a - î FR 1/288 
12. |lonD.Z. Bălăşoiu 3) - i ȘI 1/288 
13.  |Constantin D. Z. Bălăşoiu |minor - 3 i 1/288 
14. |lonI. Z. Bălăşoiu major - si 3 1/144 
15. |Maria N. Gh. Vlădulescu |căsătorită - a Bercioi 1/144 
16. |Gheorghe Z. Bălăşoiu major - 3 Cremenari 1/72 
17. |loana . Ceopleanu căsătorită - AI 33 1/96 
18. |Dumitra C.R. Bălăşoiu  |major, - îs > 1/96 
necăsătorită 
19. [Nicolae D. Purcaru major Constantin R. Fă 7 1/48 
Bălăşoiu 
20. [Dumitra T. Trucmel văduvă - RI PR 1/44 
21. |loana N. Ducu căsătorită - si Pleşoi 1/44 
22.  |loana D. Stegaru i - i Mihăeşti- 1/44 
Vâlcea 
23.  |Floarea Gh. Pantilică văduvă - Cremenari 1/44 





* A.N.S.]. Argeş, fond Tribunalul Judeţului Argeş, reg. 19/1911, f. 144-145. 

24.  |Radu I. Duculeci major - Să, FA 1/44 
25. |Gh. I. Duculeci și - NI 3 1/44 
26.  |lon Sandu Duculeci i - ei - 1/48 
27.  |lon D. Popescu Fă Dumitra M. FI 3 1/48 

Şopârlă 
28. |Maria D. 1. Popescu minori Ioana LI. D.|Nicolael. FI 1/96 
reprezentaţi Tănase prin |Gânţu 
prin  cotutoriijtatăl lor D. 
Joana şi Simion|Popescu 
29. |Elena D. I. Popescu Dinovici - NI 5 1/96 
30. |Alecu D. I. Popescu - AA să 1/96 
31. |lonD.I. Popescu - i 3 1/96 
32.  |Constantin I. Popescu major Marin P. |. EI 3 1/94 
Gânţu 
33. [loanaD. I.I. Glodeală căsătorită Ion Ganţu 3 Bercioi 1/12 
34. [Joița D. I. Popescu major lon  R.  P.|Pătru B.|Cremenari 1/48 
Silişteanu Silişteanu 

35. |Maria D. Burcoci căsătorită Fei 3 1/384 
36.  |Gheorghe C. Popescu major - > 3 1/384 
37.  |Gheorghe C. Popescu major - i 3 1/192 
38. |Maria D. I. Popescu minori Costică R. Fă A 1/384 

Popescu 
39. |Elena D. I. Popescu - Pa > 1/384 
40. |AlecuD. I. Popescu - i Ri 1/384 
41. JlonD. 1. Popescu - A i 1/384 
42.  |loana D. Petre căsătorită - si î 1/192 
43. Dumitra C. Ciucă căsătorită - să 1/192 
44. |Zanfira N. V. Stegaru căsătorită - i i 1/192 
45. |lonD. Petre major - ă 3 1/192 
46.  |Gheorghiţa N. V.|căsătorit - E i 1/118 
Vlădulescu 
47. |lon D. Duminică major - AI Ș 1/24 
48.  |Gheorghe D. Trache A - ss Pleşoi 1/24 























Tribunalului Argeş, în şedinţa din 26 aprilie 1911, nr. 4148, a luat în dezbatere 
apelul contra Deciziei nr. 7/1910 pronunţată de Comisia pentru stabilirea drepturilor 
moşnenilor cremenari, făcut de Ion Florea Angheloiu şi Maria C. I. Popescu, cu 
autorizaţia soţului său, din Cremenari. Cei doi apelanţi au lipsit, iar din partea 
moşnenilor s-a prezentat Gh. I. Trică. Completul de judecată a hotărât respingerea 
apelului şi a aprobat tabela cu drepturile moşnenilor pentru „punctul Dosul Mare şi 


«7 


Faţa Viilor“, în întindere „ca 6 ha“. 











Nr. | Numele şi prenumele Capacitatea Cumpărat | Moştenitoral | Comuna | Proporția 
crt. drepturile lui moşului 
1.  |Gh.C.Z. Teodorescu major - Stan Cremenari 1/240 
Teodorescu 
2 Nicolae Din Teodorescu A Radu D. C. A FA 1/20 
Petria, Stancu 
FI. şi surorile 
sale 
3. Sanda I. N. Cioplean căsătorit - SI n 1/240 























7 A.N.S.]. Argeş, fond Tribunalul Judeţului Argeş, reg. 23/1911, f. 2-3. 


WWW.CIMec.ro 








OBŞTEA MOŞNENILOR DIN CREMENARI 187 














































































































4. Ioana D. Donţu îi - tă, Fa 1/240 
5. Nicolae C. Z. Teodorescu |major - d 3 1/240 
6. Ioana Ion Duminicioiu căsătorită - si 5 1/240 
Ț. Maria N. Glodeală +3) Primitoare de 3 Bercioiu 1/240 
la D. Glodeală 
8. Gh. 1. D.Z. Teodorescu  |minor Prin tutorele ă, Cremenari 1/240 
Nae D. Stancu 
9. Gh. D. Z. Teodorescu major - 33 33 1/240 
10. |Rada D. Z. Teodorescu căsătorită - îsi i 1/240 
11.  |Anghelina Neacşu Gh. P.|căsătorită - 5 > 1/240 
Radu 
12.  |Şerban Teodorescu major - 3 FI 1/240 
13. |lonZ. Teodorescu 3 - FI i 1/40 
14.  |Dumitru FI. Ilie AI - i Pleşoi 1/40 
15. |Dumitru Burcea Ciucă i - Ş Cremenari 1/128 
16. |lon Burcea Ciucă XA - RI i 1/128 
17.  |Radu FI. Gh. Popa să - AI i, 1/128 
18. |loana FI. 1. Sima căsătorită - Fă 3 1/128 
19. |Radul. P. Teodorescu major - RI Pleşoi 1/32 
20.  |Constantin |. 1. major - A Cremenari 1/32 
Teodorescu 
21. Nicolae Gh. Răduţoiu AR - Ă= PR 1/64 
22. |Dumitru Gh. Răduţoiu a - 5 3 1/64 
23. |lon N. Barangă i - Niţă Barangă FA 1/16 
24.  |Maria Ion B. Ciucă căsătorită - si zi 1/16 
25.  |Maria Marin T. Nania căsătorită - Stan Barangă i 1/248 
26. |Radu D. Barangă major - ăi 5 1/128 
27.  |Maria D. Popescu căsătorită - fi Bercioiu 1/48 
Oteşanu 
28. |Maria T. Barangă ră - si Cremenari 1/48 
29. |Dumitru T. Barangă major - XI i 1/20 
30.  |Constantin I. Popescu i Radu 1 Radu Mitroi FA 1/20 
„Glodeală 
31. |loniţă D. Popescu căsătorit % hi pi 1/12 
32.  |loana Ion Ciucă major si si “i 1/24 
33. [Dumitru Gh. N. Neaţă FI EI AS 3 1/24 
34.  [lon Gh. N. Neaţă j Și N. Neaţă 3 1/24 
35. |Dumitru N. Neaţă i FI - Mihăeşti, 1/12 
Vâlcea 
36.  |Burcea Ciucă Mitroi FR Ciucă Mitroi  |Cremenari 1/54 
37. |Gheorghe Ion Ciucă 33 i i i 1/54 
38. [Constantin lon Ciucă SI 3 ȘI să 1/54 
39. [Nicolae I. Ciucă RI FA RA 3 1/54 
40.__|Gheorghe Ciucă Mitroi 5 Z : E 1/18 























Judecătoria Ocolului Rural Budeşti a trimis Tribunalului Argeş dosarul 
1366/1910, vol. IV, care cuprindea tabela privind drepturile moşnenilor cremenari 
„asupra imobilului Crângul Puţul Viişoara“, în suprafaţă „ca 3 ha“, „pământ cu pădure 
măruntă“, situat în satul Barangi. Codevălmaşii menţionaţi în tabelă erau urmaşi a şapte 
moşi şi anume: Stan Teodorescu, Niţă Barangă, Ciucă Mitroi, Radu Mitroi, Stan 
Barangă, Deaconu Ene şi Nicolae Neaţă. 

Se fac precizările: Radu Dumitru C. Petria şi Stancu Florea Mărăcine îşi vând 
drepturile, în anul 1905, fratelui lor Nicolae D. Teodorescu; Florea Angheloiu, fiul 

logofătului Ion Angheloiu, îşi vinde „drepturile în devălmăşie cu moşnenii Constantin 
D. Riciu“, iar acesta „transmite prin vânzare toate drepturile sale“, în anul 1893, lui 
Constantin |. Popescuf. 




















































































































Nr. | Numele şi prenumele Capacitatea Cumpărat | Moştenitoral | Comuna | Proporția 
crt. drepturile lui moşului 
1.  |Dumitru Fl. Ilie major - - Pleşoi 1/60 
2. Ion Z. Teodorescu Ra - - Cremenari 1/60 
3. Şerban I. Teodorescu A - - FR 1/60 
4. Anghelina Neacşu Gh. P.|căsătorită - - FE 1/360 
Radu 
5: Rada D. Z. Teodorescu major, - - i 1/360 
necăsătorit 
6. Gheorghe D. Z. major - - 3 1/360 
Teodorescu 
7 Maria N. Glodeală minoră Prin tutorele - Fă 1/360 
Nae D. Stanciu 
8. Ioana I. Duminicioiu Minoră Prin tutorele Bercioiu 1/360 
Dumitru 
Glodeală 
9. Nicolae Din Teodorescu  |Major îi, Cremenari 1/360 
10. [Nicolae Din Teodorescu |,, HA - > 1/360 
11. |loana D. Donţu căsătorită Fă RI : 1/920 
12. |Sandal. N. Cioplean căsătorită ss : “i 1/360 
13.  |Gheorghe C. Z. |major AX 3 3 1/360 
Teodorescu 
14. |Dumitru B. Ciucă = i 3 A 1/192 
15. |lonB. Ciucă :. 3 a i 1/92 
16. |Radu FI. Gh. Popa FI AS A » 1/92 
17. |loana FI. Dima căsătorită A A si 1/92 
18. [Radu I. Teodorescu major PI PI FA 1/92 
19.  |Constantin Teodorescu i Fă ȘI 3 1/48 
20. Nicolae Gr. Răduţoiu E 2 EX 3 1/48 
21. |Dumitru Gr. Răduţoiu 5 3 3 să 1/96 
22.  |Maria Ion B. Ciucă căsătorită ta e 3 1/18 
23. |lon N. Barangă major să E FI 1/18 
24. |lon D. Popescu i sia sta si 1/18 
25. |Maria M. T. Nania căsătorită up e “i 1/18 
26.  |Burcea Ciucă Mitroi major - 5, 3 1/24 
27.  |Gheorghe Ciucă Mitroi i, Și 3 i 1/24 
28. |Gheorghe Ion Ciucă -- . 32 și 1/72 
29.  |Costache IL. Ciucă 3 33 3 3 1/72 
30. [Nicolae I. Ciucă șI Fi Fi i, 1/72 
31.  |loana Ion Ciucă si a) RI > 1/72 
32.  |Constantin I. Popescu Fa i i N 1/8 
33. [Maria D. Popescu P i, i, Cremenari 1/8 
Oteşanu 1/36 
34.  |Maria T. Barangă SI 3 is 35 1/36 
35. |Dumitru D. Barangă SI Ş, RI > 1/36 
36. [Dumitru Gh. M. Neaţă î NI ȘI R 1/32 
37.  |lon Gh. Neaţă i N) PI i 1/32 








5 A.N.S.J. Argeş, fond Tribunalul Judeţului Argeş, reg. 23/1911, f. 4-7. 

38. |lon Gh. Neaţă î, 5 ip Mihăeşti, 1/32 
Vâlcea 

39. |Dumitru Nicolae Neaţă Cremenari 1/16 








Ei) 





> 





» 











În şedinţa din 13 ianuarie 1911 a fost aprobată tabela cu moşnenii codevălmaşi 
asupra „punctului Sub Corbea“, în suprafaţă de 5 ha, situat în satul Piepteşti. 





























Nr. | Numele şi prenumele Capacitatea Cumpărat | Moştenitoral | Comuna | Proporția 
crt. drepturile lui moşului 

1.  |Din Gerea major - - Cremenari 1/8 

2. [loan D. Popescu i E E i. 1/18 

3.  |ŞerbanI. Teodorescu EI i a îi 1/4 

q. Ion Dumitru P. Stan i ȘI 3 » 1/4 

5.  |lon Lăzăroiu sa . AR P 1/12 

6.  |Pătru Lăzăroiu i 2 2 și 1/12 

7. Constantin Lăzăroiu 1/12 























În aceeaşi şedinţă a fost aprobată tabela moşnenilor cu drepturi în „punctul 
Crângul Fluturel“, cu pădure măruntă, în suprafaţă „ca 3 ha“, situat în satul Barangi”. 












































Nr. | Numele şi prenumele Capacitatea Cumpărat Moştenitor Comuna | Proporția 
crt. drepturile lui | al moşului 
1. Şerban Teodorescu major - - Cremenari 1/4 
Maria Gh. Cârjan căsătorită A A Ocnele Mari, 1/16 
Vâlcea 
3; Zamfir C. P. Nicolae major 3, AX Cremenari 1/16 
4. Ion Dumitru P. Stancu si 3 3 3 1/8 
5; Gheorghe D. Z. Bălăşoiu pi A a > 2/48 
6. Ion D. Z. Bălăşoiu 35 sa 3 > 2/48 
TA Pătru D. Z. Bălăşoiu FR CA 0 să 2/48 
8. Constantin D. Z. Bălăşoiu |minor, prin sa Re - 2/48 
tutorele Gh. D. 
Z. Bălăşoiu 
9. Ion Ion Ceoplan major 3 PI 3 2/48 
10.  |Constantin I. Popescu si 53 ză 3 2/12 
11.  |Gheorghe Ciucă N 5 PI 33 1/8 
12.  |Constantin Lăzăroiu > a Pe i, 1/32 
13.  |Din Gerea i e 1/32 
14. Jlon D. Popescu 1/32 




















Prin urmare locuitorii fostei comune Cremenari Moșteni, în anul 1910, 
deţineau în devălmăşie 25,7500 ha pădure, în general măruntă, adică tânără. Această 
mică suprafaţă de pădure era alcătuită din opt trupuri, denumite astfel: Dosul Saftii 
(7.500 m”), Răzorul de Vii (2 ha), Crângu Catina (4 ha), Fundăturile Mici (2 ha), Dosul 
Mare şi Faţa Viilor (6 ha), Sub Corbea (5 ha), Crângul Puţul Viişoara (3 ha) şi Crângul 
Fluturel (3 ha). 
Locuitorii satelor care aparținuseră de fosta comună Cremenari Mănăstireşti 
(Cremenarii Mănăstirii) erau clăcaşi şi nu posedau nici pădure. 


” A.N.S.]. Argeş, fond Tribunalul Judeţului Argeş, reg. 23/1911, f.9. 

Populaţia satelor de moşneni crescuse continuu, astfel că numărul „părţilor“ ce 
revenea descendenților „moşilor“ comuni era mic, exceptând pe cei care mai 
cumpăraseră. 


THE FREEHOLDERS COMMUNITY FROM CREMENARI 
Abstract 


Because there are only a few documents regarding the constitution of the 
freeholders community from Cremenari - Argeş we could not discuss the subject in 
detail. 

Like other communities, this one was formed based on the stipulations of the 
Forest Code from 1910: only for small forest covered areas. 

The freeholders were inhabitants of six hamlets and the roads they owned 
were only a few. The extreme division of the forest plots made difficult their 
reconstitution after 1990. 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXI, 2012 





DESPRE SECULARIZAREA BUNURILOR MĂNĂSTIREȘTI 
IOAN OPRIŞ" 


Afirmarea statului român sub Alexandru loan Cuza a presupus multiple acte 
politice şi juridice, care au urmărit emanciparea acestuia de o serie de servituţi externe. 
Între multele acte politice care au condus, treptat, la independenţă politică, unele 
întrunesc un vădit caracter economic şi cultural: între acestea se situează şi Decretul 
secularizării bunurilor mănăstireşti, semnat de domnitor la 14 iunie 1863. Prevederile 
acestuia sunt clare: „Toate obiectele precioase necesare pentru exersarea cultului divin, 
ce se află în bisericile acelor mănăstiri (închinate, n.n.), vor fi puse sub deaproape 
priveghere a protopopilor locali, şi în cazu de trebuinţă, chiar a autorităţilor civile” şi 
„Toate obiectele de asemenea natură, care nu servesc la un usu permanent, precum şi 
documentele de orice natură şi acte aflate în acele mănăstiri, să se depună provizoriu 
până la soluţia execuţiei prevăzută în Jurnalul Consiliului de Miniştri de la 14 iunie 
1863 într-una din mănăstirile mai bine garantate din Bucureşti şi din laşi, adică 
Văcăreşti şi Golia, având spre mai bună a lor asigurare, paza unui post militar bine 
întocmită”!. Ca efect imediat al deciziei politice, Ministerul Cultelor şi Instrucțiunii 
Publice a înştiinţat autoritatea bisericească supremă în privinţa „asigurărei odoarelor, 
documentelor şi alte obiecte precioase ale mănăstirilor pământene închinate”, cerând 
desemnarea a trei persoane „bisericeşti”, care - în conlucrare cu cei din minister — 
urmau să execute prevederile decretului”. Acestea cereau catagrafierea obiectelor în 
câte două inventare, sigilarea şi depunerea lor la administraţia celor două mănăstiri 
indicate. Persoanele alese de Mitropolia Ungro-Vlahiei pentru demersul secret, au fost 
protopopul plăşii de Sus Bucureşti, Iancu Sachelarie, protopopul plăşii de Jos Bucureşti 
— Dimitrie şi ieromonahul Maximilian Nichifor; pentru primirea şi păstrarea obiectelor 
la Văcăreşti, a fost desemnat ieromonahul Chesarie, egumen al mănăstirii Glavacioc 
„ce l-am crezut înzestrat cu toate măsurile cuvenite”. Demersurile de inventariere şi 
protecţie s-au făcut în mare secret şi s-au desfăşurat foarte alert. La 21 iunie 1863 
mitropolitul era înştiințat că începuse catagrafierea bunurilor mănăstirii Sfânta 





" Universitatea „Valahia“, Târgovişte. 

! Vezi Arhiva Arhiepiscopiei Bucureşti, dosar nr. 4982, f. 2, decretul semnat de Al. Ioan Cuza la 14 iunie 
1683. Un „proectu de măsuri pentru înscrierea tuturor obiectelor ... aflate pe la toate mănăstirile ... lăsate 
danii de către fondatorii lor şi alți doritori” datează din 1860, fiind pregătit de către A. G. Golescu, el oprind 
trecerea peste graniţă a valorilor culturale aparținând cultelor. Vezi şi legea din 13/25 decembrie 1863, 
prezentată de M. Kogălniceanu, la N. Iorga, Istoria bisericii româneşti, II, 1909, p. 310. 

? Vezi adresa nr. 18549/19 iunie 1863, semnată de Al. Odobescu, ministru adinterim, în dosar cit., nr. 52. 

3 Cf. adresa mitropoliei nr. 2392/21 iunie 1863, semnată de mitropolitul Calist, în dosar cit., f. 8. 

Ecaterina“, operaţiile durând câteva zile şi presupunând desigur un mare volum de 
muncă”. La 20 iunie 1863, aici erau identificate şi catagrafiate 78 obiecte importante“, 
ca peste cinci zile acestora să li se mai aduge alte câteva sute”. Sabotarea aplicării 
decretului de către unii călugări şi egumeni n-a întârziat dar constatarea acestor fapte a 
primit replica autoritară a domniei. Astfel, arhimandritul Evangheli, egumenul 
mănăstirii Sărindar a fost destituit prin ordonanța domnească nr. 577 „pentru abătura sa 
urmare cu înstrăinarea din averea acelei mănăstiri a unei coroane de mare preţ şi a 
documentelor de posesie”&. EI a fost înlocuit prompt printr-o curatorie compusă din 
egumenul Liviază Atanasie (de la mănăstirea Zlătari), Serafim (de la Spiridon Vechi) şi 
ieromonahul Gavrilă (de la biserica Sf. Ion), toţi indicaţi de chiar Al. Odobescu. Cel 
destituit, un potrivnic al decretului de secularizare, „este oprit de a trece peste hotarul 
de a-şi îndeplini angajamentulu ce s-au luatu ca în termen de 40 zile, va redobândi 
acele obiecte şi coroana, iar la cazu de a nu le împlini, urmează a i se aplica cuvenita 
pedeapsă prin judecată”?. I-au urmat şi alţi egumeni greci, opozanți ai secularizării: 
prin ordonanța domnească nr. 578 a fost destituit egumenul mănăstirii Mihai Vodă, 
Policarp, „ca nedemn de asemenea funcţie, pentru înstreinarea documentelor mănăstirii 
care pretinde a le fi trimisu la Chiriarchia de Josu”, instituindu-se şi aici o curatorie 
formată din egumenii mănăstirilor Sf. Spiridon Vechi, Clocociov şi Căscioarele!. La 
28 iunie 1863, în acelaşi timp cu raportul ministerial nr. 19292, Al. loan Cuza a semnat 
actul de destituire al arhimandritului Chiril, egumenul mănăstirii Sf. Ecaterina, „pentru 
înstrăinarea documentelor”, luându-i locul curatorii aleşi: egumenul mănăstirii Mihai 
Vodă şi îngrijitorul „mănăstirii Spirea din Dealu”!!. Apoi, mitropolitului i se comunică 
o altă destituire, a lui Gherasim, egumen la mănăstirea Mărgineni, pentru „trimiterea 
documentelor ei în giosu la Chiriarhie fără ştirea Ministerului” !?. În cel mai alert ritm, a 
continuat ridicarea şi centralizarea bunurilor. Astfel, N. Filimon şi I. Săulescu erau 
delegaţi în acest scop: „a ridica documentele şi odoarele de preţuri ce nu sunt în usulu 


+ Conform ordinului nr. 2359, în loc. cit, la nr. 1272/21 iunie 1863. 

” Rezultatul lor se află consemnat în loc. cit., p. 43-48, în Catagrafia de argintărie, odăjdii, cărţi bisericeşti şi 
alte lucruri de trebuinţă necesare pentru Sfintele slujbe ce s-au găsit în biserica Sf. Ecaterina şi s-a lăsat în 
păstrarea preoților sub luare în adeverinţă. 

$ Acestea sunt: 14 candele de argint, un chivot de argint, un disc de argint, o cădelniţă de argint, un potir de 
argint, două miruitoare de argint, o evanghelie grecească îmbrăcată în argint, o evanghelie românească în 
piele, doi serafimi de argint, trei icoane împărăteşti (Isus Hristos, Maica Domnului, Schimbarea la Faţă) 
îmbrăcate în argint, o icoană Sf. Ecaterina îmbrăcată în argint şi cu „o coroană poleită cu trei pietre 
pătlângenii şi 18 verdi deschise mari şi mici”, două sfeşnice mici, două policandre mari din „cleştar de 
Viena” (unul cu 24 şi celălalt cu 18 braţe), două evanghelii (una românească şi alta grecească), două minee, 
un ochtoih, un apostol, un liturghier, două paftale de argint, o icoană veche Maica Domnului „îmbrăcată 
peste tot cu argint, poleită cu aur”, 22 icoane vechi de lemn, 12 icoane prăznicare noi. 

! Astfel: 139 piese textile, 12 minee, un octoih, un triod, două penticostare, un apostol, o psaltire, trei 
ceasloave, alte 49 cărţi bisericeşti (din care 19 în greceşte şi latineşte), 16 candele de argint; 18 potire, 
linguriţe, disc alb şi 91 de piese textile. 

5 Vezi adresa semnată de Al. Odobescu şi D. Ghidionescu cu nr. 18896/24 iunie 1863, către mitropolit, în loc. 
cit., dosar 1283. 

” Ibidem. 

10 Vezi adresa Ministerului Cultelor şi Instrucțiunii Publice nr. 1890/24 iunie 1863 către mitropolit, în loc. 
cit., dosar 1284. 

!! Conform adresei ministerului nr. 19379/28 iunie 1863, în loc. cit., dosar 1323. 

'2 Conform adresei nr. 19416/30 iunie 1863, în loc. cit., dosar 1332. Curatorii instituţiei erau egumenii 
mănăstirilor Râmnic, Gorgota şi Mislea. 

permanentu la bisericile din capitală: Sf. Sava, Răzvanu şi Udricani, şi a se depune spre 
păstrare la mănăstirea Mihai Vodă”"?. În primele zile ale lunii iulie 1863 a fost 
rezolvată situaţia patrimoniului mănăstirii Sf. Ecaterina, o nouă tranşă de obiecte fiind 
preluate de arhimandritul Grigorie Roduliotul şi monahul Simion Spiridoneanu, marii 
epitropi, incluzând bunuri culturale!* deopotrivă cu inventarul mobil” al 
aşezământului. Din unele documente aflăm şi despre moşiile deţinute de mănăstirile 
închinate !€, pe întinse suprafeţe cultivabile acestea având vii, terenuri agricole, iazuri 
etc. Cei însărcinaţi să facă inventarierea bunurilor au descoperit nu odată o serie de 
documente de mare valoare istorică. La mănăstirea Dealu, delegaţii au ridicat, la 25 
iunie 1863, hrisovul lui Nicolae Alexandru din 3 septembrie 1619, apoi hrisoave de la 
Mihail Sturza, Al. Moruzzi, Const. Al. Ipsilanti, în total 16 documente emise între 1783 
şi 1803 iar alte 12 între 1816 şi 1862. 

Două lăzi au fost umplute şi pecetluite de delegaţii care au ridicat documentele 
şi arhiva de la mănăstirile Bradu, Greci, Codreni !$. Tot de aici au fost preluate două 
potire de argint, o cruce de argint, 7 candele de argint, o icoană mare a Sf. Spiridon şi 
alta mică, de către N. Phelimon'?. La 27 iunie 1863 catagrafia de la mănăstirea 
Chranomata (?) indică predarea a 27 documente, 21 piese argint, 12 icoane, 12 minee 
în limba greacă, 54 piese odăjdii”. Concomitent, autorităţile civile au continuat să 
pedepsească pe cei potrivnici sau găsiţi în neregulă. Au fost destituiţi arhimandritul 
Nifon de la mănăstirea Hotărani — prin ordonanța nr. 725 — pentru înstrăinarea de 
documente, curatoria preluând-o arhimandritul Dănilă de la Jitia şi Miletie de la 


15 Conform adresei nr. 19724/ iulie 1863, idem, dosar 1346. 

+ În Catagrafia mănăstirii din 5 iulie 1863, fond cit., dosar 4982, p. 147-154, se află dispuse astfel: 19 ordine 
ale Ministerului de Culte, 77 bilete de plata zeciuelilor; 29 documente referitoare la pricina dărâmării hanului 
mănăstirii, catagrafii, copii, hotărâri, registre totalizând peste 1800 documente; la obiecte „casnice”(sic!) 
găsim: o icoană Maica Domnului „cu coroană şi mâinile în argint”, alta a Sf. Spiridon, un potir vechi de 
plumb, 4 antemise, o icoană Înălţarea Domnului, două jeţuri princiare „săpate cu flori poleite”, 32 jeţuri de 
stejar, un molitvelnic românesc, două trioade greceşti. 

15 Între acestea figurau: „Starea în care se dau casele igumeneşti şi obiecte dintr-însele” cuprinzând „6 odăi 
toate zugrăvite, cu sobe nemţești (...) iar una muscălească (...) un puţu de piatră în curte”, toate acoperite cu 
şindrilă; la acareturi: „Hanu de lângă poarta mănăstirii cu 22 încăperi şi prăvălii. Acest hanu s-a dărâmat cea 
mai mare parte din porunca guvernului iar vre-o câteva încăperi ce se află în ființă sunt şi acelea în categorie 
de a se dărâma (...) Prăvălii în podul Beilicului şi închiriate de către d. Nicolae Simigiu în preţu pe fiecare 
anu de lei 6400. Baie turcească tot în podu Beilicului (...) Casă lângă baie cu două etaje şi opt încăperi (...)”. 
Lipseau la inventariere 3 cai negri şi un Regulament organic! 

1* Moşiile mănăstirii Sf. Ecaterina cuprindeau de pildă viile din „dealul cel mare la Valea Manti din districtul 
Prahova” (20 pogoane); în dealul Văcăreştilor (7 pogoane); în dealul Ținta (Prahova); apoi moşia Boja cu 
morile din districtul Ilfov, moşia Măicăneşti, moşia Cacaleţii din Vlaşca, moşia Teicii din Teleorman, moşia 
Popeşti (Ilfov) şi moşia Călţuna (Ilfov), toate arendate cu 194.000 lei anual! În loc. cit., supra. 

! Vezi Katagrafia de documentele Sf. Mănăstirii din Dealu, în dosar 4982, p. 37. 

1 În ordine, aşa cum le consemnează documentaţia de arhivă, hrisoave de la Gr. Ghica (7241, august 30), Al. 
Mavrocordat (7235, mai 16), Constantin Nicolae Mavrocordat pentru Stavropoleos (7254, febr. 13), Şt. 
Cantacuzino (7223, sept. 25); Porunca lui Duca Voievod (7185, ghenarie 15); hrisov Al. Ipsilanti (1803, iulie 
30), hrisov C-tin Moruzzi (1716, aug. 25), altele datate din 7721, iunie 26; 7228, oct. 16; 7240, martie 20; 
7244, august 6 şi încă 681 diferite acte (zapise, cărţi de danie, jalbe, sinete, hotărnicii, planuri, un firman 
turcesc ş.a.). În loc. cit., supra, p. 59-62. 

19 În Katagrafia din 26 iunie 1863, în loc. cit., p. 36 

% Ibidem, p. 53. 

Clocociov?!; apoi şi cel de la Mislea, Gregorie, pentru acelaşi motiv, înlocuiţi prin 
Atanasie de la Golgota şi Gavrilă de la Sf. Ioan din Bucureşti”. 

Al. Odobescu şi I. Ciulei, s-au ocupat ca reprezentanţii ministerului, în ambele 
situaţii să-şi îndeplinească mandatul. Celor demişi li s-au adăugat: egumenul mănăstirii 
Butoiul (jud. Prahova) — înlocuit, prin Averichie, egumen la Sfinţii Apostoli în 
Bucureşti şi Atanasie de la Gorgota, ambii instalaţi la 28 august 1863%; cel al 
mănăstirii Radu Vodă, Grigoriu, de a cărui „rea administrare” se conving D. 
Bolintineanu şi D. Ghidionescu” şi egumenii de la mănăstirile Sf. Gheorghe Nou 
(Bucureşti), Negoeşti, Plătăreşti, Comana şi Căluiu „pentru nesupunerea la ordinele 
guvernului”*. 

Cu mijloace de transport reduse — ni le imaginăm, la nivel de trăsuri — 
delegaţiile au extins aria investigaţiei în vara şi toamna anului 1863, în aproape toate 
districtele ţării. La 22 iulie mitropolitul era înştiinţat că Ion Murgoiu găsise în plasele 
Câmpul şi Ialomiţa 42 documente vechi, o condică de copii, 210 volume greceşti, 30 
volume româneşti, 60 volume franţuzeşti şi 10 nemţeşti”“. 

Lucrările au prilejuit identificarea unor valori deosebite, înregistrate cu grijă 
de specialişti, multe confruntate cu catagrafia ultimă, din 1855. La biserica Hanul 
Greci, inventarul dat în grija preotului Nicolae arată mulţimea valorilor culturale: 57 
cărţi greceşti (din care 28 minee) şi 18 româneşti”, 8 epitrafile şi alte 32 piese textile, 9 
stihare, 7 icoane îmbrăcate în argint, alte 12 icoane simple, 21 candele de argint, 3 
cădelniţe de argint, 16 piese diferite tot de argint (potire, paftale, engolpioane, cruci) 
etc. Cercetările de la mănăstirea Sf. Spiridon Vechi din Bucureşti au condus la 
constatarea existenţei unor obiecte culturale deosebite: 11 candele de argint, 12 minee 
româneşti, alte 20 cărţi vechi, 6 icoane valoroase, din care cea a Sf. Spiridon era 
„poleită peste tot cu aur făcută de domniţa Sultana a Domnului Nicolae Mavrocordat 
cu coroana de argint suflat cu aur şi cu pietre proaste”. La biserica Răzvan s-au găsit 
9 candele de argint, 6 icoane împărăteşti, toate îmbrăcate în argint, icoana de hram a 
Adormirii Maicii Domnului (îmbrăcată şi ea în argint), 6 iconiţe, 12 prăznicare de 
lemn, Evanghelia românească din 1682, 12 minee, 13 minee greceşti, 17 cărţi diferite, 
un epitrafil de atlas roşu, cusut cu fir şi datat 6 noiembrie 1614”. Iar la biserica Sf. 
Sava, tot din Bucureşti, inventarul făcut nota 11 candele de argint, 6 icoane împărăteşti 
şi alte două mari icoane în altar, 14 icoane prăznicare (8 vechi şi 6 noi), două 


? Vezi adresa ministerului nr. 22623/1 august 1863 către mitropolit, în loc. cit., dosar 1563. 

2 Cf. adresa nr. 24564/21 august 1863 către mitropolit, idem, dosar 1568. 

% Vezi adresa nr. 24573/21 august 1863, loc. cit., dosar 1659. 

* Vezi adresa nr. 31806/8 oct. 1863, loc. cit., dosar 2149. 

*5 Cf. adresa nr. 31187/3 oct. 1863, loc. cit., dosar 2094. 

2% Cf. raportul nr. 2722/22 iulie 1863, loc. cit., dosar 1470. 

*7 Multe din piesele inventariate în catagrafia din 1855, acum lipsesc. Între cele prezente, mai ales: 
Evanghelia slavonă (1636), îmbrăcată în aur şi argint, dăruită de Radu mare comis şi soţia sa, decorată pe o 
față cu scenele Răstignirii şi cei 4 evanghelişti (unul lipsă) iar pe cealaltă cu Învierea şi animalele ce 
simbolizează evangheliştii; o altă Evanghelie din 1693, îmbrăcată în argint suflat cu aur; alta, „elinească” 
dăruită de episcopul Antim, scrisă probabil la 16 mai 1698, îmbrăcată în catifea verde şi argint; un liturghier 
din 1632 ca şi o cruce de argint, lucrată la Veneţia, datată 1739 şi un potir de argint, tot de la Veneţia, din 
1685, Cf. loc. cit., dosar 4982, p. 63-64. 

% Veyi Katagrafia din 21 iunie 1863, în loc. cit., dosar 4982, p. 74-75. 

% Vezi Katagrafia din 6 iulie 1683, idem, p. 140-141. 

policandre, 14 obiecte diferite de argint, 24 minee, două octoihe, două trioade, alte 13 
cărţi vechi”. La 10 septembrie 1863 şi la mănăstirea Butoiu inventarul era încheiat, 
lucrarea confirmând-o Al. Odobescu”. Delegatul „rânduit” al ministerului, Ion 
Murgoiu a controlat şi inventariat bunurile din plăşile Câmpul şi Ialomiţa, mai ales cele 
de la mănăstirea Slobozia împresionând prin bogăţia lor. Aici s-au notat 42 documente 
vechi, 210 volume cărţi în greceşte, 30 volume în româneşte, 60 volume în franceză, 10 
volume în germană, care „cu un delegatu şi cu pada (paza) cuvenită le-am datu la onor 
Ministeru de culte”?. Tot aici s-au mai găsit 7 candele mari, 18 piese de argint, 36 
minee (din care 24 greceşti), 5 octoihe (3 greceşti), 51 piese diferite, ca şi 5 telegari, 12 
boi, 4 vaci, 3 viței etc.*. 

Mănăstirea Plătăreşti din districtul Ilfov, avea şi ea o zestre bogată: 19 piese de 
argint, 24 piese odăjdii, 28 cărţi (între care „Istoria lui Omeru”) dar şi doi cai „de păru 
galben” şi căruţă „nemţească de Teletin”, un poştalion vechi şi stricat'?. 

La mănăstirea de la Gruiu, lângă Snagov, s-au înregistrat 7 candele, 12 minee 
şi alte 58 cărţi diferite, o evanghelie îmbrăcată „cu smalţu şi ferecată cu argint”, două 
potire de argint, aici Gr. Tocilescu constatând încă în 1860 că sinetele (prezentate într- 
un inventar din 1845), au ars la 23 martie 1847 când a fost incendiată mănăstirea Sf. 
Gheorghe Nou unde se păstrau”. 

Efectuată conform ordinului ministerului nr. 18675, inventarierea la 
mănăstirea Valea a scos la lumină 20 pachete cu învoieli, danii, hrisoave pentru moşiile 
Rădeşti, Țiţeşti, Hârtieşti, Livedeni, Huluba, Mihăeşti, Piscani, Goleşti, Vulparului, 
Priboia, Sudului, Izvoare, datând din secolele XVI-XIX, totalizând 239 piese ie 

Fără să ştim exact cum s-a lucrat, după ce metode şi instrucţiuni, observăm 
cum unii au cântărit, alţii au măsurat, dar toţi au înregistrat bunurile culturale, folosind 
- fiecare „echipă” de control — ocazia pentru a le pune sub protecţie. Desigur 
rezultatele acestor lucrări fără precedent la noi sunt meritorii, permiţând -— fie şi prin 
sugestia exemplelor de mai sus — constatări şi observaţii numeroase. Averea 
mănăstirească a aşezămintelor închinate scăzuse, în urma unei administrări proaste şi 
corupţiei, bunurile culturale testate s-au împuţinat, multe fiind înstrăinate la epitropii 
din afara ţării. Altele au pierit din cauze naturale (incendii, cutremure) dar şi datorită 
neglijenţei călugărilor străini ce le administrau cu o condamnabilă delăsare. Cele 29 
mănăstiri închinate din Moldova și alte 69 din Ţara Românească” păstrau importante 


% Cf. Inventar din 8 iulie, în loc. cit., dosar 4982, p. 139. 

31 Vezi Arhiva Mitropoliei Ungro-Vlahiei, fond Ministerul Cultelor şi Instrucțiunii Publice, dosar 1760, 6 
septembrie 1863. 

* Vezi în loc. cit., dosar 4982, p. 115. 

%3 Ibidem. 

3% Vezi Inventarul din 1 iulie 1863, care precizează că sinetele, documentele şi vechea catagrafie se aflau la 
Epitropia mănăstirilor Sf. Mormânt, în loc. cit., dosar 4982, p. 106-112. 

% Ibidem, p. 91-95. 

3 Între documente era şi actul de închinare datat 7133, mai 8 (1625) către mănăstirea Pogonionisu, iar între 
piesele culturale 19 erau veşminte, argintăria cântărea „2 oca şi 70 dramuri”. Vezi inventar în loc. cit., dosar 
4982, p. 106-112. 

3 La N. Dobrescu, Studii de istoria bisericii româneşti contemporane, Bucureşti, 1905, p. 73, cifre 
corespunzând anului 1856, în timp ce iconomul stavrofor Coman Vasilescu, în Istoricul monastirilor 
închinate şi secularizarea averilor lor, Bucureşti, 1932, p. 16, dă cifra de 73 aşezăminte mănăstireşti 
închinate. 

valori ale patrimoniului cultural naţional, a căror cunoaştere — fie şi în parte — 
contribuie azi la luminarea mai în detaliu a rolului lor în istoria ţării. 

Rostul nostru — acum — a fost doar de a adăuga o pagină de istorie culturală, 
asupra uneia din cele mai necesare şi moderne decizii luate de Al. loan Cuza şi sfetnicii 
săi. Această pagină este, de altminteri, şi un izvor de netăgăduit privind felul în care 
intelectualitatea românească a procedat în lucrarea de înregistrare a izvoarelor istoriei 
cuprinse în zestrea aşezămintelor monastice“, favorizând creşterea şanselor de 
cunoaştere şi bună folosinţă a acestora. 

Nu în ultimul rând, comparând necesitatea izvorâtă din buna cunoaştere, 
observăm că ordinea statistică şi administrativă în materie de patrimoniu cultural a fost 
reclamată şi justificată încă de la mijlocul secolului al XIX-lea. Argumentele care au 
condus la importantele lucrări de atunci au rămas, în bună măsură, valabile până în 
zilele noastre. 


ABOUT THE SECULARIZATION OF THE MONASTERIES” GOODS 
Abstract 


The archive of the Bucharest Bishopric possesses a series of documents 
regarding the secularization of the monasteries” goods (1863) initiated by Mihail 
Kogălniceanu and approved by Alexandru loan Cuza. Some of the cases are presented 
in this paper, reflecting the way the law was applied. 


* Tot mănăstire închinată Athosului din 20 octombrie 1682 a fost şi cea de la Cotroceni, unul dintre cele mai 
bogate aşezăminte religioase de la nordul Dunării. Ca şi în alte situaţii, veniturile mănăstirii proveneau din 
daniile - multe, generoase şi substanţiale — făcute de ctitor şi de urmaşii săi. 

Şerban Cantacuzino a „miluit” Cotrocenii cu veniturile vinăriciului domnesc de la Țigăneşti şi Viţicheşti, cu 
livezi, vii, prisăci, vaduri, mori de apă, vămi (la Oraşul de Floci şi vama în peşte de la balta satului Pietrile), 
„milă de sare”, sate, ocini, rumâni şi ţigani, prăvălii în Bucureşti şi — tot aici — hanul domnesc „Şerban 
Vodă”. Metoacele mănăstirii Cotroceni erau mai numeroase decât la celelalte mănăstiri închinate. Între 
acestea figurau biserica Doamnei, schitul Văleni, schiturile Micşani, Căluiul, Căscioarele, Budişteni, 
Râncezi, Glodeanu, Stavila, Pârlita — toate închinate Athosului -, iar cele de la Luica şi Herăstrău, 
Ierusalimului. 

Aceste extrem de bogate resurse ale mănăstirii i-au ridicat substanţial veniturile, acestea ajungând în 1854 la 
impresionanta sumă de 20000 de galbeni. Dar şi în acest caz, administrarea proastă, abuzurile şi evaziunile 
erau notorii, sensibilizând autorităţile şi grăbind decizia secularizării. 

Vezi cu o bogată documentaţie preluată din surse arhivistice, la Mihai Minel Ipate, Cotroceni — o reşedinţă 
domnească în Epoca modernă, teză de doctorat, Bucureşti, 2004, p. 41-41, 75-76, 100-102, ca şi excelenta 
lucrare semnată de cercetătoarea Mariana Lazăr, Spre folosul acestei sfinte case. Constituirea şi evoluţia 
domeniului mănăstirii Cotroceni (secolele XVII-XIX), Muzeul Brăilei, Editura Istros, Brăila, 2013, apărută în 
colecţia teze de doctorat - Istorie. 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXI, 2012 





MATRICE SIGILARE APARȚINÂND 
PREFECTURII JUDEŢULUI ARGEȘ (1862-1929) 


LAURENȚIU-ȘTEFAN SZEMKOVICS* 


La Arhivele Naţionale Centrale din Bucureşti, în colecţia de matrice sigilare!, 
se află şase piese care au aparţinut, în perioada 1862-1929, Prefecturii judeţului Argeş. 
Aceste matrice, care imprimau sigiliul” pe documente, au forma rotundă” și 
„trapezoidală”, sunt confecţionate din alamă, sunt gravate în incizie şi în excizie* şi le 
vom analiza, în bună măsură, cu ajutorul sigilografiei” și heraldicii“. În câmpul sigilar” 
al acestor vestigii sfragistice se disting: 

A. Stema unită a Principatelor Române, reunind stemele heraldice ale 
Moldovei şi Ţării Românești, apare în emblema piesei de mai jos: 





* Arhivele Naţionale Istorice Centrale, Bucureşti. 

' Denumim matrice sigilară obiectul confecţionat din material dur care, având gravate o reprezentare şi un 
text ce-l individualizează pe posesor, serveşte la realizarea amprentei sigilare; Damian P. Bogdan, O 
străveche matrice de pecete românească, în „Studii şi Materiale de Istorie Medie”, I, 1956, p. 245; Maria 
Dogaru, Sigiliile mărturii ale trecutului istoric. Album sigilografic, Bucureşti, 1976, p. 5. 

2 Sigiliul este amprenta rămasă pe suportul documentului (în ceară, hârtie, soluţie de aur, tuş sau fum) în 
urma aplicării matricei sigilare ce poartă o emblemă şi un text menit a individualiza posesorul; sigiliul este 
principalul mijloc de garantare a secretului şi de asigurare a autenticităţii actului; Dicţionar al ştiinţelor 
speciale ale istoriei. Arhivistică, cronologie, diplomatică, genealogie, heraldică, paleografie, sigilografie, 
colectiv de autori, Bucureşti, 1982, p. 213-218. 

3 Sigilile rotunde, cu forma considerată fundamentală, reprezintă autoritatea; Laurenţiu-Ştefan Szemkovics, 
Maria Dogaru, Zezaur sfragistic românesc. I. Sigiliile emise de cancelaria domnească a Țării Româneşti 
(1390-1856) — Tresor sfragistique roumain. 1. Les sceaux emis par la chancellerie princiere de la Valachie 
(1390-1856), Bucureşti, 2006, p. 64. 

+ Gravarea sigiliilor se poate face în adâncime (incizie), pentru sigilarea în ceară sau cocă, ori în relief 
(excizie), pentru sigilarea în tuş sau fum; Dicţionar al ştiinţelor speciale, p. 128. 

* Sigilografia a fost fondată în secolul al XVII-lea de Dom Mabillon, părintele erudiției moderne şi dezvoltată 
în secolul al XIX-lea de către Louis-Claude Douct d'Arcg, un mare arhivist şi istoric care, împreună cu 
echipa sa, a scos lucrarea Collection des sceaux des Archives de l'Empire. Franceză la origine, această 
disciplină nu a întârziat să se extindă în toată Europa, pretutindeni unde, încă din Evul Mediu, se impunea 
obiceiul de a valida documentele cu sigiliu; Jean-Luc Chassel, Les sceaux dans I'Histoire, Histoire dans les 
sceaux, în Les sceaux, sources de |'histoire medievale en Champagne. Actes des tables rondes de la Societe 
frangaise d'heraldique et de sigillographie (Troyes, 2003-Reims, 2004) sous la direction de Jean-Luc 
Chassel, Paris, 2007, p. 9. 

* Heraldica este disciplina auxiliară a istoriei care studiază stemele, blazoanele etc.; Florin Marcu, Marele 
dicționar de neologisme, Bucureşti, 2000, p. 422. 

7 Câmpul sigilar este suprafaţa pe care se gravează emblema şi legenda unui sigiliu; Dicţionar al ştiinţelor 
speciale, p. 71. 

8 Vezi și Dan Cernovodeanu, Ştiinţa şi arta heraldică în România, Bucureşti, 1977, p. 145-157. 

I. Matrice sigilară rotundă (39 mm), din alamă, gravată în incizie, având în 

A . 10 - Il A = A Ș . de 
câmp un scut” de tip francez modern", despicat!!, încărcat în cartierul din dreapta, tăiat 

12 ca pn l3 1-14 a al5:ta > 16 17 picta 
albastru “ şi aur “, cu acvila cruciată *, încoronată , cu capul conturnat ', redată din 
% ra ae 18 3 î SS A A i șs ca W . 
față, cu aripile - deschise şi cu zborul în jos, iar în cel din stânga, tăiat roşu şi 
albastru, cu o întâlnire” de zimbru, reprezentată cu capul animalului văzut din faţă, 
având între coarne?! o stea”. Scutul este timbrat” de o coroană” princiară, fără tocă, 


” Scutul = partea centrală a unei steme, simbolizând arma de apărare a cavalerilor medievali, pe care aceştia 
îşi reprezentau blazonul. Scutul are forme variate după epocă şi aria geografică unde a apărut, Dicţionar al 
ştiinţelor speciale, p. 211. 

1% Scutul de tip francez modern este un scut dreptunghiular cu baza în acoladă, inventat şi răpândit de Bara la 
sfârşitul secolului al XVI-lea; Theodore Veyrin-Forrer, Precis d'Heraldique, 6dition revue et mise ă jour par 
Michel Popoff, 2004, p. 15, 17, fig. 21. 

! Despicat = termen care indică împărţirea în două părţi egale, printr-o linie verticală, a unei suprafeţe, scut, 
cartier sau mobile; Dicţionar al ştiinţelor speciale, p. 99; W. Maigne, Abrege methodique de la science des 
armoiries suivi d'un glossaire des attributs heraldiques, d'un traite Elementaire des ordres des chevalerie et 
de notions sur les classes nobles, les anoblissements, l'origine des noms de famille, les preuves de noblesse, 
les titres, les usurpations et la legislation nobiliaires, Paris, 1860, p.14. 

'2 Albastru (azur) = culoare utilizată în alcătuirea stemelor, reprezentată convenţional prin linii orizontale 
plasate la distanţă egală. Semnifică loialitate, fidelitate, frumuseţe (A. de la Porte, Tresor heraldique d'apres 
d'Hozier, Menctrier, Boisseau, etc., Paris, Leipzig, H. Casterman, Tournai, 1861, p. 11). Începând cu secolul 
al XX-lea, culoarea albastră simbolizează Europa în seria celor cinci inele olimpice, iar din 1955 devine 
culoarea Consiliului Europei (mai târziu, a Comunităţii Europene), Michel Pastoureau, Albastru. Istoria unei 
culori, traducere din franceză de Em. Galaicu-Păun, 2006, p. 224, nota 271. 

15 Aur = metal utilizat în alcătuirea stemelor; este reprezentat convenţional prin puncte plasate la egală 
distanţă între ele (Dicţionar al ştiinţelor speciale, p. 49); simbolizează bogăţie, forță, credință, puritate, 
constanță, bucurie, prosperitate, viață lungă; G. Eysenbach, Histoire du blason et science des armoiries, 
Tours, MDCCCXĂLVIII, p. 370; H. Gourdon de Genouillac, Les Mysteres du blason de la noblesse et de la 
feodalite. Curiosites — bizarreries et singularites, Paris, 1868, p. 16. 

14 Acvila = pasăre heraldică de prim rang (cea mai intens folosită). Simbolizează curaj, hotărâre, zbor spre 
înălțimi. Conform cerinţelor artei heraldice, acvila trebuie reprezentată văzută din faţă, cu capul spre dreapta 
şi aripile deschise. Este elementul central al stemei heraldice a Ţării Româneşti. Figurează şi în stema 
Transilvaniei; Dicţionar al ştiinţelor speciale, p. 17; stăpâna tunetului şi a trăsnetului, căci loviturile date 
cu ghearele sunt precum fulgerele, iar asupra prăzii se năpusteşte ca trăznetul; simbol al regelui solitar 
şi necruţător; în tradiţia populară este simbol al focului, al incendiului şi al devastării; purtător al 
luminii; reprezintă persoana şi puterea regelui, dar şi capitala şi imperiul acestuia; Jean-Paul Clsbert, 
Bestiar fabulos. Dicţionar de simboluri animaliere, Bucureşti, 1995, p. 334-340. 

15 Acvilă cruciată = pasăre heraldică purtând în cioc o cruce; Dicţionar al ştiinţelor speciale, p. 17. 

1% încoronat = se spune despre animale sau despre figuri umane care au o coroană pe cap; W. Maigne, op. cir. 
p. 233. 

17 Conturnat = se spune: 1) despre animale sau despre capete de animale care privesc spre stânga scutului; 2) 
de chevron atunci când vârful este întors spre partea stângă a scutului; W. Maigne, op. cit., p. 229. 

15 Aripi = simbol al avântului; indică facultatea cunoaşterii, o eliberare şi o izbândă; Jean Chevalier, 
Alain Gheerbrant, Dicţionar de simboluri. Mituri, vise, obiceiuri, gesturi, forme, figuri, culori, numere, 
Bucureşti, |, p. 141-143. 

'” Roşu = culoare utilizată în alcătuirea stemelor, reprezentată convenţional prin linii verticale plasate la 
distanţă egală. Semnifică curaj, dârzenie, îndrăzneală, dragoste, sacrificiu, bunătate, vigilență şi justiţie; A. de 
la Porte, op. cit., p. 11; Dicţionar al ştiinţelor speciale, p. 201. 

cu Capul cerbului, al bourului, al berbecului sau al unui alt animal, care apare din față în scut, adică arătând 
ochii; Cte Alph. O'Kelly de Galway, Dictionnaire archeologique et explicatif de la science du blason, tome |, 
Bergerac, Împrimerie generale du sud-ouest, 1901, p. 403. 

2! Corn = simbol al puterii; Jean Chevalier, Alain Gheerbrant, op. cit., vol. I, p. 367-369. 

* Stea = simbolul manifestării centrale a luminii, a focarului unui univers în expansiune. Ea este, ca şi 
numărul cinci, simbol al perfecțiunii; Jean Chevalier, Alain Gheerbrant, op. ciz., vol. III, p. 257-264. 

compusă dintr-un cere împodobit cu pietre preţioase”, surmontat de opt cruciuliţe 
treflate (dintre care cinci sunt vizibile), intercalate de perle”, din vârful cărora pornesc 
opt arce ornate cu perle care se reunesc în partea de sus şi se termină printr-un glob 
crucifer”, cu cruce labată” (cu braţele de formă concavă”*). Sub scut este gravat anul 
1862. În exergă”, mărginită de un cerc liniar la exterior, legenda: PREFECTURA 
JUDEŢULUI ARGEŞU”.. 





* 'Timbrat = termen care indică poziţia unei mobile faţă de scut. Este propriu coifului cu cimier şi 
lambrechini; Dicţionar al ştiinţelor speciale, p. 230. 

% Coroană = simbol al perfecțiunii; simbolizează o demnitate, o domnie, accesul la un rang şi la nişte 
forţe superioare. Simbol al victoriei, este un mod de a răsplăti o faptă deosebită sau merite 
excepţionale. Coroana este un ornament al scutului care simbolizează demnitate, rang nobiliar, 
suveranitate. După formă, întâlnim coroane închise şi coroane deschise; Dicţionar al ştiinţelor speciale, 
p. 90; Jean Chevalier, Alain Gheerbrant, op. cit., vol. I, p. 371-375. 

5 Pietre preţioase = aurul semnifică topazul; argintul, perla; roşu, rubinul; albastru, safirul; purpura, 
ametistul;, verde, smaraldul; negru, diamantul; Jean Claude Favre, Abrege methodique des principes de la 
science heraldique, Chambert, Louys du-Four, Imprimeur de S.A.R., MDCĂLVII, p. 32. 

% Perla = în Europa era folosită în medicină la tratarea melancoliei, a epilepsiei, a demenţei. La greci, 
perla era simbolul iubirii şi al căsătoriei. Ea simbolizează sublimarea instinctelor, capătul luminos al 
evoluţiei. Perla este rară, pură, prețioasă. Datorită formei sale sferice, perla este asociată cu 
perfecțiunea; mai simbolizează cunoașterea; Jean Chevalier, Alain Ghserbrant, op. cit., vol. III, p. 66-69; 
Hans Biedermann, Dicţionar de simboluri, vol. II, Editura Saeculum 1.0., Bucureşti, 2002, p. 327-328. 

2 Glob crucifer = sferă suprapusă de o cruce care se găseşte în vârful coroanelor închise, în mâna unor 
personaje sau deasupra unor scuturi; este însemn al puterii suverane, atribut al suveranităţii. În heraldica 
românească globul crucifer este întâlnit în stemele Ţării Româneşti, în armele Moldovei şi în armeriile 
statului român; Dicţionar al ştiinţelor speciale, p. 127. 

% Silviu Andrieş-Tabac, Tipologia crucii heraldice, în „Analecta Catholica”, IV, 2008, Chişinău, 2010, p. 
110, fig. 37. 

* Claude Wenzler, Le guide de I'heraldique. Histoire, analyse et lecture des blasons, 2002, p. 187, fig. 338, 
339, 340. 

* Exergă = spaţiul de la marginea câmpului sigilar, de obicei cuprins între două sau mai multe cercuri (ce pot 
fi liniare, şnurate, perlate, etc.), în care se gravează textul legendei; Dicţionar al ştiinţelor speciale, p. 111. 

31 Arhivele Naţionae Istorice Centrale, colecția Matrice sigilare, nr. 1802. 

B. Apărând prima oară înscrisă într-unul din cele opt medalioane rotunde de 
pe un act emis la 20 iulie A Iaz prin care mitropolitul Antim stabileşte aşezământul 
Bisericii Tuturor Sfinţilor (Mănăstirea Antim), precum şi într-unul din cele 17 
medalioane din emblema sigiliului ce validează un document din 13 septembrie 1782* 
emis în cancelaria domnitorului Nicolae Caragea, stema județului Argeş apare în 
emblema următoarei piese: 

II. Matrice sigilară rotundă (39 mm), din alamă, gravată în excizie, având în 
câmp un scut de tip renaștere, cu colțurile superioare retezate, concavități pe flancuri, 
talpa în acoladă, încărcat cu o pasăre, cu aripile strânse, care stă pe o terasă. În exergă, 
mărginită de un cerc liniar la exterior, legenda: x ROMÂNIA x PREFECTURA 
JUD(ețului). ARGEŞ. SERV(iciul). (...)”. 





* 1dem, colecția Suluri 1, nr. 13; v. şi Olivia Strachină, Facsimilarea documentelor de arhivă o problemă de 
actualitate, în „Revista Arhivelor”, XLIX, vol. XXXIV, nr. 1, 1972, planşele 11 şi 12. 

5 Arhivele Naţionae Istorice Centrale, Mitropolia Ţării Româneşti, XXXIV/22; Maria Dogaru, Sigiliile 
cancelariei domneşti a Țării Româneşti între anii 1715-1821, în „Revista Arhivelor”, XLVII, vol. XXXII, nr. 
2, 1970, p. 412, fig. 36; eadem, Conservarea stemelor judeţene în sigiliile domneşti, în Revista Arhivelor, L, 
vol. XXXV, nr. 2, 1973, p. 296, fig. 1; eadem, Sigiliile mărturii ale trecutului istoric. Album sigilografic, 
Bucureşti, 1976, p. 88-89, fig. 63; eadem, Matrrice sigilare provenind din Oltenia conservate în colecţia 
Direcţiei Generale a Arhivelor Statului, în „Arhivele Olteniei”, serie nouă, 1981, p. 90, fig. 1; Dan 
Cernovodeanu, loan N. Mănescu, Noile steme ale județelor şi municipiilor din Republica Socialistă 
România. Studiu asupra dezvoltării istorice a heraldicii districtuale şi municipale româneşti, Bucureşti, 
1974, p. 14, fig. 19; Dan Cernovodeanu, Știința şi arta heraldică în România, p. 444-445, CXIX, 1; 
Dicţionar al ştiinţelor speciale, p. 216, fig. 46 b. 

** Arhivele Naţionale Istorice Centrale, col. Matrice sigilare, nr. 6832. 

C. Stema României din 1867 apare în câmpul a două piese: 

III. Matrice sigilară rotundă (42 mm), din alamă, gravată în excizie, având în 
emblemă un scut francez modern, scartelat, încărcat în cartierul 1 cu acvila cruciată, 
redată din faţă, cu capul conturnat, cu aripile deschise şi orientate în jos, flancată“ în 
partea stângă superioară de soare, în 2 cu capul de bour“ cu stea deasupra coarnelor, 
flancat în partea dreaptă superioară de semilună, în 3 cu capul de bour cu stea între 
coarne, în 4 cu acvila cruciată, redată din faţă, cu capul conturnat, cu aripile deschise şi 
orientate în jos. Peste tot, armele familiei de Hohenzollern: scut polonez, sfertuit, având 
în cartierele 1 şi 4 argint”, în 2 şi 3 negru“. Scutul mare, aşezat cu vârful pe două 
arabescuri“!, timbrat de o coroană închisă, fără tocă, compusă dintr-un cerc împodobit 
cu pietre preţioase, surmontat de opt cruciulițe (dintre care cinci sunt vizibile), 
intercalate de perle, din vârful cărora pornesc opt arce ornate cu perle, aplatizate la 
orizontală în partea de sus, care se reunesc în partea superioară şi se termină la mijloc 
printr-un glob crucifer, cu cruce labată (cu braţele de formă concavă), are ca tenanţi: la 
dextra” o femeie ţinând în mâna dreaptă o sica dacică, aşezată în pal, iar la senestra”” 





55 Promulgată prin Legea pentru fixarea şi stabilirea armelor României, publicată în Monitorul, jurnal oficial 
al României, no. 75 din 2/14 aprilie 1867, p. 450-452; Supliment Monitorul Oficial no. 75, p. 453-454; 
ibidem, no. 77 din 5/17 aprilie 1867, p. 467; vezi şi Ştefan D. Grecianu, Eraldica română. Actele privitoare 
la stabilirea armerielor oficiale cu planşe şi vocabular, Bucuresci, 1900, p. 11-16, 44-45; P.V. Năsturel, 
Steagul, stema română, însemnele domneşti, trofee. Cercetare critică pe terenul istorii (cu numeroase figuri 
în culori), Bucureşti, 1903, p. 95-100; Constantin Moisil, Stema României. Originea şi evoluţia ei istorică şi 
heraldică, Bucureşti, 1931 (extras din „Boabe de grâu”, II, nr. 2, 1931, p. 65-85), p. 18-19; idem, Stema 
României, în Enciclopedia României, vol. I, 1938, p. 69; Dan Cernovodeanu, Știința şi arta heraldică în 
România, p. 159-160; idem, Evoluţia armeriilor Țărilor Române de la apariţia lor şi până în zilele noastre 
(sec. XIII-XX), traducere din limba franceză Livia Sîrbu, Brăila, 2005, p. 402-406; Maria Dogaru, Colecţiile 
de matrice sigilare ale Arhivelor Statului, Bucureşti, 1984, p. 46; eadem, Stemele României moderne, în 
„Magazin Istoric”, 1993, p. 3-5; eadem, Din heraldica României, 1994, p. 61; Cristache Gheorghe, Maria 
Dogaru, Simbolurile naţionale ale României, Bucureşti, 2003, p. 123-128; Laurenţiu-Ştefan Szemkovics, 
Matrice sigilare aparținând Ministerului de Interne şi unor structuri polițienești (1831-1931), Bucureşti, 
2012, p. 33. 

** Flancat = termen ce indică poziţia paralelă cu laturile scutului a unor mobile; Dicţionar al ştiinţelor 
speciale, p. 119. 

37 Bour = purtător al lumii; simbol al abundenței (datorită cornului); Jean-Paul Cl&bert, op. cit., p. 294- 
306. 

* Lună = figură naturală, din categoria aştrilor, reprezentată conform regulilor heraldice, printr-un disc de 
argint cu figură umană. În heraldica românească acest astru este, de obicei, înfăţişat sub formă de crai nou 
(semilună) figurat. Poziţia obişnuită a semilunii este culcată la orizontal, cu coarnele în sus; când este redată 
orizontal cu coarnele în jos se blazonează răsturnată; când este înfăţişată vertical cu coarnele îndreptate spre 
flancul drept se defineşte semilună întoarsă; iar când este în poziţie verticală, cu coarnele spre stânga, se 
descrie conturnată. Simbolizează veşnicie, nemurire, strălucire; Dicţionar al ştiinţelor speciale, p. 159. 

% Argint = metal utilizat în alcătuirea stemelor, reprezentat convenţional prin câmp alb, respectiv suprafaţă 
liberă. Simbolizează puritate, nevinovăție, sinceritate; H. Gourdon de Genouillac, op. cit., p. 16-17. 

0 Negru = culoare utilizată în alcătuirea stemelor, reprezentată convenţional prin linii verticale suprapuse pe 
linii orizontale. Semnifică ştiinţă, modestie, durere, prudenţă; Dicţionar al ştiinţelor speciale, p. 173. 

“1 Arabescul = poate fi pus în legătură cu pânza de păianjen şi, de asemenea, cu labirintul, al cărui 
itinerar complex are menirea să conducă de la periferie spre centrul local (simbolul centrului invizibil 
al fiinţei); Jean Chevalier, Alain Ghâerbrant, op. cit., vol. I, p. 121-122. 

* Dextra = termen prin care se indică poziţia unei mobile în scut, la dreapta; în heraldică poziţia dreapta- 
stânga este inversă decât în accepțiunea curentă; Dicţionar al ştiinţelor speciale, p. 100. 

“% Senestru = termen indicând poziţia spre stânga. În heraldică, noţiunea de stânga-dreapta se referă la poziţia 
scutului, nu la cea a privitorului, deci invers decât în accepțiunea obişnuită; Dicţionar al ştiinţelor speciale, 
p. 212. 

un leopard lionat*?. Sub scut, scrisă pe o eșarfă cu litere majuscule, deviza” „NIHIL 
SINE DEO” (NIMIC FĂRĂ DUMNEZEU). Întreaga compoziţie este inclusă sub un 
pavilion“ căptuşit“ cu hermină”, dotat cu franjuri şi ciucuri, prins, în partea de sus, 
sub o coroană închisă asemănătoare cu cea care timbrează scutul, dar de dimensiuni 
mari decât aceasta. În exergă, mărginită de un cerc liniar la exterior, legenda: x 
ROMÂNIA * PREFECTURA DISTRICT(ului). ARGEȘU”. 





TV. Matrice sigilară rotundă (42 mm), din alamă, gravată în incizie, având în 
emblemă un scut francez modern, dreptunghiular, cu talpa în acoladă, scartelat, încărcat 
în cartierul 1, pe albastru, cu acvila cruciată, redată din faţă, cu capul conturnat, cu 
aripile deschise şi orientate în jos, flancată în partea stângă superioară de soare cu 16 





“1 Leopard lionat = leopard rampant, adică ridicat pe labele inferioare şi are capul văzut din faţă; G. de L. 
T"”, Dictionnaire heraldique, contenant tout ce qui a raport ă la science du blazon, avec I' explication des 
termes; leurs etymologies, & les exemples necessaires pour leur intelligence, suivi des Ordres de Chevaleries 
dans le Royaume et de l'Ordre de Malthe, Paris, Chez Lacombe, MDCCLXXIV, p. 20. 

% Deviza = inscripţie conţinând o maximă morală, o exclamaţie, o formulă de credinţă, un angajament; 
Dicţionar al ştiinţelor speciale, p. 100. 

1 Maria Dogaru, Din heraldica României, p. 73. 

“1 Pavilion = omament exterior al scutului sub formă de mantou, prevăzut în partea superioară cu un 
baldachin. Este alcătuit din purpură, căptuşit cu hermină, brodat cu franjuri şi ciucuri din fir de aur. 
Simbolizează cortul sub care membrii familiilor domnitoare îşi adăpostesc armele. Uneori acesta este 
reprezentat chiar şi în armele de stat, fără baldachin, semnificaţia păstrându-se totuşi; Dicţionar al ştiinţelor 
speciale, p. 183. 

15 Căptuşit = termen utilizat la descrierea mantourilor, pavilioanelor şi lambrechinilor, indicând felul 
smalturilor folosite pentru reprezentarea interiorului şi exteriorului acestor ornamente ale scutului; Dicţionar 
al ştiinţelor speciale, p. 66. 

“ Hermină = blană utilizată în alcătuirea stemelor, în special la căptuşirea pavilioanelor şi mantourilor. Este 
reprezentată convenţional printr-o suprafață albă semănată cu codițe negre. Este blana folosită de obicei la 
reprezentarea armelor de stat. Simbolizează măreție, suveranitate; Dicţionar al ştiinţelor speciale, p. 131. 

% Arhivele Naţionale Istorice Centrale, col. Matrice sigilare, nr. 2241. 

raze, în 2, pe albastru, cu capul de bour cu stea între coarne, flancat în partea dreaptă 
superioară de semilună, în 3, pe roşu, cu capul de bour cu stea între coarne, în 4, pe aur, 
cu acvila cruciată, redată din faţă, cu capul conturnat, cu aripile deschise şi orientate în 
jos. Peste tot, armele familiei de Hohenzollern: scut polonez, dreptunghiular, cu 
marginea superioară şi cea inferioară în acolade orientate cu vârful în sus, respectiv, în 
jos, sfertuit, având în cartierele 1 şi 4 argint, în 2 şi 3 negru. Scutul mare, așezat cu 
vârful pe două arabescuri, timbrat de o coroană închisă, fără tocă, compusă dintr-un 
cerc împodobit cu pietre preţioase, surmontat de opt cruciuliţe (dintre care cinci sunt 
vizibile), intercalate de perle, din vârful cărora pornesc opt arce ornate cu perle care se 
reunesc în partea de sus şi se termină printr-un glob crucifer, cu cruce labată (cu braţele 
de formă concavă), are ca tenanţi: la dextra o femeie dacă redată din faţă, cu capul 
întors spre stânga şi privind la coroana care timbrează scutul, stând pe un arabesc, 
purtând veşminte lungi, ţinând în mâna dreaptă sica aşezată în pal, cu mâna stângă pe 
marginea de sus a scutului, iar la senestra un leopard lionat, stând cu piciorul stâng 
posterior pe un arabesc, cu cel drept sprijină partea de jos a scutului, ţinând cu laba 
stângă anterioară scutul de flancul stâng, pătrunzând în dreptul liniei orizontale 
despărţitoare, iar pe cea dreaptă o ţine pe marginea de sus a scutului. Sub scut, deviza 
„NIHIL SINE DEO” (NIMIC FĂRĂ DUMNEZEU). Întreaga compoziţie este inclusă 
sub un pavilion, căptuşit cu hermină, dotat cu franjuri şi ciucuri, prins, în partea de sus, 
sub o coroană închisă asemănătoare cu cea care timbrează scutul, dar de dimensiuni 
mari decât aceasta. În exergă, mărginită de două cercuri liniare la exterior, legenda: * 
ROMÂNIA * PREFECTURA DISTRICT(uJui). ARGEȘU”!. 





5! Ibidem, nr. 2242. 

D. Stema mică a României de la 1921, a cărei planşe se găseşte la Arhivele 
Naţionale Centrale”, este în emblema matricei de mai jos: 

V. Matrice sigilară rotundă, 40 mm, confecţionată din alamă, gravată în 
excizie. În emblemă, stema mică a României de la 1921%, compusă dintr-un scut mare, 
de tip occidental de secol XX, dreptunghiular, cu talpa în ogivă, încărcat cu acvila 
cruciată, încoronată, cu aripile deschise şi cu zborul în jos, ţinând în gheara dreaptă o 
spadă”, în stânga un sceptru“ cu vârful în formă de crin“, purtând pe piept un scut 
asemănător cu cel de mai înainte, scartelat cu insiţiune“, având în cartierul 1 acvila 
cruciată flancată în partea superioară de soare şi de semilună, în 2 întâlnirea de bour, 
reprezentată cu capul animalului văzut din față, cu stea între coarne, flancat în partea de 
jos de o roză și de o semilună conturnată, în 3, peste valuri naturale, un pod cu două 
deschideri boltite, din care apare născând un leu, în 4, tăiat de un brâu despărțitor, 
având în partea de sus acvila ieşind, flancată de soare şi de semilună conturnată, iar în 
cea de jos șapte turnuri de cetate poziţionate 4:3. În insiţiune sunt doi delfini afrontaţi, 
cu cozile ridicate în sus şi orientate spre dreapta şi spre stânga. Peste tot, armele 
familiei de Hohenzollern: scut de tip francez medieval“, sfertuit, având în cartierele 1 
şi 4 argint, în 2 şi 3 negru. Coroana care timbrează scutul mare este închisă, compusă 
dintr-un cerc împodobit cu pietre preţioase, surmontat de opt fleuroane sub formă de 
vârf de lance (dintre care cinci sunt vizibile), intercalate de perle, din vârful cărora 
pornesc opt arce ornate cu perle care se reunesc în partea de sus şi se termină printr-un 
glob crucifer. În exergă, între două cercuri liniare, legenda: x ROMÂNIA x 
PREFECTURA JUD(eţului). ARGEŞ. SERV (iciul). ADMINISTRATIV“. 


* Arhivele Naţionale Istorice Centrale, Comisia Consultativă Heraldică, dosar nr. 3. 

* Promulgată prin Legea pentru fixarea stemei Regatului României, întregit cu ţările surori unite, publicată 
în M. Of. nr. 92 din 29 iulie 1921, p. 3569-3573.; vezi şi Constantin Moisil, Stema României. Originea, p. 
20-21; idem, Stema României, p. 70-71; Dan Cernovodeanu, Știința şi arta heraldică, p. 162-163; idem, 
Evoluţia armeriilor, p. 413-416; Maria Dogaru, Colecţiile de matrice sigilare, p. 46-47; eadem, Stemele 
României moderne, p. 3-5; eadem, Arta şi ştiinţa blazonului. Album, Bucureşti, 1994, p. 38, poziţia 45; 
eadem, Din heraldica României, p. 88, 95; eadem, Tipare sigilare provenind de la suveranii României 1866- 
1947, Bucureşti, 2000, p. 14; Cristache Gheorghe, Maria Dogaru, Simbolurile naţionale, p. 130-131. 

* Spada = simbolul stării militare, al vitejiei, al puterii. Poate fi aplicată nedreptăţii şi poate stabili 
pacea şi dreptatea. De asemeanea, spada este şi simbol al războiului sfânt. În tradiţiile creştine, spada 
este o armă nobilă, a cavalerilor şi eroilor creştini; Jean Chevalier, Alain Ghserbrant, op. cit., vol. III, p. 
246-247. 

55 Sceptrul = figură heraldică artificială, în forma unui baston având extremitatea superioară îngroşată, simbol 
şi atribut al puterii suzerane. De obicei, sceptrul face parte din elementele exterioare ale scutului; Dicţionar al 
ştiinţelor speciale, p. 205; simbolizează mai cu seamă autoritatea supremă. Sceptrul prelungeşte braţul, 
fiind un semn al puterii şi autorităţii; Jean Châvalier, Alain Gherbrant, op. cir., vol. III, p. 208-209. 

% Crin = floare, eminamente regală, ce simbolizează deopotrivă puterea şi rafinamentul, forța materială, dar 
şi avântul spiritual; Olimpian Ungherea, Dicţionar explicativ masonic, vol. | (A-L), Bucureşti, 2007, p. 296. 
“7 Insiţiune = porţiune realizată în câmpul scutului, centrul vârfului inferior al scutului triunghiular. Dicţionar 
al ştiinţelor speciale, p. 138. 

* Roza = stilizare a florii de măceş, are cinci petale în jurul unui bumb central (stigmatul) și, de regulă, cinci 
sepale ascuţite între petale; [. N. Mănescu, Stema Moldovei, în „Magazin Istoric”, VI, nr. 5 (62), 1972, p. 39. 
* Scut = de tip francez medieval de la mijlocul secolului al XIII-lea este un scut triunghiular, cu marginile 
rotunjite; Thâodore Veyrin-Forrer, op. cit., p. 15, 16, fig. 11. 

40 Arhivele Naţionale Istorice Centrale, col. Marrice sigilare, nr. 6830. 

E. Stema medie a României de la 1921, a cărei planşe se găseşte la Arhivele 
Naţionale Centrale”, apare în câmpul ultimei piese: 

VI. Matrice sigilară „trapezoidală”, 59 x 36 x 61 mm, confecţionată din alamă, 
gravată în excizie. În emblemă, stema medie a României de la 1921, compusă dintr-un 
scut mare, de tip occidental de secol XX, dreptunghiular, cu talpa în ogivă, încărcat cu 
acvila cruciată, încoronată, cu aripile deschise şi cu zborul în jos, ținând în gheara 
dreaptă o spadă, în stânga un sceptru cu vârful în formă de crin, purtând pe piept un 
scut asemănător cu cel de mai înainte, scartelat cu insițiune, având în cartierul 1 acvila 
cruciată flancată în partea superioară de soare şi de semilună, în 2 întâlnirea de bour, 
reprezentată cu capul animalului văzut din față, cu stea între coarne, flancat în partea de 
jos de o roză şi de o semilună conturnată, în 3, peste valuri naturale, un pod cu două 
deschideri boltite, din care apare născând un leu, în 4, tăiat de un brâu despărțitor, 
având în partea de sus acvila ieşind, flancată de soare şi de semilună conturnată, iar în 
cea de jos șapte turnuri de cetate poziţionate 4:3. În insiţiune sunt doi delfini afrontaţi, 
cu cozile ridicate în sus şi orientate spre dreapta şi spre stânga. Peste tot, armele 
familiei de Hohenzollern: scut de tip francez medieval, sfertuit, având în cartierele 1 şi 
4 argint, în 2 şi 3 negru. 

Coroana de oţel a României care timbrează scutul mare este închisă, compusă 
dintr-un cerc împodobit cu pietre preţioase, surmontat de opt fleuroane sub formă de 
vârf de lance (dintre care cinci sunt vizibile), intercalate de perle, din vârful cărora 
pornesc opt arce ornate cu perle care se reunesc în partea de sus şi se termină printr-un 
glob crucifer. Scutul are pe exterior, pe flancuri şi în partea de jos, colanul ordinului 
„Regele Carol Me Suporţii sunt doi lei afrontați, limbaţi, stând cu picioarele 
posterioare pe arabescuri şi susținând scutul cu labele anterioare. Sub scut, deviza 





1 jdem, Comisia Consultativă Heraldică, dosar nr. 3. 
“ Ordinul a fost înfiinţat la 10 mai 1906 de către regele Carol I pentru a comemora jubileul a 40 de ani de 
domnie. 

„NIHIL SINE DEO” (NIMIC FĂRĂ DUMNEZEU). Legenda: REGATUL 
ROMÂNIEI / PREFECTURA JUDEŢULUI / ARGEŞ / SERVICIUL 
ADMINISTRATIV / N..... 1192... LUNA ...... ZIUA ...%, 





DANS L'ETUDE MATRICES SIGILLAIRES APPARTENANT 
A LA PREFECTURE DU DEPARTEMENT ARGES (1862-1929) 
Resume€ 


Dans l'&tude Matrices sigillaires appartenant ă la Prefecture du departement 
Arges (1662-1929), lauteur prâsente six pi&ces qui proviennent des Archives 
Nationales Centrales de Bucarest, de la collection „Matrices sigillaires”. Ces matrices 
sigillaires ă l'aide desquelles on imprime le sceau sur les documents, ont des formes 
rondes et „trapezoidale”, sont confectionnces en laiton, sont gravces en incision et en 
excision, ont des dimensions variables et ont sur leur embleme les armoiries unies des 
Principautes Roumaines composces des armoiries hâraldiques de la Valachie et de la 
Moldavie, les armoiries du departement Arges, les armoiries de la Roumanie de 1867 et 
les armoiries de la Roumanie de 1921. On analyse lemblăme des ces matrices 
sigillaires concernant: l'6cu, les emaux (les m&taux et les couleurs usitâs dans la science 
du blason), les meubles, les couronnes qui timbrent les &cus, le globe croiset€. 


% Arhivele Naţionale Istorice Centrale, col. Matrice sigilare, nr. 6831. 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXI, 2012 





ATITUDINEA LUI ION I.C. BRĂTIANU FAŢĂ DE PROBLEMA 
(SUD)-DOBROGEANĂ (IANUARIE 1914- AUGUST 1916) 


GEORGE UNGUREANU” 


Din punct de vedere românesc, după încheierea celui de-al doilea război 
balcanic şi a celei de a treia Păci de la Bucureşti (28 iulie/10 august 1913), problema 
Cadrilaterului a reprezentat, pentru statul român, atât o chestiune de politică internă, cât 
şi una de politică externă. 

Implicarea lui Ion I. C. Brătianu (1864-1927) în această problemă poate fi 
urmărită, pentru perioada ianuarie 1914 - august 1916, mai ales în domeniul politicii 
externe, etapa temporală amintită coincizând cronologic, în mare parte, cu perioada 
neutralității României, sau, pentru a respecta terminologia oficială, a „expectativei 
armate“ în decursul primei conflagrații mondiale. 

În primul an de zile consecutiv declanşării conflictului, neutralitatea a 
caracterizat şi statul bulgar, ambele ţări (România şi Bulgaria) făcând obiectul unor 
tatonări sau presiuni politico-diplomatice din partea atât a Puterilor Antantei, cât şi a 
Puterilor Centrale. 

Dintre statele Triplei Înţelegeri, cea mai mare deschidere faţă de revendicările 
bulgare asupra Dobrogei de Sud o avea Rusia. Astfel, o broşură cu caracter oficial şi 
propagandistic, intitulată „Condiţiile unei păci glorioase“, pusă în circulaţie la scurt 
timp după 1 august 1914, se încheia cu o listă de 20 de modificări ale hărții politice 
europene, între care „cedarea Silistrei şi a Turtucaiei către Bulgaria“ (p. 4), ca o 
condiţie pentru recunoaşterea apartenenţei Transilvaniei la România!. Franţa şi Marea 
Britanie erau însă mai reţinute faţă de Bulgaria, în această chestiune, Parisul propunând 
în aprilie şi iunie 1915, între altele, repunerea în vigoare a Protocolului de la Sankt- 
Petersburg, cu un uşor corectiv teritorial în favoarea României”, iar Londra promițând 
prin nota din 16/29 mai 1915, punctul 4, doar „să faciliteze convorbiri româno-bulgare 
pe problema Dobrogei de Sud”. 

Care a fost atitudinea lui Ionel Brătianu faţă de aceste proiecte ale Triplei 
Înţelegeri, fiind cunoscută orientarea sa net antantofilă? 


* Universitatea din Piteşti. 

! Arhivele Militare Române (A.M.R.), fond Biroul Ataşaţilor Militari (B.A.M.), dosar nr. crt. 40, anexă. 

2 Ema Nastovici, Intensificarea eforturilor Antantei privind atragerea în război a României şi Bulgariei în 
1914, în „Analele Universităţii din Bucureşti“, 1976, p. 88. 

3 Velitko Gheorghiev, Stajko Trifonov (coord), Istorija na Băgarite v dokumenti (1873-1944), TI (912- 
1918), Sofia, 1996, p. 381. 

În mod surprinzător poate, pentru aceia care au văzut şi văd în el doar un 
personaj inflexibil şi intransigent, „Tigrul“ a dat dovadă, în iunie 1915, de o 
considerabilă doză de flexibilitate. Într-un memoriu din 9 iunie 1915, expediat de la 
Petrograd, Constantin Diamandy arăta că făcuse, în numele guvernului român, o 
declaraţie conform căreia România era dispusă să (retro)- cedeze Bulgariei o parte a 
Dobrogei de Sud, incluzând oraşele Dobrici (Bazargic) şi Balcic, declaraţie primită cu 
satisfacţie în capitala Rusiei”. 

Satisfacţia diplomaților ruşi nu a fost însă una deplină, câteva zile mai târziu, 
Sazonov oferind României, în schimbul intrării imediate în război şi al cedării 
întregului Cadrilater, Transilvania, Bucovina până la Prut şi Maramureşul de Sud, 
precum şi sprijin logistic (armament, provizii)”. 

Răspunzând personal şefului diplomaţiei ruse, Brătianu se arăta reticent faţă 
de ideea implicării imediate în război, însă era de acord cu restituirea către Bulgaria a 
celor două judeţe sud-dobrogene (Durostor şi Caliacra)”. 

Această cesiune făcea parte dintr-un scenariu mai complex elaborat de 
Brătianu, scenariu potrivit căruia Bulgaria ar fi trebuit să renunţe la unele pretenţii în 
Macedonia-Vardar, faţă de Serbia, care, la rândul ei, urma să accepte apartenenţa 
întregului Banat la România”. 

Atitudinea şefului guvernului de la Bucureşti în chestiunea sud-dobrogeană se 
explică, aşadar, prin dorinţa de a obţine avantaje teritoriale pentru statul naţional român 
în alte zone, unde ponderea etnică a românilor era mai mare. 

Încă înainte de izbucnirea conflagrației mondiale, un autor antantofil precum 
N. Ştefănescu Iacint, scria, într-o broşură consacrată special celui de-al doilea război 
balcanic: „Oamenii de stat bulgari vor înţelege poate, că numai realizarea idealului 
nostru naţional ne poate face să acceptăm modificarea actualului echilibru balcanic”. 

Dacă Ionel Brătianu se arăta cel mai puţin intransigent în ceea ce priveşte 
zona Bazargic-Balcic, faptul se datoreşte, în bună măsură şi realităţilor etnice din zonă. 

Potrivit lui G. Teodor, comandantul poliţiei din Bazargic, în 1916, populaţia 
oraşului era de 20.000 de locuitori din care bulgari şi turci câte 9.0005, iar 
recensământul organizat de statul român imediat după 1913, consemna în judeţul 
Caliacra o pondere a românilor de sub 1% faţă de 4% în Durostor! 

Care a fost răspunsul bulgar la planurile Antantei de rezolvare a problemei 
sud/dobrogene? În primele luni după izbucnirea războiului, în mediile sofiote poate fi 
identificat un anumit interes pentru o înţelegere cu România, însă nu sub auspiciile 
Antantei. 





+ Bma Nastovici, loc. cit., p. 90. 

* Sherman David Spector, Rumania at the Peace Conference from Paris (1919-1920). A study on the 
diplomacy of loan C. Brătianu, ed. V. FI. Dobrinescu, laşi, 1995, p. 27. 

% Constantin Kirițescu, Istorija războiului pentru reîntregirea naţională a României, ed. Mircea popa, 
Bucureşti, 1989, vol. I, p. 177-178. 

7 S. D. Spector, op. cit., p. 286. 

SN. Ştefănescu-Iacint, Războiul româno-bulgar, Bucureşti, 1914, p. 153. 

” Apud Ljuben Beskov, Ucebnoto delo v Dobrici prez perioda na părvata rumînska vlast na Juina Dobrudza 
(1913-1916), în Bukurestijat dogovor i sădbata na Juzna Dobrudza, (otgovoren redaktor A. Kuzmanova), 
Dobrici, 1994, p. 61. 

19 Alexandru P. Arbore, Caracterul emografic al Dobrogei de Sud din epoca turcească până la 1938, în 
„Analele Dobrogei“, XIX, Cernăuţi, 1938, vol. II, p. 118. 

Astfel, în august 1914, presa progermană de la Sofia avea o atitudine relativ 
binevoitoare faţă de România, ziarul „Kambana“ („Clopotul“) din 2 august 1914, pleda 
pentru o apropiere româno-bulgară contra pericolului comun reprezentat de Rusia 
țaristă! Idei similare exprimase şi ziarul „Dnevnik“ din 3 iunie 1914, mai precis, 
constituirea unei „noi triple alianţe, româno-bulgaro-turce“, contra Greciei şi a 
Serbiei”. 

Chiar articolul V din Pactul de Colaborare şi Prietenie bulgaro-turc, încheiat la 
Sofia, la 6/9 august 1914 suna astfel: „Bulgaria declară că decizia de faţă, referitoare la 
intrarea ei într-o acţiune ofensivă, în înţelegere cu Turcia, nu poate să intre în vigoare 
înainte ca Bulgaria să capete garanţii suficiente de la România, fie printr-o înţelegere 
tripartită Bulgaria-Turcia-România, fie printr-o înţelegere specială între România şi 
Bulgaria, bazată pe nonintervenţie“!5. 

În absenţa concretizării speranţelor bulgare, guvernul Vasil Radoslavov (1914- 
1918) a permis multor turci din Dobrogea românească să traverseze teritoriul Bulgariei 
în tranzit spre Turcia, pentru a fi înrolați în armata otomană”. Nici ideea unui acord 
separat româno-bulgar nu a avut sorţi de izbândă, ministrul român la Sofia, Gheorghe 
Derussi constatând, în februarie 1915, inclusiv după o întâlnire cu Radoslavov, o 
scădere a interesului bulgar faţă de România ?. 

În septembrie 1915, cu prilejul deschiderii sesiunii parlamentare şi în ajunul 
atacării Serbiei, şeful guvernului declara, în faţa Săbranjei: „Suntem în cele mai bune 
relaţii cu România, cu Grecia şi chiar cu Serbia şi întreţinem cele mai sincere relaţii cu 
Turcia“!€, 

Dorinţa de a obţine avantaje teritoriale imediate în Macedonia şi Tracia i-a 
determinat pe Ferdinand I de Saxa-Coburg Gotha şi Vasil Radoslavov să se alăture 
Puterilor Centrale"”, oferta Antantei din 31 august/13 septembrie 1915 prevăzând 
modificări de frontiere pentru finalul războiului 5. 

Acordul secret încheiat de Bulgaria cu Puterile Centrale includea şi 
promisiunea celor din urmă de a sprijini statul bulgar în redobândirea teritoriilor 
pierdute în 1913 în favoarea României, în caz de raliere a ţării noastre la Antantă”. 

Imediat după intrarea în război a Bulgariei de partea Puterilor Centrale, a 
apărut ideea unei ofensive aliate (ruseşti) pe teritoriul acesteia, având ca punct de 
plecare tocmai Cadrilaterul. În acest context, Ionel Brătianu a lansat planul unui schimb 
de teritorii ruso-român, având ca obiect Dobrogea de Sud şi Basarabia de Sud”. 

Răspunzând indirect planurilor brătieniste, diplomaţia rusă, cu inventivitatea 
caracteristică, a elaborat un scenariu şi mai original, în noiembrie 1915. Potrivit 





! A.M.R., fond M. St. M. - Secţia a 2-a Informaţii, dosar 277, f. 317. 

"2 Ibidem, f. 211. 

CATA Gheorghiev, St. Trifonov (coord.), op. cit., p. 376-377. 

"1 A.M.R., fond B.A.M. (1896-1941), dosar nr. crt. 39, f. 49. 

15 Alberto Basciani, Un conflitto balcanico. La contesa fra Romania e Bulgaria in Dobrugia del Sud (1918- 
1940), Cosenza, 2001, p. 26. 

1% Charles Vopicka, Secrets of the Balkans, Chicago, 1921, p. 47. 

1 S. Damianov, Le Traitee de Neuillz et se repercusions sur le relations interbalkaniques (1919-1923), în 
„Etudes Balkaniques“ (E. B.), Sofia, nr. 2/1980, p. 57-58; Ch. Vopicka, op. cir., p. 75-77. 

15 37 Gheorghiev, St. Trifonov (coord.), op. cit., p. 388. 

'9 Ibidem, p. 382-383. 

% $. D. Spector, op. cit., p. 286. 

interpretării puse în circulaţie de ruşi, Cadrilaterul nu putea fi socotit teritoriu 
românesc, în absenţa unei hotărâri explicite a Săbranjei de la Sofia, iar o ofensivă rusă 
prin zonă nu ar fi reprezentat, chipurile, o violare a neutralității României”. Era o 
formă destul de străvezie de a reaminti factorilor de decizie români disproporția de 
forţe între Rusia şi România, cu toate consecinţele reale sau potenţiale. 

În primăvara anului 1916, semnale tot mai îngrijorătoare veneau de la Sofia, 
atmosfera generală din Bulgaria fiind una de ostilitate crescândă faţă de România, cum 
se preciza într-un raport diplomatic datat 1 martie 1916. „Se poate spune că soldaţii 
bulgari sunt animați de sentimente de ură față de România şi cer răzbunare“. 

Date mai concrete în acest sens oferea, într-un raport datat 21 aprilie 1916, 
consulul român la Rusciuk, Al. Pădeanu: „Zilele acestea au fost liberaţi din armata 
bulgară toţi soldaţii de pe front, care sunt originari din Cadrilater şi ar căror număr ar fi 
destul de mare. Zice-se că aceştia ar fi fost eliberaţi cu scopul de a fi trimişi în 
Cadrilater, ca la un moment dat să provoace acolo răscoale“. Starea de spirit a 
populaţiei bulgare din Dobrogea de Sud înclina şi ea tot mai mult spre ostilitate făţişă 
în raporturile cu reprezentanţii statului român, după cum remarca prefectul de Durostor, 
I. Cămărăşan””. 

Confruntat şi cu posibilitatea unui atac bulgar, Ionel Brătianu a adoptat o 
atitudine ambivalentă. Pe de o parte, a căutat să obţină asigurări de la viitorii aliaţi, în 
sensul contracarării probabilului atac bulgar. Pe de altă parte însă, nu a exclus 
posibilitatea unui modus vivendi cu ţara vecină de la sud, evitând orice angajament 
ofensiv împotriva acesteia, aşa cum propuneau reprezentanţii Antantei”“. De altfel, din 
punct de vedere al logicii strict militare, un atac masiv îndreptat contra Bulgariei 
dinspre România şi Grecia, susceptibil de a produce o „strangulare“ a dispozitivului 
Quadruplei Alianțe, era mai just decât direcționarea efortului spre Transilvania. 

Speculând la maximum starea de spirit a opiniei publice româneşti, preferința 
pentru Transilvania şi dorinţa de a evita un război pe două fronturi, factorii de decizie 
bulgari au căutat, în vara anului 1916, să escamoteze, dacă nu pregătirile de război în 
sine, cel puţin amploarea acestora. Situaţia Italiei, care în perioada mai 1915 - august 
1916 s-a aflat în război doar cu Austro-Ungaria (nu şi cu Germania), şi credinţa că 
soldaţii bulgari nu vor lupta contra ruşilor”, au alimentat inutil speranţele românești şi 
au facilitat eforturile bulgare şi ale Quadruplei Alianțe, în ansamblul său. 

Dintre gesturile menite să camufleze adevăratele intenţii ale Bulgariei faţă de 
România, se numără modul de dispunere a trupelor în zona frontalieră (iniţial, 
superioritatea numerică părea a fi de partea românilor, situaţie care s-a schimbat apoi 
rapid)”$, tergiversarea emiterii oficiale a declaraţiei de război (19 august/1 septembrie 





2 AJ. Marghiloman, Note politice, ediţie Stelian Neagoe, vol. I, Bucureşti, 1993, p. 357-358 (18 nov. 1915). 
* Apud A. Basciani, op. cit., p. 27. 

% A.M.R., fond M. St. M. - Secţia a 2-a Informaţii, dosar nr. crt. 379, f. 3. 

* Apud Constantin Tudor, Administrația românească în Cadrilater (1913-1940), Călăraşi, 2005, p. LIL. 

% 1. Calafeteanu (coord.), Istoria politicii externe româneşti în date, Bucureşti, 2003, p. 215-218. 

% Ibidem. 

2 e. România în anii Primului Război Mondial, vol. 1, Bucureşti, 1987, p. 382. 

% ***, Istoria militară a poporului român, vol. V, Bucureşti, 1988, p. 418. 

1916), comparativ cu Germania şi Turcia”, şi chiar asigurări date anterior României în 
sens contrar”. 

În fapt, dată fiind prezenţa trupelor germane, austro-ungare şi turceşti în 
Bulgaria, ca şi resentimentele faţă de România, de după campania din 1913, o 
asemenea evoluţie era, practic, inevitabilă. 

Dacă declaraţia de război a Sofiei nu a fost, totuşi, integral, o surpriză, ceea ce 
a şocat pe mulţi români a fost virulenţa cu care statul bulgar s-a aruncat în război contra 
României, amploarea loviturii de la Turtucaia, revendicarea integrală a Dobrogei, 
comportamentul față de românii ajunşi prizonieri, violenţa propagandei antiromâneşti 
etc.?!. Aceasta explică, în mare măsură, atitudinea intransigentă de mai târziu a lui 
Ionel Brătianu (1918-1919, guvernarea 1922-1926), într-o problemă precum cea a 
Dobrogei de Sud, unde fusese iniţial dispus la concesii. 

În ceea ce priveşte implicarea lui Ionel Brătianu în administrarea celor două 
judeţe sud-dobrogene, aceasta este mai puţin evidentă. Ne putem, totuşi, permite să 
punctăm câteva concordanţe/corelaţii între conduita administraţiei P.N.L. în zonă şi 
conduita de politică externă patronată indiscutabil de către preşedintele acestui partid. 

Astfel, în primăvara anului 1914, când relaţiile româno-bulgare treceau printr- 
o fază destul de tensionată (incidente de frontieră, virulente polemici de presă etc.)”, a 
fost adoptată „Legea pentru organizarea Dobrogei Noi“. Actul legislativ menţionat, 
pornind de la ideea persistenţei dihotomiei de origine otomană între proprietatea 
deplină (miilk) şi cea embaticară (miri€), prevedea, la articolul 117, obligaţia 
deţinătorilor de terenuri miri€ de a ceda fie 1/3 din acestea, fie o sumă corespunzătoare 
de bani în schimbul recunoașterii proprietăţii absolute 5. Ulterior, când şeful guvernului 
român căuta un modus vivendi cu Bulgaria, acţiunile de expropriere, ca şi cele de 
„colonizare“ cu români în Dobrogea meridională, au fost practic suspendate, aşezarea 
unor notabili aromâni în regiune (Taşcu Pucerea, P. Papahagi, familia Tanaşoca etc.) 
fiind gesturi individuale“. 

De asemenea, eforturile guvernului Brătianu în sensul construirii de căi de 
comunicaţii şi a stârpirii bandelor înarmate venite din Bulgaria” nu erau, în sine, 
acţiuni anti-bulgare, mai ales dacă ţinem cont că, pentru anii 1914-1946, avem de-a 
face mai mult cu simpli delincvenţi, şi nu cu terorişti politici („comitagii“), cum avea 
să fie cazul după 1918%. 

În concluzie, putem afirma că, în abordarea politică a problemei sud- 
dobrogene, în cadrul complex, dinamic şi dramatic al anilor 1914-1916, Ion 1. C. 


necesitatea îndeplinirii idealului unirii Transilvaniei cu România. Pe această bază, el a 


% 1. Calafeteanu (coord.), op. cit., p. 218. 

% Constantin Kirițescu, op. cit., p. 312. 

5! Vezi „Analele Dobrogei“, anul I, nr. 1, Cernăuţi, 1920, passim. 

* A.M.R., fond M. St. M. - Secţia a 2-a Informaţii, dosar nr. crt. 277 passim. 

5 V. Gheorghiev, St. Trifonov, op. cit., p. 365. 

* Stoica Lascu, Împroprietărirea românilor balcanici în Cadrilater, în „Dosarele istoriei“, anul VII, nr. 
1(65)/2002, p. 44-45. 

55 Arhivele Naţionale Istorice Centrale, fond Stoica Vasile, dosar 1/58, f. 168. 

5 Dan Cătănuş (coord.), Cadrilaterul - ideologie cominternistă şi iredentism bulgar (1919-1940), Bucureşti, 
2001, p. 21. 

căutat o înţelegere cu Bulgaria, adoptând o atitudine, (poate) neaşteptat de concesivă. 
Ambiţiile guvernanţilor de la Sofia (dobândirea integrală şi rapidă a Macedoniei, 
Dobrogei şi Traciei) au dus la eşecul proiectelor lui Brătianu, cu urmări funeste nu doar 
pentru România şi relaţiile româno-bulgare, ci şi pentru Bulgaria, ajunsă în 1919 la „a 
doua catastrofă naţională“. 


ION 1. C. BRĂTIANU 'S ATTITUDE REGARDING THE 
(SOUTHERN)-DOBROGEA ISSUE (JANUARY 1914 - AUGUST 1916) 
Abstract 


In January 1914, the National Liberal Party (P.N.L.) began to govern 
Romania. It was led by Ion I. C. (Ionel Brătianu), who thus became again the president 
of the Ministers Council. The Brătianu government managed very well the issue 
regarding the Cadrilater (Southern Dobrogea, gained from Bulgaria, in the summer of 
1913). The govern and its leader proved to be firm & flexible, especially in the period 
August 1914-September 1915, in order to gain some political & diplomatic & territorial 
advantages regarding other disputed issues & regions such as the Western Banat, that 
Serbia wanted, too. 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXI, 2012 





MONUMENTUL EROILOR AERULUI (AVIATORILOR) 
EMANUEL BĂDESCU” 


Primul Război Mondial a adus, alături de câteva noutăţi ce vor schimba 
radical conceptul de război, luptele aeriene. Cum bine se cunoaşte, aeronautica 
modernă a pasionat de la bun început pe români, care au contribuit în mod substanţial 
la emanciparea ei de sub tutela vechilor coordonate teoretice şi tehnice. Numele lui 
Traian Vuia şi al lui Henri Conadă sunt esenţiale în istoria aeronauticii. Tot un român, 
George Valentin Bibescu, se va număra - din 6 ianuarie 1910 - printre primii 20 de 
piloţi din lume!. Nimic mai firesc decât ca România să participe la război şi cu aviatori 
militari. Înainte de intrarea ei în luptă, la 10 august 1915, luase ființă Corpul de Aviaţie, 
condus de un ofiţer de stat major, locotenent-colonelul Constantin Găvănescu?. Dincolo 
achiziţionarea aparatelor celor mai performante, această unitate şi-a făcut cu prisosință 
datoria de onoare. Se impunea ca, după război, amintirea eroilor aviatori căzuţi pentru 
progresul aviaţiei, în lupte ori în diferite misiuni, să fie imortalizată pentru cinstirea lor 
eternă de un monument comemorativ. 

În anul 1923 a luat fiinţă un comitet restrâns, hotărât a aduce la îndeplinire 
acest dor sfânt al tuturor aeronaviganţilor. Comitetul era alcătuit din următorii membrii: 
Constantin C. Olănescu, Mihai Oromolu, profesor doctor loan Cantacuzino, mare 
amator de artă, locotenent colonel Paul Teodorescu, viitor ctitor al Academiei Militare 
şi medic locotenent colonel aviator Victor C. Anastasiu”. S-au făcut câteva tatonări în 
privinţa strângerii de fonduri şi pentru angajarea unor sculptori, dar fără sorți de 
izbândă. Abia din momentul când principele Carol - moştenitorul Tronului şi inspector 
general Aeronauticii - va prelua în anul următor conducerea comitetului, problema a 
căpătat un contur vizibil şi dătător de speranţe. Chiar în acel an - 1924 - s-a cerut contra 
cost şi pe tema „sacrificiul aviatorilor şi Victoria Aviației” câte o machetă sculptorilor 
Ion Jalea, Alexandru Severin, Cornel Medrea şi Ion C. Dimitriu-Bârlad. Nu a fost 
acceptată nici o machetă, „căci nu reprezentau Sacrificiul Aviatorilor şi Victoria 
Aviației”, cu toate că primii trei artişti au fost premiaţi cu câte 10.000 lei de persoană“. 
În disperare de cauză, Comitetul a organizat un concurs public cu premii în valoare 





* Biblioteca Academiei Române, Bucureşti. 

! George Paul Sandechi, Dan Hadircă, Prinţul George Valentin Bibescu. Biografia unui călător, Editura 
Vivaldi, Bucureşti, 2005, p. 74. 

2 Ibidem, p. 129. 

3 Victor Anastasiu, Monografia monumentului Eroilor Aerului, Bucureşti, 1939, p. 3. 

4 Ibidem, p. 4. 

totală de 40.000 lei. Au răspuns 14 sculptori, proiectele lor fiind expuse la Ateneul 
Român în ziua de 2 iulie 1925. Dintre acestea au fost premiate cele executate de 
Spiridon Georgescu, Lydia Kotzebue şi Schmidt Faur. Paradoxal, nici unul nu a fost 
considerat demn de execuţie”. 

Prin ataşaţii militari, s-a apelat la artiştii străini în 
vederea organizării unui concurs internaţional, însă inutil, 
poate ca urmare a proastei reclame pe care o avea prinţul 
Carol în Occident şi care, în mod cert, a cauzat înlocuirea 
lui cu C. Olănescu la preşedinţia Comitetului. Consternat, 
Comitetul a cerut artiştilor premiaţi să modifice proiectele 
în spiritual temei, autorizându-l pe doctorul aviator Victor 
Anastasiu cu îndeplinirea acestui deziderat. Întrucât 
Spiridon Georgescu s-a arătat mai preocupat de 
Monumentul Geniului, a cărei execuţie îi revenise exact în 
acele zile şi pentru că Faur — fascinat de academism — nu 
reuşea să depisteze lungimea de undă a temei, misiunea 
doctorului Atanasiu s-a redus la consilierea Lydiei 
Kotzebue, care cocheta de la începutul carierei sale cu 
simbolismul şi expresionismul de nuanţă rusească. Lydia Kotzebue 
„Ajutată” astfel, artista a propus mai multe modificări, 
ultima, identică sau foarte apropiată de binecunoscutul monument, fiind acceptată ca 
reprezentând tema propusă: „Stimată doamnă Kotzebue, Comitetul Monumentului 
întrunindu-se în ziua de 21 februarie a.c. a decernat proiectului Dvs. premiul I, adică 
executarea monumentului. Pentru aceasta vă rugăm a lua contact cu subsemnatul 
pentru a vă încunoştinţa de modificările de detalii cerute de comitet, arătând totodată şi 
care sunt condiţiunile Dvs. de executare, fiindu-ne necesare la facerea contractului. 
Comitetul nu se opune dacă credeţi necesar colaborarea Dvs. cu alt sculptor, architect, 
etc. Suma pe care aţi primit-o pentru machetă se consideră în acontul pentru 
monument. Preşedintele Comitetului C. Olănescu”7. 

Prin intermediul lui V. Anastasiu artista a comunicat permanent cu membrii 
Comitetului, încât, în urma unui memoriu detaliat, în ziua de Il iulie 1927, „Între 
subsemnaţii, membri ai comitetului pentru ridicarea unui monument al aviatorilor în 
oraşul Bucureşti, şi doamna Lydia Kotzebue, sculptoră din strada Brutari No.1, s-a 
încheiat următorul Contract: Membrii comitetului pentru ridicarea statuei aviatorilor 
acceptă machete prezentată de Doamna Artistă Lydia Kotzebue şi îi încredinţează 
execuţia pieselor de bronz, conform machetei prezentate în dimensiunile arătate în 
memoriu, adică cele patru figuri, în măsură de 4-5 metri, cum şi toate ornamentaţiile în 
bronz. Proiectul rămâne proprietatea aviaţiei şi doamna artistă nu poate să-l cedeze nici 
parţial, nici total altcuiva. Comitetul va pune la dispoziţia doamnei artiste un local unde 
se vor executa lucrările şi va delega un membru spre a putea lua contact în orice timp şi 
care va satisface nevoile şi cererile doamnei sculptoră în conformitate cu prezentul 





5 Ibidem. 

* Ibidem. 

7 Biblioteca Academiei Române (în continuare se va cita B.A.R.), Cabinetul de stampe, Arhiva Lydia 
Kotzebue, doc. 02028 din 22 februarie 1927, p. 1-13. 

contract. Doamna sculptoră se angajează a termina studiul definitiv al monumentului în 
măsură de | m figura (1/4 mărime naturală a monumentului) la 1 octombrie a.c., când 
va anunţa în scris pe delegatul comitetului. Comitetul se obligă ca în minimum 15 zile 
de la anunţare să-i comunice obiecţiunile, dacă mai are de făcut, sau aprobarea 
definitivă pentru executarea lucrării în mare (orice obiecţie făcută trebuie executată în 
timp de 10 zile cel mult). La expirarea acestui termen, hotărârea se va comunica de dl. 
Preşedinte în scris, după care d-na sculptoră se angajează a executa lucrarea în mare 
turnată în ghips, cu toate detaliile, în termen de 1 an. Doamna sculptoră se angajează a 
supraveghea construcţia, partea din piatră a monumentului şi a turnatului în bronz cu 
montarea, aducând la cunoştinţa comitetului toate obiecţiunile ce ar avea de făcut. 
Membrii comitetului pot oricând urmări şi cere lămuriri asupra mersului acestei lucrări. 
Costul acelor 4 figuri şi ornamentaţiuni executate conform clauzelor de mai sus ale 
contractului este de 800.000. 

Plata se va face în modul următor: 1) La facerea contractului se va da ca acont 
30% din preţ, 240.000 lei. 2) La terminarea studiului de 4 mărime naturală, 25% din 
preţ, 200.000 lei. 3) La terminarea figurilor în mărime reală a monumentului, 20% din 
preţ, 160.000 lei. 4) Restul de 25% se va achita doamnei sculptoră la montarea 
definitivă a monumentului, 200.000 lei. Orice neexecutare a vreuneia din clauzele 
contractului de faţă, neexecutarea de forţă majoră, afară de preţul monumentului care 
rămâne bine stabilit, nu aduce rezilierea contractului. Părţile vor stabili de comun acord 
modalitatea de aranjament. Preşedintele Comitetului C. Olănescu. Membrii: dr. |. 
Cantacuzino, Mihail Oromolu, general Rudeanu, dr. Anastasiu. Sculptor Lydia 
Kotzebue”:. 

Persoana de legătură între comitet şi artistă a continuat să fie doctoral 
Anastasiu, care o va scuti de multă alergătură. Timp de trei luni toate obiecțiile au fost 
rezolvate, astfel încât, în ziua de 27 octombrie 1927, comitetul a considerat încheiat 
lucrul la machetă. În scrisoarea trimisă prin dr. Anastasiu, C. C. Olănescu menţiona: 
„Mult stimată doamnă, Am plăcerea a vă comunica că comitetul Monumentului 
Aviatorilor a aprobat definitiv macheta (Y4+ mărime naturală) pe care aţi prezentat-o. 
Aducându-vă felicitările sale pentru frumoasa operă de artă concepută şi executată de 
Dvs, comitetul vă roagă să primiţi încredințarea prea deosebitei sale consideraţiuni”. 
Totul părea să decurgă perfect”. 

Pentru executarea elementelor monumentului în mărime naturală, i s-a pus la 
dispoziţie o încăpere adecvată la Arsenalul Armatei. La rândul lor, membrii comitetului 
au pornit o adevărată goană după fonduri, după materialele necesare fabricării şi 
înălțării monumentului, neuitând să caute un loc de amplasare cât mai potrivit scopului. 
Însă, intrarea liberalilor în opoziţie şi, mai cu seamă, cutremurul provocat de prăbuşirea 
Bursei din New York, au marcat drastic eforturile comitetului. Totuşi, noul Inspector 
general al Aeronauticii, generalul de Divizie Vasile Rudeanu, a refuzat să se dea bătut. 
A vizitat-o personal pe artistă în atelier, sfătuind-o să continue lucrul şi asigurând-o, în 
numele comitetului, că îşi va primi drepturile cuvenite. De altfel, doctoral Anastasiu 
veghea aproape zilnic evoluţia lucrării, care, datorită dimensiunilor, nu era o treabă 
uşoară, mai ales pentru o femeie. Sculptorii respinşi la cele două concursuri şi alți 





5 1bidem, doc. 2. 
” Ibidem, doc. 3. 

invidioşi puneau deja la îndoială capacitatea ei creatoare ori de muncă, inventând tot 
felul de „autori reali”, care nu şi-au afirmat paternitatea intimidaţi fiind de numele 
Kotzebue sau de o pretinsă origine ilustră a artistei'”. În monografia dedicată 
Monumentului Eroilor Aerului, doctorul Anastasiu, cel care a urmărit toate stadiile 
lucrării şi care, astfel, era cel mai important martor ocular al artistei, avea să precizeze 
negru pe alb: „Acest monument, pe lângă că reprezintă concepţia D-nei L. Kotzebue, a 
fost în întregime lucrat de autoare, cu sforțări demne de admirat pentru toate detaliile 
de construcţie, până la turnarea în bronz!” 

În mai 1930 lucrarea era aptă pentru a fi turnată în bronz. Recunoscători, 
membrii comitetului i-au transmis în scris autoarei: „Vă comunicăm prin aceasta că 
Monumentul Eroilor Aviatori, pe care l-aţi făcut Dvs. în urma concursului ce a fost, 
este luat în primire de d-nul V. Răşcanu, angajat de comitet pentru a-l turna. Comitetul 
vă aduce laude bine meritate pentru modul conştiincios şi precis a executării 
contractului, cum şi pentru bunăvoința pe care aţi pus în tot timpul execuţiei lui, mai cu 
seamă că aţi întâlnit atâtea obstacole de tot felul. Comitetul vă mulţumeşte şi speră că 
dacă şi partea arhitecturală şi turnatul va fi la înălţimea artei dvs., scopul nostru va fi pe 
deplin ajuns, iar Capitala va fi dotată cu o lucrare monumentală de artă”?. 

Lui Vasile V. Răşcanu, care în 1928 turnase şi „Leul” lui Spiridon Georgescu, 
i se plătise un acont enorm de 1.023.457 lei, restul de 18.543 urmând să-i fie achitat la 
finalizarea lucrării. Din bronzul necesar, circa 12 tone, erau oferite de Ministerul de 
Război, sub semnătura generalului Nicolae Condeescu, alte trei tone fiind cumpărate 
din comerţ. Concomitent cu începerea lucrului la turnare, Comitetul a făcut presiuni 
asupra Primăriei Capitalei pentru găsirea unui loc adecvat, de preferat pe Şoseaua 
Jianu, din vecinătatea Parcului Filipescu, pe cale de a deveni un cartier somptuos, cu 
numeroase străzi botezate cu numele unor aviatori căzuţi la datorie. La finele lunii 
iunie, deci după urcarea pe tron a lui Carol al II-lea, sub preşedinţia căruia demarase în 
1924 proiectul, primarul Dimitrie |. Dobrescu a reuşit, după lupte grele cu consilierii 
municipali, să obţină locul vizat de Comitet: Piaţa Gheorghe Buzdugan. Se intra într-o 
nouă fază, eminamente constructivă, cu noi contracte de încheiat şi alte sume de 
cheltuit. Acţionarii Băncii Naţionale, în frunte cu Brătienii şi cu Guvernatorul Mihai 
Oromolu, au oferit 300.000 lei. Tot ei, ca acţionari principali ai Băncii Româneşti, au 
mai subscris şi cu suma de 20.000 lei. Generalul Vasile Rudeanu a donat în numele 
Inspectoratului General al Aeronauticii 280.000 lei. 

Industria Aeronautică Română a contribuit cu 100.000 lei. Din vânzarea 
cărţilor poştale şi din contribuţiile ofiţerilor s-au obţinut 354.000 lei. Personalul 
navigant aerian a adunat din primele de zbor 483.720 lei, sumă donată integral 
Comitetului. Cei mai mulţi bani au provenit de pe urma mitingurilor aviatice: 
1.454.265 lei. De la aceşti donatori şi de la alţii, intendentul maior Ioan Figaro a 
anunţat Comitetul în ziua de 31 decembrie 1934 că se obținuse suma de 3.383.200 lei, 
din care până la inaugurarea monumentului - 20 iulie 1935 - vor fi cheltuiţi 3.270.000 
lei. În 1931 Comitetul a încheiat un contract cu E. Tomat pentru fundaţie şi pietrărie în 
valoare de 1 200.000, din care au fost plătiţi 1.061.500 lei, restul de 138.500 urmând să 





'9 Mircea Țoca, Omagiu lui Iosif Fekete, în „Expoziţia retrospectivă Iosif Fekete”, Oradea, 1973, p. 5. 
1! Victor Anastasiu, op. cit., p. 16 
"2 B.A.R., Cabinetul de stampe, Arhiva Lydia Kotzebue, doc. 5. 

fie achitaţi după inaugurarea monumentului. Un alt contract, mult mai modest, de 
numai 36.000 lei, a fost încheiat cu ipsosarul Stănciulescu. Acesta trebuia să creeze 
mulajele pentru paginile de bronz cu numele eroilor aviator ce vor fi ataşate pe trei din 
cele patru laturi ale soclului. Lui Stănciulescu 1 s-a plătit un acont de 25.000 lei, 
rămânând să-i fie plătiţi 11.000 lei la finalizarea lucrării”. 

Potrivit contractului, Lydia Kotzebue avea obligaţia să supravegheze zilnic şi 
personal lucrul la turnătorie şi la înălţarea soclului. S-a conformat fără să stea pe 
gânduri, deşi făcea o adevărată navetă între atelierul de la Arsenal, de pe strada Uranus, 
şi viitoarea piaţă a Aviatorilor. A fost pe şantierul monumentului din primele momente, 
de la prima lovitură de târnăcop. Cea mai mică eroare ar fi întârziat lucrul, dacă nu l-ar 
fi compromise. După o minuțioasă verificare a calculelor efectuată — la cererea 
Comitetului — de arhitectul Petre Antonescu, lucrul la monument a început cu atenţia 
cuvenită. Pentru fundaţie s-au săpat 2,5 m. În ea au fost turnaţi 27 de stâlpi de beton 
armat de diferite înălțimi şi dimensiuni. Dintre ei, 4, cei mai înalţi, urcau până în vârful 
obeliscului, la aproximativ 17 m de sol, având la mijloc o bară de fier, lată de 50 cm, 
care urma să intre cu un metro în figura înaripată. Soclul — cu trei etaje, primele două 
fiind circulare — şi obeliscul, construite din beton armat de firma Tomat&Comp., au 
fost placate cu piatră de Banpatak din munţii Apuseni. În jurul obeliscului urcă treptat, 
în formă de spirală, patru figuri de bronz care simbolizează „Sacrificiul Eroilor 
Aerului”. În vârf a fost aşezată figura înaripată care semnifică „Victoria Aviației”. 
Acest bronz, cu o suprafaţă proiectată de 9 m”, are o înălţime de 5 m şi cântărește 5 
tone. Sub directa supraveghere a artistei, toate piesele de bronz, inclusiv plăcile cu 
numele aviatorilor decedați, au fost fixate pe soclu şi pe obelisc de către specialiştii 
turnătoriei V. V. Răşcanu!”. 

Întreg ansamblul a fost finalizat în iunie 1935, la o săptămână de la închiderea 
primei ediţii a Lunii Bucureştilor. O pânză albă, de care atârna un cordon tricolor, a 
acoperit monumentul în aşteptarea inaugurării, programată de ziua Sfântului Ilie, 
patronul Aviației Române. În dimineaţa acelei zile, care cădea în data de 20 iulie 1935, 
Regele Carol al II-lea, prinţul Nicolae, un pasionat aviator, şi Marele Voievod de Alba 
Iulia Mihai au sosit în Gara Mogoşoaia la ora 10%, venind de la Sinaia. Pe peron au 
fost întâmpinați de Ion Iaculeţ, ministru de Interne, Eugen Titeanu, subsecretar de Stat 
la Ministerul de Interne, Nicolae Stăncescu, directorul general al Siguranţei şi colonelul 
Gabriel Marinescu. S-a format un convoi care a sosit în Piaţa Buzdugan puţin după ora 
10%. Erau de faţă două regimente de aviaţie, ataşaţii militari ai Franţei, Cehoslovaciei, 
Poloniei, Yugoslaviei şi Bulgariei, guvernul condus de Gheorghe Tătărescu, precum şi 
Alexandru Lapedatu, ministrul Cultelor şi Artelor, Lydia Kotzebue, membrii 
Comitetului pentru construirea Monumentului Eroilor Aerului, preoţi, generalul 
Stoicescu, comandantul Forţelor Aeriene, inginerul Nicolae Cranfil, subsecretar de Stat 
al Aerului din Ministerul Apărării Naţionale, comandor aviator Andrei Popovici, 
cavaler al Ordinului Virtutea Aeronautică, Alexandru Donescu a dat raportul. Regele, 
însoţit de membrii Familiei Regale şi de general, a trecut în revistă cele două regimente 
înşirate pe strada Ion Mincu şi a urcat în tribuna oficială, alături de Guvern. 





15 Victor Anastasiu, op. cit., extras din „Dosarul Monumentului”, p. 17-18. 
'4 Ibidem, p.7. 

Monumentul a fost sfinţit de preoţii lonocenţiu Ştefănescu şi Matei Popescu, 
care au pomenit sufletele aviatorilor căzuţi la datorie, începând cu Gheorghe Caranda, 
mort pe Câmpul Cotroceni la 20 iunie 1912. Pe durata slujbei, care, datorită citirii celor 
181 de nume, ce figurau şi pe plăcile de bronz de pe soclu, a durat o jumătate de oră, pe 
deasupra au trecut în formaţii de câte trei avioanele Ministerului Apărării şi ale L.A.R. 
Un avion al Şcolii „Mircea Cantacuzino“ a evoluat pe toată durata slujbei deasupra 
mulţimii în amintirea celui care a iniţiat turismul cu acest mijloc de locomoţie. 

Înainte de a trage de cordonul tricolor, Regele - redevenit preşedinte al 
Comitetului, a spus următoarele „Inaugurăm, în această zi de sărbătoare şi de 
reamintire a aviatorilor, monumentul prin care o ţară întreagă se închină către aceia 
care, cu sacrificiul vieţii lor, au întărit puterea noastră aeronautică şi au ajutat la fala 
ţării noastre. Această piatră şi acest bronz să rămână veşnic ca o amintire, ca un semn 
al devotamentului şi al credinţei. Fie ca acei care, trecând pe această cale, vor privi 
acest monument, să-şi înalțe sufletul, să-şi întărească credinţa şi să aibă şi ei acelaşi 
simţământ pe care noi, acei care am luptat de la început pentru aeronautica noastră, îl 
avem: că în fiecare zi se face în această ţară un pas înainte pe acest tărâm, pas care la 
noi este stropit cu sânge. Fac astăzi zburătorilor noştri urarea ca avântul şi curajul lor să 
nu piară,ca programul aeronauticii să fie veşnic şi în fiecare zi mai întărit. Fie ca aceste 
plăci de bronz, amintitoare a jertfelor, să se pună cât mai rar pe această piatră!“!5. 





Inaugurarea Monumentului Eroilor Aerului 


După Suveran au mai luat cuvântul generalul V. Rudeanu, care a menţionat 
meritele doamnei Kotzebue, N. Caranfil, A. Popovici, Al. Donescu. Singurul vorbitor 
care a crezut de cuviință să menţioneze numele şi meritele celei care concepuse şi 


15 V. ziarul „Universul“, anul al 25-lea, nr. 199, din 22 iulie 1935, p.9. 

crease monumentul a fost, spre lauda lui, generalul Rudeanu!: „Monumentul care se 
inaugurează astăzi este sădit din iubirea fierbinte ce Majestatea Voastră poartă 
zburătorilor noştri şi prețuirea culminantă ce dă virtuţilor neamului. El va aprinde, 
desigur, în cursul deceniilor ce vor veni, noi şi uriaşe avânturi, mari şi mândre speranţe 
în inimile şi sufletele româneşti, care îl vor privi, înţelege şi simţi. Gândit, iniţiat şi 
îndrumat, încă de acum zece ani, de Majestatea Voastră în calitate de Inspector General 
al Acronauticii, strângerea fondurilor necesare şi executarea lui au fost încredințate 
unui comitet. Larg sprijinit de corpul ofiţerilor aeronauticii care şi-au dat ultimele 
rezerve materiale pentru a perpetua cinstire a vitejilor lor camarazi; cu concursul 
grațios şi entuziast al doamnelor soţii de aviatori, care au organizat baluri şi realizat 
beneficii; ajutat de prima noastră instituţie financiară, Banca Naţională, precum şi de 
societatea Arpa şi de Eforia Spitalelor Civile, în sfârşit, cu concursul inspectorilor de 
aeronautică şi subsecretarilor de stat ai Aerului, comitetul a putut termina lucrarea. Este 
opera doamnei de Kotzebue, soţia generalului Kotzebue. Cheltuielile s-au ridicat la 3 
milioane 580 mii lei. EI stă mărturie slavei ce purtăm floarei florii tinereţii româneşti, 
care, în războiul zdrobirii fraţilor, au pierit luptând năprasnic împotriva urgiei duşmane, 
laolaltă cu furia vânturilor şi cu dâra sângelui lor nobil şi generos a înscris întâia oară 
pe cerul patriei dragostea noastră arzătoare, fără de margine, pentru ţară, tron şi neam. 
Comitetul, remiţând astăzi monumentul în mâinile domnului primar, îl roagă, nu numai 
să-i dea o cât mai patriotică îngrijire, dar încă, să facă să se perinde în jurul lui, an după 
an, rând după rând, generaţiile tinere, pentru că aici să simtă emoţiunea neînchipuitelor 
însuşiri ale înaintaşilor lor, să-şi înrădăcineze înaltul lor ideal, să-şi hărăzească o viaţă 
deosebită de nobleţe naţională, şi, după cum o facem noi astăzi, să se încline cu 
admiraţiune şi respect în prezenţa acestui întreit simbol de strălucită vrednicie 
românească şi cu o adâncă, nemărginită recunoştinţă, cu profund şi neţărmurit 
devotament în faţa Majestății Sale Regele nostru“. 





Regele Carol al II-lea trece în revistă regimentele de aviaţie 


1% Ibidem, p. 9. 

La ora 11“, a urmat defilarea trupelor de aviaţie. Festivitatea s-a încheiat la 
ora 12, în sunetele clopotelor de la biserica Mavrogheni din apropiere. 

Eroii aviatori aveau un monument comemorativ de o frumuseţe poetică, dar 
Capitala se îmbogăţise cu o operă de artă de o mare valoare estetică, deschizătoare de 
rumuri pentru proiectele de înnoire şi modernizare patronate de Carol al II-lea. Vizibili 
satisfăcuţi de valoarea şi de succesul de public al monumentului, în ziua de 30 
septembrie 1935 Comitetul i-a mai mulțumit o dată artistei: „Doamnei Lydia general 
Kotzebue, Bucureşti. Acum, când Monumentul Eroilor Aerului s-a inaugurat în 
prezenţa M.S: Regelui pe piaţa din Şoseaua Jianului, Comitetul de iniţiativă apreciind 
că: 1) Domnia Voastră aţi executat lucrarea la timp şi apoi aţi urmărit până la montarea 
ultimei piese de bronz pe soclu. 2) Deşi preţul contractului a fost în raport cu lucrarea - 
15.000 kg. Bronz - destul de avantajos, la urmă Domnia Voastră nu aţi cerut o majorare 
de preţ din cauză că s-a întârziat puţin lucrarea până la acordarea pieţei de pe Şoseaua 
Jianu. 3) Acest monument înfrumuseţează Capitala graţie activităţii rodnice şi de multe 
ori dezinteresată a tuturor celor care au pus umărul la înfăptuirea lui. Comitetul vă 
aduce mulţumirile sale pentru aducerea la bun sfârşit a operei executate şi vă promite la 
închiderea tuturor socotelilor o gratificaţie, care dacă nu va corespunde efortului depus 
de Domnia Voastră, va fi ca o distincţiune“!”. În numele comitetului semna Victor 
Anastasiu. Nu se ştie dacă autoarea reală şi unică a Monumentului Eroilor Aerului, 
recunoscută ca atare de comanditari, a primit gratificaţia promisă '5. Cele câteva 
xerocopii anexate de Rostislav Kotzebue la sfârşitul albumului cu fotografii ale 
operelor mamei sale lămuresc doar problema paternităţii creaţiei. Nici monografia 
dedicată falnicului monument de Victor Anastasiu nu face referire la gratificaţia 
promisă şi, de altfel, pe deplin meritată. 


Anexa: 

Întrucât biografia Lydiei Kotzebue reprezintă şi în zilele noastre un mister, 
situaţie care a facilitat tot felul de mistificări, unele de-a dreptul jenante, consider că 
notele următoare - scrise de fiul ei Rostislav Ivon Kotzebue şi autentificate de doamna 
Liana Bogdan'”, născută Trubeţkoy, sunt binevenite: 

„Mama mea, născută Suchanova, s-a născut pe malul fluviului Volga, în 
oraşul Saratov, la 9 decembrie 1885. În preajma războiului ruso-japonez, ea s-a măritat 
cu Gladky, care, fiind mobilizat în timpul acestui război, a dispărut pe front. Era 
obiceiul în Rusia ca femeile, în timpul războiului, să se ducă voluntare pentru îngrijirea 
răniților. Mama mea s-a înscris la un spital de campanie, cu care, până la sfârşitul 
războiului, a colindat jumătate din Rusia. În acest timp ea a făcut cunoştinţă cu tatăl 
meu, care, fiind militar şi având osul piciorului rupt de o schijă de obuz, a fost 
transportat la spitalul unde ea făcea serviciu. 

În 1913 ea a urmat cursurile Academiei de Belle Arte din Moscova, obţinând 
diploma de sculptor. Ea era colegă de promoţie cu sculptorul Burgheli, mort în 
România. 


1 B.A.R., Cabinetul de Stampe, Arhiva Lydia Kotzebue, doc. 5. 

18 Radu Ionescu, Lydia Kotzebue, în „Albina“, anul 88, seria II, 1985, nr. 9 (1513), septembrie, p. 6. 

' Silviu N. Dragomir, Monumentul Sacrificiului aviatorilor şi victoriei aviaţiei, în ziarul „Cotidianul“, din 6 
februarie 1996, p. 3. 

O parte din primul război mondial, ea a fost din nou pe front cu un spital şi din 
nou a avut ocazia să-l îngrijească pe tatăl meu, care, în timp de 3 ani, a fost rănit de 4 
ori (cu gloanţe). În 1917, aflându-se la Odessa, conducerea provizorie a orașului a 
însărcinat-o, cu încă două persoane, în calitate de Artistă a Poporului, să deschidă 
teatrul acestui oraş, care a fost abandonat, şi să monteze reprezentații. Ea proiecta şi 
picta decorurile şi se ocupa cu coregrafia baletului şi a artiştilor. În 1918 ea l-a ajutat în 
Basarabia pe tatăl meu, care era acolo Comandantul Armatei a 6-a Ruso - Română şi 
lupta contra nemților pe frontul Nămoloasa-Galaţi. EI între timp divorțase de prima lui 
soţie (cu care a avut 4 copii), care l-a abandonat în timpul războiului ruso-japonez. 
Căsătoria lor a fost sărbătorită la Galaţi pe ziua de 22 octombrie 1918, recunoscându- 
mă în acelaşi timp ca fiul lor. 

În 1919 ajungând la Bolgrad (Basarabia), ea a deschis un magazin de jucării 
din lemn, carton şi alte materiale. De asemenea sculpta capete de păpuşi, pe care, după 
ce erau coapte le picta şi le făcea corpuri şi îmbrăcăminte. Când tatăl meu a făcut acolo 
o fabrică de cărămidă, ţiglă şi olărie, ea făcea din humă peşti, păsări şi alte animale pe 
care le lipea de oale înainte de a fi smălţuite şi coapte. Aceste basoreliefuri atrăgeau 
ţăranii şi olăria se vindea foarte bine. Când părinţii mei au abandonat Bolgradul, 
mutându-se la Bucureşti, mama a făcut în 1923 sau 1934 o expoziţie de sculptură în 
sala Mozart pe Calea Victoriei. În timpul acestei expoziţii au fost vândute mai multe 
figurine. Printre altele, una intitulată „J'y suis J'y reste“ (în ipsos, mărime naturală), 
reprezentând o femeie aşezată pe umerii unui bărbat, a fost cumpărată de o familie 
franceză Boissy. O altă figurină, „Sacadjiul“ (mărime circa 50 cm., turnată în bronz), a 
fost cumpărată de o Cantacuzino. O figurină intitulată „Femeie cu copilul în furtună“ 
(bronz de circa 40-50 cm.) a fost cumpărată de Regina Maria, care a vizitat expoziţia. 
O lucrare în mărime naturală intitulată „Vine automobilul“, reprezentând 5 capete de 
copii privind peste un gard şi reprodusă în marmură, nu ştiu cui a fost vândută. Ca 
comenzi, printre altele, ea a sculptat: o cupă de circa 40 cm(nu ştiu din ce metal a fost 
reprodusă), reprezentând 3 capete de cai, pentru un concurs hipic internaţional ţinut la 
Bucureşti, un bust (mărime naturală, din marmură) a soţiei dirijorului Culibin; două 
busturi în bronz (11/2 mărime naturală) a doi savanţi bacteriologi, Pasteur şi Claude 
Bernard, comandate de Institutul Bacteriologic Cantacuzino. Ele pot fi văzute acum în 
holul acestui institut; un cap de bronz al profesorului Cantacuzino comandant de 
Institut. Nu ştiu unde este această sculptură, poate în criptele profesorului. La cimitirul 
Bellu există 2 sculpturi executate pentru aviatori căzuţi. Una, în marmură, nu ştiu pe ce 
mormânt este. A doua, în bronz, la figura 95, locul 33. 

Genul ei de a sculpta era în majoritatea cazurilor inspirat de mizerie, printre 
altele „2 copii orfani“, mărime naturală, „Copil basarabean refugiat“, „O pereche pe 
Griviţa“ etc. Prefera să execute sculpturi mari, peste 2 m înălţime. 

Ea a mai executat o mulţime de tablouri şi portrete în acuarelă, pastel şi ulei. 
Multe nu erau semnate sau semnate cu „LyK“. 

După executarea Monumentului, ca s-a retras în satul Moara Domnească, 
judeţul Ilfov. Acolo, în atelierul ei, erau o mulţime de figurine şi statui de femei peste 2 
m înălțime, toate executate în ipsos sau plastilină. Locuitorii le numeau păpuşi şi 
Partidul, după moartea ei, luând şi golind casa, le-a spart. Poate 2-3 se mai găsesc în 
pivniţă, unde mama le punea neavând loc în atelier. 

Sculptoriţa fumând mult, cu tot tratamentul aplicat de prof. Nasta, a murit de 
cancer în gât în ziua de 13 iunie 1944. Ea e prezent îngropată împreună cu tata şi 
bunica (mama tatălui, născută Mavros) în biserica de la Moara Domnească, declarată 
acum Monument Istoric“. 


THE MONUMENT OF THE AIRMEN 
Abstract 


The model of the monument of the aviators exhibited by Lydia Kotzebue, 
though it was rejected during the contest from the 2-nd of July 1925, it was accepted by 
the Committee for the edification of the monument after a new analysis. Its 
construction was performed between 1927 and 1935. It was inaugurated on the 20-th of 
July 1935, St. Elijah Day, the patron saint of the Royal Romanian Air Forces. During 
the ceremony the king Charles II and other personalities took part. 





% BA.R., Cabinetul de Stampe, Arhiva Lydia Kotzebue, Bibliografia sculptoriței Lydia Kotzebue, în 
„History and Genealogy of the Kotzebue Family, Composed and Completed by Rostislav von Kotzebue“, 
Paris, 1984, p. 30-336. 

ARGESIS, STUDII ŞI COMUNICĂRI, seria ISTORIE, TOM XXI, 2012 





ISTORICUL SOCIETĂȚII PETROLIERE L.R.D.P. (1920-1948) 
DAN OVIDIU PINTILIE” 


Societatea petrolieră I.R.D.P., Societate Anonimă pentru Industria, Comerţul 
şi Creditul Petrolifer s-a fondat la 29 aprilie 1920 în Bucureşti cu un capital de 
120.000.000 lei fiind una din societăţile naţionale cu capital românesc, împreună cu 
societăţile Creditul Minier, Redevenţa, Petrolul Românesc etc. înfiinţate după primul 
război mondial!. Era un efort postbelic de contrabalansare a marilor companii 
petroliere străine, care deţineau cea mai mare pondere în industria petrolieră 
românească”. Datorită acestora, procentul de participare românească la capitalul 
investit în industria petrolieră a crescut de la 8,10% în 1914 la 24,30% în anul 19215. 

Societatea Creditul Minier creată în 1919, de câţiva lideri politici şi 
economişti liberali, care vor ocupa funcţii de directori (1. G. Duca, M. Djuvara, N. P. 
Ştefănescu, V. Alimănişteanu) era controlată de către aceştia prin Banca Română. În 
1922 va ocupa locul cinci în producţia de petrol din România fiind interesată de 
activitatea altor mari societăţi din ţară cum ar fi: Steaua Română și I.R.D.P“. La rândul 
ei, IRDP era destinată să preia o parte din acţiunile societăţii Steaua Română care 
urmau să fie preluate de la capitaliştii germani şi totodată să-şi asigure monopolul 
vânzării produselor petroliere pe piaţa internă, în care scop ministrul Industriei şi 
Comerţului din guvernul generalului Averescu dăduse un Decret-Lege special prin care 
se instituia monopolul respectiv$. 

Proiectele capitaliştilor români nu au putut fi însă realizate din cauza 
opunerii capitaliştilor anglo-francezi, societatea reuşind să preia doar un mic pachet de 
acţiuni Steaua Română. În ceea ce priveşte monopolul vânzării produselor petroliere 
necesare consumului intern, acesta a rămas mai departe în mâinile societăţii 
„Distribuţia”, creaţie a marilor societăţi anglo-franco-americane, societatea trebuind să 
se mulțumească doar cu un pachet de acţiuni. Ulterior va intra în legătură cu capitalul 
francez reprezentat de SIPER care va prelua un sfert din capitalul societăţii româneşti. 

Conform statutului ultimei societăţi, scopul acesteia era „dezvoltarea şi 
încurajarea industriei petrolifere şi miniere potrivit intereselor româneşti”, iar minim 
60% din capitalul social vărsat trebuia să aparţină cetăţenilor români. 


* Serviciul Judeţean Argeş al Arhivelor Naţionale, Piteşti. 

! Serviciul Judeţean al Arhivelor Naţionale - Argeş (în continuare S.J.A.N. - Argeş), fond Societatea IRDP, 
dosar 1/1920, f. n. 

2 Gh. Buzatu, O istorie a petrolului românesc, Casa Editorială Demiurg, Iaşi, 2009, p. 325. 

3 Gh. Răvaş, Din istoria petrolului românesc, ediţia a II-a, Bucureşti, 1957, p. 143-146. 

+ Gh. Buzatu, A history of Romanian oil, vol. I, , Bucureşti, 2004, p. 161-163. 

5 Gh. Răvaş, op. cit., p. 148. 

Fig. 1. Certificat de acţiuni la Societatea Petrolieră I.R.D.P. 

În procesul verbal de constituire a societăţii 1.R.D.P. încheiat în 5 martie 
1920 de membri fondatori se arăta următoarele: „împrejurările de după război deschid 
ţărilor deţinând orice materie primă un larg şi complex câmp de activitate pentru 
punerea în valoare a acelei materii sub diferitele ei forme: industriale, comerciale şi 
bancare. Mai mult chiar: materii prime pe care concurenţa pieţii mondiale le ţinea în 
mediocritate făcând aleatorie industrializarea lor sau chiar legând-o de riscuri care 
făceau deficitară exploatarea lor, din cauza consumului crescut prin dispariţia 
stocurilor, prin greutăţile de transport, prin rarefierea mâinii de lucru, vor trebui să şi 
aibă locul lor la soare, vor putea trăi şi prospera. În acest sens se cere ca din vreme, 
locul ocupat exclusiv de capitalul străin şi numai cu modeste excepţii de cel naţional să 
cate a fi ţinut şi de capitalul român împreună cu munca românească care ea doar a 
fecundat puternic industria străină în ţară”. 

Bazaţi pe aceste considerente, subscrişii fondatori au constituit societatea cu 
un capital iniţial de 100.000.000 lei, împărţiţi în 200.000 acţiuni a câte 500 lei, din care 
au fost vărsaţi 30% la Banca Naţională. În 29 aprilie 1920, membri fondatori au depus 
restul de bani la diverse bănci şi anume: Fanco-Română, Banca Românească, The Bank 
of Romania, Banca Agricolă în sumă de aproximativ 64.000.000, valoare nominală. 
Pennescu a fost autorizat să ridice suma de 904.000 lei pentru plata taxelor de 
înregistrare la stat a societăţii. 

În 25 aprilie 1920 s-au înaintat adrese pentru a fi invitate să participe la 
discuţiile de constituire a societăţii IRDP o serie de bănci cum ar fi: Banca 
Românească, Banca Agricolă, Banca de Scont, Banca Generală a Ţării Româneşti, 
Banca Ţărănească, Banca Națiunii şi Banca Creditul Extern. Cu aceste bănci au dus 
tratative inginerii Hoisescu, Tresnea Greceanu, Teodoreanu şi Pennescu-Kertsch care 
au fost împuterniciţi să ofere trei locuri în Consiliul de administraţie, un loc de cenzor 
şi un loc de cenzor supleant. Aceste bănci, dacă ar fi participat urmau să primească 
sume între 15-30.000.000 lei, iar băncilor din Ardeal suma de 10.000.000 lei. 

Trebuie precizat că până la constituire, respectiv în 30 aprilie 1920 au fost 
invitate nouă societăţi petroliere printre care Creditul Minier, Steaua Română, Astra 
Română, Aquila, Concordia, Colombia, Petrol Block, Petrolul Românesc, Creditul 
Tehnic, pentru a lua în discuţie participarea acestor societăţi la constituirea societăţii 
IRDP. În urma discuţiilor, unele societăţi cum ar fi Colombia şi Petrol Block au afirmat 
că aderă în principiu, societățile Astra Română, Aquila şi Petrolul Românesc au 
aşteptat aprobarea consiliilor lor de administraţie, iar societăţile Creditul Minier, Steaua 
Română, Concordia şi Creditul Tehnic au declarat că participă la constituirea noii 
societăţi. Repartizarea celor 13.000.000 lei în acţiuni atribuite grupului urma să se facă 
în mod egal pentru fiecare societate iar dacă vreuna renunţa, disponibilul urma să se 
distribuie tot în mod egal între societăţile care au participat. 

Alături de aceste societăţi a fost invitat şi un grup de ingineri de mine care 
să participe cu capital la constituirea societăţii. Dintre aceştia, au subscris câte 
12.500.000 lei pentru care au primit câte 25.000 acţiuni inginerii: C. R. Barbacioru, Al. 
Gheorghiade, Traian Metzianu, Christian Pennescu-Kertsch, N. Poenaru latan, Al. 
Teodoreanu, N. Tresnea Greceanu şi D. Ursache. Aceştia vor forma şi primul Consiliu 
de administraţie valabil pe 4 ani. Până la Adunarea generală care urma să aibă loc în 


* S.J.A.N. - Argeş, fond Societatea IRDP, dosar 1/1920, f.n. 

anul 1921 se numeau cenzori: Alexandru Brăescu, D. Dumitrescu, C.R. Sturdza, iar 
cenzori supleanţi: A. Zamfirescu, Teodor Zernoveanu şi Mircea Irescu. 

Actul constitutiv şi statutele au fost autentificate de Tribunalul Ilfov, secţia 
Notariat la nr. 10.510 din 20 aprilie 1920, autorizată de a funcţiona prin sentinţa 
Tribunalului Ilfov, secţia I Comercială, nr. 299 din 28 mai 1920, trecută în Registrul de 
ordine la nr. 878 din 1920 şi în cel de societăţi la nr. 363 din 1920, publicate în 
„Monitorul Oficial”, nr. 49 din 5 iunie 1920, având firma socială înscrisă sub nr. 351 
din 1920. Sediul a fost în Bucureşti pe strada Romană nr. 72, apoi pe Lascăr Catargiu 
nr. 17 (devenită mai târziu strada Biserica Amzei nr. 23). 

Acest din urmă imobil a fost cumpărat de societate pe bază de contract de 
vânzare-cumpărare de la Aron Schuller cu preţul total de 3.500.000 lei, actul fiind 
transcris sub nr. 10.934 din 9.11.1920 la Tribunalul Ilfov, Secţia Notariat. În anii 1922- 
1923 se va desfăşura un proces deschis de Vladimir de Herza care revendica 
despăgubiri de 200.000 lei contravaloarea unor lămpi şi lustre electrice din bronz care 
ar fi fost proprietatea sa şi nu trebuiau vândute. Între 1946-1948, sediul societăţii va fi 
în strada Nicolae Golescu, nr. 7. 

În urma cooptărilor ulterioare au mai fost numite în consiliul de 
administraţie prof. dr. Ludovic Mrazek (din partea băncii L. Berkowitz), inginer |. 
Ghica, ing. C. Osiceanu, avocat Al. Bilciurescu, ing. Victor Gutzu, Ghica Comăneşti şi 
ing. G. Mladenovici. 

Administratori ai societăţii au fost numiţi N. Tresnea Greceanu şi Chr. 
Pennescu-Kertsch, director general C. Hoisescu, director tehnic M.V. Bodnărescu, iar 
avocaţi I. Slătineanu şi N. Constantinescu. 

Preşedinte al Consiliului de administraţie a fost ales prof. dr. Ludovic 
Mrazec care însă în martie 1925 îşi va da demisia cu toate insistenţele din partea 
colegilor, în locul său fiind ales N.P. Ştefănescu (reprezentat al Băncii Româneşti), iar 
vicepreşedinte 1. Boambă. În conformitate cu art. 8 şi 12 din statute a mai fost ales în 
Consiliu ca membru şi loan Stănculeanu. 

Societatea nou constituită în 4 iulie 1921 înfiinţează în localitatea Oradea o 
sucursală care să se ocupe de proprietăţile aflate în exploatare (mine de asfalt şi 
cărbuni) aflate în comunele Feleso-Derna, Tataroş, Bodonoş în Transilvania care era în 
circumscripţia Tribunalului Oradea Mare. Aceste proprietăţi au intrat în posesia 
societăţii în urma Convenţiei de asociere în participare în valoare de 3.000.000 lei 
plătită de IRDP, încheiată cu Societatea Ungară de Asfalt (Ungarische Asphalt AG) din 
iulie 1920, reprezentată de contele Rafael Zichyf. 

Firma societăţii care era tot IRDP a fost înscrisă la Tribunalul Oradea Mare 
prin decizia nr. 284 din 4 iulie 1921. Reprezentantul societăţii în comunele menţionate 
era Adolph Simonis care lucra în baza procurii autentificate de Tribunalul Ilfov sub nr. 
1320 din 17 ianuarie 1921 şi trecută în registrul de ordine al Tribunalului Ilfov, secţia 
Comercială la nr. 1859/1920 şi publicată în „Monitorul Oficial” nr. 269 din 11 martie 
1921. De asemenea, erau încunoştinţate la 4 iulie 1921 Comisariatul General al 
Ministerului de Comerţ (Cluj), Direcţia financiară Oradea Mare, precum şi Camera de 





7 Ibidem, dosar 1/1920, fin. 
% Ibidem, dosar 4/1920, f.n. 

Comerţ şi Industrie. Activitatea lui Adolph Simonis va înceta ca şi procura, în 
septembrie 1923, fiind publicată în „Monitorul Oficial” nr. 124 din 5.09.1923. 

Prin Jurnalul Consiliului de Miniştri nr. 5169 din 13 decembrie 1921, IRDP 
a luat în lucru de la stat 10 amplasamente de sondă pentru „montarea, forarea şi 
lăcăritul” a 10 sonde pe albia Cricovului. În 20 decembrie 1922, societatea va încheia o 
convenţie cu „Banca Minelor” cu sediul în Bucureşti, strada Nicolae Filipescu nr. 7, 
prin care pune la dispoziţia celei din urmă cele 10 amplasamente de sonde luate de la 
stat cu obligaţia de a monta în termen de 8 luni a trei sonde la Cricov, una la Runcu şi 
una la Ochiuri. „Banca Minelor” se obliga să furnizeze toate materialele, sculele, 
burlanele şi maşinile „neapărat noi”, inclusiv motoare, pompe, ventilatoare, cazane, 
bataluri, rezervoare şi conducte pentru absorbirea gazelor. Țiţeiul extras va fi plătit 
societăţii IRDP cu preţul zilei şi va fi păstrat în rezervoare maxim o lună care apoi 
trebuia ridicat fără nicio pretenţie. De asemenea, „Banca Minelor” urma să acorde la 
cererea societăţii IRDP ca şi capital de rulment, suma de 510.000 lei la începerea 
lucrărilor şi apoi câte 200.000 lei la montarea fiecărei sonde. Din exploatarea minelor 
Derna-Tataroş, societatea „Banca Minelor” trebuia să furnizeze suma de 10.000.000 
începând cu 1.01.1923, iar pentru cele 5 sonde trebuia avansată suma de 5.000.000 lei. 

În 21 iulie 1924, prin act de vânzare autentificat de Tribunalul Ilfov, Secţia 
Notariat sub nr. 22.074 din 16.09.1924, societatea IRDP vinde „Băncii Minelor” toate 
drepturile sale de exploatare cu suma de 13.542.000 lei eşalonată pe trei rate plătibile în 
1924 şi 1925 la care se adăuga o dobândă de 12% pe an plătibilă odată cu ratele. 

De la Arbănaşi, judeţul Buzău, în 2 iunie 1920, ing. Al. Gheorghiade 
semnala apariţia în revista „Bursa” nr. 822 din 30 mai a unui articol apărut şi în ziarul 
„Orientul” privind acordarea unor perimetre de terenuri la Moreni, precum şi o posibilă 
fuzionare cu societatea Distribuţia. De asemenea, era anunţată în articol numirea ca 
director comercial a lui Zentler. Ca urmare, se solicita primului Consiliu de 
administraţie o dezminţire care dacă nu s-ar fi făcut ar fi putut „să fie în dauna 
societății IRDP” deoarece „nu putem crede nici un minut că s-ar putea intenţiona de 
cineva punerea primului consiliu de administraţie în faţa unor fapte îndeplinite relativ 
la atribuţiile şi îndatoririle sale statutare”?. 

În urma unei înţelegeri între Consiliul de administraţie al societăţii şi Take 
Ionescu, s-a renunţat la destinaţia iniţială a societăţii şi anume preluarea monopolului 
de stat asupra distribuţiei interne a derivatelor petroliere. La art. 4 din statute se 
prevedea: „exploatarea, prelucrarea şi comerţul pe cont propriu sau în comision a 
tuturor produselor ce se pot obţine şi realiza din petrol şi similarele sale sau în legătură 
cu aceasta”. 

Printr-o adresă din 11 august 1920, consiliul de administraţie a solicitat 
Ministerului Industriei şi Comerţului drept „recompensă” pentru renunţarea sa, să i se 
permită să instaleze sonde de foraj pe terenurile statului de la Moreni, Ochiuri şi 
Misleanca. 

Obţinând aprobarea prin Jurnalul Consiliului de Miniştri nr. 2.446 din 31 
august 1920, în 2 septembrie 1920 s-a semnat între IRDP şi Ministerul Industriei şi 


” Ibidem, dosar 1/1920, f.n. 

Comerţului contractul de foraj nr. 31.190 vizând perimetrele amintite”. Societate se 
obliga să sape pentru şi în contul Statului sonde şi puțuri precum şi de a extrage şi capta 
gazele din puțuri. 

Perimetrul nr. 1 proprietatea Statului de la Ochiuri, comuna Răzvad, judeţul 
Dâmboviţa avea 30 ha, perimetrul nr. 2 de la Moreni, jud. Prahova avea 10 ha, 
perimetrul 3 de la Moreni avea 10 ha, perimetrul 4 de la Misleanca comuna Scorţeni, 
Prahova avea o suprafaţă de 30 ha. Numărul total al sondelor pe care societatea era 
obligată să le instaleze şi să execute forajul în 30 ani era de minim 2 sonde la ha pe 
perimetrele 2 şi 3 din Moreni, în timp ce perimetrele 1 şi 4 erau perimetre de exploatare 
trebuind o producţie minimă şi continuă de 3 vagoane pe zi în cursul unei luni. Şi aici, 
dacă producţia se constata a fi rentabilă trebuiau în medie 2 sonde la hectar. 

Contractul a fost autentificat la nr. 33196 din 2.09.1920 şi publicat în 
„Monitorul Oficial” nr. 122 din 05.09.1920. 

Dimitrie N. Sfetescu, proprietar din Ploieşti, în decembrie 1920 ia iniţiativa 
constituirii alături de „alţi subscrişi” a Societăţii „Câmpurile Petrolifere Băicoi” cu un 
capital social de 25.000.000 lei era împărţit în acţiuni a câte 500 lei fiecare, aducând ca 
aport moşia sa Băicoi din judeţul Prahova cu toate trupurile şi lacurile în întindere 
totală de 850 ha, inclusiv subsolul, întregul subsol al proprietăţii sale numită „Hagica” 
din comuna Băicoi din judeţul Prahova în întindere de 6 ha şi subsolul proprietăţii sale 
din comuna Băicoi în suprafaţă de 7500 mp. Termenul în care societatea nou creată îşi 
exercita toate drepturile era de 50 ani. Suma vânzării tuturor terenurilor se ridica la 
21.000.000 lei conform actului constitutiv, iar pentru 5.000.000 lei din această sumă 
urma să primească 10.000 acţiuni. În afară de aceasta, D.N. Sfetescu mai primea o 
redevenţă de 10% din producţiile brute de ţiţei, gaze sau orice alte produse miniere. 

Scopul noii societăţi era dobândirea de terenuri petrolifere, explorarea şi 
exploatarea lor, crearea de rafinării, achiziţionarea altor societăţi sau întreprinderi, 
comerţ cu ţiţei şi derivate şi alte operaţiuni în legătură cu petrolul şi exploatările 
miniere. Alături de proprietar care aducea ca aport 5.000.000 lei, capitalul social de 
22.000.000 lei la început, a fost completat de Creditul Minier cu 7.000.000 lei, Petrolul 
Românesc cu 2.000.000 lei, IRDP cu 2.000.000 lei, Păcura Românească cu 500.000 lei, 
Duplex cu 1.000.000 lei, Banca Românească cu 1.500.000 lei, BCR cu 1.500.000 lei şi 
Banca Națiunii cu 1.500.000 lei!!. Societatea era sprijinită de capitalul american 
gravitând în jurul societăţii Româno-Americane. 

Au fost aleşi pe patru ani noii membri ai consiliului de administraţie şi 
anume: |. |. Demetrescu, Mihail Constantinescu, Virgil Alimănişteanu, ing. C. 
Hoisescu, ing. Vladimir Banciu, ing. V. Tacit, N. P. Ştefănescu, P. Vasalopulo, prințul 
Nicolae D. Ghica şi D.N. Sfetescu. Cenzori au fost aleşi: G.D. Atanasiu, C. Simionescu 
şi loan Popea şi cenzori supleanţi: Demetriade, |. Petrovici şi |. Făgărăşeanu. Societatea 
nu a avut nicio activitate şi în curând va intra în lichidare ?. 

În perioada 22-25 noiembrie 1922 a avut loc cel de-al doilea Congres al 
inginerilor şi tehnicienilor din industria minieră unde au participat cu comunicări 


10 Gh. Buzatu, România şi trusturile petroliere internaţionale până la 1929, Editura Junimea, laşi, 1981, p. 
109; S.J.A.N. - Argeş, fond Societatea IRDP, dosar 3/1920, fin. 

1 SJ.AN. - Argeş, fond Societatea IRDP, dosar 2/1920, fin. 

12 Gh. Răvaş, Op.cit., p. 167. 

inginerul Traian Metzianu, ing. |. Ghica, ing. Chr. Pennescu-Kertsch, Al. Gheorghiade 
din partea societăţii IRDP ?. 

În februarie 1922, societatea şi-a sporit capitalul de la 100.000.000 lei la 
210.000.000 lei din care s-a cerut un vărsământ de 50% astfel că la 31 decembrie 1922, 
capitalul efectiv vărsat a fost de 155.000.000 lei. Ca urmare, s-a dat vechilor acţionari 
câte o acţiune nouă pentru o acţiune veche şi s-a destinat un număr de 20.000 acţiuni în 
valoare de 10.000.000 lei funcţionarilor societăţii şi Asociaţiei Inginerilor şi 
Tehnicienilor din Industria Minieră *. 

De la un capital destul de neînsemnat cu care a fost înfiinţată societatea în 
1920 se va ajunge în 1924 să devină posesoarea unui capital de 600.000.000 lei în 
acţiuni, din care efectiv vărsat 258.750.000 lei'”. Deşi deţinea perimetre petrolifere 
mari obţinute de la stat, societatea avea o producţie mică. În 1922, extrăgând 950 tone 
țiței (după alte documente 710 tone'9), ea reprezenta doar 0,08% din producţia totală de 
ţiţei a României. Încetul cu încetul acţiunile societăţii care la început au fost deţinute de 
un grup de investitori liberali au fost preluate în anii următori de către un grup francez 
care a constituit societatea S.I.P.E.R. cu sediul la Paris. 

La 31 decembrie 1922 societatea avea în proprietate un teren situat la 
Ploieşti (lângă rafinăria Xenia) în suprafaţă de 40 ha cumpărat de la I.G. Obrocea cu act 
autentificat de Tribunalul Ilfov, Secţia Notariat cu nr. 25.368 din 1920 şi transcris la 
7.066/1920 şi o suprafaţă particulară concesionată la Moreni-Răzvad, de 12,30 ha. 
Deţinea un atelier de reparat unelte, scule, aparate, animale, vehicule, puțuri, 
instrumente topografice. Cei 24 membri ai consiliului de administraţie aveau depuse 
drept garanţii câte 60 acţiuni în valoare de 30.000 lei şi de 30 acţiuni în valoare de 
15.000 lei. În total 1290 acţiuni în valoare de 645.000 lei. Deţinea acţiuni la 
Distribuţia, Banca Minelor (13.000), C.I.C. (4810), Electrica (513), Steaua Română 
(3000), Tiparul Românesc (100). Aceste acţiuni erau depuse la Banca Românească, 
Banca Marmorosch Blanck şi Banca Berkowitz. Tot la aceste bănci la care se mai 
adăugau Bank of Romania, Deutsche Bank Berlin, Wiener Bank, Banca Centrală 
Ploieşti, Banca Comercială Română, Allgemeine Kredit Bank Lemberg şi Bâhmsche 
Bank Praga se aflau depuse toate sumele disponibile în valoare totală de 7.122.246 
lei -. 

Având în vedere viitorul care se arăta destul de bun în activitatea societăţii a 
fost cumpărat lângă staţia statului de la Pallas — Constanţa un teren de 10 ha pentru a 
putea la timpul oportun să instaleze rezervoarele de depozitare a produselor petroliere. 
De asemenea, pentru a pune în valoare terenul său de 40 ha ce-l avea la Ploieşti şi 
pentru a-l utiliza în mod raţional a participat în proporție de 50% cu societatea Păcura 
Românească pentru construirea unei linii de cale ferată ce va racorda terenul şi fabrica 
cu linia ferată Ploieşti-Văleni. 

Pentru a-şi asigura pe viitor cantităţile de lemne necesare minelor sale de la 
Derna-Tataroş a cumpărat toate lemnele ce s-au putut tăia de pe 384 ha din pădurea 





15 SJ.AN. - Argeş, fond Societatea IRDP, dosar 3/1920, fin. 
14 Ibidem, dosar 4/1923, f. 4. 

'5 Ibidem, dosar 2/1924, £. 2. 

'% Ibidem, dosar 57/1947, fin. 

1 Ibidem, dosar 1/1922, f.n. 

Rovina — Bihor şi a cumpărat de asemenea pădurea contelui Korniss în suprafaţă de 
1769 ha, achiziţie ce reprezenta o valoare foarte mare. 

S-a continuat exploatarea minelor de asfalt de la Tataroş şi fabricilor de la 
Tataroş şi Mezotelegd, luându-se măsurile necesare pentru punerea în funcţiune a 
minei de cărbuni de la Bodonos, rămânând ca rezervă mina de asfalt de la Bekasto, 
pentru că cea dintâi acoperea necesarul pieţii. Producțiile obţinute de instalaţiile 
existente în 1922 au fost de 186 vagoane cu bitum, 1069 vagoane cărbuni, 120 vagoane 
mastic şi 226.770 mp carton asfalt. Nu s-a obţinut nici un beneficiu, totalul 
amortizărilor ridicându-se la 2.147.373 lei. Investiţiile făcute erau considerate ca un 
plasament bun. 

La 31 decembrie 1922, la schela de la Ochiuri erau montate 6 sonde care 
forau între 246 metri şi 371 metri iar puţurile de mână totalizaseră 156 metri. La schela 
Pârşcov şi Cricov din Moreni erau 10 sonde în exploatare şi 2 în montaj atingându-se 
adâncimi între 312 m şi 784 m. La schela de la Runcu erau 2 sonde care urmau să 
înceapă săparea în 1923, puţurile de mână având o adâncime de 75,15 m. La schela 
Matiţa s-a adâncit un puț cu 90 m la Măgura, iar acesta împreună cu cel de la Ochişori 
produceau 13 vagoane de ţiţei. Se dorea deschiderea a patru puțuri noi în 1923. 

Din cauza traiului „ajuns aşa de scump că nu mai putem rezista, cu puţinul 
pe care îl avem, pe care îl dăm tot pe hrana de toate zilele pentru noi şi ai noştri aşa că 
nu ne mai rămâne nimic pentru îmbrăcăminte şi alte nevoi ale vieţii”, oamenii de 
serviciu în număr de 6 de la Direcţia generală a societăţii se adresau conducerii 
solicitând „ascultarea cererii noastre pe care nevoile ne-au făcut să îndrăznim a o face”, 
mai precis mărirea salariilor'5. Acestora care avea salarii între 800 şi 1000 lei plus 
locuinţe, combustibil, lumină şi lemne li s-a aprobat să li se dea câte 100 lei în plus la 
salariu. 

Salariile personalului erau următoarele: 100.000 lei inginerul Al. Ghica, 
director general, 50.000 lei directorul tehnic V. Bodnărescu, 29.000 lei geologul dr. 
Preda, 24.000 lei procuristul M. Constantinescu, 23.000 lei şefii de servicii de la schele, 
dar şi salarii mai mici cuprinse între 2000 — 10.000 lei un funcţionar, 13.000 lei un 
avocat, 9.000 lei dactilograf şi între 35.000-40.000 lei inginerii şefi de schele !?. 

În 1923, societatea vinde societăţii „Petrol Matiţa” cu începere de la 1 
august 1923 toate terenurile situate în comunele Păcureţi, cătunul Matiţa şi Gornetul- 
Cuib şi Podenii Noi, inclusiv perimetrul statului de la Ochişori, drepturi pe care 
societatea IRDP le deţinea fie direct prin concesiune de la proprietarii terenurilor fie 
prin cesiune de la alte persoane şi societăţi (Concordia, act. 18.705 din 17 august 1920 
care cumpărase prin act 3.166 din 17 martie 1908 de la societatea Matiţa) cu preţul de 
2.700.000 lei. Această sumă a fost primită la semnarea actului de cesiune de la 
societatea Creditul Minier de la care s-a împrumutat pentru încheierea actului. 

De la constituirea societăţii s-au săpat 3171 metri în 1921, 4792 metri în 
1922, 5494 metri în 1923 şi 7321 metri în 1924. În cursul anului 1922, comparând 
activitatea societăţii cu datele publicate în Analele Minelor se constată că în 1922 
numai trei societăţi au săpat mai mult. Ca urmare, forajul trebuia continuat urmând ca 
şi producţia dorită să fie continuă, chiar dacă au fost şi perturbări ale activităţi datorate 





' Ibidem, dosar 1/1925-1933, fin. 
'9 Ibidem. 

întreruperilor cauzate de lipsa curentului electric, dificultăţi ale terenului de la Pârşcov 
unde s-a lăcărit timp de 5 luni în nisip cu sonda nr. 12 până când s-a ajuns lao 
producţie de 15-20 vagoane pe zi, precum şi dificultăţile de ordin tehnic care sunt 
inerente sondajului. Producţia în anul 1922 a fost de 1037 vagoane. 

În cursul anului 1924, evitând să facă un nou vărsământ cu toate că a 
executat lucrări importante de foraj, societatea poseda 420.000 acţiuni pe deplin vărsate 
din emisiunea I şi II şi 650.000 acţiuni emisiunea a III-a din care s-a cerut la finele 
anului 1923 un vărsământ de 15%. 

Minele de la Derna-Tataros au fost cumpărate după cum am mai precizat 
împreună cu Banca Minelor în iulie 1920, atunci când societatea nu avea încă încheiat 
cu Statul, contractul de punere în valoare a terenurilor sale petrolifere. Dacă în acea 
perioadă, societatea a fost interesată să-şi creeze o activitate şi deci să achiziţioneze 
acele mine pentru a nu ţine capitalul neproductiv, în anul 1924 aceste mine prezentau 
un interes din ce în ce mai mic. Deoarece societatea şi-a concentrat activitatea în 
exploatări petrolifere care reclamau mult capital şi o intensitate mare a lucrărilor de 
foraj, din cauza vecinilor, care ridicau sonde la hotarele societăţii apărând situaţia „de a 
vedea marginile perimetrelor noastre sleite” şi ţinând seama că conducerea minelor din 
Derna era anevoioasă ţinând cont de poziţia lor îndepărtată, Consiliul în conformitate 
cu art. 14 din statute a hotărât să profite de oferta Băncii Minelor şi i-au cedat acesteia 
socotind că suma realizată prin cesiune putea fi mai cu folos utilizată în industria 
petrolului. Prin această vânzare s-au realizat beneficii mai mari şi mult mai rapide, 
soluţia cedării neexistând dacă capitalul nu ar fi avut nicio întrebuințare. 

Situaţia sondelor în sapă de la începutul activităţii a fost de 10 sonde în 
1921, 13 în 1922, 22 în 1923 şi 17 în 1924. În producţie au fost puse din 1921 şi până 
în 1924, 11 sonde şi 15 au rămas în lăcărit. Producţia a fost în 1924 de 17.766 vagoane 
ţiţei brut cu peste 200% faţă de producţia anului 1923. Maximul producţiei a fost atins 
în septembrie 1924 tocmai în momentul în care preţurile mondiale ale derivatelor au 
început să scadă în mod sensibil iar dacă această descreştere nu a avut consecinţe mai 
grave pentru societate aceasta s-a datorat faptului că producţia era în creştere cu toate 
că rezultatul financiar a fost micşorat. 

În scopul de a recupera gazolina din gazele ce se degajau din sonde, 
societatea a luat parte la constituirea societăţii „Gazolina” care a instalat o uzină la 
Cricov şi unde I.R.D.P. îşi rezerva dreptul de a participa cu 25% din capital. Societatea 
a fost formată prin subscriere la capitalul de 5.000.000 lei de către societăţile 
„Colombia”, „Sondajul”, „IRDP” şi persoanele fizice W. Dinerman (din partea Băncii 
Marmorosch Blank), ing. Th. Ficşinescu, ing. E. Goldberger-Garvin, ing. M. Sophian şi 
ing. Pennescu-Kertsch. În consiliul de administraţie, societatea IRDP avea să fie 
reprezentată de doi membri din totalul de 9%. 

Pentru regiunea Pârşcov, societatea a contractat cu Societatea „Montaan 
Metallhande!” din Amsterdam, instalarea unei uzine, tot în scop de a recupera gazolina, 
costul instalaţiilor urmând a fi achitat de societate în intervalul de 5 ani din producţia 
de gazolină obţinută”! Paralel cu funcţionarea acestor fabrici, societatea şi-a completat 
instalaţiile necesare pentru utilizarea gazelor drept combustibil. 





% Ibidem, dosar 1/1923-1924, £. 1-14. 
2! Ibidem, dosar 2/1924, f. 3. 

Faţă de importanţa producţiei la care societatea a ajuns, consiliul a hotărât a 
se face un contract pentru o durată lungă cu una din marile rafinării mai libere, urmând 
ca într-un viitor apropiat să se discute problema achiziţionării uneia dacă aceasta ar fi 
fost în interesul societăţii. 

Pentru transportul produselor petroliere pe căile ferate şi luând în 
consideraţie faptul că din luna octombrie 1924 CFR era în situaţia de a nu mai putea 
pune la dispoziţia producătorilor de ţiţei vagoanele cisterne necesare, în 1925 s-au 
comandat 35 vagoane urmând ca până la sfârşitul anului să mai fie comandate 200. La 
sfârşitul anului, societatea va deţine un număr de 305 vagoane în proprietate în afară de 
cele închiriate. 

Având în vedere decizia 91.921 Ministerului de Industrie şi Comerţ 
publicată în Monitorul Oficial nr. 279 din 19 decembrie 1924 privind contractul pentru 
concesiunile acordate de stat pe o perioadă de 30 ani cu începere de la 4 iulie 1924, 
societatea avea obligaţia de a da statului redevenţa prevăzută de art. 186-187 din Legea 
Minelor care reprezentau 2000 vagoane de ţiţei brut şi un umăr de peste 2.000.000 mc 
gaze, predarea țițeiului făcându-se în loturi egale în interval de 10 ani, iar costul 
gazelor să fie achitat imediat. 

Cu ocazia discutării Legii Minelor din 1924 la care au participat ca 
specialişti ai industriei petrolului C. Osiceanu directorul general al Colombiei şi 
inginerul I. Ghica preşedintele Asociaţiei Inginerilor Minieri din România şi director 
general al societăţii IRDP?. S-a recunoscut de către Stat „cât de binevenit a fost 
crearea societăţii noastre şi a alteia similare ... aceste întreprinderi cu toate greutăţile 
inerente oricărui început, mai ales în perioada de după război, izbutesc să realizeze în 
câţiva ani o producţie însemnată care din aprilie 1924 încoace, reprezintă aproximativ 
40% din producţia țării”*. 

Creşterea producţiei, după 1924 se datora împărţirii perimetrelor petrolifere 
ale statului, societăţilor românești: „I.R.D.P.”, „Creditul Minier”, „Petrolul Românesc”, 
„Petrol Govora” şi celor care au dorit să se conformeze Legii Minelor. Votarea şi 
aplicarea legii erau apreciate ca „începuturile unei politici naţionale de petrol”. Viitorul 
va demonstra că societăţile cu capital străin care au hotărât să se naţionalizeze au ales 
calea cea mai bună”. Totodată, s-a putut demonstra în chip evident că elementele 
româneşti puteau tot atât de bine să obţină rezultate similare ca şi cele străine. În afară 
de tranşarea definitivă a contractului de lucru cu statul care a precizat drepturile 
societăţii de concesiune, IRDP s-a prezentat în continuare ca solicitatoare a altor 
perimetre declarate ca petrolifere conform noii legi. 

În cursul anului 1924, societatea a cumpărat 1125 acţiuni la societatea 
Steaua Română şi 769 acţiuni la societatea Electrica care au fost complet achitate. 

Beneficiile nete în lei după scăderea impozitului industrial au fost în 
creştere permanentă de la 105.407 lei în 1921 la 22.004.031 lei în 1922 la 35.260.759 
lei în 1923 şi în sfârşit, la 98.529.929 lei în 1924. Dividende nu s-au acordat în 1921, 
dar s-au acordat în proporţie de 12% în 1922, 15% în 1923, 30% în 1924 şi 24% în 


* Gh. Calcan, Industria petrolieră din România în perioada interbelică, Editura Tehnică, Bucureşti, 1997, p. 
34. 

5 SJ.AN.- Argeş, fond Societatea IRDP, dosar 2/1924, f. 3v. 

% Gh. Calcan, Op.cit., p. 57. 

1925. Amortizările au crescut de la 3.049.322 lei în 1921 la 49.483.075 lei în 1924 şi la 
57.109.103 lei în 1925*. 

Prin contractul de închiriere încheiat de Direcţia Generală CFR cu 
societatea IRDP se închiria acesteia din urmă o suprafaţă de teren de 2686 mp situată 
între Bucureşti şi Mogoşoaia pentru a servi drept depozit de materiale şi pentru a avea 
acces la depozitul de petrol al societăţii (fost al societăţii Mazul-Margulies)”. 

În cursul anului 1926, pentru a face faţă necesităţilor de transport a 
produselor sale petroliere şi pentru punerea în exploatare a noilor perimetre dobândite 
de la stat, consiliul a decis să emită 130.000 acţiuni conform hotărârii Adunării 
Generale Extraordinare din 18 noiembrie 1923. Acţiunile au fost cedate în schimbul 
unor materiale de sondaj şi vagoane cisternă şi de asemenea s-a hotărât cedarea a încă 
20.000 acţiuni devenite disponibile prin faptul că Statul le-a înapoiat societăţii deoarece 
aceasta a trebuit să retrocedeze celor în drept cele 58 puncte din capitalul societăţii 
„Distribuţia” care fuseseră atribuite societăţii IRDP. 

Capitalul deplin vărsat la 31 decembrie 1925 era de 365.988.250 lei din cele 
600.000.000 lei reprezentat de numărul total al acţiunilor. 

Pentru a-şi putea desface produsele sale petroliere a fost cumpărat depozitul 
de petrol „Mazut” (păcură) din Bucureşti căruia i-au fost completate instalaţiile de 
primire şi desfacere şi s-au făcut contracte cu depozitele din Cernăuţi, Noua Suliţă, 
Bazargic şi Oradea Mare”. 

În baza noii Legi a Minelor societatea a luat în concesiune patru noi 
perimetre şi anume: 10 ha la Gura Ocniţei, 11 ha şi 1000 mp la Pâşcov, 12 ha şi 4250 
mp la Runcu şi 10 ha la Ochiuri. În afară de acestea, societatea a mai primit în 
concesiune de participare cu societăţile „România Petroliferă” şi „Mica” 10 ha la 
Moreni-Nord din care societatea IRDP avea 80%, 10 ha la Ochiuri şi 10 la Runcu din 
care societatea IRDP avea 10%. Ținând seama că pe 2 ha se puteau monta 5 sonde, 
societatea avea în rezervă un număr important de sonde de montat pe perimetrele de la 
Pâscov şi Cricov. 

Societatea poseda în şantierele sale din Moreni ateliere pentru reparația 
sondelor, maşinilor, conductelor şi altor componente pentru a nu se mai pierde timp şi 
bani cu transportarea acestora de la Moreni la atelierul societăţii „Petrol Foraj” (fostă 
Societatea „Construcţiile Industriale şi Civile”) la care deţinea 9620 acţiuni şi care prin 
hotărârea consiliului au fost vândute unui grup petrolier interesat cu 787,50 lei 
bucata. 

În şedinţa Consiliului de administraţie din 12 noiembrie 1925 în 
conformitate cu art. 8 şi 12 din statute au fost cooptați ca membri Octavian Goga, Tony 
Iliescu, Ionescu Quintus, Al. Mavrodi şi Dumitru Nicolaescu, iar conform art. 9 s-au 
retras un număr de 6 membri prin tragere la sorţi şi anume: N.P. Ştefănescu, N. Botez, 
Grigore Dumitrescu, Tresnea-Greceanu, A. Bilciurescu şi Al. Teodoreanu, care puteau 
fi realeşi. De asemenea, a fost ales ca cenzor supleant ing. D. St. Emilian. 


*5 Ibidem, dosar 2/1924, f. 8-9, dosar 3/1925, f. 8-9. 
% Ibidem, dosar 5/1923-1942, f.n. 

” Ibidem, dosar 3/1925, f. 4. 

2 Ibidem, f. 4v. 

Conform Jurnalului Consiliului de Miniştri nr. 4293 din 21 decembrie 1925, 
publicat în Monitorul Oficial din 6 ianuarie 1926 şi Decretul Regal nr. 3.918 al regelui 
Ferdinand se acorda în concesiune perimetrul de exploatare Pla Moreni Sud-Vest situat 
pe hotarul dintre judeţul Dâmboviţa şi judeţul Prahova, moşiile statului Adânca 
Săcuieni şi Ghirdoveni Grupului format din societăţile Petrolul Românesc, Petrol 
Govora, Forajul şi Întreprinderile Petrolifere Ioan Grigorescu. Pe acest perimetru o 
suprafaţă de 3 ha care revenea societăţii Petrolul Românesc era deţinută de IRDP care a 
fost somată ca până la 10 august 1926 să elibereze terenul (acordat de Ministerul 
Domeniilor) şi construcţiile existente şi anume: un cămin pentru maiştri sondori, un 
cămin pentru 200 lucrători, toate cu calorifer şi lumină electrică, o altă locuinţă 
individuală, o baie şi un atelier mecanic şi fierărie. Toate construcţiile valorau 
5.104.275 lei”. Până la urmă, s-a ajuns la o înţelegere în sensul că Petrolul Românesc 
şi Petrol Govora urmau să plătească despăgubiri pentru construcţiile aflate pe 
perimetru. 

În 1927, societatea a instalat într-un an cele mai multe sonde şi anume 15 cu 
care a obţinut o producţie de 18.489 vagoane în 1926 şi 18.603 vagoane în 1927. 
producţia nu s-a ridicat la o cantitate prea mare din cauza influenţei sondelor vecine din 
regiunea Moreni, care dădea dovada celor mai mari cantităţi ce puteau fi extrase chiar 
şi de sondele străine mai îndepărtate de perimetrele societăţii. 

Începând cu 1926, preţurile produselor petroliere au avut mari scăderi pe 
piaţa mondială astfel că guvernul a redus la 15 iulie 1927 taxele vamale şi tarifele de 
transport ducând o îmbunătăţire de 3200 lei de vagon. Cu toate acestea, diferenţa între 
preţul realizat de vagon a fost de 7600 lei astfel că vânzând doar 17.940 vagoane în 
1927 faţă de 16.611 în 1926 s-au încasat doar suma de 138.000.000 lei. 

Faţă de această scădere a veniturilor s-a trecut la reducerea la maxim a 
cheltuielilor generale şi de exploatare ajungându-se a fi micşorate de la 173.000.000 lei 
la 155.000.000 lei cu toate că producția obţinută a fost aproape aceiaşi şi a trebuit să fie 
extrasă dintr-un număr mai mare de sonde şi anume 35, iar metri foraţi au crescut la 
14.909 metri faţă de 12.945 metri. Cu sprijinul organelor statului s-a ajuns la 
simplificarea şi reducerea programelor de tubare a sondelor, metodă prin care se 
considera că se vor ieftini costurile cu forajul sondelor. Ca urmare a acestor 
circumstanţe, societatea nu a acordat nici un dividend pe exerciţiul financiar din 1927, 
fiind raportat pentru anul următor. 

În 22 iunie 1928, conform art. 9 din statute, mandatele consilierilor C. 
Barbacioru, Ad. Berkowitz, Al. Georgiade, Tony Iliescu, Al. Mavrodi şi C. Osiceanu 
au expirat, procedându-se la alegerea altor 6 membri precum şi a 5 cenzori şi 5 cenzori 
supleanţi“. Au fost cooptați în consiliu marchizul Mailly Nesle, M. Irescu, Al. 
Donescu, director general rămânând tot inginerul Al. Ghica. 

În noiembrie 1929, societatea fiind într-o acută lipsă de bani lichizi a vândut 
societăţii Astra Română 200 din cele 300 de vagoane cisternă ce poseda pentru suma 
de 32.000.000 lei”. 





Ibidem, dosar 3/1926, f. 1-4. 
*0 Ibidem, dosar 1/1927, f. 1-9. 
3! Ibidem, dosar 1/1926-1931, f. 14. 


WWW.CIMec.ro 


ISTORICUL SOCIETĂŢII PETROLIERE I.R.D.P. (1920-1948)... 235 





În contract se prevăzuse dreptul de răscumpărare contra unei sume de 
34.000.000 lei şi societatea neavând această sumă fiind în pericol de a pierde cisternele, 
care erau necesare, s-a găsit în străinătate o combinaţie financiară cu firma elveţiană de 
transport „Holdingges” din Zurich. 

Contra unei chirii uzuale de 135 lei/zi timp de 5 ani, se puteau folosi 100 
din vagoanele cisternă, ele rămânând după acest termen proprietatea societăţii IRDP. 
Pentru executarea ofertei s-a obţinut şi o scrisoare de garanţie de la cunoscuta societate 
de transport „Auxiliara”. 

Conform situaţiei întocmite de societate în februarie 1930, producţiile de 
țiței în vagoane obţinute de pe şantierele societăţii în anii 1929-1930 au fost 
următoarele”: 


























Schela 1929/Vagoane 1930/Vagoane 
1. Moreni-Cricov 993 8452 
2. Moreni-Pâscov 3366 10343 
3. Pleaşa 188 - 
4. Ochiuri 6355 3591 
5. Merişor 4134 3577 
6. Pietriş 2999 2694 
7. Runcu 940 714 
Total vagoane 18.975 29.371 

















Pe aceste şantiere, societatea a executat cu mari sacrificii clădiri, instalaţii, 
băi, cantine şi locuinţe pentru lucrători, ingineri, maiştri sondori, familiile lor, împreună 
cu staţia de dezbenzinare. 

Societatea a contat pe aceste construcţii pe tot timpul cât şantierele trebuiau 
să fie în exploatare căci numai aşa se putea explica enormele sume investite în aceste 
construcţii. Totalul personalului societăţii la 1 ianuarie 1931 a fost de 528 salariaţi 
(personal tehnic şi administrativ superior şi inferior, lucrători calificaţi şi necalificaţi). 

În anul 1930, preşedinte al Consiliului de administraţie era Nicacki Botez”, 
administrator delegat Al. G. Donescu, administrator avocat C. Chiriac, Al. Donescu, dr. 
D. Goldstern, marchizul de Mailly Nesle, Al. Mavrodi şi ]. Vasilescu-Valjan. Director 
general era H. Grozescu. 

Industria românească de petrol s-a resimţit cu toate succesele obţinute prin 
descoperirea de noi straturi bogate în ţiţei de influenţa supraproducţiei mondiale şi în 
special de marea concurenţă pe care petrolul rusesc o făcea pe toate pieţele româneşti. 

Nu numai conjunctura mondială a adus influenţe negative ci şi cauze de 
ordin intern care au agravat situaţia în domeniul petrolier. În primul rând, instabilitatea 
legislativă în special în domeniul economic care a avut consecinţe grave pentru 
raporturile comerciale interne şi externe şi pentru dezvoltarea şi consolidarea creditului 





* Ibidem, dosar 8/1931, f. 16. 
*3 Nicachi Botez (n. 1864 — d. 1941), avocat, înmormântat în cimitirul Belu Bucureşti. 

românesc. Economia a înregistrat un simţitor regres accentuat de politica 
intervenţionistă a statului în toate raporturile dintre particulari precum şi tendinţa 
continuă de socializare a vieţii economice care au dus la efecte dezastruoase. 

Lovitura cea mai puternică însă a primit-o economia românească prin 
fiscalitatea excesivă a statului care s-a revărsat în special în industria petrolieră „într-o 
măsură deprimantă şi distrugătoare”. 

Societatea cu toată situaţia grea a plătit în 1930 sub formă de diferite taxe şi 
impozite suma de 54.201.876 lei. Pentru exemplificare, prezentăm preţurile cu care se 
vindeau produsele pe piaţa internă şi cât mai rămânea după plata tuturor impozitelor şi 
taxelor. 


























Preţ de Taxe Rămas 
A a FeR N Total 
vânzare în Chirie |Cifra de netto 
Produsul 3 : .| taxe NI 
cazan Fisc |Drumuri| Comun | cazane | afaceri lei fabrică 
Ploieşti lei 
Benzină 7,10 4,50| 1,50 0,12 0,10 0,264 | 6,484 1,216 
uşoară 
Benzină 3,14 1,50| 0,50 0,12 0,10 0,264 | 2,484 | 0,656 
grea 
Petrol 2,10 1 - 0,07 0,10 0,082 | 1,252 | 0,848 
rafinat 
Motorină 2,05 1 0,30 0,06 0,10 0,077 | 1,537 | 0,513 
denaturată 
Păcură 0,08 - - - - - - 0,080 





























Trebuie să precizăm că producătorul trebuia să acopere din preţul notat în 
tablou „netto fabrică” cheltuielile de foraj, de exploatare, de administraţie, de rafinare, 
taxele de pompare, asigurare, dobânda capitalului, amortismentul instalaţiilor şi un mic 
beneficiu pentru producţie şi rafinare“. 

Societatea IRDP a avut de făcut mari sforţări pe de o parte a continua 
lucrările în condiţiile prezentate şi pe de altă parte de a restitui vechilor săi creditori 
sume în numerar destul de importante. 

Preţurile țițeiului ca şi a derivatelor au fost în continuă scădere astfel că 
petrolul brut care era în ianuarie, după calităţi în 14-17.000 lei a ajuns în decembrie 
între 4-7.000 lei. 

Acordul de conservare care a fost încheiat în luna august 1930 nu a durat 
decât până în luna noiembrie, perioadă în care preţurile derivatelor în America în urma 
denunţării cartelului american de export (Petroleum Export Asociation) s-au prăbuşit în 
mod vertiginos. Şi în România, în decembrie 1930 a fost denunţată înţelegerea care 
exista pentru desfacerea produselor pe piaţa internă, acestea ajungând a se vinde — în 
urma unei concurenţe din cele mai aprige ce s-a văzut vreodată pe piaţa românească — 
la un nivel mult mai scăzut, chiar sub acela al preţurilor de export. 


3 SJ.A.N. - Argeş, fond Societatea IRDP, dosar 1/1930, f. Sv. 

La sfârşitul anului 1930 producţie obţinută de pe şantierele societăţii de la 
Moreni-Cricov, Moreni-Pâşcov, Pleaşa, Ochiuri, Pietriş, Merişor, Runcu şi Gura 
Ocniţei, cu cele 20 sonde în producţie şi o producţie zilnică, de 107 vagoane de 
293.714 tone faţă de 189.746 tone în 1929. Sporirea simţitoare a producţiei s-a datorat 
forării la adâncime mai mare a sondelor de la Moreni şi a exploatării noilor perimetre 
de la Ochiuri (Pietriş şi Merişor). Din producţia totală a societăţii o treime a fost 
rafinată iar restul de 2/3 a fost realizată ca petrol brut. 

Pentru transportul petrolului, societatea deţinea un total de 34.755 metri 
conducte din care pentru ţiţei 30.525 metri şi pentru gaze 4230. Lungimea conductelor 
particulare era în 1930 de 50 km iar în 1934 va scădea la 34,8 km”. 

În cursul anului s-au încheiat aranjamente pentru desfacerea produselor 
societăţii în Austria şi Germania, obținându-se şi rezervoare de depozitare la Hamburg. 

Din dorinţa şi necesitatea de a realiza economii s-a făcut tot posibilul în 
vederea comprimării la minim a cheltuielilor atât de exploatare cât şi de administraţie 
în acest scop procedându-se la concentrarea serviciilor la schele şi raţionalizarea 
lucrului în toate direcţiile. Ca urmare, pierderile au fost numai de 27.854.629 lei faţă de 
42.631.331 în 1929. Încasările societăţii din vânzările țițeiului şi a derivatelor sale a 
fost de 221.000.000 lei. Din această sumă au fost plătite datoriile vechi la bănci şi 
furnizori, plus dobânzile pe un an întreg care s-au ridicat la 209.224.000 lei la care s-au 
mai adăugat cheltuieli de foraj şi exploatare. 

Prin contractul de vânzare-cumpărare încheiat în 11 august 1931, societatea 
IRDP vinde societăţii Unirea“ (societate anonimă „română” de petrol) înființată în 
1922 de Thomas S. Masterson prin mijlocirea unui grup de capitalişti englezi imobilul 
proprietatea sa din Bucureşti, cartierul Griviţa cu ieşire directă în calea Griviței nr. 469, 
fost bulevardul Dorobanţi nr. 65 cu suma de 9.000.000 lei, din care 5.000.000 lei teren 
şi clădiri şi 4.000.000 lei pentru instalaţii, mobilier, materiale, rezervoare, pompe de 
distribuţie, ustensile etc. Imobilul era deţinut de IRDP în baza actelor de cumpărare 
autentificate de Tribunalul Ilfov, Secţia Notariat în 1924, 1925, 1926, 1931, terenul 
fiind stăpânit în indiviziune cu Valeria Filip G. Dinu”. 

Deoarece societatea a efectuat importante lucrări de explorare şi exploatare 
însemnate şi costisitoare în regiunile Moreni, Gura Ocniţei şi Ochiuri, pe suprafeţe de 
terenuri restrânse şi care urmau să se epuizeze în perioada 1932-1933 şi au pus în 
valoare suprafeţe însemnate în terenuri până atunci necunoscute, contribuind la 
dezvoltarea industriei de petrol, societatea, alături de alte societăţi ca: Prahova, 
Româno-Americană, Creditul Minier, Petrolul Românesc, Colombia, Concordia a dorit 
să participe la licitaţia publică din 12.03.1931 pentru obţinerea unui perimetru de la stat 
şi anume perimetrul XXXV -— „Izvoarele Lacului Negru” de la Moreni-Pâscov. Din 
păcate, cu toate argumentele scrise şi rapoartele de activitate depuse, inclusiv aprobarea 
Comisiei însărcinată cu verificarea actelor, conform Jurnalului Consiliului de Miniştri 
nr. 53 şi 135 din 1931, în urma avizului directorului general I. Ghica, societatea a 
renunțat să se mai prezinte la licitaţia publică. 


5 Gh. Ivănuş, L. Ştefănescu, Şt. Mocuţa, Șt. Stirimin, M.P. Coloja, Istoria petrolului în România, Editura 
AGIR, Bucureşti, 2004, p. 330-331. 

5 Gh. Răvaş, Op.cit., p. 163. 

3 SJ.A.N. - Argeş, fond Societatea IRDP, dosar 5/1923-1942, f. 13-14. 

În cursul anului 1934 au fost efectuate noi achiziţii şi anume: o concesiune 
nouă la Bucşani, un perimetru de exploatare la „Valea Costei” de 40 ha, un perimetru 
de explorare la „Ulmi” de 1000 ha împreună cu societatea Petrol Govora şi 14 ha la 
Răzvad”*. Terenul de la Bucşani situat în inima exploatărilor şi înconjurat de sonde cu 
producţie mare s-a dovedit a fi steril, toate cercetările fiind negative. 

Deşi producţia societăţii a fost cu aproape 60.000 tone inferioară celei din 
1934 graţie preţurilor mai urcate în anul 1935 s-a obţinut un beneficiu brut de 
80.000.000 lei faţă de 69.000.000 lei în 1934. În proporţie cu creşterea preţurilor la 
vânzările de ţiţei a crescut atât redevenţa cât şi impozitul minier care ambele treceau de 
8.000.000 lei. 

În cursul anului 1936 s-au forat un număr de 5 sonde la Valea Costei şi 
Merişor şi se aflau în producţie un număr de 21 sonde. Beneficiul brut a fost de 
94.000.000 lei deşi producţia anului 1936 a fost mai mică cu 59 vagoane de ţiţei decât 
cea din 1935. 

În anul 1937, societatea a obţinut de la stat un perimetru de explorare la 
Văcăreşti-Băjeşti în suprafaţă de 1000 ha şi un perimetru de exploatare la Piscuri prin 
„bună-învoială în participaţie” cu grupul Petrolul Românesc în suprafaţă de 21 ha şi 
0,544 mp”. Pentru buna activitate a şantierelor unde s-au forat cu 6.035 metri mai 
mult decât în 1936, s-au achiziţionat un echipament de foraj Rotary, trei 
motocompresoare, o masă Rotary, două cazane cu aburi, două echipamente pompaj, 
pompe canadiene, pome de noroi, burlane tubing şi diverse scule şi piese de foraj în 
valoare de 16.670.000 lei. Au încetat mandatele marchizului de Mailly Nesle şi al lui 
G. Stoienescu. 

În cursul anului 1938 s-au forat 11.124 metri, iar producţia obţinută de cele 
34 sonde a fost de 164.930 tone faţă de 139.960 tone în 1937. S-a achiziţionat imobilul 
din strada Biserica Amzei nr. 25 în suprafaţă de 800 mp cu preţul de 4.500.000 lei. 
Beneficiul net rezultat a fost de 15.323.542 lei”. A fost cooptat în Consiliul de 
administraţie colonelul Octav Ullea încetându-le mandatele lui Gh. Chiriac şi L.L. 
Catargi. 

Conform jurnalului Consiliului de Miniştri nr. 1147 publicat în Monitorul 
Oficial nr. 113 din 17 mai 1940, s-a constituit o Asociaţie fără scop lucrativ a 
Întreprinderilor Petrolifere pentru Construirea de Depozite Necesare Apărării Naţionale 
sau pe scurt A.I.P.D.A.N.”. Sediul Asociaţiei era în Bucureşti, la sediul societăţii 
„Creditul Minier”, Bulevardul I.C. Brătianu, nr. 16. Durata Asociaţiei era 
nedeterminată, în funcţie de scopul propus, construirea şi instalarea depozitelor şi 
accesoriilor, precum şi vărsarea sumelor subscrise de fiecare întreprindere. 

Contribuţia fiecărei societăţi a fost lăsată la latitudinea autorităţilor astfel că 
cotele societăților mici nu reprezenta decât 22,1% din total. Capacitatea totală a 
rezervoarelor societăţii IRDP erau de 16.370 mc care puteau primi cotă parte 586 tone, 


3 Ibidem, dosar 3/1930-1937, f. 3v. 

* Ibidem. 

“ Ibidem, dosar 6/1938, f. 1-4. 

11 SI.AN. - Argeş, fond Societatea Concordia, dosar 76/1940, f. 13. 

iar apoi prin recalculare, 782 tone”. În total, trebuiau furnizate 100.000 tone ce 
trebuiau depozitate în rezervoare cu o capacitate de 2.615.255 m. 

În ianuarie 1940, Germania intervine în România în speranţa de a prelua cu 
ajutorul băncilor româneşti controlul asupra unor societăţi petroliere şi de a dispune de 
petrol în cantităţi cât mai mari. Acordă un avans de 120.000.000 lei prin Banca de 
Credit Român şi o bancă independentă, Banca Românească, în favoarea societăţii 
petroliere Petrol Block care deţinea o rafinărie cu o capacitate foarte mare. Capacitatea 
de prefinanţare era însă redusă iar operaţiunea „oneroasă şi incompletă”. Ca urmare, au 
fost vizate în acelaşi timp alte două societăţi care însă rezistau asaltului şi anume IRDP 
şi Petrolul Românesc. Din dorinţa de a prelua controlul asupra societăţii petroliere 
IRDP, societatea germană Siidostchemie a cumpărat cu preţul de 666 lei acţiunea un 
număr de 308.000 acţiuni, dar care nu acoperea decât 26% din capitalul societăţii”. 

Nici societatea IG Farben Industrie nu a reuşit mai bine în dorinţa de a 
prelua controlul asupra societăţii Petrolul Românesc, iar tentativa de a cumpăra acţiuni 
Creditul Minier s-a terminat cu un eşec grav. Acţionarii români care doreau menţinerea 
caracterului naţional al celor două societăţi foarte importante, pur româneşti, Creditul 
Minier şi Petrolul Românesc hotărăsc să se opună eforturilor germane cu ajutorul BNR 
care era mare acţionar la Creditul Minier. 

Germania considera că numai având controlul asupra celor 3 societăţi, 
IRDP, Petrolul Românesc şi Creditul Minier a căror producţie anuală se ridica la 
700.000 tone putea asigura Reich-ului „o bază de revitalizare minimă”. Societăţile 
Foraky, Naphta şi Petrolifera Română totalizau împreună doar o producţie de 100.000 
tone maxim în timp ce capacitatea de rafinare a societăţii Petrol Block depăşea 400.000 
tone. 

Şi guvernul francez va lua măsuri pentru a preîntâmpina acţiunile 
Germaniei prin societatea SIPER care controla capitalul social al societăţii IRDP“ şi 
Banca Comercială Română care împreună cu Leon Wanger se vor ocupa cu preluarea 
de pe piaţa românească a cât mai multe acţiuni IRDP posibile pentru ca partea franceză 
să deţină majoritatea. 

În urma tuturor acestor presiuni privind cumpărarea de acţiuni sau controlul 
asupra acestora, cursul acţiunilor a luat o direcţie vertiginoasă de creştere. Astfel, dacă 
înainte de septembrie 1939 o acţiune IRDP valora 70 lei, în noiembrie-decembrie 1939 
va ajunge la 600-700 lei în timp ce o acţiune Petrolul Românesc va creşte de la 300 lei 
la 1550 lei, iar o acţiune Creditul Minier de la 170 lei la 1.000 lei tot în aceiaşi 
perioadă. 

În 23 februarie 1940, BCR avea cumpărate 40.000 acţiuni IRDP, a mai 
achiziţionat încă 40.000 acţiuni astfel că adăugate la cele 300.000 acţiuni deţinute de 
SIPER* şi de 200.000 acţiuni deţinute de acţionari români potrivnici Germaniei, 
dădeau un total de 580.000 acţiuni, reprezentând aproape capitalul majoritar şi 
asigurând, de asemenea, „o poziţie de forţă” influenţei franceze. 





* Ibidem, €. LL. 

“* Philippe Marguerat, Le 3 Reich et le petrole roumain 1938-1940, Institute Universitaire de Hautes Etudes 
Internationales, Geneva, 1977, p. 183-184. 

+1 Societe Industrielle des P&troles Roumains, Societate holding deţinea acţiuni ale societăţilor petroliere 
române, în special ale I.R.D.P. şi Petrol Block. 

%SJ.AN. - Argeş, fond Societatea IRDP, dosar 3/1930-1937, f. 1-4. 

La începutul anului 1939, societatea a achiziţionat două imobile situate în 
Bucureşti pe strada Benito Mussolini nr. 48 şi 50 cu construcţiile aflate pe ele cu preţul 
de 3.300.000 lei. Pentru înzestrarea armatei, în primele luni ale anului 1940, societatea 
a subscris suma de 20.000.000 lei pentru bonuri necesare armatei. Prin licitaţie publică 
s-a cumpărat de la stat în comuna Boldeşti, judeţul Prahova un perimetru cu suma de 
10.350.000 lei la care s-au mai adăugat 11.622.166 lei reprezentând valoarea 
materialelor necesare deschiderii noului şantier şi înnoirea mijloacelor existente la 
şantiere. Aprovizionarea a întâmpinat greutăţi, cumpărându-se totuşi pompe canadiene, 
aparate de sudat rulmenţi, prăjini, burlane ţevi, scule, piese de schimb, lanţuri Rotary. 

S-au forat în 1939, 7056,60 metri la Valea Costei, Pietriş, Merişor şi 
Răzvad, producţia obţinută de cele 37 sonde de la toate şantierele (Moreni-Cricov, 
Moreni-Pâscov, Moreni-Piscuri, Ochiuri, Runcu, Pietriş, Merişor, Valea Costei) 
ridicându-se la 140.604 tone. Beneficiul net al societăţii a fost de 47.663.442 lei“. 

Declanşarea celui de-al doilea război mondial a determinat societăţile 
petroliere să ia măsuri încă din luna septembrie pentru organizarea în comun în zonele 
unde existau şantiere petroliere a unor servicii de apărare pasivă şi a unor echipe de 
cercetaşi şi gaze, dezinfectare teren, salvare gazaţi, precum şi organizarea de posturi de 
veghe. Organizarea şi dotarea unor astfel de posturi şi servicii costa sindicatul Moreni 
în 30 septembrie 1939 suma de 1.000.000 lei. Astfel, s-au luat astfel de măsuri în 
centrele industriale A.P. Dâmboviţa, Prahova şi Buzău de către societăţile Colombia, 
Concordia, Unirea, IRDP, Creditul Minier, mai puţin Astra Română care a făcut 
rezerve în a se organiza în comun. 

Din luna octombrie s-au amenajat tranşee, s-au camuflat luminile (vopsirea 
geamurilor, draperii, becuri verzi), s-au constituit posturi de pompieri, sisteme de 
alarmare, hidranţi, lăzi cu nisip, stingătoare, instalaţii mobile de stingere a incendiilor”. 
La toate schelele societăţii s-au executat exerciţii de apărare pasivă, declanşarea şi 
încetarea alarmei făcându-se prin oficiile telefonice şi sirene. De asemenea, o parte din 
angajaţi au fost trimişi la cursuri de apărare pasivă şi s-au întocmit planuri de apărare 
pasivă care erau verificate şi înnoite permanent. Societatea de Cruce Roşie din strada 
Biserica Amzei nr. 29, Bucureşti a tipărit o broşură de propagandă intitulată „Sfaturi 
practice pentru apărarea populaţiei civile contra atacurilor aero-chimice” care era un 
foarte bun material didactic pentru instrucţie şi propagandă. 

Bilanţul încheiat la 31 decembrie 1940 se solda pentru societate cu o 
pierdere de 480.000.000 lei. Acest rezultat se datora activităţii societăţii din anii de 
început mai ales din perioada 1935-1939. Consiliile de administraţie şi comitetele de 
cenzori care au funcţionat până în 1940 au omis permanent să arate situaţia reală a 
societăţii, bilanţurile  necorespunzând realităţilor nici în ceea ce priveşte valorile 
activului, nici în ceea ce priveşte datoriile pe care societatea le avea contractate faţă de 
terţi. Prin lipsa totală de prevedere nu s-au făcut amortizările necesare iar din cele 
făcute unele au fost omise de la an la an ajungând să se cifreze la sume considerabile 
care au consumat ani de zile mare parte din capitalul social. La toate acestea s-a 
adăugat scăderea continuă a producţiei de ţiţei pentru că administratorii nu s-au îngrijit 
la timp cu regenerarea terenurilor epuizate prin contractarea de noi concesiuni, forarea 





1% Ibidem, dosar 10/1940, f. 1-4. 
+ Ibidem, dosar 24/1937-1939, f.n. 

de noi sonde pentru înlocuirea celor oprite şi devenite nerentabile. La fel, nu s-au 
procurat instalaţiile necesare de foraj, maşini, tuburi, prăjini neexistând întocmite 
planuri pentru aprovizionare. 

Între anii 1921-1930, amortizările au fost efectuate în mod corect scăzându- 
se cotele cuvenite ele reprezentând suma de 625.000.000 lei față de numai 
495.000.000 lei în anii 1931-1939. Trebuie ţinut seama că cele mai mari posturi de 
amortizări din anii 1921-1930 corespund cu anii în care au fost procurate noile 
instalaţii. Ar fi fost logic ca în anii 1931-1939 când aceste instalaţii erau deja 
întrebuințate şi în parte complet învechite, amortizările să fi fost mult mai mari ca în 
anii precedenţi. Preţurile de cumpărare în anii 1931-1939 erau mult mai ridicate decât 
între 1921-1930 aşa că nu era admisibil ca în acest interval de timp să se facă 
amortizări mai mici decât în primii 10 ani de la constituire. În bilanţuri, instalaţiile de 
sondare, piesele de schimb, sondele apar nu la valoarea lor reală ci la o valoare mult 
mai mică putând fi considerate numai ca fier vechi. Pe lângă aceste greşeli, conducerea 
societăţii a comis şi alte trei greşeli de natură financiară şi anume: împărţirea de 
dividende fictive (dacă bilanţurile nu conţineau amortizări absolut necesare, nu poate fi 
vorba că societatea lucra cu profit); omiterea înregistrării obligaţiunilor contractate de 
societate (în octombrie 1920 societatea a preluat o obligaţiune prin cumpărarea a 1.100 
acţiuni „Steaua Română”, care se ridica în 1940 la suma de 14.000.000 lei şi care nu 
fusese trecută în registre); preluarea unei sume de 72.000.000 lei din casa societăţii şi 
întrebuinţarea ei pentru scopuri străine de scopul social (suma a fost ridicată din casă 
de fostul administrator delegat Al. Donescu care a cumpărat 140.456 acţiuni ale 
societăţii IRDP pe numele membrilor săi de familie). 

Prin acţiunea lui Al. Donescu, acesta a lăsat societatea la începutul lui 
noiembrie 1940 fără bani în casă, cu salariile lucrătorilor şi funcţionarilor neplătite şi 
cu datorii scadente de peste 15.000.000 lei. La preluarea societăţii de către noii 
administratori germani aceştia au găsit un deficit de 50.000.000 lei care a putut fi 
acoperit numai printr-un împrumut de la societatea Petrol Block“. Noua administraţie a 
trecut imediat la procurarea materialelor cele mai necesare societăţii şi datorită 
relaţiilor pe care le aveau în Germania s-a obţinut livrarea urgentă de material de foraj 
şi cumpărarea unui nou compresor necesar staţiei de compresoare de la Valea Costei. 

Aici, pentru extracţie s-a prevăzut introducerea de pome canadiene care 
asigurau un randament mai mare şi mai economic al exploatării, făcându-se investiţii 
importante pentru procurarea acestora. 

La finele anului 1940 existau 41 de sonde în producţie, producţia obţinută 
fiind de 117.925 tone, din care redevenţele şi participările au reprezentat 41.751 tone. 
Tot din participări, societatea a obţinut 25.787 tone astfel că producţia netă de ţiţei 
octanic, parafinos şi neparafinos s-a ridicat la 101.957 tone. Din cele 41 sonde, 37 
sonde avea o producţie zilnică de cel puţin 10 tone iar 20 sub 5 tone ceea ce indica 
epuizarea treptată a terenurilor. Ca urmare, noua administraţie era interesată de 
dobândirea de noi concesiuni pentru menţinerea şi mărirea producţiei care în 1940 nu a 
avut loc. În urma intervențiilor făcute s-a obţinut concesiuni particulare la Gura Ocniţei 
şi Călugăreni precum şi trei perimetre ale statului în Teiş. 


+5 Ibidem, dosar 18/1940-1941, fin. 

La sfârşitul anului 1940, societăţii îi lipsea baza unei activităţi rentabile în 
special în comparaţie cu celelalte societăţi mari de petrol. Activitatea sa de foraj a fost 
insuficientă deoarece instalaţiile societăţii erau în cea mai mare parte învechite din 
punct de vedere tehnic, ele datând de 15 ani. 

La 31 octombrie 1940 totalul personalului societăţii se ridica la 673 salariaţi 
din care 664 români, 4 maghiari şi 5 evrei”. Conform organigramei, societatea era 
formată din o Direcţie Generală căreia îi erau subordonate Serviciile tehnic, schele, 
administrativ, contencios, titluri şi exterior. Cel mai mult, societatea suferea de 
mobilizarea lucrătorilor ei, inclusiv cei calificaţi. Astfel, în mai 1941, societatea deţinea 
doar 6 ingineri, iar în iulie, solicita demobilizarea unor maiştri sondori necesari în 
activitatea şantierelor pentru a respecta contractul de colaborare cu societatea 
Kontinetale prevăzut la rândul lui de înțelegerile între guvernele german şi român. 

Director tehnic al societăţii în iunie 1941 era dr. J. Rassmuss cetăţean 
german care avea aprobare să facă curse în toate regiunile petrolifere din ţară 
aprobându-i-se o cantitatea de 1.500 litri benzină pentru km ce trebuia să-i parcurgă 
zilnic. 

În şedinţa Consiliului de administraţie al societăţii sub preşedinţia lui avocat 
N. Constantinescu Bordeni din 22.12.1941, preşedintele propune ca pentru realizarea 
de economii societatea să-şi mute birourile administraţiei centrale în cursul lunii 
ianuarie 1942 împreună cu societatea Petrol Block în imobilul din Bucureşti din strada 
Nicolae Golescu nr. 7 în care scop urma să încheie un contract de închiriere cu Petrol 
Block, proprietara imobilului, cu o chirie de 600.000 lei. Imobilul său din strada 
Biserica Amzei nr. 23, fostă Lascăr Catargiu nr. 17, urma să fie închiriat societăţii 
Kontinetale Oel cu o chirie de 1.000.000 lei, realizându-se astfel o economie de 
400.000 lei. Urmau să fie reziliate contractele încheiate de Petrol Block cu societăţile 
Transpetrol şi Wifo. Administratorii delegaţi, M. Fodor, Dr. O. Gramsch şi dr. H. 
Kuhn, precum şi membrii G. M. Dobrovici, N. Chrissoveloni şi H. Osterwind au fost 
de acord cu decizia luată în unanimitate”. 

Pentru desfăşurarea activităţii având în vedere lipsa de materiale şi 
necesitatea procurării lor chiar şi la preţuri ridicate, s-a contractat un împrumut de la 
societatea Petrol Block de 50.000.000 lei oferit de Banca Românească şi din care 
societatea IRDP a restituit suma de 15.705.030 lei. Soldul rămas de 34.294.970 lei a 
fost transferat drept garanţie societăţii germane Sudostchemie din Berlin care începuse 
tratative şi cu alte bănci din Bucureşti în vederea acordării unui nou credit de 
20.000.000 pentru IRDP. 

Deoarece trebuia asigurată existenţa societăţii şi a salariaţilor, rezervându-se 
toate mijloacele financiare pentru executarea forajelor, administratorul delegat dr. H. 
Kuhn a propus să se plătească angajaţilor drept gratificaţie de Crăciun numai o 
jumătate de salariu, cu toate că din punct de vedere social s-ar fi dorit să se plătească un 
salariu întreg. 

Producţia de ţiţei a anului 1942 a fost de 120.626 tone faţă de 89.779 tone în 
1941, reprezentând o majorare de 34,35%. S-au executat lucrări de foraj la Răzvad, 





“ Ibidem, dosar 9/1940, f.n. 
5 Ibidem, dosar 18/1940-1941, fin. 

Ochiuri şi Merişor, totalul metrilor foraţi fiind de 13.102, faţă de 10.232 metri în 1941, 
deci o majorare de 28%. 

s-au încheiat colaborări generale şi convenţii cu societatea Colombia pentru 
şase sonde în localitatea Şovăitul şi o sondă la Răzvad cu societatea Sarpetrol. La 
Pictriş, societatea Sarpetrol se retrăsese din convenţia de participare primind pentru 
sondele sale o redevenţă brută de 12%. 

La cererea societăţii S.I.P.E.R. din Paris din 21 ianuarie 1943 şi ca urmare a 
vizitei făcute la Bucureşti a preşedintelui ei Devies şi a cenzorului Forestier, proprietara 
unui număr de acţiuni ce depăşea cota prevăzută de art. 216 din Codul Comercial, 
IRDP dorea convocarea unei adunări generale extraordinare cu privire la modificarea 
bilanţului pe 1940, aprobat de adunarea generală a acţionarilor din 9 iulie 1941, prin 
eşalonarea pe mai mulţi ani a amortizărilor şi dizolvarea unor rezerve ce figurau în 
bilanţul aprobat. Şedinţa era convocată pentru 24 februarie la sediul societăţii din strada 
Nicolae Golescu nr. 7 iar participanţii trebuiau să depună acţiunile lor cu cel puţin 
cinci zile înainte la sediul social precum şi la Băncile de Credit Român, Banque 
d” Anvers, Credit Foncier Colonial et de Banque din Paris, Deutsche Bank din Berlin, 
Banca Comercială Română şi Italiană din Bucureşti. SIPER mai deţinea la dispoziţie la 
Banca de Credit Român din Bucureşti un număr de 300.000 acţiuni IRDP conform 
dispoziţiilor art. 20 din statute. 

Consiliul de administraţie a fost întru totul de acord cu convocarea Adunării 
generale extraordinară cerută de societatea franceză. 

În cadrul societăţii a fost înfiinţat şi a funcţionat organizaţia pentru ridicarea 
culturii salariaţilor Oficiul „Muncă şi Lumină”. Au fost înfiinţate cluburi, biblioteci 
(care erau aprovizionate periodic cu cărţi), se organizau caravane cinematografice, 
piese de teatru susţinute de trupe de la teatrele din Bucureşti, şezători, serbări”! etc. 

S-au importat la solicitarea oficiilor 30 aparate cinematografice sonore 
pentru săli cu capacitatea de 150 persoane marca Recisvox de 16 mm la preţul de 
300.000 aparatul şi 10 aparate „Acifor” sonore cu ecran mare la preţul de 360.000 lei. 
Toate societăţile doritoare se puteau adresa Oficiului Cinematografic Român pentru a 
procura filme, câte 5 pe lună iar întreprinderile se scuteau de a lua măsuri contra 
incendiilor filmele fiind neinflamabile. Spectacolele se puteau da şi în sălile de mese. 
Nicio persoană străină de Ministerul Muncii s-au secţiile „Muncă şi Lumină” nu aveau 
voie să distribuie cărţi în întreprinderi. Aceste cărţi se distribuiau pentru muncitori după 
diferite criterii, iar pentru biblioteci ele se cumpărau din propria iniţiativă din fondurile 
disponibile. Prin acest lucru se dorea a se pune stavilă tuturor acelor cărţi care 
neputând fi vândute în librării, erau vândute „prin presiuni nepermise întreprinderilor”. 
Prin ateliere trebuiau să se pună scurte afişe care să amintească permanent lucrătorilor 
de existenţa bibliotecilor. Şefii de secţie şi bibliotecarii trebuiau să citească în cadrul 
unor şedinţe literare diferite cărţi „începând prin lecturi din clasici, trecând apoi la cele 
tehnice şi pe rând la cele educative şi cele moralizatoare”. Serbările şi datinile de 
Crăciun trebuiau să constituie pe lângă redarea obiceiurilor şi o operă de ajutor şi 
alinare mai ales pentru acei „pe care greutăţile şi jertfele războiului i-au lovit mai 
greu”. 


5! Ibidem, dosar 45/1943, f. 1. 

Se întocmeau programe de ajutorare a salariaţilor prin distribuirea de 
ajutoare constând în articole de îmbrăcăminte, alimente şi prime în bani. Programele 
serbării de Crăciun trebuiau să fie alcătuite din două părţi şi anume: un program 
religios creştin (Irozi, Moş Crăciun, îngeri) şi un program laic care să cuprindă Ursul, 
Pluguşorul, Capra, Căluşarii etc. 

Aprovizionarea salariaţilor şi a membrilor familiilor lor cu cele necesare se 
făceau prin C.A.I.P. 

În urma diferendelor survenite între societate şi societatea S.A.R.D.E.P. în 
privinţa interpretării contractului de mandat încheiat între cele două s-a decis să se 
denunțe în mod formal acest contract urmând a se purta discuţii supra punctelor 
litigioase din contract şi anume: participarea la consumul intern, speze de magazinaj, 
pierderi de conducte, majorări de preţuri, diferenţe la impozite etc. Consilierul tehnic 
geologul dr. J. Rassmuss anunţa Consiliul de administraţie în 26 februarie 1943 de 
cumpărarea a 2,50 ha teren cu trei amplasamente de sonde la Gorgoteni (Gura-Ocniţei) 
la preţul de 1.600.000 lei plus 10% redevenţe”. 

Începând cu 4 februarie 1943, chiria vagoanelor cisternă a fost majorată la 
300 lei. Ca urmare, societatea Petrol Block care avea închiriate 100 vagoane de la 
IRDP şi care plătea 170 lei/zi pentru folosirea acestora ar fi trebuit să mărească sumele 
plătite zilnic conform Monitorului Oficial. Deoarece societatea nu putea plăti majorarea 
iar retragerea cazanelor ar fi însemnat neutilizarea lor de către IRDP riscând să rămână 
pe liniile de garaj s-a hotărât în unanimitate menţinerea chiriei de 170 zi/vagon. 

În 16 februarie 1943, funcţionarii societăţii s-au adresat societăţii pentru 
mărirea salariilor ţinând cont de scumpirea vieţii şi de dezechilibrul existent față de 
1939 când salariile în general s-au majorat cu 100% iar viaţa s-a scumpit cu 1.000%. 
Încă din iulie 1942, conducerea societăţii apreciind greutăţile vieţii a acordat un spor de 
salariu pentru funcţionari pentru a se acoperi în parte nevoile provocate de continua 
scumpire a vieţii. Deşi sporul de salariu dat de direcţiune n-a putut fi în acord cu 
indicele de scumpete a fost totuşi în general destul de sensibil funcționarii ştiind că 
majorarea a însemnat pentru societate un efort financiar destul de important. Deoarece 
costul vieţii din iulie 1942 a înregistrat urcări de până la 300%, funcţionarii s-au văzut 
siliți să facă din nou apel la sprijin din partea conducerii de a trece mai uşor „prin 
greutăţile fără număr ale vieţii de astăzi”. 

Pe lângă funcţionari au solicitat majorări salariale lucrătorii cu ziua, 
gardienii şi sondorii care cereau un adaos de 10% la salariu păstrându-se astfel 
diferenţierile între lucrători după merit şi vechime. În urma deciziei ministeriale din 
18.02.1943 s-a hotărât stabilirea a 13 clase de salarizare în loc de 17, menţionându-se 
în dreptul fiecărei meserii categoria din care face parte. 

Cererile salariaţilor au fost rezolvate în mod satisfăcător majorând pe de o 
parte salariile în limita posibilului iar pe de altă parte procurând articole de primă 
necesitate şi alimente la preţuri abordabile””. 

În urma bombardamentului de la 1 august 1943, societatea a avut daune în 
urma bombardamentelor care s-au cifrat la 4.000.000 lei la clădiri şi de 6.000.000 lei la 
maşini. A fost bombardat atelierul mecanic de la Ochiuri a cărui reconstrucţie costând 





” Ibidem, f. 2. 
55 Ibidem, dosar 16/1944, f. 1-10. 

4.000.000 lei se propune se propune de conducere unirea acestuia cu cele de la Moreni 
unde materialele puteau fi transportate de la Moreni la Ochiuri cu maşinile societăţii în 
20 minute. 

În anul 1944, pentru buna desfăşurare a activităţii s-a obţinut o serie de 
credite de la Creditul Naţional Industrial (30.000.000 lei), de la BNR (6.000.000 lei), 
de la Banca Românească de Gaj (8.684.000 lei), de la Banca Românească Acreditiv 
(16.000.000 lei) şi de la Kontinentale Oel (17.500.000 lei). S-a reuşit reducerea datoriei 
la Banca Românească de la 35.000.000 lei la 30.000.000 lei prin garanţia Deutsche 
Bank. 

În 23 noiembrie 1944, muncitorii de la schelele societăţii: Ochiuri, Gura- 
Ocniţei, Răzvad, Moreni, Pietriş şi Valea Costei au cerut o serie de revendicări în total 
35 puncte. Muncitorii cereau desființarea Consiliului de administraţie, plata datoriilor, 
condamnarea celor care au comis fraude, ziua de lucru de 8 ore, reprimirea celor 
concediaţi, îngrijire medicală etc. În faţa acestor cereri, direcţia a convenit ca salariile 
să fie majorate astfel: cele până la 60 lei ora cu 130%, între 61-80 lei/ora cu 110%, iar 
de la 101 lei/oră în sus cu 60%. Direcţiunea mai acorda un ajutor de iarnă muncitorilor 
necăsătoriți şi căsătoriţi, cu sau fără copii. 

La sfârşitul anului 1944 situaţia societăţii era deosebit de precară după o 
administraţie germană care în perioada 1941-1944 a fost de tristă notorietate. Aceasta 
cu toate promisiunile făcute nu a putut să oprească scăderea producţiei precum şi 
sporirea activităţii de foraj care la finele anului 1941 urma să atingă cifra de 20.540 
metri. În 1944 s-a forat doar în primele 8 luni ale anului, operaţiunea fiind aproape 
complet suspendată în ultimele 4 luni în lipsă de mijloace financiare. 

Astfel se poate vedea din tabelul alăturat producţia obţinută şi metri foraţi 
de societate între 1941-1944*. 




















Anul Producţia (tone) Metri foraţi 
1941 89.780 10.232 
1942 120.680 13.102 
1943 127.180 13.968 
1944 85.240 4.5173 














Rezultatele obţinute în materie de producţie şi care în parte se datora 
pentru procurarea utilajului necesar unor raţionale şi rentabile exploatări. Pentru forajul 
sondelor s-au folosit într-o largă măsură stocurile existente în aparate de foraj şi prăjini, 
în mare parte obosite, burlanele, inexistente şi care nu s-au putut procura nici din ţară şi 
nici din străinătate şi care au împiedicat finalizarea programelor de foraj. Pompele 
canadiene s-au procurat de la alte societăţi în general de calitate inferioară, uzate 
tehnic, dar cu preţuri superioare care au influenţat costurile de producţie. 

Deoarece o parte din capitalul societăţii s-a aflat în mâinile unor societăţi şi 
persoane particulare supuse statului german, conform legii din 2 septembrie 1944, 
societatea a fost pusă sub controlul C.A.S.B.I. În vederea administrării ei statul a numit 





zi S.J.A.N. - Argeş, fond Societatea Petrol Block, dosar 4/1944, f. 7. 
55 Idem, fond Societatea IRDP, dosar 38/1945, fin. 

la societate administrator de control precum şi membri în Consiliul de administraţie, 
consiliu care a avut în toată perioada şi puterile Adunării generale. Prin decizia 4.958 
din 18.04.1945 a C.A.S.B.. ing. G. C. Constantinescu a fost numit administrator al 
societăţii IRDP. La scurt timp după instalarea sa s-au primit informaţii de la Comitetul 
de fabrică a lucrătorilor de la schela Cepturi-Urlaţi aparţinând societăţii Steaua Română 
că inginerul „a fost epurat şi silit să părăsească schela pentru atitudine prohitleristă şi 
tratamente neomenoase aplicate lucrătorilor din această schelă în timpul trecutei 
guvernări”. În memoriul adresat secretarului general al preşedinţiei Consiliului de 
Miniştri se arăta că inginerul Constantinescu conducea schela Ceptura din 1940 şi s-a 
simţit deosebit de bine la declanşarea războiului datorită soţiei care „era de origine 
nemţoaică, chiar din Germania unde el şi-a făcut studiile şi s-au căsătorit”. Cu toate 
stăruințele Comitetului de fabrică de a fi îndepărtat după 23 august 1944, acesta nu 
numai că a rămas în funcţie dar a fost numit şi administrator al societăţii. Intervenind şi 
un memoriu al inginerilor de la schelă şi luându-se în consideraţie declaraţiile 
maiştrilor sondori, acesta în decembrie 1945, prin adresa 32.348 predă cu proces-verbal 
gestiunea societăţii în mâinile lui F.I. Volinţev, împuternicitul societăţii Obiedinenie 
Ukrneft””. 

Prin legea 573 din 19 iulie 1945, acţiunile aflate în posesia germanilor au 
fost trecute societăţii Obiedinenie Ukrneft în contul despăgubirilor de război. După 
transferarea acestor acţiuni s-a dispus scoaterea societăţii de sub administrarea Statului 
(C.A.S.B.I.) prin decizia publicată în Monitorul Oficial, nr. 5 din 5 ianuarie 1946. 

În perioada septembrie 1944 — septembrie 1945 cât timp a fost sub 
administrare CASBI, societatea „a fost stânjenită în activitatea ei, fapt care s-a răsfrânt 
asupra bunului mers al societăţii”. În primul rând avea să plătească Ministerului 
Economiei Naţionale o datorie de 3174 vagoane ţiţei care reprezentau impozite restante 
faţă de Fisc, iar în al doilea rând societatea a fost supusă unor obligaţii de ordin 
material prin solicitările lucrătorilor ei şi anume: majorarea salariilor de la 1 aprilie 
1945 cu 51%; servirea meselor lucrătorilor în număr de peste 600, cu suma de 300 lei, 
din care societatea suporta 216 lei; întreţinerea în mod gratuit cu hrană, material 
didactic, îmbrăcăminte, taxe şcolare a tuturor ucenicilor, procurarea de alimente, 
îmbrăcăminte şi lemne pentru lucrători din care o parte se dădea la jumătate de cost iar 
o parte cu totul gratuit; revendicările salariaţilor pentru orele suplimentare prestate, 
gratificaţii de sărbători etc. etc. 

În anul 1945 s-a obţinut o producţie de 83.020 tone, media producţiei fiind 
de 151 vagoane cu cele 55 de sonde din care în pompaj 38, în pistonat 7, în lăcărit 8 şi 
în erupție 2. Producţia de gaze a fost de 5.059.000 m. c. care au fost prelucrate şi 
transformate în gazolină*. 

În februarie 1945, preşedinte al societăţii era N. Constantinescu Bordeni, 
administrator delegat ing. Al. Ianulescu, membri în consiliu G.M. Dobrovici, Eduard 
Sălceanu, ing. Ciuchină, Coriolan Popescu, director general Mihail M. Fodor. 

În anul 1945 s-au constituit la şantierele societăţii sindicate ale 
funcţionarilor şi lucrătorilor care şi-au ales comitete de întreprindere. În adunările 





** Ibidem, dosar 39/1945, £. 1-15. 
” Ibidem, dosar 38/1945, fin. 
5% Ibidem. 

generale ale muncitorilor de la schele s-au discutat problema aprovizionării 
muncitorilor cu strictul necesare, acordarea salariilor restante, modul de luptă pe linie 
sindicală“ etc. Problema majorării continue a salariilor lucrătorilor şi funcţionarilor a 
fost rezolvată prin discuţiile purtate cu reprezentanţii sindicatelor şi ai A.I.P.R., toți 
fiind destul de înţelegători şi aşteptând deciziile Comisariatului General al Preţurilor. 
Deoarece societatea nu putea să execute dispoziţiile date de Ministerul Economiei 
Naţionale privind plata redevenţelor datorate statului în perioada 1942-1944 şi care se 
ridicau la 43.563 tone, societatea a solicitat ca aceste datorii să fie eşalonate arătând că 
veniturile ei lunare din valorificarea țițeiului se ridicau la 53.900.000 lei în timp ce 
avea obligaţii lunare (salarii, materiale, impozite) în valoare de 55.000.000 lei. 

Majorările de salarii pentru personal erau cu totul disproporţionate faţă de 
preţurile țițeiului şi produselor petroliere, direcţiunea societăţii solicitând Ministerului 
Economiei Naţionale şi AIPR să majoreze preţurile la un nivel care să permită 
societăţii să-şi continue activitatea cu toate că salariile pretinse întreceau valoarea totală 
a țițeiului produs ceea ce evidenția „starea dezastruoasă în care ne găsim”. 

În anul 1945 s-a obţinut o producţie de 83.020 tone forându-se 4.619 metri 
iar în 1946, o producţie de 79.090 tone forându-se 4.991 metri. Pe lângă producţia 
obţinută în 1946 s-a mai obţinut în acelaşi an o producţie de 18.806 tone ţiţei de diferite 
calităţi şi în diferite şantiere, fie de la sondele săpate în participaţie cu alte întreprinderi 
sau din redevenţe de la sonde săpate de terţi. Societatea a cedat drept redevenţe la 
sondele exploatate terenurile deţinute în concesiune de la stat, cantitatea de 12.580 tone 
iar terţilor care au participat la sonde operate de societate 10.419 tone. S-au aflat în 
producţie la sfârşitul anului 1946 un număr de 62 sonde. S-au prelucrat 5.589.000 mc 
gaze din care s-au obţinut 160 tone de gazolină. 

În 9 februarie 1946, Consiliul de administraţie a hotărât reevaluarea 
capitalului social al societăţii de la 600.000.000 lei la 3.600.000.000 lei“. Numărul 
salariaţilor se ridica la 674 persoane din care 671 români şi 3 ruşi. Din numărul total de 
acţiuni ale societăţii, 30.540 acţiuni erau deţinute de societatea Transpetrol reprezentată 
de ing. Boris Lapatuckin şi N. Tănăsescu Furtună, 201.373 acţiuni deţinute de 
Obiedinenie Ukrneft reprezentată de ing. G. Golubiev şi 66.802 acţiuni de Ambasada 
Franţei prin societatea Transpetrol, restul în număr diferit era deţinut de persoane 
particulare“!. 

Preşedinte al Consiliului de administraţie era ing. P. Wechsler, 
administratori delegaţi F.I. Volânţev şi ing. I. Elbim, membri prof. M. Teodorescu, ing. 
M. Elias, ing. V.L. Tuşinschi şi ing. |. Vaşcenco, cenzori St. Georgescu, R. I. Moscov 
şi At. leromin. În iunie 1947, preşedinte al Consiliului de administraţie în locul lui 
Volânţev Feodosie, administrator delegat şi membru în consiliu sunt aleşi M. Sinchin, 
M. Elias, V.L. Tuşinschi şi |. Vaşcenco. Preşedinte al Consiliului de administraţie era 
ing. Pesi Wechsler, iar vicepreşedinte N. Teodorescu. La 31 decembrie 1946 capitalul 
social al societăţii, împreună cu fondul de rezervă din reevaluare s-a ridicat la suma de 
140.000.000.000 lei. 





*” Ibidem, dosar 7/1945, f. 1-6. 
% Ibidem, dosar 41/1946, fin. 
S! Ibidem. 

Pierderile suferite de societate se ridicau în 1947 la 725.388.091 lei care 
împreună cu pierderile din 1946 se ridicau la suma de 1.017.130.291 lei. Societatea nu 
mai obținea producţie decât de pe vechile concesiuni, în cea mai mare parte epuizate, 
rezultatele fiind „sub nivelul celor mai modeste speranţe”. Se fora în continuare cu 
aparatură şi material tubular existent încă din anii precedenţi războiului. Cu toate că s- 
au acordat unele structuri noi şi ţinuturi miniere de la stat unor grupuri de societăţi 
printre care şi IRDP cum ar fi: Teiş-Viforâta şi ţinutul XI Tazlău-Câmpeni rezultatele 
erau departe de aşteptări”. Datoriile pentru realizarea aprovizionării salariaţilor 
obţinute de la două instituţii bancare şi două de credit s-a ridicat la 560.000.000 lei din 
care s-au plătit doar 40.000.000 lei, dar cea mai serioasă lovitură primită de societate au 
fost preţurile produselor care era cu totul insuficiente şi „departe de a fi la nivelul celor 
mondiale”. În aprilie 1947, preţurile erau de 20 de ori faţă de cele vechi cu un plus de 
50% acordat de Ministerul Economiei sub formă de „primă de compensare” care era 
departe de a fi satisfăcătoare față de preţurile materialelor necesare explorării şi 
exploatării terenurilor petrolifere. 

Societatea IRDP va fi inclusă ca şi celelalte societăţi petroliere din România 
în societatea Sovrompetrol (deţinea 446.749 acţiuni) ca aport al părţii sovietice. 
Societatea IRDP a adus ca valoare nominală în Sovrompetrol suma de 113,5 milioane 
lei. În intervalul 1945-1948, industria petrolieră română a fost administrată în paralel 
de Sovrompetrol prin directorul general Stupin şi separat de conducerile locale în 
celelalte societăţi”. 

Şi societatea IRDP va fi nevoită să fie absorbită de Sovrompetrol prin 
hotărârile Adunărilor Generale Extraordinare ale celor două societăţi având ca motiv 
redresarea ei. Ca urmare, pe bază de inventare, întocmite la serviciile Contencios, 
Schele, Contabilitate, Materiale, Administraţie, Personal, Terenuri, Geologie şi 
Financiar, bunurile mobile şi imobile vor fi predate către Sovrompetrol. De remarcat că 
până în 1948 societatea nu a avut serviciu geologic, studiile geologice făcându-se prin 
consultanță de către alţi geologi de la alte societăţii”. 

Începând cu 1 ianuarie 1948 activitatea societăţii va continua în cadrul 
Sovrompetrol. 





“ Ibidem, dosar 28/1947, f.n. 
% Gh. Ivănuş, ş.a., Op.cit., p. 390-391. 
% SJ.A.N. - Argeş, fond Societatea IRDP, dosar 30/1948, f.n. 

THE HISTORY OF PETROLEUM COMPANY I.R.D.P. (1920-1948). 
Abstract 


The petroleum company I.R.D.P. was the second company with Romanian 
capital, established after the First World War to counterbalance the status in Romania, 
in which the majority of the companies were in operation using foreign capital. 
Although, at the beginning, the financing group formed by engineers, bankers, 
economists from the free zone, sustained by a series of strong banks, kept clean the 
Romanian capital, in time it will be managed by foreign entities, namely the French 
one, represented by the French company S.I.P.E.R. 

This will orient the company's activity, by the end of 1940, towards the oil 
provision, necessary for France, being also part of its “jewelry”, following to be taken 
over by the German company „Siidostchemie Handelsgellschaft” which will orient it, 
along with the continental companies, S.A.R.D.E.P., Petrol Block, towards Germany. 

Since September 1944, the assets will be taken over by the soviet company, 
“Obiedinenie Ukrneft”, which will use it later to create the company Sovrompetrol. In 
1948, the company will be dissolved by absorption, representing, among other 
companies with Romanian capital, an initiative of the Superior technical personnel 
from Romania, which proved the technical and management capacities shown in the 
petroleum domain. 

ASPECTE PRIVIND DESFĂŞURAREA PLEBISCITULUI 
PENTRU ADOPTAREA CONSTITUȚIEI LUI CAROL AL II-lea 
LA PITEŞTI-24 FEBRUARIE 1938 


VALENTIN MOTREANU" 


Constituţia României din anul 1938 a fost promulgată prin Înaltul Decret 
Regal nr. 1045 din 27 februarie 1938, semnat de Regele Carol al II-lea şi contrasemnat 
de Preşedintele Consiliului de Miniştri, Patriarhul Bisericii Ortodoxe Române, Miron 
Cristea şi de 15 membri secretari de stat. 

La 20 februarie 1938, Consiliul de Miniştri a aprobat proiectul noii 
Constituţii şi a decis ca ca să fie supusă cetăţenilor prin vot, votul urmând a se face prin 
declaraţie verbală în faţa biroului de votare. Plebiscitul s-a desfăşurat la 24 februarie, 
marea majoritate a populaţiei neavând timpul necesar pentru a cunoaşte textul noii 
Constituţii. Potrivit datelor oficiale, în întreaga ţară, s-au înregistrat 4.297.581 voturi 
pentru şi 5.843 contra!. La Piteşti, din totalul de 4.102 de votanţi, 4.094 au votat pentru 
şi 8 împotrivă”. 

Legea electorală, prin dispoziţiile nr. 232 şi nr. 233, pedepsea cu închisoarea 
corecțională până la doi ani şi interdicţie până la trei ani pe oricine care împiedica pe 
cetăţeni să îşi exercite dreptul de vot“. 

În conformitate cu ordinul Ministerului de Interne nr. 1360 din 21 februarie 
1938 trimis Prefecturii Argeş, funcţionarii publici urmau să procedeze astfel pentru 
votarea Constituţiei: „Funcţionarii fiecărei instituţii, bărbaţi majori, se vor prezenta la 
ora 8, în ziua de 24 februarie, în localul instituţiei respective, de unde vor pleca in 
corpore, în frunte cu şeful instituţiei la secţia de votare respectivă. Şeful instituţiei va 
face din ajun un tablou, cu toţi funcţionarii ce îi are, care-l va preda biroului electoral în 
vederea votării. De asemenea se dăduse ordin preoţilor şi învăţătorilor să asiste 
obligatoriu la plebiscitul de joi 24 februarie, fiind tot timpul prezenţi şi alături de biroul 
electoral iar la sfârşitul votării să semneze procesele verbale””. 

În seara zilei de 23 februarie, prefectul judeţului Argeş, colonelul Ion 
Cameniţă a trimis şefului Poliţiei Piteşti următoarea telegramă: „Binevoiţi a numi un 
comisar energic sau un comandant de sergenţi de oraş care să conducă mâine retragerea 





” Muzeul Judeţean Argeş, Pitești. 

! ***]storia Românilor, coordonator prof. univ. dr. loan Scurtu, Edit. Enciclopedică, Bucureşti, 2003, p. 392. 
? Serviciul Judeţean al Arhivelor Naţionale Argeş, fond Prefectura judeţului Argeş, dosar nr. 10/1938, f. 31. 

* Ibidem, £. 14. 

* Ibidem, £. 7. 

cu torţe. Poliţia să dea un număr restrâns de oameni iar serviciul edilităţii primăriei va 
da un alt număr de oameni. Primăria să dea 40 de torţe iar Regimentul | Vânători va da 
muzica militară. Parada va pleca din faţa primăriei între orele 19-19.30”?. Poporul a 
luat cunoştinţă de plebiscit din ziare, acestea făcând o intensă propagandă. În ziua de 
23 februarie s-a anunţat plebiscitul în fiecare sat şi oraş. 

La Piteşti s-au făcut chemări cu toba şi strigăte vocale. În înţelegere cu 
conducătorii şcolilor s-a luat măsura, ca în ziua de 23 februarie, să se vorbească în şcoli 
de Noua Constituţie şi obligaţia ce o are fiecare cetăţean să meargă la vot. Şi la Piteşti, 
ca de altfel în întreaga ţară, începerea votului s-a anunţat prin glasul clopotelor tuturor 
bisericilor, dând zilei aşa cum se dorea un caracter de sărbătoare. Pe toate instituţiile 
publice şi particulare a fost arborat drapelul ţării”. 

În Piteşti se putea vota în mai multe locuri: Liceul de fete, Liceul de Băieți, 
Şcoala Normală, Liceul Comercial, Liceul Industrial, Casa de Asigurări şi Liceul de 
Industrie Casnică”. Existau două secţii de votare principale, ambele situându-se în 
centrul oraşului, pe fostul bulevard Elisabeta, actualmente strada Crinului. Aici urma, 
ca la sfârşitul zilei, să se facă centralizarea voturilor. 

Într-un raport al Prefecturii Argeş către Minister, referitor la desfăşurarea 
plebiscitului în cele două secţii principale, s-au constatat următoarele“: 

Secţia a I-a de votare 

- Cei dintâi care îşi dau voturile de aprobare sunt domnii: Emanoil Spiridon, 
avocat, Gheorghe Găluşcă şi Teodor Cerchez, farmacişti, urmaţi de alte persoane de 
seamă ale oraşului. De la orele 8 dimineaţa şi până la orele 18 s-a prezentat un nr. de 
2.333 de votanţi, dintre care numai trei au votat împotrivă. 

Sunt menţionate de asemenea următoarele momente caracteristice la această 
secţie de votare: 

- Prezentarea în grup, în frunte cu directorul, a profesorilor Liceului Brătianu 
şi a personalului administrativ, în număr de 48, care au votat aprobarea noii Constituţii 
cu unanimitate şi în chip solemn; 

- Un moment impresionant a fost venirea la vot a domnilor Dumitru C. Milea 
şi Mihai Botez, proprietarii circului din localitate, care greu încercaţi prin pierderea 
unui minunat cal ponei, ce le murise cu puţin înainte de a veni la vot, din cauza lipsei 
mijloacelor de îngrijire, au ţinut totuşi să nu piardă această frumoasă ocazie de 
manifestare patriotică; 

- Vrednic de remarcat este gestul echipei unui tren de marfă abia sosit în staţia 
Piteşti, după un lung drum de la Turnu - Severin, care în loc să se ducă la odihnă în 
cazarma C.F.R. din apropierea staţiei, s-a prezentat în frunte cu conducătorul Păun 
Smarandache de fel din Balş - Romanați, spre a-ţi da din toată inima votul de aprobare; 

- O altă scenă plină de puternică duioşie este înfăţişarea la secţia de votare a 
săteanului Gheorghe Sâru, din judeţul Dâmboviţa, vânzător ambulant de petrol, care 
lăsându-şi căruţa în afară de raza de vot, a venit singur şi legitimându-şi identitatea, cu 


5 Ibidem, f. 21. 
* Ibidem, f. 34. 
7 Ibidem, î. 3. 

5 Ibidem, f. 31. 

buletinul din comuna natală, a cerut cu ochi plini de lacrimi să i se dea voie să-şi facă 
datoria de bun român; 

- Alt caz demn de relevat este acela al pensionarului Constantinescu Ilie, de 62 
ani, din oraş, care fiind încă suferind în urma unei gripe infecțioase, a venit cu paşi 
şovăitori în sala de votare şi făcându-şi semnul cruci, a strigat: „Să Trăiască Majestatea 
Sa Regele”, rostind apoi, la întrebarea Preşedintelui, un hotărât şi energic „DA”. 

Secţia a II-a de votare 

Aici s-au prezentat, în total, un număr de 1.769 de votanţi, dintre care numai 5 
au fost contra ratificării Constituţiei. 

Şi la această secţie de votare, n-au lipsit scene de manifestare patriotică. 
Printre prezentările în bloc, amintim pe aceea a Corpului Judecătoresc din localitate, în 
frunte cu domnul Ştefan Teodorescu, prim prezident al Tribunalului Argeş, apoi, 
membri clerului din oraş, sub conducerea protoiereului. 

Între alte instituţii din oraș, s-au prezentat la orele 9 dimineaţa şi funcţionarii 
Primăriei Oraşului Piteşti, sub conducerea primarului, unde după predarea tabloului 
respectiv în mâinile preşedintelui secţiei de votare s-a luat act de unanimitatea 
ratificării printr-un energic şi entuziast strigăt de „DA”, pronunţat de toţi într-un glas, 
care a făcut să vibreze întreaga sală. Relevăm aici şi două cazuri de votare în lipsă, prin 
prezentarea de documente, astfel: 

- DI Ştefan Purcăreanu, bolnav fiind, a trimis o cerere scrisă, prin care face 
cunoscut că, neputându-se prezenta în persoană, ţine să-şi exprime pe această cale 
adeziunea şi totodată admiraţia sa faţă de noua Constituţie; 

- S-au mai primit de asemenea, o adeziune scrisă de la dl Teodor Tatu, şi o 
telegramă de la dl Ion Stamatiu, pensionar din oraş, care tot din cauză de boală nu s-a 
putut prezenta în persoană spre a-şi manifesta aceiaşi convingere. 

A fost şi un caz când s-a revenit a doua zi asupra votului propriu-zis din ziua 
precedentă. Într-un raport al prefecturii judeţului Argeş s-a constat: „Când primul 
cetăţean, croitorul Dumitru Niculescu de pe strada Sfânta Vineri, s-a declarat contra 
Constituţiei, publicul a fost atât de scandalizat, că a fost nevoie de o energică 
intervenţie a armatei, pentru ca individul să nu fie linşat de cetăţeni. Croitorul 
Niculescu a revenit a doua zi asupra votului său printr-o cerere pe care a prezentat-o 
subsemnatului (prefectul judeţului Ion Cameniţă). El a mărturisit că revine asupra 
hotărârii sale anterioare, când votase contra, fiind indus în eroare de rău voitori, 
convingându-se, în cele din urmă, de rostul şi marea însemnătate a actualei 
Constituţii”? Această declaraţie a fost înaintată Primăriei Piteşti de Prefectura judeţului 
Argeş, spre a se face cuvenita rectificare în listele de votanţi şi spre a fi publicată ca 
exemplu demn de semnalat. 

La orele 18, s-a declarat închisă votarea, procedându-se la încheierea şi 
totalizarea rezultatelor ce s-au consemnat în procese-verbale parţiale, după care 
rezultatul general al plebiscitului din oraşul Piteşti s-a înscris într-un proces-verbal 
centralizator, cu următorul cuprins: 

Totalul alegătorilor înscrişi... nene nene 4.885 

“Totalul votanților: scie e co catea taca dt n oa st că 4.102 





” Ibidem. 
10 Ibidem. 

Totalul votanţilor pentru... nea aene ee neeenaene nana 4.094 

Totalul votanţilor contra... nea nenea anna 8 

Preşedinţii ambelor secţii principale, împreună cu asistenții lor, au plecat apoi 
de la secţiile de votare la primărie, unde au prezentat rezultatul Plebiscitului. Acest 
rezultat a fost comunicat telegrafic şi Ministerului de Interne în seara aceleiaşi zile. 

În seara zilei de 24 februarie, Asociaţia Negustorilor, condusă de inimosul 
farmacist Nicu Bobancu a făcut o demonstraţie măreaţă. Ei s-au prezentat în număr de 
câteva mii de oameni la primăria oraşului, unde s-au ţinut discursuri, aclamându-se 
„Majestatea Sa Regele şi Armata”. La plecarea din faţa primăriei, în dreptul librăriei 
Staicu, în Piaţa Episcopiei şi în grădina publică s-a făcut o oprire, iar comandantul 
gărzii a strigat „Trăiască regele şi trăiască Constituţia nouă” la care s-a răspuns cu 
„Ura”. Când numărul oamenilor a fost destul de mare, acolo unde muzica s-a oprit s-a 
jucat şi 1-2 hore, strigând mereu „Trăiască regele” !?. 

După ce au traversat oraşul în lung şi în lat în frunte cu muzica militară şi 
însoţiţi de premilitari cu torţe au venit la prefectura judeţului. Aici, fostul Palat 
Administrativ (actualmente Muzeul Judeţean Argeş), fiind frumos luminat, s-a aclamat 
din nou şi îndelung regele, guvernul şi armata. Itinerariul urmat de parada militară a 
fost: strada Şerban Vodă, Piaţa Episcopiei, Bulevardul Elisabeta, Bulevardul 
Ferdinand, Teatrul Comunal şi de acolo muzica s-a întors la regiment '*. 

Suma întrebuințată cu ocazia plebiscitului de la Piteşti, pentru votarea 
Constituţiei regelui Carol al II-lea, a fost de 16.679 de lei. Regimentul 1 Vânători, 
pentru parada militară şi muzica oferită a primit suma de 2.000 de lei'”. 

Noua Constituţie a fost promulgată în cadrul unei ceremonii desfăşurată la 
Palatul Regal în prezenţa tuturor membrilor guvernului, în ziua de 27 februarie 1938. 
Constituţia oficializa noul regim, în care regele participa efectiv şi legal la activitatea 
de guvernare. 


ASPECTS REGARDING THE PROCEEDING OF THE PLEBISCITE 
FOR THE ENDORSEMENT OF CHARLES II'S CONSTITUTION 
IN PITEȘTI-24 FEBRUARY 1938 
Abstract 


The Constitution of Romania from 1938 was promulgated through the Royal 
Decree no. 1045 from the 27-th of February 1938, signed by the King Charles II and 
countersigned by the President of the Minister Council, the Patriarch of the Orthodox 
Romanian Church Miron Cristea and 15 state secretaries. 

The promulgation of the Constitution was the result of the plebiscite from the 
24-th of February 1938. According to the official data, 4 297 581 votes pro and 5843 
against were recorded in the whole country. In Piteşti, there were 4102 voters: 4094 
voted pro and 8 against. 


1! Ibidem, f. 36. 
"2 Ibidem, f. 21. 
'5 Ibidem. 

14 Ibidem, f. 95. 

CÂTEVA CONSIDERAŢII PRIVIND ÎMPRUMUTUL REÎNTREGIRII 
DIN 1941 ŞI ÎMPRUMUTUL APĂRĂRII NAȚIONALE DIN 1944 


PETRE POPA" 


După declanşarea, la 22 iunie 1941, a Războiului Sfânt, cum l-au numit, oficial, 
Regele Mihai I şi Conducătorul statului, generalul Ion Antonescu, urmărind eliberarea 
Basarabiei, Bucovinei de Nord şi a ținutului Herţa, de sub ocupaţia sovietică, armata 
română a trecut Prutul, iar la 2 iulie 1941, iniţia ofensiva generală, împreună cu 
numeroase efective germane. Apoi, la mijlocul acestei luni, combatanții se aflau, deja, 
pe Nistrul Superior şi Mijlociu, ulterior, 26 iulie 1941, pe Nistrul Inferior. Primele 
detaşamente militare româneşti au trecut Nistrul la 17 iulie 1941, intrând, astfel, ca 
avanpost, pe teritoriul Transnistriei. Lupte crâncene s-au purtat pentru Odessa, asaltul 
general al Armatei 4 române fiind inaugurat în ziua de 18 august 1941, încheindu-se, 
cu succes, dar cu pierderi umane şi materiale considerabile, la 16 octombrie 1941. 

Evenimentele enunțate mai sus au demonstrat, fără echivoc, oportunitatea unui 
efort de război considerabil, în condiţiile când, apriori, lon Antonescu hotărâse, 
strategic, ofensiva în adâncimea Frontului de Est al celei de a doua Conflagraţii 
Mondiale. 

Privind retrospectiv, aşa cum conchid majoritatea analiştilor, se poate spune că 
Războiul Sfânt din Răsărit „s-a bucurat de sprijinul marii mase a populaţiei din 
România, care a văzut în el o cale de înlăturare, o dată pentru totdeauna, a amenințării 
ruseşti la adresa fiinţei ţării”!. 

În tumultul entuziasmului autohton, din vara anului 1941, se vor adopta, însă, 
numeroase decizii guvernamentale raţionale, menite să susțină, mai ales financiar, 
efortul statului, cu deosebire dotarea armatei, precum şi exercitarea administraţiei pe 
teritoriile eliberate. Printre acestea se înscrie inclusiv Împrumutul Reîntregirii din 1941. 

Astfel, la 10 august 1941, Conducătorul statului, generalul lon Antonescu, a 
semnat Proclamaţia referitoare la acest demers, solicitând, expres, tuturor familiilor din 
România să vină, financiar, în întâmpinarea obligaţiilor statului de a asigura, folosind 
varia mijloace, suportul logistic al evenimentului. 

După cum rezultă din textul documentului, lon Antonescu se găsea, atunci, chiar 
pe front, ceea ce îl determină să se adreseze viitorilor deponenţi prin cuvintele: 
„Români! De pe pământul desrobit, în mijlocul luptei pentru Cruce şi Dreptate, îmi 





” Piteşti. 
! Hitchins, Keith, România 1866-1947, Ediţia a II-a, Editura Humanitas, Bucureşti, 1998, p. 465. 

îndrept gândul către tot Neamul nostru şi tuturor le cer să sprijine Statul în aceste 
ceasuri mari”. 

Sunt expuse, apoi, şapte motivații ale Împrumutului Reîntregirii, invocându-se 
iniţial „Cinstirea jertfei eroilor”, iar în final „Ca să putem da Basarabiei şi Bucovinei 
tot ceea ce au pierdut prin silnica cotropire şi să putem păşi la mari lucrări de interes 
naţional”?. 

Ca esenţă, statul român urma să se împrumute de la cetăţenii săi, fiind luate în 
calcul rezervele personale ale acestora, denumite, convenţional, economiile voastre. 
Conceptul generalului lon Antonescu era dublat de Apelul către Națiune, semnat de 
profesorul Mihai A. Antonescu, vicepreşedintele Consiliului de Miniştri. Patetismul 
documentului relevă, de exemplu, chemarea: „Români, în acest ceas mare de mândrie 
şi de drepturi, ascultați chemarea Conducătorului Erou şi urmaţi exemplul Regelui 
ţării... Chemarea ceasului ne porunceşte să ajutăm toată truda eroică a Generalului ca 
să poată ridica Statul nou, Statul de mândrie românească şi de credinţă muncitoare al 
Regelui Mihai [.... Români din sate şi oraşe! Sprijiniţi Împrumutul Întregirii, 
încredințaţi acestui stat economiile voastre”?. 

Titularul autorizat să contracteze împrumutul intern, cetăţenesc, a devenit 
Ministerul de Finanţe, condus, în august 1941, de generalul N(icolae) Stoenescu. 
Cuvântul demnitarului aduce, în prim plan, cel puţin două coordonate. Prima se referă 
la un principiu fundamental, respectiv, conexiunea dintre „actul patriotic de o valoare 
excepţională şi un foarte bun plasament”, iar cea de a doua precizează că „Subscrierea 
trebuie să aibe un caracter general. Nu este îngăduit nici unui Român să fie absent de la 
acest act de solidarizare naţională”. 

Explicitarea propriu-zisă a unei atare acţiuni este regăsită în detaliile celor patru 
Capitole retorice: 1. De ce este subscrierea la Împrumutul Reîntregirii o datorie 
cetățenească?; II. Cum va ajuta Împrumutul Reîntregirii să se ocolească criza 
economică?; III. Ce foloase aduce Împrumutul Reîntregirii subscriitorilor?; IV. Trebuie 
să ne înfrângem sfiala în faţa Hârtiilor de Stat şi să iscălim. Capitolele însumează 18 
paragrafe. 

Spicuind, cardinalitatea răspunsului la prima formulare o aflăm în Paragraful 3: 
„Statul Românesc are nevoie de mai mulţi bani acum, pentru că trebuie să refacă şi să 
întreţină buna înzestrare a Armatei şi să reclădească provinciile eliberate, pustiite fără 
cruţare de cotropitori”; iar, mai departe, întâlnim, la Paragraful 5, motivaţia pragmatică: 
„Cu banii pe care Statul ne cere să-l împrumutăm, vor fi reclădite cămine, şcoli, spitale, 
reparate biserici, ca, în România de Răsărit, viaţa să redevină omenească, şi vor fi 
refăcute căile de comunicaţie ca să putem trimite acolo sarea, petrolul şi celelalte 
lucruri ce lipsesc şi să putem aduce prisoasele de grâne şi ulei, care vor îngădui o 
aprovizionare mai îmbelşugată a restului ţării”. 

În legătură cu posibilitatea „ocolirii crizei economice”, emițătorul împrumutului 
sugerează, la Capitolul II, ca suport credibil, conţinutul Paragrafului 1, concluzionând 





Ze, Împrumutul Reintregirii din 1941. Lămuriri, Ministerul Finanţelor, Monitorul Oficial şi Imprimeriile 
Statului, Imprimeria Centrală, Bucureşti, 1941, p. 5. 

3 Ibidem, p. 8, 10, I2. 

* Ibidem, p. 13, 14. 

5 Ibidem, p. 18. 

asupra tulburărilor financiare ale războaielor: „Banul îşi pierde preţul, iar mărfurile se 
ascund pentru că nimeni nu ar vrea să le schimbe pe bani”€, idee completată la 
Paragraful 3, unde se analizează raportul dintre stat, impozite şi împrumuturi publice. 
Legiuitorul accepta, în 1941, posibilitatea completării fondurilor de care avea nevoie 
prin intermediul politicilor apăsătoare. Principial, se abţinea, însă, atunci, de la 
folosirea acestei alternative, întrucât „atinge, totuşi, proprietatea, pe care suntem 
învăţaţi să o socotim un drept sfânt””. 

Referindu-se, pe baza calculelor pecuniare, la avantajele deponenţilor, Capitolul 
III stabilea că toate sumele împrumutate statului generau venituri directe. Aşa, de 
exemplu, în Paragraful 2 se înscria o dobândă de 5% pe an pentru suma populară de 
1000 lei, respectiv, 4,5% pe an în cazul sumelor de 5000 lei, livrate prin două tranşe. 
La rândul lor, după cum preciza Paragraful 4, dobânzile, precum şi obligaţiunile 
amortizate de stat printr-o loterie specială, erau scutite de impozite. În plus, sumele 
adjudecate suplimentar se puteau folosi pentru achitarea îndatoririlor civice curente. 
Obligaţiile Statului (Titlurile de Stat) se puteau vinde altor persoane, fiind, aşadar, la 
purtător. 

Capitolul IV al acestor Lămuriri îndemna cetăţenii, în Paragraful 1, să se alinieze 
la practicile occidentale, proprii unor asemenea demersuri, unde „toată lumea aleargă 
după hârtiile de Stat”*. Era avansat, prin Paragraful 3, îndemnul „înfrângeţi-vă sfiala şi 
iscăliţi”, gândind „că rostul banului e să umble, să fie folosit, să aducă dobândă”. 
Criteriul concluziv, formulat într-un limbaj accesibil, invoca duplexul stat-contribuabil: 
„Aşadar, să ne călcăm pe inimă şi să ne deslipim de banii care ne stau sterpi. Iar cei ce 
nu avem bani la ciorap, să ne lipsim timp de şase luni de cheltuieli care nu sunt 
neapărat trebuincioase, ca să nu lipsim nici noi când Statul ne cere să-l împrumutăm” 0. 

Regulile stricte ale jocului sunt fixate, pe baza Decretului-Lege Nr. 2200 din 
1941, în Prospectul de Emisiune, având Trei Părţi şi 26 de Articole. Împrumutul a fost 
conceput pe o durată de 30 de ani, stabilind două paliere principale. Cel dintâi s-a 
evidente. Titlurile Ministerului de Finanţe erau Obligaţiuni la purtător, codificat, 
Obligaţiuni 4% % din 1941, valori nominale a câte 5000 lei, în cele două tranşe 
amintite anterior. Dobânda efectivă se calcula începând cu 1 septembrie 1941, prima 
scadenţă, 2/4 pe semestru, | martie 1942, respectiv, | septembrie 1942. Se acordau 
premii prin tragere la ruletă, câte cinci pe semestru. Subscrierea s-a făcut prin Casa 
Autonomă de Finanţare şi Amortizare, iar emisiunea Titlurilor de Ministerul 
Finanţelor, mijlocitor, Direcţia Datoriei Publice!!. S-a scontat, datorită Subscripţiei 
generale, să se ajungă la o valoare nominală de 10.000.000.000 (zece miliarde) lei. În 
cazul sumelor mari, lombardarea titlurilor revenea, prevalent, Băncii Naţionale a 
României. 





* Ibidem. 

7 Ibidem, p. 19. 

5 Ibidem, p. 24. 

” Ibidem. 

19 jbidem, p. 25. 

1"! Jbidem, p. 28, 29, 30. 

Cel de al doilea palier a fost numit Subscripţia ţărănească, obligaţiuni de 1000 
lei, împrumut pentru cinci ani, dobândă 5%, de la 15 decembrie 1941, cu premii în 
inventar agricol, codificat, Obligaţiuni 1000, la purtător. Subscripţia ţărănească a 
reprezentat tranşa a doua din Împrumutul Reîntregirii, urmând să se achite până la 15 
decembrie 1946. În fiecare an s-au prevăzut să se acorde 2653 de premii, prin tragere la 
sorţi, începând cu 500 de pluguri, ajungând la 15 perechi de boi. 

În cazul ambelor subscripții, dar şi al vărsămintelor, deponenţii aveau la 
dispoziţie Banca Naţională a României şi sucursalele acestei, Casa Naţională de 
Economii şi Cecuri Poştale, Casa de Depuneri şi Consemnaţiuni, Oficiile Poştale, 
băncile şi ghişeele avizate, special, de Ministerul Finanţelor!?. 

Prospectul de Emisiune, în Partea Finală (Dispoziţiuni Generale), a prevăzut 
posibilitatea ca agenţii economici să acorde salariaţilor gratificaţii pentru a le subscrie 
Împrumutului Reîntregirii, scutite de impozitul pe salarii. Toate activităţile ce le 
presupunea o atare acţiune patriotică, nu atrăgeau procentaje sau taxe către stat, judeţe, 
ori comune. 

Remarcăm aspectul că, unele localităţi ale României au iniţiat, anterior apariţiei 
Decretului-Lege Nr. 2200 din 1941, strângerea de fonduri pentru viitorul Împrumut al 
Reîntregirii. Bunăoară, tatăl meu, numit, atunci, Marinescu Nicolae (nu intru în detalii), 
a depus la Banca Populară Voievodul Mihai, din comuna Măciuca, judeţul Vâlcea, 
Recipisa Nr. 12, datată 8 mai 1941, suma de 1000 lei, primind, ulterior, documentele 
aferente. Nu cunosc dacă a beneficiat de dobândă. Cert este, însă, că nu s-a bucurat de 
norocul obţinerii, prin loterie, a unor premii constând din inventar agricol. 

Pe timpul celui de Al Doilea Război Mondial, Ministerul Apărării Naţionale a 
avut un Buget Special, separat de Bugetul Ordinar. Astfel, pentru exerciţiul 1942-1943, 
suma aferentă s-a ridicat la 21.000.000.000 lei, din totalul de 212.757.720.000 lei. 
Precizăm faptul că s-au instituit, în 1942-1943, Bugetele Provinciilor Basarabia (nouă 
judeţe) şi Bucovina (şase judeţe), având nivelul de 5.974.600.000 lei. În cifrele 
vehiculate au fost cuprinse, pe lângă veniturile tradiţionale, inclusiv sumele preconizate 
din Împrumutul Reîntregirii. 

În ceea ce priveşte Împrumutul Apărării Naţionale din 1944, acesta s-a lansat de 
statul român, conducător, mareşalul lon Antonescu, pe baza Decretului-Lege Nr. 236, 
publicat în Monitorul Oficial Nr. 95 din 23 aprilie 1944, având ca exprimare, 
aproximativ, criteriile împrumutului din 1941, admise de regele Mihai I. Dobânda era, 
însă, pentru Subscripţia ţărănească, de 4% anual, termen scadent final, din partea 
statului, 1 septembrie 1949. Până la eliberarea Titlurilor definitive, rămânea valabil 
imprimatul denumit Chitanţă-Titlu Provizoriu. 

Mijlocitorul dintre deponenţi şi Stat a fost Ministerul Finanţelor, prin 
intermediul  Direcţiunii Generale a Datoriei Publice, director general, Mircea 
Nicolescu. Documentul amintit, deşi nominalizat, era transmisibil, sub rezerva 
completării, pe bază de semnătură, a unei rubricaţii creionate direct prin tipografierea 
iniţială. La comune, subscripţia s-a făcut, de regulă, prin percepții, care aveau dreptul 
să ia în considerare Chitanţele-Titluri Provizorii la plata impozitelor. 


"2 Ibidem, p. 34-35. 

Acţiunea pentru acoperirea acestora cu Titluri definitive a fost compromisă, 
evenimentele de la 23 august 1944, dar şi cele ulterioare, concurând la disoluția celor 
stabilite prin Decretele-Legi Nr. 2200 din 1941, respectiv, Nr. 236 din 1944. 

Continuând exemplul de mai sus, părinţii mei au oferit, la 29 iunie 1944, tot 
suma de 1000 lei, primind Chitanţa-Titlu Provizoriu Nr. 152358, de la Percepția 
comunei Măciuca, judeţul Vâlcea, purtând antetul forurilor centrale amintite, precum şi 
alte insemne oficiale. 

Bilanţul celor două împrumuturi la care ne-am referit, pe scurt, în rândurile de 
mai sus, rămâne cantonat, prioritar, în moralitatea istorică a neamului românesc. 
Sperăm să existe posibilitatea revenirii, cu noi amănunte, asupra acestor demersuri, 
exprimate, ca refren, între un stat etichetat dictatorial şi locuitorii chemaţi să-l ajute 
financiar în anii 1941-1944. 


SOME CONSIDERATIONS REGARDING THE REUNION LOAN 
FROM 1941 AND THE NATIONAL DEFENCE LOAN FROM 1944 
Abstract 


The author Petre Popa, a university teacher from Piteşti, spotlights as novelty a 
for our periodical a few details regarding the state loans from 1941 and 1944 initiated 
by the leader of the country Ion Antonescu. The first part of the study refers to the 
Proclamation from the 10-th of August 1941 as well as to the way the Decree No. 2200 
from 1941 (The Reunion Loan) was applied. The second part presents the content of 
the Decree No. 236 from the 23-rd of April 1944 (The National Defense). The 
efficiency of both approaches diminished because of the 23-rd of August 1944 events. 

BUCUREŞTENI, DONATORI AI ACADEMIEI ROMÂNE (1866-1948) 
DORINA N. RUSU” 


Apărută la capătul unor îndelungate şi constante eforturi, pe terenul pregătit de 
Unirea Principatelor şi de reformele care i-au urmat, Societatea Literară (Academică) 
Română, înfiinţată la 1/13 aprilie 1866, a fost, încă de la început, atât prin componenţă 
- „membri aleşi din toate provinciile româneşti” -, cât şi prin program - „de a determina 
ortografia limbii române; de a elabora gramatica limbii române; de a începe şi a realiza 
lucrarea dicționarului român” - „depozitarea culturală a nestinsului dor de unire a 
tuturor românilor”!. În condiţiile în care o mare parte a teritoriului românesc se afla 
încă sub stăpâniri străine, apariţia unei asemenea instituţii reprezenta un act temerar şi 
încurajator totodată, unitatea culturală a românilor având rolul de a o pregăti pe cea 
politică. Inaugurarea noii societăţi a căpătat, ca atare, valenţele unei adevărate serbări, 
nefiind „suflare de român pe faţa pământului care să nu se bucure de această iniţiativă a 
guvernului României”?. 

La 22 aprilie/ 3 mai 1866 au fost numiţi primii membri ai noii instituţii - toţi 
proveniţi din provinciile româneşti aflate încă sub stăpâniri străine - pentru ca peste un 
an numărul membrilor fondatori să fie completat cu cei din Moldova şi din Țara 
Românească. Inaugurarea oficială a Societăţii Academice Române a avut loc la 1/13 
august 1867, într-un cadru solemn, în care ideea unității de neam era prezentă atât în 
accesoriile ce împodobeau sala - harta tuturor provinciilor locuite de români, imaginea 
Columnei lui Traian, portretele lui Ştefan cel Mare şi Mihai Viteazul -, cât şi în 
cuvântările gazdelor şi oaspeţilor. 

În cadrul ei au avut loc două momente deosebite. Cel dintâi l-a constituit 
inaugurarea bustului bogătaşului grec naturalizat român Evanghelie Zappa, cel care, în 
1860, anul în care se intensificaseră eforturile în vederea înfiinţării unei societăți 
academice, donase 5.000 de galbeni, cărora le mai adăuga „pe fiecare an câte una mie 
galbeni pentru dezvoltarea şi regularea limbei române”?, gest imitat în 1863 de 
domnitorul Alexandru loan Cuza, care dona 1.000 de galbeni din venitul cărora urmau 
să se dea „premiuri pentru cel mai bun uvragiu ştiinţific scris în limba română”, cele 
două donaţii constituind baza materială a viitoarei Societăţi Academice Române. 





” Academia Română, Bucureşti. 

! Analele Societăţii Academice Române, tom. 1-4, p. 13. 
Zi „„Concordia”, nr. 62 din 10/22 august 1867, p. 245. 

3 Analele Academiei Române, tom. XIII, p. 233. 

+ Analele Societăţii Academice Române, tom. III, p. 163. 

Inaugurarea bustului lui Evanghelie Zappa 


Al doilea moment însemnat din cadrul şedinţei inaugurale din 1/13 august 1867 
l-a reprezentat donația făcută de episcopul Buzăului Dionisie Romano care, prin gestul 
său de a dărui noii instituţii academice importanta colecţie de cărți a marelui bibliofil 
Constantin Cornescu Oltelniceanu, a pus bazele viitoarei ei biblioteci. 

În anii ce au urmat, spre Societatea Academică Română, iar din 1879 spre 
Academia Română s-au îndreptat tot mai multe şi mai variate donaţii: de la cărţi, 
documente, manuscrise la hărți, stampe şi monede, de la terenuri agricole şi silvice la 
imobile şi sume de bani ori acţiuni”. 

Donaţiile făcute supremului for de la Bucureşti, „cari mereu vin şi adaugă 
partea lor de contribuire la activitatea culturală a Academiei, sunt pornite toate din 
simţăminte de cea mai curată şi mai caldă iubire de neam şi de încredere în instituţia 
noastră - afirma, la 15 mai 1921, Iacob C. Negruzzi, care continua: Aceasta este o 
nepreţuită valoare morală pe care noi avem cea mai înaltă datorie să o cultivăm cu 
sfințenie pentru urmaşii noştri”. Chiar dacă multe din donaţii şi legate au fost modeste 
ca fond de avere, ele erau însă „de cel mai mare preţ moral atât ca manifestare a 
încrederii ce Academia inspiră, cât şi pentru scopurile a căror urmărire era încredințată 
ei de donatori”, după cum avea să afirme acelaşi Iacob C. Negruzzi, care se întreba: 


5 Vezi pe larg Dorina N. Rusu, Patrimoniul Academiei Române. Donatori şi donaţii 1860-1948, Bucureşti, 
2008. 

* Analele Societăţii Academice Române, tom. III, p. 87. 

7 Ibidem, p. 19. 

„Cum de s-a bucurat Academia de o aşa de mare încredere în lumea noastră cultă şi 
patriotică, încât a căpătat ajutoare materiale din atâtea părți?” Şi tot el dădea răspunsul: 
„pot spune, fără falsă modestie, pentru că administraţia instituţiunii noastre se poate 
prezenta în toate privinţele ca un model de corectitudine”S. 

Generoşii donatori proveneau din cele mai diverse categorii sociale. Aşa cum 
sublinia Alexandru Lapedatu, „De sus de tot, de la suveranii ţării, până jos, la modeştii 
preoţi şi învăţători, se înşiruesc, pe o întreagă scară, donatorii şi binefăcătorii 
Academiei Române. Numele lor sunt şi vor rămânea legate de-a pururea de 
instituţiunea noastră şi de misiunea ei culturală, pe care au înţeles să o susţină şi să o 
promoveze prin agoniseala lor, de la cele mai mari până la cele mai mici averi pe care 
ni le-au lăsat, cu aceeaşi desăvârşită încredere în făclia de lumină pe care Academia 
Română are menirea a o purta de-a lungul veacurilor în viaţa naţiunii române”?. 

Fără îndoială, cei mai mulţi donatori proveneau din Bucureşti, cel mai mare şi 
mai important oraş al ţării, atât sub raport demografic, cât şi sub cel al prezenţei 
instituţiilor politice şi culturale de seamă ale statului. 

Pg Între numeroşii donatori ai Academiei Române s- 
, au aflat în primul rând chiar membrii ei. Se poate spune 
că, practic, nu a existat vreun membru al înaltului for - 
titular, corespondent sau de onoare - care să nu fi făcut 
măcar vreun dar instituţiei academice, cei mai mulţi 
locuind în București. Între cei care şi-au înscris numele cu 
danii importante poate fi amintit printre cei dintâi istoricul 
V. A. Urechia, cel care a îmbogăţit colecţiile Societăţii 
Academice Române cu primele documente, hărți şi 
monede, dar şi cu volume de cărţi deosebit de valoroase. 
De altfel, legătura lui V. A. Urechia cu Academia Română 
a continuat chiar şi după încetarea sa din viaţă. La 4/17 
: ianuarie 1903, Ana Urechia anunţa conducerea Academiei 
V. A. Urechia despre dorinţa soţului ei ca toate manuscrisele sale de 
istorie să fie păstrate la Academie, „în buna grijă a 
amicului” loan Bianu, conservatorul de atunci al bibliotecii ip 

La rândul său, scriitorul, istoricul şi arheologul Alexandru Odobescu a donat 
Societăţii Academice Române, al cărui membru titular devenise în 1870, suma de 1.000 
lei pentru instituirea „una singură dată” a unui premiu ce urma să se acorde „celei mai 
bune desertaţiuni care va întruni condiţiunile mai jos enunţiate, pertractându-se 
subiectul coprins în alăturata programă: «Cercetări asupra popoarelor care au locuit 
Țările Române de-a stânga Dunărei mai nainte de concuista acestor ţări de către 
imperatorele  Traian»”. Propunând acest subiect, Alexandru Odobescu indica 
problemele ce trebuiau a fi urmărite de autori: date referitoare la geografia antică a 
Daciei „din timpii anteriori aşezămintelor romane dintr-însa”, la originea, denumirile şi 
particularităţile etnografice „ale popoarelor care au locuit aceste ţări”, la religia, 
instituţiile, legislaţia, gradul de civilizaţie, „avându-se în vedere şi monumentele de 








8 Analele Academiei Române, tom. XXXIX, p. 229. 
” Ibidem, tom. LVII, p. 194. 
19 7bidem, tom. XXV, p. 58. 

orice natură ce s-au putut păstra de la dânsele”, precum şi „la vestigiile rămase din 
limba lor”. Concurenţii erau îndemnați „să extragă noţiuni pre cât se poate mai 
complete din autorii antici (eleni şi latini), care au atins aceste subiecte şi totdeodată să 
supună la o critică comparată, plină de atenţiune, toate opiniunile principale emise de 
învățații istoriei şi arheologi moderni asupra materiilor din programă. Printr-un asemine 
studiu, concurenţii vor trebui să-şi formeze una opiniune critică, pe care o vor întemeia 
pe argumente ştiinţifice”!!. La 2/14 august 1872, Odobescu venea în sprijinul 
concurenţilor, oferind Bibliotecii Societăţii un exemplar din Bibliografia Daciei, 
„indice de scrieri atingătoare, direct sau indirect, de vechii locuitori ai Daciei” ?. 
a În 1873, Alexandru Odobescu a dăruit 
g. e Societăţii Academiei Române câteva volume deosebit 
2 6 de preţioase - Notice sur la Roumanie par la 
Di Commission  princiere roumaine ă  l'exposition 
universelle de 1867 ă Paris (1868); Bulletino 
dell Instituto di correpondenza archeologica di Roma 
pe anii 1871, 1872 şi 1873; Annali de /'Instituto di 
correspondenza archeologica di Roma pe 1870 -, iar 
în 1877 - 15 cromolitografii reprezentând monumente 
şi vederi din Bucovina, 32 de fotografii cu monumente 
şi obiecte ecleziastice antice existente în bisericile din 
Bucovina, patru acuarele copiate după originalele 
existente în depozitele Statului Major din Paris, dar 
Alexandru Odobescu şi manuscrisele poeţilor Văcăreşti - lenăchiţă, Alecu, 
Nicolae şi Iancu -, peste 1500 pagini”, precum şi două 
manuscrise ale inginerului Al. Popovici, conţinând Notiţe istorice şi arheologice 
asupra cetăților vechi din Moldova şi Valahia, asupra mănăstirilor din Bucovina, pe 
care Mihail Kogălniceanu dorise să le publice în paginile „Arhivei româneşti”. 

Între cei mai de seamă membri ai Academiei Române care i-au îmbogăţit 
colecţiile se situează, fără îndoială, Dimitrie A. Sturdza, a cărui viaţă s-a împletit 
organic cu instituția academică, în fruntea căreia s-a aflat - ca preşedinte, ca 
vicepreşedinte şi mai cu seamă ca secretar general - timp de trei decenii şi jumătate. 

Dragostea faţă de Academia Română a dovedit-o şi prin darurile pe care, în 
repetate rânduri, i le-a făcut. Seria lor a deschis-o în 1878. La 24 august/5 septembrie, 
mărturisind că „una din datorinţele mele cele mai fierbinţi este de a vedea întrunit la un 
loc tot ce România posedă ca tezaur istoric”, căci „numai astfel rămăşiţele ce ne-au 
rămas de la străbunii noştri vor fi asigurate de vijeliile timpurilor” şi considerând că 
„cel mai sigur scut sub care s-ar pune aceste tezaure nu poate fi decât cel al Societăţii 
Academice Române care, am credinţa fermă, va fi totdeauna focarul sacru al ideilor 
celor mai luminate, celor mai culte şi celor mai pline de durere de patrie şi de naţiune”, 
Dimitrie A. Sturdza dona colecţia sa de monede româneşti, cu convingerea fermă că „în 








'! Arhiva Academiei Române, Fond A-3-1871, f. 151-152. 

'2 Analele Societăţii Academice Române, tom. V, p. 4. 

15 Ibidem, tom. VI, p. 18. 

14 Vezi Biblioteca Academiei Republicii Socialiste România. 1867-1967. Cartea centenarului, Bucureşti, 
1968, p. 23. 

15 Arhiva Academiei Române, Fond A-1-1877, f. 75. 

mâinile Societăţii Academice este tot atât de bine păstrată ca în ale mele proprii”!S. Cu 
aceeaşi ocazie, el mai făcea o donaţie, „ce se compune din trei părți”: fragmente din 
diverse „obiecte domneşti, culese cu toată pietatea ce-i era proprie de neuitatul nostru 
coleg Alexandru Hurmuzaki şi mi-au fost donate, după moartea sa, de venerabila 
doamnă Elisa Sturdza, născută Hurmuzaki”; 44 de 
portrete de domni, 16 foi volante „privitoare la afaceri 
româneşti”, 25 de hărţi geografice şi vederi vechi; 34 de 
portrete de „tătari, ruşi, leşi, greci şi veneţiani”, 49 de 
portrete ale principalilor sultani ai Imperiului Otoman, 
106 portrete „de unguri şi transilvani” şi 10 portrete de 
învăţaţi, între ei: Abraham Ortelius, Eneas Silvio 
Piccolomini, Wolfgang Lazius ş.a.!”. În 1881, el a dăruit 
Academiei Române mai multe „manuscripte preţioase” 
din secolele XIV-XVII, dar şi câteva manuscrise, care 
„privesc istoria modernă a României, reînvierea statului 
nostru, intrarea lui în rândul statelor europene”, între 
Dimitrie A. Sturdza acestea unele referitoare la Revoluţia din 1821, la 
Divanul ad-hoc al Moldovei, la acţiunile desfăşurate 
pentru Unirea Principatelor etc.'5. De acum, aproape în fiecare an, D. A. Sturdza a 
dăruit Academiei sute de cărți, manuscrise, documente, fotografii, stampe, hărți 
geografice vechi, monede, medalii”. 

Printre donatorii bucureşteni, membri ai Academiei Române, s-a numărat şi 
criticul literar Titu Maiorescu. Marea înţelegere pe care a avut-o pentru însemnătatea 
funcţiei de depozitară a documentelor istorice şi literare, el a depus serioase eforturi 
pentru ca Academia să intre în posesia documentelor culese de Eudoxiu Hurmuzachi 
din arhivele din Viena, pe baza cărora a fost începută importanta colecţie ce poartă 
numele istoricului bucovinean, Documente privitoare la istoria românilor. Pe aceeaşi 
linie, oferea mai multe scrisori rămase de la tatăl său loan Maiorescu, „dintre care 
unele (mai ales ale lui Gheorghe Barițiu, Gavriil Munteanu, episcopul - mai pe urmă 
mitropolitul - Andrei Şaguna) nu sunt lipsite de interes istoric”. Cu toate că cea mai 
mare parte a scrisorilor le publicase deja în paginile „„Convorbirilor literare”, 
„originalele lor însă nu pot să fie mai bine păstrate decât în biblioteca de manuscripte a 
Academiei noastre”, după cum menţiona el în scrisoarea de donaţie din 10/24 martie 
1901, citită în plenul Academiei de vicepreşedintele Iacob C. Negruzzi”. 

La 25 ianuarie/7 februarie 1902, Titu Maiorescu făcea cea mai de preţ donaţie 
Academiei Române: întregul fond de manuscrise Mihai Eminescu, „dăruite mie de 
dânsul în diferite ocasiuni - multe manuscripte, parte poesii publicate, parte studii, 
traduceri şi articole în presă. Toate aceste manuscripte, aşa cum se află: în cărți 
cartonate, în caiete cusute şi în foi volante, vi le trimit alăturat şi le dăruesc la rândul 








15 Analele Societăţii Academice Române, tom. XI, p. 31. 

" Ibidem, p. 31-42. 

'8 Analele Academiei Române, tom. III, p. 162-163. 

19 Amănunte în Biblioteca Academiei Republicii Socialiste România. 1867-1967. Cartea centenarului, 
Bucureşti, 1968, p. 37, 45. 

% Analele Academiei Române, tom. XXIII, p. 110. 

meu Academiei Române pentru a servi celor ce se vor ocupa în viitor cu cercetări mai 

| i Ea (ae ai 7 A Pa 
a munti n pri $ ape demni gb 
SA, fr za mc pedala d Fa poi 

Rp faza 4 4750 ai e a pna : 
pure pe € E f], cad Araţi fe 
Mali i 
Jr (ia ma (a pă 
d mandri Fi PA, ul 

| PI Pzmro e fel 


A Ah) m re i/ 






P ea [ui mal + râama 
29, atD vi teal 


M8r at XR a Inima? 


i — 
„fi » ll K pie 
2 


5 e ct um apel 


i mi (ra par 





Spre 
i za 7 
Ă DC 920 2 a aid AP mm Pre di. apa 
e ca a fatale — Ș- aa, z 
ce n 


Manuscris al lui M. Eminescu 


La îmbogățirea colecţiilor Bibliotecii au mai contribuit, cu valoroase volume, 
documente şi manuscrise aproape toţi membrii Academiei Române, originari ori trăitori 
în Bucureşti. Între ei Ion Ghica, Nicolae Kretzulescu, Mihail Kogălniceanu, Constantin 
Esarcu, dr. Constantin I. Istrati, Constantin Erbiceanu, loan Bianu, Nicolae Iorga, 
Constantin Karadja, fraţii Ştefan şi Gheorghe Longinescu, Alexandru Papadopol- 
Calimah, Radu R. Rosetti, Constantin lonescu-Mihăieşti ş.a., dar şi urmaşi ai unora 
dintre membrii Academiei: Fany Rebreanu şi Florica Vasilescu Rebreanu, care au 
dăruit numeroase volume ce au aparţinut lui Liviu Rebreanu, Elena Coşbuc, ce a 
oferit manuscrisele traducerilor Eneidei, Odelor şi Epodelor lui Horaţiu şi Divinei 
Comedii de Dante făcute de George Coşbuc; Elena Sturdza-Scheianu care a lăsat 
Bibliotecii Academiei documentele rămase de la tatăl său, istoricul Dimitrie C. 
Sturdza-Scheianu ş.a. 

Acestora li s-au alăturat şi alţi intelectuali bucureşteni care, prin donațiile lor, au 
îmbogăţit substanţial colecţiile Bibliotecii Academiei Române. 

Pe lângă volume de cărţi, documente şi manuscrise, aceştia au oferit supremului 
for de ştiinţă şi de cultură al ţării importante colecţii numismatice, filatelice ori obiecte 
de artă. În acest sens, se cuvine amintită donația făcută de Mihail C. Sutzu, „părintele 


2 Ibidem, tom. XXIV, p. 95-96. 

numismaticii româneşti”, după cum l-a numit N. lorga. Aşa, de pildă, în 1011, ela 
oferit peste 1.000 de monede provenind din oraşele pontice din Dobrogea”, donaţie 
căreia îi va urma alte două, la fel de însemnate atât sub raport ştiinţific, cât şi cantitativ, 
în 1920 şi, respectiv, în 1932, de monede antice şi bizantine, dar şi o întreagă colecţie 
de greutăţi din plumb. 





Ștefan Capşa Mihail C. Sutzu 


În 1934, Cabinetul numismatic al Academiei a primit o donaţie deosebit de 
valoroasă, făcută de Ştefan Capşa. Membru al cunoscutei familii Capşa”, care se 
bucura de o binecunoscută faimă în Bucureşti, el a îmbrăţişat acelaşi meşteşug al 
cofetăriei şi patiseriei ca şi rudele sale, fiind însă un pasionat colecţionar. A strâns de-a 
lungul anilor o valoroasă colecţie cuprinzând 1.537 de piese, între care 1.320 de 
medalii şi plachete româneşti sau privitoare la români, 120 de insigne militare de 
război, 97 de monede contemporane”. Pentru prima dată şi-a expus colecţia la 
expoziţia de numismatică, medalistică şi de arheologie, organizată de Societatea 
Numismatică Română, al cărei membru era, în octombrie 1933. La 14 decembrie 1934 
o dona Academiei Române”. Aşa după cum sublinia marele numismat Constantin 
Moisil, piesele donate de Ştefan Capşa, care „vin să întregească într-o mare măsură 
colecţiile noastre, au fost încorporate în colecţiile Academiei Române şi expuse 
împreună în sala de expoziţie, în vitrine de metal special confecţionate”. 

Una din cele mai mari donaţii făcute Cabinetul numismatic al Academiei 
Române a fost, fără îndoială, cea a inginerului Constantin C. Orghidan, preşedinte al 
Camerei de Comerţ şi Industrie din Bucureşti. Pasionat colecţionar, el a reuşit să 
strângă de-a lungul vieţii o bogată colecţie de monede, medalii, sigilii, ponduri, camee, 
pietre gravate, obiecte arheologice etc., pe care a lăsat-o supremei instituţii de cultură 





” Despre numismatica română. Discurs rostit la 25 mai (7 iunie) 1911 de Mihail C. Sutzu, cu răspuns de 
Dimitrie A. Sturdza, în Academia Română. Discrusuri de recepţie, IV (1907-1919). Volum îngrijit şi Indice 
general de dr. Dorina N. Rusu, Bucureşti, 2005, p. 293-306. 

* Despre familia Capşa, vezi Maria-Magdalena Ioniţă, Casa şi familia Capşa în România modernă. 1852- 
1950, Bucureşti, 2000. 

Constantin Moisil, Colecţia medalistică Ştefan Capşa, în „Comunicări de numismatică şi arheologie”, 103- 
104, 1935, p. 139. 

* Arhiva Academiei Române, Fond Donaţii-Şt. Capşa, E-143, f. 1. 

* Ibidem, f. 36. 

din Capitala României. Pentru sprjinul acordat culturii române în general, şi Academiei 
Române mai ales, inginerul Constantin C. Orghidan a fost ales, la 1 iunie 1942, 
membru de onoare”. Luând parte pentru prima dată la lucrările Academiei, la 10 iulie 
1942, el îi dona „un tezaur de monete de argint ungare şi transilvane, în greutate de 
circa 6 kg, care s-au găsit acum vreo 5 ani în apropiere de Cluj”. Colecţia Orghidan 
mai cuprindea: monede de bronz, de argint şi de aur, antice şi bizantine, o colecţie 
gliptică, în care se află şi renumita „Camee Orghidan”, „singurul cameu de această 
mărime care se află astăzi într-o colecţie 
particulară”, un mare număr de medalii 
româneşti şi străine, unele extrem de rare de 
aur, argint şi bronz, piese arheologice şi de 
artă, între care obiecte şi podoabe de aur din 
Dacia, coliere, brățări, broşe, obiecte de artă 
bizantină şi rusă, sigilii antice, dar şi 
ceasornice de buzunar vechi de aur şi de 
argint, simple sau decorate cu miniaturi în 
culori ori cu ornamente, unele fiind bombate, 
altele plate, cu maşinărie mai complexă sau 
mai simplă, cele mai multe „adevărate opere 
de artă”. Donaţia lui Constantin Orghidan a 
fost calificată, pe bună dreptate, „o sporire 
fenomenală” a colecţiei numismatice a 
Bibliotecii Academiei, de importanţă 
excepţională, istorică şi ştiinţifică”. 

Colecţiile Academiei s-au îmbogăţit şi 
cu un număr însemnat de tablouri, între care se 
remarcă cele dăruite de un binecunoscut 
colecţionar bucureştean, Emanoil Pantazi, membru de onoare al supremului for academic 
al ţării. În 1941, el lăsa Academiei Române nu numai cărţile - „acelea care ar interesa 
această instituţie” -, dar mai cu seamă tablourile colecţionate de-a lungul vieţii. Era 
vorba de 21 pânze de Grigorescu, opt de Andreescu, patru de Luchian, 12 de Pallady, 
patru de Tonitza, două de Petraşcu, două de Steriadi, patru nesemnate, două desene şi 
12 gravuri, întreaga colecţie fiind predată Academiei Române în iunie 1942”. 

Donaţiile făcute de unii locuitori ai Capitalei nu s-au limitat numai la cărţi, 
documente, monede sau obiecte de artă. Mulţi dintre ei i-au dăruit sume de bani, 
destinate sprijinirii marilor proiecte ştiinţifice ale Academiei, în această categorie 
înscriindu-se iniţiativa din 1883 a regelui Carol I, de întocmire, sub auspiciile 
Academiei a unui dicţionar al limbii române, un „Erymologicum magnum Romaniae, 
conţinând toate cuvintele vechi, cari altmintrelea vor fi perdute pentru generaţiunile 
viitoare”, scop în care pentru care „patru, cinci, şase ani vor fi trebuincioşi”, oferea „în 





Cameea Orghidan 





> Analele Academiei Române, tom. LXII, p. 196. 

% Ibidem, tom. LXIII, p. 13. 

Arhiva Academiei Române, Fond Donaţii-C. Orghidan, f. 103. 
* Analele Academiei Române, tom. LXVI, p. 329. 

3 Ibidem, p. 330. 

* Ibidem, tom. LXIII, p. 41. 

fiecare an modesta sumă de şase mii lei”, fiind convins că „opera Academiei, care-şi va 


sii . . . A Ss . A - . 9933 
ridica astfel sieşi un monument neperitor, va fi încoronată de o izbândă fericită” ”. 





Etymologicum Magnum Romaniae 


Gestul a fost continuat şi de regele Ferdinand, care, pentru „tipărirea 
Dicţionarului limbii române şi a însemnatelor lucrări de bibliografie”, acţiune 
întreruptă din lipsă de fonduri „spre marea pagubă a culturii noastre”, se oferea ca, prin 
intermediul Fundaţiei sale, „să se acorde anual suma de un milion lei ca ajutor pentru 
biblioteca şi publicaţiunile Academiei Române”*, sprijinite apoi şi prin donația de 
200.000.000 lei făcută de regele Carol al II-lea în 1937. 





% Ibidem, tom. V, p. 68-69. 
3 Ibidem, p. 369. 

Cele mai multe sume de bani au fost oferite de unii 

dintre bucureşteni pentru instituirea de premii: Bogdan 
Petriceicu Hasdeu, dr. Constantin I. Istrati, Grigore 
Antipa, dr. Constantin Angelescu, dr. Victor Babeş, arh. 
Petre Antonescu ş.a. O menţiune aparte se cuvine donaţiei 
făcută de strălucitul jurist Constantin N. Hamangiu care, 
chiar înainte de a deveni membru de onoare al supremei 
instituţii de cultură a ţării”, la 1 noiembrie 1929%, 
„urmărind îndeplinirea unei vechi dorinţe, a unui adevărat 
ideal” - „înfiinţarea unui însemnat premiu literar, artistic şi 
juridic pentru stimularea şi încurajarea celor mai 
superioare manifestaţiuni ale minţei şi sufletului” - dăruia 
Academiei Române 5 milioane lei „în înscrisuri funciare 
Constantin N. Hamangiu rurale 5%, fruct al economiilor mele, al vieţii mele 
modeste ce am dus şi al unei munci juridice fără preget de 

aproape 30 de ani”. Darul, făcut „din toată inima şi cu cea mai curată bucurie şi 
mulţumire sufletească, în scopul unic de a îndemna, după pilda aşa de înaltă şi rodnică 
a înaintemergătorilor noştri, activitatea intelectuală de la noi”, era destinat înființării 
unui premiu anual, indivizibil, în valoare de 200.000 lei. Premiul urma să se acorde o 
dată la şase ani celor mai bune lucrări din şase domenii diferite: roman, lucrări 
dramatice sau poezie, critică literară, opere de compoziţie, pictură sau sculptură, lucrări 
muzicale, lucrări juridice. „Am fixat dinadins acest interval de şase ani al premierei 
diferitelor specii de opere intelectuale - preciza donatorul - pentru a se da un termen 
mai lung autorilor spre a le concepe, a le medita şi a le scrie fără grabă, prezentându-le 
astfel Academiei Române în forma lor cea mai desăvârşită”. Dreptul de proprietate 
literară şi artistică aparţinea exclusiv autorilor premiaţi, „în ceea ce priveşte publicarea, 
traducerea, reprezentarea, executarea şi reproducerea sau adaptarea operelor 
respective”. Pornind de la convingerea „că literatura română are şi opere de valoare 
universală, care merită să fie îndrumate spre admiraţia întregei lumi culte, în mod cu 
totul excepţional, în primii trei ani: 1931, 1932 şi 1933, aceste premii de câte 200.000 
lei fiecare se vor acorda celor mai bune, mai perfecte şi mai apropiate de original 
traduceri în limba franceză, engleză şi germană a volumului de poezii al marelui nostru 
poet Mihai Eminescu (de preferat după ediţia lui Titu Maiorescu), împreună cu o parte 
din poeziile sale bune, publicate mai în urmă în revistele «Convorbiri Literare», 
«Floarea Albastră» şi alte publicaţii”. Premiile urmau a fi acordate, în ordine, pentru 
traducerile în limbile franceză, engleză şi germană, acestea fiind, după părerea sa, „de o 
foarte mare importanţă culturală şi de o folositoare propagandă intelectuală”. Prin 
instituirea premiilor, Constantin N. Hamagiu spera să contribuie la încurajarea noii 
generaţii de scriitori şi artişti. „Din mijlocul ei nădăjduesc să răsară creatori de noi şi 
nepieritoare opere, izvorâte din inima, din sufletul şi din geniul acestui popor. În 
special către aceştia ni se duce gândul, de la aceştia aşteptăm acele creaţiuni frumoase, 
curate şi nemuritoare, care să ducă faima ţării noastre în toată lumea, căci - arăta el în 
încheierea actului de donaţie - gradul de civilizaţie şi de cultură al unei ţări se măsoară 








35 A fost ales membru onorar la 29 mai 1930. 
3 Academia Română, Acte de fundaţiune, Bucureşti, 1932, p. 342-358. 

după valoarea producţiunilor ei spirituale şi mai ales a acelora cari, prin excepţionala 
lor frumuseţe, pot trece graniţele ei”. 

La 22 decembrie 1929, Constantin N. Hamangiu, prin testamentul său”, 
instituia Academia Română legatară universală a averii sale, alcătuită din importante 
sume de bani, acţiuni în bănci, imobile etc., o parte din venituri urmând a fi 
întrebuințată pentru sporirea sumelor destinate premiilor. Academia considera ca o 
înaltă datorie să aducă la îndeplinire în chipul cel mai desăvârşit” dorinţa 
donatorului, căci - aşa după cum se arătase în şedinţa din 29 noiembrie 1929 - „suntem 
pătrunşi de adevărul că dreptul la viaţă al unui popor se măsoară cu gradul lui de 
civilizaţie şi cultură, iar acestea din urmă se măsoară cu valoarea creaţiunilor lui spiri- 
tuale”*%. De-a lungul anilor, cu premii instituite în urma donaţiei lui Constantin N. 
Hamangiu au fost distinşi, între alţii, Lucian Blaga, G. Călinescu, Ionel Teodoreanu, 
Ion Irimescu, Mihail Jora. 

Diverse sume de bani destinate instituirii de premii au mai fost donate 
Academiei Române şi de alți bucureşteni, dintre cele mai diverse categorii sociale: 
generalii loan Emanoil Manu şi Constantin N. Burghele, maiorul în retragere Teodor 
Petrescu Ciorobea, fost consilier comunal al Capitalei, medical Calistrat Grozovici, fost 
director al Spitalului de boli contagioase Colentina, arhitecţii loan N. Socolescu şi 
Vasile St. Secară, ziariştii Emil I. V. Socec şi Stelian Popescu, funcţionarii Athanase 
Toncoviceanu şi Nicolae Rătescu, preotul paroh al bisericii cu hramul Sf. Dimitrie- 
Colentina Ştefan Georgescu, inginerii Constantin Chiru, lon Teodoreanu şi Petre 
Antonescu, magistratul Cornel Râmniceanu Manolescu, profesorul Constantin 
Mironescu, proprietarii Ştefan Urlăţeanu, Demostene Constantinide, Leon S. Ari€ ş.a. 
Acestora li s-au alăturat şi unele locuitoare ale Capitalei care, în nume propriu sau în 
amintirea soţilor lor, au oferit supremei instituţii academice diverse sume de bani 
pentru încurajarea - de cele mai multe ori prin premii - a creaţiilor ştiinţifice, literare ori 
artistice. Aşa au procedat, de pildă, Elena Turnescu, văduva renumitului chirurg 
Nicolae Turnescu, Olga A. Stolojianu, în amintirea soţului ei Anastasie Stolojianu, fost 
ministru şi preşedinte al Camerei Deputaţilor, Ema Donici, soţia fostului consilier de la 
Înalta Curte de Casaţie şi Justiţie, Amelia Aprihăneanu, în amintirea soţului ei fost 
conferenţiar la Şcoala Politehnică din Bucureşti, Caliopi Demetrescu-Vergu, soţia 
fostului director al Bunurilor Academiei Române, Ştefania G. Scraba în memoria 
soţului ei, fost director al Şcolii primare de băieţi nr. 2 din Capitală ori menajera Maria 
Uţa G. Schiopescu, care lăsa Academiei o sumă de bani în amintirea fratelui ei, loan 
Scorţanu ş.a. 

Între locuitoarele Bucureştilor, care şi-au înscris numele printre donatoarele 
Academiei Române s-a aflat şi Alina Ştirbei, fiica fostului domn al Ţării Româneşti, 
Barbu Dimitrie Ştirbei. Din dorința de a da unei părţi din avere „o întrebuințare 
folositoare naţiunei”, a hotărât să pună la dispoziţia Academiei Române - „purtătoarea 
dezvoltărei morale şi intelectuale a poporului românesc” - „donaţiunea capitalului de 
două sute mii lei prin depunerea la Casa de Consemnaţiuni, Depuneri şi Economii una 
sută mii lei în rentă perpetuă a statului 5%”, scopul donaţiei fiind dintre cele mai 
nobile: „Am crezut că e bine să dau acestei donaţiuni - specifica Alina Ştirbei - o 





% Ibidem, p. 433-443. 
3 Analele Academiei Române, tom. XL, p. 49-50. 

destinaţiune mai ales istorică, fiindcă cunoştinţa exactă şi 
amănuntă a istoriei naţionale este fundamentul adevăratului 
patriotism care, pricepând binele şi progresul săvârşit, relele 
şi nevoile suferite, arată cetăţeanului calea ce trebue să 
urmeze cu încredere şi cu siguranţă. Dar am crezut - continua 
ea - că pentru a întări din ce în ce mai mult cultul binelui, 
capitalul ce dăruiesc poate servi totodată din timp în timp a 
încuraja lucrări menite a rădica simțămintele morale şi 
creştineşti ale poporului, precum scrieri având de scop a 
dezvolta mintea, inteligenţa şi judecata tinerimei””. 

Academia Română a primit diverse sume de bani sau 
acţiuni şi din partea unor instituţii ori societăţi din Bucureşti: 
Ministerul  Acrului şi Marinei, Comitetul Naţional 
Cooperatist, Societatea Anonimă a Uzinelor Solvay din Alina Ştirbei 
România ori Editura Cartea Românească, prin donația căreia 
se urmărea sprijinirea instituţiei academice în alcătuirea unei gramatici „practice” a 
limbii române, care să poată „servi drept îndrumător folositor spre o unificare a 
scrisului românesc în lumea largă a cărturarilor de toate categoriile”. 

În afară de bani, unii locuitori ai Capitalei au oferit Academiei Române imobile 
şi terenuri, în oraş sau în ţară. În acest mod, au fost lăsate instituţiei academice, prin 
diferite acte de donaţie sau legate, imobile situate în străzile Dionisie, Batiştei, Regală, 
Spătarului, Colţei, Cezar Bolliac, Ştirbei Vodă, Lascăr Catargiu, Romană, Berzei, 
Latină, Jules Michelet, în şoseaua Dudeşti, Calea Moşilor, Calea Griviței, Calea 
Victoriei, Splaiul Independenţei etc. 

O parte din imobilele intrate în proprietatea Academiei Române au avut 
destinaţii precise, indicate chiar de donatorii lor, în principal de a deveni aşezăminte 
culturale sau sociale. 

Între acestea, la loc de frunte se află donația Elenei 1. Dalles”!. În 1918 ea lăsa 
Academiei Române „întreg imobilul din Bucureşti, str. I. C. Brătianu nr. 12, precum şi 
casele lor cu totul, adică întreg imobilul din Bucureşti str. Eugen Stătescu (fostă Gloriei 
nr. 4)?. Pe acest loc „în termen de doi ani de la efectuarea exproprierilor” urma să se 
ridice „o clădire frumoasă şi încăpătoare, după planul ce va hotărî Academia, însă în 
aşa fel ca să poată avea sălile necesare pentru expoziţiuni artistice de tot felul: de 
pictură, sculptură, arhitectură, de ţesături şi cusături naţionale etc., apoi pentru examene 
şi audiții muzicale şi declamaţie şi, în fine, pentru cursurile sau conferințele 
Asociaţiunii Universităţii Populare din Bucureşti, cum şi altor instituţii ce s-ar înfiinţa 
cu menirea de a forma caracterele cetăţenilor români prin cultivarea şi educarea lor 
sufletească”. În continuare se preciza: „Locul imobilului din str. Eug. Stătescu, care 
este lipit pe o bună porţiune cu cel din strada I. C. Brătianu nr. 12, se va curăţi de 
construcţii şi va rămâne teren liber spre a servi drept a doua ieşire spre strada Eug. 
Stătescu, afară de ieşirea spre str. |. C. Brătianu, pe unde va fi intrarea şi ieşirea 





* Ibidem, tom. XI, p. 19-20. 

“ Arhiva Academiei Române, Fond Donaţii-Cartea Românească, E-142, f. 9. 

11 Vezi Nicolae Peneş, Brânduşa Niculescu, Fundaţia Dalles (File de monografie), Bucureşti, 1996, p. 123- 
125. 

principală. Jur-împrejurul construcţiei, precum şi la locurile de intrare şi ieşire se va 
face şi întreţine o grădină frumoasă, ca să fie podoabă de toate părțile”. Fundaţia urma 
să poarte numele fiului Elenei Dalles, loan I. Dalles. 





Clădirea Fundaţiei „loan 1. Dalles” 


După încetarea din viaţă a donatoarei şi deschiderea testamentului (1921), 
membrii Academiei au căutat punerea lui în aplicare. La 8 iunie 1925, de pildă, Andrei 
Primăriei Capitalei de a se construi un imobil de cel puţin şase etaje. „Pe de altă parte - 
arăta el - Primăria, trebuind să exproprieze în curând, a oferit Academiei în schimbul 
terenului expropriabil un alt teren vecin, în aceeaşi suprafaţă de aproximativ 4.000 m, 
cât al Academiei, prezentând avantajul de a fi de o formă perfectă, cum nu este terenul 
ce ne-ar rămâne de la expropriere”. În aceste condiţii se impunea „să se cerceteze 
chestiunea în mod deosebit spre a se apăra cât mai bine drepturile Academiei”?. La 2 
decembrie 1927, membrii Academiei au hotărât încheierea unei tranzacţii, „în sensul de 
a i se da în schimbul terenului expropriat din imobilul Dalles teren din imobilele 
învecinate ale Primăriei, libere de orice sarcini, precum şi de a i se plăti valoarea 
construcţiilor şi diferenţa de teren”. La concursul „restrâns de schiţe de plan pentru 
construcţia Fundaţiei Dalles”, organizat de Academie în 1930, au fost invitaţi să 
participe şase arhitecţi, dintre care doar trei au concurat, pe primul loc situându-se 
proiectul arhitectului Horia Teodoru. Antrepriza lucrărilor a fost obţinută, la 13 mai 
1931, de firma inginerului Emil Prager. Lucrarea urma să fie „complet terminată” până 
la 25 octombrie 1931. La 14 ianuarie 1932 a fost desemnată şi comisia de recepţie a 


* Analele Academiei Române, tom. XLY, p. 124. 

construcției, alcătuită din Gheorghe Balş, ca reprezentant al Academiei, ing. lon 
Ionescu, membru corespondent al Academiei Române şi ing. Gheorghe Filipescu, 
profesor la Şcoala Politehnică din Bucureşti”. În ziua de 28 mai 1932, în prezenţa 
membrilor Academiei, a patriarhului Miron Cristea, a primarului Capitalei Dem. 1. 
Dobrescu, a subsecretarului de stat de la Preşedinţia Consiliului de Miniştri Rudolf 
Brandsch, precum şi a mai multor personalităţi, între care profesorii Al. Mironescu, Al. 
Marcu, |. Rădulescu-Pogoneanu, Adrian şi Rodica Maniu, Ştefan Minovici, sculptorii 
Fr. Storck, Oscar Han, inginerul Emil Prager ş.a., a avut loc inaugurarea Fundaţiei 
„loan I. Dalles”. După slujba religioasă oficiată de pr. Niculae M. Popescu, membru al 
Academiei Române şi sfinţirea clădirii de patriarhul Miron Cristea, a avut loc 
vernisajul expoziţiei de tablouri, desene şi schiţe organizată cu acest prilej de o comisie 
formată din dr. loan Cantacuzino, Anastasie Simu, Jean Al. Steriade, George Oprescu, 
Gheorghe Petraşcu, Ştefan Popescu şi Gheorghe Țiţeica. 

Luând cuvântul, în numele Academiei Române, preşedintele loan Bianu îşi 
exprima speranţa că „acest monument artistic şi cultural” va fi „podoabă şi izvor de 
lumină în mijlocul Capitalei patriei întregite”, aici urmând „să dea viaţă şi să facă 
cunoscute manifestările artei româneşti şi să aducă pentru ele luminile artei străine din 
toate timpurile şi de la toate popoarele”. În Catalogul editat cu acest prilej, secretarul 
general al Academiei Române, matematicianul Gheorghe Ţiţeica, un mare iubitor al 
artelor, ţinea să precizeze bucuria instituţiei pe care o reprezenta de a fi reuşit „să 
valideze dorinţa pioasă a testatoarei, înzestrând, prin această Fundaţie, Capitala ţării cu 
săli de cel mai mare folos pentru cultura generală şi mai ales pentru cea artistică”. 

Fundaţia „loan I. Dalles” a intrat astfel în circuitul curent. Anual aici aveau loc 
expoziţii, concerte, conferinţe, ea devenind astfel „unul din focarele de cultură 
intelectuală şi artistică cele mai însemnate ale Capitalei”. De-a lungul anilor au expus: 
Societatea de Numismatică Română, Jean Al. Steriade, Rodica Maniu, Oscar Han, 
Francisc Şirato, Nicolae Tonitza, Ştefan Popescu, Dumitru şi Aurelia Ghiaţă, Magda 
Iorga, Maria Nisipeanu, Octav Băncilă, Miliţa Petraşcu, Iosif Iser, Lucian Grigorescu, 
Eustațiu Stoenescu, Ion Jalea, Nicolae Dărăscu, Henri Catargi, singuri sau în grup 
(Tinerimea Artistică, Grupul nostru, Asociaţia Arta, Grupul Grafic, Grupul plastic din 
Iaşi, Curentul artistic românesc) etc. 

Sala de conferinţe şi de concerte a fost folosită de Societatea Tinereţea, 
Patriarhia Română, Cercul Artelor, Criterion, Pro Arte, Societatea Scriitorilor Militari, 
Asociaţia Louis Barthou, Universitatea Liberă, Societatea de Endocrinologie, Institutul 
Francez etc. La Fundaţia Dalles au susţinut concerte: George Enescu, Mihail Jora, lonel 
Perlea, Constantin Silvestri, Constantin Bobescu, Serafim  Antropov, Alfred 
Alesandrescu, corul „Carmen”, Asociaţia corală bărbătească „Crai Nou” etc.$. 

În rapoartele anuale asupra activităţii Fundaţiei „loan I. Dalles” se remarcă 
„rolul de primul plan în mişcarea noastră culturală. Lumea cunoaşte instituţia şi o 
apreciază”, arăta, de pildă, Gh. Țiţeica în Darea de seamă pe 1933/1934“, pentru ca în 
anul următor să vină cu noi detalii: „Sălile pentru expoziţiile de pictură, sculptură, artă 


* Arhiva Academiei Române, Fond Donaţii-Dalles, E-3, f. 168. 

+1 Nicolae Peneş, Brânduşa Niculescu, op. cit., p. 280, 281. 

+5 Analele Academiei Române, tom. LIII, p. 68. 

1 Amănunte la Nicolae Peneş, Brânduşa Niculescu, op. cit., p. 151-166. 

decorativă, ceramică, legătorie de cărţi şi covoare sunt cerute cu stăruință de cei mai 
buni artişti, cu câte un an şi chiar doi înainte. Sala de conferinţe, concerte şi 
cinematograf este şi ea foarte preţuită. Lumea s-a deprins să vină regulat să asculte 
conferinţe interesante şi concerte, mai ales în cicluri bine organizate. Fundaţia - 
continua el - a răspuns astfel pe deplin testatoarei, regretata doamnă Dalles. A mulțumit 
pe cât s-a putut dorințelor artiştilor de a li se da în condiţii uşoare săli potrivite să pună 
în valoare operele lor. A corespuns şi aspirațiilor publicului de a putea admira regulat 
expoziţii de ale artiştilor de mâna întâia şi de a putea asculta conferinţe şi concerte. Prin 
urmare - conchidea Gh. Țiţeica - Academia Română, sub raportul cultural, a reuşit să 
contribuie şi pe această cale la cultura publicului bucureştean”. 

În anii următori, numărul manifestărilor găzduite de sălile Fundaţiei au sporit. 
Numai în 1937/1938 s-au ţinut 129 conferinţe, două congrese, 95 de concerte, 28 
expoziţii de pictură, de sculptură, de covoare şi de cărţi legate artistic“, acestea 
aducând şi la sporirea veniturilor. 

Fundaţia a trecut însă şi prin momente dificile. Unul dintre acestea a fost 
înregistrat după cutremurul din 9/10 noiembrie 1940 când, datorită prăbuşirii blocului 
Carlton, sălile au fost închise o lună şi jumătate până la degajarea completă a terenului 
din vecinătate. De asemenea, măsurile luate în urma rebeliunii legionare din 21-23 
ianuarie 1941 au dus la sistarea din nou a activităţii Fundaţiei. În toamna lui 1941 şi în 
primăvara anului următor, „această sală, construită pentru a satisface cele mai moderne 
cerințe de acustică, de lumină şi de confort”, a fost aproape complet ocupată de 
„organizaţiunile militare şi culturale germane şi italiene din Capitală fie pentru 
concerte, fie pentru conferinţe, fie mai ales pentru reprezentări de filme de propagandă 
- ea fiind potrivită şi pentru proiecţiunile de filme, mai ales în urma transformărilor ce 
s-au adus în cursul acestui an cabinei de proiecţiuni cu care sala a fost prevăzută încă 
de la început”, după cum avea să menţioneze în darea de seamă anuală secretarul 
general al Academiei Române, Alexandru Lapedatu”. Restricţiile generale impuse pe 
întreaga perioadă a războiului au afectat şi Fundaţia, nevoită să-şi întrerupă activitatea 
la ora 20“ în loc de 23“. În acest fel „nu a putut avea loc în genere decât un singur 
spectacol, cu excepţia zilelor de sărbătoare, în care s-au înregistrat şi câte două 
spectacole - unul dimineaţa, altul seara”*. În vederea redresării economice, sala de 
conferințe a fost închiriată, pentru lunile iulie-septembrie 1945, firmei comerciale 
„Ştefan Ionescu & Co. cu emblema Orfeu” pentru proiecţii de filme”. La solicitarea 
Asociaţiei pentru strângerea legăturilor cu Uniunea Sovietică (ARLUS) şi a armatei 
române, în lunile iulie-septembrie au fost cedate sălile de expoziţii, fără însă a se plăti 
integral chiria cuvenită Academiei (un rest de 840.000 lei nu a mai fost achitat 
niciodată). 

În pofida acestor greutăţi, Academia a reuşit să găsească totuşi resursele 
necesare racordării Fundaţiei la conducta de gaz metan de pe bulevard. În acest sens, 
inginerul Gh. Cartianu a prezentat o ofertă avantajoasă atât sub raportul preţului, cât şi 





+ Analele Academiei Române, tom. LIV, p. 108. 

+5 Ibidem, tom. LV, p. 109. 

* Ibidem, tom. LVI, p. 104. 

* Ibidem, tom. LXII, p. 130-131. 

5! Vezi Contractul de închiriere din 13 iunie 1945, în Arhiva Academiei Române, Fond Donaţii-Contracte, E- 
135. 

sub cel al condiţiilor tehnice de executare, întreaga operaţiune urmând să coste 26 
milioane lei”. Din toamna anului 1946, Fundaţia a putut beneficia de încălzire cu gaz, 
ceea ce a facilitat funcţionarea sălilor şi pe perioada iernii, „privilegiu de care nu s-au 
putut bucura multe săli de concerte, de expoziţii sau de spectacole din Capitală, rămase 
în mijlocul iernii fără combustibil, din care cauză au funcţionat neîncălzite sau au fost 
nevoite să-şi închidă pur şi simplu porţile”*”. Şi în anii 1946-1948 activitatea Fundaţiei 
a continuat să fie bogată, deşi începea să se facă simțită tot mai mult influenţa 
evenimentelor ce se derulau în ţară: timp de 63 de zile sala de expoziţii a fost ocupată 
cu expoziţia Cărţii ruse, numeroase conferinţe aveau caracter politic. În iulie 1948, 
imobilul Fundaţiei („teren în suprafaţă de 3657 m” şi clădire compusă din 20 încăperi, 
subsol, parter, etaj, reprezentând o suprafață clădită de 1217 m””) era trecută la 
Ministerul Artelor şi Informaţiilor”. Prin întreaga activitate desfășurată sub auspiciile 
Fundaţiei „loan I. Dalles” s-a reuşit să se răspundă din plin dorinței generoasei 
testatoare: „de a forma caracterele cetăţenilor români prin cultivarea şi educarea lor 
sufletească”. 

În peisajul cultural al Capitalei a apărut, în 1945, un nou obiectiv datorat unei 
alte donaţii făcută Academiei Române: Muzeul de artă feudală europeană „Ing. 
Dumitru Furnică-Minovici”. 

Minovici şi-a înscris numele printre cele mai prestigioase familii din Bucureşti, 
iar trei dintre reprezentanţii ei, printre cele mai de seamă personalităţi ale ştiinţei 
româneşti. Este vorba de Mina Minovici, care a înfiinţat prima morgă din lume, fiind 
totodată autorul primului manual de medicină legală din regiunea Balcanilor; de Ştefan 
Minovici, întemeietorul Catedrei de Chimie analitică, a Asociaţiei generale a corpului 
farmaceutic şi a Societăţii de chimie din România, şi de Nicolae Minovici, fondatorul 
primei societăţi de salvare din Balcani şi a celui dintâi spital cu serviciu permanent de 
urgenţă din România. Sora lor, Elena, căsătorită cu negustorul braşovean Zaharia 
Furnică, i-a insuflat fiului ei dragostea pentru frumos, cultivată de generaţii în familia 
Minovici. 

Pe terenul moştenit de la mama sa în spatele Muzeului „Dr. Mina Minovici”, 
inginerul Dumitru Furnică-Minovici a început, în 1939, ridicarea unui imobil destinat 
special adăpostirii colecţiilor sale. Clădirea, terminată în 1941, a fost proiectată în stilul 
gotic englez al epocii Tudor de către arhitectul Enzo Canella, după sugestiile 
proprietarului. Ea adăposteşte o bogată colecţie de obiecte de artă: mobilier, tapiserii, 
covoare, goblenuri, vitralii, gravuri din secolele XV-XVII, picturi din şcolile flamandă 
şi italiană, arme vechi, obiecte de ceramică de Meisen şi Delft, un cămin florentin din 
epoca Renaşterii, o bibliotecă masivă de nuc, executată în Austria în secolul al XVII- 
lea, cărţi rare etc.”. Aici s-a înființat un Muzeu de artă feudală apuseană, inginerul- 
colecţionar conducând în acelaşi timp şi Muzeul de artă populară „Dr. N. Minovici”. 


* Analele Academiei Române, tom. LXV, p. 253-154. 

* Ibidem, tom. LXVI, p. 234-235. 

* Monitorul oficial”, partea I, nr. 260 din 8 noiembrie 1948. 

55 Vezi pe larg Dan Berindei, Sebastian Bonifaciu, Bucureşti. Ghid turistic, Bucureşti, 1978, p. 113-114; 
Gheorghe Parusi, Cronologia Bucureştilor. 20 septembrie 1459-31 decembrie 1989. Zilele, faptele, oamenii 
Capitalei de-a lungul a 530 de ani, Bucureşti, 2007, p. 608; Silvia Colfescu, București. Ghid turistic, istoric, 
artistic, ediţia a VIII-a revăzută şi adăugită, Bucureşti, 2007, p. 117-118. 

Muzeul de artă feudală europeană „Ing. Dumitru Furnică-Minovici” 


La 4 iunie 1945, ing. Dumitru Furnică-Minovici dona Academiei Române“, „în 
mod irevocabil”, „imobilul situat în Bucureşti, str. Dr. N. Minovici nr. 3, împreună cu 
toate lucrurile ce se găsesc”, cu scopul de a „servi încă de acum drept muzeu de artă 
veche aplicată, cu denumirea «Academia Română. Muzeul Ing. D. F. Minovici». 
Această casă - menţiona el în continuare în actul de donaţie - vecină cu Muzeul de 
Artă Naţională Profesor dr. Minovici, care este vizitat de zeci de cercetători, în special 
în zilele de sărbătoare, înţeleg să servească drept muzeu chiar de acum pentru a putea 
îndruma şi supraveghea modul în care va funcţiona acest aşezământ, după cum a făcut 
şi unchiul meu, dr. N. Minovici, pentru a păstra o tradiţie de fapte cu un înalt stil de 
înţelegere şi dăruire pentru propăşirea culturii şi civilizaţiei în slujba colectivităţii””. 

Muzeul a fost deschis la 23 octombrie 1945, în prezența membrilor Academiei 
Române, a preşedintelui Consiliului de Miniştri dr. Petru Groza, a ministrului Artelor, 
scriitorul lon Pas. Aşa cum sublinia în cuvântul său academicianul Andrei Rădulescu 
„Donatorul, al cărui suflet era muncit de ideea de a-şi vedea înfăptuite gândurile cu un 
minut mai devreme, a reuşit, cu multe sacrificii, să aranjeze ceea ce este aci expus şi să 
ne înfăţişeze, chiar de acum un muzeu, care de la început prezintă destul interes şi va fi 
de un deosebit folos obştesc”*%. Prin această donaţie de excepţie Academia se 
îmbogăţea, aşadar, cu o colecţie unică în România, pe care a ştiut, în pofida tuturor 
vicisitudinilor, să o administreze, conform dorinţei generosului donator. 





5 Arhiva Academiei Române, Fond Donaţii-D. Minovici, E-4, f. 172-173. 
* Ibidem, f. 172. 
55 Analele Academiei Române, tom. LXVII, p. 72,73. 

În 1945, Academia Română primea o donaţie 
deosebit de însemnată: Aşezământul cultural „Ion I. C. 
Brătianu”, care funcţiona în Bucureşti din 1928. Elisa 1. C. 
Brătianu, cea de-a doua soţie a omului politic Ion I. C. 
Brătianu, fost membru de onoare al Academiei, împreună 

. cu cumnatul său, Constantin I. Brătianu, la acea dată şef al 

7 Partidului Naţional Liberal, au alcătuit un proiect de 

TO Convenţiune prin care Aşezământul din strada Amzei era 

fă % trecut în patrimoniul Academiei Române „în plină 

a d proprietate şi posesie”, „cu toate bunurile, drepturile şi 

$ obligaţiunile de orice natură, cu orice titlu şi de oriunde ar 

P A deriva”, care formau un fond sub numele de „Academia 

Română - Biblioteca «I. I. C. Brătianuy”. Veniturile 

Elisa 1. Brătianu fondului urmau a fi folosite scopurilor pentru care a fost 

înfiinţat Aşezământul: organizarea şi întreţinerea unei 

biblioteci publice de istorie, publicarea actelor şi documentelor privitoare la istoria 

românilor, începând cu 1891, ca şi a lucrărilor ştiinţifice şi de popularizare a 

cunoştinţelor istorice, sociale şi economice, precum şi a celor „care ar avea de scop să 

întărească simţământul naţional românesc”. Administrarea fondului urma să fie făcută 

de un comitet alcătuit din nouă persoane (şase din partea Aşezământului şi trei din 

partea Academiei). După încetarea din viaţă a celor doi fondatori donatori - Elisa |. 

Brătianu şi Constantin I. C. Brătianu - fondul intra în patrimoniul Academiei Române 

„cu toate drepturile şi datoriile sale”. Actul prevedea şi câteva clauze referitoare la 

uzufructul donatoarei, la păstrarea sediului din strada Amzei, dar şi a mobilierului şi a 

biroului lui Ion I.C. Brătianu aşa cum a fost în timpul vieţii acestuia, la distribuirea 

camerelor, la obligaţia de a fi păstrat, până la sfârşitul vieţii, ca director, profesorul 
George Fotino. 

Referindu-se la valoarea acestei donaţii, secretarul general al Academiei, 
Alexandru Lapedatu, afirma la 15 mai 1946: „Între daniile primite se cuvine a fi 
menţionată în particular Biblioteca Aşezământului «on I. C. Brătianu», fără îndoială 
cea mai prețioasă, în felul său, donaţiune pe care a primit-o până acum Academia 
noastră. Căci nu e vorba numai de un foarte bogat şi select fond de publicaţii - peste 
40.000 volume - privitoare, în cea mai mare parte, la pământul şi trecutul românesc sau 
în legătură cu aceasta, ci, în acelaşi timp, şi de localul propriu, parte construit, parte 
amenajat pentru o bibliotecă modernă - cu depozite speciale pentru cărţi, cu admirabile 
săli de lectură şi de conferinţe, cu biroul în care a lucrat Ion I. C. Brătianu, cu locuinţa 
pentru director şi cu alte compartimente a căror destinaţie rămâne să fie determinată în 
viitor - local înzestrat, ca mobilier, cu tot ceea ce reclamă, azi, o instituţie publică de 
acest fel, la dispoziţia cercetătorilor şi specialiştilor”*?. La 7 iunie 1946, Elisa |. 
Brătianu trimitea preşedintelui Andrei Rădulescu o scrisoare prin care dăruia 
Academiei Române „restul averii compusă din patru imobile în Bucureşti, str. Biserica 
Amzei nr. 5 şi 7, care să formeze astfel un singur patrimoniu cu acela fost al 
Aşezământului «lon I. C. Brătianu» şi astăzi al Academiei Române, sub numele 





Ibidem, tom. LXV, p. 165. 

«Academia Română - Biblioteca I. 1. C. Brătianu»”“. Bunurile care formau intrau în 
patrimoniul Academiei Române erau: terenul din str. Biserica Amzei nr. 5, în întindere 
de 4.218 m;, donat de Elisa I. Brătianu Aşezământului Cultural „Ion I. C. Brătianu”; 
două corpuri de clădire aflate pe acest teren: unul, care cuprindea săli de lectură, de 
reviste, de conferinţe, de fişe, biroul lui Ion I. C. Brătianu, apartamentele Elisei 
Brătianu şi al directorului, cinci săli pentru depozite de cărţi, diverse încăperi pentru 
birouri şi personal, dependinţe, instalaţii pentru încălzire centrală etc. De asemenea, se 
mai adăugau peste 30.000 de volume, mobilierul complet al sălii de lectură „28 fotolii, 
11 mese de lectură, 3 mari candelambre de Murano, mobilierul complet al sălii de 
conferinţe (cu circa 250 de fotolii), mobilierul sălii de reviste, mobilierul biroului lui 
Ion 1. C. Brătianu etc.”, acţiuni şi efecte publice“!. În urma vizitării Aşezământului, 
membrii Academiei Române au adresat, la 3 iunie 1947, o scrisoare donatoarei, care „a 
dovedit încă o dată înalta concepţie despre rolul instituţiei noastre, pentru cultura 
românească” şi i-a „arătat o deplină preţuire şi încredere”, biblioteca donată fiind „o 
completare fericită a Bibliotecii Academiei Române. Prin numărul lucrărilor, prin 
diversitatea, prin calitatea lor, ea este un adevărat tezaur naţional. Aci vor găsi 
cercetătorii un larg câmp de studii pentru felurite probleme şi în special pentru istoria 
poporului nostru şi a celor vecine”“?. 

La 19 noiembrie 1947, „din dorinţa ca Academia Română să intre cât mai 
curând în drepturile ei de proprietară deplină asupra imobilelor din Bucureşti, str. 
Biserica Amzei nr. 5 şi 7”, Elisa I. Brătianu renunţa la dreptul său de uzufruct. Pe 
timpul vieţii ea, ca şi persoanele aflate în serviciul ei, urmau să locuiască în 
apartamentele deja ocupate*. 

În ianuarie 1948, în urma rechiziţionării Palatului Știrbei din Calea Victoriei 
pentru Uniunea Femeilor Antifasciste Române, se solicita Ministerului de Interne 
aprobarea adăpostirii, la Biblioteca „Ion I. C. Brătianu” a bibliotecii fostului domnitor 
al Ţării Româneşti, Barbu Dimitrie Ştirbei, formată din „colecţii istorice şi 
documentare de cel mai mare interes pentru trecutul nostru”. În martie acelaşi an, 
însă, încăperile Bibliotecii „lon I. C. Brătianu”, pregătite pentru a fi deschise 
publicului, au fost sigilate şi puse sub „pază poliţienească”“%. În acelaşi timp, toţi cei 
nouă membri ai comitetului au demisionat, formându-se, conform Convenţiunii, un 
comitet de conducere alcătuit din trei membri ai Academiei, acestora alăturându-se şi 
un membru din partea familiei Brătianu“. Obligată să părăsească locuinţa, Elisa 1. 
Brătianu a fost ajutată de Academia Română să supravieţuiască, banii provenind dintr- 
un fond de 160.000 lei „încasaţi din chirii de la imobilele din str. Amzei nr. 5 şi 7”. În 
şedinţa din 20 mai 1948, Andrei Rădulescu informa, cu profundă mâhnire, despre 
ridicarea unor cărţi „ce sunt, precum se ştie, în cea mai mare parte de mare valoare” din 





% Arhiva Academiei Române, Fond Donaţii-Elisa Brătianu, E-128, f. 60. 
S! Ibidem, f. 69. 

“2 Analele Academiei Române, tom. LXVI, p. 355-356. 

4 Ibidem, tom. LXVII, p. 112. 

% Arhiva Academiei Române, Fond Donaţii-Elisa Brătianu, E-128, f. 153. 
% Analele Academiei Române, tom. LXVII, p. 201. 

4 Ibidem, p. 245. 

S Ibidem, p. 280. 

Biblioteca „Ion I. C. Brătianu”. De altfel, la 5 mai 1948, prin decretul nr. 21, lua 
fiinţă „Aşezământul cultural «N. Bălcescu»”, „persoană juridică”, sub „supravegherea 
şi controlul Ministerului Artelor şi Informaţiilor”, având ca obiective: „organizarea şi 
întreţinerea unei biblioteci publice, publicarea actelor şi documentelor privitoare la 
istoria României, publicarea lucrărilor ştiinţifice şi de popularizare privitoare la 
răscoalele şi mişcările revoluţionare pentru libertatea şi drepturile poporului român şi a 
naționalităților conlocuitoare; orice activitate având drept scop educarea poporuluui în 
spriritul democraţiei reale”. În aceste condiţii, Elisa 1. Brătianu, fondatoare-donatoare, 
şi Constantin |. C. Brătianu, donator, solicitau Comisiei superioare a persoanelor 
juridice din Ministerul Justiţiei radierea din registrul persoanelor juridice a „fostei 
asociaţiuni culturale Aşezământul «Ion I. C. Brătianu»”". Cu aceasta se încheia ultima 
pagină a uneia dintre cele mai importante donaţii făcute Academiei Române. 

Între imobilele importante donate Academiei 
Române s-a numărat şi cel care găzduia Tipografia 
„Bucovina”, al cărui proprietar era criticul şi istoricul 
literar Ilie E. Torouţiu. De sub teascurile ei au ieşit 
numeroase cărţi şi reviste, unele realizate sub egida 
supremului for de ştiinţă al ţării. Academia, al cărui 
membru corespondent era Ilie E. Torouţiu, a fost aleasă 
drept instituţia căreia el, împreună cu soţia sa Elvira, avea 
să-i lase, în 1944, Tipografia. Donaţia consta din terenul pe 
care se afla tipografia din strada Grigore Alexandrescu nr. 
4, din „imobilul industrial special construit şi amenajat 
pentru deservirea instalaţiei tipografice” şi din întreg 
inventarul tehnic existent. Tipografia intra „în proprietatea 

Ilie E. Torouţiu Academiei Române în plină funcțiune, fără nici un fel de 
sarcină ipotecară sau chirografară, fără nici un fel de 
datorie faţă de furnizori”. Ea urma să poarte numele de „Tipografia Bucovina Fundaţia 
I. & E. Torouţiu A.R.” şi „va continua să fie lucrativă, în serviciul culturii româneşti”. 
În cazul în care, până la preluarea fundaţiei de către Academie, tipografia „ar fi 
sinistrată uşor sau greu prin bombardament sau prin orice forţă majoră”, donatorii se 
obligau să o refacă pe propria lor cheltuială, „fără a angaja cu nimic Academia 
Română”. Prin acelaşi act se menţiona dorinţa celor doi soţi de a păstra în funcţii pe 
director şi pe secretarul tipografiei, cărora li se fixau şi salariile. La tipografie urma să 
se continue colecţia de Studii şi documente literare şi, de asemenea, retipărirea cei, 
„după 25 de volume tipărite tipografia putând înceta continuarea colecţiei”. Tot aici 
urma să se imprime revista „Convorbiri literare”, „până la anul de apariţie 100, inclusiv 
1967 - după această dată va putea depune mandatul în sarcina generaţiilor viitoare”. 

În peisajul Capitalei, la 1 martie 1939, apărea un nou aşezământ, de data aceasta 
spitalicesc, ridicat de Academia Română datorită legatului lui Jacques M. Elias. 
„Model de erudiție juridică şi de atitudine patriotică”, testamentul din 2/15 decembrie 





4 Ibidem. 

% „Monitorul oficial”, partea I, nr. 104 din 7 mai 1948. 

7 Arhiva Academiei Române, Fond Donaţii-Elisa Brătianu, E-128, nepaginat. 

71 Comemorarea a 70 de ani de la moartea lui Jacques M. Elias. 1923-1993, [Bucureşti], 1993, p. 61. 

1914 al bancherului bucureştean Jacques M. Elias prevedea înființarea, de către 
Academia Română, căreia îi lăsa întreaga sa avere, „fără nici o rezervă”, a Fundaţiei 
„Familiei Menahem H. Elias”. Principala obligaţie era „de a construi şi întreţine în 
Bucureşti un spital cu cel puţin una sută paturi, în condiţiunile cele mai moderne şi 
perfecţionate”, în care urmau să fie primiţi „bolnavi de ambele sexe, israeliți şi de orice 
altă credinţă, se vor da consultaţii şi medicamente gratuite” 7. 

Jacques M. Elias a încetat din viaţă la 14 mai 
1923, ziarele vremii consemnând nu numai momentul, 
dar mai ales gestul de a lăsa uriaşa sa avere scopurilor 
caritabile şi culturale: „În deosebire de acei cari au 
adunat averi imense şi le-au risipit în străinătate, în 
deosebire de acei cari au ridicat cu sacii milioane de aur 
şi le-au cărat în băncile străine, în deosebire de acei cari 
s-au expatriat şi au stat în castele în Franţa şi Germania, 
unde şi-au risipit averile stoarse în ţară, Jacques Elias 
moare, lăsând în ţară, pentru scopuri culturale şi 
naţionale, aproape un miliard de lei. Toată viaţa lui a fost 
modest şi discret. Murind, a făcut un gest nobil şi 
generos, altruist. Tot ce a adunat a lăsat ţării sale, pentru 
care dovedeşte acum că a avut o dragoste firească, iar pe Jacques M. Elias 
frontispiciul instituţiilor ce se vor crea cu averea lui să 
nu se graveze numele lui, ci acel al părintelui lui”, scria ziarul „Presa” din 15 mai 
1923%. La rândul său, Nicolae Iorga scria în „Neamul românesc” din 9 iunie 1923: 
„Numai boierii din alte vremuri învăţaseră naţia noastră cu astfel de largi danii, iar de 
la ei nimeni până la Jacques Elias, nici dintre urmaşii lor, nici din rândurile burghezilor 
bogaţi nu i-a imitat. Dar importanţa socială a testamentului lui Jacques Elias nu stă 
numai în aceea că el aminteşte tradiţiile acestei ţări în ce priveşte datoriile clasei avute 
faţă de obşte, ci şi faptul că el lasă întreaga avere pentru cultură. Se vor face din banii 
săi şcoli, unde se vor primi elevii fără deosebire de naţionalitate. EI a înţeles că aceea 
ce lipseşte ţării noastre este cultura răspândită în masele adânci populare şi de aceea n-a 
ezitat să renunţe la orice gând şi să dea acest mare exemplu de generozitate umană, 
pentru a se face mai multă lumină în sufletele fraţilor săi, pe pământul unde a trăit”. Pe 
măsură ce s-a putut cunoaşte cu exactitate averea rămasă de la Jacques M. Elias, presa 
vremii avea să consemneze cu şi mai mare admiraţie gestul său. „Un mare donator” sau 
„Un donator excepţional” erau numai câteva din titlurile ce se puteau citi, de pildă, în 
„Viitorul” din 1929. Referindu-se la desemnarea ca legatară universală a Academiei 
Române, acelaşi ziar consemna că acest „suflet mare de bun român a văzut în 
Academie instituţia supremă a culturei în care încrederea lui a fost deplină”. 

O grijă aparte a Academiei Române a constituit-o respectarea prevederii 
testamentare referitoare la construirea şi dotarea unui spital cu cel puţin 100 de paturi 
în Bucureşti, orice amânare în punerea în aplicare a acestei dorinţe a testatorului fiind, 





2 Analele Academiei Române, tom. XLIII, p. 140. 

7% Apud Comemorarea a 70 de ani de la moartea lui Jacques M. Elias. 1923-1993, p. 53. 

% Viitorul” din 23 mai 1929; vezi şi Comemorarea a 70 de ani de la moartea lui Jacques M. Elias. 1923- 
1993, p. 55. 

după cum se exprima avocatul Emanoil Pantazi, „nu numai o impietate, dar ne pune în 
faţa unei grave răspunderi”. Pentru a obţine fondurile necesare, s-a încercat participarea 
la licitaţie în vederea cumpărării mai întâi a sanatoriului „Elisabeta”, apoi a sanatoriului 
„Antoniu”, încercare eşuată din cauza preţurilor mult prea ridicate”. În 1934, pe 
terenul de 13.500 m? cumpărat de la Societatea Crucea Roşie pe bulevardul Mărăşti, s- 
au pus temeliile spitalului, construcţia fiind dată în antrepriza ing. Emil Prager. Planul 
prevedea ridicarea unui ambulatoriu de consultaţii cu spital de urgenţă, spitalul propriu- 
zis cu 150 de paturi şi sanatoriul cu 48 de paturi. Numărul paturilor putea fi ridicat, în 
caz de război, la 500. La acestea se adăugau încăperile pentru personalul medical, 
administrativ şi de serviciu”. La 1 martie 1939 visul lui Jacques M. Elias devenea 
realitate: avea loc deschiderea spitalului şi sanatoriului. Solemnitatea a avut un caracter 
„intim şi strict academic”, făcându-se numai în prezenţa membrilor Academiei, 
rămânând ca inaugurarea oficială să aibă loc la o dată ulterioară. În cuvântul său, 
Grigore Antipa, după un scurt istoric al donaţiei Elias, s-a oprit pe larg asupra spitalului 
care-şi deschidea atunci porțile: „Deşi testamentul prevedea să fie un spital de 100 
paturi, consiliul Fundaţiunii, animat de dorul de a satisface pe deplin intenţiile 
testatorului şi de a aduce maximul de binefaceri sănătăţii publice din ţară - atunci când 
bolnavii din Bucureşti aşteptau pe la porţile spitalelor fără a putea fi primiţi din lipsă de 
locuri - a hotărât să facă şi un mare ambulatoriu, în care să se poată da şi consultaţiuni 
şi tratamente gratuite la peste 200.000 de bolnavi anual. Pe lângă aceasta, faţă de lipsa 
desăvârşită în ţară a unor instalaţiuni sistematice de hidroterapie, fizioterapie şi 
electroterapie, Consiliul a mai hotărât să înființeze pe lângă spital şi aceste secţiuni 
speciale, înzestrându-le cu cele mai moderne şi sistematice instalaţii şi aparate. De 
asemenea, fiindcă un spital cu adevărat modern şi perfecţionat nu poate exista fără o 
serie de laboratoare sistematice, s-a decis a se instala în spitalul nostru - şi a se înzestra 
cu cele mai moderne aparate - nouă laboratoare speciale pentru trebuinţele sale de tot 
felul, practice şi ştiinţifice. Astfel fiind, spitalul nostru, pe lângă marile servicii pe care 
le va aduce publicului şi sănătăţii publice, el va fi în măsură de a aduce totodată servicii 
tot atât de mari şi ştiinţei medicale române, ba chiar eventual şi învăţământului superior 
al medicinei” "*. În finalul cuvântului său, Gr. Antipa îndemna pe toţi să-şi îndrepte 
gândul „cu evlavie şi recunoştinţă” spre marele filantrop Jacques M. Elias, „care a 
muncit o viaţă întreagă şi a adunat ca o albină, ban cu ban, o mare avere, 
neîntrebuinţând pentru sine decât strictul necesar al unui trai foarte modest, pentru a 
putea destina apoi întregul fruct al muncii vieţii înzestrării Capitalei ţării cu o măreaţă 
operă de cultură şi binefacere. Este o faptă de cel mai înalt patriotism şi umanitarism, 
pentru care ţara noastră să-i fie recunoscătoare, iar numele său să fie pururea 
pomenit”. 

De-a lungul anilor, în pofida a numeroase greutăţi întâmpinate, spitalul „Elias” 
s-a impus ca unul din aşezămintele spitaliceşti de mare prestigiu din Capitală. 





'5 Analele Academiei Române, tom. LII, p. 99-100. 

7 Ibidem, tom. LV, p. 83. 

7! Vezi pe larg Prof. dr. Vasile Stănescu, Din istoricul Spitalului Elias, în Comemorarea a 70 de ani de la 
moartea lui Jacques M. Elias. 1923-1993, p. 85-90. 

75 Analele Academiei Române, tom. LIX, p. 74-75. 

* Ibidem, p. 79. 

O destinaţie specială primea, prin chiar actul de 
donaţie, şi imobilul din Calea Victoriei, lăsat de surorile 
Elena Văcărescu şi Zoe Caribol: „primirea şi găzduirea de 
către Academia Română a profesorilor, savanților, 
literaţilor din ţările străine aliate a primului război mondial 
din 1914-1918, adică Franţa, Marea Britanie, Statele Unite 
ale Americii de Nord, U.R.S.S., Italia, Ceho-Slovacia, 
Iugoslavia, pentru bunele sentimente ce au arătat 
totdeauna ţării noastre, atunci când aceste personalităţi vor 
fi invitate de către Academia Română pentru scopuri 
ştiinţifice, literare, artistice sau de înaltă politică socială, la 
noi în România, pentru tot timpul şederii lor în țară”*. 

Fără îndoială, un loc aparte între donațiile făcute 
Academiei Române ocupă cea a soţilor lon şi Elena Elena Văcărescu 
Otteteleşanu care, prin averea lăsată s-au putut pune 
bazele, în apropierea Capitalei, la Măgurele, a unui institut de fete. Executorul 
testamentar al soţilor Otteteleşanu, magistratul loan Kalinderu, el însuşi membru al 
supremului for de cultură al ţării, a devenit, la rândul său, donator şi ctitor al 
aşezământului de învăţământ. 

Cu sumele iniţiale de care a dispus, sporite cu cele obţinute din vânzarea casei 
din Calea Victoriei nr. 49, loan Kalinderu a reuşit să ridice localul şcolii şi să 
întocmească, „cu ajutorul unor profesori experimentați în ale învăţământului”, o 
programă şcolară „aşa că şcoala poate să înceapă a funcţiona”*!. Din dorinţa de a feri 
implicarea Institutului în procesele ce-i fuseseră intentate, „căci scopul Institutului este 
prea înalt pentru a le putea legitima””, la 19 aprilie/2 mai 1893 Ioan Kalinderu dona 
averea rămasă de la loan Otteteleşanu şi Institutul de fete de la Măgurele „celei mai 
înalte instituţiuni culturale a întregului neam românesc”, „care oferă, pe lângă 
nenumărate lumini ce se concentrează în acest focar de cultură şi pe lângă necontestatul 
prestigiu de care se bucură, şi nepreţuitul folos al unei ființări neţărmurite”*”. Înaltul 
decret nr. 2.059 din 19/31 mai 1893 autoriza Academia Română să primească averea 
mobilă şi imobilă donată de loan Kalinderu „şi pe care d-sa a moştenit-o de la 
repausaţii Ioan şi Elena Otteteleşanu pentru ca să se fondeze un institut de fete 
românce, cărora să li se dea o creştere de bune mume de familie, fără pretenţie sau 
lux”5. La 8/20 noiembrie 1893, membrii Academiei Române au făcut o vizită la 
Măgurele, constatând că „edificiul destinat Institutului este din cele mai frumoase; 
vechea casă boierească a fost mărită cu un cat; i s-au făcut modificări foarte însemnate 
pentru adaptarea la noua destinaţiune; peste tot casa a fost supusă unei radicale 
reparaţiuni, astfel că acum este cu totul gata”. Pus sub conducerea lui loan Slavici, 
membru corespondent al Academiei Române, autorul de altfel şi al proiectului de 





5 Ibidem, tom. LXVIII, p. 129-131. 

51 Programa a fost alcătuită de profesorii Anghel Demetriescu şi George Popa (Academia Română. Institutul 
Ioan Otteteleşanu. Acte relative la fundaţiune şi organizare. 1876-1894, Bucureşti, 1894, p. 27-28). 

52 Ibidem, p. 31. 

5 Ibidem. 

% Ibidem, p. 33. 

% Analele Academiei Române, tom. XVI, p. 30. 

organizare al noului aşezământ, la 6/18 octombrie 1894 Institutul era inaugurat oficial 
în prezența membrilor Academiei Române, a reprezentanţilor Casei Regale şi a 
numeroşi părinţi şi localnici. În numele supremului for de cultură al ţării, secretarul lui 
general anunţa inaugurarea, de către Academia Română, a unei şcoli „cu totul nouă 
prin chiar voinţa care a fundat-o, prin chiar voinţa care a întemeiat-o. Jur împrejur şi 
mai departe de ne vom uita vom afla cazuri analoage, în care o Academie prezidă la 
îndeplinirea dorințelor unor oameni insuflaţi de duhul binelui obştesc, dar nu cred - 
afirma D. A. Sturdza - că se va putea cita un caz special asemenea celui pe care ni-l 
prezintă Institutul Otteteleşanu”. 





Clădirea Institutului de fete de la Măgurele 


După ce a făcut un scurt istoric al donaţiei, el îşi exprima speranţa că „această 
instituţiune de fete să se ridice ca un far care va lumina educaţiunea femeilor române, 
dându-i o direcţiune sănătoasă, în parte religioasă şi morală, casnică şi patriotică, o 
direcţiune spre bine şi adevăr, spre datorie şi virtute, spre muncă şi simplicitate. Atunci 
voinţa ilustrului fondator loan Otteteleşanu, ca şi voinţa generosului înființător, loan 
Kalinderu, se vor împlini spre binele şi fericirea regatului şi ale neamului românesc. 
Numele acestora, cari cu gând bun, cu simţire patriotică şi cu inimă curată, au fundat 
această şcoală, de astăzi înainte strâns legată de numele Academiei Române, numele 
lor vor rămâne în veci iubite şi binecuvântate ca numele unor făcători de bine”, afirma, 
în încheierea cuvântului său, D. A. Sturdza, exclamând: „Eternă să fie memoria 
ilustrului fondator Ioan Otteteleşanu şi a soţiei sale Elena Otteteleşanu”*. 

Preocupat de sporirea fondurilor necesare Institutului, loan Kalinderu propunea, 
la 27 februarie/10 martie 1896, să se intervină pe lângă Primăria Capitalei pentru 
deschiderea unei noi străzi „care să lege strada Teatrului cu aceea a Sărindarului, în 
lungime de 85,80 m, pe o lărgime de 12 m şi a cărei suprafaţă va fi de 1029,60 mp.”, 


5 Academia Română. Institutul loan Otteteleşanu..., p. 68-69. 

din care „698,40 m.p. urmau să se ia din locul Academiei”, adică din grădina casei 
Otteteleşanu din Calea Victoriei, rămasă nevândută, restul din terenul proprietarului 
Brâhm, „afacere îndestul de avantajoasă pentru Academie”, după cum o caracteriza 
Kalinderu“. Sumele obţinute din vânzarea loturilor din grădina Otteteleşanu urmau să 
fie folosite la ridicarea unui nou local la şcoala de la Măgurele şi la repararea morii, 
aflată „în rea stare”**. În urma refuzului Academiei de a se vinde o parte din grădina 
Otteteleşanu, clădirile noi necesare şcolii, ca şi unele îmbunătăţiri s-au făcut prin 
contractarea unor împrumuturi ce urmau să se achite eşalonat. În acelaşi timp, s-a 
început formarea „fondului de zestre”, ce urma să se dea absolventelor în momentul 
întemeierii unei familii, conform recomandării înscrisă în testamentul lui loan 
Otteteleşanu“?. În 1910, averea Institutului a sporit considerabil prin vânzarea grădinii 
Otteteleşanu din Calea Victoriei şi a islazurilor de pe toate moşiile lăsate prin 
testament, precum şi prin exploatarea în regie a acestora. 

În pofida a numeroase greutăţi ivite de-a lungul anilor, Institutul a desfăşurat o 
activitate deosebit de rodnică, generaţii întregi de fete căpătând o educaţie aleasă şi 
cunoştinţe teoretice şi gospodăreşti temeinice, graţie donațiilor făcute de soţii loan şi 
Elena Otteteleşanu şi de loan Kalinderu. 

Un scop oarecum asemănător - înfiinţarea unui aşezământ educaţional - a avut 
şi donația făcută de o altă familie de bucureşteni: avocatul şi profesorul universitar, fost 
vicepreşedinte al Camerei, Alexandru Otetelişanu şi soţia sa, Olga. În amintirea fiului 
lor Barbu, încetat din viaţă la numai 12 ani, când era încă elev la Colegiul Naţional Sf. 
Sava, ei au donat, în 1943, moşia şi conacul lor din comuna Godeni-Dolj pentru 
înfiinţarea unei case culturale „Barbu Otetelişanu”, care urma să cuprindă o şcoală 
primară mixtă, o bibliotecă, o sală de cinematograf, o sală pentru conferinţe şi 
şezători”. 

De altfel, mai mulţi locuitori ai Capitalei, care aveau în diverse zone ale ţării 
terenuri arabile sau silvice, le-au lăsat Academiei Române, având certitudinea că 
acestea vor fi corect administrate, iar veniturile folosite exact scopurilor înscrise în 
actele de donaţie sau în testamente. Aşa au procedat, spre exemplu, Rozina Ilie Jitianu, 
care a lăsat ca, din veniturile moşiei situată pe raza satelor Casian şi Cheia din judeţul 
Constanţa, Academia să înfiinţeze burse pentru studenţii săraci de la Facultăţile de 
Agronomie, Medicină, Litere şi Filosofie din Bucureşti”! sau soţii Eufrosina şi Leon 
Zorab, care îşi exprimau dorința ca, din venitul fermei Vlăşcuţa-Argeş, donată 
Academiei, să se întreţină în străinătate unul sau doi studenţi merituoşi „pentru studii 
de specializare agricolă””?. 

La rândul său, Anastasie Simu, cel care donase oraşului București muzeul de 
artă ce-i purta numele, împreună cu soţia sa Elena au lăsat Academiei Române moşia 
de la Tufeni din judeţul Teleorman, al cărui venit urma să fie folosit, după încetarea din 





57 Analele Academiei Române, tom. XVIII, p. 160-162. 

5 Ibidem, p. 116-177. 

5 Vezi dezbaterile în jurul acestei probleme, în Ibidem, tom. XXI, p. 153-156. 
” Arhiva Academiei Române, Fond Donaţii-Otetelişanu, E-3, f. 19. 

”! 1dem, Fond Donaţii-Jitianu, E-183, £. 1-2. 

” dem, Fond Donaţii-Zorab, E-243, f. 1. 

viaţă a  testatorilor, „pentru acoperirea cheltuielilor 
publicaţiunilor, operelor şi scrierilor importante alese şi 
hotărâte de Academie referitoare la artă, istorie şi ştiinţe” ”. 

Ca şi în cazul terenurilor, unii bucureşteni au lăsat 
Academiei Române imobile situate în diverse locuri din ţară: 
la Constanţa (Elena şi luliu Movilă), la Sinaia (Elena 
Djuvara), la Breaza (Gheorghe Nedioglu) etc. 

Între donațiile făcute supremului for de cultură al ţării 
una a fost legată organic de Bucureşti. În amintirea fostului 
domn al Ţării Româneşti dintre 1786 şi 1790, Nicolae 
Mavrogheni, Alexandru Mavroyeni (Mavrogheni) lăsa, la 28 
septembrie 1929, Academiei Române sarcina de a acorda, o 
dată la doi ani, un „Premiu de virtute” de 150 lire sterline 
unui locuitor din Bucureşti sau, în mod extraordinar, o dată la 
şase ani unui aşezământ de binefacere din Capitală, „prin analogie cu premiile ce se 
acordă din acelaşi fond în oraşe din alte ţări şi cu regulamentele acelor premii”. Banii 
proveneau dintr-un fond depus la Banca Naţională a Greciei”. Referindu-se la 
condiţiile mai puţin obişnuite ale acestei donaţii, în şedinţa din 31 ianuarie 1930, 
Andrei Rădulescu, delegat să studieze prevederile legatului, arăta că regulamentele 
premiilor similare din alte ţări prevedeau acordarea premiului „unei persoane sau unei 
familii onorabile, sărace, adică una care-şi câştigă viaţa prin muncă stăruitoare şi care 
s-a distins prin acte continui de devotament, de abnegaţie şi de sacrificiu fie faţă de 
aproapele său (rudă ori nu), fie faţă de societate”. O dată la şase ani, premiul se putea 
acorda unui aşezământ de binefacere „de o serioasă importanţă şi de o mare utilitate 
socială când vreunul din membrii lor, deşi sunt într-o bună situaţie materială, contribue 
la realizarea scopului acestor instituţiuni printr-o muncă personală îndeplinită cu mare 
devotament, abnegaţie şi sacrificiu”. Andrei Rădulescu ţinea să sublinieze: „Testatorul 
a înţeles, dar, să încurajeze, să răsplătească, munca sub orice formă, abnegaţia, 
devotamentul, sacrificiul pentru semeni, pentru societate, fără să impună vreo restricţie 
în privinţa felului muncii sau sacrificiilor”%. 

Conform „Regulamentului Premiului de Virtute «Al. Mavroyeni» în 
Bucureşti”%, aprobat în şedinţa din 26 mai 1931, se specifica că premiul, în valoare de 
150 lire sterline, era acordat, „fără distincţiune de rasă şi de religiune, unei persoane 
sau unei familii onorabile, sărace, adică una care îşi câştigă existenţa prin muncă 
încordată şi s-a distins prin acte continuu de devotament, de abnegaţie şi de jertfă, fie 
către aproapele său (rudă ori nu), fie către societate. Această persoană sau această 
familie trebuie să locuiască în Bucureşti sau în împrejurimi”. În mod excepţional, el 
putea fi acordat „în parte sau în întregime, odată la şase ani instituţiunilor sau 
asociaţiunilor de binefacere de o serioasă importanţă şi de un mare folos social, când 
unii dintre membrii lor, deşi se află într-o situaţie materială bună, contribuesc la 
realizarea scopului acestor instituţii sau asociaţii printr-o muncă personală făcută cu 





Anastasie Simu 


% Idem, Fond Donaţii-Simu, E-2, f. 11. 

” Academia Română, Acte de fundaţiune, Bucureşti, 1932, p. 376-378. 
% Analele Academiei Române, tom. L, p. 66-67. 

% Ibidem, tom. LI, p. 208. 

mare devotament, abnegaţie şi jertfă”. Alegerea candidaţilor era făcută de o comisie 
formată din şase membri, cărora li se alătura preşedintele Academiei Române, predarea 
sumelor acordate ca premiu urmând a se face „cu solemnitate în sala de şedinţe a 
Academiei în prima duminică după Sf. Spiridon”. În art. 9 al Regulamentului se 
menţiona: „Dacă într-o perioadă de doi ani nu s-ar fi găsit cineva demn să i se acorde 
premiul, suma respectivă va fi adăugată la suma perioadei următoare de doi ani. În 
cazul când, în timpul acestei a doua perioade de doi ani n-ar fi găsit iarăşi cineva demn 
de a lua premiul, sumele neacordate în perioada celor patru ani vor fi împărţite în două 
părți egale. O parte va fi adăugată la premiul perioadei următoare, iar a doua va fi 
întrebuințată pentru îmbogățirea unei biblioteci publice din Bucureşti, desemnată de 
Academia Română. Când va fi posibilă acordarea premiului în fiecare an, dispoziţiile 
de mai sus se vor referi la fiecare an în loc de doi ani””. 

Pentru prima dată Premiul de virtute „Al. 
Mavroyeni” a fost acordat în 1933. El a revenit modestei 
funcţionare Artemisa Nicolau care, din salariul ei, îi creştea 
pe cei şapte copii rămaşi de la sora sa decedată. Ei i-a urmat 
o instituţie de binefacere: Leagănul „Sf. Ecaterina” din 
Bucureşti, înfiinţat încă din 1897, pentru creşterea copiilor 
orfani şi a celor găsiţi. În 1939, această instituţie de 
binefacere primea premiul „pentru activitatea de asistenţă 
socială depusă de comitet şi de personalul administrativ”. 
În anul următor, cinstea de a primi Premiul de virtute a 
revenit soţilor Ana şi Vasile Ioniţă, care creşteau şi educau, 
pe lângă cei 15 copii ai lor şi un nepot. 

Un moment emoţionant s-a petrecut la 18 decembrie 

Alexandru Mavroyeni 1942, când Academia a premiat, aşa după cum sublinia 
preşedintele instituţiei, Ion Th. Simionescu, o faptă „ce iese 

din obişnuit. Merită să fie nu numai ştiută, dar mai ales cu deosebită apăsare relevată. 
Face parte din categoria acelora care înalţă pe om şi-i dă o aureolă de mucenicie ori de 
eroism. Dacă ar fi fost săvârşită de o persoană matură, după ce a străbătut mare parte 
din drumul vieţii, putând, prin sine, deosebi binele de rău, alegând cumpăna binefacerii 
ca o vădită mulţumire de sine, fapta n-ar fi avut impresionanta importanță morală a 
celeia asupra căreia azi ne îndreptăm atenţia”. Era vorba de Mihail Al. Burcea, de 
numai 19 ani, lucrător la Arsenalul aeronautic din Capitală, orfan de ambii părinți, 
trebuind să „poarte de grijă celor cinci fraţi, orfani la vârsta când nu pot produce, ci 
numai consuma. El devine tată care trebuie să aducă îndeajunsă pâne în casă; el, mama, 
care trebuie să mângâie, să îngrijească de micuţii săi fraţi, ultimul de 7 ani”. 
Adresându-se premiantului, preşedintele Academiei ţinea să-i precizeze: „Academia 
Română, dându-ţi premiul «Mavroyeni», nu înseamnă că-ţi răsplăteşte fapta ce ai 
îndeplinit-o. Te dă ca exemplu altora de seama ta, în sufletul cărora adesea clocoteşte 
răzvrătirea în loc să-şi aibă cult bunătatea, răzbirea prin muncă şi râvna de a clădi. 
Răsplata adevărată o afli în mulţumirea proprie, în dragostea cu care caută către tine cei 
pe care-i ridici, în exemplul bun pe care-l dai celor în mijlocul cărora trăieşti, dar mai 








” Ibidem, p. 209. 
% Ibidem, tom. LIX, p. 190. 

presus în îndeplinirea unui crez creştinesc... Munceşte, căci munca ridică pe om; 
continuă să fii cinstit şi bun, căci bunătatea sfinţeşte pe om. Când ai tăi vor fi în măsură 
să recunoască ajutorul ce le-ai dat ca să ajungă folositori ţării, te vei număra printre cei 
care s-au sacrificat pentru Patrie”. Prin acest premiu se recompensau, aşadar, cei mai 
harnici bucureşteni care, prin muncă asiduă, cinstită, reuşeau să depăşească greutăţile 
vieţii, constituind adevărate exemple de urmat. 

Privite în ansamblu, se poate constata că bucureştenii s-au numărat printre cei 
mai generoşi donatori ai Academiei Române. Fie că proveneau din rândul membrilor 
Academiei, din corpul profesoral, din armată, din magistratură sau erau doar simpli 
proprietari ori funcţionari, ei şi-au îndreptat constant gândurile spre Academia Română, 
instituţia care, prin valoarea ştiinţifică şi morală a membrilor ei, le inspira deplina 
încredere că averea pe care au strâns-o în timpul vieţii avea să fie gestionată corect, iar 
dorinţele lor aveau să fie transpuse întocmai în practică. 

Chiar dacă din diverse cauze - exproprieri, procese prelungite cu urmaşii 
donatorilor, condiţii dificile de aplicare exactă a condiţiilor înscrise în unele testamente 
etc. - Academia nu a intrat în posesia unora din bunurile lăsate ei, gestul în sine al 
donatorilor a fost menţionat cu respect şi recunoştinţă atât în şedinţele plenare ale 
Academiei, unde donațiile erau analizate şi aprobate, în înscrierea lor în paginile 
Analelor pentru a fi cunoscute de contemporani, dar şi de urmaşi. Donatorii au fost, la 
rândul lor, cinstiţi de înaltul for de cultură al ţării, ei fiind adesea invitaţi la şedinţele 
publice cu deosebire la solemnităţile de acordare a premiilor înfiinţate în urma daniilor 
lor sau pomeniţi în slujbe religioase special ţinute, de regulă la bisericile din preajma 
clădirii Academiei: Sfântul Nicolae Tabacu şi Amzei. Erau gesturi de recunoştinţă faţă 
de acei bucureşteni care, înțelegând rostul înalt al Academiei Române, au contribuit, 
prin diverse moduri, la dezvoltarea şi înflorirea ei, exemplul lor fiind urmat până în 
zilele noastre. 


INHABITANTS OF BUCHAREST - DONORS 
OF THE ROMANIAN ACADEMY (1866-1948) 
Abstract 


The entire Romanian society has focused its attention on the Romanian 
Academy, the most important institution of culture & science of the country, from the 
very beginning. Many donations such as books, maps, stamps, paintings, real estates, 
agricultural & forest plots of land etc. were donated to the Romanian Academy . The 
most of them came from inhabitants of Bucharest. Among them there were members of 
the Romanian Academy. In fact all the most important members donated something to 
the Romanian Academy. But not only them. Beside them there were also university 
professors, advocates, doctors or ordinary inhabitants of Bucharest. Their gesture still 
represents an example & an appeal. 


” Ibidem, tom. LXIII, p. 39, 40. 


WWW.CIMec.ro 





MUZEUL JUDEŢEAN ARGEŞ 

ASPECTE REFERITOARE LA ACTIVITATEA ÎMPUTERNICITULUI 
DE CULTE DIN REGIUNEA PITEŞTI (1953-1954) 


AUREL RADU” 


Responsabilul pentru activitatea cultelor din regiunea Piteşti a fost Pascal Ion 
numit „împuternicit de culte”, după model sovietic, fiind cel care asigura legătura între 
stat şi cultele de la nivel local, a cărui activitate era dirijată de Ministerul Cultelor, pe 
de o parte şi de Securitate, pe de altă parte!. De asemenea, raporta superiorilor ierarhici 
de la nivelul Comitetului PMR din regiunea Piteşti, inspectorului general Dimulescu şi 
respectiv Lefter Gheorghe. 

Pascal lon avea studii de specialitate în domeniul teologic şi coordona 
activitatea împuterniciţilor pentru culte de la nivelul celor 12 raioane ale regiunii 
Piteşti. Împuterniciţii raionali erau în majoritatea lor semianalfabeţi, cu câteva clase 
primare şi fără pregătire în domeniu, după cum reiese din situaţia cu personalul din 
anul 1954: 














Nr. Numele şi Funcţia Data Profesia Din ce 
crt. prenumele naşterii de bază regiune 
Studii provine 
0 1 2 3 4 5 
1. |Pascal Ion Împuternicit 15.06.1914 |Funcţionar, Ploieşti 
Regiunea Piteşti Liceu Teologic 
2. |Chiriac Nicolae  |Imputernicit 03.05.1911 |Funcţionar, Bârlad 
ajutor Regiunea 3 clase 
Piteşti comerciale 
3. |Zdreală Spiridon [imputernicit 04.10.1916,|Bucătar, 5 clase [Piteşti 
Raion Piteşti Cerbureni  |primare 
4. |Anastasescu Aurel Împuternicit 06.11.1921 |Funcţionar, Piteşti 
Raion Topoloveni 2 clase 
comerciale 


























* Serviciul Judeţean al Arhivelor Naţionale - Argeş, Piteşti. 

' Carmen Chivu-Duţă, Cultele din România între prigonire şi colaborare, Iaşi, 2007, p. 14-15; Comisia 
Prezidenţială pentru Analiza Dictaturii Comuniste din România, Raport Final, Bucureşti, 2008, apud 
www.presidency.ro, 2012, cap. Regimul comunist şi cultele religioase. 

? Serviciul Judeţean al Arhivelor Naţionale - Argeş (în continuare S.J.A.N. - Argeş), fond Comitetul Regional 
PMR Piteşti, dosar 81/1954, f. 62. 


WWW.CIMec.ro 



































290 AUREL RADU 
0 1 2 3 4 5 
5. |Drumea Gheorghe Împuternicit 06.03.1915 |Cizmar, 4 clase |Piteşti 
Raion Muşcel primare 
6. |lonescu Florea Împuternicit 11.10.1917 |Frizer, 5 clase  |Piteşti 
Raion Curtea de primare 
Argeş 
7. |Moisescu Florea Împuternicit 10.04.1927 |Agricultor, Piteşti 
Raion Costeşti 7 clase primare 
8. [Rădulescu Vasile imputernicit 12.06.1925,|Vânzător Raion 
Raion Slatina Comani textilist, 4 clase Drăgăneşti, 
primare şi | Reg. Bucureşti 
prof. 
9. |Tărăbugeac Împuternicit 10.01.1926 |Muncitor Piteşti 
Nicolae Raion Drăgăşani teracotist, 7 
clase primare 
10. |Diaconu Imputernicit 04.12.1918 |Agricultor, 5 Vâlcea 
Constantin Raion Horezu clase primare 
11. |Târnoveanu Imputernicit 03.10.1900 |Muncitor Cluj 
Nicolae Raion Loviştea forestier, 4 
clase primare 
12. |Cârstea Ion Împuternicit 23.10.1929 |Muncitor, 5 Piteşti 
Raion Vedea clase primare 
13. |Niţoi Gherghina  |Împuternicit 11.10.1922 |Muncitor, 4 Piteşti 
Marin Raion Găieşti clase primare 
14. |Gănciulescu Împuternicit 06.01.1921 |Funcţionar, 8 Piteşti 
Eugen Raion Rm. clase liceu 
Vâlcea 




















raionul Piteşti, 


Este interesant cazul împuternicitului de la 
în ceea ce priveşte devenirea şi 





promovarea pe line ierarhică în cadrul nomenclaturii de 
partid.  Tovarăşul  Zdreală Spiridon (foto) era 
semianalfabet, cu cinci clase primare urmate în satul 
Cerbureni din comuna Valea Iaşului având origine socială 
„sănătoasă” - ţărănească. Acesta a fost nevoit să lucreze 
de mic copil pe la diverşi patroni din Bucureşti ca 
vânzător de pâine, de fructe şi zarzavat sau ajutor de 
bucătar într-un restaurant, după cum afirmă în 
autobiografia sa. În timpul celui de-al doilea război 
mondial a fost concentrat ca bucătar la popota ofiţerilor, 
fiind astfel ferit de lupta directă de pe front. După război 





N 





a fost angajat ca bucătar la Fabrica de Cherestea „Silva Moroieni” (ASAM) din Curtea 
de Argeş de unde a continuat ascensiunea ca şef de cadre în fabrică (1948), mai apoi 
şef de cadre la ICS Feralbet Piteşti (1952), vicepreşedinte la U.R.C.C. raionul Piteşti 
(1953), instructor la secţia Organizatorică a Sfatului Popular Raion Piteşti şi din 1953 

este angajat prin transfer la Ministerul Cultelor ca împuternicit pentru cultele din 
raionul Piteşti”. Raportările împuternicitului regional de culte Pascal Ion erau întocmite 
într-un mod bine structurat, pe fiecare cult în parte, fiind urmărite cu precădere aspecte 
referitoare la: înscrierea deservenţilor cultelor în Comitetul de Luptă pentru Pace? 
(CLP) şi în Asociaţia Română pentru Strângerea Legăturilor cu Uniunea Sovietică 
(ARLUS), participarea deservenţilor cultelor la adunări şi conferinţe interconfesionale 
regionale sau la cele de „orientare” la nivel raional, sprijinirea planului de stat cincinal 
şi a acţiunilor de interes obştesc, cunoaşterea manifestărilor şi activităţilor cultelor 
pentru identificarea acelor „elemente duşmănoase la adresa regimului”, acţiunile de 
prozelitism ale cultelor, respectiv misionarismul şi catehizarea, cunoaşterea bazelor 
economice de susținere a cultelor, situaţia mănăstirilor, schiturilor şi şcolilor cultice şi a 
cultelor neautorizate etc. De asemenea, împuternicitul regional trebuia să-şi facă 
autocritica şi să puncteze acele aspecte referitoare la greutăţile şi lipsurile întâmpinate 
în activitate, propuneri şi angajamente de viitor. 

Pascal lon se plângea superiorilor săi că nu existau sedii de lucru pentru 
împuterniciţii de culte de la nivelul raioanelor. Deoarece nu erau suficiente mijloace de 
transport în comun în acea perioadă, la propunerea acestuia s-au cumpărat biciclete 
pentru împuterniciţii raionali astfel încât aceştia să-şi ducă la îndeplinire mai bine 
sarcinile din teritoriu”. 

Cultul ortodox. În regiunea Piteşti erau 29 mănăstiri şi schituri cu un personal 
monahal de peste 500 (635) persoane. Într-o altă situaţie de la sfârşitul anului 1953 se 
arăta că în regiunea Piteşti erau 35 schituri şi mănăstiri cu un număr de 980 persoane. 
Mănăstirile Bistriţa şi Horezu din Vâlcea aparţineau direct de Patriarhia Română. 

În ceea ce priveşte situaţia economică a mănăstirilor, împuternicitul regional 
susţinea că acestea mai posedau încă 206,09 ha teren arabil, 73 ha fânețe, 2,50 ha 
pomicultură, 51 bovine, 420 ovine, 17 cabaline“. În cadrul mănăstirilor funcționau 
cooperative meşteşugăreşti care se aflau în circuitul economic planificat de stat. Din 
raportul de activitate al împuternicitului regional aflăm, fără vreo altă precizare, că cele 
25 de fete din satele din jurul mănăstirii Bistriţa care lucrau în cadrul cooperativei 
meşteşugăreşti, au părăsit mănăstirea, în condiţiile în care maica stareță Tiberiada a fost 
mutată la mănăstirea Şerbăneşti deoarece a fost acuzată că a făcut „mare delapidare de 
bani” din banii cooperativei, însă stareţa nu vroia să părăsească mănăstirea, deşi avea 
ordin în acest sens”. Alte surse de venit erau cele din prelucrarea și vânzarea 
produselor apicole (miere, ceară şi producerea de lumânări), orice formă de colectă 
fiind strict interzisă. O bună parte din egumenii de la mănăstiri erau salariați de stat 
astfel încât s-a conturat treptat un cler constrâns financiar şi în acelaşi timp fidelizat 
faţă de politica Partidului. 

Nici mănăstirile nu au scăpat de „sistemul cotelor obligatorii” fiind impuse la 
cote de carne pe care, în mod surprinzător, le respectau şi le duceau la îndeplinire cu 
stoicism. S-au introdus restricţii în ceea ce priveşte ieşirea şi accesul în mănăstiri. 





% Idem, Colecţia dosarelor membrilor PCR Argeș, litera „Z”, dosar 118, f. 5, 44-48. 

1 Prin CLP se urmărea îndoctrinarea, după model sovietic, a tuturor cultelor recunoscute în România care să 
fie folosite ca armă de propagandă unitară în lupta mocnită din perioada Războiului Rece. 

SSJ.AN.- Argeş, fond Comitetul Regional PMR Piteşti, dosar 81/1954, f. 33. 

* Ibidem, dosar 131/1953, f. 81. 

7 Ibidem, dosar 81/1954, f. 15. 

Deplasarea personalului monahal în afara mănăstirii trebuia să se facă numai în interes 
de serviciu şi cu ordin scris. De asemenea, persoanele care veneau în pelerinaj la 
mănăstiri trebuiau legitimate şi înscrise într-un registru, iar acei pelerini care nu aveau 
actele legale la îndemână trebuiau „să nu fie admişi a vizita pentru a nu se ascunde în 
aceste mănăstiri elemente dușmănoase regimului”:. 

În 1953 şi-a făcut apariţia în regiunea Piteşti, un călugăr din eparhia Clujului 
numit Nil Dorobanţu” care era considerat „un viu propagandist al misticismului” şi prin 
urmare, a fost trimis în izolator la mănăstirea Arnota. Acesta avea interdicţie de păşi în 
alte mănăstiri din regiune, însă „avusese îndrăzneala să apară în catedrala Episcopiei de 
la Râmnicu Vâlcea şi să ţină predici fără ştirea chiriarhului”, ceea ce i-a grăbit 
evacuarea înapoi la Cluj'%. Combaterea şi condamnarea misticismului în rândul clerului 
era o prioritate. Spre exemplificare, în comuna Racoviţa (raion Loviştea) s-a încercat 
un pelerinaj la o femeie care afirma că a văzut pe Dumnezeu în vis. Preotul paroh 
Constantinescu Ion a fost acuzat că este implicat direct în această acţiune fiindcă ar fi 
cerut diverse sume de bani încasate de la pelerini. În consecință, a fost suspendat 
imediat, trimis în judecata Consistoriului şi în anchetă mixtă de la Ministerul Culelor!!. 

Pentru implementarea politicii de stat în rândul cultelor recunoscute, aveau loc 
conferinţe interconfesionale cu toţi protopopii la nivel regional şi zeci de conferinţe de 
„orientare” la nivel raional prin care se urmărea în special starea de spirit şi 
îndoctrinarea clerului. Clerul ortodox era încurajat sau constrâns să facă parte în special 
din Comitetul de Luptă pentru Pace (CLP), după cum reiese din statistica de la sfârşitul 
anului 1953!*: 



































Nr. Raionul Deservenţi Deservenţi ortodocşi 
crt. ortodocşi în CLP 
1. Piteşti 121 89 
2. Topoloveni 47 35 
3, Muşcel 101 70 
4. Curtea de Argeş 72 31 
5, Costeşti 78 22 
6. Slatina 107 32 
7. Drăgăşani 77 31 
8. Horezu 44 32 
9. Loviştea 27 12 
10. | Vedea 57 32 
11. | Găieşti 80 56 
12. | Rm. Vâlcea 55 36 
13. | Băbeni 39 18 
14. 
Total 905 496 























â Ibidem, dosar 131/1953, f. 18, 34, 81. 

” Nil Dorobanţu zis Zănatecul (n. 1920 — d. 1977), ieroschimonah, licenţiat în Filosofie şi Litere, absolvent în 
Drept şi doctorand la Teologie, apud http://bucovinaprofunda.wordpress.com, 2012. 

19 S.J.A.N. - Argeş, fond Comitetul Regional PMR Piteşti, dosar 131/1953, f. 81-82. 

'! Ibidem, dosar 131/1953, £. 59. 

2 Ibidem, £. D. 

La finele anului 1954, în regiunea Piteşti erau în CLP 659 deservenţi 
ortodocşi, iar 750 aveau, mai mult din obligaţie, abonamente la publicaţiile de 
propagandă ale vremii, la ziarul „Pentru pace trainică, pentru democraţie populară” şi 
revista „În apărarea păcii”"”. Numărul conferințelor interconfesionale pentru pace şi a 
celor de „orientare” era de ordinul zecilor în fiecare an. Cei care nu participau la aceste 
„conferinţe de orientare” trebuiau sancţionaţi în conformitate cu decizia Patriarhiei, 
astfel: la prima absenţă nemotivată se reţinea o zi din salariu, la două absenţe 
nemotivate se reţinea salariul pentru 10 zile lucrate, iar la a treia absenţă se făcea 
destituirea din funcţie. 

De asemenea, preoţii erau încurajați să intre în cercurile ARLUS, însă 
interesul şi numărul celor afiliaţi era mic, de 376 membri în 1953. De aceea, episcopul 
a dat o circulară prin care îndemna preoţii ortodocşi să popularizeze în biserică 
„necesitatea prieteniei româno-sovietice şi ajutorul dat de popoarele sovietice ţării 
noastre”!* 

Împuterniciţii raionali se ocupau îndeaproape de supravegherea modului în 
care se desfăşurau sărbătoririle hramurilor bisericeşti şi mănăstirești, sfințirile de 
biserici. Preoţii aveau interdicţie de a ţine predici în mod liber şi deschis, să facă 
procesiuni la râuri de Bobotează, să facă pelerinaje la mănăstiri şi schituri. Din 
documente aflăm că la 6 ianuarie 1954, de Bobotează, nu s-au mai făcut pelerinaje la 
râuri sau fântâni aşa cum s-au făcut în anii anteriori. Preoţii trebuiau să susţină în mod 
efectiv şi eficient „lupta pentru pace” prin reducerea programului slujbelor religioase 
care se încheiau până în orele 12 sau cel târziu 14, pentru a veni în sprijinul 
campaniilor agricole, să ţină predici prin care să îndemne enoriaşii să susțină şi să 
termine campania de însămânţări sau recoltări agricole. 

În perioada interbelică, în verile caniculare cu secetă prelungită, preoții 
ortodocşi sprijiniți de autorităţile locale, obişnuiau să facă procesiuni religioase cu 
enoriaşii la râuri sau fântâni pentru invocarea ploii. Aceste procesiuni religioase 
publice au fost cu desăvârşire interzise, deşi au existat cazuri în care au fost susţinute 
chiar de unii preşedinţi ai sfaturilor populare comunale aşa cum s-a întâmplat în 
comuna Spătaru din raion Drăgăşani când preotul Florea Nicola a făcut procesiune de 
ploaie cu acordul autorităţilor locale!” 

Problemele de personal din rândul cultelor erau urmărite atent de 
împuternicitul regional care în 1953 se plângea superiorilor că protopopul Branişte din 
raionul Piteşti a fost schimbat din funcţie „din motive duhovniceşti”, fiind înlocuit 
provizoriu cu secretarul acestuia numit Uţoiu. Schimbarea din funcţie s-a făcut tacit în 
cadrul cultului ortodox, însă „fără consultarea împuternicitului regional sau a 
tovarăşului inspector general şi în condiţii secrete”. Mutările de personal trebuiau 
cunoscute şi aprobate de împuternicitul regional care atrăgea atenţia că anumite 
„elemente duşmănoase” reuşesc „să se mişte dintr-un loc în altul, pentru a se sustrage 
supravegherii”, cum a fost cazul cu preotul Ion D. Turcu!“ care a venit din parohia 





'5 Ibidem, f. 26, 28. 

14 Ibidem, dosar 81/1954, f. 29. 

'5 Ibidem, dosar 131/1953, f. 96. 

1% Preotul Ion D. Turcu este fiul preotului Dumitru Turcu (n. 1892, Cornetu, Ilfov), fost senator din partea 
PNȚ, apud www.protoieriailfovsud.ro, 2012. 

Buda din raionul Mihăileşti, regiunea Bucureşti în parohia Valea Zimbrului din 
Raionul Topoloveni. Acesta era rudă apropiată a liderului țărănist lon Mihalache aflat 
în închisoare şi se susţinea că a reuşit să vină în comuna unde avea relaţii cu elementele 
din fostul Partid Ţărănesc şi că ar fi spus că „nu-l interesează împuterniciţii, deoarece 
are cunoscuţi în Minister”!. 

Împuternicitul regional Pascal Ion cerea sprijinul Ministrului Cultelor pentru a 
schimba din funcţie anumiţi reprezentanţi ai clerului ortodox care-i făceau greutăţi în 
desfăşurarea activităţii: 

„Propun să fiu ajutat în problema schimbării protopopului Petre Topologeanu 
de la Curtea de Argeş pentru care împreună cu tov. inspector general Lefter, am căzut 
de acord cu chiriarhul ca să fie schimbat, însă care refuză să demisioneze spunând că 
este cunoscut de patriarh şi că nici ministerul nu este de acord cu schimbarea sa. Acest 
element ne-a făcut permanente greutăţi şi ne face şi în prezent. Astfel, deşi dispoziţia a 
fost să vândă calendarele cu 3 lei, pe baza unui proces verbal al consiliului parohial, la 
parohia sa le-a vândut cu 5 lei. De asemenea, să fiu ajutat în problema schimbării 
preotului Chiriţă Grigore, inspector bisericesc, asupra căruia am căzut de acord cu 
chiriarhul ca să fie schimbat, însă care afirmă că ministerul nu cunoaşte această situaţie, 
deşi tov. inspector general Lefter Gh. este în cunoştinţă perfectă de cauză. Deşi 
chiriarhul a căzut de acord, nu ia măsurile necesare. Propun ca eventual conducerea 
Ministerului să stea de vorbă cu chiriarhul şi să-i atragă atenţiunea să-şi respecte 
cuvântul dat”!5. 

Subminarea economică a clerului s-a făcut pe de o parte prin impunerea 
sistemului de cote obligatorii către stat şi prin aplicarea prevederilor HCM 308 din 
1953 pe de altă parte, prin care preoţii „cedau de bunăvoie” terenurile agricole deţinute. 
În fapt, sub masca unei formalităţi de legalitate, s-a făcut o preluare abuzivă a 
terenurilor, prin constrângere. În regiunea Piteşti, circa 432 de preoţi „au predat” 
statului suprafaţa de 2148 hectare, deşi alţii au refuzat pentru un timp să-şi „cedeze” 
pământurile. În urma „cedării” terenului, preotul loan Leca din comuna Oteşti (raion 
Vâlcea) a revenit şi a făcut o altă cerere ca „să-i fie restituit pământul pe motivul că are 
vite şi nu are cu ce le hrăni”, însă a renunţat să-şi revendice terenul întrucât Partidul 
avea întotdeauna dreptate, dar mai ales „metode de convingere”. 

În special la nivelul cel mai de jos a clerul ortodox a existat o îndârjire la plata 
cotelor obligatorii. Preotul Teodor Popescu din parohia Aninoasa a introdus 450 grame 
de păr de câine la predarea cotei de lână, fapt pentru care a fost „demascat” şi trimis în 
judecată pentru „atitudine duşmănoasă”. Preotul Popescu Gheorghe din parohia 
Şerbăneştii de Jos nu şi-a predat cotele de lapte, preotul Iulian Dumitrescu din parohia 
Coloneştii de Jos (raion Slatina), Presură Nicolae din parohia Pojogi, Mihai loan din 
parohia Slăveşti (raion Horezu), Oancea Toma de la parohia Bârseşti (raion Curtea de 
Argeş) fiindcă nu şi-au plătit cotele şi impozitele către stat până nu le-au fost sigilate 
podurile cu porumb”. Preotul Tinca din comuna Oporelu l-a ameninţat cu furca pe 
delegatul sfatului popular când i-a cerut cota”. 


1 SJ.A.N. - Argeş, fond Comitetul Regional PMR Piteşti, dosar 81/1954, f. 61. 
' Ibidem, £. 33. 

Ibidem, dosar 131/1953, £. 36. 

% Ibidem, f. 96. 

Un alt preot era acuzat că subminează campania agricolă de recoltare, pentru 
că refuza să-şi repare propria batoză de treieriş, în timp ce preotul Tache Ion din 
parohia Vâlsăneşti era condamnat la 4 ani de închisoare şi 400 lei amendă pentru 
„neîndeplinirea planului de transport”. Preotul Rădulescu Cristea de la parohia 
Măniceşti (raion Curtea de Argeş), era acuzat că a dărâmat un zid al casei sale pentru a 
nu se face dispensar într-una din camere”!. 

Deşi în perioada 1953-1954 se construiau biserici numai cu acordul 
Ministerului Cultelor, numai în regiunea Piteşti s-au făcut zeci de slujbe de sfinţiri de 
biserici noi la care au participat uneori patriarhul Justinian Marina, mitropolitul 
Sebastian Rusan al Moldovei şi vicarul Patriarhiei, episcopul Teoctist Arăpaşu. La 
sfinţirea bisericii din Văleni-Dâmboviţa au participat mitropolitul Firmilian Marin al 
Olteniei şi episcopul Teoctist fiind prezente circa 1.500 persoane”. De asemenea, în 
1954, la Dragoslavele şi la mănăstirea Negru Vodă din Câmpulung, a existat o vizită a 
patriarhului împreună cu o delegaţie sovietică, unde „totul a fost găsit în ordine, 
deoarece se ştia dinainte de această vizită”% 

Bineînţeles că acei preoţi credincioşi idealurilor Partidului au fost susținuți şi 
promovați în continuare. Spre exemplificare, stareţa mănăstirii Văleni a fost aleasă ca 
deputat comunal, iar pe linie de „propagandă şi agitaţie”, preotul Ionescu Ion (n. 1922 — 
d. 2004), secretarul protoieriei Topoloveni, a pregătit, la cererea organelor de partid, un 
cor de 180 persoane din comunele Leordeni şi Topoloveni cu care s-a prezentat la 
Festivalul Mondial al Tineretului şi Studenţilor de la Bucureşti din 1953”%. 

Şcoli de cult. La Curtea de Argeş exista o Şcoală de Cântăreţi cu 125 elevi, 
însă aceştia nu erau afiliaţi organizaţiei UTM, în timp ce ARLUS avea o activitate 
foarte slabă. În noiembrie 1953 aici a fost o grevă a elevilor din anul terminal 
îndreptată, se pare, împotriva profesorului de muzică Popescu care era acuzat că era 
autoritar cu elevii şi că ducea o viaţă imorală. Totuşi această grevă a necesitat 
intervenţia patriarhului care s-a deplasat la Curtea de Argeş unde a hotărât destituirea 
directorului, eliminarea definitivă a patru elevi şi suspendarea burselor pe un an*. 

La Horezu exista în anul 1953 un seminar monahal pentru fete condus de 
monahia Serafima Popescu (1951-1953) care avea 63 eleve şi 7 profesoare. Stareţa 
Serafima a fost schimbată din funcţie la cererea împuternicitului de culte în 1953. În 
acelaşi an s-a deschis la mănăstirea Văleni (raion Curtea de Argeş) o Şcoală monahală. 
Nici mediul ecleziastic nu a scăpat de acţiunea naţională de "alfabetizare" generală, 
având în vedere că în mănăstirile din regiune urmau cursurile de instruire în tainele 
buchisitului un număr impresionat de 88 persoane, în timp ce la şcolile monahale erau 
94 de monahii “. 

Mişcări anarhice. Mişcarea religioasă apărută în sânul Bisericii Ortodoxe 
Române numită Oastea Domnului a fost catalogată ca mişcare anarhică şi în 
consecinţă a fost trecută în ilegalitate, fiind lichidată în focarele existente din regiunea 
Piteşti. Preotul Niţu din parohia Dianu din comuna Stroeşti (R. Horezu) a fost anchetat 





2! Ibidem, f. 15. 

* Ibidem, f. 58, 18. 

% Ibidem, dosar 81/1954, f. 58. 
* Ibidem, dosar 131/1953, f. 62. 
% Ibidem, f. 81. 

% Ibidem, f. 17. 

pentru că a întreţinut Oastea Domnului, i s-au reţinut drepturile salariale, a fost detaşat 
în alte comune aproape un an şi judecat în consistoriul duhovnicesc. De asemenea, 
preotul Piru Buchiu” din parohia Colţu, comuna Ungheni (R. Costeşti) a întreţinut 
această mişcare, însă după arestare nu a mai continuat prozelitismul. 

Alte culte neautorizate, scoase în afara legii erau adventiştii reformişti şi 
martorii lui Iehova. Exista o comunitate restrânsă de adventişti reformaţi în comuna 
Budeşti (raion Vâlcea) cu 15 credincioşi care se întâlneau în casa cetăţeanului Florea 
Mirea şi în comuna Piatra (raion Slatina). Aceştia erau cunoscuţi de organele Miliției şi 
Securităţii fiind în permanentă în supraveghere. Pastorul Tolan Vasile din Râmnicu- 
Vâlcea, s-a deplasat la cererea împuternicitului de culte regional în aceste comune 
pentru a-i convinge pe aceşti „nealiniaţi” să revină în sânul adventiştilor de ziua a 7-a, 
însă fără vreo finalitate în acest sens. Aceştia au fost supuşi represiunii organelor 
Miliției fiind arestaţi temporar tocmai în momentul întrunirii ţinute în casa lui 
Beznea Ştefan din satul Criva (raion Slatina) la 2 mai 1953. 

De asemenea, despre martorii lui Iehova sunt puţine referiri, în evidenţa 
împuternicitului de culte fiind trecute doar 6 persoane din comuna Brezoiu (raion 
Loviştea). Aceştia nu aveau o viaţă de cult sau alte manifestări fiind sub supraveghere 
permanentă. 

Cultul romano-catolic. În regiunea Piteşti erau trei parohii catolice: în Piteşti 
(cca. 120 enoriaşi), Râmnicu-Vâlcea (cca. 80 enoriaşi) şi Câmpulung (cca. 70 enoriaşi). 
Spre nemulţumirea împuternicitului de culte, preoții catolici nu făceau parte din CLP. 
În 1953, cele trei parohii au fost vizitate de protopopul romano-catolic Bachmaier”* din 
Craiova care s-a ocupat de problemele administrative ale bisericilor parohiale şi mai 
puţin de popularizarea „luptei pentru pace”. A fost acuzat de „atitudinea duşmănoasă” 
la adresa regimului, întrucât nu a participat în mod activ la conferințele 
interconfesionale regionale de luptă pentru pace şi nici la cele raionale, nu a prelucrat 
hotărârile Congresului Mondial de Pace de la Viena, HCM 308/1953 şi nu a întreprins 
nimic pe linia prieteniei româno-sovietice etc. I s-a fixat domiciliu obligatoriu la 
Râmnicu Vâlcea. În schimb, preotul parohiei catolice din Piteşti Iacob Iosif (1952- 
1956) şi cel de la Câmpulung erau cooperanţi la chemările CLP”%. 

Cultul adventist de ziua a 7-a. Cea mai mare comunitate era considerată cea 
din comuna Curtişoara din raionul Slatina şi cea din comuna Vaideeni din Vâlcea. De 
asemenea, în oraşul Piteşti exista o comunitate importantă deoarece în 1953 
împuternicitului de culte a decis înlăturarea pastorului Cucurezeanu Păun “ din Piteşti 


2 Din fişa matricolă penală întocmită de Penitenciarul Piteşti în 1952 reiese că Piru Buchiu (n. 25 septembrie 
1913, Bucureşti) domiciliat în Ungheni era fiul lui loan şi Xanela, avea 4 ani de studii teologice, căsătorit cu 
Viorica Dobrescu cu care avea la acea dată 4 copii (trei băieţi şi o fată), apud www.crimelecomunismului.ro, 
2012. 

*% Este menţionat doar numele preotului catolic, transcris de fiecare dată în variante diferite, ceea ce denotă 
superficialitatea împuternicitului de culte. Probabil este vorba despre preotul catolic arestat de autorităţi în 
1958, Adolf Bachmeier (n. 1898, Caramurat, astăzi M. Kogălniceanu, Constanţa — d. 1983, Regensburg, 
Germania) sau mai puţin probabil de vicarul Gaspar Bachmeier (n. 1909, Crasna, Basarabia — d. 1971, 
Constanţa). 

» S.J.A.N. - Argeş, fond Comitetul Regional PMR Piteşti, dosar 131/1953, f. 37, 84, 85. 

3 Cucurezeanu Păun, născut la 15 decembrie 1894, a urmat Seminarul Adventist de la Stupini - Braşov, este 
pastor din 1938, apud Adrian Nicolae Petcu, Securitatea şi Cultele în 1949, în Partidul, Securitatea şi Cultele 
1945-1989, Editura Nemira, Bucureşti, 2005, p. 159. 

fiind acuzat că „nu şi-a dat interes în rezolvarea problemei prozelitismului”. În 
consecinţă, a fost mutat la Slatina unde avea un „câmp de activitate mai mic”, fiind o 
comunitate de credincioşi mai restrânsă. În locul acestuia a fost adus la Piteşti pastorul 
Mihai Radu care sub masca repetiţiilor corale, aduna în cursul săptămânii şi duminica 
credincioşii în biserică pentru a transforma repetițiile corale în slujbe religioase, spre 
nemulțumirea şi totala opoziţie a împuternicitului regional”. 

La 18 septembrie 1953 s-a făcut inaugurarea unei case de rugăciune în comuna 
Săpata (raion Costeşti) în prezenţa lui Dumitru Florea şi M. Manea de la Conferinţa 
Muntenia. De asemenea, alţi credincioşi au dorit să-şi ridice propria casă de rugăciuni 
pe proprietatea lor din comuna Stâlpeni (raion Muşcel), însă s-au lovit de împotrivirea 
preşedintelui Sfatului Popular, „întrucât Stâlpeni va deveni oraş muncitoresc”. 
Ministerul Cultelor a aprobat ridicarea bisericii, însă într-un sat apropiat”. 

Alegerile din cadrul cultului din 1953 s-au desfăşurat cu acordul 
împuternicitului de culte, întrucât se afirma că delegatul Conferinţei Muntenia şi de la 
Uniunea Adventistă „au luat legătura cu împuternicitul regional, din timp, cu care au 
discutat felul cum să decurgă alegerile”. Se arăta că adventiştii erau mult mai 
cooperanţi în sensul că nu au mai existat credincioşi care au refuzat să exercite 
serviciul militar obligatoriu. 

Cultul penticostal. În evidenţă împuternicitului era o singură comunitate de 
140 persoane din comuna Oarja (raion Piteşti) condusă de Sinescu Gheorghe. Se arăta 
că reprezentanţii acestui cult „se păstrează în rezervă faţă de acţiunile sociale” şi nu se 
implicau în sprijinirea GAC din Oarja. Era contestată activitatea pastorului Sinescu 
Gheorghe deoarece nu participa la şedinţele pentru pace sau la conferințele 
interconfesionale deşi a fost „invitat? în mai multe rânduri. Un alt punct de 
nemulțumire erau adunările care se făceau în case particulare şi acţiunile de 
prozelitism, motive suficiente pentru retragerea autorizaţiei de funcționare a cultului. 

Zdreală Spiridon, împuternicitul raionului Piteşti, a descoperit în anul 1953 în 
comuna Mărăcineni un număr de 32 credincioşi penticostali care se întâlneau în case 
particulare, fără să aibă autorizaţie de la minister. S-au impus măsurile coercitive 
obişnuite, s-au făcut arestări şi anchete care au urmărit în principal impunerea unui 
sentiment de frică în rândul credincioşilor, astfel încât să-i determine să renunţe la 
adunări”. 


SI SJ.AN. - Argeş, fond Comitetul Regional PMR Piteşti, dosar 131/1953, f. 27, 30; dosar 81/1954, f. 87v. 
* Ibidem, dosar 131/1953, f. 65. 

* Ibidem, £. 31. 

3 Ibidem, dosar 131/1953, f. 89, dosar 81/1954, f. 58. 

Cultul creştin după evanghelie. Existau credincioşi în comuna Malu cu Flori 
(raion Muşcel) care cu ocazia unei înmormântări au intrat în conflict cu ortodocşii din 
localitate. Acest cult era acuzat că duce o acţiune intensă de prozelitism producând 
agitaţie în rândul cultelor. În comuna Vlădeşti, responsabil de comunitate Ion Manole 
care a încercat acţiuni de prozelitism, iar directorul Alexandrescu de la Tipografia din 
Câmpulung era acuzat că „vorbeşte contra regimului”. De asemenea, era apreciată 
atitudinea responsabilul de cult, Călin Iorga care împreună cu alți credincioşi s-au 
implicat social şi au prestat muncă voluntară în comuna Schitu Goleşti ”. 

Cultul evanghelic. Era o singură comunitate la Râmnicu-Vâlcea condusă de 
preotul Magnezius Gustav care deservea şi comunitatea de la Craiova cu 72 
credincioşi. 

Cultul baptist. Reprezentanţii cultului aveau interdicţie de a întreprinde 
acţiuni de prozelitism sau să se întâlnească în case particulare. Mincu Turmel din 
comuna Buzeşti (raion Slatina) era acuzat că „săvârşeşte acte de ură confesională prin 
profanare de icoane”. O scăpare majoră recunoscută de împuternicit era că la 7 iulie 
1953 în comuna Potcoava a avut loc botezul a 5 persoane la râu fiind organizat „cu 
mult fast” şi cu participarea a circa 200 persoane“. 

Cultul mozaic. În regiunea Piteşti erau două comunităţi mozaice mai 
importante: una la Râmnicu Vâlcea cu 70 credincioşi condusă de hahamul Lovea 
Avram şi cealaltă la Piteşti cu 120 credincioşi, aceştia din urmă fiind deserviţi de 
Bucureşti. În oraşul Slatina, sacrificarea animalelor şi păsărilor pentru carne cuşer, se 
făcea de un credincios din oraş numit Feisenberg. 


x kk 


Mai jos, am redat în întregime o situaţie biografică întocmită de împuternicitul 
regional în anul 1954 referitoare la preoţii ortodocşi care aveau „atitudine duşmănoasă 
faţă de regim”: 





Nr. Numele Și Parohia/ : 
prenumele . Caracterizare 
crt. i Raionul 
preotului 
1. |Stângescu Morăreşti, R. |Deşi a cedat terenul conform decretului 
Constantin Piteşti 308/1953, după un an, acest element a alungat pe 


țăranii care  însămânţau pământul, teren 
repartizat de sfatul popular comunal ţăranilor. 
Prin aceasta a încercat să saboteze campania de 
însămânţări. Este dat în judecata procuraturii. 























55 Ibidem, dosar 131/1953, f. 39, 52, 94. 
* Ibidem, f. 40, 67. 
37 Ibidem, dosar 81/1954, f. 38-42. 

2. 


Nr. 


sa preotului 


Numele şi 
prenumele 


Constantinescu 
Ion 


Parohia/ 
Raionul 


Racoviţa, R. 
Piteşti 


Caracterizare 


Este preot chiabur, se ocupă cu acatistele de 3 ori 
pe săptămână, de la orele 21-24 noaptea, în zilele 
de luni, miercuri şi vineri, cu toate că i s-a pus în 
vedere să nu mai practice acest serviciu, aducând 
astfel credincioşii de la 30-40 şi chiar 60 km. 





Mateescu 
Dumitru 


Valea 
Mărului, R. 
Piteşti 


Preot chiabur, caută să saboteze campania de 
treieriş refuzând să repare batoza care este 
proprietatea sa. În trecut a făcut politică liberală. 





Popescu Ion 


Albota, R. 
Piteşti 


Face comerţ cu ţuică în mod clandestin, mută 
cazanul de ţuică în timpul nopţii fără ştirea 
organelor locale pentru a se sustrage atât el cât şi 
cei pentru care fabrică ţuică de la plata cotelor 
cuvenite. Este preot chiabur. 





Pascaru Artenie 


Bradul de Sus, 
R. Piteşti 


Element duşmănos, încercând să împiedice 
construcția unui cămin cultural în comună prin 
agitaţie produsă în comitetul parohial pentru a nu 
ceda la schimb o bucată de teren a bisericii 
necesară construcţiei căminului cultural din 
comună, deşi sfatul popular i-a acordat teren în 
loc, de aceiaşi calitate şi în aceiaşi suprafaţă, în 
vatra satului în prelungirea terenului casei 
parohiale. 





Popescu Virgil 


Brezoi ], R. 
Loviştea 


Este preot chiabur, a făcut politică liberală şi 
pactizează cu duşmanii poporului făcând slujbe 
religioase în timpul cât era judecat de justiţia 
poporului, pentru cazuri de furturi ale bunurilor 
poporului. Face greutăţi la orice acţiune 
obştească din comună. 





Radu Marin 


Dăngeşti, R. 
Loviştea 


Este preot chiabur şi a făcut politică liberală. 
Face greutăţi organelor locale şi nu 
popularizează nicio hotărâre a guvernului, 
nerespectând nici dispoziţiile chiriarhiei. Se află 
în anchetă mixtă. 





Mogoşanu 
Grigore 


Puroinica |, R. 
Găeşti 


Face greutăţi organelor locale şi îndeamnă 
credincioşii în biserică ca în loc să cumpere de 
îmbrăcăminte sau să meargă la Căminul Cultural 
să aducă banii la biserică şi să participe la slujbe. 











Popescu Florică 





Gura Foii, R. 
Găeşti 





Face greutăţi organelor locale şi îndeamnă 
credincioşii la colecte, contrar dispoziţiilor 
legale. 

Nr. Nume] și Parohia/ A 

prenumele : Caracterizare 
crt. Raionul 


10. 


Popescu A. Ion 


preotului 


Icoana, R. 
Slatina 


Preot chiabur care nu a cedat terenul şi a făcut 
politică liberală în trecut. După 23 august a făcut 
greutăţi în comună GAC-ului şi a fost reţinut de 
organele de stat, iar după revenire nu-şi achită 
obligaţiile către stat şi nu răspunde la chemarea 
organelor locale fiind cunoscut şi de aceste 
organe ca element duşmănos. 





Il. 


Stănescu 
Nicolae 


Teiuş, R. 
Slatina 


Preot chiabur şi deşi a fost condamnat pentru 
nepredarea cotelor, nici în prezent nu vrea să 
predea cotele. A făcut greutăţi la întovărăşire şi 
ţine legături cu elementele duşmănoase, foşti 
legionari din comună, pentru a face greutăţi 
organelor locale. 





12, 


Tica Ilie 


Beria, R. 
Slatina 


Preot chiabur, a afirmat că poate să stea regimul 
încă 10 ani că poate rezista contra lui. A făcut 
politică liberală, nu a cedat terenul, iar în 195... 
a ameninţat cu furca pe delegatul de la batoza de 
treier. Face greutăţi organelor locale. 





13. 


Mihai Ion 


Slăveşti, R. 
Horezu 


Face greutăți organelor locale la predarea 
cotelor, sabotează campania de însămânțări 
nefăcându-şi lucrările agricole la timp. 





14. 


15. 


Stergăruş 
Grigore 


Rusen loan 


Oteşani, R. 
Horezu 


Ciulniţa 
Eustasiade, R. 
Topoloveni 


Nu-şi plăteşte cotele şi impozitele către stat şi nu 
sprijină niciun fel de acţiuni sociale din comună, 
nu-şi îndeplineşte planul agricol la timp. 
Cunoscut element duşmănos care a fost caterisit 
şi a câştigat recursul. Este chiabur şi face acatiste 
în mod permanent sustrăgându-se de la muncile 
agricole. A făcut greutăţi la înființarea 
întovărăşirii, determinând 3 credincioşi să nu se 
înscrie. A fost reintegrat fără nici un aviz din 
partea Regiunii sau a Raionului respectiv. Face 
greutăţi la orice acţiuni sociale. 





16. 


Marinescu 
Constantin 


Baloteasca, R. 
Topoloveni 


Este preot chiabur, nu participă deloc la 
conferințele de orientare, iar conducerea 
bisericească nu ia măsuri. Nu sprijină nici un fel 
de acţiuni sociale în comună. 





17. 








Mărgăritescu 
Nicolae 





Vulpeşti, R. 
Costeşti 





Preot chiabur, sabotează planul de stat şi comite 
acte false pentru a se sustrage la cote. Face 
medicină ilicită. Împreună cu cumnatul său a 
fraudat statul cu circa 80.000 lei pentru care a 
făcut închisoare. În prezent are atitudini 
dușmănoase. 

Nr. NiniieleȘ Parohia/ A 
prenumele : Caracterizare 
crt. A Raionul 
preotului 
18. |Popescu Şerbăneşti, R. |Preot chiabur, nu execută la timp lucrările 
Dumitru Costeşti agricole pentru a sabota planul de stat. Nu 
răspunde la niciun fel de chemare a organelor 
locale. 
19.|Manea Toma  Cerşani, R. [Preot chiabur, nu plăteşte cotele către stat pentru 
Costeşti a sabota, pentru care a şi fost condamnat. Nu 
face nici un fel de îndemnuri credincioşilor 
pentru muncile obşteşti. Are atitudini 
dușmănoase. 
20. |Isbăşoiu Nicolae |Bratia II, R. |Este preot chiabur, se sustrage de la cote şi 
Muşcel pentru a nu plăti cota de lapte a scos certificat 
fals pentru cele două vaci, fapt pentru care a fost 
dat în judecata procuraturii. Nu face niciun 
îndemn credincioşilor pentru campanie şi cote. 
Face greutăţi organelor locale, la colectări, 
strângând bani pentru biserică în cadrul bisericii. 
21. |Proca Nicolae  |Popa Savu, Deşi în vârstă de 68 ani, face greutăţi şi fiind 
Câmpulung,  |biserica plasată în faţa sfatului orăşenesc, face 
R. Muşcel acatiste zilnic, nu se supune ordinelor bisericeşti 
şi continuu face anonime pentru a discredita pe 
ceilalți deservenţi. A fost moşier de pădure şi 20 
ani protopop. Nu participă la conferinţe. 
22. Popescu Groşani, R.  |Fost moşier expropriat, ţine slujbe peste program 
Gheorghe Muşcel făcând greutăţi organelor locale. Face acatiste 
pentru sustragerea credincioşilor de la muncile 
agricole şi pentru a realiza beneficii materiale. 
23. Popescu Tudor |Aninoasa, R. |Deşi preot mijlocaş, se sustrage de la cote, nu 
Muşcel sprijină cu nimic organele locale, iar în trecut a 
făcut politică legionară. 
24. |Gogoncea Domnească,  |Fost protopop legionar în Basarabia, are atitudini 
Traian Câmpulung,  |duşmănoase atacând însuşi pe primul secretar al 
R. Muşcel raionului PMR (Muşcel) şi târând în greşeală pe 
fostul preşedinte al Sfatului Popular orăşenesc, 
pentru interese personale. Face instigaţii între 
deservenţi contra protopopului. 
25. Oancea Toma  |Bârseşti, R.  |Fost legionar, nu-şi achită cotele către stat iar 4 
Curtea de ha de teren al filialei Blaj a fost sustras de la 
Argeş plata cotelor. Nu a vrut să cedeze terenul deşi are 
10 ha. Nu sprijină lupta pentru pace, deşi a fost 
solicitat. 

Nr. Numele și Parohia/ A 
prenumele : Caracterizare 
crt. Raionul 


preotului 


26. |Postelnicescu Ciofrângeni, |Fost comandant legionar, se manifestă pe faţă 
Ioan R. Curtea de|spunând că preoţii au salarii de mizerie, nu 
Argeş sprijină nicio acţiune socială în comună şi face 
greutăți Cooperativei care deşi ar putea să 
cedeze o cameră pentru birouri, refuză categoric. 
Nu-şi plăteşte obligaţiile la timp şi deşi preot 
mijlocaş, nu sprijină cu nimic CLP-ul. 




















Concluzii. Din perioada scurtă analizată, 1953-1954, reiese că împuternicitul 
regional de culte Pascal Ion avea o activitate susținută şi intensă în raport cu toate 
cultele din regiune Piteşti, atât cele autorizate, cât şi reprezentanţii celor aflate în 
ilegalitate. Acesta supraveghea îndeaproape activitatea desfăşurată de culte prin 
împuterniciţii de la nivelul fiecărui raion aflaţi în coordonarea şi subordonarea sa. 
Raporta la rândul său Ministerului Cultelor în subordinea căruia se afla, însă colabora 
în mod eficient şi cu reprezentanţii Comitetului de Partid regional sau cu organele 
represive ale statului, Miliția şi Securitatea. 

Împuternicitul de culte regional era responsabil de aplicarea în general a liniei 
partidului, pe de o parte şi cea referitoare la culte, pe de altă parte. De asemenea, 
misiunea acestuia era de a îngrădi cât mai mult activitatea cultelor religioase prin 
diverse metode şi măsuri, adesea coercitive, care să asigure aservirea şi obedienţa 
clerului: interzicerea prozelitismului pentru a restrânge baza aderenţilor, interzicerea 
adunărilor în case particulare, a procesiunilor, a pelerinajelor, supravegherea 
sărbătoririi hramurilor bisericeşti, subminarea economică etc. astfel încât Partidul Unic 
să devină principala religie de stat acceptată în viitor. 

Era pus la punct un întreg sistem represiv pentru acei reprezentanţi ai clerului 
care nu respectau acele interdicții ale împuternicitului de culte. Înlăturarea acelor 
persoane indezirabile se făcea adesea sub acuzaţia generală de „atitudine duşmănoasă 
la adresa regimului”, urmată de anchete mixte făcute de Ministerul Cultelor, 
Consistoriul bisericesc, Miliție sau Securitate care aveau adesea ca rezultat izolarea 
„inculpatului”, supravegherea permanentă, caterisirea sau condamnarea la închisoare. 
De asemenea, o parte numeroasa a clerului a colaborat îndeaproape cu împuternicitul 
de culte, primind în schimb beneficii şi promovări. 

ASPECTS REGARDING THE ACTIVITY OF THE „CULTS 
COMMISSIONER” FROM THE REGION OF PITESTI (1953-1954) 
Abstract 


From the short period analyzed, 1953-1954, it appears that regional cults 
commissioner Pascal lon had a sustained and intense activity concerning all religious 
cults in the region of Pitesti, both authorized and representatives of those that were 
illegal. He closely supervised the activity of the religious cult through the cult 
commissioners at district level which were under his coordination and subordination. In 
turn, he reported to the Ministry of Religious Affairs, which he was under, but also he 
effectively collaborated with the representatives of the Regional Party Committee or 
the repressive organs of the state, the Militia and the Securitate. 

The regional cults commissioner was in general responsible for applying the 
Party line on the one hand and on religion matters on the other hand. Also, his mission 
was to restrict religious activity as much as possible by various methods and measures, 
often coercive, ensuring the clergy servitude and obedience: prohibiting proselytism to 
restrict the members, banning gatherings in private homes, processions, pilgrimages, 
supervision of the religious celebration, economic disruption, and so on, so that the 
Single Party will become the only state religion accepted in the future. 

A whole system of repression was developed for those representatives of the 
clergy who did not comply with those prohibitions of the cults commissioner. Removal 
of those undesirable persons was often made under general charges like "hostile 
attitude towards the regime" followed by a joint survey made by the Ministry of 
Religious Affairs, church Consistory, the Militia or the Securitate, which often resulted 
in isolation of the "defendant", constant supervision, defrocking or imprisonment. Also, 
a large part of the clergy worked closely with the cults commissioner in exchange of 
benefits and promotions. 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXI, 2012 





BRĂTIENII LIGII CULTURALE 
RADU PETRESCU” 


Anul acesta se împlinesc 121 de ani de la fondarea Ligii Culturale, asociaţie de 
drept privat fără scop lucrativ care a urmărit în permanenţă realizarea solidarităţii şi 
conştiinţei naţionale atât de necesare înfăptuirii marelui ideal al Unirii tuturor 
românilor, având o contribuţie decisivă la împlinirea viselor mai multor generaţii prin 
realizarea Marii Uniri din 1918. 

Sub imboldul necesităţii apărării românilor din Transilvania, din iniţiativa 
scriitorului loan Slavici şi a studenţilor transilvăneni ce studiau în Bucureşti, la 15 
decembrie 1890 a fost înființată Liga pentru Unitatea Culturală a Românilor, 
transformată rapid în Liga pentru Unitatea Culturală a Tuturor Românilor din diasporă 
cu cei din vechiul Regat. Imediat după declanşarea primului război mondial, 
acutizându-se necesitatea înfăptuirii unirii politico-statale, ea preia numele de Ligă 
pentru Unitatea Naţională a Tuturor Românilor (1914-1918). După înfăptuirea 
României Mari, îşi va relua numele de Ligă Culturală, desfăşurând activităţi fructuoase 
pe linia conlucrării paşnice cu minoritățile naţionale prin cunoaştere şi respect reciproc, 
întrerupte dramatic prin desfiinţarea abuzivă a Ligii de către regimul comunist în vara 
anului 1948. 

Să ne reamintim de preşedinţii Ligii Culturale din perioada 1890-1948, mari 
patrioţi şi buni organizatori, caracterizați printr-un entuziasm debordant: profesorul 
Alexandru Orăscu (1890-1892), Grigore Brătianu (1892-1893), V. A. Urechia (1893- 
1897), Mihail Vlădescu (1897-1903), Petre Grădişteanu (1903-1908), Sava Şomănescu 
(1908-1910), Virgil Arion (1910-1914), preotul Vasile Lucaciu (1914-1918), 
profesorul Nicolae Iorga (1919-1940) şi dr. Constantin Angelescu (1941-1948). 

Importante personalităţi din sfera culturii şi politicii au fost membri ai Ligii, 
deţinând poziţii cheie în cadrul structurilor de conducere la nivel naţional. Printre 
aceştia, un rol important au jucat Ioan Slavici, Simion Mândrescu, Simion Mehedinţi, 
Mihail Dragomirescu, Petre P. Negulescu, George Murnu, Barbu Ştefănescu- 
Delavrancea, Nicolae Filipescu, Constantin C. Arion, Maica Smara, Octavian Goga, 
Traian Vuia, Nicolae Titulescu, Liviu Rebreanu, Ion Minulescu şi mulţi alţii. 

La 15 decembrie 1890, în cadrul unei noi şedinţe a studenţilor şi a 
personalităţilor care luaseră parte la adunările anterioare, s-au pus bazele organizatorice 
şi programatice ale Ligii Culturale, iar la 17 decembrie a fost ales primul Comitet 
Provizoriu, format din 21 de persoane (11 studenţi şi 10 personalităţi). Studenţii aleşi în 


” Filiala Bucureşti a Societăţii de Ştiinţe Istorice din România. 

Comitet erau următorii: Nicolae Vicol, Petru Flor, Simion Mehedinţi, Petre P. 
Negulescu, Constantin Cernescu, loan Lupulescu, Alexandru Tălăşescu, George 
Murnu, Mihail Dragomirescu şi Petre Patriciu. Dintre cele 10 personalităţi, alături de 
Grigore T. Brătianu (avocat şi mare proprietar la Tigveni, Argeş), făceau parte 
următorii: Alexandru Teodoru, Alexandru Orăscu (senator şi rector al Universităţii 
Bucureşti), Nicolae Ionescu (deputat şi profesor universitar), Vasile Maniu (avocat), 
Ionel Grădişteanu (deputat), Christu Negoescu (deputat şi profesor), preotul Simeon 
Popescu (profesor universitar), Nicolae Barbu (profesor) şi Dumitru Marinescu- 
Bragadiru (industriaş şi mare proprietar). 

În funcţia de preşedinte al Comitetului provizoriu a fost ales Alexandru 
Orăscu, ca secretar loan Lupulescu, iar casier Grigore T. Brătianu. S-a stabilit ca 
alegerea Comitetului să se facă din doi în doi ani de către Adunarea Generală. 

Statutele Ligii prevedeau, printre altele, şi înfiinţarea de secţiuni în diferite 
localităţi. Entuziasmul fiind fără margini la scară naţională, s-au constituit chiar în 
1890 — în ordine alfabetică - secţiuni în oraşele Bârlad, Brăila, Buzău, Craiova, 
Focşani, Galaţi, Giurgiu, Piteşti, Târgovişte, Turnu Severin, Turnu Măgurele. În același 
an au apărut şi primele secţiuni ale Ligii din străinătate, respectiv la Anvers, Berlin, 
Bruxelles, Halle, Liege, Londra, Miinchen, Oxford, Paris şi altele. 

Era imposibil ca membrii unei familii argeşene care a jucat un rol atât de 
important în destinul României — BRĂTIANU -, să nu se implice direct sau indirect în 
activităţile Ligii Culturale, prin racordare la interesele politicii interne şi externe a ţării. 

Liberalii lon C. Brătianu (2 iunie 1821-16 mai 1891) şi Dimitrie C. Brătianu 
(1818-8 iunie 1892) , personalităţi politice de prim rang ce au deţinut inclusiv mandatul 
de prim-ministru, nu se puteau implica direct în acţiuni considerate în epocă a fi 
„iredentiste” datorită necesităţii păstrării în continuare a bunelor relaţii cu Imperiul 
Austro-Ungar, în urma semnării în octombrie 1883 a tratatului secret cu Tripla Alianţă 
(Austro-Ungaria, Germania şi Italia) ce oferea României garanţii de securitate faţă de o 
posibilă agresiune din partea Rusiei ţariste. Acest lucru nu i-a împiedicat însă să 
protejeze discret acţiunile Ligii Culturale, deşi liberalii nu mai erau la putere în ultimii 
ani ai vieţii acestora, cu toate protestele reprezentanţilor oficiali austro-ungari şi ale 
presei maghiare. 

Grigore T. Brătianu (1849 - 27 februarie 1893), nepotul de frate al lui Ion C. 
Brătianu şi Dimitrie C. Brătianu, se înscrie cu litere de aur în istoria Ligii, fiind de 
departe cel mai important membru al acestei familii ilustre care a decis să se implice de 
la bun început în bunul mers al Ligii Culturale, jertfindu-şi sănătatea, averea şi chiar 
viaţa în interesul sporirii influenţei Ligii la nivel naţional şi al obţinerii sprijinului 
opiniei publice internaţionale în favoarea cauzei românilor din Transilvania. 

Primul Congres al Ligii a avut loc între 11-13 mai 1891 în sala Ateneului 
Român, sub preşedinţia lui Alexandru Orăscu, prilej cu care acesta a fost reconfirmat 
ca preşedinte al Ligii Culturale. Din Transilvania au participat fruntaşii mişcării 
naţionale Vasile Lucaciu, Septimiu Albini şi Axente Sever. Al doilea Congres s-a ţinut 
între 21-22 mai 1892, fiind condus tot de Alexandru Orăscu. La Congres, acesta şi-a 
anunţat retragerea, datorită vârstei sale înaintate (75 de ani). A fost ales un nou comitet 
din care făceau parte Grigore T. Brătianu (preşedinte), Emanuel N. Antonescu, loan 
Bianu, Gheorghe C. Bursan, Nicolae Costăchescu, Nicolae R. Danielescu, loan S. 
Neniţescu şi loan Lupulescu. 

La Congres, Grigore T. Brătianu remarca faptul că Liga dispunea în 1892 de 
21 de secţii în ţară (se înființase între timp şi cea din Câmpulung-Muscel) şi de trei în 
străinătate (Anvers, Berlin şi Paris - celelalte nu mai activau, în principal datorită 
reîntoarcerii studenţilor români în ţară, după absolvire, dar şi anumitor disensiuni 
interne). 

Congresul din 1892 avea loc după elaborarea Memorandumului Românilor din 
Transilvania, Banat şi Ungaria de către conducerea Partidului Naţional Român din 
Transilvania, petiție înaintată pe 28 mai 1892 împăratului de la Viena imediat după 
Congresul Ligii. Destinatarul Memorandumului nici măcar n-a deschis plicul înaintat 
Cancelariei aulice de reprezentații unei delegaţii formate din 300 de reprezentanţi ai 
românilor asupriţi din cadrul tuturor păturilor sociale (plicul sigilat a fost trimis 
guvernului ungar, fiind descoperit din întâmplare - tot nedeschis - după ocuparea 
Budapestei, în august 1919, de către trupele române biruitoare). 

Grigore T. Brătianu a acţionat rapid, iar Liga Culturală a reuşit, în perioada 
iunie-august 1892, să tipărească şi să difuzeze, în ţară şi în străinătate, 3.000 de 
exemplare ale Memorandumului. 

Un plic nedeschis şi o iniţiativă infamă a guvernului ungar care va intenta la 
Cluj un proces, în aprilie-mai 1894, iniţiatorilor Memorandumului, soldat cu 
declanşarea pe plan internaţional a unui uriaş scandal, prin informarea promptă a 
opiniei publice mondiale de către reprezentanţii Ligii Culturale şi a corespondenţilor de 
presă. 

După tragica moarte a lui Grigore T. Brătianu, noul Comitet executiv, ales la 
Congresul din 16-18 mai 1893, s-a constituit pe funcţii astfel: V. A. Urechia 
(preşedinte), lonaş C. Grădişteanu (vicepreşedinte), Ştefan Perieţeanu-Buzău (casier), 
loan Bianu şi loan Lupulescu (secretari), Gheorghe C. Cantacuzino-Râfoveanu, 
Gheorghe C. Bursan şi Barbu Ştefănescu-Delavrance (membri), Ştefan Sihleanu, 
Nicolae Costăchescu şi loan S. Neniţescu (cenzori. Preşedinte de onoare a fost ales 
Alexandru Orăscu. 


Grigore T. Brătianu (1849-1893). Cu o fire 
altruistă şi liberă de prejudecăţi, total diferită de mult 
prea chibzuitul său tată (Theodor C. Brătianu, militar 
de carieră şi mare proprietar, fidel partizan al 
partidului conservator), Grigore T. Brătianu şi-a făcut 
studiile secundare în Viena, la liceul Maria Tereza 
(Theresianum, absolvit ulterior şi de un Iuliu Maniu), 
apoi Facultatea de Drept la Berlin, pe care a 
continuat-o la Universitatea din Paris, terminată în 
1875 cu titlul de doctor în drept. 

Omul cu un bogat bagaj intelectual, format 
la şcoala germană, cu judecată dreaptă, de o 
onestitate exemplară şi de un patriotism înflăcărat, la 
revenirea în ţară, se va înscrie în partidul liberal, 
simțindu-se mai apropiat de politica dusă de unchii 
săi, Ion C. Brătianu şi Dimitrie C. Brătianu, dar mai ales de Ion C. Brătianu, la al cărui 
căpătâi a vegheat în ultimele clipe ale vieţii acestuia. 

Ajutat de Alexandru Lahovary, bunul său prieten, îmbrăţişează pentru o scurtă 
perioadă magistratura, lucrând timp de câteva luni în calitate de judecător la Tribunalul 
Mehedinţi, de unde a demisionat în semn de protest faţă de imixtiunile de natură 
politică asupra justiţiei. După venirea liberalilor la putere, a fost numit judecător la 
Tribunalul Brăila şi ulterior membru la Curtea de Apel din Bucureşti. În 1887 a fost 
ales deputat în judeţul Teleorman. 

Pentru că nici un partid de guvernământ din ţară nu puteau lua, oficial, fără 
pericol, o atitudine hotărâtă în chestiunea naţională. Grigore T. Brătianu a fondat Liga 
Culturală, cu concursul prietenilor săi mai tineri şi mai bătrâni, dovedindu-şi astfel 
simţul politic şi nebănuite capacităţi organizatorice. 

Ca asociaţie de drept privat, Liga îşi putea îndrepta nestingherită activitatea în 
orice direcţie, iar fondatorul, renunțând de bună voie la viaţa de familie, i-a dat până în 
ultima clipă a vieţii sale — stinsă în mod tragic, dar şi suspect (a murit noaptea, în 
groaznice chinuri, de o presupusă apoplexie cerebrală, cu acelaşi prilej dispărând în 
întregime arhiva Ligii Culturale), în singurătatea unei camere a stabilimentului de lux 
„Grand H6tel du Bucarest” — toată tinereţea şi energia de care a fost în stare. Nu fusese 
căsătorit şi nu împlinise încă 44 de ani. 

Cadavrul tânărului fusese descoperit de personalul hotelului abia la ora 13:30. 
Căzuse din pat iar capul se afla într-o poziţie nefirească, băgat sub pat şi cu unele 
semne de sufocare. La fel de stranie era declaraţia locatarului din camera aflată sub 
camera ocupată de Grigore T. Brătianu, care spunea că la ora 4 dimineaţa auzise 
zgomote puternice care duraseră mai mult de o oră, dar nu le acordase nici o atenţie 
pentru că în hotel nu era niciodată linişte. Constatarea decesului a făcut-o dr. Wilhelm 
Kremnitz [soţia sa, Mitte K., a fost una din „muzele” lui Mihai Eminescu -— n.a.], în 
prezenţa procurorului. La autopsie, efectuată de doctorii Ion Cantacuzino şi Paul 
Petrini, s-a constatat că murise de o boală de inimă, dar dacă i s-ar fi oferit ajutor în 
primele patru ore de la incident, putea fi salvat. 

În epocă, moartea sa a trezit multe suspiciuni, în condiţiile în care Grigore T. 
Brătianu era în permanenţă „curtat” de mulţi studenţi transilvăneni refugiaţi la 
Bucureşti (de exemplu, Ion Popovici-Bănăţeanu, contabil al Ligii, dar şi prieten intim 
cu Titu Maiorescu, şi care se întoarce definitiv la Lugoj, chiar când se prăpădea 
Grigore T. Brătianu). Printre ei se aflau şi spioni austro-ungari, a căror misiune putea fi 
cunoaşterea din timp şi paralizarea iniţiativelor conducerii Ligii Culturale. 

Situaţia semăna izbitor cu un alt caz celebru din 1883 (anul semnării tratatului 
secret cu Puterile Centrale): Titu Maiorescu şi Petre P. Carp au înscenat declanşarea 
subitei „nebunii” a ziaristului Mihai Eminescu, ce devenise extrem de incomod 
intereselor guvernului conservator, operaţiune la care s-au raliat, din păcate, în 
necunoştinţă de cauză, atât loan Slavici, cât şi lon Luca Caragiale. Acele interese de 
natură politică s-au conjugat în mod misterios cu rolul nefast jucat de aşa-zişii prieteni 
ai poetului, studenţii transilvăneni Gheorghe Ocăşanu şi Gheorghe Secăşanu, despre 
care s-a aflat abia după 1990 că fuseseră infiltraţi de serviciile de spionaj austro-ungare 
în conducerea societăţii patriotice „Carpaţii”, precursoarea Ligii Culturale. 

Insistenţa cu care Grigore T. Brătianu, cu mai puţin de trei săptămâni înaintea 
morţii sale, dorise să-i împărtăşească personal un secret liderului opoziţiei, Dimitrie A. 
Sturdza, la care avea acces permanent, amplifică respectivele suspiciuni. 


WWW.CIMec.ro 


BRĂTIENII LIGII CULTURALE 309 





„Luni 8 februarie 1893 
Bucureşti 


Stimate Domnule Sturdza, 


Am mare nevoie de sfatul Dumitale. 
E vorba de viitorul României şi al Românilor. 
Când aş putea să fiu primit de Dumneata într-o seară, după masă? 
S-ar putea mâine, marţi seara? 
M[ilercuri nu pot decât de la 9 ore înainte. Joi şi sâmbătă nu pot de fel. 
Vă rog să binevoiţi, Domnule Sturdza, a primi încredințarea adâncului meu 
respect. 
Gr. T. Brătianu“. 


Cauza renaşterii românismului pierdea în Grigore T. Brătianu unul din cei mai 
devotați şi mai entuziaşti luptători, care nu mai trăia decât pentru Ligă, necruţând nici 
muncă şi nici avere când era vorba de triumful acesteia. 

Nu trebuie uitat faptul că acesta menținea legături aproape zilnice cu directorii 
ziarelor din Bruxelles, Berlin, Paris, Roma, Milano, etc., trimiţându-le în permanenţă 
articole  argumentate privind chestiunea română, dezminţind în permanenţă 
neadevărurile propagate de presa străină, şi în primul rând de cea budapestană şi 
vieneză. 

De exemplu, în septembrie 1892 transmitea oficiosului austriac „Die Presse” 
solicitarea de a publica o dezminţire faţă de afirmaţiile biroului de presă maghiar, 
preluate automat de Viena, privind amestecul Ligii Culturale în redactarea în 1892 a 
Replicei Junimii Academice Române din Transilvania şi Ungaria [lucrare 
colectivă, elaborată de studenţi români din mai multe ţări, sub coordonarea lui Aurel C. 
Popovici - 1892], care combătea „Răspunsul” dat tot în 1892 de junimea academică 
ungară [opera românului renegat Moldovan Gergely - n.a] Memoriului studenților 
universitari din România privind situația românilor din Transilvania şi Ungaria, 
redactat la Bucureşti în 1891. 

În realitate, suspiciunile maghiare erau în parte justificate. Datorită 
Graz secretarul, pe loan Lupulescu, pentru a supraveghea bunul mers al elaborării 
„Replicei”, subvenţionând cu fondurile necesare publicarea şi distribuirea acesteia către 
presa internaţională şi personalităţile românofile din mai multe ţări. 

În acest sens, este semnificativă scrisoarea trimisă de loan Lupulescu lui 
Grigore T. Brătianu 


„Graz, iulie 1892 
Iubite Domnule Brătianu, 


Vă trimit aci două scrisori pe care la va traduce în italieneşte dl. Frollo 
[profesorul universitar Gian Luigi Frollo, stabilit în România - n.a.]. 

N-am încredere în puterea de viaţă a Italianului care ne lucrează aici deoarece 
are un stil prea de ziarist. 

N-ajunge atât, limbă elegantă ne trebuie. Lucrul trebuie făcut cam repede. 

Dl. Mazăre să se ducă la G5bl [renumita tipografie a fraţilor Ştefan şi Carol 
G5bl din Pasagiul Român, zonă în care îşi avea sediul şi Liga Culturală - n.a.] şi să-i 
arate din nou ca să pună Replica sub bandă trainică. Totodată să dea ordin acolo ca să 
facă 32 de pachete, fiecare pachet cu 10 Replice (tot în bandă). Aceste 32 de pachete să 
se păstreze la G5bl până când veţi primi adresele pentru ele. Odată primite adresele, se 
vor lipi pe ele şi se vor duce la poştă. 

Scrisoarea dintâi e destinată asociaţiilor de studenţi italieni, a doua e destinată 
bărbaţilor italieni mai fruntaşi. Numai aşa se face treabă. 

Toate celelalte adrese italiene cât sunt acolo se vor pune pe Replică îndată ce 
va fi gata şi astfel se vor trimite în ladă la Paris, anunțând oficial secţiunea de acolo ce 
are de făcut (adecă să le dea la poştă). 

Lui Xenopulo [Nicolae Xenopol, a studiat filosofia la Berlin — n.a.] îi trimiteţi 
numai 250 lei. Replica ce o distribue el e destinată pentru Germania şi deci poşta e mai 
puţin. N-avem ce face. Se cer sacrificii. E zadarnică orice codire. Cu cât sacrificiile vor 
fi mai mari, cu atât cauza va fi mai bine propagată şi va câştiga mai mult. 

Nu ştiu ce să mai scriu. A, da. Stroe [Stroe D. Brătianu, preşedintele secţiei 
Ligii din Paris şi nepotul lui Grigore T. Brătianu - n.a.] ceruse 1.000 lei zicând că va 
distribui Replica şi pe lângă Replică va trimite şi câte o scrisoare aceluia căruia îi 
trimite Replica. E bine aşa. Aşa trebuie să se facă. De aceia fiindcă banii li s-au trimis, 
vă rog aduceţi-le aminte ca aşa să facă şi nu altfel. 

Mâine vor veni altele. 

Devotissimo, 

Lupulescu' 


Momentul istoric al remiterii Memorandumului de către delegaţia românească 
în frunte cu dr. loan Raţiu, a isterizat maghiarimea şovină din Transilvani, 3.000 de 
oameni luând cu asalt locuinta din Turda a d-rului loan Raţiu, ca în Evul Mediu, 
folosind bolovani şi topoare. Printr-un miracol, familia Raţiu a reuşit să se refugieze la 
Sibiu. 

Acesta e momentul în care studenţimea din Bucureşti şi Iaşi, în colaborare cu 
Liga Culturală şi secţiile acesteia din ţară, lansează apeluri fierbinţi şi declanşează 
simultan, la 14 iunie 1892, mari manifestații de protest în numeroase localităţi, cu sute 
de mii de participanţi, împotriva barbariilor maghiare. La statuia lui Mihai Viteazul, 
studenţii au mers cu drapele cernite, iar discursurile au fost ţinute de studenţii Aurel 
Iliescu, Constantin Vasiliu şi Gheorghe Paulian. Întrunirea din Bucureşti a avut loc în 
sala „Orfeu” din str. lon Câmpineanu. Alexandru Orăscu a fost ales preşedintele 
întrunirii, iar dintre vorbitori s-au remarcat acelaşi Alexandru Orăscu, Grigore T. 
Brătianu (din partea Ligii), George Panu, Constantin Dissescu, Constantin G. Costa- 
Floru şi studentul Dimitrie Policrat. La încheierea întrunirii, s-a scandat în unanimitate: 
„Trăiască Românii liberi! Trăiască subjugaţii! Trăiască Dr. Raţiu!” 

Piteştenii au transmis organizatorilor o telegramă, iar câmpulungenii două, cu 
următoarele texte: 

„Piteşti, 13 iunie 1892 
Preşedintelui Întrunirii Naţionale 
Sala Orfeu, Bucureşti 

Noi Piteştenii aderăm în totul la rezoluţiunile voastre, strigând cu (Andrei) 
Mureşanu. Români din patru unghiuri, acum ori niciodată. Uniţi-vă în cuget, uniţi-vă în 
simţiri. Strigaţi în lumea largă că naţia îi călcată, prin intrigă şi forță, viclene uneltiri. 

Trăiască Neamul Românesc. 


Sebastian Hernea, Iosef G. Şreiescu, Ion I. Purcăreanu, George C. Drăghescu, 
Alex. Popp, loan Voicu, Enache Teodorescu, Haralambie Stoianescu. Urmează 134 
semnături“. 


„Câmpulung, 14 iunie 1892 
Preşedintelui Societăţii Studenţilor Universitari «Unirea» 


Suntem cu inima şi cu sufletul alături cu tineretul nostru la marea întrunire de 
azi pentru apărarea naţionalităţii române. 
Felicitându-vă, mergeţi înainte şi vom fi alături cu voi. 
În numele cetăţenilor câmpulungeni cugetători, 
Pretor“. 
„Câmpulung, 14 iunie 
Comitetului Studenţilor, Bucureşti 


Delegații Câmpulungului pentru manifestaţie sunt: N(icolae) Iorgulescu, N(ac) 
Paul, E. Roşanu şi G(heorghe) Nicolau. 
(Constantin) Trifonescu“. 


Ca o paranteză, la chemarea conducerii executive a Ligii, un ultim omagiu îi 
va aduce lui Grigore T. Brătianu tot Sebastian Hernea, delegat din partea secţiunii 
Piteşti. 

Moartea lui Gr. Brătianu a fost un prilej pentru toţi românii să-şi manifesteze, 
odată cu întristarea, sentimentele de recunoştinţă pentru el. La biserica Sf. Gheorghe 
Nou au fost de faţă toţi membrii familiei Brătianu, în frunte cu Ion I. C. Brătianu, 
Dimitrie A. Sturdza, generalul Alexandru Cernat, Petre S. Aurelian, Nicolae Fleva, 
Eugen Carada, Petre Grădişteanu, lonaş Grădişteanu, August T. Laurian, dr. Blasian, 
Mihai Pherekye, D. Gianni, Alexandru Ciurcu şi alţi membri ai Clubului liberal, 
reprezentanţii presei, delegaţii secţiunilor Ligii Culturale. După încheierea ceremoniei 
religioase ţinute pe 2 martie 1893 la biserica Sf. Gheorghe Nou, au vorbit, printre alţii, 
V. A. Urechia (din partea Ligii), fostul ministru Gheorghe D. Pallade (din partea 
Clubului liberal), Constantin Dimitriu (din partea studenţilor membri ai Ligii), Nicolae 
G. Rădulescu-Niger (din partea societăţii cultural-ştiinţifice „Tinerimea Română”), |. 
Popp Florantin din partea românilor ardeleni şi Dimitrie A. Sturdza. 

Cortegiul funebru a părăsit biserica Sf. Gheorghe Nou, îndreptându-se spre 
Gara de Nord, iar rămăşiţele sale pământeşti au fost transportate cu trenul prin Piteşti 
până la Curtea de Argeş, fiind înmormântat pe 3 martie 1893 în cavoul familiei sale de 
la moşia pe care o deţinea în comuna Tigveni. 

În mai puţin de trei ani, românimea pierduse patru Brătieni: pe Ion C. Brătianu 
(d. 16 mai 1891), făuritorul României moderne, pe Dumitru C. Brătianu (d. 8 iunie 
1892), cel care la 1866, ca primar al Capitalei, îl întâmpina pe prinţul Carol cu pâine şi 

sare, şi pe sclipitorul fiu al acestuia din urmă, pe Stroe D. Brătianu (d. 15 august 1892) 
care, deşi nu împlinise 20 de ani, se arătase a fi sufletul Ligii şi al românilor din Paris. 
Iar acum venise şi rândul preşedintelui Ligii Culturale, Grigore T. Brătianu, apărătorul 
românilor subjugaţi. 

Era deja prea mult pentru familia greu încercată a Brătienilor. 

Îndureraţi, fraţii răposatului, au trimis presei spre publicare o scrisoare cu 
următorul text: 

„Domnule Director, 


Vă rugăm foarte mult să publicaţi în stimabilul D-voastră ziar, atât în numele 
nostru, precum şi în numele fratelui nostru Gheorghe, ce se află bolnav în Francia, 
mulţumiri rudelor noastre şi amicilor prea iubitului nostru frate Grigorie pentru 
onorurile ce au adus memoriei răposatului. Aceasta a adus oarecare mângâiere la marea 
nenorocire ce ne-a lovit. 

Primiţi, domnule Director, asigurarea prea deosebitei noastre consideraţiuni. 


Constantin Th. Brătianu 
Teodor Th. Brătianu“. 


Devotamentul său total faţă de Ligă îl împinsese pe Grigore T. Brătianu la 
efectuarea unor cheltuieli imense din propria sa avere, situaţie în care fraţii săi (în 
special Gheorghe, cel mai mare) i-au impus o partajare dezavantajoasă a averii 
părintești, lucru sesizat inclusiv de mandatarul său, Toma Socolescu. Iar la şase luni de 
la moartea sa, fraţii n-au pregetat să-i vândă la licitaţie cărțile din bibliotecă, Luigi 
Cazavillan fiind acela care le-a cumpărat în bloc pentru a le putea oferi ulterior gratuit 
Ligii Culturale. 

Din noianul scrisorilor şi telegramelor de condoleanţe trimise familiei 
îndurerate, Ligii Culturale şi Clubului liberal, am selectat doar pe cele transmise de Dr. 
Ioan Raţiu din Sibiu şi de secţiunea Câmpulung Muşcel. 

„Scrisoare 

Domnului loan Lupulescu 

Secretarul Ligii Culturale 

Bucureşti 


Condoleanţele mele cele mai sincere pentru pierderea ce au suferit-o românii 
şi Liga Culturală prin moartea marelui patriot, a distinsului şi neuitatului ei Preşedinte, 
Grigore T. Brătianu, a[le] cărui merite nep[ileritoare pentru Neamul Românesc pururea 
vor stoarce lacrămi de durere de la toţi amici[i] şi cunoscuţi[i] sei. 

Eternă să-i fie memoria 

Dr. |. Raţiu 

Sibiu 28/12 februarie [18]93*. 


„Telegramă 
Domnului V. A. Urechia 
Preşedintele Ligii Culturale 
Bucureşti 

Secţiunea Ligei Culturale Câmpulung exprimă prin noi dureroase regrete cu 
ocazia morţii premature a lui Grigore Brătianu, energicului şi neobositului luptător al 
cauzei naţionale. 

Câmpulung 

Preşedinte P(etre) Pârâianu 

Vicepreşedinte C(onstantin) Trifonescu“. 


Stroe D. Brătianu (25 noiembrie 1872-15 
august 1892). Arzând ca o flacără în folosul cauzei 
naţionale, tânărul student Stroe D. Brătianu a desfăşurat o 
activitate febrilă şi pătrunsă de aceeaşi pornire idealistă ce 
îl caracteriza odinioară şi pe tatăl său, fostul prim-ministru 
liberal Dimitrie C. Brătianu. 

A studiat dreptul la Paris, unde şi-a consacrat tot 
timpul liber chestiunii emancipării românilor din 
Transilvania şi Ungaria, reorganizând secţia Ligii 
Culturale pariziene, pe care a reuşit să o revitalizeze cu 
preţul sănătăţii sale, până la jertfirea de sine. 

A înregistrat mari succese de presă, contracarând 
propaganda mincinoasă la care recurgea guvernul ungar şi 
convingându-i pe mulţi publicişti francezi asupra necesităţii apărării demnităţii tuturor 
popoarelor subjugate de acea închisoare a popoarelor pe care o reprezenta imperiul 
austro-ungar, şi în primul rând a românilor. 

Sub pseudonimul „Oreste” a semnat numeroase articole adresate celui mai 
important editor de presă din Franţa acelor timpuri, d-na Juliette Adam (1836-1936), 
directoarea publicaţiei pariziene „Revue des Revues”, determinând-o prin argumentele 
sale judicioase să-şi revizuiască atitudinea sa maghiarofilă şi să devină o înfocată 
românofilă. 

Pe 7 aprilie 1891, a reuşit să transmită Memorandumul Românilor din 
Transilvania, Banat şi Ungaria chiar şefului liberalilor din Anglia, William Ewart 
Gladstone, cel căruia guvernul liberal îi acordase încă din 1868 titlul de cetăţean român 
de onoare în amintirea prieteniei sincere arătate poporului nostru încă din timpul 
războiului Crimeei (1853-1856). 

Ca preşedinte ale secţiei din Paris a Ligii, al cărui suflet devenise rapid, Stroe 
D. Brătianu a reuşit să formeze o echipă redutabilă, din care făceau parte, printre alţii, 
George Moroianu (cel care îl va înlocui, după deces) şi alte viitoare personalități cum 
ar fi medicii profesori universitari lon Gh. Nanu-Muşcel, Nicolae Staicovici, Anibal 
Teohari şi Nicolae Vicol, arhitectul lon D. Berindei, diplomatul Constantin Nanu, 
avocatul Panait Gh. Cantilli, cel mult prețuit de Nicolae Iorga, ş.a. 

Se pregătea să-şi dea examenul de licenţă în drept, dar moartea l-a lovit 
fulgerător, în floarea tinereţii, murind în tren, în drum spre casă, între Azuga şi Buşteni. 
Autopsia efectuată de medicul legist Mina Minovici, împreună cu profesorul 
universitar dr. Constantin Severeanu, a arătat că Stroe D. Brătianu fusese afectat de o 
ftizie pulmonară galopantă. Nu împlinise încă 20 de ani. 

Conform dorinţei familiei, a avut parte de o înmormântare modestă, la care au 
mai participat doar Dimitrie A. Sturdza, un reprezentant al Ligii Culturale şi un student, 

fără să se ţină vreun discurs. Într-un gest simbolic, Comitetul Central al Ligii a luat 
hotărârea ca banii necesari cumpărării coroanei să fie dăruiţi elevilor români săraci de 
la şcoala de meserii din Braşov. 


Radu D. Brătianu (1881 - ?). Mezinul 
familiei lui Dimitrie Brătianu, s-a născut în anul 
1881. După terminarea studiilor secundare în ţară, 
pleacă în 1902 în străinătate, urmând Facultatea de 
Drept din Paris, absolvind-o cu succes în 1906. 

Pe parcursul şederii sale la Paris, 
reînființează secţiunea Ligii Culturale şi reuşeşte să o 
fuzioneze cu Societatea Studenţilor Români din 
localitate. A organizat numeroase întruniri şi 
conferinţe, stabilind legături trainice între cercurile 
româneşti din întreaga Franţă. 

Misiunea sa a fost încurajată în permanenţă 
de Petre Grădişteanu, un mare patriot care însufleţea 
tineretul prin cuvântări pline de patetism [celebru | aa 
pentru scandalul provocat prin discursul adresat iii AA 
regelui Carol I la banchetul de la Teatrul Naţional din Iaşi cu prilejul dezvelirii statuii 
lui Ştefan cel Mare, 5/17 iunie 1883: „Coroana Majestății Tale e frumoasă, Sire, dar 
lipsesc câteva perle; fie ca într-o zi să le aibă”, aluzie la provinciile subjugate — n.a. ]. 

A beneficiat de sprijinul unei echipe valoroase, care includea viitoare 
personalităţi, printre care profesorii universitari Marin Ştefănescu, Ion Th. Simionescu, 
Grigore Romniceanu, diplomatul Constantin Diamandy, Emanoil Pake-Protopopescu 
ş.a. 





La revenirea în ţară, Radu D. Brătianu va intra în avocatură, devenind în 
paralel şi corespondent al mai multor publicaţii străine, iar în 1912 va fi numit 
subdirector al Băncii Ilfov. 

S-a căsătorit cu Adina, fiica fostului ministru de finanţe Vasile Lascăr. 


T(h)eodor T. Brătianu (12 august 1856 - ?). Fratele mai mic al lui Grigore 
T. Brătianu va îmbrăţişa cariera militară, ajungând la gradul de colonel de cavalerie. 
După trecerea sa în rezervă, se va retrage la moşia părintească din Tigveni unde va 
înfiinţa secţia Topolog, una din primele secţii rurale ale Ligii Culturale. 

La nivelul anului 1909, comitetul de conducere al secţiei Topolog includea 
următoarele persoane: 
preşedinte T(h)eodor T. Brătianu, vicepreşedinte Constantin Constantinescu, casier Ion 
D. Antonescu, secretar Petre Petrescu, iar membri în comitet erau D. |. Donescu, 
preotul Nicolae Topologeanu şi preotul T. Dumitrescu, în timp ce printre membrii de 
rând ai secţiei apăreau, printre alţii, Maria Lia Th. Brătianu (născută Bălteanu), preotul 
C. N. Topologeanu şi Vasilichia preot Topologeanu (învăţătoare). 

Simpla enumerare a celor patru Brătieni implicaţi în activitatea Ligii 
Culturale, în perioade şi la niveluri diferite, constituie o dovadă elocventă a 
patriotismului unei familii cu vechi rădăcini în istoria ţării, chiar dacă pentru România 
modernă o rezonanță mai mare o prezintă, poate, copiii lui Ion C. Brătianu, respectiv 
Ion I. C. Brătianu, Vintilă ]. C. Brătianu şi Constantin (Dinu) I. C. Brătianu. 

Contribuţia celor patru Brătieni, prin intermediul participării lor la activităţile 
Ligii Culturale, la realizarea României Mari, completează în mod fericit realizările mult 
mai cunoscuţilor Ion C. Brătianu şi Dimitrie C. Brătianu, dar şi frumoasele fapte ale 
copiilor lui Ion C. Brătianu. 

Dintre cei patru Brătieni membri ai Ligii Culturale, studentul teolog 
dâmboviţean, Gheorghe I. Cotenescu, bunicul meu matern, l-a cunoscut cu siguranţă pe 
T(h)eodor T. Brătianu, preşedintele secţiei Topolog. 1 s-a oferit această şansă în 
calitatea sa de secretar personal al lui Nicolae Iorga (ales secretar general al Ligii la 
Congresul din 1908) şi de funcţionar în centrala Ligii Culturale în perioada 1907-1912, 
însărcinat, printre altele, cu colectarea informaţiilor necesare publicaţiilor Ligii, dar şi 
cu activități organizatorice, pe linia festivalurilor Ligii şi respectiv a convocării 
secţiilor din ţară la Congresele anuale ale Ligii. 

După Războiul de Întregire, Liga Culturală va renaşte practic din cenuşă în 
momentul preluării conducerii activităţilor sale de către marele cărturar Nicolae Iorga 
(ales preşedinte pe 4 iunie 1919, după Congresul din Bucureşti), în special după luarea 
deciziei de a patrona şi cursurile Universităţii de vară de la Vălenii de Munte. 

Din nefericire, nefasta asasinare a profesorului Nicolae Iorga, cu sânge rece, 
de către una din echipele morţii desemnate din timp de către conducerea mişcării 
legionare, urmată de intrarea României în război, va provoca o stagnare a activităţilor 
benefice desfăşurate de Ligă, doctorul Constantin Angelescu nemaiavând posibilitatea 
de a-şi dovedi capacitatea organizatorică pe care o arătase cu prisosinţă în timpul 
exercitării mandatelor sale de ministru al Învăţământului şi Cultelor. 

Iar în vara anului 1948, regimul comunist va desfiinţa toate vechile asociaţii 
culturale, inclusiv Liga Culturală, confiscându-i întregul patrimoniu (în primul rând 
Palatul Ligii Culturale, zvelta construcţie finalizată în toamna anului 1929, ce dăinuie 
şi astăzi vizavi de Palatul Parlamentului). 


THE BRĂTIANUS FROM THE CULTURAL LEAGUE 
Abstract 


The Cultural League for the Unity of Romanians from Everywhere was 
founded in December 1890 at the initiative of students from Transylvania as well as of 
Transylvanian people residing in the Old Kingdom of Romania, including loan Slavici 
and Priest Simeon Popescu. 

Personalities of Romanian culture were prominent members of the League, 
and their political affiliations had no influence on the smooth running of activities 
carried out by the League. Among them, one can mention Alexander Orascu, Simion 
Mehedinti, V. A. Urechia, Mihail Vladescu, Priest Vasile Lucaciu, Barbu Ştefănescu 
Delavrancea, Octavian Goga, Nicolae Iorga and Constantin Angelescu. 

With an essential contribution to the Great Romania of 1918 and by promoting 
unity of the Romanian people, the League extolled, at the beginning, the necessity of 
providing the required help to the Romanian spirituality in Transylvania against the 
denationalization process aggressively promoted by the Hungarian Government under 
Austria” s discreet protection. 

One can better appreciate the moral capital accumulated by the League in 
those years, boosted by the size of the protests jointly organized with the Bucharest 
students” associations, when reading two supportive telegrams sent by intellectuals 
from Campulung Muscel on the occasion of rallies in support of the Transylvanian 
Memorandum activists. 

The zeal and dedication shown during their short affiliation with the Cultural 
League shine spotlight on several lesser-known representatives of the illustrious 
Bratianu family. 

Grigore T. Bratianu (1849-1893), a former cashier in the first provisional 
committee set up in December 1890, who became the second president of the League, 
ruled energetically but briefly, from 1892 to 1893, and spent most of his money in 
order to better coordinate efforts carried out by the central committee and League's 
sections from abroad in defense of the Memorandum activists. The student Stroe D. 
Bratianu (1873-1892), president of the League” section in Paris, was successfully 
involved in the same type of activities. Unfortunately, a cruel fate binds these two 
Bratianus together by their disappearance several months apart, at a rather young age. 

This painful loss will have a chilling effect on the potential sympathy that the 
League benefited from in both the Old Kingdom and beyond the Carpathians, and will 
lose it during 1895-1914 largely due to interference of politicians interested in rallying 
the League to intra- and inter-party conflicts, vigorously unmasked by Nicolae Iorga 
when becoming its member. 

SUPORTERI DE PRESTIGIU AI SPORTING CLUB PITEŞTI: 
ARMAND CĂLINESCU ŞI GABRIEL MARINESCU 


CORNEL POPESCU" 


Fotbalul, acest fenomen planetar, este astăzi cea mai răspândită disciplină 
sportivă de pe Pământ, care te poate duce în paradis sau în infern în numai o oră şi 
jumătate şi tocmai de aceea rămâne la fel de frumos. Despre fotbal se spune că este a 
doua natură a omului, sau că se învaţă o dată cu mersul. În acest context, fotbalul 
românesc s-a bucurat de popularitate în ţară şi de respect în afara țării. Această 
disciplină sportivă a depăşit de mult starea inițială, aceea de simplu joc, a devenit 
spectacol. Şi totuşi, fotbalul rămâne mijlocul prin care oamenii se pot bucura sau 
supăra împreună, indiferent de condiția umană, reprezentând unul dintre cei mai buni 
ambasadori. În fotbal s-au implicat de-a lungul timpului șefi de state şi de guverne, 
politicieni, oameni de afaceri etc. Fotbalul argeşean a pătruns mai târziu în lumea bună 
a fotbalului românesc. Mai întâi prin încercările Sporting Club Piteşti de a se apropia 
de primul eșalon, nereușite însă, apoi prin Dinamo Piteşti devenită FC Argeș. 

La 15 august 1925 corespondentul pentru Pitești al ziarului Sportul”, 
consemna că sub preşedinţia  meseriaşului cizmar Dumitru Călinescu, s-a înfiinţat 
primul club de fotbal cu regulament. Se numea Asociaţia Sportivă Sporting Club şi a 
aprins în inimile piteştenilor licărul fierbinte al celui mai popular sport - fotbalul. 
Conducerea clubului nu s-a mulțumit însă numai cu o echipă de fotbal, ci şi-a îndreptat 
atenţia asupra mai multor discipline sportive. Printre primele succese repurtate la 
atletism se numără şi selecționarea lui Ştefan Ionescu în lotul naţional de juniori, care 
se pregătea de Balcaniadă”, precum şi rezultatele la sărituri şi viteză obţinute de 
Gheorghe Mavrodin. Cicliştii Vişoiescu şi Ghiţă erau foarte apreciați la cursele de 
viteză care aveau loc pe distanța Grădina publică - Gară. Și echipa de Box a clubului a 
lansat unele talente precum Simion sau Marcov“, clubul a mai înființat echipe de lupte 
şi tenis, de asemenea schiorii de la Sporting au participat la concursurile anuale 
organizate, iar trei echipe de Bob au reprezentat Piteştiul la campionatul național. S-a 
amenajat şi un teren de patinaj lângă Uzina Electrică, în vederea alcătuirii unei echipe 





” Universitatea din Piteşti. 

' Dan Cristian Marinescu, Argeș F.C. Drum prin Ani, Editura L. P. Argeş, Piteşti, 1968, p. 3; Traian Ulmeanu, 
Constantin Anghel, F.C. Argeș Dacia - 45, Editura Paralela 45, Piteşti, 1998, p. 7. 

? Constantin Anghel, Enciclopedia fotbalului Argeşean 1921-2003, Editura Tip Naste, Piteşti, 2003, p. 10. 

3 Ibidem. 

1 Ibidem. 

de Hochei. Disciplina sportivă care a adus glorie clubului a fost fotbalul, echipa a 
activat de-a lungul timpului în Diviziile B și C, precum și în Cupa României”. 

Copilul teribil al Piteştiului, echipa Sporting Club folosea terenul regimentului 
6 artilerie (astăzi Şcoala de Aplicaţie pentru unităţi de luptă "Mihai Viteazul” a Forţelor 
Terestre)”. A avut printre primii săi susţinători pe Armand Călinescu”, ales în anul 
1930 preşedinte de onoare al Clubului, în special pentru sprijinul oferit în perioada cât 
a fost prefect al judeţului Argeş. Acesta se numără printre politicienii din Argeșul 
interbelic, care s-a implicat în viaţa echipei şi a sprijinit-o. Clubul avea în componența 
sa 58 de membri cu vârsta peste 18 ani, 28 peste 21 de ani, 12 sub 18 ani şi primea de 
la Primărie o subvenție lunară de 10.000% de lei. La conducerea clubului s-au perindat o 
serie de oameni mai mult sau mai puţin influenţi: lon Teodorescu, Dumitru Georgescu, 
Gheorghe Băltescu, Marian Berechet, Aurel Caracaş, Ticu Mircea. Echipamentul 
folosit de echipă era tricouri alb-verzi, şort alb, jambiere alb-verzi. O parte a 
jucătorilor erau elevi sau militari printre care Puiu Nicht, Florică Tuţă, Costică 
Papaiani, Gross, Salmairaghi, Neaţă, Caridis, Ghiuri, Lăzărescu, Enache, Cantaragiu, 
Cernea, Stoian, Bădin, Bandea, Cârciumaru”. Echipa a câştigat simpatizanți, încet - 
încet promenada de pe Strada Mare şi din Trivale a fost părăsită duminica în favoarea 
meciurilor de fotbal. N-au lipsit unele partide memorabile cu C.F.R. București, 
Juventus Bucureşti, Unirea-Tricolor sau Venus. Pasiunea pentru fotbal în ciuda 
condiţiilor materiale grele, crește de la an la an'. 

În anul 1936 echipa s-a reorganizat, avându-i președinte pe Ion Teodorescu, 
vicepreşedinte pe Dumitru Georgescu și a reuşit promovarea în Divizia C, seria 1, 
clasându-se pe locul VIII". Clubul şi-a mutat sediul pe strada C.A. Rosetii, nr. 20, iar 
terenul de joc pe Bulevardul Titu Maiorescu. Tot cu această ocazie președinte de 
onoare a fost ales Gabriel Marinescu protectorul echipei Venus București. Unul dintre 
cei care au avut un rol esenţial la promovarea în eşalonul superior (divizia C), precum 
şi la amenajarea unui stadion omologat pentru meciurile de fotbal pe strada Leonte 
Filipescu (strada Teilor de astăzi), l-a avut Armand Călinescu, viitorul prim-ministru al 
României şi fiu al Argeşului”. O altă personalitate care a sprijinit fotbalul piteştean a 
fost Gabriel Marinescu, preşedinte de onoare al echipei fanion din Argeș, care 
asemenea lui Armand Călinescu şi-a dat concursul pentru promovarea sportului rege la 
Piteşti. Cu sprijinul lui Gavrilă (aşa cum era alintat generalul) Marinescu!” (din anul 
1936 fiind preşedintele clubului A.S.C. Venus Bucureşti, iar din 1939 preşedintele 
FR.F.A.)!" a fost organizată partida de fotbal dintre Sporting Club și echipa bulgară 


” Ibidem. 

* Constantin Anghel, Cornel Sorescu, Istoria Fotbalului Județean - Argeș, Editura Euro Press, Piteşti, 2009, 
p. 12-15. 

7 Sebastian Tudor, Istoria Fotbalului Argeșean F.C. Argeş - 50 de ani (1953-2003), Editura Paralela 45, 
Pitești, 2003, p. 13. 

% Ibidem, p. 2 

” Ibidem, p. 12-13. 

10 Bogdan Popa, Fotbal și Putere: Gabriel Marinescu, articol în Revista Historia, an X, nr. 98, februarie 
2010, p. 89, Sebastian Tudor, op. cit., p. 14. 

1! Sebastian Tudor, op. cit., 14. 

"2 Ibidem. 

15 Bogdan Popa, op. cit., p. 89. 

4 Ibidem. 

Lewski Rusciuk, meci câştigat de piteşteni cu scorul de 2-1 prin golurile marcate de 
Aurel Vasilescu şi Bică Papaiani în faţa a peste 600 de spectatori. Tot generalul a 
stabilit relaţii de colaborare între cele două cluburi pentru a facilita un schimb de 
jucători. 

La deschiderea ediţiei de campionat din 1937 Armand Călinescu” a sprijinit 
echipa prin donarea a 11 tricouri, 11 perechi jambiere, 7 perechi ghete, ca ajutor pentru 
realizările meritoase. Astfel a fost din nou ales preşedinte de onoare, iar preşedinte a 
fost numit Emil Varabiescu. Încă din anul 1935, când terenul din Bulevardul Titu 
Maiorescu devenise neîncăpător, dar şi impracticabil, la propunerea lui lon Antonescu 
sprijinit fiind şi de Armand Călinescu s-a început amenajarea unui nou teren de fotbal 
cu pistă de atletism, tribună de lemn pe latura de vest şi un teren de tenis în ştrand, 
denumit Radu Negru, pe acest teren vor juca din 1945 Sporting Club şi CFR Pitești, iar 
după 1953 Dinamo Pitești 'S, pe acest stadion debutând Nicolae Dobrin!. 


PRESTIGIOUS FANS OF S PORTING CLUB PITEŞTI: 
ARMAND CĂLINESCU AND GABRIEL MARINESCU 
Abstract 


The “prodigal son” of Piteşti, i.e. the team Sporting Club had among its first 
fans Armand Călinescu, named in 1930 President of Honour of the Club, especially for 
the support he offered when he was the Prefect of the Argeş County. He is one of the 
politicians from Argeş in the period between the two World Wars, who supported the 
team. Another personality who supported the football from Piteşti was Gabriel 
Marinescu, President of Honour of the main team from Argeş, who, like Armand 
Călinescu, advertised this sport in Pitești. Gavrilă (this was the way the friends called 
him) Marinescu (from 1936 president of the club ASC Venus Bucureşti, and from 1939 
the president of FRFA) was among those who organized the match between Sporting 
Club and the Bulgarian team Lewski Rusciuk; the result: 2-1 for the team from Piteşti. 





15 Sebastian Tudor, op. cit., 14-15. 
1% Ibidem. 
1 Ilie Dobre, Dobrin la clipa amintirilor, Editura Divertis, București, 1992, p. 5-8. 

ÎNFIINȚAREA GOSPODĂRIEI AGRICOLE COLECTIVE 
„ILIE PINTILIE” DIN COMUNA VALEA MARE-PODGORIA, 
RAIONUL PITEŞTI, REGIUNEA ARGEŞ 


DRAGOŞ CHISTOL! 


Începutul colectivizării în România se leagă de şedinţa Plenară a Comitetului 
Central al Partidului Muncitoresc Român, desfăşurată în zilele de 3-5 martie 1949. 
Atunci, Gheorghe Gheorghiu-Dej, secretar general al Partidului Muncitoresc Român, a 
anunţat declanşarea transformării socialiste a agriculturii. Colectivizarea era parte a 
procesului de sovietizare a ţării noastre, însemnând, în fapt, exproprierea celei mai mari 
părți a suprafeţei agricole a ţării şi transformarea vechilor ţărani în proletari agricoli, 
schimbarea sistemului de cultivare al pământului etc. 

În primii ani de după plenară, activiştii de partid, trimişi pe teren în scopul de 
a-i convinge pe ţărani să renunţe de bunăvoie la pământ, au fost refuzaţi şi goniţi. În 
unele comune ale ţării au avut loc revolte, dar acestea au fost repede înăbuşite de 
autorităţi. Au fost introduse cote obligatorii, prin care ţăranii erau constrânşi să cedeze 
statului o parte din recolta gospodăriei. Cine refuza să predea cota era considerat 
„sabotor al economiei naţionale“, fiind arestat şi condamnat. În cele din urmă, modelul 
sovietic de organizare în Gospodării Agricole Colective (G.A.C.-uri) a fost impus cu 
forţa. 

Propaganda oficială prezenta, însă, colectivizarea agriculturii într-o lumină 
favorabilă, menţionând că „sub conducerea P.M.R. în opera de transformare socialistă a 
agriculturii, poporul nostru a obţinut succese importante [...] țărănimea muncitoare 
educată şi atrasă de organele de partid şi de stat au păşit pe drumul colectivizării [...] 
convinsă de avantajele muncii în comun”!. 

În comuna Valea Mare-Podgoria, din raionul Piteşti, regiunea Argeş, începutul 
colectivizării este legat de înființarea Gospodăriei Agricole Colective „Ilie Pintilie”, la 
14 martie 1953”. La această dată, G.A.C.-ul s-a constituit având înregistrate 123 de 
cereri de înscriere, venite de la tot atâtea familii. În cadrul ședinței inaugurale, nu toate 
cererile au fost aprobate, motivele fiind variate: de exemplu, unul dintre cei care a făcut 
cerere de înscriere în G.A.C. a decedat între timp, alte patru persoane au fost chemate 
să satisfacă stagiul militar, iar la 17 dintre familii, fie nu au putut fi comasate terenurile 


* Muzeul Judeţean Argeş, Piteşti. 

! Serviciul Judeţean al Arhivelor Naţionale Argeş (S.J.A.N.-Argeş), Fond Sfatul Popular Raion Costeşti, 
dosar nr. 70/1959-1960, f. 7-9. 

>SJ „A.N.-Argeş, Fond Primăria Comunei Valea Mare-Podgoria, dosar nr. 1/1953, fila 79-81 

cu care doreau să se înscrie, fie nu aduceau nici teren şi nici braţe de muncă, nedorind, 
în fapt, să muncească. Practic, averea iniţială a gospodăriei s-a constituit din terenurile 
şi atelajele membrilor ale căror cereri au fost acceptate. Aceasta a fost reprezentată de 
aproape 23 ha de pământ, un cal şi o căruţă. Unele familii, care nu deţineau teren 
agricol sau care aveau ca singură avere doar curtea casei, s-au înscris ca „proletari 
agricoli”, adică doar cu braţele de muncă. Din cele 123 de familii, aproape jumătate 
(mai exact, 61) nu s-au înscris cu terenuri agricole, o singură familie dintre acestea 
intrând în gospodărie cu un cal şi o căruţă. Celelalte familii (62), care deţineau terenuri 
arabile, vii, livezi sau păşuni, s-au înscris cu suprafeţe ce au variat între 0,25 de ari (25 
m?) şi 1,25 ha. 

Comisia de înființare a gospodăriei agricole era constituită din: Vătăşescu 
Marin, preşedinte al Sfatului Popular al comunei Valea Mare-Podgoria, Chiliment 
Alexandru, agent agricol, Popa Vasile, inginer cadastral, Dumitru loan, organizator 
raional al G.A.C.-ului, Teşu Dumitru, „organizatornic” al G.A.C.-lui, şi deja „aleşii” 
Anghelina Mihai, preşedinte al G.A.C.-ului, Alexandru Gheorghe, brigadier al G.A.C.- 
ului şi membrii ai consiliului de conducere ai gospodăriei: Burcea Constantin, 
Mureşeanu Mihai, Constantin Maria şi Ionescu Gheorghe. 

În general, suprafeţele aduse de oameni în cadrul G.A.C.-ului au fost mici, 
marea parte a terenurilor rămânând, în fapt, în proprietatea privată a acestora. A fost 
nevoie de o nouă măsură dură din partea autorităţilor pentru ca oamenii să cedeze şi 
restul suprafeţelor de pământ deţinute, şi ne referim aici la decretul nr. 115 din 30 
martie 1959. Conform acestuia, trebuiau „lichidate rămăşiţele oricăror forme de 
exploatare a omului de către om în agricultură, în scopul ridicării continue a nivelului 
de trai material şi cultural al ţărănimii muncitoare şi al dezvoltării construcţiei 
socialiste”. Au fost, practic, confiscate şi trecute în proprietatea G.A.C.-ului din 
localitate suprafeţele de teren ce aparţineau locuitorilor comunei, vizaţi fiind, în 
special, „chiaburii care au terenuri agricole a căror întindere depăşeşte puterea lor de 
muncă, precum şi cea a membrilor familiei cu care duc gospodăria împreună”, după 
cum se preciza la articolul 1 al decretului. 

În ciuda faptului că propaganda oficială exprima ideea unei experienţe 
înnoitoare pentru locuitorii din mediul rural, ea n-a reprezentat altceva decât o alienare 
a ţăranului român şi a agriculturii de rosturile lor cutumiare, efectele negative ale 
acestui proces fiind vizibile şi astăzi. 


THE FOUNDATION OF THE COLLECTIVE FARMSTEAD 
“ILIE PINTILIE” IN VALEA MARE-PODGORIA PARISH, 
PITEŞTI DISTRICT, ARGEŞ REGION 
Abstract 


The article refers to the foundation of the collective farmstead “Ilie Pintilie” 
in Valea Mare-Podgoria parish, Piteşti district, Argeş region. It was founded on the 14- 
th of March 1953, when 123 families requested the founding the respective collective 
farmstead. 

ASPECTE ALE DINAMICII URBANONIMICE BUCUREȘTENE 
ADRIAN REZEANU” 


1. În dinamica sa, oraşul românesc, în cea mai mare parte, îşi are rădăcinile în 
satul primar. Extinderea teritorială a unora dintre acestea, având cauze istorico-sociale 
şi economice, a determinat un amplu proces de comasare şi încorporare a altor unități 
administrativ-teritoriale situate în zonele periurbane. 

Din punct de vedere toponimic, oraşul, format pe acest traiect evolutiv, a 
preluat topicele originare din cadrul vechii vetre construite precum şi din zonele 
încorporate, le-a adaptat noilor realităţi într-o proporţie condiţionată istoric şi 
administrativ. 

În mod firesc, o mare parte din topicele caracteristice unui spaţiu rural au 
rămas drept o masă aberantă, denotatele care asigurau motivaţia locală dispărând. Au 
apărut astfel enclave toponimice rurale care au evoluat către relicve sau dispariţie”. 

2. În ceea ce priveşte Bucureştiul, ca oraş de câmpie, acesta s-a structurat în 
jurul unei cetăţi medievale, diferite însă de burgul medieval occidental, dar şi în jurul 
unui păienjeniş de căi de comunicaţie din exteriorul cetăţii cu aspect de târg comercial. 
Faptul, deosebit de important şi caracteristic pentru Bucureşti, a fost marcat şi de 
urbanonime de tipul Ulița Târgului de Afară, spre deosebire de Ulița Târgului din 
Lăuntru. Căile de acces din interiorul târgului au avut tendinţe bipolare: pe de o parte 
centrifuge (tendinţa de extindere către exteriorul nedefinit) dar şi de dezvoltare 
intensivă. Prin ambele modalităţi s-a dezvoltat conceptul de „drum mare“ sau „uliţă 
mare“ care se va impune local, creându-se astfel o scară ierarhică urbanonimică”. 

Centrul medieval al Bucureştiului, ca formaţiune urbană compactă, se 
structurează în cadrul cetăţii vechi, prezentă prin relicve arhitecturale, Biserica 
Domnească, de exemplu, şi în jurul târgului primar, cu o evoluţie aproximativă în 
ultimele trei secole. C. C. Giurescu asociază teritorial centrul medieval sau „partea cea 
mai veche a Bucureştilor“? cu vatra originară construită în jurul Cetăţii Vechi şi îl 


” Institutul de Lingvistică „Iorgu lordan - Al. Rosetti“, Bucureşti. 

1. Adrian Rezeanu şi Filofteia Modoran, Enclave toponimice rurale în urbanonimie, în LR, XLVII, nr. 1-2, 
p. 72-77, 1998. 

2 v. şi Teodor Octavian Gheorghiu, Tipologia agresiunilor recente asupra centrelor istorice din România, în 
„Historia Urbana“, tomul IX, 1-2/2001, p. 14-15; C. Şerban, Rolul Bucureştilor în formarea culturii 
orăşeneşti în evul mediu, în „Bucureşti. Materiale de istorie şi muzeografie“, IX, 1972, p. 113 şi urm.; L. 
Munford, The Culture of Cities, London, 1946, p. 75 şi urm.; Marin Simionescu-Râmniceanu, Urbanism sau 
raţionalizarea esteticei municipale, Bucureşti, 1937, p. 22. 

3 C. C. Giurescu, Istoria Bucureştilor din cele mai vechi timpuri până în zilele noastre, Bucureşti, 1966, p. 
45. 

încadrează între Uliţele Şelari, Gabroveni, Şepcari şi cursul Dâmboviţei, puţin deviat 
spre stânga. Aceste idei au fost dezvoltate şi de Dana Harhoiu“ care consideră capitala 
Țării Româneşti drept un oraş „construit între târgurile din Imperiul Otoman şi oraşele 
germane“. Tot în acest sens, Gheorghe I. Cantacuzino a considerat că „analiza liniilor 
directoare ale evoluţiei, a geometriei zonei istorice a oraşului, care sugerează 
preexistenţa unei scheme generale de coordonare a spaţiului urban a permis, în acest 
caz, opinia conceperii aşezării ca oraş de la început“?. 

Ca structură urbanonimică Bucureştiul medieval este o formaţiune mixtă, cu 
caracteristici de simbioză între cetatea medievală şi târgul propriu-zis. Dinamica acestei 
structuri a fost determinată de declinul cetăţii medievale şi creşterea în importanţă a 
târgului propriu-zis. Pe de altă parte, dezvoltarea intensivă ulterioară a oraşului dar şi 
extinderea către zona periurbană a dus la încorporarea unor spaţii rurale care iniţial au 
alcătuit microzone rurale pentru ca ulterior să se transforme în enclave toponimice 
rurale, care au evoluat către relicve toponimice. 

3. Pentru târgul primar al Bucureştiului se pot distinge câteva particularităţi 
prin care să se confirme atât o continuitate a fondului tradiţional urbanonimic dar şi 
similitudini cu zone limitrofe apărute ulterior: 

a) selectarea şi gruparea parţială a locuitorilor după profesii în cadrul unei căi 
de acces. Este falsă individualizarea absolută a căii de acces după specificul meseriilor 
locale. Pe de o parte, mulţi meseriaşi nu erau grupaţi într-un singur loc, iar, pe de altă 
parte, cei mai mulţi erau meşteşugari şi negustori pasanţi, adică practicau stradal 
meseria. În realitate, mai ales pentru perioada medievală, pe care o încadrăm până la 
Regulamentul Organic, numele unei căi de circulaţie era determinat de amploarea 
numărului de repere locale de acelaşi fel, de exemplu, prăvăliile unde se practica 
negoţul lipscănesc. Există şi situaţii în care, la începutul secolului al XIX-lea, 
negustorii lipscani, mai puţini la număr, activau în zona Șelari sau în jurul Bisericii Sf. 
Dumitru, fără a putea să-şi impună numele profesiei ca mod de denominare stradală. 
Pentru exemplificare, cităm doar Catastihul de patentari de negustori şi meseriaşi pe 
corporaţii din 1832 din Bucureşti, unde negustorii lipscani erau înregistraţi astfel: 6 în 
Strada Şelari, 2 la Curtea Veche, 2 la Sf. Dimitrie, 1 la Udricani, 1 la Biserica 
Neguţători, 1 la Sf. Nicolae Şelari (în preajma Lipscanilor), 3 din Ploieşti (probabil fără 
sediu n. i ă 

b) reţeaua căilor de acces nu era dispusă radial, ci orbita în jurul Curţii Vechi, 
iar penetrarea acesteia din urmă se făcea numai prin anumite puncte, Poarta de Sus şi 
Poarta de Jos, de exemplu. 

c) tendinţa de extindere a căii de acces în lung spre un exterior nelimitat a 
căpătat amploare în prima jumătate a secolului al XIX-lea, odată cu procesul de aliniere 
stradală. 

d) segmentarea secvenţială a unei căi de circulaţie potrivit cu specificul 
reperelor locale dominante. În secolul al XVIII-lea numai o secvenţă, între Şelari şi 





1 Dana Harhoiu, București, un oraş între Orient şi Occident, Bucureşti, 1997, p. 53. 

SV, Gheorghe I. Cantacuzino, Evoluţia unor centre medievale urbane din Țara Românească, în „Historia 
Urbana“, tomul IX, 1-2/2001, p. 4. 

% Aflat în Colecţia Catagrafii, de la Direcţia Arhivelor Naţionale Istorice Centrale, Bucureşti; pentru detaliere 
v. şi Adrian Rezeanu, Toponimie bucureşteană, cap. Căi de circulaţie, Bucureşti, 2003, p. 104-132. 

Strada Smârdan din actuala Stradă Lipscani se numea aşa. Secvența dintre Ulița 
Nemţească şi Podul Mogoşoaiei se numea Uliţa Mărgelari, iar între Şelari şi Băcani 
se numea Ulița Marchitani”. 

e) unitatea administrativ-teritorială superioară uliţei era o mahala, alcătuită 
uneori chiar din câteva case, dispusă în jurul unui reper central dominant, biserica, de 
obicei. În acest caz mahalaua prelua numele atât cel religios cât şi cel laic al bisericii. 
Au existat frecvente situaţii când mahalaua, care încorpora o uliţă cu construcţii 
aparţinând unei colectivităţi profesionale unice, prelua numele acelei uliţe. Acest 
proces denominativ urban, extrem de laborios, a fost analizat în detaliu pe baza unei 
serii mari de urbanonime bucureştene şi s-a configurat un ansamblu de scheme grafice, 
valabile în parte, pentru marea majoritate a oraşelor româneşti până în 
contemporaneitates. Pentru sfera motivaţională urbanonimică reținem strânsa 
dependenţă dintre numele reperului local dominant şi seria de denotate aflate în 
imediata lui vecinătate, asigurându-se astfel un transfer permanent de nume. 

4. În cea mai mare parte oraşul românesc provine de la satul primar, care s-a 
extins teritorial peste graniţele vetrei construite, încorporând alte unităţi administrative. 
Din punct de vedere toponimic au existat nivele distincte denominative 
corespunzătoare cu: 

a) treptele de urbanizare ale satului originar. Avem în vedere aici topicele 
corespunzătoare stadiului primar rural, care prin adaptări la noua realitate şi-au restrâns 
arealul geografic devenind relicve. Urmează topice nou create, în marea lor majoritate 
arbitrare, potrivit cu fazele de tranziţie dar şi cu statutul urban cert al unităţii 
administrative. 

b) caracteristicile toponimiei aşezărilor periurbane încorporate de unitatea- 
pivot, devenită urbană. În acest caz, pe cale administrativă sau prin evoluţie firească 
(dispariţia realităţilor topografice de pe teren sau perimarea până la dizolvare a unităţii 
administrative încorporate) au apărut enclavele toponimice, care, pe parcurs, au 
dispărut, acest fapt fiind în strânsă conexiune cu motivaţia în cadrul geografiei urbane 
nou create. 

Pentru Bucureşti vom detalia aspectele de sub b) care n-au fost analizate, 
decât sporadic, în studiile de specialitate. 

4.1. Enclava toponimică nu poate fi încadrată în limite teritoriale stricte, de 
aceea nu poate avea un statut administrativ. Particularităţile unei enclave toponimice se 
pot evidenția numai prin analiza structurii arealului toponimic periurban încorporat. O 
astfel de enclavă este permanent asaltată de noile realităţi urbane (modificări ale 
reperelor topografice, sistematizării €etc.). Din această cauză, enclava toponimică 
corespunzătoare unei unităţi microzonale încorporate va da naştere unor relicve care, 
pentru ansamblul structurii urbanonimice, reprezintă segmente stinghere de limbă 
caracterizate, în primul rând, prin opacitate semantică şi nemotivaţie. 

4.2. Pentru anumite perioade, marcate diacronic, Bucureştiul cuprinde enclave 
şi relicve toponimice ale aşezărilor rurale încorporate, între care a supravieţuit numele 
unor mahalale. 





Î CE. Planul Borroczyn, ediţia litografiată din 1852, aflată la Direcţia Arhivelor Naţionale Istorice Centrale. 
3 În acest sens, v. Adrian Rezeanu, Toponimie urbană bucureşteană. Scheme şi direcţii de transfer 
denominativ, în SCL, LIII, nr. 1-2, p. 153-169, Bucureşti, 2002. 

Considerăm că încorporarea zonelor periurbane s-a făcut în condiţiile în care 
Bucureştiul, ca oraş-pivot, era marcat de o structură social-economică şi urbanonimică 
stabilă, fapt care a exercitat o fascinaţie pentru zona limitrofă. Stabilind conceptele de 
oraş şi zonă, lon Iordan” caracterizează zona periurbană a Bucureştiului pe baze 
funcţionale: „Funcţia teritoriului periurban şi relaţiile strânse dintre zonă şi oraş sunt 
puse în evidenţă de influenţa exercitată de oraş, de caracterul pe care această influenţă 
îl are în raport cu condiţiile naturale şi social-economice“. 

Din punctul de vedere al numelor de locuri, pe care dorim să-l evidenţiem, 
încorporarea spaţiilor periurbane din epoca contemporană nu prezintă un interes major, 
dat fiind faptul că acestea au devenit în prealabil o tabula rasa, prin ştergerea abuzivă a 
oricărui specific local. De aceea ne-am fixat pe fondul toponimic vechi, tradiţional, 
motivat local, legat de includerea zonei periurbane din imediata vecinătate a 
Dâmboviţei, în condiţii de firească evoluţie şi am urmărit supraviețuirea unor toponime 
rurale (care individualizau o realitate rurală locală) până la stadiul de relicvă. 

4.3. C. C. Giurescu a analizat seria satelor periurbane de pe malul drept al 
Dâmboviţei care şi-au pierdut pe parcurs individualitatea!!: Văcăreştii de Jos, 
Văcăreştii de Sus (la 1577 erau distincte - G 257), Cărămidarii de Jos, Broşteni 
(distincte la 1678 - VĂC 5/2), Sârbi (la 1668 RV 10/14 este atestată Biserica Sf. 
Nicolae Sârbi), Lupeşti (în secolul al XVII-lea este atestat Dealul Lupeştilor, 1668 RV 
5/1), Olteni (la 1696 - G 361, este o mahala a oraşului). 

Pentru detalierea problemei în discuţie, am avut în vedere perioada declinului 
acestor aşezări şi al încorporării lor în spaţiul urban al capitalei începând cu prima 
jumătate a secolului al XIX-lea. Desăvârşirea procesului de încorporare va duce la 
transformarea aşezărilor periurbane, din punct de vedere toponimic, într-un spaţiu 
geografic microzonal în care se menţin denumiri topice rurale K 

În această situaţie peisajul toponimic al zonei încorporate va fi supus unor 
modificări potrivite cu noua realitate concretă de pe teren. Unele nume topice rurale 
vor rezista în virtutea uzului, dar cele mai multe se vor transforma în relicve, supuse şi 
ele dispariţiei. 

Spaţiul periurban din zona riverană Dâmboviţei l-au împărţit în următoarele 
microzone toponimice: I. Bariera Târgoviştei, Cărămidarii de Sus, Zona Belvedere, 
Cotroceni şi Grozăveşti; II. Zona dintre Biserica Sf. Elefterie, Postăvari, Prund, Curtea 
Arsă (Dealul Spirii), Mânăstirile Mihai Vodă şi Antim; III. Lupeşti Dealul Mitropoliei, 
Dealul Filaretului, Casa Beilicului (Şerban Vodă); IV. Zona dintre satele încorporate 
Broşteni, Slobozia Domnească, Sârbi, Olteni, Grădina Bellu, Cărămidarii de Jos, 
Văcăreşti. 

Materialul a fost extras din surse istorice şi cartografice cu referire 
aproximativă asupra zonelor în discuţie. Prin sistematizarea lui am avut în vedere grupa 
toponimelor rurale sau cu iz rural corespunzătoare unei realități concrete locale, aceasta 


” Ion Iordan, Conceptul de zonă periurbană în literatura geografică, în „Studii şi cercetări de geologie, 
geofizică şi geografie“, Seria geografie, XIX, 1972, p. 2. 

' Jon Iordan, Zona periurbană a Bucureştiului, Bucureşti, 1973, p. 16. 

1 C. C. Giurescu, /storia Bucureştilor din cele mai vechi timpuri până în zilele noastre, Bucureşti, 1966, p. 
255 şi urm. 

"2 v. şi C. C. Giurescu, op. cit., p. 256-258; Francisc Pall, Date noi despre istoria Bucureştilor în mijlocul 
secolului al XVIII-lea, în „Materiale de istorie şi muzeografie“, IV, 1966, p. 25-35. 

alcătuind enclava toponimică. Pe de altă parte, am individualizat toponimele din 
enclavele rurale care şi-au prelungit existența pe teritoriul iniţial, dar care au suferit 
restrângeri semantice ajungând să desemneze o altă realitate extralingvistică. 

Spaţiul urban actual corespunzător unei unităţi rurale încorporate având limite 
teritoriale aproximative a îngreunat o astfel de analiză. Există însă şi situaţii când o 
relicvă toponimică rurală a dispărut din memoria colectivă locală. 

Având în vedere toate aceste aspecte, selectarea şi localizarea toponimelor s-a 
făcut pe baza confruntării planurilor, analiza fiind suplimentată şi cu topice extrase din 
surse istorice. Oricum acest tip de analiză presupune o marjă de eroare, pe care ne-o 
asumăm. 

4.4. Vom evidenția componenţa microzonei rurale IV încorporate în spaţiul 
urban al capitalei: 

IV. Balta Mitropoliei (1842 RB), Băltiş (1871 P 1), Calea şi Dealul Piscului 
(1798 CAT, 1761 MŢR 264/3, 1831 RV Mss. 266, 1842 RB, 1871 P 1), Câmpul şi 
Dealul Filaret (1844-1846 B I, 1852 B II, 1871 P 1, 1875 P III, 1885-1890 S, 1895- 
1899 IGA),Cocioc (baltă, deal, pădure, prival) (1801 RV 44/82, 1842 RB, 1844-1846 B 
I, 1852 B II, 1871 PI, 1875 P III), Drumul şi Biserica Broştenilor (1842 RB), Drumul 
Lunca Foişorului (1925 PL), Drumul Lunca Văcăreşti (1925 PL), Fundătura Fluturelui 
(foste livezi cu duzi) (1871 P I, 1875 P III, 1911 PL, 1915 PL), Gârla cea Nouă (1663 
MŢR Mss. 706, 1671 MŢR 205/4), Gârliţa (1871 P 1), Grădina cu Duzi (apoi Livada cu 
Duzi) (1842 RB, 1852 B II, 1871 PI, 1875 P III), Grădina cu Zarzavaturi (1852 B II), 
Grădinile din Luncă (1831 RV Mss. 266, 1842 RB), Heleşteul (Bisericii) lui Târcă 
(1852 B II, 1871 P 1, 1875 P III), În Băltărie (1761 MŢR 264/5), În Băltiş (1756 MTR 
222/8, 1871 P 1, 1875 P III), În Grindiş (Grăndiş) (1766 MŢR 335/2), În Gropi (pentru 
cărămizi) (1721 MŢR 265/6), În Mărgini (şi În Mărginia Bucureştiului) (1662 MŢR 
206/3), În Pârăuş (1796 RV 83/5,6), În Şanţuri (1794 RV Mss. 266), Între Gârle (1842 
RB, 1844-1846 B 1 - Uliţa între Gârle - 1852 B II), La Luncă (1809 RV 44/152), 
Livedea lui Filaret (1831 RV Mss. 266), Lunca lui Târcă (1852 B II), Moara (şi Via) 
Dr. Guchi (1842 RB), Morile Foişor (1842 RB, 1852 B II), Privalul (1852 B II), Puţu 
(de la Biserică) Foişor (1871 P I, 1875 P III), Uliţele (străzile) Broscăriei, Câmpului, 
Grădinarilor, Lânari, Luncii, Măturari, Morilor, Paiului, Tabacilor, Tăierii (de vite) 
(1871 P D), Vadul Mirelui (1842 RB, 1871 P 1), Vadul Moşului, Vadul Mugur Mugurel 
(871 PI). 

Vom da şi câteva relicve toponimice rurale, rezultate din transferuri şi 
restrângeri de sens, pornind de la numele unității administrative rurale încorporate: 

Broşteni (sat - 1650 G 256, 257, 1700 MŢR 111/18, 1733 RV 5/14) — 
Mahalaua Broştenilor (dar şi Mahalaua Slobozia Domnească - 1759 RV 81/3) (1775 
RV 1/44-45, 1882 RV Mss. 430), — Lunca = (1877 RV 117/2) — Plasa = (1775 MŢR 
170/11) — Groapa = (1775 RV 1/44-45) — Balta = (1775 MŢR 170/11) — Moşia = 
(1775 MŢR 170/11) — Uliţa (strada) — (1844-1846 B 1, 1852 B II, 1871 PI, 1875 P III, 
1892-1893 D, 1911 PL) — Biserica = (1775 MŢR 170/11, 1852 B II, 1871 P 1, 1895- 
1899 IGA şi azi). 

Cărămidarii de Jos (sat - 1744 MŢR 306/53) — Mahalaua (1777 RV 76/1, 
1798 CAT, 1806 RV 109/1) — Uliţa (Strada), Drumul — (1812 RV Mss. 265, 1844- 
1846 B I, 1852 B II, 1871 PI, 1875 P III, 1885-1890 S, 1892-1893 D, 1915 PL, 1934 

GHID, 1946 GHID, 1969 GHID) — Biserica = (1852 B II) — Cărămidari (Barieră - 
1852 B II). 

Prund (sat încorporat) (1631 COTR 1/10, 1680 CATR 90/24) — Calea 
Prundului (1693 RV 1/25) — Mahalaua Prundului (1708 COTR Mss. 692)— Biserica 
Sf. Nicolae din Prund (1682, 1684 G 86) — Dealul Prund (1749 RV 5/16, 1778 RV 
49/2) — Mahalaua (Domnița Bălaşa) din Prund (1798 CAT). 

Văcăreşti (sat încorporat) (1577, 1598 G 256) — Mahalaua (1732 G 256) — 
Dealul Văcăreştilor (1799 VĂC Mss. 340) — Moşia — (1808 VĂC Mss. 340) — Via 
— (1808 VĂC 37/1) — Biserica (şi mănăstirea) — (1810 VĂC Mss. 340) — (cale de 
acces - 1852 B II, 1871 P I, 1875 P III, 1885-1890 S, 1892-1893 D, 1895-1899 IGA, 
1911 PL, 1915 PL, 1934 GHID, 1969 GHID şi azi). 

4.5. Strânsa conexiune a lanțurilor toponimice şi transferurile semantice de la 
topicele rurale din spaţiile periurbane încorporate până la relicvele din epoca 
contemporană le-am urmărit selectiv în segmentele microzonale stabilite anterior, III şi 
IV. 

III. Apa Lânăriei (1852 B II, 1871 P 1, 1875 P III) — Strada Lânăriei (strada 
de pe locul Apei Lânăriei) (1895-1899 IGA, 1911 PL, 1915 PL, 1934 GHID, 1946 
GHID, 1969 GHID şi azi), Bariera Filaret, Câmpul Filaret, Fântâna Filaret (1852 B II) 
— Strada Filaret (1875 P III); Câmpul Lupiţei (1871 P 1) — Strada Câmpul Lupiţei 
(1938 PL); Câmpul Ritordi (1852 B II) — Strada Ritordi (1892-1893 D, 1911 PL, 1915 
PL, 1934 GHID, 1946 GHID, 1969 GHID şi azi); Câmpul Suter (1852 B II) — Strada 
Suter (1892-1893 D); Gârliţa (1852 B II) — Strada Gârliţei (1871 P 1, 1885-1890 $, 
1892-1893 D, 1911 PL, 1915 PL); Grădinile Domneşti (1871 P 1) — Strada Grădinilor 
(1911 PL); În Crânguri (1844-1846 B 1) — Strada Crânguri (1875 P III); Câmpul 
Mocăncuţa (1842 RB) — Strada Mocăncuţei (1911 PL, 1915 PL, 1925 PL, 1934 
GHID); Puţul Bellului (1844-1846 B I) — Strada Puţului (1892-1893 D); Stuful 
Belului (1842 RB) — Fundătura Stufului (1875 P III, 1915 PL); Vadul Cailor (1852 B 
II) — Uliţa Vadului (1871 P 1); Viile Filaret (1844-1846 B 1) — Şoseaua Viilor (1875 
P III, 1892-1893 D, 1911 PL, 1915 PL, 1934 GHID, 1946 GHID, 1969 GHID şi azi). 

IV. Balta Broştenilor (1844-1846 B I) — Fundătura Broşteni (1911 PL); 
Gârliţa (1852 B II) — Fundătura Gârliţei (1875 P IV, 1894 OR, 1910 PG, 1911 PL, 
1915 PL); Grădinile din Luncă (1852 B II) — Strada Grădinarilor (1875 P IV); 
Grădinile de zarzavat (1871 P 1) — Uliţa Grădinilor (1911 PL); Gropile din Luncă 
(1844-1846 B 1) — Fundătura Gropilor (1885-1890 S); În Fântâniş (1844-1846 B 1) — 
Strada Fântâniş (1875 P IV, 1885-1890 S); La Bordeie (1844-1846 B I) — Strada 
Bordeielor (1885-1890 S); Livedea cu Duzi (1842 RB) — Strada Livedea cu Duzi 
(1892-1893 D, 1911 PL, 1915 PL); Lunca lui Târcă (Balta lui Târcă, Pribalul lui Târcă) 
(1852 B II) — Drumul Luncii (1885-1890 S, 1892-1893 D, 1911 PL); Nisipăria (1842 
RB) — Strada Nisipari (1915 PL); Pădurea, Privalul (Pribalul) Cocioc (1852 B II, 1871 
P ID) — Calea Cociocului (1875 P IV); Piscul (1831 VĂC Mss. 340) — Calea Piscului 
(1871 PI, 1885-1890 S, 1894 OR, 1911 PL, 1915 PL, 1925 PL); Puţul cu Tei (1871 PI) 
— Strada Puţul cu Tei (1938 PL), Stuful Broşteni (1844-1846 B 1) — Strada Stufului 
(1875 P IV, 1895-1890 S, 1892-1893 D, 1894 OR); Vadul Mirelui, Vadul Naşului 
(1852 B Il) — Strada Vadului (1875 P IV). 

4.6. În general topicele aparţinând spaţiilor periurbane încorporate au tendinţa 
generală de regres. Deşi ele pot fi considerate ca elemente de relativă stabilitate şi 

omogenitate, totuşi modificările topografice şi de istorie locală au dus la destrămarea 
teritorială a unităţilor încorporate şi de aici dispariţia motivaţiei multor toponime de 
acest tip. 

5. În toponimia urbană, procesul de stratificare denominativă, diferit de cel din 
toponimia generală presupun stabilirea şi elucidarea noţiunii de strat toponimic urban, 
pe care o asociem cu aceea de ipostază toponimică. Apariţia straturilor toponimice dar 
şi raporturile care se stabilesc între ele în procesul de consolidare, respectiv de 
perimare a lor, sunt înregistrate în acte oficiale administrative, dar şi în memoria 
colectivă !?. 

Pentru detalierea problematicii urbanonimice bucureştene, am asociat 
noţiunile de strat şi stratificare toponimică urbană cu acelea de ipostază şi ipostaziere. 

Numim, deci, ipostaze, asocierea aceluiaşi nume (urbanonim) cu mai multe 
denotate. Perechea denotat nou + acelaşi urbanonim este o ipostază nouă a 
urbanonimului, iar ipostazierea reprezintă fixarea asupra unei anumite ipostaze. 

Stratificarea în toponimia urbană se realizează, de cele mai multe ori, în cadrul 
unui model de formare urbanonimică;, acesta se extinde alcătuind un lanţ cu ramificații 
pe orizontală şi pe verticală. Fiecare parte sau verigă a acestui lanţ reprezintă numele 
topic, care circulă nemodificat formal pe orizontală, desemnând o altă entitate prin 
transfer de nume şi, parţial, de sens. Eventualele ramificații pe verticală ale fiecărei 
verigi sau ipostaze presupun relaţii de concurenţă între nume. Va câştiga numele topic 
de regulă mai expresiv şi încadrat în „derivate“. Ipostazierea îmbracă două aspecte: pe 
de o parte, fixarea asupra unei ipostaze motivate cu finalitate în cadrul unei ipoteze de 
lucru emise de toponomast, iar, pe de altă parte, fixarea asupra unei ipostaze din lungul 
şir de denumiri de pe verticală care au la bază un denotat unic (acesta fiind opţiunea 
vorbitorului). 

Teoretic, am asociat noţiunea de strat toponimic urban cu aceea de ipostază, 
fără însă a le confunda. Stratul toponimic în accepţia sa curentă şi adoptată de cei mai 
mulţi dintre specialişti!“ implică sedimentarea unor influenţe, aceleaşi pentru un areal şi 
corespunzător unei perioade delimitate istoric”. Stratul slav din toponimie, de 
exemplu, are forme de manifestare, în primul rând, în hidronimie!€. La rândul ei, 
hidronimia reprezintă un strat de bază!” sau o categorie toponimică alcătuită şi ea din 


15 Foarte interesante ni se par deciziile Sfatului orăşenesc al Capitalei între 1831 şi 1848 legate de fixarea sau 
schimbarea, după caz, a denumirilor străzilor bucureştene (Arh. St. Bucureşti, Municipiul Bucureşti, dosar 
244/1834: „Dosarul numirii uliţelor din poliţie prin table puse pe la căpătâiele lor“). Între Sfatul Orăşenesc şi 
Poliţie există o însemnată corespondenţă privind înregistrarea şi normarea după principii stricte a numelor de 
străzi (Arh. St. Bucureşti, Municipiul Bucureşti, dosar 1677/1848, filele 20-34, 46: Uliţa cea Mare (din 
Mahalaua Schitul Măgureanului) - se numeşte aşa, n. n. - deoarece merge în Fântâna Boului; v. şi dosarul 
245/1834, filele 10-15; Uliţa cea Mare spre Streajă (trece pe lângă Strajă), Uliţa Foişor (merge la Morile ot 
Foişor)). 

"4 v. şi Iorgu Iordan, Toponimia românească, Bucureşti, 1963, p. 3; lon Pătruţ, Despre stratificare în 
toponimie, în CL, XXI, 1977, nr. 2, p. 209-211. 

15 v. şi Emil Petrovici, Toponime de origine slavo-bulgară pe teritoriul României, în „Studii de dialectologie 
şi toponimie“, Bucureşti, 1970, p. 173-195. 

'% v, şi L Duridanov, Die Hydronimie des Vardarsystems ales Geschichstsquelle, K5ln - Viena, 1975, p. 91 şi 
urm. 

1 Cf. A. Dauzat, La toponymie francaise, Paris, 1971, p. 103. 

microstraturi eterogene etimologic. Ar urma un strat concretizat prin masive muntoase, 
al oiconimelor ş.a.m.d. 

Ipostaza toponimică în urbanonimie este un strat miniatural cuprinde un singur 
nume dintr-un lanţ evolutiv toponimic şi este asociată cu un singur denotat'5. 

Stratificarea în urbanonimie presupune suprapuneri de ipostaze toponimice 
urbane (în accepțiunea din nota 18) şi înseamnă o suprapunere de motivat şi nemotivat, 
în proporţii diferite. Ipostazele toponimice urbane trebuie asociate cu extinderea 
semantică a unor nume asupra mai multor denotate, cu îngustări şi amplificări de sferă 
semantică; din punct de vedere al structurii, numele poate să rămână neschimbat sau să 
se dezvolte prin derivare sau compunere. 

5.1. Pentru clarificarea mecanismului stratificării în toponimia bucureşteană 
oferim următoarele două scheme, unde sigla I însoțită de un determinant numeric, 
reprezintă „ipostază“ urbanonimică: 


I II III 
(Sate periurbane) (Mahalale) (Căi de circulaţie) 


a — Dj — 
DD] — [Bl 
Dl [E] 


I - Strat toponimic urban alcătuit din ipostaze cu denotate diferite - satele 
periurbane incluse; 

II - Strat toponimic urban alcătuit din ipostazele concretizate prin nume de 
mahalale, rezultate prin restrângerea sferei semantice a numelor satelor periurbane 
încorporate; 

III - Strat toponimic urban alcătuit din ipostazele concretizate prin nume de căi 
de acces, de exemplu, rezultate prin restrângerea sferei semantice a satelor periurbane 
incluse. 

Ipostazele sunt parte integrantă a unui strat, iar extinderea pe orizontală se 
face de la ipostază la ipostază, înțelegând în subsidiar, relaţia dintre ipostaze şi straturi. 
Stratul toponimic urban poate fi alcătuit şi dintr-o singură ipostază de bază, iar 
derivarea semantică în cadrul unui model pe orizontală (succesiune de motivat şi 
nemotivat) este condiţionată de vecinătatea imediată faţă de ipostaza de bază primară. 

Săgeţile de pe orizontală din această schemă marchează sensul şi succesiunile 
din cadrul unui model. 

Există situaţii foarte frecvente, când stratul nu poate oferi o ipostază 
corespunzătoare în cadrul unui model de formare. Elipsa acestei ipostaze nu antrenează 





'5 Vom utiliza termenul de strat toponimic urban cu o accepţie limitată, în sensul de „ipostaze ale unor 
denotate diferite, unite prin termenul generic comun“ (mahalale, de exemplu). 

schimbarea statutului stratului. În acest caz, în cadrul modelului de formare apare o 
sincopă, care poate perturba ordinea motivaţională. 

Menţionăm faptul că, în următoarea schemă, detalierile pe orizontală grupate 
după literele a), b), c) reprezintă un model de formare urbanonimică. Între ipostaze 
există direcţionări marcate prin săgeți, iar semnul X marchează lipsa unei ipostaze. 


I II III IV 
Sate incluse Mahalale Căi de acces Nume laic de 
biserici 


D= p— pl— ţi 
DI] —[]— a-i 
DI —ll— D= 


În modelul a), de exemplu, lipsa ipostazei I4 (nume de mahala) poate 
determina, la prima vedere, o întrerupere a lanţului motivaţional. În realitate, ipostazele 
Ip şi Lu pot transgresa elipsa ipostazei I4 nu produce o perturbare a mecanismului 
transferului de nume”. Rezultă de aici neogenitatea unui strat toponimic urban, model 
de formare toponimică pe orizontală existând pe baza unor principii stricte. 

5.2. Analiza materialului toponimic extras din surse documentare referitoare la 
spaţiul capitalei ne-a permis, diferențiat pe etape de dezvoltare şi zone urbane, să 
stabilim ariile de relativă stabilitate toponimică, precum şi zonele de interferenţă, în 
strânsă legătură cu progresul economic şi cultural. De asemenea, analiza comparativă a 
straturilor toponimice ar putea înlesni stabilirea unui profil toponimic urban valabil, cu 
unele excepţii insignifiante, precum majoritatea spaţiului urban românesc. 

Accentuăm faptul că direcţiile de stratificare sesizate de noi sunt pe verticală, 
prin acumulări succesive, de tip piramidal, de nume diferite pentru acelaşi denotat. 
Acestea se pot dezvolta necontrolat, haotic şi abuziv. 

Extinderea pe orizontală, mult mai motivată, este condiţionată de extensiunile 
şi ramificaţiile semantice, cu sincope care atrag nemotivări pentru ipostazele ulterioare. 

Aceste două direcţii permit întrepătrunderi între sferele semantice ale 
diferitelor ipostaze, care duc uneori la pierderea specificului lor. 

Subliniem faptul că extensiunile pe orizontală, în cadrul fiecărui exemplu, 
cuprind ipostaze caracteristice pentru fiecare denotat în parte. Analiza ansamblului 
ipostazelor din fiecare extensiune, grupate după termenul generic comun, iar acestea 
după locul ocupat în extindere faţă de referentul iniţial, poate duce în final la 
individualizarea unor straturi toponimice urbane şi a unor verigi motivate în raport cu 
denotatul iniţial. Aşa cum am mai spus, fiecare exemplu de extensiune toponimică 
poate constitui, teoretic un model de formare a toponimelor urbane. Constituirea 
straturilor din extensiunile pe orizontală înseamnă dispunerea strictă până la limita în 





19 Acest fapt are cauze obiective: satul încorporat nu a devenit întotdeauna o mahala în noua realitate 
toponimică urbană. 

care apar sincope în extensiuni şi de aici distorsionarea traiectului. Noi ne-am propus 
însă doar individualizarea ipostazelor pentru fiecare exemplu urbanonimic bucureştean, 
cu intenţia precisă de a puncta un mod de evoluţie în procesul de desemnare 
urbanonimică. 

În cadrul extensiunii pe verticală, când se poate vorbi de ipostaze ale aceluiaşi 
denotat, dar cu o distribuţie condiţionată istoric, noţiunea de strat toponimic urban 
trebuie privită într-un sens restrâns. Secvenţele din această extindere nu se pot asocia 
cu un alt denotat, fără să apară ambiguităţi, chiar dacă sunt încadrate în categoria 
termenilor  generici comuni. Această extindere reprezintă dovada capacităţii 
desemnatorului de a multiplica seria unor topice, între care poate să apară o concurenţă 
la nivelul expresivităţii. 

Pentru clarificarea acestor direcţii, vom da un număr de exemple. Pentru a 
ipostazia secvența motivată în epocă, am dat în paranteză, anii de atestare a 
urbanonimelor. Datorită faptului că atestările sunt practic infinite, pentru anumite 
ipostaze cu circulaţie în serie am reţinut un număr limitat de ani de atestare. 

I. Direcţia verticală: 

Calea Griviței (1910 PG, 1934 GHID şi azi) — Baia =: Spitalul — 

Calea Târgoviştei (1852 B II, 1871 P 1, 1895-1899 IGA) 

Uliţa Târgoviştei (1791 EP, 1839 PRM B 2) — Bariera Târgovoştei 
(1852 B II) 

Drumul Târgoviştei cel Vechiu (1681 G 368) 


XXX 


Calea Plevnei (1894-1906 PL şi azi) 

Podul de Pământ (1830 PRIM B 1/1830, 2/1839) 

(Uliţa de Pământ) 

Uliţa belvedere (1798 CAT) — Castelul Belvedere (1821 G 117) 


XXX 


Calea Rahovei (1910 PG şi azi) 

Podul Caliţii (1799-1800 RV 58/63, 65) 

Calea la Măgurele (1766 MŢR 222/21) 

(Drumul Măgurelelor) 

Calea Mehedinţului (1741 MŢR 1/19) 

(Drumul Mehedinţilor) 

Calea Prundului (1694 RV 5/11, Mss. 256) — sat, mahala, biserică 
Calea Craiovei (1679 RV 5/9 - Mss. 256) 

Podul Calicilor (1670 MŢR 261/3) 


XXX 


Calea Şerban Vodă (1750 MŢR 446/1, 1885-1890 S, 1892-1893 D, 1910 PG, 
1934 GHID, 1969 GHID şi azi) — Cimitirul, Grădina =. 

Podul Beilicului (1776 MŢR 222/30) < - >Palatul, Grădina, Băile (cele două 
denumiri ale căii de circulaţie au coexistat, probabil, o perioadă în circulaţie orală, după 
care denumirea Podul Beilicului a dispărut) 

Podul Şerban Vodă (1721 MŢR 203/2, RV 58/7, 1751 MŢR 215/13, 1767 
MŢR 241/3; Podul şi Calea Şerban Vodă au fost, probabil, o perioadă în competiţie). 


XXX 


Uliţa cea Veche (1698 MŢR 206/7) 
Podul cel Mare (1690 MŢR 197/1) 
Uliţa Mare (1626 RV 58/15 - DRH XXI 273-4, 1669 COTR 25/19) 


XXX 


Grădina Episcopiei (1792 RV 49/22, 25) — Strada Episcopiei (1991 PL, 1934 
GHID, 1969 GHID şi azi) 
Livedea Văcărescului (1740 MŢR Mss. 139) 


XXX 


Mahalaua Biserica Albă (1852 B I1) 
Mahalaua din Postăvari (1842 RB) 
Mahalaua Schitul Maicilor (1798 CAT) — Schitul Maicilor 


XXX 


Mahalaua Dudescului (1842 RB, 1852 B II, 1871 PI, 1910 PG) 
Mahalaua Sfinţii Apostoli (1830 RV Mss. 266) 

Mahalaua Arhimandritului (1748 MŢR 206/19) 

Mahalaua Mănăstirii Târnovului (1615 G 357) — Mânăstirea Târnovului 


XXX 


Mahalaua Sf. Dumitru (1745 MŢR 125/10, 1798 CAT) 

Mahalaua Bălăceanului (1694 RV 34/35 - Mss. 256, 1793 MŢR - Mss. 143) 
«— Casele Bălăceanului 

Mahalaua Bisericii de Jurământ (1627 RV 23/6) (este posibil ca denumirile să 
fi circulat simultan în epocă) 


XXX 


Strada Berthelot (azi) 

Strada Nuferilor (1969 GHID) 

Strada Popov (1946 GHID) 

Strada Berthhelot (1925 PL, 1929 PL) 
Strada Dr. Lueger (1915 PL) 

Uliţa Cişmeaua Roşie (1852 B II) — Teatrul Cişmeaua Roşie 

Uliţa Fântânii (1842 RB, 1871 P 1, 1885-1890 S$) 

Uliţa Fântâna Boului (1700 G 313) (este posibil ca ipostazele Uliţa Cişmeaua 
Roşie şi Uliţa Fântânii să fi circulat paralel la mijlocul secolului al XIX-lea). 

II. Direcţia orizontală: 

Biserica Cuibul cu Barză (1842 RB) — Mahalaua Cuibul cu Barză (1894- 
1906 PRIM B 20) — Uliţa (Strada) Berzei (1911 PL, 1915 PL, 1934 GHID, 1946 
GHID, 1969 GHID şi azi). 

Broşteni (sat - 1700 RV 25/5) — Mahalaua Broştenilor (sau Mahalaua 
Slobozia Domnească) (1775 MŢR 170/11) — Lunca = (1777 MŢR Mss. 159) — Plasa 
= (1798 CAT) — Groapa Broştenilor (1800 RV 103/1) — Balta = (1800 RV 103/1) — 
Uliţa (Strada) — (1844-1846 BI). 

Cărămidarii de Jos (sat - 1668 RV 2/6) — Mahalaua — (1739 MŢR 235/4, 
1798 CAT) — Uliţa (Strada) Cărămidarii de Jos (1805 COTR 39/6, 1915 PL, 1929 PL 
şi azi). 

Dealul Spirii (1791 EP) — Uliţa (Dealul) Spirii (1798 CAT) — Mahalaua 
(Dealul) Spirii (1830 PRIM B 1/1830, 1842 RB, 1844-1846 B 1) — Strada (Dealul) 
Spirii (1911 PL, 1915 PL, 1934 GHID, 1946 GHID şi azi). 

Grădina cu Cai (loc - 1791 EP) — Vadul - (1842 RB) — Ostrovul — (1852 B 
II) — Grădina = (loc de petrecere - 1852 B II) — Strada — (1885-1890 $, 1911 PL, 
1915 PL, 1934 GHID, 1946 GHID, 1969 GHID şi azi). 

Scaune (abator, piaţă de carne - 1702 G 270, 304) — Mahalaua Scaunelor 
Vechi (1702, G 270, 304, 1718 MŢR 218/2) — Uliţa Scaunelor (1725 MŢR 218/3) — 
Biserica Scaunelor (1734 MŢR 257/18) — Podul Scaunelor (1750 MŢR 257/24) — 
Strada Scaunelor (1871 P I, 1885-1890 S, 1895-1899 IGA, 1911 PL, 1915 PL, 1934 
GHID, 1946 GHID, 1969 GHID şi azi). 

Suprapunerile denumirilor pot crea o reţea de elemente motivate şi 
nemotivate, iar criteriile de separare dintre motivat şi arbitrar sunt condiţionate de 
păstrarea întregului lanţ de „ipostaze“. Esenţial este faptul că, la nivel toponimic urban, 
apar relaţii de aparentă „sinonimie“ care creează ambiguităţi. Deruta este evidentă şi 
prin aceea că, de cele mai multe ori, locuitorii utilizează diferitele denumiri ale 
aceleiaşi entităţi trecând peste barierele temporale. Există şi situaţia în care, dispărând 
realitatea de pe teren, denumirea continuă să individualizeze un reper urban mintal. 

Extinderea pe orizontală a urbanonimului şi „glisarea“ din aproape în aproape 
către alte entităţi toponimice este un proces cu posibile ramificații. În practica 
toponimică urbană asistăm la apariţia aşa-numitelor „noduri de derivație toponimică“ la 
locul de intersectare dintre cele două direcţii, verticală şi orizontală. Apar astfel reţele 
toponimice urbane, care, de multe ori, trimit către piste etimologice eronate. 

Înlănţuirea ipostazelor pe orizontală este extrem de solidă, încât, chiar şi 
atunci când administraţia intervine accidental şi înlocuieşte un urbanonim, procesul 
este de scurtă durată. Topicul urban bucureştean Strada Scaune, de exemplu, motivat 
atât prin istoria locală cât şi prin derivatele pe orizontală (Biserica Scaune) a revenit în 
spaţiul urban (fusese înlocuit în 1946) în ciuda aspectului desuet şi al faptului că nu mai 
este înţeles. 

ASPECTS OF THE URBANONYMICAL DINAMICS OF BUCHAREST 


Abstract 


In the present paper the author presents the dynamics of the way that 
Bucharest evolved both from a nucleus represented by a Medieval Fortress & around a 
communication web found outside the fortress having the features of a fair. Some 
toponymical aspects are also discussed from various viewpoints. 

ISTORIA CULTURII, PERSONALITĂȚI 


E 115 ANI DE LA NAŞTERE - 60 DE ANI DE LA 
ÎNCETAREA DIN VIAŢĂ. GHEORGHE 1. BRĂTIANU - UNUL 
DINTRE CEI MAI MARI ISTORICI AI ROMÂNIEI 


VALERIU RÂPEANU" 


S-au împlinit la sfârşitul lunii ianuarie (mai precis, în dimineaţa zilei de 28 
ianuarie) o sută cincisprezece ani de când în comuna Ruginoasa s-a născut cel ce avea 
să se afirme drept unul dintre cei mai mari istorici ai României: Gheorghe I. Brătianu. 
Şi tot în acest an s-au împlinit şaizeci de ani de la încetarea lui din viaţă. Dat fiind 
sfârşitul atroce - a murit în închisoarea de la Sighetu Marmaţiei după incredibile 
suferinţe şi infernale umilinţe - data exactă nu a putut să fie reconstituită. 

A trecut „dincolo“ în ultima decadă a lunii aprilie 
1953, după ce timp de trei ani stătuse aruncat în temniță 
fără a fi judecat sau condamnat. Calvarul său nu începuse în 
seara din prima săptămână a lunii mai 1950 când a fost 
arestat, ci în luna august 1947, când i se fixase domiciliu 
obligatoriu în condiţii draconice la locuinţa sa din strada 
Popa Chițu. Notele de supraveghere publicate de Aurel 
Pentelescu şi Liviu Ţăranu în volumul Gheorghe I. Brătianu 
în dosarele securității sunt revelatoare pentru chinurile 
morale pe care le-a suportat timp de aproape trei ani, 
claustrat şi supravegheat necontenit de subofiţerul care îi 
controla până şi filele manuscriselor! Pentru că în toată această perioadă infernală, 
având la îndemână cărţile bibliotecii sale şi ceea ce îi mai putea aduce soţia sa, din ce 
în ce mai lipsit de mijloace materiale, Gheorghe I. Brătianu nu a contenit să se aplece 
asupra cercetărilor sale. A fost, cred, ceea ce l-a salvat de la prăbuşirea morală şi fizică 
în aceşti ani care veneau la capătul unor lovituri morale începute imediat după 23 
august 1944. În cei aproape nouă ani de la actul în realizarea căruia şi el avusese un rol, 
este greu să ne închipuim câte s-au abătut asupra unui om. De aceea sunt ferm convins, 
aşa cum au spus şi alţi istorici, că începutul suferințelor lui se situează în septembrie 
1944, totul mergând într-o progresie geometrică până la moartea de martir de la 
sfârşitul lunii aprilie 1953. 

Atacat în presa de partid din luna septembrie 1944, invitat să urmeze exemplul 
lui Manfred von Killinger - ambasadorul Germaniei fasciste la Bucureşti -, adică să se 





* Bucureşti. 

sinucidă, una din lucrările sale ştiinţifice a fost considerată de Lucrețiu Pătrăşcanu ca o 
expresie a teoriei „spaţiului vital“. Trei ani mai târziu, stăpânul discreţionar al culturii 
româneşti - pe care o călca în picioare -, Leonte Răutu, vorbea de „hitleristul Gheorghe 
Brătianu“. A fost îndepărtat din învăţământ, de la direcţia Institutului de Istorie 
Universală „N. Iorga“, din Academie. 

Deşi un om cu o structură sufletească de o extremă delicateţe, Gheorghe 1. 
Brătianu a avut puterea atunci când totul îi era potrivnic, când fiecare zi se prăbuşea 
asupra lui, să înfrunte răul cu demnitate, iar când a fost răpus - circumstanţele morții 
sunt controversate - puterile omeneşti, fizice şi morale, fuseseră sfărâmate. Exemplar a 
fost drumul omului de ştiinţă pentru care istoriografia a reprezentat o adevărată vocaţie 
manifestată de timpuriu cu gravitatea unui om matur. Studiul său O oaste 
moldovenească acum trei veacuri a fost publicat de N. Iorga în „Revista Istorică“ pe 
când Gheorghe I. Brătianu avea optsprezece ani şi nu părăsise cursurile liceului. Şi tot 
în acelaşi an -1916 -, în cadrul unei comunicări la Academia Română, N. lorga spunea: 
„DI. Gh. I. Brătianu, care deşi e încă în liceu, face serioase şi promițătoare studii 
istorice“. Timpul i-a dat dreptate lui N. Iorga. Din păcate, Gheorghe I. Brătianu a avut 
înaintea sa doar trei decenii de activitate normală (şi acestea întrerupte de două 
războaie). Fără a fi un iconoclast sau un copil teribil, fără a intra în arenă ca să-şi 
renege înaintaşii, ci având un adevărat crez al continuității în toate domeniile pe care 
le-a abordat, Gheorghe I. Brătianu a fost unul din factorii înnoitori ai ştiinţei istorice 
româneşti, un reprezentant al curentelor de gândire şi de investigare care au marcat 
dezvoltarea istoriografiei moderne europene. Aşa se explică de ce volumele sale, unele 
dintre ele scrise când încă nu avea patruzeci de ani, au fost şi sunt citate elogios de mari 
istorici ai lumii, de autorităţi ştiinţifice pe tărâmurile pe care le-a ilustrat, iar 
comunicările sale la Congresele ştiinţifice internaţionale dintre cele două războaie 
mondiale erau apreciate de savanții străini care le-au ascultat. 

Abordând cu precădere istoria economică, socială, instituţiile - Sfatul domnesc 
şi adunarea stărilor în Principatele române - arii geografice, precum Marea Neagră, 
studiile lui Gheorghe I. Brătianu au reprezentat un element de noutate prin substanța 
cercetării, prin logica punerii în valoare a faptelor, prin viziunea care situa şi explica 
fenomenele abordate în contextul social, economic, politic al istoriei universale. 
Deopotrivă istoric al poporului nostru, urmărind dintr-o perspectivă inedită formarea 
statelor româneşti, trecând dincolo de documente pentru a vedea ce anume aduce 
tradiţia, mentalul colectiv, imaginarul popular în procesul cunoaşterii adevărului, 
Gheorghe I. Brătianu s-a oprit nu numai o dată asupra istoriei moderne. Paginile sale 
despre ctitorii acestei Românii: Mihail Kogălniceanu, Alexandru loan Cuza, ca şi 
despre bunicul său lon C. Brătianu şi despre părintele său Ion I. C. Brătianu, sunt 
contribuţii istoriografice obiective. Dar Gheorghe I. Brătianu nu a fost, nu a conceput 
să fie un istoric abstras din vremea sa. La el legătura cu ţara văzută ca o entitate 
organică era lipsită de echivoc, sfidând pericolele ce se iveau din conjuncturi politice. 
În 1940, după ce devenise titularul catedrei de Istoria Universală a Universităţii din 
Bucureşti, în urma pensionării lui N. Iorga, răspunde unei publicaţii din Budapesta, 
care îi reproşa că urmează metoda istoriografică a savantului. Nu respectivul ziarist are 
competenţa să aprecieze acest fapt, spunea Gh. Brătianu. Şi adaugă, într-un moment 
când numele lui N. Iorga era interzis de statul naţional-legionar: „Dacă însă, după cum 
mi se pare, aluzia în ce priveşte prof. Iorga şi opera ce am de îndeplinit acum s-a făcut 

la acţiunea pentru deşteptarea şi menţinerea conştiinţei naționale pe care prof. lorga a 
avut-o altădată înainte de 1916 şi în timpul războiului de întregire, atunci declar că 
primesc această comparaţie cu satisfacţie şi chiar cu mândrie“. Demnă profesiune de 
credinţă frumoasă, expresie a unui caracter integru care nu se sfieşte să afirme public 
apartenenţa la una din direcţiile exemplare ale personalităţii lui N. Iorga - în zilele când 
savantul era împroşcat cu noroiul insultelor, peste foarte puţin timp avea să fie 
împroşcat de gloanţe - şi în acelaşi timp neşovăită afirmare a unui crez căruia îi fusese 
şi i-a fost neclintit credincios. 

De aceea opera sa cuprinde studii izvorâte din dorinţa de a nu lăsa să planeze 
neînţelegeri fie asupra originii, vechimii şi formării statelor româneşti, fie asupra ideii 
unităţii naţionale, fie asupra unor momente în care lupta pentru drepturile româneşti a 
cunoscut luări de poziţie demne, lipsite de echivoc, aşa cum a fost la Conferinţa de 
Pace care a urmat primului Război Mondial. O enigmă şi un miracol istoric: poporul 
român, carte apărută în 1937, este un exemplu al angajării sale nu într-o polemică 
partizană şi pamfletară, ci într-o discuţie de substanţă cu unul dintre marii istorici ai 
lumii şi profesor al său în timpul studiilor pariziene, Ferdinand Lot, într-o dezbatere 
care urmărea restabilirea adevărului pe calea argumentelor ştiinţifice. 

În timpul celui de-al doilea război şi imediat după aceea, Gheorghe I. Brătianu 
şi-a concentrat eforturile asupra studiilor care urmăreau să dovedească drepturile ţării 
noastre, pe care unii le nesocoteau sau le falsificau, ceea ce avusese şi putea să aibă 
consecinţe tragice asupra integrităţii statale şi naţionale. Lucrările scrise şi publicate în 
această perioadă se înscriu organic în cadrul concepţiei sale, şi anume unitatea 
inalienabilă a poporului român care a existat mai presus de vicisitudinile vremii. Ele nu 
pot să fie socotite lucrări de propagandă, ci cărți de rigoare ştiinţifică menite să fie puse 
în slujba luptei poporului român pentru drepturile sale. Fără îndoială, formulele 
stilistice prezintă anumite particularităţi, deoarece uneori era necesară folosirea unor 
modalități cu un pronunţat caracter didactic informativ. Dar aceasta nu impietează 
asupra valorii volumelor apărute în perioada când savantul a înţeles să afirme idei ce-l 
călăuziseră toată viaţa şi pe această cale, ca şi pe aceea a publicisticii. Nu avem până 
acum strânse în volum toate articolele sale aflate în periodice ştiinţifice, culturale sau în 
cotidiene. O asemenea ediţie ar contribui la cunoaşterea obiectivă a atitudinii sale 
politice, pentru că după ce în 1930, când s-a despărțit de Partidul Naţional-Liberal 
condus până în urmă cu trei ani de tatăl său Ion I. C. Brătianu şi, după decesul acestuia, 
de unchiul său Vintilă, Gheorghe I. Brătianu a devenit preşedintele unui nou Partid 
Naţional-Liberal, denumit georgist, care timp de opt ani a fost prezent în Parlamentul 
României. Structura sistemului electoral al vremii, faptul că cei care l-au urmat şi au 
condus această nouă formaţie politică erau intelectuali de mare valoare, iar baza 
partidului era formată mai ales din învăţători şi profesori tineri, care n-aveau nici unii, 
nici alţii mijloacele materiale ca să înfrunte cele două mari partide (Naţional-Ţărănesc 
şi Naţional-Liberal), a făcut ca formațiunea lui să nu aibă un număr mare de voturi sau 
de mandate. Dar prezența în Parlament a fost continuă, Gheorghe I. Brătianu, ca şi 
ceilalți aleşi ai partidului său, spunându-şi răspicat cuvântul. Şi chiar dacă anumite 
gesturi ale sale au fost puse sub semnul întrebării şi au stârnit reacţii din partea unei 
părţi a clasei politice româneşti, acestea au pornit, cum a spus chiar el, din dorinţa de a 
ridica „o stavilă revizionismului maghiar“. A refuzat să facă parte din orice formaţie 
ministerială ori de câte ori a fost chemat, fie de Carol II, pentru care părăsise partidul 


WWW.CIMec.ro 


340 VALERIU RÂPEANU 





familiei sale, dar de care s-a despărţit când şi-a dat seama de profilul moral al 
monarhului în care îşi pusese atâtea speranţe, şi nici în perioada 1940-1944. Iar 
gândirea sa nu a cauţionat niciodată curentele de extremă dreaptă şi nici doctrinele 
totalitare. A fost un adept al democraţiei liberale. Spaţiul nu ne permite să detaliem 
această dimensiune a prezenţei sale în istoria contemporană a României, dar ceea ce 
este evident din tot ceea ce ştim până acum e un fapt: pentru Gheorghe I. Brătianu 
politica nu a fost o trambulină pentru ocuparea de funcţii în ierarhia statală sau de altă 
natură, ci un mijloc de a-şi sluji ţara. Sunt doar câteva gânduri acum, când s-au împlinit 
şaizeci de ani de la o moarte timpurie şi tragică. 

Dar trebuie să spunem că istoriografia românească este datoare cu o ediţie 
completă, critică a operei lui Gheorghe I. Brătianu. Ceea ce s-a realizat din 1980 şi 
până acum reprezintă momente remarcabile pentru cunoaşterea demersului său de o 
valoare ştiinţifică indubitabilă. Timpul care a trecut între diferitele apariţii, receptarea 
lor inegală, tirajele diferite şi nu o dată insuficiente ale unora din ele sunt argumente 
care ne fac să pledăm pentru realizarea acestei ediţii ce trebuie socotită ca un fapt 
ştiinţific de interes naţional. 


115 YEARS SINCE THE BIRTH & 60 YEARS SINCE 
THE DEATH OF GHEORGHE 1. BRĂTIANU - ONE OF THE 
GREATEST HISTORIANS OF ROMANIA 
Abstract 


At the end of January 2013, 115 years were celebrated from the birth in the 
parish Ruginoasa of one of the greatest historians of Romania Gheorghe I. Brătianu. In 
the same year, 60 years from his death are also celebrated. 

The domains of history that represented the area of his research were: the 
economic & social history, the institutions - the Lordly Council & the Assembly in the 
Romanian Principalities —, and the geographical areas such as the Black Sea. His study- 
research represented an element of novelty due to the substance of the research & to the 
way the historical facts were seen perceived in the social & economical & political 
context of the world history. 

DESPRE MONUMENTELE ISTORICE ȘI 
DE CULT CREȘTIN ORTODOX IN CUPRINSUL 
COMUNEI DÂRMĂNEŞTI, JUDEŢUL ARGEŞ 


VALENTINA-ELENA GRIGORE" 


Comuna Dârmăneşti este aşezată în zona centrală a judeţului Argeş, la distanţă 
de 15 km N/E de municipiul Piteşti şi la 38 km S/V de municipiul Câmpulung, „la 
distanţă relativ egală între Polul Nord şi Ecuator, paralela 45 trecând la numai 3 km 
N/E de satul Piscani, prin satul vecin Clucereasa”!. Teritoriul comunei Dârmăneşti 
ocupă o suprafață de 34,5 km” şi este străbătut de la nord la sud de Râul Doamnei, 
partea de sud a localităţii fiind străbătură, asemenea, de la est la vest, de Râul Târgului. 
În componența comunei intră următoarele sate: Dârmăneşti, reşedinţa comunei, 
Piscani, Negreni, Valea Rizii (toate pe partea stângă a Râului Doamnei) şi Valea 
Nandrii, pe partea dreaptă a acestuia. Toate satele comunei au o vechime considerabilă, 
urme de locuire a acestora fiind semnalate încă din „Epoca de început a bronzului”. 

Din punct de vedere al atestării lor în documentele scrise, cele mai vechi sunt 
satele Piscani, Dârmăneşti şi Caracal (un sector al satului Valea Nandrii), menţionate 
„Înainte de 6 iulie 1526” într-un zapis, prin care monahia Magdalina Cârjoaia de la 
Corbii de Piatră, dăruieşte unui rumân de pe moşie un loc de casă în Miceşti. Printre 
martorii la întocmirea acestui document sunt menţionaţi: „din Caracal, Caracal, din 
Piscani, Alăman, din Dârmăneşti, Varnava etc.”?. 

Din punct de vedere spiritual toţi locuitorii comunei sunt de religie ortodoxă, 
ca şi moşii şi strămoşii lor, urme şi tradiţii ale unor locaşuri de cult fiind semnalate în 
localitate din cele mai vechi timpuri. 

Cel mai vechi monument de cult creştin ortodox, monument istoric, este 
logofăt Piscanul între anii 1534-1536, atestare certă stabilită prin descoperirea unui 
„„Mineiu pe luna mai” comandat de ctitor pentru biserica din care cităm: „A scris 
această carte şi a cumpărat-o jupan Vlaicu mare logofăt şi a pus-o în biserica sa, numită 
satul Piscani ca să-i fie pomenirea veşnică... 





” Universitatea Piteşti, facultatea de istorie, studentă. 

! Petre Popa, Paul Dicu, Silvestru Voinescu, Istoria municipiului Piteşti, Editura Academiei Române, 
Bucureşti, 1988, p. 17. 

* Teodor Dina, Satele Piscani şi Negreni, judeţul Argeş, Însemnări monografice, Piteşti, 201.1, p. 48. 

3 Documenta Romaniae Historica, B. (D.R.H.) vol. III. doc. nr. 22. p. 40. 

1'Teodor Dina, Piscani-Negreni, judeţul Argeş, documente istorice, vol. L. (1526-1820) Piteşti, 2011. 

După moartea ctitorului său, în condiţii tragice, specifice luptelor pentru 
domnie susţinute de către facțiunile boiereşti, în secolul al XVI-lea, biserica din Piscani 
cu tot domeniul Vlăiculesc din acest sat, au intrat în stăpânirea mânăstirii Valea 
(Țiţeşti-Argeş)?. 

Conacul lui Vlaicu Piscanul (ale cărui urme au fost cercetate arheologic în 
anul 1989) şi dependinţele gospodăreşti ale acestuia, au devenit „casa moşiei” 
mânăstirii, de unde conduceau călugării greci, administratori ai acesteia, iar biserica a 
devenit metoh al mânăstirii Valea, cunoscută în secolul al XVIII-lea sub denumirea de 
„Schitul Pisculeşti”€. 

Ajunsă în stare de ruină, după aproape de două secole şi jumătate, de la 
construcţia sa din zid masiv, din cărămidă bine arsă şi bolovani de râu, biserica din 
Piscani a fost reconstruită „din temelie” între anii 1773-1777, de către moşnenii locali 
Constantin Potoceanu şi fratele său, Ion „brat ego”, o contribuţie importantă având şi 
sora lor, Epraxia monahia, stareţa schitului Valea Mare-Podgoria, care intenţiona să 
întemeieze aici, la Piscani, o „mânăstire de maici” cu rezultă dintr-o însemnare pe o 
Evanghelie din colecţia bisericii din Lăpuşani: „Această Evanghelie este dată de minc, 
stareţa Epraxia, de la sfânta mânăstire ot Piscani””. Însemnarea de pe Evanghelie este 
nedatată, dar este sigur din perioada de reconstrucţie a locaşului de cult din Piscani, 
(1773-1777) fiindcă în decembrie 1778, pioasa călugăriţă a trecut „la cele veşnice” 
înainte de a-şi vedea visul cu ochii, respectiv, de a întemeia la Piscani mânăstirea de 
maici mult visată. 

În lipsa „pisaniei” obişnuite, nelipsite din bisericile noastre, spre fala ctitorilor 
care au zidit „din temelie” sfântul locaş, data sau perioada de reconstrucţie a bisericii 
actuale din Piscani, este cunoscută din câteva însemnări (de mână) scrise pe cărţile de 
cult ale acesteia. Iniţiatoarea ctitoriei actualului edificiu religios din Piscani, pe urmele 
bisericii vechi, ctitorită de către Vlaicu mare logofăt Piscanul, în secolul al XVI-lea, a 
fost sigur Epraxia, stareţa schitului Valea Mare-Podgoria, cum rezultă din următoarele 
însemnări: „Să se ştie că această Sf. Evanghelie este cumpărată de dumnealui Chiriac, 
robul lui Dumnezeu, la leatul 1773 septembrie 18, cu taleri 15. Şi a dăruit-o bisericii pe 
care a făcut-o verişoara maica starița Epraxia, în Piscani”*. 

Date mai ample despre ctitorii reconstructori ai locaşului de cult din secolul al 
XVIII-lea, aflăm dintr-o altă însemnare de pe o Evanghelie veche (1775) din colecţia 
bisericii din Piscani. „Această Sf. Evanghelie am cumpărat-o eu, Filotei ieromonah, 
duhovnicul, poreclit Frăţilescu. Şi această biserică, din temelie am făcut-o şi dumnealui 
Constantin Potoceanu şi cu soru-sa Epraxia stareţa, cu ajutorul marelui ierarh 
Nicolae (...) August 3, 17979. 


5 Mormântul ctitorului iniţial, Vlaicu mare logofăt Piscanul, se păstrează încă în pronaosul bisericii actuale. 

* Constantin Rădulescu-Codin, Muscelul nostru, Tipografia Vlădescu, Câmpulung, 1922, p. 48. 

7 Teodor Dina, Biserica „Sf. Nicolae” din Piscani-Argeş, Piteşti, 2010, p. 61, însemnare preluată de autor din 
manuscrisele regretatului preot Constantin Dejan din Piteşti. 

3 Radu Creţeanu, Monumente religioase de pe Valea Râului Doamnei, în Mitropolia Olteniei, nr. 1-2/ 1969, 
p. 45. 

” Idem. Ambele Evanghelii, prima din colecţia bisericii din Purcăreni-Miceşti, iar cea de-a doua din colecţia 
bisericii din Piscani, au fost preluate din dispoziția fostului protoiereu de Piteşti, Constantin Dejan, şi date în 
custodia Muzeului de carte veche religioasă de la Muzeul mănăstirii Văleni-Argeş. Informare de la Teodor 
Dina, care l-a cunoscut personal pe regretatul preot Constantin Dejan. 

Se ştie că numai cu un deceniu mai înainte, Epraxia stareţa, cu sprijinul 
material al domnitorului Scarlat Ghica (1758-1761 şi 1765-1766) a restaurant complet 
schitul Valea Mare-Podgoria, cum rezultă din textul pisaniei acestuia, pe care îl redăm 
integral: „Ridicatu-sa acest sf. schit din temelie, precum se vede, cu hramul Sf. loan 
Bogoslav şi Sf. Nicolae, în zilele prea luminatului nostrum domn lo Scarlat Ghica. 
Şi Nichifor arhimandrit, Nicodim arhimandrit, Grigoraşcu Ipsilant, Manole şi alţii, care 
s-au ostenit şi au zugrăvit acest schit. Daniil ieromonahul, Vasile. Epraxia stareţa fiind 
ostenitoare împreună cu celelalte maici” Iunie 7 17609. 

Analizând textul pisaniei, precum şi documentele de care dispunem, se 
constată că în deceniul 1755-1765 a avut loc o restaurare a întregului ansamblu al 
schitului de maici Valea Mare-Podgoria, cu sprijinul financiar al domnitului Scarlat 
Ghica, precum şi al unor arhimandriţi şi monahi simpli de la mânăstirea Vieroş, căruia i 
se subordona atunci schitul respectiv. Fondurile obţinute din donaţii trebuie să fi fost 
destul de consistente, o parte din acestea fiind folosite la reconstrucția imobilului 
bisericii din Piscani (1773-1777) unde Epraxia dorea să înfiinţeze o „mânăstire de 
maici”, cum a rămas în tradiţia locală şi cum rezultă din însemnarea de pe Evanghelia 
pe care stareţa i-a dăruit-o bisericii din Lăpuşani. 

Contribuţia Epraxiei la reconstrucţia bisericii din Piscani este, după cum am 
demonstrat, evidentă. Având în vedere că locul în care se găsea biserica veche era 
„pustiu”, că rămăsese „silişte” după retragerea unei părți însemnate a populaţiei satului 
sub poala pădurii seculare a Dealului ludei, de unde au fost readuşi „la linie” abia în 
timpul Regulamentului organic, locul ales de Epraxia pentru „mânăstirea de maici” era 
ideal. 

Din păcate, neprevăzutul şi moartea nemiloasă, spre sfârşitul anului 1778, 
când „locaşul sfânt” era deja funcţional, a „privat-o” pe pioasa călugăriţă, stareță a 
schitului Valea Mare-Podgoria de a-şi vedea visul împlinit. Fratele său, Constantin 
Potoceanu (Ctitorul principal) a înzestrat biserica cu o moşie destul de întinsă, în 
sectorul Valea Catii, la care un monah local, „Macarie călugărul sin Ilie Piscanul” a 
mai adăugat şi el partea lui de moşie, tot atât de întinsă „din vadul Râului Doamnei, 
până în cursul gârlei Valea Catii” ambele moşii late de câte 178 de stânjeni fiecare”. 

După moartea ctitorilor Potoceni, fără urmaşi, biserica şi cele două moşii ale 
sale au rămas în custodia unei rude a acestora „Gheorghe biv treti logofăt” care, 
neputându-se achita de sarcina ce şi-o asumase, din cauza rapacităţii moşnenilor locali, 
„închină” la 28 iulie 1797, biserica cu moşiile sale schitului Valea Mare-Podgoria, 
unde cra stareță Ecaterina, succesoarea Epraxiei. După exact două decenii, (la 6 
februarie 1817) tot din cauza rapacităţii moşnenilor piscăneni, stareţa Zosima, schimbă 
cu vistierul Ştefan Bellu moşia bisericii din Piscani, primind de la acesta mai multe 
proprietăţi, printre care şi o vie pe Valea Izvoranilor?. 

Cu acest nefericit prilej, biserica, deşi „eliberată” de sub jurisdicţia schitului 
de la Valea Mare, a pierdut cele două moşii ale sale, întreţinerea „sfântului locaş”, 
precum şi a preoţilor slujitori ai acestuia rămânând la bunăvoința noului „,ctitor” Ştefan 
Bellu. 





'9 Documente (copii) din colecţia preotului Constantin Dejan din Piteşti. 
1"! Teodor Dina, Condica de moşii a vistierului Ştefan Bellu, documente vol. II. Piteşti, 2011. 
12 Jdem, vol. II. doc. 74, p. 99. 

Demn de apreciat este, pentru cei care vizitează biserica „Sf. Nicolae” din 
Piscani-Argeş pictura murală a acesteia, realizată cu gust artistic, de către doi maeştri ai 
penelului (din păcate neidentificaţi suficient) care şi-au însemnat numele pe faţada 
vestică a locaşului de cult, astăzi în pridvorul adăugat în secolul XX; „Vasile diacon 
zugrav” (în partea stângă) „Radu zugrav ot Caracal” (în partea dreaptă) şi „Leat 7285”, 
respectiv, anul de la Hristos 1777/1778. Ca o curiozitate (pentru cercetătorii avizaţi) 
este mormântul ctitorului Vlaicu Piscanul, din secolul XVI, păstrat încă în pronaos, în 
partea dreaptă la intrare, în timp ce ctitorii din „tabloul votiv” şi însemnarea de pe 
faţadă indică anul construcţiei 1777. 

Lucrările de restaurarea a picturii murale, originale, din sec. XVIII, executate, 
între anii 2005-2010, cu competenţă, de pictori Mircea Munteanu din Bucureşti, 
Cristina şi Gabriel Petre din Curtea de Argeş, sub atenta supraveghere a regretatului 
preot paroh Cosmin Vârban (2000-2011) au redat monumentului istoric valoarea 
artistică demnă de care se bucura încă din secolul al XIX-lea. 

Pardosirea recentă cu piatră de bazalt, sub îngrijirea celor doi preoţi tineri; 
Cătălin Neagu şi Ionuţ Diaconescu, ca şi lucrările de întreţinere, executate sau în curs 
de executare, asigură monumentului de cult creştin ortodox din Piscani continuitatea în 
timp pentru multe zeci şi zeci de ani spre mândria enoriaşilor acestei parohii”. 

Biserica „Sf. Voievozi” din satul Negreni, construită între anii 1797-1818, a 
fost ctitorită de către Anghel Polcovnicul (colonelul) din Câmpulung şi Hagii Ţenea 
din Piteşti. 

Începuturile ei - cităm din Radu Creţeanu, istoric şi cercetător - sunt aşternute 
pe larg în pisania săpată în piatră deasupra intrării în pronaos: „Cu vrerea Tatălui, 
ajutorul Fiului şi umbrirea Sfântului Duh, ziditu-sa din temelie această sfântă biserică 
întru slava şi cinstirea sfinţilor celor fără de trupuri arhangheli Mihail şi Gavriil, la 
leatul 1798, de robii lui Dumnezeu Anghel $Şfiştoveanu po(l)covnecul şi Hagi Ţenca 
Vraţalău. Şi îndemână neavând a o săvârşi, cu toată orânduiala, rămâind netencuită, 
nepardosită şi nezugrăvită, acum în zilele prealuminatului nostru domn, lo George 
Caragea voievod, s-au săvârşit şi aceasta cu înfrumusețarea ce se vede, prin osârdia şi 
cheltuiala dumnealui prea cinstitului şi blagorodnicului boier, biv vel logofăt de ţara de 
sus, Ştefan Bellu, la leat 1818 iulie 30”!*. 

Istoricul monumentului de cult se „împreleşte” cu istoria satului Negreni, 
când, la începutul secolului al XVIII, proprietăţile moşnenilor din acest sat, în totalitate 
desfiinţate, se aflau înglobate în câteva moşii boiereşti. La 28 iunie 1721, în timpul unei 
hotărnicii a acestor moşii, în Negreni, lon Piscupescu din Câmpulung, căruia i-a fost 
repartizată „după sineturile (actele, n.ns.) ce le are” cea mai mare parte din această 
moşie (705 stânjeni) cumpărată de tatăl său, preotul Ioan, la sfârşitul secolului al XVII- 
lea. 


15 Parohia Piscani este formată din 960 de enoriaşi, conf. Istoria Arhiepiscopiei Argeşului şi Muscelului, 
2010, p. 601-607. 

"+ Radu Creţeanu, Monumente religioase de pe Valea Râului Doamnei, în Mitropolia Olteniei, nr. 1-271969, 
p. 4. 

Fiul acestui loan Piscupescu, Constantin loaniţoi, stăpâneşte moşia Negreni 
până prin 1744, când o vinde căpitanului Pană şi clucerului Apostol'?. De la aceştia, 
răscumpără cea mai mare parte din ea, Mitrea bogasierul (negustorul) din Câmpulung, 
ginerele lui Constantin Piscupescu. În 1783, după moartea lui Mitrea bogasierul, moşia 
Negreni intră în stăpânirea lui Anghel polcovnicul (colonelul) prin căsătoria acestuia cu 
Zoiţa, văduva lui Mitrea, fiica lui Constantin Piscupescu. 

La 19 decembrie 1796, la numai 3 ani după căsătoria cu Zoiţa Piscupescu, 
Anghel polcovnicul se adresează „cu jalbă” marelui Divan al Ţării Româneşti, prezidat 
de domnitorul Nicolae Mavrgheni, arătând că vecinii săi „Bănică Ciupag, popa Matei 
şi Gheorghe Sârbu, cu cetaşii lor ot satul Tămăşeşti, având şi ei moşie alăturea cu 
dânsul, nu stăpânesc numai părţile lor, şi au împresurat şi moşia lui...” 1€. 

Asemenea, arată Anghel în Divan, că de vreo 3 ani de când s-a căsătorit şi a 
luat moşia de zestre (deci în 1783) o vede „călcată” de către moşnenii Tămăşeşti şi că 
„necurmat s-a tot jelui, aducând şi porunci de la ispravnicii judeţului, dat pârâţii tot cu 
nesupunere s-au arătat”!”. Judecata dintre Anghel şi moşnenii Tămăşeşti (sat integrat în 
com. Dârmăneşti) s-a repetat ani în şir, până prin 1797, când domnitorul Alexandru 
Ioan Ipsilant hotărăşte să-i pună capăt, dând câştig polcovnicului. 

Se pare că după căsătoria cu Zoiţa Piscupescu, văduva negustorului Mitrea din 
Câmpulung, Anghel şi-a stabilit domiciliul la Negreni, construindu-şi casă în acest sat. 
Aceasta reiese din „anafora” (referatul, raportul) ispravnicilor de Muscel către domnie, 
din 15 iulie 1787, în care Anghel este prezentat ca fiind „ot Negreni”. 

Asemenea, la 8 ianuarie 1793, în „Anafora Marii Logofeţii” întărită şi de 
domnitorul Mihai Şuţu, în pricina dintre Anghel şi moştenii Tămăşeşti, acesta este 
prezentat cu titulatura: „Anghel polcovnicul moşnenanul ot Negreni”. 

Spre sfârşitul secolului al XVIII-lea, când lucrurile s-au mai liniştit, respectiv, 
după „pacea” cu moşnenii Tămăşeşti, (în 1797) Anghel polcovnicul „ot Negreni” 
începe lucrările de construcţie a bisericii din acest sat. Neavând suficientă experienţă în 
ctitorirea şi construirea unor astfel de lucrări monumentale, menite să rămână peste 
veacuri, Anghel se asociază cu negustorul Hagi Ţenea din Piteşti, acesta menţionat în 
pisania din piatră de la intrarea în pronaosul bisericii, dar şi în pomelnicul de la 
proscomidie. 

Hagi Țenea, împreună cu Martin Buliga (din Piteşti) au ctitorit, înainte de 
1753, biserica cu hramul „Sf. Gheorghe” din Valea Rea-Bascov, şi tot el, împreună cu 
Ioniţă Ungurelu au pus piatra de temelie a bisericii catedrale „Cuvioasa Paraschiva” 
(Sf. Vineri) din Piteşti, ale cărei lucrări au fost încheiate între anii 1818-1827, de 
Alexandru Ungurelu'$. 

Nu cunoaştem, din păcate, cauza întreruperii lucrărilor de construcţie a 
imobilului bisericii din Negreni, tocmai când acestea ajunsese în faza „de roşu”, cauze 
care nu pot fi puse pe seama lipsei de mijloace materiale ale ctitorilor”. 


15 Nepotul clucerului Apostol, Emanoil Apostolescu, a ctitorit biserica din Dârmăneşti între anii 1859-1863. 
Despre el şi despre ascendenţii lui vom menţiona în capitolul „Biserica din satul Dârmăneşti” din cuprinsul 
acestui articol. 

15 Teodor Dina, Biserica „Sf. Voievozi” din satul Negreni, Piteşti, 2005, p. 20. 

1 Teodor Dina, Condica de moşii Ştefan Bellu, 1817. 

'5 Eparhia Râmnicului şi Argeşului, monografie, vol. 1. Rm. Vâlcea, 1976, p. 392-396. 

' La 1 septembrie 1815, Hagi Țenea cumpăra de la Bănică Căteanu din Negreni o livadă cu pruni. 

Plauzibilă pare ipoteza unor neînţelegeri dintre Anghel şi rudele soţiei sale 
(decedată între timp) şi de moartea prematură a fiului său vitreg, Gheorghe (fiul lui 
Mitrea bogasierul cu Zoiţa Piscupescu) în urma căruia, întreaga moşie din Negreni, 
ce-o avea zestre de la soţia sa, a intrat imediat în stăpânirea lui Ion Dimitriu Gheoca, 
nepotul lui Mitrea. 

La 28 aprilie 1816, lon Dimitriu Gheoca, nepotul lui Mitrea bogasierul şi văr 
cu decedatul Gheorghe, vinde moşia Negreni lui Gheorghe Drugănescu, iar la 3 mai 
1816, acesta o revinde socrului său Ştefan Bellu”. 

Lipsit de proprietatea din Negreni, Anghel polcovnicul cumpără în 1808, 1811 
şi 1818 trei „funii” de moşie în Piscani de la moşnenii Gheorghe Piscanul şi Ion 
Davidescu, proprietăţi pe care le revinde (împreună cu fiica sa Mariuţa şi cu ginerele 
său Nicolae Rusin) aceluiaşi Ştefan Bellu, după care se retrage la Câmpulung, unde 
probabil a fost şi înmormântat. 

Continuarea lucrărilor de construcţie a imobilului bisericii din Negreni a fost 
reluată de către Ştefan Bellu, cumpărătorul moşiei din acest sat. La 30 iulie 1818 
acestea erau încheiate, mai puţin pictura, realizată doar parţial în naos şi altar. 

Construit din material solid, sub supravegherea ctitorilor săi, imobilul bisericii 
„Sf. Voievozi” din Negreni a rezistat, fără restaurări spectaculoase, sau reparaţii 
importante, până în zilele noastre. Mişcările seismice din sec. XIX (1802 şi 1838) ca şi 
cele din secolul trecut (1940, 1977 şi 1986) nu au reuşit decât în mică măsură să-i 
degradeze pereţii exteriori, pentru conservarea cărora s-a recurs (în 1907) la încingerea 
cu fier a întregului edificiu. 

Alte reparaţii i se fac bisericii din Negreni după instalarea preotului Grigore P. 
Olteanu (15 septembrie 1919) nu înainte de a i se cumpăra un nou clopot în locul celui 
rechiziţionat de comandatura germană de ocupaţie (1916-1918). 

În 1925, ca şi în 1927, se intervine pentru realizarea picturii interioare, dar 
fondurile de care dispunea parohia nu au fost suficiente şi, pentru moment, s-a renunţat. 

Se revine asupra acestei probleme în anul 1935, când Consiliul parohial 
„aprobă opera d-lui pictor D. N. Dimitriu-Nicolaide” cu suma de 90.000 lei, dar nici de 
data aceasta nu se găsesc fonduri şi se renunţă la pictură, pentru acoperirea cu şindrilă a 
imobilului şi a gardului-zid de la faţadă şi pentru alte lucrări de întreţinere în interior. 

După două secole de existenţă, între anii 2002-2004, cu sprijinul unor sponsori 
şi al primăriei locale, precum şi al enoriaşilor din acest sat, s-a trecut la executarea 
picturii interioare a monumentului de cult, aceasta fiind realizată de către o echipă de 
pictori condusă de Prof. Univ. Nicolae Sava din Bucureşti. 

Prin grija preoţilor Nicuşor Păiuş şi Cristian Dorobanţu, biserica monument 
istoric de la Negreni, consolidată în urma lucrărilor executate în ultimii ani, este 
pregătiră să înfrunte vremurile alte zeci şi zeci de ani din acest mileniu, al III-lea, al 
Erei Creştine. 

Biserica „Adormirea Maicii Domnului” din satul de reşedinţă Dârmăneşti, 
construită între anii 1859-1863, nu pe locul celei vechi, ctitorite de moşnenii locali, ci 


% "Teodor Dina, Biserica „Sf. Voievozi” din Negreni-Argeș, p. 22. 

paralel cu aceasta în dreapta drumului judeţean 731, Piscani-Nucşoara, a fost ctitorită 
de boierul Emanoil Apostolescu”. 

Nu ştim cu certitudine până când a fost în fiinţă biserica veche, a moşnenilor 
Tămăşeşti, cert este că preoţii acesteia sunt frecvent menţionaţi în documente: La 19 
decembrie 1796, într-o „jalbă către domnie” Anghel polcovnicul se plânge că „popa 
Matei, Bănică Ciupag şi Gheorghe Sârbu” vecinii săi de moşie, îi încalcă hotarele. 

Asemenea, în două zapise: din 1815 aprilie 28 şi 1815 septembrie 12, sunt 
menţionaţi ca martori, preoţii Niţă şi loan, ambii menţionaţi la această biserică şi în 
anul 1831, în „„Catastiful cu preoţii care au plătit Sf. Mitropolii ploconul de Sf. 
Gheorghe”. 

Înaintea acestora din urmă a slujit sigur şi popa Gherasie, al cărui fiu, Ştefan, 
vindea la 18 octombrie 1816, stânjeni 25 de moşie boierului Ştefan Belu. Fratele 
acestui „Ştefan sin popa Gherasie” cunoscut sub numele de „Dinu popii Gherasim” era 
în 1838 căsătorit în satul Negreni, fiind primul învățător la şcoala acestui sat”. 

Revenind la ctitorul „locaşului sfânt” din Dârmăneşti, Emanoil Apostolescu, 
originar din Câmpulung, putem afirma că primul care a stăpânit moşie în acest sat a 
fost bunicul său Apostol clucer, cunoscut documentar încă din 1775, când, printr-o 
„poruncă” a domnitorului Alexandru Ipsilant, a fost însărcinat (împreună cu alţii) să 
facă hotărnicia moşiei mânăstirii Valea”. El a cumpărat moşie în Dârmăneşti de la 
Constantin Piscupescu, în 1744, pe care i-a lăsat-o fiului său Grigore Apostolescu. Pe 
acesta îl găsim înregistrat în „Catagrafia din 1838” a oraşului Câmpulung, după cum 
urmează: 

Grigore Apostolescu, 60 de ani, român, însurat, 57 de ani, fiu de boier, 
proprietar în satul Dârmăneşti. Avere; 7 cai, 6 boi, 4 vaci, 20 de porci, 50 de oi, 5000 
de pruni, 5 pogoane vie. 

Sultana, soţia d-lui, 36 ani. Slugi: Marin ţiganul, 25 ani, holtei (flăcău, n.ns.) 
Stanca ţigancă, 80 ani, văduvă. Uţa, fie-sa, 40 ani, văduvă, Petre sin Cârstea, român, 30 
ani, holtei, vizitiu, Ion, slugă, 25 ani, holtei, Ion sin Stanca, băiat, 15 ani, Maria 
Simigioaia, 45 ani, sârbă (sârboaică, n.ns.) văduvă *. 

De la Grigore Apostolescu moşia a intrat în stăpânirea fiului săi Emanoil, care, 
între anii 1859-1863, a construit biserica „Adormirea Maicii Domnului” din 
Dârmăneşti. 

În anul 1907 era preot paroh al acesteia Constantin Ionescu, cum citim dintr- 
un raport al preotului Nicolae Negreanu, subprotoiereu: „Constantin Ionescu, de la 


” Florian Tucă, Gh. Cristache, N. Leonăchescu, N. Ionescu, V. Popescu, Sevastian Tudor, S. Voinescu 
Judeţul Argeş - Mileniul III, Anul 1, mică enciclopedie, Editura SILVI, Bucureşti, 2001, p. 161. Biserica 
veche din Tămăşeşti (Dârmăneşti) anterioară celei ctitorite de Emanoil Apostolescu, între anii 1859-1863, a 
fost în stânga drumului judeţean Piscani-Nucşoara, aproximativ în dreptul celei actuale, la cca. 100 m. mai 
spre lunca Râului Doamnei. În anul 2010, locuitorul care-şi are amplasată gospodăria pe locul unde a fost 
imobilul bisericii vechi, a descoperit întâmplător lespedea mormântului unui preot sau a unui ctitor. Cu toate 
insistenţele de a o dona bisericii, pentru a rămâne ca piesă de muzeu, acesta a refuzat, folosind-o ca pavaj 
lângă o fântână. Informare de la Sandu Ducan din Dârmăneşti- Argeş. 

Arhivele Naţionale, Mitropolia Ţării Româneşti, pachet 505. doc. 8/1831. 

% Roxana Dorobanţu-Dina, Școala Piscani, judeţul Argeş, Piteşti, 2005, p. 28. 

"Teodor Dina, Piscani-Negreni, documente istorice, vol. 1, 2011. doc. 38.p. 111. 

* Teodor Mavrodin, Aspecte economice, sociale şi demografice oglindite în Catagrafia din 1838, LL, în 
„Studii şi comunicări“, V, Muzeul Câmpulung-Muscel, p. 67. 

biserica Adormirea Maicii Domnului din comuna Dârmăneşti. Născut în anul 1848 în 
comuna Jupâneşti, văduv, 4 copii. Are seminarul inferior gr. | (fără diplomă). Este 
paroh şi duhovnic, cu ordinul nr. 604/ 6 martie 1893. Are serviţi 35 de ani, fiind 
hirotonit la 20 februarie 1872. Are Medalia jubiliară. A slujit numai la biserica din 
Dârmăneşti”?€. 

Construit din material rezistent imobilul bisericii din Dârmăneşti nu a suferit 
în timp refaceri importante. Pictura interioară a fost restaurată între anii 1985-1987, 
când biserica a fost pictată şi la exterior. Reparaţii radicale şi alte îmbunătăţiri 
(reconstrucţia turlei şi a acoperişului) au fost adăugate imobilului după anul 2000, cu 
sprijinul primăriei locale, sub îndrumarea preotului paroh Nicolae Cârlănaru şi a 
Consiliului parohial. 

Ceea ce pune în valoare clădirea bisericii din Dârmăneşti este gardul-zid de la 
faţadă, frumos şi solid construit în anii din urmă de către meşterii locali. Acelaşi lucru 
se observă şi la biserica din satul Negreni, un gard-zid, acoperit cu şindrilă (şi o poartă 
monumentală, asemenea cu acoperiş) reconstruit în anul 2005, ceea ce dă valoare 
monumentului. 

Biserica din satul Valea Nandrii a fost construită între anii 1852-1854. 

„De la Dârmăneşti - cităm iarăşi pe Radu Creţeanu - trecem iarăşi râul 
(Doamnei, n.ns.) pentru a arunca o privire asupra bisericii din Valea Nandrii, care 
prezintă şi aceasta o faţadă pictată în culori vii, deşi cu mai puţină artă şi mai puţină 
poezie (sic/) decât cea de la Petreşti. Pisania arată că „Această sf. biserică, din temelie, 
cu zidirea şi cu zugrăvitul ei (s-a făcut, n.ns.) de d-lui Alecu Bellu şi d-lui Barbu Bellu 
şi preotul Nicolae, soţia sa Ana, ajutori fiind d-lui Ioniţă Jupânescu, Vasile,Nicolae, în 
leatul 1852, şi s-au săvârşit în leatul 1854 aprilie 29 zile (de) Alexe zugravul din 
Câmpulung””. 

Izolată de către satele cu care se învecinează, respectiv, Dârmăneşti şi 
Jupâneşti, comunitatea din satul Valea Nandrii a avut întotdeauna propriul locaş de 
cult, preoţii acestuia fiind frecvent menţionaţi în documentele timpului. 

La începutul secolului al XIX-lea avea sigur un preot şi un diacon, aceştia 
fiind menţionaţi în câteva zapise de vânzare pe care le redăm în rezumat: - 1816 mai 9 - 
„Zapisul prin care popa Hrizea şi cu fraţii lui, prin care vând D-lui Ştefan Bellu, moşie 
în Valea Nandrii”; - 1817 aprilie 6 - „Zapisul diaconului Ştefan prin care vinde d-lui 
Ştefan Bellu stânjeni de moşie 25 în Valea Nandrii”, - 1817 aprilie 7 - „„Adeverinţa 
diaconului Ştefan, prin care se leagă ca pentru stânjeni 25 de moşie, ce i-a vândut d-lui 
Ştefan Bellu, să-i dea sineturile (actele, n.ns.) cele vechi”%. 

Prin strădania preotului paroh, Constantin Mihai, biserica din satul Valea 
Nandrii a fost repictată între anii 1982-1984. Din păcate, terenul pe care este construit 
imobilul bisericii, fiind expus igrasiei, s-a preconizat construcţia unui nou locaş de cult. 
În anul 2012, cu sprijinul administraţiei locale (primăria Dârmăneşti) fundaţiile şi 





% Original în colecţia bisericii „Sf. Voievozi” Negreni. Copie în colecţia Teodor Dina. 

” Radu Creţeanu, loc. cit., p. 46. 

% Parohia din satul Valea Nandrii este constituită în prezent din 960 de enoriaşi, conf. Istoria Arhiepiscopiei 
Argeşului şi Muscelului, 2012, p. 601-607. 

% Teodor Dina, Condica de moşii Ştefan Bellu, 1817 (Documente, vol. II, Piteşti, 2011). 

temelia acestuia fiind deja realizate, urmând ca în anii următori întregul edificiu să fie 
complet construit, zugrăvit şi redat cultului. 

Biserica din satul Valea Rizii a fost construită (din zid) între anii 2004-2011, 
după ce, în prealabil, după anul 1990, s-a slujit într-un local construit din lemn. Prin 
strădania preotului paroh, loan Năstăsoiu şi a fiului său, Mădălin Năstăsoiu, cu sprijinul 
nemijlocit al administraţiei locale, a fost construit, cu artă, actualul locaş de cult, spre 
mândria enoriaşilor din acest sat care nu au precupeţit nici un efort pentru realizarea 
lui 

De menţionat că până la construcţia acestui locaş de cult în acest sat, locuitorii 
erau enoriaşi ai parohiilor Dârmăneşi şi Petreşti. 


ABOUT THE HISTORICAL AND CHRISTIAN-ORTHODOX 
MONUMENIS FROM THE DÂRMĂNEŞTI PARISH, ARGEŞ COUNTY 
Abstract 


This paper based on documents presents the historical and Christian-Orthodox 
monuments of the parish's villages, including the main village, Dârmăneşti, and the village 
Piscani, where is found the oldest historical monument, i.e. the church "St. Nicholas”, 
and the villages Negreni, Valea Rizii (all of them situated on the left bank of Râul 
Doamnei), and Valea Nandrii, from the right bank of the river, all of them old 
localities, their traces dating from the beginning of the Bronze Age. 

From a spiritual point of view the people of the parish are Christian-Orthodox, 
as their ancestors, a proof of this fact being the presence of some places of warship in 
very old times. 





% Parohia Valea Rizii este compusă din 467 de enoriaşi, conf. Istoria Arhiepiscopiei Argeşului şi Muscelului, 
p. 607, având în frunte preoţii lon şi Mădălin Năstăsoiu. 

DESPRE ȚIGANI ȘI DESPRE ISTORIA LOR MULTISECULARĂ 
ROXANA DOROBANȚU-DINA” 


O incursiune în istoria acestui „popor” este foarte dificilă pentru că ţiganii 
n-au lăsat în urma lor arhive sau documente scrise de ei înşişi, din care să se contureze 
istoria vieţii lor. Multă vreme, lipsa dovezilor scrise ca şi a unor probe veridice au 
lăsat loc imaginaţiei în încercarea de a explica originea lor, motivele care i-au 
determinat să rătăcească, secole de-a rândul, de la un capăt la altul al lumii, ca şi alte 
particularităţi legate de modul lor enigmatic de viaţă. Şi în privinţa locului de origine al 
ţiganilor s-au formulat nu puţine ipoteze, multe dintre acestea avându-şi sorgintea în 
cuprinsul miturilor şi legendelor. 

Unii autori, ai unor lucrări în domeniu, au admis că ţiganii ar proveni din 
anticul Babilon, strămoşii lor plecând în exod atunci când oraşul a fost cucerit de Cirus 
cel Mare, regele perşilor!. Locul de origine al ţiganilor a fost căutat şi în Caucaz, în 
unele zone din Peninsula Iberică, ca şi în alte puncte ale globului, cele mai multe păreri 
vizând Egiptul şi India”. 

Ceea ce ştim cu certitudine astăzi, este faptul că ţiganii au ajuns în Europa (nu 
în U.E.!) în secolele XIV-XV şi s-au răspândit în toate ţările continentului. Începând 
din veacul al XIV-lea ei sunt semnalaţi în ţările din Peninsula Balcanică, în primul sfert 
al veacului al XV-lea în statele din vestul Europei, apoi, în prima jumătate a secolului 
următor, şi în ţările din nordul acesteia. 

La început, în ţările din vestul Europei, ţiganii au fost primiţi cu curiozitate şi 
cu o oarecare bunăvoință, mai ales că unele grupuri se prezentau ca purtătoare ale unor 
scrisori din partea papei sau a unor monarhi, dar în scurtă vreme, au început să fie 
respinşi chiar cu o deosebită asprime. Aspectul straniu sub care apăreau, modul lor de 
viaţă, portul, practicarea vrăjitoriei, morala lor care depăşea limitele îndeobşte 
acceptate, nu erau deloc menite să câştige simpatia şi înţelegerea popoarelor din ţările 
prin care erau în tranzit”. Dimpotrivă: „Aceste lungi şiruri de care zdrenţuite, sau 
grupuri de oameni alcătuite din bărbaţi, purtând sacul cu uneltele pe umerii goi, şi 
femeile purtând după ele copii, adăpostindu-se în câmpii sau la marginea pădurilor, pe 





* Şcoala generală Țiţeşti, judeţul Argeş. 

' Babilonul a fost cucerit de perşi în anul 539 î. Hs. 

? Ion Chelcea,Țiganii din România, Bucureşti, 1944, p. 40. 

3 Până prin anii '60 ai secolului trecut ţiganii nomazi, corturari, se purtau deosebit de populaţia satelor în care 
„tăbărau” cu corturile. Bărbaţii purtau bărbi nerase demult sau poate niciodată, şi plete lungi până la umăr, iar 
femeile purtau fuste lungi plisate. Şi bărbaţii şi femeile fumau tutun din pipe de alamă frumos lustruite. 

unde-i găsea oboseala, semănau peste tot spaimă şi dezordine, stârneau nelinişte şi 
chiar o reacţie de respingere””. 

Toate aceste motive, pentru a fi stigmatizaţi şi alungaţi, au făcut ca unele ţări 
vest-europene să emită legi aspre, care au fost adoptate împotriva lor. Scoaterea în 
afara teritoriului statului respectiv a fost prima dintre măsurile care s-au luat la modul 
cel mai curent. „Respingerea, prin scoaterea în afara teritoriului - notează un scriitor 
francez, Jean Peirre Liegosis - a fost o atitudine adoptată aproape în unanimitate de 
puterea publică”. Pedepse grele îi aşteptau pe ţiganii care nu se conformau acestor legi. 
S-au emis interdicții în legătură cu stabilirea ţiganilor într-un loc sau altul, construirea 
de case, folosirea limbii, a vestimentaţiei specifice, a cântecelor, a educării copiilor. 
Timp de mai multe secole, simplul fapt de a fi ţigan a fost de ajuns pentru a fi trimis la 
galere sau, pur şi simplu, de a fi ucis. 

S-a cerut deportarea lor în insulele pustii din Pacific sau închiderea lor în 
rezervaţii. Au fost stabilite pedepse şi pentru cei care luau legătura cu ei, îi ajutau în 
vreun fel sau altul, oferindu-le hrană sau adăpost, inclusiv pentru nobilii care ar fi 
încălcat astfel poruncile regale. „Aceşti nomazi fără căpătâi, vagabonzi, hoţi, intruşi, 
străini” (cum erau numiţi în documentele medievale occidentale) erau prezentaţi ca 
deosebit de periculoşi pentru ordinea publică şi împotriva lor nici o măsură nu a fost 
interzisă. În Elveţia, de exemplu, printr-o ordonanţă din 1646, s-a acordat dreptul 
fiecărui cetăţean „de a dobori şi lichida el însuşi prin lovituri şi focuri de armă” pe 
aceşti intruşi. 

În 1727, se reaminteşte că ţiganilor le este interzis a se stabili pe teritoriul 
Confederaţiei Elveţiene, ordonându-se ca celor prinşi, femei şi bărbaţi care au trecut de 
15 ani, „să li se taie o ureche” iar în cazul în care erau prinşi a doua oară „să fie 
condamnaţi la moarte”. Măsuri similare au fost luate şi în Franţa, Spania, Ţările de Jos, 
Suedia şi Anglia, aproape pretutindeni pe continentul European. 

Împotriva acestui „anume popor străin, care nu profesează nici un comerţ sau 
meserie, pentru a se hrăni, ci colindă în număr mare din loc în loc şi foloseşte în taină 
mijloace viclene pentru a corupe supuşii majestăţii sale, făcându-i să creadă că ei 
posedă arta de a prezice norocul, prin ghicitul în palmă şi astfel să stoarcă bani. Oameni 
vinovaţi de pungăşii şi furt la drumul mare...” se spunea într-un edict (decret) emis în 
Anglia, în 1537, de regele Henric VIII, „s-a ordonat prin prezentul ca aceşti vagabonzi 
numiţi gypsies (ţigani, n.ns.) să fie urmăriuţi ca hoţi şi derbedei, dacă rămân mai mult 
de o lună în regat”. 

Măsuri extrem de crude, care vor culmina, peste două secole, cu exterminarea 
în lagărele naziste, s-au luat şi de către Germania, unde, potrivit datelor prezentate în 
cartea lui Jean Piere Liegosis, au pierit cca. 250.000 de ţigani. Europa de vest s-a arătat 
astfel deosebit de refractară faţă de aceşti dezmoşteniţi ai sorții, plecaţi în lume cu 
multe secole în urmă din îndepărtata Indie. 

Despre regii internaţionali ai ţiganilor. S-a afirmat că la venirea lor în Europa, 
ţiganii au fost conduşi de regi sau regine. Afirmația ţine de domeniul legendei, fiindcă 
ţiganii au preluat acest mit de la migratori şi deseori, pentru a nu fi alungaţi din locurile 
în care făceau popasuri, la decesul vreunui cap de familie, eventual „vătaf” lansau 





Ș Ioana Ursu, Valeriu Buduru, Țiganii, un popor ce-şi caută istoria, în „Magazin istoric“, nr. 2/1991, p. 84. 
” Ibidem, p. 85. 

zvonul că defunctul ar fi regele lor. Marele număr de persoane din cadrul etniei, care 
asistă de regulă, la decese, la înmormântări, fastul cu care defunctul este condus pe 
ultimul drum, ca şi o serie de detalii amestecate cu ficţiunea, preluate de presă şi trecute 
prin imaginaţia gazetarilor, au creat într-o formă amplificată miracole despre lumea 
ţiganilor până în zilele noastre. 

Se ştie deja că existenţa unui rege (fie el şi de etnie romă!) presupune şi 
existența unui teritoriu, a unui stat, în care acesta să fie suveran, să-şi exercite 
atribuţiunile de lider, necontestat de nimeni dintre supuşii săi. În acest scop, s-a trecut 
la elaborarea şi adoptarea unor programe, care au servit (după Primul Război Mondial) 
ca bază de pornire, într-un susţinut efort de organizare şi afirmare a ţiganilor. În acest 
context, la 4 iulie 1937, pe stadionul militar din Varşovia (Polonia) a avut loc o 
ceremonie neobişnuită, prin ineditul ei, la care au luat parte câteva mii de persoane. 
Festivitatea era prezidată de „cinci bărbaţi în haine de seară, cu cravate albe şi jobene 
(toate închiriate din recuzita operei varşoviene) secondaţi de alţi 30 de bărbaţi şi o urnă 
aurită”. Nu ştim dacă în asistenţă se aflau şi şefi de state, diplomaţi sau alţi demnitari, 
reprezentanţi ai unor guverne sau ţări. Cert este că invitaţii în acest sens au fost trimise, 
după toate regulile protocolare, toate parafate şi semnate de Janus Kwiek. „Preşedinte 
al candidaţilor la tronul ţiganilor”. 

În acea zi, de 4 iulie 1937, a avut loc alegerea lui Janus Kwiek ca rege 
internaţional al ţiganilor. Organizatorii au ţinut să imprime alegerii primului rege 
internațional al ţiganilor, un caracter pe cât festiv, pe atât de oficial. Aceasta şi cu 
scopul ca solicitarea pe care Janus intenţiona să o facă forurilor internaţionale pentru 
obţinerea unui „teren” în Etiopia (atunci Abisinia) în vederea creării unui stat al 
ţiganilor, să fie luată în considerare. Pentru a da un caracter cât mai oficial alegerii 
primului rege al ţiganilor, au fost solicitate să ia parte la festivitate, atât organele 
administrative cât şi cele bisericeşti, Janus fiind încoronat de către însuşi arhiepiscopul 
Varşoviei. În cinstea evenimentului s-a tras şi o salvă de onoare, după care cel ales a 
rostit un discurs: „Mai întâi voi trimite un delegat la Musolini, pentru a-i cere să ne dea 
un teritoriu în Abisinia, pentru ca ţiganii să se stabilească acolo“. Poporul nostru este 
sătul de a rătăci prin veacuri. A sosit timpul de a înceta viaţa noastră de nomazi. Să fim 
lăsaţi a ne trimite copiii la şcolile poloneze, pentru a fi educați acolo (în Etiopia, n.ns.) 
şi, în curând vom avea reprezentanţii noştri în Liga Naţiunilor”. 

Janus Kwiek făcea parte din dintr-o familie de romi originari din România. În 
anul alegerii sale ca rege internaţional al ţiganilor (1937) membrii acestei familii, 
stabilită în Polonia, erau deja cunoscuţi ca „regi” ai ţiganilor. În anul 1930, Mihai II 
Kwiek succede la „tron” tatălui său Grigore Lwiek. Formează o „curte” şi, în 
declaraţiile sale formulează o serie de obiective foarte ambiţioase, dar şi destul de 
aberante. La o reuniune, care a avut loc în România în 1934 „„regele” Mihai Kwiek 
menţiona că urmăreşte să asigure fericirea tuturor ţiganilor, creând un stat pe malurile 
Gangelui (deci în India) şi apoi să organizeze alegerea sa pe încă cinci ani. Din păcate, 
la scurt timp a fost obligat să părăsească Polonia. 

Alţi membri ai familiei Kwiek caută să obţină rolul de frunte în conducerea 
ţiganilor. Matei Kwiek se declară, la 7 februarie 1935, supus preşedintelui Poloniei şi 





* Benitto Musolini, primul ministru al Italiei fasciste care cotropise de curând Abisinia. 
7 Ioana Ursu şi Valeriu Buduru, op. cit., p. 37. 

prezintă câteva proiecte de reformă pentru îmbunătăţirea vieţii romilor. | se opun însă 
partizanii lui Mihai Kwiek, şi Matei nu obţine recunoaşterea oficială necesară. Nici 
încercările lui Iosef Kwiek, care trimite un delegat la Liga Naţiunilor, pentru obţinerea 
unui teritoriu în Africa de Sud, în vederea înfiinţării unui stat al romilor, ca şi ale lui 
Vasile Kwiek, un alt membru al acestui clan, nu dau rezultatele scontate. În final, la 4 
iulie 1937, are loc încoronarea lui Janus Kwiek ca „rege” internaţional al ţiganilor. 

Din păcate, puţin mai târziu după alegerea sa fastuoasă pe stadionul central al 
Varşoviei, Janus a fost acuzat de a fi corupt pe alegători. În anul 1946, după toate 
ororile celui de al Doilea Război Mondial, un alt urmaș al clanului, Rudolf Kwiek, se 
autointitulează „rege” al ţiganilor, ulterior luând titulatura de „Preşedinte al Consiliului 
Mondial al Țiganilor”. 

În ţara noastră, primele organizaţii ale romilor apar în deceniul trei al 
secolului al XX-lea. În anul 1926 are loc înfiinţarea primei organizaţii locale de romi, 
la Calbor (Făgăraş) după modelul unor asociaţii vecine a germanilor din România. Un 
pas important în procesul de organizare şi afirmare a romilor în reprezintă crearea, în 
1934, a Uniunii generale a romilor din România, al cărui preşedinte ales a fost 
Gheorghe Niculescu, rom sedentarizat, comerciant de flori din Bucureşti. 

Reprezentat al unei burghezii cu idei internaţionaliste, Gheorghe Niculescu şi 
asociaţia condusă de el, militează pentru sedentarizarea romilor. Prin stăruințele 
asociaţiei conduse de el, unii ţigani au fost împroprietăriți cu pământ de către autorităţi, 
fiind astfel stabilizaţi în locurile respective&. Asociaţia s-a îngrijit, asemenea, având şi 
sprijinul Patriarhiei Române, ca ţiganii să se integreze total în normele religioase, să-şi 
boteze copiii şi să-şi consolideze familiile prin căsătorii civile şi cununii religioase”. 

Tot cu sprijinul asociaţiei a fost înfiinţat un contencios care să asigure gratuit 
asistenţa juridică a membrilor uniunii. Asemenea, s-a creat posibilitatea înființării (în 
Bucureşti) a unui dispensar medical pentru romi, precum şi a unei maternităţi. În 
diferitele sale manifestări, Uniunea romilor s-a bucurat de sprijinul unor personalități 
marcante ale vieţii noastre publice. Ea a asigurat reuniuni pentru dezbaterea 
problemelor ce preocupau obştea romilor, ca şi o serie de acţiuni în scopuri caritabile "9. 

Cel de al Doilea Război Mondial a pus capăt acţiunilor de organizare a 
romilor, acestea fiind reluate abia după 1990, când Ion Cioabă a devenit „oficial” rege 
al acestei etnii. În cursul anului 1992, o anumită parte a romilor din Transilvania, a 
acceptat autointitularea avocatului Iulian Rădulescu în „treapta” de Prim Împărat al 
Romilor de Pretutindeni. 

Cum „regele” Ion Cioabă era deja în funcţie, având „Sediul Regal” în capitala 
ţării (Bucureşti) alături de preşedinţie, guvern, ministere şi alte organisme ale statului, 
Sibiul a devenit „capitala mondială” a etniei rome!!. „Iulian Rădulescu, preşedintele 





George Potra, Contribuţii la istoricul ţiganilor din România, Bucureşti, 1939, p. 134. 

” Țiganii sedentari (vătraşi) din Piscani şi Țiţeşti erau demult integrați. Mitricile pentru botezați, cununaţi şi 
decedați pe anii 1832-1864 confirmă pe deplin aceasta. 

10 În anul 1930 trăiau în România 270.795 de ţigani declaraţi. Câţiva ani mai târziu „Asociaţia generală a 
romilor din România” declara că are în rândurile sale un număr de 800.000 de membri. Astăzi, după 
recensământul din anul 2011, numărul romilor declaraţi din România este de cca. 2.300.000. 

!! Încoronarea „Împăratului ” Iulian L-iul a avut loc la 10 ianuarie 1993 în Catedrala Mitropolitană din Sibiu 
cu bunăvoința Î.P.S. Antonie Plămădeală (atunci) Mitropolitul Ardealului. 

Partidei romilor nomazi şi căldărari din România - cităm din paginile ziarului Expres 
Magazin - se va numi Iulian Întâiul ?. 

Împăratul Romilor de Pretutindeni, odată cu încoronarea sa, care va avea loc 
în luna ianuarie a anului 1993, la Sibiu, se va şi cununa religios cu împărăteasa 
Veroleana. Împăratul s-a născut pe data de 20 septembrie 1938 la Târgu Cărbuneşti, 
judeţul Gorj, ca fiu al Mariţei şi al lui Toma Rădulescu, şi este de profesie avocat...”. 

„Coroana împăratului (Iulian Rădulescu, n.ns.) va fi lucrată din aurul cel mai 
fin şi va cântări 800-900 grame (cu aproape o jumătate de kilogram mai puţin decât 
coroana regelui lon Cioabă, n.ns.). Curtea imperială (sic/) nu s-a hotărât încă dacă 
însemnul puterii va fi făcut de meşteri bijutieri români sau din străinătate. La serbările 
prilejuite de înscăunare vor fi invitaţi preşedinţii romilor din: Polonia, Franţa, 
Cehoslovacia, Statele Unite, Marea Britanie şi India. Circa 200 de monede jubiliare, în 
greutate de 3,5 gr. fiecare, au fost comandate la Monetăria Statului. Iniţial s-a dorit ca 
emisiunea monetară să fie din aur de 22 carate, dar s-a revenit asupra hotărârii iniţiale 
şi monedele vor fi confecţionate din aur de 18 carate, prelucrarea lor fiind mai uşoară. 

Familia imperială va fi îmbrăcată în straie (sic!) împărăteşti, materialele din 
care vor fi confecţionate acestea vor fi provenienţă turcească sau italiană (...). Curtea 
imperială îşi are sălaşul (sic?) în palatal din oraşul Sibiu, strada Secerătorilor, nr. 11. 
Palatul are 20 de camere şi un imens salon de primiri şi recepții. Sigiliul imperial este 
rotund şi conţine următorul text: „ÎMPĂRATUL IULIAN ÎNTÂIUL” E. 

„Împăratul Iulian - scrie revista Super Magazin - este o personalitate marcantă 
în spaţiul socio-profesional românesc şi, se pare, şi în cel mondial". 

EI este Împăratul Romilor de pretutindeni şi locuieşte împreună cu soţia în 
Sibiu, într-un palat care îmbină grandoarea imperială cu modestia persoanei particulare. 
Imensul palat este încă în construcţie, împăratul locuind, de fapt, doar în patru camere. 
Când va fi terminat, palatal va avea un imens birou imperial, în care sunt depozitate 
acum materiale în valoare de 2.000.000 lei, o cameră pentru secretariat - aici se află 
acum doar 50 de covoare fabricate la Cisnădie - o cameră destinată sălii tronului, una 
pentru bibliotecă şi una pentru biroul de presă al majestăţii sale. Deocamdată, biroul 
imperial este una din camerele în care locuieşte, în prezent, împăratul. În el se află o 
imensă bibliotecă cu cărţi aduse numai din India, drapelul României şi Indiei, precum 
şi drapelul internaţional al romilor, toate din mătase naturală 5. 

Coroana imperială, care este depozitată în tezaurul secret, valorează, după 
spusele majestăţii sale, 75 de miliarde de lei, şi este confecţionată din 86 de ducați, 
montați în rame de aur masiv de 18 carate. Împăratul nu are gărzi de corp iar palatal 
imperial nu este păzit. Dintre cele două maşini ale Casei Imperial, un Mercedes şi un 
Opel, împăratul preferă Opel-ul pe care îl conduce singur. Se deplasează pe străzile 
Sibiului cu viteză mare, deoarece având permis de conducere de peste 30 de ani, este, 
după cum afirmă, „stăpân pe reflexele sale”. 





'2 Ziarul Expres Magazin, nr. 42/ 1992, p. 8. 

15 Bogdan Ionescu, Magdalena Manea, ziarul „Expres Magazin“, nr. 42 din 28 octombrie 1992, p. 8. 

1 Revista „Super Magazin“ nr. 11/1993. 

15 În anul 2003, Iulian Rădulescu a vizitat, într-adevăr, India şi alte state din Oriental îndepărtat, unde sunt 
comunităţi de ţigani, dar nu a fost recunoscut ca „suveran” de nici o comunitate. 

Majestatea sa, Împăratul Iulian, are patru copii: două fete şi doi băieţi. 
Conform tradiţiei, prin căsătorie, fetele au părăsit domiciliul părintesc. Ele locuiesc 
împreună cu soţii lor în familiile acestora. Împăratul le-a asigurat, însă, fiecăreia dintre 
ele, o zestre princiară. Cei doi băieţi, Iulian şi Sorin, nu sunt văzuţi prea des prin Sibiu, 
deoarece „hălăduiesc” mult, în special pe ruta Munchen - New York. 

Născut în zodia balanței, împăratul lulian este o persoană echitabilă şi 
curajoasă. Nu are nevoie de bady-garzi. Se apără singur de duşmani prin forţa 
personalităţii sale, ci nu a pistolului pe care-l poartă, totuşi, mai mult de decor...”. Din 
păcate, pentru „marea personalitate” a liderului suprem al romilor, după o „domnie 
glorioasă” de aproape un deceniu, „pete mari de rugină au apărut pe pactul de oţel” 
încheiat între el şi supuşii săi. După moartea lui „regelui” Ion Cioabă, care îşi avea 
reşedinţa în Bucureşti, tronul regal a fost ocupat de fiul său, Florin Cioabă, care, 
aparţinând de cultul Penticostal, şi-a stabilit reşedinţa la Sibiu, unde exista o 
comunitate puternică a acestui cult religios. Cum o mare parte dintre „supuşii” 
împăratului Iulian aparţineau acestui cult religios, este lesne de înţeles că toţi aceştia au 
intrat sub jurisdicţia noului rege al romilor. 

Pentru a „redresa” cât de cât situaţia, au avut loc mai multe discuţii între cele 
două capete încoronate, în final, cea mai mare parte a romilor care îl susţinuseră, fără 
rezerve, pe lulian Rădulescu să devină împărat, au trecut în tabăra regelui penticostal 
Florin Cioabă. Întrucât regele Cioabă nu era agreat de B.O.R. fiind lider spiritual al 
unei mari comunități ce aparţinea cultului Penticostal, din raţiuni superioare s-a luat 
măsura înființării unui nou „regat” al romilor, în „emisfera” sudică a României. 

„Un eveniment deosebit - citez din filele unui jurnal de familie - a avut loc 
ieri, duminică 31 august 2003, prin faptul că Ilie Badea Stănescu din Costeşti-Argeş, 
cetăţean de etnie romă, a fost „„uns” rege al ţiganilor ortodocşi din România. Coroana 
regelui argeşean are 1,5 kg. aur. Instalarea şi încoronarea lui, ca rege al romilor din 
această parte a ţării, s-a făcut cu sprijinul „împăratului” Iulian I, în detrimentul 
actualului „rege” Florin Cioabă!. Din păcate, după o „domnie” scurtă de numai 4 ani, 
la data de 24 decembrie 2007, „regele” Ilie Stănescu a trecut la „cele veşnice” la vârsta 
de numai 55 ani. După înhumarea, cu tot fastul cuvenit unui „cap încoronat” (fie el şi 
de etnie romă!) în ziua de pomenire a arhidiaconului Ştefan, a avut loc la Palatul de 
Aramă din Costeşti-Argeş, alegerea ca viitor rege a lui Dan Stănescu, fiul cel mare al 
defunctului, care este pe „tron” şi în prezent. 

Despre Țiganii din România s-au ocupat, iniţial, mai mult cercetătorii străini 
care ne-au vizitat ţara. Începând cu secolul al XX-lea, cercetătorii români au întreprins 
şi ei o serie de studii interesante asupra modului de viaţă al ţiganilor. Din păcate, după 
toate cercetările întreprinse, cu privire la timpul şi modul cum au ajuns ţiganii în 
Principatele româneşti, sunt încă semne de întrebare. 

George Potra, un renumit cercetător, consideră că apariţia ţiganilor în ţările 
noastre s-a produs pe două căi: o parte au fost aduşi de tătari, care, în goana cailor lor, 
întâlnind grupurile de ţigani care se îndreptau spre Europa, prin Colchida şi Crimeea, îi 
luaseră în robie şi-i purtau cu ei pentru a le repara carele şi ale potcovi caii. „Învinşi în 


15 Teodor Dina, Jurnal de familie, vol. Il. 2003, p. 52 

incursiunile lor, la noi şi în alte părţi, tătarii se salvau prin fugă, debarasându-se de tot 
ceea ce le îngreuna retragerea, inclusiv de robii ţigani aduşi de ei”, 

Nu este exclus - precizează istoricul - ca o parte a ţiganilor să fi sosit la noi şi 
prin sud, din Peninsula Balcanică, din acele grupuri care se îndreptau spre sudul 
Europei şi spre nordul Africii. Afirmația este verosimilă, având în vedere existenţa 
unor documente care semnalează prezenţa lor, mai întâi în ţările din Peninsula 
Balcanică şi ulterior în provinciile româneşti. Slab organizaţi, aflaţi în pragul cel mai de 
Jos al dezvoltării sociale şi lipsiţi de o vatră care să le asigure stabilitate, ţiganii au 
căzut repede în robia celor înstăriți şi puternici ai vremii. 

Ion Chelcea, un remarcabil cercetător şi cunoscător al limbii romanes, 
preocupat de istoria acestor etnii, publică în anul 1944 un studiu intitulat: Ziganii din 
România, o monografie etnografică care cuprinde date deosebit de interesante cu 
privire la istoria ţiganilor, a originii lor, a categoriilor de ţigani de România, cu 
ocupațiile lor, portul, obiceiurile, credinţa etc.'5. Din punctul său de vedere ţiganii 
puteau fi încadraţi (în 1944, când a apărut monografia) în următoarele categorii: Țigani 
aşezaţi - agricultori, fierari, lăutari, birjari, spoitori, salahori, bijutieri, vânzători de 
haine vechi, vânzători de flori etc. Ei locuiesc în case sărăcăcioase (în 1944) şi au 
portul asemănător cu cel al locuitorilor în mijlocul cărora trăiesc. 

Țigani corturari care - fie că sunt pe cale de a se aşeza (în 1944), fie că s-au 
aşezat de curând, sau se mai mută din loc în loc, ei se situează aparte, ca moravuri, 
limbă şi, mai ales, îmbrăcăminte, deosebit de specifică, faţă de ţiganii de rând. Între 
corturari rasa este cea care predomină în mod deosebit. Aşa se face că portul părului (la 
bărbaţi, n.ns.) cu plete mari lăsate pe spate, până la umăr, şi cu barba mare, aduce 
aminte de vremurile patriarhale: „Cristos încă purta plete mari” răspund ei când sunt 
întrebaţi. 

Rudarii au o distribuţie geografică legată de pădure, respectiv de prelucrarea 
lemnului, prin confecţionarea de albii, hambare, linguri, fuse, mături de curte din nuiele 
de mesteacăn etc. Ei formează în unele părţi (exemplu la Țiţeşti şi Clucereasa, n.ns. 
R.D.D.) grupuri omogene, care nu cunosc altă limbă decât cea română şi se deosebesc 
din toate punctele de vedere de ţigani...” 

Urmărind evoluţia romilor de-a lungul timpului, pe meleagurile noastre, se 
poate constata că secole de-a rândul ei au trăit în cea mai cruntă exploatare, îndeplinind 
cele mai grele şi mai umile munci, fiind vânduți şi cumpăraţi ca şi orice obiect de rând. 

„Chiar pe ulițele oraşului Iaşi - spunea Mihai Kogălniceanu într-un discurs la 
Academia Română, la 1 aprilie 1891 - în tinereţile mele, am văzut aceste fiinţe 
omeneşti purtând lanţuri la mâini şi la picioare, ba unii chiar coarne de fier aninate pe 
frunte şi legate prin colane împrejurul gâtului. Bătăi crunte, osândiri la foame şi la fum, 





17 George Potra, Consideraţiuni la istoricul ţiganilor din România, Bucureşti, 1930, p. 28. 

'5 on Chelcea, Țiganii din România, Bucureşti, 1944, p. 90. 

'% Intervievaţi de autor (Ion Chelcea, în 1943) în legătură cu originea, limba şi portul lor (iţari albi şi cămăşi 
albe, lungi, pe dinafară, încinşi cu bete sau cu chimir din pilele) asemănător cu al țăranilor noştri de la munte, 
toţi rudarii au declarat: „Noi ne tragem de la Trăian! Noi nu suntem ţigani. Strămoşii noştri au fost dacii şi 
romanii“. Spre deosebite de rudarii de la Țiţeşti, care lucrau troane şi mături de curte, cei din satul Clucereasa 
(Mioveni-Argeş) lucrau doar albii (copăi) mari şi mici din lemn de plută verde sau plop, în timp ce rudarii din 
Racoviţa (Mioveni-Argeş) lucrau fuse pentru tors, linguri şi coşuri din nuiele decojite de salcie. 

închidere în închisori particulare, aruncaţi goi în zăpadă sau în râuri îngheţate, aceasta 
era soarta nenorociţilor ţigani” 

Dionisie Fotino, referindu-se la numărul mare de ţigani din Țara Românească 
în preajma „emancipării” lor făcea următoarele aprecieri: „În toată Ţara Românească se 
află o mulţime de ţigani sclavi; domneşti, boiereşti şi mânăstireşti. 700 de aurari sau 
rudari, 100 de băieşi aurari, 1.000 de ursari pământeni, 800 de lingurari, 700 de lăieşi 
fierari, toţi ai statului. Alături de aceştia mai sunt 20.000 de ţigani vătraşi, boiereşti şi 
mânăstireşti”?!. 

Țiganii boiereşti şi mânăstireşti, cum au fost cei din Țiţeşti şi Piscani, erau 
folosiţi, în cea mai mare parte la muncile câmpului, dar şi la alte munci, în funcţie de 
meseriile lor: fierari, potcovari, muzicanți etc. Robii ţigani proveneau din danii 
domneşti, din moşteniri şi cumpărări; cei domneşti fiind completaţi şi din ţiganii care 
migrau prin ţară dovediţi fără stăpân, unii fiind fugiţi de la aceştia din cauza cruntei 
exploatări. De obicei daniile, ca şi moştenirile, (de ţigani) se făceau cu moşii cu tot, dar 
existau şi tranzacţii care aveau în vedere doar sălaşele de ţigani, familii sau numai 
indivizi: bărbaţi, femei sau copii. 

Daniile, îndeosebi cele făcute de domnie, au avut un rol important în sporirea 
numărului de robi de pe un domeniu sau altul, de obicei cele mânăstireşti, dar şi către 
boierii cu funcţii în aparatul de stat. În anul 1385, când dispunem de prima atestare 
documentară a ţiganilor pe pământ românesc, domnitorul muntean Dan 1 (1383-1386) 
confirma mânăstirii Vodița toate averile dobândite de la unchiul său, Radu I, ctitorul 
mânăstirii care, printre alte averi îi dăruise şi 40 de sălaşe de ţigani robi”. 

În anul 1388, domnitorul Mircea cel Bătrân, dăruia şi el mânăstirii Cozia, 
printre multe alte averi şi 300 de sălaşe de ţigani, dovadă că numărul acestora era destul 
de mare. Proprietate absolută a stăpânilor, asupra cărora aceştia aveau drept de viaţă şi 
de moarte, ţiganii puteau fi nu numai dăruiţi, dar şi schimbaţi sau vânduți. Preţul lor 
varia în raport de vârstă, sănătate, profesie sau hărnicie, „de au fost fugari, ori ba” şi 
bineînţeles, de priceperea şi însemnătatea slujbei pe care aceştia o practicau”. 

Semnificativ mi se pare şi „zapisul” boierului Alecu Rătescu, ctitorul bisericii 
din Purcăreni (Miceşti-Argeş) din data de 18 mai 1816, prin care schimbă cu Grigore 
Drugănescu o moşie în hotarul Negrenilor, „...adică stânjen pentru stânjen, iar pentru 
ce mai prisoseşte, ai Drugănescului (100 de stânjeni, n.ns.) îi dă Rătescu şapte suflete 
de ţigani”. 

„Stânjeni 100 de moşie, cumpărată de la boierii Vrăbieşti, în hotarul 
Negrenilor (...). Şi având d-lui serdarul Grigore Drugănescu, stânjeni 200 (tot) în 
hotarul Negrenilor, în mijlocul moşiei mele, m-am învoi cu d-lui şi am făcut schimb 
astfel: Adică i-am dat stânjeni pentru stânjeni, iar pentru restul de 100 de stânjeni, ce 
mai trece „ai d-lui, i-am dat şapte suflete de ţigani, din care: Mircea sin Tudor i Marica, 
au fost şi i-am dat, iar Gheorghe sin Tudor i Şerbana, soţia lui, i Ioana sin ego (fiica lui) 


% oana Ursu, Valeriu Buduru, în Magazin istoric nr. 3/ 1991, p. 86. 

”! Dionisie Fotino, Istoria Daciei, traducere de Gheorghe Sion, Bucureşti, 1859, vol. III, p. 159, carte rară, în 
Biblioteca Arhivelor Naţionale. 

* Emilian Baciu, Renaşterea României, Editura Universităţii din Piteşti, 2011, p. 247. 

* Un ţigănuş (adolescent) se vindea în 1797 cu 10 taleri, iar un ţigan adult nu valora mai mult de 40 de taleri, 
conf. Toma Rădulescu, Aspecte ale circulaţiei monetare în zona Craiovei în ultimele două decenii ale sec. 
XVIII-lea, în „Argesis“, Studii şi comunicări, Muzeul Judeţean Argeş, Piteşti, 2011, p. 176. 

sunt fugiţi. Drept care d-lui să aibă a-i găsi şi a-i aduce la d-lui. Şi ori găsindu-i, ori 
negăsindu-i, să fie (paguba) de partea d-lui, iar eu să fiu lăsat în pace şi nesupărat, 
pentru că aşa ne-a fost simfonia (înţelegerea, n.ns.)””. 

În afară de vânzări şi dăruiri au fost şi cazuri în care ţiganii - graţie unor 
împrejurări, în care stăpânii i-au eliberat din motive religioase - în stare de libertate 
fiind, s-au văzut constrânşi să se vândă singuri pentru a scăpa de pedepsele la care 
fuseseră condamnaţi pentru delicate de furt sau crime. Este şi cazul lui „Gherea 
ţiganul” care furase şase cai, fusese prins şi condamnat la moarte prin spânzurătoare. 
Ca să scape de osânda morţii, ţiganul s-a vândut împreună cu familia,ieromonahului 
Teodosie de la mânăstirea Strehaia, care a plătit pentru el suma de 30 de galbeni 
ungureşti. Documentele înregistrează frecvent situaţii când hoţii şi alţi delicvenţi de 
etnie romă, certaţi cu legea, au fost scoşi din temniţă în schimbul unor sume de bani. 
Stăpânii, mai ales cei cu moşii întinse, aveau nevoie de robi fiindcă ei practicau cele 
mai diferite munci la curţile boiereşti. Preţul robilor a sporit mult în prima jumătate a 
secolului al XIX-lea, vânzările şi cumpărările de robi practicându-se pe scară largă, 
chiar în târguri special organizate în acest scop. Pentru cei cu meserii mai selecte ca: 
lăutari, bucătari, bijutieri etc. preţurile erau mai mari, în funcţie de profesia fiecăruia 
dintre ei. Cu toate acestea, oricât de bun ar fi fost traiul la curţile boiereşti (sigur, pentru 
unele categorii de ţigani) „nimic pe lume nu e mai scump, nu e mai slăvit ca libertatea” 
afirma poetul Vasile Alecsandri, cel dintâi care a eliberat ţiganii robi de pe moşie 
înainte de apariţia unor astfel de legi. 

În contextual marilor idealuri ale românilor (mulţi dintre ei educați în şcolile 
din occident) s-a impus cu tot mai multă forță necesitatea înlăturării acestei stări 
anacronice, care era robia. Domni şi boieri luminaţi, tineri entuziaşti, adepţi statornici 
ai ideilor liberare aduse din occident, au îmbrăţişat cu înflăcărare această cauză. De 
altfel, încă din a doua jumătate a secolului al XVIII-lea (în domnia lui Constantin 
Mavrocordat) încep să apară legi care să asigure ţiganilor unele drepturi, printre care şi 
acela de a se răscumpăra de la stăpânii lor. Acţiunea comună a unor oameni generoşi, 
în frunte cu tinerii cărturari, care militau neobosit pentru progresul ţării, s-a impus în 
1844, în ambele principate, Moldova şi Ţara Românească, domnitorii acestora (Mihail 
Sturza şi Gheorghe Bibescu) semnând decrete pentru emanciparea ţiganilor domneşti şi 
mânăstireşti. Măsura a impus şi emanciparea ţiganilor care aparțineau mânăstirilor 
închinate Munteloi Athos, fapt ce a stârnit protestul călugărilor şi egumenilor de acolo, 
pe motiv că li se ştirbesc drepturile „sfinte” pe care le-au fi avut de când mânăstirile le- 
au fost închinate”. 

Cauza eliberării ţiganilor a fost îmbrăţişată şi de revoluționarii de la 1848, 
revoluţia declarând de la început pe toţi ţiganii drept cetăţeni liberi. La 13 august 1848, 
Ministerul Treburilor din Lăuntru, adresându-se către Administraţia judeţului Muscel, 
făcea următoarea observaţie: „Am aflat că în oraşul Câmpulung sunt încă oameni care 
nu vor a lăsa pe ţigani liberi, a merge unde voiesc, întru care am aflat că sunt cetăţenii: 





* Arhivele Naţionale Bucureşti, Condica de moşii Ştefan Bellu, 1817, copia în colecţia Teodor Dina. 

* Mânăstirea Valea (Țiţeşti-Argeş) căreia i-a fost „închinată” moşia Piscani a boierilor Vlăiculeşti, de către 
Vlaicu logofăt (cel mic) în 1577, a fost, la rândul său, „închinată” Aşezământului monahal Pogoniany 
(Grecia) la 8 septembrie 1623. Țiganii din Piscani, ca şi cei din Țiţeşti, au intrat şi ei odată cu moşia sub 
dependenţa călugărilor greci de la Pogoniany. 

lorguleşti, Pădeni, Grigore Rucăreanu, Grigore Apostolescu, Dimitrie Urianu, 
Gheorghe Baldovin şi Nicolae Ştefănescu. Te rog dar, Domnule (administrator) să 
publici în tot oraşul, că toţi ţiganii sunt slobozi şi pot pleca în orice minut vor voi, iar 
cei ce vor să plece din oraş sunt slobozi a merge oriunde, luând bilet de la Poliţie” 
(Minitru) Rosetti”. 

Înfrângerea revoluţie paşoptiste, prin forţa armatelor ruso-otomane, a amânat 
pentru câţiva ani anularea dreptului ţiganilor la libertate, dar procesul eliberării depline 
nu mai putea fi oprit. În Moldova, în decembrie 1855, apoi în Țara Românească, în 
februarie 1856, domnitorii Grigore Al. Ghica şi, respectiv, Barbu Ştirbei, au decretat 
eliberarea ţiganilor „particulari” robia fiind astfel, în întregime desființată. 

De menţionat că un număr mare de boieri (420 în Ţara Românească) potrivit 
unei liste care s-a păstrat, şi-au eliberat robii ţigani fără să pretindă vreo despăgubire de 
la stat. pentru restul însă, statul a trebuit să plătească sume importante de la buget, 
despăgubirile pentru eliberarea ţiganilor ajungând la suma de 4.613.112 lei”. 

După dezrobire „ţiganii vătraşi” au rămas pe moşiile pe care au trăit moşii şi 
strămoşii lor. Mai târziu (în 1864) fiind împroprietăriți cu loturi de pământ, după 
numărul vitelor pe care le aveau în gospodărie, ca şi conaţionalii lor români. Mulţi 
dintre ei, în funcţie de profesia pe care o practicau, au rămas în oraşe, în special 
muzicanţii, iar o mare parte au plecat „în lume” lăsând totul pradă uitării. 

„Toţi, părăsindu-şi bordeiele - ne asigură poetul Vasile Alecsandri - plecară cu 
tot avutul lor. Unde ? Nu ştiau nici ei, dar se porniră ca să calce peste orizont şi să-şi 
afirme dreptul la libertate...”%. 

Țiganii din satele Țiţeşti şi Piscani, deveniți proprietate a semicentenarei 
mânăstiri Valea, prin danii succesive ale unor boieri pioşi, sunt atestaţi documentar 
încă din secolul al XVI-lea. În două dintre documentele care vorbesc despre averile 
mânăstirii în cauză (din 1519 şi 1532) se afirmă că ei trăiau şi munceau ca robi pe 
moşiile acesteia, fiind foarte utili la diferite munci casnice prin meseriile diverse pe 
care le practicau ca: fierari, căldărari, spoitori, lăutari, rudari (lucrători în lemn la; 
copăi, hambare, linguri, fuse, mosoare, blide, furci din lemn pentru tors şi pentru fân 
etc.) bucătari, birjari etc.”. Deşi au locuit timp de secole alături de conaţionalii lor 
români, numărul exact al familiilor de ţigani în Ţiţeşti ne este cunoscut abia în 1810, 
din Catagrafia bisericilor întocmită în acest an, din care aflăm că „Parohia Mânăstirea 
Valea” (Țiţeşti-Argeş) avea 31 familii de ţigani, din care 74 bărbaţi şi 59 femei”. 

Catagrafia din anul 1838 ne informează din cele 119 familii din Țiţeşti, 
comunitatea era formată din 92 familii de clăcaşi şi 57 familii de ţigani robi pe moşia 
mânăstirii Valea. Dintre aceştia: 84 era plugari, 7 muncitori, 2 tronari, 4 lăutari, 3 
băniceri, 3 ciurari, 6 spătari, 3 rotari, 4 fierari, 1 surugiu, 1 vizitiu, | dulgher, | 
negustor, 1 ţârcovnic, 2 bucătari, 1 croitor, 3 lemnari, 2 preoţi, 1 dascăl de copii,l 
militars!. De menţionat că printre cele 119 familii din Țiţeşti-Argeş, menţionate în 


% Anul 1848 în Ţara Românească, acte şi documente, Bucureşti, 1962, vol. III. p. 388. 

* Ioana Ursu, Valeriu Buduru, Țiganii, un popor îşi caută istoria, II, în Magazin istoric nr. 3/1991, p. 89. 

% Vasile Alecsandri, Vasile Porojan, Editura Tineretului, Bucureşti, 1968, p. 28. 

Arhivele Naţionale Bucureşti, Mânăstirea Valea, manuscrisul 478. fila 5-7. 

% Vicenţiu Daniel Pascu, Gabriela Olteanu, Bianca Floriana Pascu, Însemnări monografice, Comuna Țiţeşti, 
consemnate de profesorul emerit [. C. Lăzărescu, Piteşti, 2007, p. 124. 

31 Arhivele Naţionale Bucureşti, Catagrafii, Muscel nr. 55. fila 245-247. 

catagrafia din 1838, găsim şi prima familie de rudari, respectiv Tudor Pârlea cu soţia şi 
copiii lui. Documentele păstrate, inclusiv celelalte catagrafii următoare acesteia, nu mai 
înregistrează nici o familie de rudari până în anul 1924, când un număr mare de familii 
de rudari s-au aşezat pe moşia mânăstirii Valea, dincolo de vatra ţiganilor de la Valea 
Mânăstirii. Veniţi succesiv, unii după alţii, primii au fost aduşi pentru a prelucra lemnul 
din pădurea mânăstirii, dar foarte mulţi locuitori, inclusiv autorităţile, i-au primit cu 
reticenţă. Al doilea val de rudari veniţi în preajma mânăstirii este consemnat un 
deceniu mai târziu, în 1934-1935. Cea mai mare parte dintre ei au fost alungaţi de pe 
moşia boierilor din Râncăciov de teama de a nu fi împroprietăriți de autorităţi ?. 

Odată cu venirea rudarilor (1924-1934) s-a stabilit de către autorităţi şi o vatră 
pentru sectorul lor, pe ambele maluri ale Gârlei Mânăstirii, cunoscută sub numele de 
„rudărie”, spre deosebire de „,satul” Dezrobiţi, din jurul mânăstirii, în care a fost 
stabilită vatra ţiganilor, odată cu efemera lor eliberare din robie în 1847. 

De menţionat că, odată cu stabilirea rudarilor în Țiţeşti, o nouă meserie apare 
în satul Valea Mânăstirii - rudăria - profesie specifică acestei etnii. Cu scule 
rudimentare, manual, ei confecţionau din material lemnos specific obiecte de uz 
gospodăresc şi pentru mica industrie casnică: linguri, fuse, mosoare, suveici, vătale, 
scăunele mici, mese scunde cu trei picioare (dacice), coşuri şi corfe, de diferite 
dimensiuni, din nuiele de alun, măturoaie, cărucioare pentru copii, şi pentru transportul 
obiectelor, furci pentru tors şi pentru fân, greble, cozi pentru unelte agricole, copăi mici 
şi albii pentru spălat, cupe pentru făină şi mălai, ciururi şi dârmoane etc. 4) Marfa 
produsă era vândută în satele vecine, mai ales de către femeile rudărese, care şi astăzi 
mai pot fi văzute (în număr restrâns) pe ulițele satelor noastre. 


ABOUT GIPSIES AND THEIR CENTURY-OLD HISTORY 
Abstract 


It is very difficult to talk about the history of this "people” because the gypsies 
did not leave behind them archives or documents written by themselves. 

For a long time, the lack of the written documents and proves permitted the 
imagination to explain their origins and the reasons that made them travel for centuries, 
as well as other details of their enigmatic life and customs. 

There are also lots of hypothesis about the place of their origins, many of them 
having their roots in myths and legends. 


* Vicenţiu Daniel Pascu, Gabriela Olteanu, Bianca Floriana Pascu, op. cit. p. 126 şi 148. 

RECENZII ŞI NOTE BIBLIOGRAFICE 


NOTĂ DE LECTOR 


Ioan Pelivan: istoric al mişcării de eliberare naţională din Basarabia, ediţie îngrijită, 
studiu introductiv, note, bibliografie şi indice de nume de Ion Constantin, 
Ion Negrei, Gheorghe Negru, Editura Biblioteca Bucureştilor, Bucureşti, 


2012, 643 p. 


Mă întreb dacă prezentarea 
lucrării pe care o semnalez poate fi limitată 
la un număr redus de pagini. Cred că 
îndoiala din mintea şi din inima mea 
este firească.  Triumviratul celor trei 
autori - lon Constantin, lon Negrei şi 
Gheorghe Negru - continuă prezentarea 
personalităţii lui loan Pelivan. 

Acestei mari personalități a 
românilor basarabeni, căreia i-au dedicat o 
monografie! paginile prezentate îi 
completează imaginea prin antologia de 
faţă, care cuprinde principalele opere 
istorico-politice ale lui loan Pelivan. 
Deoarece monografia pe care i-au dedicat-o 
cei trei autori nu s-a bucurat de un tiraj 
mare, a fost binevenit studiul introductiv 
care a reluat biografia celui discutat. 

Datorită eforturilor materiale, şi 
nu numai, ale directorului Bibliotecii 
Metropolitane din București, dl. Florin 
Rotaru, s-a putut tipări un volum masiv, în 





loan Pelivan 
ISTORIC AL MIŞCĂRII DE ELIBERARE 
NAȚIONALĂ DIN BASARABIA 


Edenara Bibliteca Beacureyele 


bune condiţii grafice. Avându-l ca motor pe Ion Constantin, autorii au realizat o carte 
de 643 pagini, care cuprinde, după studiul lor introductiv, un „cuvânt introductiv” 
inedit şi original, semnat de Nicolae P. Nitreanu, care prefaţase cu zeci de ani în urmă o 
primă antologie în manuscris cuprinzând lucrări ale lui loan Pelivan. Actuala carte este 
alcătuită din patru mari capitole. Primele două sunt dedicate studiilor şi articolelor lui 





! Cf. Ion Constantin, Ion Negrei, Gheorghe Negru, Joan Pelivan, părinte al mişcării naţionale din Basarabia, 
ed. 1, Editura Biblioteca Bucureştilor, Bucureşti, 2011; ediţia a II-a, revăzută şi completată, Chişinău, Editura 


Notograf Prim, 2012. 

loan Pelivan, puţin cunoscute astăzi (cap. I) şi personalităţilor basarabene, camarazi de 
luptă ai autorului (cap. II). Apoi, sub titlul sugestiv „Memorii şi mărturii”, sunt evocate 
evenimentele la care a participat loan Pelivan (cap. III). În fine, volumul se încheie cu 
discursuri rostite cu ocazia a două evenimente, legate de personalitatea lui loan 
Pelivan: sărbătorirea a 60 ani de viaţă (1 iunie 1936) şi, mult mai târziu, alte cuvântări 
panegirice la reînhumarea în cimitirul din incinta Mănăstirii Cernica (4 aprilie 1976) 
(cap. IV). 

Autorii au inclus şi o addenda cu textele lui Ioan Pelivan, foarte puţin 
cunoscute, care ar putea fi deci socotite inedite, precum şi un binevenit indice de nume. 
De asemenea, trebuie semnalat că în cuprinsul cărţii se găsesc numeroase note de 
subsol. Rolul lor este foarte important, deoarece arată munca de sisif a autorilor-editori, 
care prin note au lămurit aspecte, astăzi necunoscute, ale istoriei Basarabiei şi, implicit, 
ale trecutului României. 

Ar fi fost util dacă autorii antologiei ar fi accentuat, în măsura posibilului, şi 
legătura dintre loan Pelivan şi misterioşii mecenaţi basarabeni, fraţii Mihail V. Stroescu 
şi Vasile V. Stroescu. Desigur, cartea ar fi avut şi mai multă culoare şi atracţie dacă în 
ea s-ar fi regăsit fotografii cu chipul lui loan Pelivan la bătrâneţe. Atunci l-am 
cunoscut, în casa bunicului meu matern, Apostol D. Culea” și el un împătimit în 
problema Basarabiei”. Eu mi-l amintesc vag, ca pe un om înalt, voinic, cu voce 
domoală, purtând pecetea accentului din Moldova de răsărit. Cred că ar mai putea fi 
găsite fotografii de epocă la descendenții familiei Pelivan, refugiaţi în Craiova. 

În orice caz, cartea-antologie este un instrument de lucru care serveşte atât 
specialiștilor, cât şi oamenilor de cultură. Nu pot încheia fără a-l felicita pe dl. Florin 
Rotaru pentru obstinaţia cu care susţine cauza românească, precum şi pe cei trei harnici 
şi neobosiţi autori, de la care, neîndoielnic, vor răsări şi alte flori — cărți de neprețuit 
despre românii din Basarabia. Recomand cartea deoarece prin ea se poate cunoaşte mai 
bine istoria românilor şi a făuririi României Marei. 


Radu Ștefan Vergatti 


2 Locuinţa lui Apostol D. Culea se găsea în Bucureşti, Sectorul 5, Str. Dr. Herescu, Nr. 28; imediat după 
război,, împreună cu mama mea, profesoara de istorie Nathalia Teodora Ciobanu, am locuit în aceeași casă cu 
bunicii mei materni. 

3 Pentru evocarea problemei basarabene care I-a frământat pe Apostol D. Culea, v. Cristina-Narcisa Vergatti 
şi Radu Ştefan Vergatti, Comemorarea a 200 de ani de la ruperea Basarabiei din trupul Moldovei. 
Basarabia în inima şi în mintea lui Apostol D. Culea, în „Bucureşti. Materiale de Istorie şi Muzeografie”, 
XXVI, 2012, p. 66-82. 

Vasile Novac, Colonei argeşeni, Piteşti, Editura Ordessos, 2013, 402 p. 


Născut în comuna gorjeană 
Ciuperceni, în urmă cu trei sferturi de VASILE NOVAC 
veac (chiar în ziua sărbătorii creştine a 
celor 40 de mucenici) şi stabilit în 
Piteşti acum aproape cinci decenii, 
domnul Vasile Novac s-a impus treptat 
în calitate de muzeograf, cercetător în 
istorie şi cadru didactic universitar, 
devenind unul dintre numele de 
referință pentru istoriografia şi viaţa 
culturală argeşeană contemporană. Din 
punct de vedere cronologic, : - | 
preocupările domniei sale sunt les _ Pic 
circumstanţiate epocii moderne, 
extinzându-se uneori şi asupra unor COLONEI ARGESENI 
etape adiacente, ţinând de  pre- € 
modernitate sau de perioada de după 
Marea Unire de la 1 decembrie 1918. Sg N 
Ca tematică, a abordat subiecte 4 i 
referitoare mai ales la evoluţia zonei “hori! 

Argeş-Muşcel în ultimele două secole rea A 

şi la aportul locuitorilor de aici la d 

marea operă de unificare şi afirmare naţională, pornind de la rolul unor personalităţi de 
prim rang (Goleştii şi Brătienii), dar fără a-i uita pe argeşenii şi muşcelenii aflaţi la 
baza piramidei sociale. 

Contribuţia argeşenilor şi muşcelenilor la afirmarea naţională modernă 
românească a fost analizată de către domnul Vasile Novac şi din punct de vedere 
militar, domnia sa fiind autorul mai multor volume tematice consacrate generalilor 
proveniţi de aici, unii dintre ei fiind nume consacrate, precum Nicolae Golescu, alţii pe 
nedrept uitaţi, precum Constantin Cristescu, iar lon (de fapt, loan) Antonescu 
reprezentând o figură controversată, mai ales din cauza rolului său în anii celei de-a 
doua conflagrații mondiale. În continuarea şi completarea acestor demersuri şi cercetări 
anterioare, a apărut recent volumul intitulat în mod ne-sentenţios, prin analogie cu cele 
precedente, Colonei argeșeni, formulare prin care autorul este, măcar în parte, pus la 
adăpost de eventuale critici formaliste maliţioase vizând lipsa de exhaustivitate. 

Potrivit unui centralizator realizat chiar de către autor, volumul prezintă, mai 
mult sau mai puţin detaliat, date biografice despre nu mai puţin de 170 de colonei 
dintre care 92 de infanterişti, 15 cavalerişti, 23 de artilerişti, 15 genişti, 11 medici şi 10 
intendenţi (p.7). Două treimi dintre cei 170, mai precis 114, proveneau din mediul 
urban (54 erau piteşteni, 51, câmpulungeni, iar 9 se născuseră la Curtea de Argeş), iar 
restul, din diverse comune argeşene sau muşcelene (p.7), ceea ce arată că originea 
socială era un factor important pentru ascensiunea personală, inclusiv în armată. O 
prezenţă insolită printre ofiţerii argeşeni o constituie colonelul Alexandru Fridman, 
născut la Câmpulung, în 1890, de naţionalitate evreu, participant la luptele din 
Transilvania, sudul Moldovei şi Basarabia, în anii 1916-1918. Tatăl său fusese unul 
dintre puţinii evrei care obţinuseră cetăţenia română înainte de Primul Război Mondial, 
ca urmare a participării la Războiul de Independenţă (p. 159-160). 

Un număr de 27 de cadre militare (23 de colonei simpli, un medic colonel, un 
intendent colonel, un general de brigadă şi un medic general) beneficiază de prezentări 
mai ample, extinse pe lungimea a peste 300 de pagini (17-336), iar restul, de câte o fişă 
biografică foarte concentrată (p. 337-402). În ambele compartimente ale lucrării, 
prezentarea se face în funcţie de arma/specialitatea coloneilor avuţi în vedere. 

Sursele cercetătorului sunt reprezentate în exclusivitate de dosarele ofiţereşti 
personale aflate în custodia Arhivelor Militare Române, instituţie al cărui sediu central 
s-a mutat în urmă cu patru decenii de la Râmnicu-Sărat la Piteşti. Cu toate acestea, 
documentarea nu poate fi socotită nici superficială, nici unilaterală. Criteriile de 
evaluare a ofiţerilor erau complexe şi sistematice, avansările fiind condiţionate de o 
serie întreagă de exigenţe. De exemplu, starea materială şi nivelul de instrucţie ale 
soțiilor de ofiţeri, precum şi numărul şi situaţia copiilor din cuplu nu erau nici pe 
departe probleme personale ale ofiţerilor, fiind considerate de interes general pentru 
oştire. Astfel, documentele militare, departe de a fi nişte rapoarte seci şi şablonarde sau 
triumfaliste, pline de clişee, prezintă o multitudine de informaţii despre situaţia şi 
calităţile profesionale şi personale ale ofiţerilor, care pot fi cunoscute şi analizate 
evolutiv şi din multiple unghiuri de vedere. Printre evaluatori regăsim nume de 
referinţă pentru istoria organismului militar românesc, precum loan Bengliu, Eremia 
Grigorescu, Florea "Țenescu, Leonard Mociulschi, Emanoil Bârzotescu, Mihail Lascăr, 
Iosif Teodorescu, Dumitru Coroamă sau Gh. Argeşeanu. 

Nu rareori, viitorii colonei au fost evaluaţi cu calificative inferioare sau chiar 
sancţionaţi, dovedind ulterior capacitate de perfecţionare şi aducându-și pe câmpurile 
de luptă probe indubitabile în acest sens. 

Totuşi, folosirea unei singure categorii de surse îşi are, în mod inevitabil, şi 
neajunsurile sale. Nu întotdeauna datele oferite de documentele militare sunt şi 
complete, cel mai adesea lipsind informaţiile despre data şi locul decesului şi despre 
relaţia cu regimul comunist a acelora pe care instaurarea lui i-a găsit încă în viaţă. Dacă 
în cazul colonelului-medic veterinar Mihail M. Călinescu, născut la Curtea de Argeş, în 
1865, se precizează (p. 401) că este tatăl omului politic Armand Călinescu (1893- 
1939), în cazul lui Emil Al. Vălescu, născut la 12 aprilie 1895 în comuna Muşăteşti, 
nici documentele citate, nici autorul nostru nu fac vreo referire la activitatea tatălui său, 
Alexandru Valescu, în cadrul Partidei Ţărăneşti şi la faptul că mama sa, Paraschiva, era 
sora lui Constantin Dobrescu-Argeş (p. 357). De asemenea, ar fi interesant de ştiut dacă 
Nicolae R. Novacovici (n. 1902, Piteşti, p. 388) era frate cu Traian R. Novacovici (n. 

1900), faimosul proprietar de tipografie din Piteşti, adept convins al social-democraţiei, 
întemnițat în 1952 şi decedat la puţin timp după arestare. 

În încheiere, nu putem decât să-l felicităm pe domnul Vasile Novac pentru 
această recentă realizare editorială, angajându-ne ca, în calitate de mai tineri 
cercetători, să mergem mai departe pe drumurile deschise de către domnia sa şi să 
completăm tezaurul de cunoştinţe privind istoria locală. 


George Ungureanu 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXI, 2012 





Marius Păduraru, George Ungureanu, Dragoş Chistol — Comuna Suseni, județul 
Argeş. Pagini de monografie 





Editura Ordessos a Muzeului 
Judeţean Argeş a scos la lumină, la 
Piteşti, în anul acesta (2013) - o nouă şi 
voluminoasă carte semnată de trei 
tineri cercetători ai acestei prestigioase 
instituţii. 

În cele ce urmează, vom 
încerca o succintă prezentare a 
conţinutului lucrării amintite mai sus. 

Autorii au purces la o 
temeinicie documentare, utilizând critic 
şi cu pricepere numeroase izvoare 
inedite din arhivele comunei Suseni, 
ale Arhivelor Naţionale Istorice 
Centrale, ale Serviciului Judeţean al 
Arhivelor Naţionale Argeş şi ale 
Academiei Române. S-au folosit şi 
numeroase izvoare inedite, instrumente 
de lucru, memorialistică, lucrări 
generale şi speciale, studii şi articole. 

În afara unui Cuvânt înainte Puvini de 
semnat de primarul Doru Radu (p. 7-8), TA NET ae eeeoe 
a unor Surse de Documentare (p. 9-14), BDNE 
cartea mai cuprinde opt capitole (p. 15- 

422), Anexe (p. 423-496), Bibliografie (p. 497-504) şi Imagini (p. 505-536). 

Capitolul 1 prezintă: 1. Amplasamentul geografic şi satele componente, în 
număr de zece: Suseni (satul de reşedinţă), Burdeşti, Cerşani, Chiriţeşti, Pădureni, 
Găleşeşti, Odăeni, Strâmbeni, Ştefăneşti şi Țuţuleşti, 2. Relieful; 3. Climatul; 
4. Reţeaua hidrografică; 5. Vegetaţia naturală; 6. Fauna şi 7. Solurile. 

Capitolul 2 Administraţie şi demografie generală arată, între altele că satele 
comunei au aparţinut în trecut de trei judeţe: Argeș, Vlaşca şi Teleorman. În 1810, 
satele comunei Suseni cuprindeau între 26 şi 53 de case. Sunt menţionate numeroasele 
schimbări administrative dar şi tendinţa de scădere a populaţiei între 1956-2011, 
datorată migraţiei forței de muncă spre Bucureşti şi navetismului popular după 
industrializarea oraşului Piteşti. 


MARIUS PĂDURARU GEORGE UNGUREANU DRAGOŞ CHISTOL 








județul Arpeș. 

Din Capitolul 3. Legende, tradiții, realități arheologice şi documentare. 
Precizări de natură toponimică-reţinem importanţa tezaurului monetar descoperit la 
Țuţuleşti, în anul 1975, aflat la Muzeul Judeţean Argeş şi cele peste 260 toponime, 
grupate pe localităţi. Subliniem şi poziţia critică a autorilor faţă de datarea eronată a 
satului Cerşani de către alt autor într-o lucrare tipărită în anul 2011. 

Capitolul 5. Aspecte militare ilustrează eforturile şi sacrificiile sătenilor din 
Suseni pentru obţinerea independenţei de stat, a înfăptuirii României Mari, precum şi în 
cel de Al Doilea Război Mondial. Radu Şerban din Țuţuleşti a căzut erou în Bulgaria în 
anul 1877, iar în 1916-1919 s-au înregistrat 243 eroi, pentru ca în 1946 să fie atestaţi: 
12 invalizi şi 35 de văduve de război. 

Pauperizarea satelor în timpul războaielor a fost accentuată şi de rechiziţiile 
făcute de nemți şi de sovietici. 

Capitolul 6. Instituţii. Primăria, şcolile, bisericile şi căminele culturale. Vom 
reţine doar câteva date de început. Primăriile au funcţionat în case particulare 
închiriate. Foarte târziu s-au construit localuri de şcoli, la început din lemn. Pe lângă 
prezentarea activităţilor primarilor cunoscuţi se pun în evidenţă şi numeroase abuzuri 
practicate de autorităţi împotriva sătenilor înstăriți, mijlocaşi şi clăcaşi săraci. 

Şcolile au funcţionat din 1835 la Suseni şi 1838 la Boereşti, cu un învăţător şi 
foarte târziu cu doi sau mai mulţi dascăli. Numeroase tabele prezintă pe elevii înscrişi 
şi pe cei promovați, care sunt în număr mult mai mic. Un tabel privitor la anii şcolari 
1983/1984 — 1989-1990 dovedeşte că la Şcoala Suseni numărul şcolarilor a scăzut de la 
217 la 151. 

Autorii analizează situaţia tuturor parohiilor, în unele, din nefericire, starea 
bisericilor fiind destul de precară, ca cea din Cerşanii de Jos, aflată în ruină, după cum 
se poate observa din două fotografii. 

La Starea sanitară, reținem observaţia că, în anii '50, s-au eradicat unele 
maladii endemice ca lepra ori variola unor “greşeli, abuzuri şi crime”. 

Căminele culturale s-au înfiinţat începând cu anul 1929, la Cerşani, sub 
conducerea lui Traian F. Amzăr. 

Capitolul 7. Etnografie şi folclor prezintă mai întâi gospodăria (casa şi 
interiorul ei), precum şi anexele: pătulul, magazia, şatra, grajdul, povarna. Obiceiurile 
calendaristice (colindele, Steaua, Irozii, Capra, Sorcova, Iordanul, Paparudele). 
Obiceiuri din ciclul vieţii: Naşterea, Botezul, Tăierea moţului, Nunta (Ritualul 
bradului, Udatul la fântână), Înmormântarea (Apa morţii) şi Jocurile populare mai 
răspândite: sârba, hora mare, ungurica. Credinţele, superstiţiile, proverbele, zicătorile şi 
leacurile băbeşti încheie penultimul capitol. 

Capitolul 8 înfăţişează personalităţile comunei: 

Dumitru Cristian Amzăr (1906-1999), sociolog, filozof, scriitor, traducător; 

Constantin Anton (n. 1950), dr. inginer; 

Ene M. Branişte (1913-1984), prof. preot; 

Gheorghe M. Branişte (n. 1931), inginer; 

Marin M. Branişte (1915-1996), autor de scrieri teologice şi istoric; 

Ana Dincă (n. 1951), economist; 

Ion Drăghici (n. 1945), meteorolog; 

Florea Dumitrana (1937-2003), pictor amator; 

Florea Dumitru (1932-2009), general; 

Paula Romanescu (n. 1942), scriitoare, membră a Uniunii Scriitorilor din 
România; 

Aurel Teodorescu (n. 1945), profesor, prefect de Argeş (1996-1999); 

Ion M. Toma (1912-1994), general; 

Aurelian Vişan (n. 1944), inginer doctor; 

Ion Voicu (n. 1960), fotbalist, antrenor. 

Anexa I — cuprinde Catagrafia din 1838 (p. 425-483) 

Anexa II — Lista cu primarii comunei Suseni 

Anexa III — Lista cu primarii comunei Cerşani 

Anexa IV — Lista cu primarii comunei Țuţuleşti. 

Urmează Comuna Suseni. O istorie în date, începând cu 10 octombrie 1394/17 
mai 1395 — bătălia de la Rovine şi cu 26 noiembrie 1520 prima atestare documentară a 
satului Cerşani. 

După Bibliografie, lucrarea se încheie în imagini din comuna Suseni, cele mai 
multe color. 

Bazată pe o bogată documentare de arhivă şi de teren, pe discuţii cu 
autorităţile şi oamenii locului, pe numeroase imagini color şi alb-negru, pe o analiză 
complexă şi completă a datelor obţinute, lucrarea de faţă aduce o contribuţie esenţială 
la cunoaşterea trecutului celor 10 sate ale comunei Suseni. Ea poate servi de model şi 
altor cercetători pentru elaborarea unor lucrări similare. 

Trebuie remarcată şi condiţia grafică a cărţii, începând cu exteriorul (coperta | 
şi IV). 

Felicităm autorii şi editura şi recomandăm călduros cartea pentru a fi citită de 
tineri şi bătrâni, de localnici şi cetăţeni de aiurea, de iubitori de carte, de istorie şi de 
tradiţii. 


Vasile Novac 

